
Minden  nép,  mint  minden  egyednek  életében  vannak 
pillanatok,  melyekben  sorsától  kényszerítve,  több 
előtte  nyíló  utak  közt  választania,  melyekben  egész 
jövője  iránt  határoznia  keli ;  nagy,  fontos  pillanatok, 
hol  időmérőnk  fövenye  közt  a  jövőnek  magvai  folynak, 
s  minden  szív,  érezve,  hogy  határozatától  egy  egész  lét- 
nek üdve  vagy  boldogtalansága  függ,  szorulni  kezd. 
Vannak  ily  pillanatok,  s  az  egyed,  ki  átélve  ifjúságá- 
nak azon  boldog  napjait,  hol  a  magas  feltételek  közt 
ingadozó  szív  fenséges,  de  csak  még  ösmeretlen  czélok 
után  vágyódott,  s  a  nemzet,  mely  átfutva  azon  korát, 
hol  magas  lelkesedése  még  bizonyos  elhatározott  pályát 
nem  választa  magának,  e  pillanatokhoz  közelítve,  helye- 
sen cselekesznek,  ha  mielőtt  magas  ábrándjaik  köréből 
a  tett  nehéz  mezejére  lépnének,  egy  perczig  magokba 
szállanak,  s  az  élet  annyi  ösvényei  között,  melyeknek 
mindegyikén  példák  intenek  s  ijesztenek,  mert  nincs 
egy,  melyen  senki  czéljához  nem  ért  vagy  nem  sülyedett 
volna,  ha  nem  választanak  a  nélkül,  hogy  meggondol- 
nák, miként  nem  a  legdicsőbb,  de  egy  elérhető  czél 
választása  illik  a  férfiúhoz,  ki  bármily  hatalmasan  alkotva 
Istenétől,  gyengévé  válik,  mihelyt  túlbecsülve  erejét, 
abban  fáradozik,  miben  győznie  nem  lehet. 

Ezen  pillanatok  egyike  az,  melyben  nemzetünk  nap- 
jainkban áll ;  s  ha  volt  valaha  időszak,  melyben  e  haza 
ügyeinek  elrendelésében  a  legnagyobb  gond  kívántatott, 
ha  volt,  melyben  minden  tévedéstől  őrizkednünk  kellé : 
ez,  melyben  élünk,  bizonyára  azok  közé  tartozik.  A  vetés- 


nek  ideje  s  módja  az,  mi  termésünkről  határoz;  jaj 
nekünk,  ha  a  nemzet  mezején  elmulasztjuk  a  pillanatot, 
vagy  oly  magokat  választánk,  melyeket  földje  el  nem 
bir ;  hogy  pedig,  ha  már  keleti  nép  létünkre  hasonlatos- 
ságokkal élni  akarunk,  csakugyan  a  vetés  korszakán 
még  túl  nem  mentünk,  azon,  véleményem  szerint,  senki 
e  hazát  ösmerő  kételkedni  nem  fog,  s  ha  kételkednék, 
egy  tekintet,  előítélet  nélkül  viszonyainkra  vetve,  meg 
fogja  őt  győzni,  hogy  ha  —  hála  az  égnek  s  azoknak, 
kik  eszközei  valának  —  sok  régi  gaz  irtatott  is  ki 
néhány  év  óta :  azon  termés,  melyet  helyébe  várunk, 
sok  helyütt  még  elvetve  sincs,  s  hol  elvettetett  is,  még 
csak  felette  ritkán  zöldellik  napjainkban. 

Ha  e  nehéz,  nagy  következésű  pillanatban  —  meg- 
fontolva a  hazának  helyzetét,  azt,  melylyel  a  külföld 
ellenében  áll,  s  azt,  melyet  belső  organisátiója  szült ; 
meggondolva  múltját,  melytől  soha  egészen  megválni 
nem  lehet,  s  a  nemzetnek  jellemét,  mely  ha  újításoknál 
tekintetbe  nem  vétetik,  minden  fáradságot  hasztalanná 
teszen  —  egy  hazáját  valóban  szerető  polgár  belsőjében 
meggyőződött,  hogy  a  közügy  hibás  irányt  vesz,  hogy 
a  nemzeti  haladás,  melynek  csak  épen  azért  nyilik  oly 
tág  pálya,  mert  a  fordulón,  melyen  áll,  több  útnak 
kezdete  összpontosul,  tévútat  követ,  e  meggyőződést  a 
haza  előtt  nyilván  kimondja,  s  félretéve  minden  mellé- 
kes tekintetet,  bár  veszni  látná  azt,  mi  szívének  oly 
kedves  vala :  hontársai  bizodalmát,  szavát  felemeli, 
tette  nemes,  tiszteletre  méltó  tett  vala. 

Ki  azon  férfiak  történetét  ösmeri,  kik  nemzeteket 
haladásra  intettek  s  vezettek,  tudja,  hogy  közöttök  a 
Gracchusoktól  le  Washingtonig  nincsen  egy,  ki  nem 
rágalmaztatott,  s  nem  ért  volna  napokat,  hol  hála  s 
tisztelet  helyébe  a  legcsúfosabb  apostasiával  vádoltaték. 
Ki  a  tömeget  megindítá,  az  nem  várhatja,  hogy  haladása 
nyugodt  leend,  hogy  egyes  részei  épen  a  mozgás  által 
szétválni  nem  fognak,  hogy  nem  lesznek  sokan,  kik 
czél  s  irány  nélkül,  csak  mintegy  benső  ösztöntől  kény- 
szerítve rohannak  elő,  átkozva  vagy  megvetve  minden- 
kit, ki  határtalan  futásukat  követni  nem  akarja.  Minek 
kimondására  az  egyest  nyugodt  meggondolás  s  belőle 
eredett  erős  meggyőződés  birta,  az  a  népnél  szenvedélylyé 


válik;  amaz  szeme  előtt  tartva  czélját,  de  nem 
felejtve  akadályait,  nyugodtan  halad  feléje ;  a  tömeg 
csak  kivánatait  érezve,  vakon  rohan  a  nehéz  pályán ; 
mi  csoda,  ha  elválnak  egymástól?  Egyesek  ritkán,  de 
nép  majdnem  soha  sem  ösmeri  önerejét,  s  ha  nemünk 
történetén  végig  megyünk,  alig  találunk  nemzetet  s 
pillanatokat,  hol  a  sokaság,  vagy  nem  sejdítve  hatalmát, 
vakon  nem  engedelmeskedett,  vagy  túlbecsülve  azt, 
korlátlan  mindenhatóságról  nem  álmodozott  volna,  s 
hol  a  hatalmas,  ki  őket  ily  pillanatokban  visszatartóz- 
tathatná; hol  az,  ki,  habár  ő  vezeté  is  a  pályára,  az 
egyszer  megindult  tömegnek  elébe  szabhatná  lépteit? 
Halad,  tarthatatlanul  halad  a  nagy  test,  s  ki  első  moz- 
dulatait okozá,  többnyire  nem  tehet  mást,  mint  félre 
lépni  az  útból,  s  azon  egy  meggyőződéssel  vigasztalni 
lelkét,  hogy  utána  mások  jövendenék,  kik  helyét  betöltik  ; 
hogy  habár  a  háládatlan  sokaság,  mint  gyöngyhalász 
a  csigát,  midőn  kivette  kincsét,  lábbal  tiporná  emlékét : 
mégis  ő  vala,  kinek  e  kincset  köszönheti ;  s  egy  nemzet 
háladatossága  után,  melylyel  az  a  babért  homlokunkra 
fűzi,  van-e  szebb  jutalma  tettünknek  azon  érzeménynél, 
hogy  azt  megérdemeltük? 

Abból  tehát,  hogy  valaki,  ki  egykor  a  haladásnak 
barátja,  sőt  megkezdője  vala,  minden  haladást  kivétel 
nélkül  pártolni  nem  akar,  s  midőn  némely  újítások 
mellett  felszólalt,  másoknak  ellene  szegül,  azt  következ- 
tetni, hogy  nézeteit  megváltoztatá,  hogy,  mert  régi 
zászlóját,  mely  most  más  ügynek  szolgál,  czímeréül 
többé  követni  nem  akarja,  apostata,  a  lehető  legnagyobb 
igazságtalanság.  Tökéletlen  nyelveinkben  a  szók  száma 
nem  felel  meg  a  fogalmak  különbségeinek ;  évről-évre 
változik  sokszor  egy  szónak  értelme,  s  nem  kötelessége 
senkinek  azt,  minek  mások  megváltoztatták  értelmét, 
elfogadni,  csak  azért,  mert  hasonlóan  hangzik ;  s  mert 
például  egykor  a  szabadság  barátjának  nyilatkozott,  azt 
pártolni,  mi  később  annak  neveztetik,  s  pártolni  minden 
módot,  mely  annak  elérésére  ajánltatik,  bármennyire 
volna  is  meggyőződve  hibásságáról.  Lehetnek,  sőt  van- 
nak esetek,  hol  azon  egy  czélt  követők  elválnak  egy- 
mástól, s  hol  épen  a  haladás  leghívebb  barátjai  mérsék- 
letre   intenek ;    csak    az  ok,  mely    őket    e    felszólalásra 


birta,  az  idő,  melyben  az  történt,  a  mód,  melylyel  azt 
tevék,  teszi  hibássá  vagy  érdemmé  tettüket;  csak  ez  a 
pont,  mely  körül  minden  józan  discussiónak  forogni  kell. 

Hogy  tehát  gróf  Széchenyi  István,  noha  a  haladás 
embere,  sőt  hazánkban  megkezdője,  a  Pesti  Hirlap  ellen, 
mely  szintén  a  haladás  zászlója  alatt  küzd,  felszólalhatott 
a  nélkül,  hogy  előbbi  pályájáról  lemondana,  s  csak  a 
legkisebb  következetlenséggel  vádoltathatnék,  minden 
kétségen  kivül  áll;  a  kérdés  csak  az:  vajon  a  Pesti 
Hírlap  adott-e  okot  e  fellépésre;  a  pillanat,  melyben 
élünk,  olyan-e,  mely  e  fellépést  szükségessé  tévé  ;  s 
vajon  a  mód,  melyen  az  történt,  olyan  vala-e,  mely 
a  haladás,  jogszerű  szabadság  és  szabad  discussió  ügyét 
elősegíti  ? 

Ez  azon  helyzet,  melyben  gróf  Széchenyi  István  a 
haza  előtt  áll;  ez  az,  miért  én,  bármi  csekély  legyen 
szavam,  mielőtt  legújabb  munkájának  taglalásába  belé 
ereszkedném,  nyilván  ki  akarom  mondani  legvalóbb, 
legőszintébb  tiszteletemet. 

A  barátságnak  nincs  szebb  s  nehezebb  kötelessége, 
mint  ellentállani  barátjai  kivánatainak;  a  honszeretet 
legdicsőbb  áldozatja  azé,  ki  nemzete  javáért  le  tuda 
mondani  szeretetéről;  a  jövő  megszokta  jutalmazni  az 
ilyes  áldozatokat. 

Mélyen  tisztelem  én  azon  érzeményeket,  melyek  a 
Kelet  Népe  lelkes  íróját  meggyőződésének  nyilvánítására 
birták;  de  valamint  meggyőződésem  szerint  nincs  tett, 
mely  által  való  hazafiságát  inkább  bebizonyíthatá :  úgy 
én,  ki  a  tisztelt  írónak  nézeteiben  nem  osztozhatom, 
ki  ily  nemes  kútfőből  eredett  tanácsait  azon  ügyre 
nézve,  mely  mellett  mindig  szóltam  és  szólni  fogok, 
veszélyeseknek  tartom,  elmulasztanám  kötelességemet, 
ha  ezen  nézeteket,  s  az  okokat,  melyekből  erednek,  a 
hon  előtt  nyilván  s  világosan  ki  nem  mondanám.  Mit 
oly  férfi  mond,  kinek  a  haza  annyi  köszönettel  tartozik, 
mint  gróf  Széchenyi  Istvánnak,  fontosabb,  mint  hogy 
felelet  nélkül  maradhatna;  a  discussió  mezején  ki  fog 
világlani  az  igazság,  mely,  mint  jó  érez,  súrlódás  által 
csak  fényesebben  tündököl. 

Ez  indító  oka,  ez  czélja  rövid  munkámnak;  ki  benne 
mást  keres,  ki  ügyes  polémiának  meglepő  mesterkéléseit 


várja,  vagy  azon  fogások  után  vágyódik,  melyek  által 
—  felkeresve  minden  egyes  következetlenségeket,  s  össze- 
állítva egymástól  különváltakat  —  némely  író  a  közön- 
séget mulattatni  iparkodik,  vagy  ki  épen  személyes- 
ségeket remél  —  mert  hisz,  mint  a  napról  sok  ember 
szereti  tudni,  hogy  foltjai  vannak,  úgy  sok  törpe  min- 
den magasabban  állóról  nem  kivan  tudni  mást,  mint 
hibáit,  —  az  tegye  félre  e  füzetet ;  nem  az  író,  de  véle- 
ményei ellen  irok,  s  ha  nézeteimben,  miről  a  közönség 
ítélni  fog,  hibáztam,  legalább  soha  sem  felejtem,  hogy 
az,  ki  ellen  fellépek,  honomnak  egyik  leghasznosabb 
polgára,  s  azon  férfiú,  kinek  példáját  követni  ifjúságom- 
nak legszebb,  legbüszkébb  vágya  volt. 

Hibázhatunk.  Hol  van,  ki  egy  haza  viszonyairól  ítélve 
biztosan  mondhatná,  hogy  nem  hibázott  ?  Mint  az  óriási 
fa  tövében  változást  nem  látni,  míg  fenn  ágain  a  tavasz 
érintése  alatt  millió  levelek  fejlödnek :  úgy  nemzetek 
életében  is  a  legkülönbözőbb  jelenetek  egyszerre  állnak 
élőnkbe ;  s  ki  az,  ki  korlátolt  láterejével  fel  birná  fogni 
a  roppant  egészet,  s  nem  függne  azon  helytől,  melyen 
a  végzet  által  túltekintenie  nem  engedtetett.  Hibáz- 
hatunk, de  épen  hibáink  által  ki  fog  világlani  az  igaz- 
ság, s  ez  elég ;  minden  való,  mit  emberi  nemünk  bir, 
ezer  egyes  csalódások  által  szereztetett ;  feladásunk 
fáradni  a  való  után;  sok,  terhes  salakjával  együtt  kihozni 
e  kincset ;  az  idő,  s  más  munkások,  kik  utánunk  jönnek, 
bizonyosan  ki  fogják  választani  terhünkből  a  nemes 
erezet,  melyet  rejte. 

Nézzük  tehát  mindenek  előtt  azon  okokat,  melyek  a 
Kelet  Népe  tisztelt  szerzőjét  arra  birták,  hogy  egy  a 
haladási  párt  orgánumának  tartott  hirlap  ellen  fel- 
szólaljon ;  s  itt,  mielőtt  ezen  okokba  részletesen  belé 
ereszkedném,  legyen  szabad  némi  általános  észrevételeket 
előre  bocsátanom. 

Tekintve  a  Pesti  Hirlap  szerkesztőjének  személyes 
tulajdonait,  s  főkép  azon  rendkívüli  állást,  melybe 
múltjának  történetei  őt  a  haza  előtt  helyhezék,  kétségen 
kívül  nagyok  lehettek  s  valának  azon  várakozások, 
melyekkel  haladásunknak  mind  barátjai,  mind  elleni 
e  lapnak  megjelenését  fogadták ;  s  ha  e  vállalatnak 
hirdetése  után  szenvedélyes  barátok  s  ellenek  támadtak, 


ha  már  első  számánál  nem  hibáztak,  kik  belőle  hazánk 
végromlását  vagy  újjászületését  jósolák,  bizonyosan 
nincs  mit  bámulnunk ;  politikában  száz  között  alig  van 
egy,  ki  tárgyakról  szólva  el  tudná  felejteni  a  személyeket, 
kik  által  képviseltetnek,  s  alig  van  kérdés,  melynek 
eldöntése  nem  függne  épen  annyira  megindítójának 
állásától,  mint  benső  érdekétől.  Hogy  a  Pesti  Hirlap 
szerkesztője  e  túlságos  várakozásnak  meg  nem  felel- 
hetett, hogy  ily  rendkívüli  s  minden  valószínűség  ellen 
tett  jóslatokat  nem  igazolhatni,  nézetem  szerint  világos. 
A  történetek  felszínénéi  mélyebbre  tekintve,  mindig  s 
mindenütt  látjuk,  hogy  nagy  következések  soha  nem 
valának  egyes  ember  vagy  ténynek  következése,  hanem 
mindig  sok  különböző  okok  s  emberek  közös  munkás- 
ságából származtak.  Caesartól  Napóleonig  mindazon  nagy 
egyedek,  kiknek  nevei  a  történet  epocháit  jelelik,  csak 
szikrák  valának  legfelebb,  melyek  a  már  összegyűlt 
gyúlóanyagot  lángba  boríták,  csak  azon  végső  cseppek, 
melyek  a  csordultig  telt  kelyhet  átfolyni  készték ; 
mindenütt  nem  az  hatalmas,  ki  embertársainak  egy  új 
gondolatot  ád,  hanem  az,  ki  a  többség  gondolatát 
magáévá  tévé.  S  vajon  ki  tehetné  fel,  hogy  a  mit  még 
senki  véghez  nem  vihetett,  azt  Kossuth  Lajos,  bármi 
nagy  adományokkal  van  megajándékozva  Istenétől,  meg- 
teendi  ?  Nem  az  tehát :  mit  vártak  a  haladás  szenvedel- 
mes  baráti  vagy  elleni  a  Pesti  Hírlaptól,  hanem  az : 
mit  lehetett  tőle  józanon  várni,  ez  a  kérdés;  valamint, 
nézetem  szerint,  ha  e  lap  vétkes  irányt  követne,  józanul 
nem  lehetne  azt  felhozni  mentségül,  hogy  elleneinek 
aggodalmait  nem  igazolta  egész  mértékben :  úgy,  véle- 
ményem szerint,  nem  lehet  e  lapot  felelőssé  tenni  barát- 
jainak  túlzó  reményeiért  sem.  Alig  van  talán  egy  ember, 
ki  jóban  azt,  mit  barátjai,  gonoszban  azt,  mit  ellenei 
róla  feltevének,  véghezvihette  volna ;  minden  tettnek 
mérlege  csak  a  körülményekben  fekszik,  s  a  legcseké- 
lyebb is  nagy,  ha  nálánál  többet  tenni  lehetetlen  vala. 
A  Kelet  Népének  tisztelt  szerzője  58.,  59.  1.  előadja 
azt,  mit  egy  haladási  hírlaptól  kivan:  » Ariadné  fonala- 
ként a  legjobb  főktől  nyújtva  biztos  rést  nyitni,  melyen 


honi  tébolydónkban  nagy  és  kicsi,  dús  és  szegény,  s 
általában  minden  erő,  minden  érdek,  sőt  minden  szen- 
vedelem is  egy  czél  felé  lenne  vezérelve ;  egy  czél  felé, 
mely  nem  egyéb,  mint  tökéletes  biztosítás  mind  a 
despotismus,  mind  az  anarchia  szörnyetege  ellen. « 

•  Szükség  oly  lap,  mely  a  körülményekhez  képest  majd 
halkal,  majd  gyorsabban  izgatná  a  nemzeti  testet,  ma 
a  szenvedelmek  lecsillapítására  hatna  leginkább,  majd, 
ha  tán  isméti  álomkórságba  merülne  a  nemzet,  .  .  . 
vagy  ha  szolga  irányt  venne,  azt  ismét  s  ha  szükség, 
a  végitéleti  tárogatókint  életre,  s  kötelesség  teljesítésre 
felriasztaná ;  mely  az  elkülönözött  részek  egymás  iránti 
viszonyait  felvilágosítni,  közös  érdekeiket  velők  jobban 
megesmértetni,  a  szerencsésebb  születésűeket  kémélettel 
áldozatok  tételére  csábítgatni,  az  alantabb  állókat  őszinte 
részvéttel,  viszont  még  egy  kis  béketűrésre  édesgetni 
törekednék,  mely  eldiribolt  erőnket  egy-egy  czélra  egyez- 
tetni, s  a  teendők  eddigelé  oly  sokszor  egyedül  pilla- 
nati  hév-sugta  sorát  végkép  okszerénti  logikába  szo- 
rítni, s  azon  felette  nehéz  » egymásutánt «  kijelelni 
ügyekeznék ;  szóval,  melynek  az  volna  legfőbb  műkö- 
dési köre,  hogy  a  régi  külföldnek  tapasztalási  kincseit 
sajátjává  tévén,  egyoldalúság  és  szenvedelem  nélkül 
rendre  kijelelné,  mi  volna  kettős  czéhmk  elérésére, 
t.  i.  nemzetiségünk  és  alkotmányunk  mind  inkábbi 
kifejlésére,  mi  kerülésre,  mi  viszont  utánzásra  méltó ; 
s  ekkép,  mely  nem  arról  vitatkoznék,  vajon  kell-e 
tenni?  mert  ez  régi  elismerve,  s  a  többségtől  már  rég 
elfogadva  van,  de  azt  tenné  fejtegetési  tárgyául :  »Mit 
kell  mivelni,  s  ezt  mi  módon,  miszerént  egyes  esetek, 
egyes  kivételek  aprólékosságit  mellőzvén,  jó  hadi  vezér, 
jó  országos  emberként  magasabb  szempontból  volna 
felfogva,  s  szakadatlan  rendben  egy  pontra  vezérelve 
az  egész. « 

Már,  kérdem,  mióta  a  sajtó  működik,  hol  van  hirlap, 
mely  e  kivánatoknak  csak  távolról  megfelelt  volna ; 
hol  van  egyed,  kitől  csak  a  legkisebb  valószínűséggel 
ennyit  remélhetnénk?  Vajon  a  nemzeti  testnek  egyes 
tagjai  mindig  egyenlő  állapotban  vannak-e,  s  midőn 
egy  rész  túlhévtől  elragadva  mintegy  lázban  áll  előt- 
tünk,   vajon    nem    merül-e    akkor  épen  a  másik    néha 

álomkórságba;  vajon  nem  szükséges-e  néha  ott  a  szen- 
vedélyek lecsillapítása,  mikor  itt  épen  az  ellenkező 
szükséges?  S  ha  ez  nem  volna  is,  ha  a  nemzet  egy 
emberként  csak  egy  érzeményben  hevülne  mindig,  ha 
az,  mi  sehol  nem  volt,  hazánkban  való  lehetne,  hogy 
annyi  párt,  s  minden  pártban  annyi  árnyéklat  mindig 
egy  gondolatban  központosulna :  vajon  hol  van  az 
egyed,  ki  ezen  állapotot  mindig  felfoghatná,  s  mint  egy 
mindent  tudó  lény,  egy  naptól  a  másikra  e  szerint 
irányozhatná  szavait,  irányozhatná  főkép  úgy,  hogy 
szavai  —  noha  a  magyar,  mint  a  tisztelt  gróf  (102.  1.) 
felette  jól  jegyzi  meg,  » vezért,  főkép  nem  általa  válasz- 
tottait nem  igen  kedvel,*  s  noha  e  hazában  egyedek 
vannak,  akiknél  a  méltó  leczkézés  csak  akkor  nem 
talál  makacs  fejességre,  ha  hasonlóktól,  vagy  magasabb 
állásúaktól,  s  nem  idegenektől,  vagy  épen  alólról  nyuj- 
tatik«  (32.  1.)  —  hogy  szavai,  mondom,  mindig  követőkre 
találnának  ? 

Kérdésen  kívül  nagy  a  korszaki  sajtónak  befolyása 
napjainkban,  s  ha  újabb  történeteinken  végig  tekintünk, 
alig  fogunk  találni  egy  nagyobb  tényt,  melynek  fő  indító 
okai,  vagy  legalább  leghatalmasabb  eszközei  között  a 
journalistika  nem  mutatkoznék.  Korunk  a  discussio 
kora ;  az  idő,  hol  egyes  hatalmasnak  szava,  vagy  régi 
szokások  minden  ellenzést  elnémítanak,  megszűnt ;  nevek 
helyébe  vélemények  léptek,  szokások  helyett  meggyő- 
ződést keres  a  nép ;  mi  csoda,  ha  ily  körülmények 
között,  midőn  még  a  korlátlan  hatalom  is  alattvalóinak 
meggyőződésében  keresi  fő  támaszát,  az,  mi  a  sokaság 
véleményére  leginkább  hat,  egyszersmind  leghatalma- 
sabb ;  s  ez  a  korszaki  sajtónak  feladása.  Egykor  a  tudo- 
mány, mint  minden,  egyeseknek  mintegy  kiváltságos 
tulajdona  vala,  melyet  csak  hosszú  munka  szerezhetett, 
s  melyből  épen  azért  a  többség  kizáratott :  ma  a  tudo- 
mány mindenkinek  szükségessé  vált,  s  a  journalistika 
az,  mely  megszerzését  mindenkinek  lehetségessé  teszi, 
mely  a  nagy,  egykor  egyesek  birtokában  heverő  kin- 
cset, hogy  úgy  mondjam,  apró  pénzre  felváltva,  ezerek 
között  kiosztja ;  mely  szüntelen  változó  napjainkban 
szüntelen  változó  formákban  nyújtja  tanácsait,  minden 
napnak  történetével  meghozva  oktatását;  a  journalistika 

tanácsadója,  barátja  a  népnek,  mintegy  közbenjáróként 
állva  a  nép  s  kormányzói  között,  mely  mindkettőnek 
véleményeit  képviseli,  s  melyben  a  kormányzó  népének 
véleményeit,  ez  a  kormány  tetteinek  magyarázatát  keresi. 
De  azon  nagy  hatalom  s  befolyás,  mely  ezen  állásból 
következik,  csak  az  egész  journalistikának  s  nem  egyes 
hírlapnak  lehet  következése ;  következése  annak,  hogy 
minden  kérdés  minden  oldalról  s  mindenki  előtt  vita- 
tás alá  jő,  hogy  több  hírlapi  egyedek  az  ország  sajkájá- 
nak két  oldalán  evezve,  az  egészet  haladni  késztik. 
Egyes  hírlap  csak  egy  véleménynek  s  iránynak  lehet 
képviselője,  s  a  mennyiben  nincs  vélemény,  mely  nem 
oszlanék  külön  színezetekre,  még  azon  egy  vélemény 
követőinek  is  csak  egy  részéé,  s  a  legtöbb,  mit  tőlök 
kívánhatni,  legfelebb  következetesség,  s  az,  hogy  czéljaik 
elérésére  oly  eszközöket  soha  ne  használjanak,  melyek 
által  az  egésznek  bátorsága  veszélyeztetnék. 

Ezen  szempontból  tekintve  a  Pesti  Hirlapoi,  tekintve 
a  dolog  természetét,  mely  szerint  hírlap  —  főkép  kez- 
detén —  inkább  a  discussio  mezeje,  mint  vezér-csillaga, 
csalódtunk-e  várakozásainkban  ;  s  vajon  mennyire  ala- 
posak azon  vádak,  melyek  a  Kelet  Népének  tisztelt  szer- 
zője által  ellene  felhozattak? 

Nem  szükség  a  Pesti  Hírlapnak  elveiről  s  általános 
irányáról  szólanom ;  amazokat,  ha  a  jelen  munkában 
hallgatna  is,  gróf  Széchenyi  István,  kinek  múltja  és 
jövője  ezen  elvekkel  összekötött,  nem  tagadhatja  meg; 
erről  a  tisztelt  szerző  e  szavaiban  :  »Nem  beszélek  én 
a  Pesti  Hirlap  általános  irányzatáról,  minthogy  az 
irányzat  bizonyosan  helyes «  (150.  1.),  világosan  kimondja 
véleményét;  úgy  mint  (142.  1.)  az  egészről  szólva  e 
szavakból  is:  » Nincs  tehát  nekem,  sem  eddigelé  kitün- 
tetett legtöbb  elvei,  sem  irányzatai,  sem  általában  a 
Pesti  Hirlap  ellen  legkisebb  kifogásom  is ;  sőt  midőn 
felette  sajnálnám,  hogy  a  Pesti  Hirlap  szerkesztőjének 
szép  tehetsége,  szilárd  lelkülete,  komoly  elszánása  nem 
gyümölcsöznék  drága  hazánknak,  a  Pesti  Hirlap  folyta- 
tását, melyben  már  is  oly  sok  jó  van  és  mely  honunkra 
nézve  valódi  kincsesé  válhatik,  legőszintébben  óhajtom, 
sőt  valódi  közcsapásnak  tartanám  annak  megszűntét*, 
—    világosan    kitűnik,    hogy    sem    elv,    sem    irányzat 

köztünk  vitatkozás  tárgya  nem  lehet,  s  a  tisztelt  gróf- 
nak tökéletes  megelégedésére  nem  szükséges  más,  mint 
hogy,  miképen  a  fent  idézett  helyen  folytatólag  mondja  — 
»a  Pesti  Hírlapnak,  a  fenforgó  kérdéshez  s  honi  körül- 
ményeinkhez alkalmazva  ne  légyen  taktikája  oly  hiányos, 
oly  visszás,  mint  valának  jámbor  Mack,  a  dicső  lengyel, 
s  Aristoteles  —  eeciderunt  in  profundum  —  taktikáid , 
vagy  hogy  a  tisztelt  szerzőnek  (117.  L)  gondolatait 
még  világosabban  kimondó  szavaival  éljek:  hogy  »ő  a 
Pesti  Hírlap  szerkesztőjének  szándékáról  legkevésbbé 
sem  kételkedik ;  elveit  is  jobbadán  s  legfőbb  vonásai- 
ban osztja,  sőt  egy  cseppet  sem  vonakodik  kinyilat- 
koztatni, hogy  azokat  legnagyobb  részben  magáévá 
teszi,  sőt  legédesb  atyai  érzések  közt  jobbadán  magáé- 
nak is  ismeri  és  ekkép  egyedül  azon  modor  ellen  lehet 
és  van  kifogása,  mely  szerint,  mint  Kossuth  Lajos  hiszi, 
felemeli  a  hazát,  mint  viszont  ő  maga  (gróf  Széchenyi) 
hiszi,  sírba  dönti  a  magyart. « 

Tehát  csak  a  taktika  s  a  modor  körül  foroghat  a 
kérdés ;  ez  azon  tér,  melyre  a  tisztelt  gróf  áll,  melyre 
őt  követni  fogjuk ;    minden  egyéb  vitatkozás  felesleges. 

Én  ugyan  teljes  meggyőződésem  szerint  nem  hiszem, 
hogy  »ezen  ponton  forog  a  fel  és  alá,  hogy  a  taktiká- 
nak hiánya  megsemmisítésre  vezeti  a  magyart «  (85.  1.), 
hogy  egy  hírlap  szerkesztőjének  elhibázott  modora,  a 
csak  most  lábadozó,  nemzetté  virulni  »csak  most  akaró 
népünket  az  anarchia  mindent  elsülyesztő  örvényébe, 
vagy  mi  hihetőbb,  közvetlen  az  önkénynek  hajótörő 
szirtjei  közé  vezetheti*  (95.  1.),  hogy  e  hont  és  nem- 
zetet, melyet  Isten  annyi  viszontagság  között  fentartott, 
nem  elv,  nem  irány,  hanem  egyedül  elhibázott  modor 
fogja  meggyilkolni  —  én,  mondom,  nem  hiszem  mindezt; 
s  ha  mást  nem  említek  is,  az,  hogy  annyi  századok 
alatt  stylus  curiálisunk  szavainál  a  nemzet  örök  álomba 
nem  szenderült,  talán  elég  bizonyság,  hogy  a  stylusra 
nézve  sokat  elbírunk.  De  miután  a  tisztelt  gróf  épen 
e  taktikára  s  modorra  szorítja  észrevételeit,  miután 
minden  a  Hírlap  ellen  felhozott  vádakat  erre  építi, 
legyen  elfogadva  e  szűk  mezeje  a  vitatásnak  is,  s  néz- 
zük, mik  ezen  oly  veszélyes  taktikának  és  modornak 
hibái  s  tökéletlenségei;    nézzük,    mi    által  válik  e  lap, 

melynek  elvei  s  irányzata  oly  jók,  hogy  a  Kelet  Népe 
szerzője  azokat  magáénak  vallja,  mégis  oly  szörnyeteggé, 
mely  e  nemzetet  porba  döntendi? 

Nézzük  először  azokat,  mik  a  taktikát  illetik.  Én 
ugyan,  bármi  erős  szavakban  kelt  is  ki  a  tisztelt  gróf 
(96.  1.)  azon  szerencsétlenek  ellen,  kik  a  taktikának 
általános  szükségét  elismerni  nem  akarják,  sőt  ezen 
véleményöket  hiú  öntúlbecsülésökben  hirdetni  is  meré- 
szelik, önkényt  megvallom,  hogy  sok,  igen  sok  esetben 
az  ügyes  taktikának  használását  feleslegesnek,  sőt  káros- 
nak tartom ;  hogy  sok  dolgokban  —  s  mind  azok, 
melyeknek  eldöntésére  egy  népnek  köznrunkássága  szük- 
séges, nézetem  szerint  ezekhez  tartoznak  —  csak  az 
egyenes  út  vezethet  czélhoz ;  hogy  a  népet  akarata  s 
nézetei  ellen,  fortélyok  által  vezérelni  még  a  jóhoz  sem 
lehet ;  s  hogy  végre  minden  ügyesség  s  finom  tapintat, 
melylyel  országos  ember  tetteit  elintézi,  nem  pótolhat- 
ják ki  azon  bizodalmat,  melylyel  a  nép  némely,  mindig 
egyenes  úton  járt  férfinak  lépteit  követi.  A  tisztelt  gróf 
által  állításának  bebizonyítására  felhozott  példák  e  néze- 
temet ugyan  meg  nem  változtaták.  A  nagy  császárban 
én  nem  a  taktikának  diadalát,  hanem  épen  azt  látom, 
miként  sülyed  minden  taktika  s  ügyesség  mellett  az, 
minek  alapja  nem  jó;  miként  vezethet  Austerlitz,  Jena, 
Borodino  s  annyi  nyert  csata  s  győzelem,  s  a  taktiká- 
nak minden  csudái  végre  Waterloohoz  és  Szent  Ilona 
szigetére ;  s  a  dicső  lengyel  nép  vesztének  okát  nem  a 
taktika,  hanem  inkább  egység  s  azon  bizodalom  hiányá- 
ban keresem,  mely  nélkül  semmi  valóban  nagyot  vég- 
hez vinnünk  nem  lehet  s  melyet  e  boldogtalan  nép 
talán  épen  azért  nem  érezhete  vezetői  iránt,  mert  több 
ügyességet,  mint  férfias  egyenességet  vőn  észre  tetteik- 
ben ;  —  de  ez  csak  személyes  nézetem.  S  habár  a  tisz- 
telt gróf  (41.  1.)  utolsó  országgyűlésünk  végszakáról 
szólva,  midőn  ezen,  ránk  nézve  oly  fontos  pillanatokat 
Parisnak  a  szövetségesek  által  legelső  bevételével  össze- 
hasonlítván, e  két  oly  nagy  következésű  történetet  azon 
pillanatok  közé  számítja,  mikor  a  földi  dolgok  úgy 
annyira  egybebonyolódnak,  mikép  emberek  befolyása 
nem  sokat  nyom  többé  és  legott  az  Istennek  közvetlen 
beavatkozása  veszi  kezdetét  (azaz :  a  taktikának  hatalma 

megszűnik),  e  nézetemben  még  inkább  megerősített ; 
s  habár  a  taktikának  hasznait,  sőt  szükségét  némi 
esetekben,  mint  például  parlamentáris  vitákban,  elismerve 
is.  által  nem  láthatom,  hogy  hírlap  —  mely  természete 
szerint  eszköz  s  pedig  a  leghatalmasabbak  egyike,  de 
nem  vezető  ;  mely  politikus  felekezetnek  irányát  kép- 
viseli, de  nem  adja  —  mikép  ragaszkodhatnék  mindig 
a  leghelyesebb  taktikához,  ha  az  vele  a  párt  vezérei 
által  nem  közöltetik?  Nem  akarok  e  kérdés  további 
vitatásába  beleereszkedni  s  csak  arra  szorítom  figyel- 
memet :  mik  tehát  azon  pontok,  melyekben  a  Kelet 
Xépe  tisztelt  szerzője  a  Pesti  Hírlap  által  elkövetett 
taktikát  hibásnak  s  hazánk  jövőjére  nézve  veszélyes- 
nek véli  ? 

Mennyire  a  tisztelt  grófnak  nézeteit  felfoghatám,  az 
általa  legjobbnak  tartott  taktika  ekét  fő  elven  alapúi: 

1-ször,  hogy  azon  kettős  czélunk  elérésére,  azaz 
alkotmányunk  s  nemzetiségünk  megőrzésére  s  erősíté- 
sére, a  jelen  pillanatban  szükséges,  „hogy  a  magyarság 
egyedül  vedlő,  az  alkotmány  viszont  haladó  szellemben 
működjék.*   (72.  1.) 

2-szor,  hogy  fáradozásainkból  sikert  reménylenünk 
csak  akkor  lehet,  ha  kivánatainkban  soha  helyzetünkről 
meg  nem  feledkezünk,  s  nem  más  nemzetek  példája, 
hanem  önszükségeink  szerint  rendezzük  el  a  teendők 
sorát,  őrizkedve  leginkább  minden  divergentiától, 
melyek  nemzeti  erőnket  szétosztva  semmisítik. 

Véleményem  szerint  e  két  elv  oly  helyes  s  talpra 
esett,  hogy  alig  van  valami,  mi  ellenök  bárki  által 
felhozathatnék.  Az  elsőre  nézve,  ki  a  hazánk  némely 
részeiben  a  magyarosodás  mellett  mutatott  túlbuzgóság- 
nak következését  látá,  mely  eddigelé  csak  egy  magyarság 
elleni  szláv  reactió  vala,  az  nem  fog  kételkedni,  hogy 
azon  erőszakos  út,  mely  honi  nyelvünk  terjesztésére 
némelyektől  követtetett,  nem  czélirányos ;  s  hogy  gúny 
vagy  kényszerítés  soha  köztünk  s  idegen  ajkú  hon- 
társaink között  egyesség  kötelékei  nem  lehetnek.  Csak 
a  mi  szabadságon  alapul,  az  állhat  erősen ;  s  ha  van 
mód,  mely  e  hon  különvált  gyermekeit  valaha  egy 
nagy  egészszé  egyesítheti,  s  ha  van  valami,  mi  erre 
legalább  reménységet    nyújt,    s    azért    minden    honfitól 

figyelmet  s  legőszintébb  előmozdítást  érdemel,  az,  mit 
a  tisztelt  gróf  ajánl,  bizonyosan  a  legjobb,  a  legczél- 
szerűbb  eszköz.  A  másodiknak  czélszerüsége  magában 
világos;  a  kérdés  csak  az :  vajon  ezen  elvek  sérttettek-e 
a  Pesti  Hírlap  által,  s  miben,  s  miképen  sérttettek  általa  ? 
S  e  részben,  megvallom,  nézetem  a  Kelet  Népe  szerző- 
jének nézetétől  ismét  nagyon  különbözik. 

Mert  vajon  az  elsőre  nézve,  ha  a  Pesti  Hírlap 
eddigelé  megjelent  vezér czikkein  végig  megyünk,  nem 
kell-e  megvallanunk,  hogy  mind  azon  hirlapok  között, 
melyek  a  magyarosodás  ügyében  felszólaltak,  nincsen 
talán  egy,  mely  lelkesedésében  több  mérséklettel,  s  nem 
magyar  ajkú  hontársaink  iránt  több  tisztelettel  szólna, 
mint  épen  e  lap  ?  Ha  a  szerkesztő  —  mélyen  érezve 
mind  azon  károkat  s  veszélyeket,  melyek  hazánk  lakói- 
nak annyira  különböző  nemzetiségeiből  jelenünket  s 
jövőnk  reményeit  elborítják ;  ha  meggyőződve,  hogy 
minden  erő  csak  egyességből  származhatik,  s  hogy 
minden  egyéb,  mit  honunkért  tehetünk,  való  sikert 
nem  szülhet,  míg  lakói  a  magas  Kárpátoktól  a  Vas- 
kapuig egy  nagy  nemzetnek  nem  érzendik  magokat,  —  e 
fontos  tárgyhoz  sokszor  visszatér ;  ha  mindent,  mi  ez 
ügy  elémozdítására  bárhol  s  bárki  által  tétetett, 
magasztaló  szavakkal  kiemel,  mindent,  mi  ellene  történt, 
szomorúan,  sőt  rosszalva  előad :  vajon  ki  veheti  ezt 
rossz  néven  neki,  főkép  miután  senki  sem  mondhatja, 
hogy  e  rosszalásban  gúny  vagy  ellenséges  indulat 
mutatkoznék,  s  miután  azt  talán  csak  még  sem  állít- 
hatja senki,  hogy  ha  alkotmányunk  rongyos  fedele 
alatt  csak  nyolczvanezer  kiváltságos  család  áll,  s  a 
magyarsághoz  csábítandó  kinn  a  szabad  ég  alatt  ázik, 
bizonyosan  nem  a  Pesti  Hírlap  szerkesztőjének  akarata 
az,  mely  őt  szabad  ég  alatt  tartja ;  s  miután  senki 
nem  kételkedhetik,  hogy  ha  gróf  Széchenyi  István 
nemes  kívánata  végre  teljesül,  eljö vendének  az  idők, 
•  midőn  Hunnia  határai  között  a  magyar  alkotmánynak 
áldása  mindenkire  terjesztetik,  úgy,  hogy  a  legkisebb 
se  legyen  abból  kizárva,  de  arra  is,  bármily  csekély 
részben  s  mily  lépcsőkön,  mégis  elhasson  végre  jóltevő 
melege «  (76.  1.),  bizonyára  a  Pesti  Hírlap  fog  annak 
örvendezni  leginkább.  E  részben  tehát  a    Pesti    Hírlap 

ellen  panasz  nem  lehet,  s  egész  kivánatom  csak  oda 
központosulhat,  hogy  a  tisztelt  grófnak  ez  üdvös  taná- 
csát ez  ország  minden  hírlapjai  s  túlbuzgó  egyedei 
figyelembe  venni  el  ne  mulaszszák ;  nem  magyar  hon- 
társaink pedig  e  nemes,  a  magyarosodásnak  egyik  leg- 
buzgóbb  vezetője  által  tett  kinyilatkozásban  egy  új 
bizonyítványát  lássák  azon  testvéri  érzeteknek,  melyekkel 
mi  magyarok  irántok  viseltetünk,  s  melyek,  bármit 
tegyenek  is  nemzetiségünk  fondorkodó  ellenei,  végre 
alkotmányilag  s  nemzetileg  ki  fogják  víni  egyességünket. 
Annyival  többek  s  nagyobbak  a  Kelet  Népe  tisztelt 
szerzőjének  a  Pesti  Hirlap  ellen  a  második,  azaz  a 
divergentiák  s  nem  korszerű  javaslatok  tekintetéből 
felhozott  panaszai.  Ezek  szerint  a  Pesti  Hirlap  szer- 
kesztője 

a)  Napról-napra  új  indítványokat  téve,  úgyis  eléggé 
csekély  nemzeti  erőnket  szétdiribolja. 

b)  Javaslatai  által,  melyek  inkább  a  külföld  vak 
utánzásának,  mint  nemzeti  állásunk  és  szükségeink 
józan  felfogásának  eredményei,  oly  útra  vezeti  a 
magyart,  melyen  czélt  érnie  nem  lehet,  sőt  melyen 
haladva,  minden  munka  és  fáradtság  oda  vezethet, 
n°gy  —  mint  ha  piramis  csúcsra  állíttatnék  —  még 
azon  kevés  is,  mi  még  fennáll,  porba  dőlend. 

Minekelőtte  e  vádak  részleteibe  bele  ereszkedném 
s  egyenesen  arról  szólnék,  mennyiben  illethetik  azok 
a  Pesti  Hirlap  szerkesztőjét,  legyen  szabad  előleg  azon 
kérdést  felállítanom :  vajon  a  tisztelt  gróf  által  hala- 
dásunkban megkívánt  szoros  logikai  egymásután  jelen 
helyzetünkben  s  viszonyaink  között  lehetséges-e ; 
másodszor :  vajon  reménylhető-e,  hogy  e  rendszeres 
reform  (mert  minden  lehető  divergentiák  elmellőzése 
mi  volna  egyéb  rendszernél),  melyet  eddig  törvényhozó 
testünk  maga  sem  vala  képes  létrehozni,  történhetik- e 
bármily  észszel  s  tudománynyal  szerkesztett  hírlap 
által?  Nézetem  szerint  mind  e  két  kérdésre  csak 
tagadólag  felelhetek. 

Nem  szándékom  hosszasan  e  tárgyról  szólanom ;  de 
ha  századunkban,  midőn  a  Spanyol-félszigettől  Skandi- 
náviáig Európa  majdnem  minden  nemzete  alkotmányi 
javításokon    ment  át,  vagy  bennök  még  vajúdik,  mind 

e  tapasztalásokat  összeszámítjuk ;  ha  tekintve  egy  rész- 
ről azon  nemzeteket,  hol  a  reform,  mint  Frankhonban, 
forradalom  által  a  legszorosabb  logika  kivánatai  szerint 
eszközöltetett,  s  azokat,  hol,  mint  Angliában,  a  reform 
egy  hosszú  százados  munka,  melynek  rendszerét  csak 
szükség  és  lehetőség  határozzák,  ott  oly  kevés,  itt  annyi 
áldó  következéseit  látjuk  e  haladásnak :  vajon  álmod- 
hatunk-e még  rendszeres  reformokról?  Vajon,  ha  hazánk 
kifej lődési  korszakára  visszaemlékezünk,  mindazon  hasz- 
talan munkára  s  fáradságra,  mely  1791-től  1825-ig  e 
hon  rendszeres  reformjára  fordíttatott,  s  arra,  miként 
haladunk,  épen  csak  mióta  a  systhemával  felhagyánk  és 
gróf  Széchenyi  intő  szavára,  a  helyett  hogy  a  teendők 
rendszere  felett  vitatkoznánk,  valamit  teszünk :  nem 
győződünk- e  meg,  hogy  a  reformnak  ezen  neme  főkép 
nálunk  lehetetlen,  s  hogy  miként  mindazon  jó,  mi 
eddig  történt,  s  minek  létesítésében  talán  senkinek  több 
s  dicsőbb  része  nem  vala,  mint  épen  a  Kelet  Népe 
tisztelt  szerzőjének,  valóban  nem  a  szoros  logikai  egy- 
másután szerint  eszközöltetett ;  s  hogy,  miként  tudós 
társaság  támadt  a  nélkül,  hogy  egy  jó  elemi  iskola 
léteznék,  lánczhid  épül  a  nélkül,  hogy  útjaink  volnának  : 
úgy  ezentúl  is  csak  akkor  haladhatunk,  ha  nem  arra, 
jobb  vagy  bal  lábbal  lépjünk-e  elé,  hanem  inkább  arra, 
hogy  ne  vesztegeljünk,  fordítjuk  fő  gondunkat.  Hogy  e 
részletes  javítások,  épen  mert  előkészítve  vagy  a  meg- 
maradt régiekkel  egyhangzásban  nincsenek,  néha  káros 
következéseket  szülhetnek ;  hogy  azon  hosszú  stádium, 
mely  alatt  egy  nemzet  alkotmányi  átalakulása  ily  módon 
történik,  sok  egyes  bajokkal  jár,  az  nem  szenved  két- 
séget. De  a  törvény  egyetlen  erős  alapja  a  nép  jellemében 
s  szokásaiban  fekszik,  s  míg  ezeket  rögtön  megváltoz- 
tatni nem  lehet,  addig  rendszeres  reformról  ne  szóljon 
senki.  Törvényhozóban  nincs  nagyobb  hiba,  mint  ha 
korát  meghaladva  utópiákról  álmodozik. 

De  vajon  ha  —  dato  sed  non  concesso  —  volna 
valaki  oly  annyira  a  természettől  adományokkal  fel- 
ruházott, oly  mindenttudó,  tapasztalt,  oly  mindenható 
közbizodalom  által,  ki  nemzeti  újjászületésünkben  szoros 
logikai  törvények  szerint  ki  tudná  jelelni  a  teendők 
sorát ;  ha  volna,  ki  minden  perczben  ismerve  viszonyaink 

legkisebb  részleteit,  apodictikus  bizonyossággal  maga 
fel  tudná  fogni  szükségeinket,  elébe  szabva  minden 
egyesnek  kötelességeit,  intve  egyet,  hogy  mit  szóljon,  a 
másikat,  mit  tegyen,  a  harmadikat,  hogy  hallgasson  el, 
mindenkit,  hová  fordítsa  figyelmét,  —  őrködve  mindenek 
felett,  hogy  soha  senki  tervet  képzelni  vagy  létesítni 
ne  merészeljen,  mely  a  nagy  nemtő  logikai  felfogása 
szerint  helyén  nincs ;  ha,  mondom,  volna  ily  halandó, 
ki  nézeteiben  soha  nem  csalódnék,  s  mi  több,  kinek 
isteni  csalhatatlanságán  senki  kételkedni  sem  merészelne : 
—  vajon  egy  hírlap  szerkesztője  lehet-e  az,  egy  hírlap 
szerkesztője,  ki  függve  levelezőitől  s  a  közönségtől, 
függve  a  könyvvizsgálattól,  számtalan  kis  és  nagy 
tekintetektől,  annyi  s  oly  nehéz  akadályokkal  küzködik ; 
ki,  ha  lapjának  színt  adni  nem  tudott,  közönyösség,  —  ha 
elhatározott  színnel  lép  fel,  ellenek  által  veszélyeztetik ; 
ki  helyzete  által  a  pártok  harczai  közé  vetve,  a  jelennel 
küzködik,  s  mint  a  fáklya,  mely  éji  utunkon  vezet,  csak 
mellékesen  veti  világát  távolabbra,  —  vajon,  kérdem, 
ki  várhatná,  ki  remélheti  ezt? 

De  ki  szólt  systhemáról,  —  így  szólal  itt  fel  talán 
a  Kelet  Népe  tisztelt  írója  —  ki  lépett  fel  nálamnál 
kíméletlenebbül  mindazok  ellen,  kik  mindig  a  rend 
felett  vitatkozva,  végre  semmit  sem  tesznek,  s  vajon 
hogy'  lépnék  most  soraik  közé  ?  Ezen  esetben  engedelmet 
azon  időért,  melyet  a  tisztelt  gróftól  s  egyéb  olvasóim- 
tól az  elébb  mondottak  által  elraboltam,  s  védelmemül 
azon  egy  megjegyzést,  hogy  mihelyt  minden  divergentia 
valóban  oly  veszélyes,  mint  azt  a  tisztelt  gróf  hirdeti, 
mihelyt  egy  néhány,  idő  előtt  s  a  logikai  egymásutánon 
kívül  tett  indítvány  azon  hajszáit,  melyen  nemzeti  létünk 
függ,  ketté  szakaszthatja,  nézetem  szerint  szükségkép 
systhemához  kell  folyamodnunk.  De  hagyján,  én  nem 
akarok  szavak  felett  vitatkozni ;  tegyük  fel,  hogy  a  Pesti 
Hírlapnak  nem  egy  általános  rendszer  felállításának 
hiánya  tulajdoníttatott  hibául ;  miben  fekszik  hát  vétke  ? 
Kétségen  kívül  magokban  az  egymástól  divergáló  ajánla- 
tokban, melyek  a  jelen  pillanatban  s  viszonyaink  között 
oly  czéliránytalanok  s  veszélyesek,  hogy  » nemzeti  és 
alkotmányos  létünk  végnapját  fogják  elkerülhetetlenül 
és    szaporábban,    mint  gondolnók,    előidézni**.  (190.    1.) 


19 

A  vád  nagy  s  fontos ;  nézzük  alapjait. 

Azon  divergáló  ajánlatok,  melyek  a  Pesti  Hírlapnak 
a  tisztelt  gróf  által  leginkább  vétkül  tulajdoníttatnak, 
mennyire    azokat  különösen    kijelölé,  a  következendők. 

Mátyás  szobra  körül  tett  fáradozásai. 

Tömlöczeink  javítása  iránti  felszólalásai. 

A  kisdedóvó-intézetek. 

A  hasznos  ismereteket  terjesztő  társaság  pártolása. 

Nézzük  ezen  ajánlatokat  egyenként. 

Az  elsőre  nézve,  ha  emlékezetem  nem  csal,  soha  a 
Pesti  Hirlctp  —  vezérczikkeiben  legalább  —  e  vállalat 
mellett  fel  nem  szólaU ;  nem  szükség  tehát,  hogy  e  rész- 
ben hosszú  legyek.  Én  e  tervnek  pártolóihoz  soha  sem 
tartoztam ;  számtalan  szükségeink,  melyeknek  pótlására 
erőnk  nem  elégséges,  szegénységünk  s  —  hadd  mond- 
jam ki  nyíltan  —  művészünk  tehetségei  nem  engedik, 
hogy  nemzetünk  azon  hálát,  melylyel  legnagyobb  királyá- 
nak tartozik,  méltán  leróhassa ;  s  én  nem  kívánom, 
hogy  azon  szent  emlék,  melyet  igazságos  Mátyásáról 
szívében  hord  a  magyar,  egy  törpe,  hozzá  nem  illő 
szoborban  testesüljön ;  miután  azonban  100,000  forint- 
nak czéliránytalan  kiadása  minden  esetre  kár  ugyan, 
de  komolyan  véve  senki  által  olyannak  nem  nevezhető, 
mely  nemzetünket  sírba  döntheti ;  s  miután  azon  érze- 
mény, mely  némelyeket  e  vállalat  pártolására  birt, 
minden  esetre  nemes  s  tiszta  vala :  ha  végre  a  szobor 
felemeltetnék  is,  a  haza  talán  sem  kárt,  sem  szégyent 
nem  vallana  általa,  s  maga  nagy  Mátyásunk,  lenézve 
kis  emlékére,  a  tökéletlen  mű  felett  talán  megbocsátana 
azoknak,  kik  azt  sár  s  por  között  emelték,  s  azon 
gondolattal  vigasztalná  magát,  hogy  királynak  szebb 
emléke  nem  lehet,  mint  négy  nehéz  század  után  nem 
felejtetni  népe  által.  De,  mint  mondám,  emlékezetem 
szerint  a  Pesti  Hírlap  e  vállalatnak  pártolásában  soha 
sem  buzgólkodott ;  legyen  ez  elég. 

Azon  három  ajánlat,  melyet  a  tisztelt  gróf  ez  után 
említ,  mind  olyan,  melyeknek  pártolásában  csekély 
tehetségem  szerint  én  is  részt  vevék,  melyeknek  elő- 
segítésében, a  mennyire  tőlem  kitelt,  fáradtam  eddig, 
s  fáradni  fogok,  míg  erőm  engedi;  melyeknek  felelőssége 
—  ha  azoknak  mostani  megpendítéséből  a  hazára  csak- 

2* 


20 

ugyan  annyi  kár  háramlanék,  mint  az  a  Kelet  Népe 
szerzője  által  jósoltatik  —  engem  úgy  illet,  mint  a 
Pesti  Hírlap  szerkesztőjét,  s  a  tisztelt  gróf  nem  veendi 
rossz  néven,  ha  elve  szerint  » tisztelet  s  becsület,  de 
igazság  is«,  e  részben  nyiltan  s  őszintén  kimondom 
meggyőződésemet. 

Ha  azon  javításoknak  hosszú  során  végig  megyünk, 
melyek  újabb  időkben  az  országlási  dolgok  körül  tör- 
téntek :  nincs  talán  egy,  mely,  mi  elvét  illeti,  több  s 
melegebb  pártolást  talált  volna,  mint  Angliának  s  leg- 
inkább Amerikának  a  tömlöczök  czélirányosb  elrende- 
zése iránt  tett  intézkedései.  Kinek  Isten  szivet  adott, 
mely  embertársának  szenvedéseinél  dobogni  tud,  ki  érezve 
emberi  méltóságát,  nem  nézheti  nyugodtan,  ha  az  hasonló- 
jában sértetett,  ki  vallásának  szent  értelmét  felfogá,  s 
nemcsak  ajkain,  de  keblében  hordja  azon  egyetlen  s 
mindent  magába  záró  parancsot:  » szeresd  felebarátodat «  : 
az,  látva  az  állapotot,  melyben  egy  fél  század  előtt 
Európa  minden  tömlöczei  léteztek,  nem  maradhata  nyu- 
godtan. Százan,  ezerén  érezek,  nem  mint  a  gróf  úr 
mondja,  »hogy  csak  a  nemesis  büntesse  a  halandót,  s 
ember  emberen  kirekesztőleg  csak  javítson «  ;  de  érezek, 
hogy  a  büntetés  csak  akkor  érdemli  e  nevet,  ha  minden 
szigorúsága  mellett  igazságos  marad ;  hogy  a  vétkes 
büntetése  a  társaság  kötelességei  közé  tartozik,  mert  a 
társaságnak  első  czélja  minden  személy  s  birtoknak  biz- 
tosítása, de  hogy  mind  az,  mi  e  czél  elérésére  nem 
szükséges,  mindazon  szenvedések,  melyek  a  börtön 
homály iba  rejtve,  senkit  vétkektől  el  nem  rettentenek, 
kegyetlenség,  s  pedig  annyival  nagyobb,  mennyivel 
haszontalanabb ;  hogy  a  börtön  falai  közé  zárt  vétkes, 
ha  büntetését  kiállta,  a  társaságba  visszalépend,  s  hogy 
őt  romlásnak  kitenni  veszélyes ;  végre,  hogy  nincs  töm- 
löcz,  mely  a  még  csak  vád  alatt  lévők  közül  száz 
ártatlant  nem  zárna  falai  közé,  s  hogy  ezekre  nézve 
a  társaságnak  büntetési  joga  nincsen  ;  százan  s  ezerén, 
mondom,  érzék  ezt,  s  túl  az  Atlanticumon  s  innen  sok 
emberbarát  szentelé  a  fogházak  javításának  életét,  s 
hogy  nem  siker  nélkül  s  nem  a  nélkül,  hogy  nemcsak 
a  rabok,  hanem  a  társaság  is  hasznát  érezné,  azon,  mint 
szavaiból  is  kiviláglik,  a  tisztelt   gróf  sem   kételkedik. 

Miben  fekszik  tehát  azoknak  hibája,  kik  ezen,  min- 
denütt oly  hasznosnak  mutatkozott  javítást  nálunk  is 
honosítani  kívánták,  kik,  mint  én,  ezen  ügy  mellett 
felemelték  szavokat,  s  bár  jól  tudva,  hogy  ezt  csak  az 
ügy  szentségének  köszönhetik,  örömmel  láták  azon  pár- 
tolást, melyre  hazájok  törvényhozása  e  tárgyat  méltatá, 
vagy  kik,  mint  a  Pesti  Hírlap  szerkesztője,  miután  ez 
ügy  a  törvényhozás  pártolása  alá  vétetett,  a  közfigyelmet 
feléje  igazíták  ?  A  javaslat  idő  előtti,  így  szól  a  tisztelt 
gróf;  de  vajon  ha  ez  áll,  nem  következik-e  ebből,  hogy 
a  jelen  állapot  idején  van,  s  vajon  ezt  merné-e  állí- 
tani valaki  ?  Tekintsünk  végig  hazánk  tömlöczem,  s 
vajon,  ha  10,  20,  sőt  50  gonosztévőt  látunk  egy-egy 
szobába  zárva,  a  megrögzött  gonosztévőt  s  azt,  kit  első 
hibája  vezetett  e  szerencsétlen  helyre,  sőt  az  ártatlant, 
kit  csak  vád  terhel,  mind  egyenlő  szenvedéseknek, 
egyenlő  anyagi  s  erkölcsi  megromlásnak  kitéve,  ha  egy 
megyének  íömlöczében  a  rabok  megfagynak,  tíz  más 
törvényhatóság  börtöneiben  évenként  a  typhus  uralko- 
dik, míg  máshol  a  rabok  nagyobb  része,  mint  konyhás 
rab,  kényelmes  szolgálatban  tölti  napjait,  oly  annyira, 
hogy  valóban  inkább  kézrekerítésének  helyétől,  mint 
vétkeitől  függ  büntetése :  fogjuk-e  állítani,  hogy  ez  ren- 
dén van,  hogy  a  javításoknak  ideje  ezekre  nézve  még 
el  nem  jött,  hogy  vétkezik,  ki  ezen  visszaélések  ellen 
felszólal,  s  a  hazát  figyelmessé  teszi,  hogy  törvényeink 
szent  neve  alatt  kegyetlenségek  s  visszaélések  űzetnek? 
S  ha  egy  tömlöczözöttnek  sápadt  arcza  vala  is  az  első 
indító  ok,  mely  őket  felszólalásra  készté,  s  habár  a 
szegény,  megvetett  szív  vala  is  az,  mely  az  észt  e  tárgyról 
gondolkozni  inté  :  vajon  oly  roppant-e  vétkök?  S  mert 
vannak  néhányan,  kik  a  tárgyhoz  nem  értve,  túlzások 
által  némelyeket  azon  hiedelemhez  vezetnek,  mintha  a 
büntető  rendszer  javítása  csak  a  rabok  kényelmeinek 
növelésében  állna,  mert  vannak,  kik  az  emberszeretettől 
elragadva,  a  kérdésnek  csak  ezen  egy  oldalát  látják: 
vajon  ezért  érdemli-e  a  tárgy  megvetésünket?  Hogy 
ott,  hol  még  annyi  hátra  van,  mint  hazánkban,  kényel- 
mes tömlöczöket  építeni  bizonyára  semmi  angolnak 
vagy  amerikainak  eszébe  nem  jutna,  az  teljes  igaz,  de 
hogy  angol  vagy  amerikai,  kik  megyei  tömlöczeinknek 

néhányát  látta,  azoknak  emberiebb  módon  elrendezését 
—  bármiként  legyen  is  beavatva  a  nemzeti  kifejlődés 
taktikájába  —  idő  előttinek  tartani  nem  fogja,  az  néze- 
tem szerint  ép  oly  bizonyos,  pedig  csak  erről,  egyedül 
erről  van  a  kérdés. 

A  tisztelt  gróf,  mint  szavaiból  látszik,  a  fogház-javítási 
ügyben  csak  azon  néhánynak  túlzó  philanthropiából  ere- 
déit fáradozásait  látja,  kik  tömlöcz-javítás  alatt  csak  a 
rabok  anyagi  jólétének  növelését  értik,  s  ismétlem,  ha 
ezen  ügynek  más  alapja  nem  volna,  mint  a  költői 
ábrándokszülte  érzelgés,  akkor  csakugyan  nagyrészint 
állna  mindaz,  mit  a  tisztelt  gróf  e  tárgyban  felhoz,  de 
a  dolog,  hála  az  égnek,  nem  ily  gyenge  alapon  áll. 

Mindenben,  mi  a  tömlöczök  javítására  történik,  két 
fő  tekintet  van  előttünk,  melyet  soha  szemünk  elől 
vesztenünk  nem  szabad. 

Az  első  :  a  polgári  társaságnak  biztosítása. 

A  második:  tisztelete  azon  velünk  született  jogoknak, 
melyeket,  bármi  mélyen  sülyedve,  az  embernek  elvesz- 
teni nem  lehet,  s  melyeket  tisztelni,  még  a  rabban  is, 
a  társaság  fő  kötelességei  közé  tartozik. 

Csak  ha  s  a  mennyiben  a  büntető  rendszer  e  két 
tekintettel  ellenkezésben  nem  áll,  akkor  és  annyiban 
felelhet  meg  józan  kivánatinknak,  s  minden,  mi  vagy 
egy,  vagy  más  részről  e  két  fő  tekintet  elérésének  aka- 
dályokat okoz,  czéliránytalan. 

A  polgári  társaságnak  első  feladása  a  közbátorság; 
biztosítani  polgárinak  életét,  vagyonát,  becsületét :  ez 
hivatása,  ez  azon  magas  czél,  melynek  elérésére  alkot- 
tatott, melynek  eltévesztése  után  fennállnia  nem  lehet. 
Minden,  mi  e  czél  elérésére  szükséges,  a  társaság  első 
jogai,  sőt  kötelességei  közé  tartozik,  s  nem  lehet  ok, 
nem  lehet  érzemény,  bármi  szép  és  dicséretes  magában, 
melynek  hódolva  e  kötelesség  teljesítésétől  magát  fel- 
menthetné, s  ez  minden  büntető  jognak  alapja.  De  vala- 
mint mind  az,  mi  a  közbátorság  fentartására  szükséges, 
a  társaságnak  kötelességei  közé  tartozik  :  úgy  kérdésen 
kívül  minden,  mi  e  czél  elérésére  szükségtelen,  s  csak 
a  büntetett  egyed  szenvedéseit  s  nem  a  társaság  biz- 
tonságát növeli,  olyan,  mire  a  köztársaságnak  joga  nincs, 
mire,  bár  mint  erősebbnek,  elkövetése  hatalmában  áll, 

erkölcsileg  joga  nem  is  lehet.  Szükség,  hogy  a  büntetés 
büntetés  maradjon  mindig ;  szükség,  hogy  a  gonosz- 
tévő, kit  erkölcsi  érzete  az  erény  ösvényein  meg  nem 
tart,  a  haszon  fölött,  melyet  merényéből  vár,  a  büntető 
igazság  sújtó  karját  lássa  s  remegjen  következéseitől ; 
de  szükség,  s  nem  kisebb  morális  szükség  az  is,  hogy 
a  büntetés  ne  legyen  egyéb  büntetésnél,  hogy  soha 
boszú  vagy  kegyetlenség  színét  ne  öltse  magára ;  soha, 
midőn  a  jogszerű  többséget  védi,  az  egyedben  ne  sértse 
azon  emberi  méltóságot,  melyet  nem  a  társaság  adott, 
s  melyet  eltipornia  nem  szabad. 

Már  alkalmazva  ezen  általános  elveket  tömlöczeink 
jelen  állapotjára,  kell-e  sok  szó,  hogy  czélirány  talán - 
ságukról  meggyőződjünk?  Tekintve  a  társaságot:  crimi- 
nalitásaink  naponként  növekedő  száma  s  a  rabok  egymás- 
közti megromlása  elég  hangosan  hirdetik,  hogy  a  mostan 
létező  büntető  rendszer  a  társaságot  nem  biztosítja,  sőt 
minden  kegyetlensége  mellett  is  visszatorló  erővel  nem 
bir ;  tekintve  a  büntetett  egyedeket  pedig,  ki  nem  látja, 
hogy  e  büntetésmód  oly  kegyetlen,  —  s  ha  azon  ártat- 
lanokra tekintünk,  kik  csak  mint  vádlottak  sínylenek 
tömlöczeinkben  —  oly  igazságtalan,  hogy  azt  fentartani 
tovább  nem  is  lehet,  s  vajon  nem  világos-e,  hogy 
törvényhozásunk  a  tömlöczök  javítására  fordítván  figyel- 
mét, nem  túlzó  érzelgésből,  hanem  épen  a  fenn  érintett 
tekintetek  által  vezéreltetett,  s  bizonyára  meg  nem 
feledkezett  azon  első  kötelességéről,  mely  e  hon  polgá- 
rainak biztosításában  áll.  Mily  módon  fog  büntető  rend- 
szerünk olyanná  válni,  hogy  e  kivánatoknak  megfeleljen, 
solitary  confinement  által  (mit  a  Pesti  Hirlap,  legyen 
itt  mellékesen  mondva,  nemcsak  hogy  nem  pártol,  de 
ellenez),  vagy  az  auburni  rendszer  útján,  vagy  talán 
más,  bár  nem  olyan  tökéletes,  de  hazánk  viszonyaihoz 
inkább  alkalmazott  módon,  én  nem  tudom,  de  hogy 
az  egynek  igen  rossztevő,  de  a  soknak  igen  jótevő 
huszonöt  helyébe  más  büntetés  fog  lépni  elvégre,  s  hogy 
ez  által,  habár  az  holnap  történnék  is,  azon  hajszál, 
melyen  egész  nemzeti  létünk  függ,  ketté  szakadni  nem 
fog,  az  erős  meggyőződésem,  s  pedig  olyannyira  az, 
hogy  míg  erőm  tart.  mindent,  mit  ezen  ügy  elősegíté- 
sére tehetek,  tenni  kötelességemnek  ismerem,  mert  tisztán 

érzem,  »hogy  azon  nép,  mely  már  megízlelte  az  arany- 
szabadságnak lelketemelő  kéjét,  melyben  felébredt  az 
emberi  méltóság  érzete,  s  mely  már  sejdíteni  kezdé,  mi 
a  nemzeti  nagyság,  mi  a  nemzeti  üdv«  (202),  nem  tűr- 
heti, hogy  hazájának  szent  határai  között  az  emberi 
méltóság  bárkiben  is  sértessék. 

Ennyit  a  fogház-javításra  nézve;  menjünk  tovább. 
Az  eddig  felhozottakon  kívül  a  Pesti  Hirlap  hibás  takti- 
kájának bebizonyítására  a  Kelet  Népe  tisztelt  szerzője 
még  két  tárgyat  említ,  melyeknek  pártolása  leginkább 
hibául  tulajdoníttatik  a  szerkesztőnek ;  az  egyik :  a 
kisdedóvó  intézetek ;  a  másik  :  a  tervezett  hasznos  ösme- 
reteket  terjesztő  társaság.  Kezdetek  ezek,  mint  a  tisztelt 
gróf  azt  (201.  1.)  ön-  3  mások  megnyugtatására  mondja, 
valamint  nem  tagadhatja  azt  is,  hogy  nagy  sikerük 
eddigelé  nem  volt,  hála  az  égnek ;  s  ekkép  felette 
kicsinységesnek  látszhatik  ilyféle  kis  erőlködések  végett 
sok  lármát  ütnie  és  a  tág  keblüeket  magok  alkotta 
mennyországukból  ily  szűkkeblüleg  kizavarnia;  de  ábrán- 
dozás ragadósabb,  mint  mirigy,  a  képzelet  szárnya 
kimondhatlan  sebes,  és  egy  szikra  tűz,  melyet  sok  észre 
sem  vesz,  csakhamar,  ha  mielőtt  erőre  kap,  el  nem 
foj tátik,  mindent  lángba  borít,  s  ezek  azon  okok,  melyek 
a  tisztelt  grófot  a  tárgyak  látszó  parányisága  mellett  is 
felszólításra  késztik.  S  ha  meggondoljuk,  hogy  a  tisztelt 
grófnak  ön  nézete  szerint  (200.  1.)  » mindezek  nem 
egyebek,  mint  a  számolni  s  ekkép  kormányozni  nem 
tudó,  magát  mindig  ámító,  s  másokat  örökleg  csábító 
érzelmeknek  kisdedei,  vagy  néhányaknak,  mit  azonban  a 
gróf  soha  nem  hihet,  a  nélkül,  hogy  a  sokak  azt  észre 
vennék,  szép  köntösbe  és  szép  szavakba  burkolt  ármány- 
terve, mikép  a  hazai  pyramis  alap  nélkül  szántszándékkal 
felfordítva  rakassék  és  ennélfogva  nem  csak  azon 
magasságot  el  ne  érhesse  soha,  mely  után  annyi  hű 
kebel  szomj  adóz,  de  még  azon  kicsi  is  hegyünkbe 
dőljön,  mi  a  régi  elég  alacsony  építményből  felmaradt. « 
Minekutána  tehát  »e  kettő  közt  nincs  közép  (201.  1.),  s 
ha  segítség  nem  nyuj  tátik  s  gát  nem  vettetik  rögtön, 
még  mikor  idő  van :  vagy  a  mindennap  növekedő 
álomjárás,  vagy  a  netalán  valahol  lappangó  Macchiavelli 
okvetlen  lángba  borítná  vagy  örök  gyászba  sülyeszthetné 

a  hazát «,  valóban  nem  is  csodálkozhatik  senki  azon 
lelkesedésen,  melylyel  a  tisztelt  férfiú  ezen  annyira 
veszélyes  javallatok  ellen  felszólal;  de  miután  e  tárgyak 
a  Pesti  Hírlap  által  épen  oly  kevéssé  indítványoztalak, 
mint  az  előbb  említett  fogházjavítási  terv,  melyre  nézve 
a  szerkesztő  csak  a  többségnek  az  országtörvény  által 
kimondott  nézetét  pártolá ;  s  mintán  ennélfogva,  miként 
a  dolognak  érdeme,  úgy  kétségen  kívül  azon  vádak 
sem  illethetik  őt  kizárólag :  természetesnek  fogja  találni 
a  gróf,  ha  nehéz,  s  szavának  méltó  tekintete  által  oly 
fontos  vadai  ellen  felszólalok  én  is,  s  bármi  csekély 
legyen,  fájdalom,  azon  érdem,  melylyel  e  vállalatok 
elősegítéséhez  járulhattam,  legalább  nyilván  megvallom 
azon  sympathiát,  melylyel  ez  ügyek  iránt  viseltetem ; 
legalább  tartalék  nélkül,  bármennyire  érezzem  is  a 
tisztelt  gróf  ellenében  csekélységemet,  kimondom  azon 
meggyőződésemet,  hogy  az  említett  vállalatokat  nem 
csak  idő  előttieknek  s  nemzeti  sakkjátékunkban  minden 
számolás  nélküli  vonásoknak  nem  tartom,  hanem  épen 
ellenkezőképen  olyanoknak,  melyek  helyén  s  rendén 
valának,  s  melyeket  én,  bármennyi  sár  s  por  legyen 
piaczainkon,  bármennyi  homok  s  mocsár  hazánk  határai 
között,  a  mennyire  honunk  diagnosisát  legalább  csekély 
tehetségemmel  felfoghatám,  mind  addig  azoknak  tartan- 
dok, míg  valaki  által  arról  meg  nem  győződtetem, 
hogy  minden  okszerinti  haladásnak  alapköve  nem  a 
nevelés,  s  hogy  politikus  jogoknak  azokra  kiterjesztése, 
kiknek  neveléséről  nem  gondoskodunk,  valahol  üdvös 
következéseket  szülhetne;  minek  megmutatása,  »míg 
kétszer  kettő  négy  marad,  míg  a  tegnap  nem  esik  a 
ma,  és  a  ma  a  holnap  után,  míg  végre  a  szülő  nem 
lesz  fiatalabb  a  szülöttnek,  (197.  1.)  hasonlókép  nem  igen 
sikerülhet.  Mind  a  kisdedóvó  intézetek,  mind  a  hasznos 
ösmereteket  terjesztő  társaság  működései  nem  egyebek 
részleteknél,  melyek  egy  általános  nemzeti  nevelésnek 
részint  segédeszközei,  részint,  a  mennyire  a  közönséget 
annak  szükségére  figyelmeztetik,  előkészítői ;  mielőtt 
tehát  ezen  tárgyakról  különösen  szólnék,  s  a  Kelet  Népe 
szerzőjének  ellenök  felhozott  okait  fejtegetvén,  szükséges 
a  nevelésről  általánosan,  szükséges  leginkább  a  mélyen 
tisztelt  szerzőnek  iránta  kimondott  nézeteiről  szólanom. 

A  nevelés  általános  haszna,  sőt  különösen  oly  nem- 
zetnél, mely  szabadság  után  vágyódik,  szüksége,  egyike 
azon  eszméknek,  melyekről  a  közvélemény  rég  kimondá 
Ítéletét ;  az  absolut  porosz  kormány  s  Amerika  szabad 
szövetsége  egyenlőn  vélekednek  felőle,  s  minden,  mi 
mellette  felhozatik,  szinte  közmondássá  vált ;  nem 
szándékom  tehát  olvasóimat  e  rég  elismert  igazságnak 
megmutatásával  fárasztanom :  maga  a  tisztelt  gróf,  ha 
mind  az,  mit  hazánk  anyagi  s  szellemi  kifejlődésének 
előmozdítására,  mind  az,  mit  hasznos  ösmeretek  terjesz- 
tésére tett,  nem  biztosítanának  is  e  kérdés  felőli  nézeteiről, 
előttünk  fekvő  munkájában  oly  határozottan  kimondja 
meggyőződését,  oly  nyíltan  a  nevelés  pártolójának  vallja 
magát,  hogy  a  discussiót  ezen  térre  vinni,  nézetem 
szerint,  haszontalan  szóvitánái  egyéb  nem  volna.  Gróf 
Széchenyi  István,  kinél  e  hon  határai  között  senki  a 
haladás  elősegítésére  többet  nem  tett,  ki  nemzetünk 
emelkedésének  szentelé  életét,  s  most  újra  kimondá  azon 
fenséges  nézetét,  hogy  csak  alkotmányunk  terjesztése 
által  emelkedhetik  nemzetünk,  a  nevelés  ellensége  nem 
lehet ;  őt  annak  hinni  bántás  volna  s  alávaló  vád, 
melyre  egész  élete  megfelel.  A  kérdés  csak  a  nevelés 
korszerűsége  körül  forog,  a  körül :  vajon  a  grófnak 
azon  nézete,  »hogy  a  nevelés  tárgya  a  most  teendők 
körül  nem  a  legelső  vonás, «  (369.  1.)  helyes  e  vagy  nem; 
csak  erre  fogom  szorítani  észrevételeimet. 

A  tisztelt  grófot  a  fennemlített  tételnek  felállítására 
két  ok  bírta ;  az  első,  mert  nézete  szerint  nemzetünk 
politikai  kifejlődésére  nézve,  —  noha  e  részben  már 
sok  történt  —  alantabb  fokon  áll,  mint  hogy  nevelé- 
séről még  most  gondoskodni  veszély  nélkül  lehetne ;  a 
másik,  előtte  ennél  még  fontosabb  :  mert  »ezen  tárgynak 
idővesztés  nélküli  s  talpra  esett  elrendelése  nem  függ 
egyedül  magunktól «  (369.  1.).  Már  nézzük  ezen  okokat 
egyenként. 

Ez  okok  elsőjének  fontossága  egészen  e  két  kérdés 
megfejtésétől  függ.  Először,  oly  nemzetnél,  mely  alkot- 
mányilag  és  nevelésére  nézve  alacsony  fokon  áll,  mi 
veszélyesebb :  az-e,  ha  alkotmányos  jogai  terjesztetnek 
ki,  mielőtt  nevelve  volna ;  vagy  ellenkezőleg,  ha  neve- 
léséről gondoskodunk,  mielőtt  alkotmányos  jogait  kitér- 

j esztettük  ?  A  második  :  vajon  ha  egyes  különös  esetek- 
ben csakugyan  e  két  lehetőségnek  utolsója  mutatkoznék 
veszélyesebbnek,  hazánknak  jelen  állása  olyan-e,  melyben 
ez  történhetik? 

E  kérdések  elsőjére  a  tisztelt  gróf  ekkép  adja  feleletét 
(366.  L):  » Valamint  nem  tartom  jó  logikának  —  pedig 
csak  ez  visz  sima  úton  czélhoz  —  ha  valaki  növendékét 
illetőleg  azt  mondaná,  csak  nőjön,  csak  erősödjék,  csak 
vastagúljon  előbb,  majd  megtágítjuk  köntöseit  azután; 
de  azt  tartom  jó  logikának,  ha  valaki,  úgyis  tudván, 
hogy  nőni  fog  a  növendék  teste,  már  előlegesen  tágít- 
tatja  ruháit,  hogy  nemcsak  semmi  ne  hátráltassa  növését, 
sőt  ezt  mozgás,  gyakorlás  s  egyáltalában  gymnastika 
által  még  nevelni  is  lehessen,  és  a  nélkül,  hogy  szét- 
szakadjon a  köntös ;  úgy  azt  sem  tartom  józan  logiká- 
nak, —  ha  t.  i.  egy  tökéletes  forradalmon  nem  akarjuk 
áthajtani  a  nemzetet,  hanem  ingadozás  nélkül  kivánunk 
nagy  nemzetté  emelkedni  —  ha  a  nevelés  által  még 
mesterségesen  is  tágíttatik  a  már  magától  is  mindegyre 
növekedő  nemzeti  test,  mielőtt  eléggé  tág  köntöse,  azaz 
elég  tág  politikai  léte  volna,  melybe  azt  megbomlási 
veszély  nélkül  úgyszólván  belé  is  lehetne  nevelni*.  Ez 
a  tisztelt  grófnak  nézete.  Már  ha  nem  említek  is  semmit 
mindabból,  mit  ezen  hasonlatosság  ellen  felhozhatnék ; 
—  ha  nem  említem  is,  hogy  az  emberi  egyednek  kifejlő- 
dése majdnem  egészen  benső  természetének,  nemzetek 
kifejlődése  sokszor  legnagyobbrészt  külső  viszonyoknak 
következése,  —  hogy  amaz  mindig  lassan,  előre  látható 
phásisokban,  s  minden  tagjaiban  aránylag,  ez  sokszor 
rögtön  s  váratlanul,  s  néha  csak  egyes  részekben  tör- 
ténik, s  hogy  e  szerint  ott,  közönséges  esetekben  leg- 
alább, mindent  előre  készíthetni,  míg  itt  a  történtek 
által  majdnem  mindig  meglepetünk:  —  de  fogadjuk  el 
a  tisztelt  grófnak  hasonlítását,  mely  nézetem  szerint 
csak  akkor  állna  tökéletesen,  ha,  miután  a  nemzeti 
nevelés  a  gyermek  növésével,  alkotmánya  köntösével 
hasonlíttatott  össze  s  mondatott,  hogy  a  nevelésről  mind- 
addig gondoskodni  nem  kell,  míg  az  alkotmányos  ruha 
nem  tágíttatott  —  az  mondatnék,  hogy  míg  a  gyermek 
nek  tág  köntös  nem  adatott,  növése  s  erősödése  jó 
logika  szerint  valóságos  szerencsétlenség ;  de,  mondom, 

fogadjuk  el  e  hasonlítást  úgy,  mint  áll,  s  vajon,  kérdem, 
hol  van  azon  ember,  ki  növendékének,  csakhogy  ne 
hátráltassa  növését,  s  hogy  köntösei  szét  ne  szakadja- 
nak, a  szükségesnél  tágabb  ruhákat  csináltatna  ?  Mintha 
a  felette  bő  köntös  mozgásainak  szabadságát  nem  gátolná 
ép  úgy,  mint  a  felette  szűk,  s  mintha  pongyola  redői 
nem  hozhatnák  botlásokra,  sőt  megbukásra  az  ügyetlen 
gyermeket;  —  s  nem  áll-e  ez,  legalább  tettleg,  nemze- 
tekre nézve  is?  Hol  van  a  törvényhozó,  ki  népének 
valaha  politikai  jogokat  adott  volna  csak  azért,  hogy 
később  nevelésük  veszély  nélkülivé  váljék?  hol  van 
nemzet,  mely  politikai  szabadságot  kivánva,  nem  arra 
hivatkozott  volna,  hogy  megérett  reá,  s  hol  zsarnok, 
ki  azt  eltagadná  a  nélkül,  hogy  épen  a  nép  éretlen- 
ségére  hivatkoznék  s  nagy  zajjal  hirdetné,  hogy  alatt- 
valói még  a  művelődés  alantabb  fokán  állanak,  mintsem 
hogy  nekik  politikai  jogok  veszély  nélkül  adathatnának? 
Tudomásom  szerint  a  nevelés  eddig  általánosan  politikai 
jogok  gyakorlására  sine  qua  non  feltételnek  tekintetett, 
s  talán  soha  az  ellenkező  —  hogy  t.  i.  csak  bizonyos 
politikai  jogok  gyakorlata  által  válik  a  nép  neveltetésre 
alkalmatossá  —  még  nem  állíttatott.  Nézzük  Európa 
mostani  nemzeteit  egyenként ;  minden  nemzet  jelen 
állapotának  kezdetén  mint  egy  nagy  tény  áll  előttünk ; 
minden  nemzeti  egyed  elfoglalás  által  vált  azzá,  a  külön 
hazákat  kard  választá  el  egymástól,  —  az  első  állapot 
tehát  mindenütt  erőszakos,  az  első  viszony,  melyben 
a  nép  egyedei  egymáshoz  állanak,  az,  mely  a  győző 
s  győzött  között  műveletlen  korban  létezhet,  korlátlan 
hatalom,  s  határtalan  elnyomatás.  De  ha  a  történetet 
tovább  követjük,  s  ha  mint  hosszú  éj  után  a  szürkület 
első  nyomát  láthatárunkon,  úgy  az  egy  ideig  nyom 
nélkül  eltűnt  szabadságnak  első  sugarait  látjuk  ismét 
a  népek  felett:  vajon  az  nem  ott  tűnik  e  fel  mindig 
szemeink  előtt,  hol  aránylag  a  legtöbb  művelődés  vala ;  — 
mindig  mint  szükséges  következése  e  művelődésnek, 
aránylag  nőve,  miként  az  nőtt,  a  civilisatió  egyes 
központjairól  mindig  többekre  s  többekre  terjedve,  míg 
végre  a  felvilágosodással  együtt  az  egész  nemzetet 
átfogá  ?  —  előbb  egyes  városok,  utóbb  többek,  végre  a 
népnek  egy  osztálya,  s  így  mindig  tovább,    de  mindig 

—  hol  tudniillik  forradalom  nem  vala  —  a  művelő- 
déssel aránylag ;  úgy  hogy  még  napjainkban  is  minden 
választási  censusnak  aligha  találtathatnék  más  védő 
oka  annál,  hogy  azon  polgároknak,  kiknél  szegény- 
ségük miatt  nevelést  föl  nem  tehetni,  politikai  jogokat 
adni  veszélyes. 

Vajon    nem    foly-e    mindez    a    dolog    természetéből? 
Az  emberiségnek  természettől  adott  tulajdona  haladás ; 

—  minden  nép  nagyobb  vagy  kisebb  mértékben  meg- 
felel e  törvénynek,  s  alkotmányaik,  melyek  csakugyan 
köntösöknél  nem  egyebek,  szükségkép  követik  e  vál- 
tozásokat, mik  a  nemzetek  benső  lényegében  e  haladás 
által  történtek.  Sokszor  e  változások  szinte  észrevehet- 
lenek :  az  alkotmány  formái  ugyanazok  maradtak,  s  ha 
csak  a  dolgok  nevét  tekintjük,  nincs  semmi  új,  mit 
bennük  látnánk  ;  —  de  ha  a  dolgok  mélyébe  tekintünk, 
kétségkívül  látni  fogjuk,  hogy  a  régi  név  mindenütt 
új  eszméket  rejt  magában,  s  hogy  a  királyi  hatalomtól 
le  azon  viszonyig,  melyben  az  utolsó  munkás  az  ország- 
hoz áll,  nincs  egy  sociális  fokozat,  melynek  állapota 
nem  változott  volna,  mely  elődeihez  képest  nem  oly 
különböző  állást  foglalna  el,  mint  a  hogy'  tőlük  művelő- 
désére nézve  különbözik.  Nézzünk  akármely  absolut 
kormányt  napjainkban,  s  hasonlítsuk  össze  azzal,  mi 
száz,  vagy  csak  ötven  esztendő  előtt  annak  neveztetett ; 
tekintsük  az  angol  népnek  állapotát  utolsó  dynastiai 
forradalmától  reformjáig,  hol  az  alkotmányi  formákra 
nézve  változások  alig  történtek,  s  látni  fogjuk :  alkot- 
mányilag  a  szavaknak  értelme  hányszor  változik !  A  nem- 
zeti erkölcsök  azok,  mik  minden  törvényt  magyaráznak ; 
s  a  kiművelt  nemzet  csak  úgy  tűrheti  el  hajdanának 
alkotmányos  formáit,  ha  végrehajtásuk  által  nem  sér- 
tetnek érzeményei. 

De  végre  eljő  a  pillanat,  hol  e  csendes,  észrevehetlen 
változás,  mely  által  az  alkotmány  kiterjesztetett,  a 
nemzet  szükségeinek  többé  meg  nem  felel;  hol,  vagy 
mert  a  nemzet  tehetségeinek  kifej  lése  által  nagyobbra 
nőtt,  vagy  mert  alkotmányának  formái  ily  belső  vál- 
tozásokat inkább  gátoltak,  a  nép  erkölcsi  szükségei 
vagy  anyagi  szenvedési  szükségessé  teszik,  hogy  a 
forma  is  változzék;  —  s  vajon  ily  viszonyokban    nem 

kivánatos-e,  hogy  inkább  erkölcsi,  mint  anyagi  szükség 
legyen  e  változások  alap-oka ;  hogy  inkább  az  értelem 
hatalmával,  mint  anyagi  erővel  kiizködjenek  az  új 
ügynek  pártolói;  hogy  a  nép,  mely  jogaiért  vív,  inkább 
ügyének  igazságában,  mint  anyagi  erejében  bízzék ; 
hogy  inkább  —  mi  csak  művelt  nemzeteknél  lehető  — 
reform,  mint  revolutió  által  víja  ki  győzelmét  ?  Hogy 
pedig  ez  csak  akkor  történhetik,  ha  a  nemzet,  még 
mielőtt  történetének  ezen  stádiumához  ért,  már  nevelés 
által  előkészíttetett,  azt  történet-könyveink  első  lapjoktól 
az  utolsóig  egyenlően  bizonyítják. 

Nézzük  Poroszhont,  s  mit  látunk?  Itt  a  népnevelés 
Európában  legmagasabb  fokon  áll ;  Skócziát  kivéve 
nincs  ország,  hol  annyi  gyermek  iskoláztatnék  s  hol 
a  nevelő  intézetekre  több  gond  fordíttatik.  Poroszhon 
a  nevelésre  nézve  hihetőkép  minden  nemzeteknél  s 
bizonyára  Frankhonnál  sokkal  magasabban  áll ;  s  mégis, 
ha  alkotmányos  állását  tekintjük,  nem  mondhatja 
senki,  hogy  constitutionalis  köntöse  oly  felette  tág 
s  kényelmes;  s  vajon  szült-e  ez  e  hazára  nézve  rossz 
következéseket;  vajon  ezen  nemzeti  sakkjátéknak  elhibá- 
zott vonása,  —  mert  ha  az,  hogy  egy  nemzet  neveltetik, 
mielőtt  politikai  jogai  kiterjesztetnének,  hibás  vonás, 
akkor  az  Poroszhonban  csakugyan  megtörtént  —  forra- 
dalmon hajtotta  e  át  a  nemzetet,  vagy  mondhatni-e, 
hogy  Poroszhon  közelebb  állana  a  szabadsághoz,  ha 
népe  nem  neveltetett  volna?  Nézzük  ellenben  közép 
s  déli  Amerikának  spanyol  respublicáit ;  itt  a  politikai 
köntös  bizonyára  elég  tág  s  nem  panaszkodhatik  senki, 
hogy  általa  kifejlődésében  gátoltatik:  a  nevelés  ellenben 
még  most  is  vajmi  alacsony  fokon  áll  és  állt,  mielőtt 
a  szabadság  kivívatott ;  s  vajon  e  rendszeres  taktika 
mellett  is  nem  látunk-e  ott  forradalmat  forradalom 
után,  s  kínokat,  minőkön  művelt  nemzet  még  át  nem 
ment  ?  S  nem  látjuk-e  ugyanezt  egyáltalában  mindig 
s  mindenütt?  Németországnak  művelődése  alkotmányánál 
régiebb,  s  midőn  ezen  alkotmányok  végre  szükségessé 
válnak,  a  nemzet  forradalom  nélkül  jut  szabadságához  ; 
Spanyolország,  mely  aránylag  annyival  műveletlenebb, 
egy  századnegyedig  vérzik  alkotmányáért ;  Franczia- 
ország  1791-ben  a  constituante  által  alkotmányt    nyer, 

melynél  szabadabb  monarchiái  formákkal  soha  sem 
létezett,  de  a  nép  neveletlen,  s  a  constitntionális  köntös 
tágítása  után  tiz  évi  forradalom,  s  e  nehéz  pálya 
végén  dictator  vár  reá;  1830-ban  a  népnevelés  által 
felvilágosodottabb,  s  három  nap  alatt  s  kevés  emberi 
áldozatokkal  kivívja  győzelmét,  míg  a  még  neveltebb 
Anglia  reformját,  mely  b elviszonyaira  nézve  talán 
nagyobb  tény  a  franczia  júliusi  zendülésnél,  vér  és 
forradalom  nélkül. 

Mindezekből  nézetem  szerint  világos,  hogy  hacsak  a 
történeteket,  ezen  az  emberi  nemnek  oly  drágán  vásárlott 
tapasztalási  kincsét  tekintet  nélkül  magunktól  elvetni 
nem  akarjuk,  azon  állapotot,  melyben  az  alkotmány 
kiterjesztése  nevelés  által  megelőztetett,  legalább  közön- 
ségesen   és    általában    veszélyesnek    nem    nevezhetjük. 

Már  nézzük  most :  vajon  a  tisztelt  grófnak  ezen 
nézete  nem  áll-e  némely  egyes  kivételi  esetekben,  s 
hazánk  állapotja  nem  tartozik-e  ezek  közé  ? 

Én  csak  egy  állapotot  ösmerek,  melyben  a  nevelést 
a  közbátorságra  nézve  veszélyesnek  tartom:  azt,  melyben 
a  nemzet  egy  része  szolgai  lánczok  alatt  görnyed,  s  a 
másik,  mely  felette  zsarnoki  hatalmát  űzi,  ez  álla- 
potot fel  akarja  tartani.  Ott,  hol  nemünk  veleszületett 
méltósága  elösmerve  nincs,  hol  a  természet  Isten-adta 
parancsai  lábbal  tapodtatnak,  s  ember  embertársában 
csak  alávaló  eszközt  lát,  melynek  vérével  önmagának 
kényelmeket  és  hatalmat  szerezni  nem  pirul ;  hol  a 
zsarnokot  a  vallás  szent  szelleme  helyett  csak  hideg 
formák  intik  Istenére,  s  az  elnyomott,  visszatekintve 
múltjára,  más  emléket  nem  talál,  mint  szenvedéseit,  s 
ha  jövőjére  néz,  csak  azon  egy  reményt,  hogy  az 
embereknél  kegyesebb  halál  végre  leveendi  lánczait, 
s  mi  annyi  nehéz  napjainak  egyetlen  jutalma  vala,  azt 
hosszú  életének  díjául  megadandja  —  a  hosszú,  végetlen 
nyugalmat  a  hosszú  élet  után ;  hol  ily  állapot  létezik, 
s  fájdalommal  legyen  mondva,  vannak  ily  helyek  Isten 
tiszta  ege  alatt :  ott,  ott  ne  szóljon  senki  nevelésről. 
Ki  szolgát  akar,  az  nyomja  el  emberi  természetét, 
nyomja  el  a  szívnek  nemes  gerjedelmeit,  az  észnek 
hatalmát,  mindent,  mit  Isten  kebleinkbe  nagyot  s  fenségest 
teremtett ;  azon  nap,  melyben  szolgája  először  embernek 

érzé  magát,  melyben  gyermekeit  eláradó  szívéhez  szorítá, 
uralkodásának  végnapja  vala;  s  ha  a  gyarmatos  szolgáinak 
nevelését  ellenzi,  ha  remegve  látja,  hogy  e  szerencsétlenek 
vallásunk  fenséges  Ígéreteiben  keresik  vigasztalásukat  s 
a  buzgó  hitszónokot,  ki  őket  Istenökre  inti  s  ez  élet 
nehéz  bajai  között  reményleni  tanítá,  mint  lázítót  házá- 
tól elűzi :  tetteiben  nincs  semmi,  min  bámulhatnánk ; 
ki  szolgai  munkában  gyönyörködik,  az  nem  irtózhatik 
embertelen  eszközöktől ;  cselekvésmódja  csak  követ- 
kezetes. Elég,  ha  fekete  csordájának  anyagi  jólétéről 
gondoskodott,  ha  kínzásaiban  mértékletesebb  vala  mások- 
nál, s  néha  kegyelemből  egy-egy  szünnapot  vagy  egy  pár 
falat  kenyérrel  többet  vetett  e  szerencsétleneknek :  a 
vidék  kegyes  jótevő  úrnak  fogja  őt  nevezni,  s  ez  elég 
nyomorult  lelkiismeretének ;  többet  adni  balgatagság 
volna,  és  szolgáinak  lelki  tehetségeit  kifejteni,  gondos- 
kodni arról,  hogy  emberekké  váljanak,  iszonyatos  vétek ; 
mert  hisz  hová  lenne  akkor  a  szolgaság,  s  vele  annyinak 
szent  tulajdona!  De  vajon,  kérdem,  hazánk  ily  álla- 
potban van-e ;  hazánk,  hol  a  szolgaság  neve  rég  eltűnt, 
hol  évek  óta  a  nemzet  minden  kitűnőbb  tehetségei  a 
nép  helyzetének  emelésén  dolgoznak ;  hol  a  tisztelt  gróf, 
ez  utolsó  munkájában  is,  nyíltan  kimondja,  hogy  csak 
alkotmányunk  mind  inkább  való  kiterjesztése  által,  csak 
akkor  várhatni  szebb  napokat,  ha  ez  alkotmánynak  eddig 
oly  kevesek  által  élvezett  áldása  a  nép  minden  osztá- 
lyaira árasztandja  sugarait ;  s  hol  a  nemzet  nagyobb 
része  —  engedelmet  önhittségemért,  melylyel  e  pilla- 
natban mint  a  többség  orgánuma  szólok  —  tapssal 
fogadta  egyik  legjelesb  fiának  épen  ezen  nyilatkozását, 
hazánk,  mondom,  ily  állapotban  volna?  S  mitől  remegni 
csak  a  zsarnoknak  kell,  s  mi  csak  ott  veszélyes,  hol  a 
szolgaság  az  emberi  természetnek  minden  nemesebb 
ösztönét  úrban  s  szolgában  elnyomá,  az  veszélyes  volna 
nálunk  is ;  veszélyes  főkép  most,  miután  a  nemzet  bol 
dogabb  osztályai,  megértve  magas  hivatásukat,  lelkesülve 
egy  nagy  kötelességérzettől,  a  népet  magokhoz  emelik ; 
miután  nem  arról,  kell-e  boldogításáért  valamit  tenni, 
hanem  csak  arról,  miként  lehet  tenni  legtöbbet  s  leg- 
czélirányosabban,  forog  a  kérdés ;  mikor  a  népet  nem 
»mint  súlyos  nyavalyából  az  életre  visszafordulót  csak 

lassanként  s  legkényesb  tapintattal  szabad  nyomorult 
mibenlétével  megismertetni*  (199.  1.),  de  mikor  az  ébre- 
dőnek egyszersmind  azt  mondhatjuk,  hogy  nehéz  napjai 
megszűntek,  hogy  a  hosszú  nyomor  —  melyben  mint 
súlyos  nyavalyában  annyit  szenvedett  —  elmúlt,  hogy 
mentve  van ;  vajon  most,  most  volna  veszélyes  nevel- 
tetése ? !  Neveltetése,  mely  e  nemes  keleti  rajt  hosszú 
tespedésböl,  hová  sűlyedett,  új  életre  ébresztendi ;  mely 
Istentől  nyert  magas  tehetségeit  kifejtve,  a  jövő  ivadékot 
—  mert  hisz,  fájdalom,  csak  erre  terjedhet  hatása  — 
előkészítendi,  hogy  a  szabadsággal,  melyre  hivatott, 
józanon  élni  tanuljon?  Nem,  teljes  meggyőződésemből 
mondom,  hazánk  jelen  állása  nem  olyan,  melyben  a 
neveléstől  félnünk  lehetne.  Ha  volt  kor,  midőn  e  nem- 
zet kiváltságos  rendéi  s  a  nép  oly  viszonyokban  álltak 
egymás  ellenében,  hogy  ezt  mondani  lehetett :  a  jelen 
rég  megváltoztatá  e  viszonyokat,  s  mitől  apáink  talán 
félhettek,  az  ránk  nézve  csak  jóltevő  következéseket 
szülhet. 

De  ha  ez  áll  —  mint  a  mondottakból  talán  kivilág- 
lik, —  ha  hazánk  helyzetét  tekintve  meggyőződénk, 
hogy  a  népnevelésből  veszélyek  nem  következhetnek, 
már  azért  sem,  mert  a  most  felnövő  ivadék,  melynél 
egyébre  a  nevelés  nem  hathat,  úgyis  tágítva  fogja  találni 
alkotmányos  köntösét ;  ha  tehát  a  népnevelés,  mint 
minden  haladni  akaró  nemzetnél,  úgy  nálunk  is  az  első 
legsürgetősb  szükségnek  mutatkozik :  vajon  a  tisztelt 
gróf  által  felhozott  második  ok,  mely  őt  azon  állításra 
birá,  hogy  a  népnevelés  nincsen  a  teendők  első  sorában, 
megváltoztathatja-e  nézetünket? 

»A  népnevelési  tárgynak  idő  vesztés  nélküli  s  talpra 
esett  elrendelése  nem  függ  egyedül  magunktól «  így  szól 
a  tisztelt  szerző  munkája  369-ik  lapján;  de  vajon  ha 
ez  elég  oknak  tartatik  arra,  hogy  egy  máskép  üdvösnek, 
sőt  szükségesnek  tartott  tárgy  előmozdításáról  lemond- 
junk, ha  oly  tárgyról,  mely  a  tisztelt  grófnak  nézete 
szerint  is  »első  felfogásra,  sőt  hosszabb  megfontolás 
után  is,  nemzeti  sakkjátékunk  azon  vonásának  mutatko- 
zik, melynek  józan  logika  szerint  minden  más  vonást 
alá  kellene  rendelni*  (368.  1.),  le  kellene  mondani, 
csak  mert  annak  elrendelése  nem  függ  egyedül  magunk- 

tói :  vajon  nem  következnék-e  ebből  szoros  logika  sze- 
rint, hogy  mindaz,  minek  talpraesett  elrendelésére 
törvény  szükséges,  s  mi  e  szerint  hasonlókép  nem  kizá- 
rólag magunktól  függ,  hanem  a  királyi  helybenhagyás 
által  feltételeztetik,  a  teendők  sorában  nincsen?  Vagy 
nem  hasonló-e  az  eset?  Nem  kell-e  királyi  —  tőlünk 
egészen  független  —  megegyezés  minden  törvényhez ; 
s  mi  kell  a  népnevelés  józan  elrendelésének  megkezdé- 
sére czélszerű  törvényeknél  egyéb;  vagy  talán  okunk 
van  előre  feltenni,  hogy  a  kormány  a  népnevelés  elren- 
dezése iránt  hozandó  törvényeknél  meg  fogja  tagadni 
helybenhagyását  ? 

De  tegyük  fel  ezt,  tegyük  fel,  hogy  a  kormány  egy 
általános  nevelési  tervnek  törvényileg  való  megállapí- 
tását ellenzené  —  mit  feltenni,  a  kormánynak  legutolsó 
új  tettei  s  azok  után,  miket  a  szomszéd  tartományok- 
ban látunk,  hol  a  nép  neveléseért  annyi  történt  s  törté- 
nik, bizonyára  jogunk  nincsen,  —  tegyük  fel,  hogy  mert 
a  nép  nevelése  nem  egyedül  tőlünk  függ,  e  tárgy  tökéletes 
elrendezésében  akadályok  fognak  gördíttetni  élénkbe : 
vajon  ebből  az  következik-e,  hogy  e  tárgyra  nézve 
épen  ne  tegyünk  semmit ;  hogy,  mert  czélunkat  töké- 
letesen el  nem  érhettük,  azt,  mi  által  hozzá  közelíthe- 
ténk,  habár  tőlünk  függött,  elmulaszszuk  s  azon  köz- 
ben, melyben  szabadok  vagyunk,  ne  tegyük  mind  azt, 
mit  tehetségeink  szerint  e  szent  ügy  előmozdítására 
tehetünk?  Kétségen  kívül  mindez  nem  fog  tökéletes- 
séghez vezetni ;  ha  van  tárgy,  melyre  a  törvényhozó  s 
végrehajtó  hatalom  egész  figyelme,  s  tartós  buzgó  köz- 
munkássága szükséges,  a  népnevelésnek  elrendezése 
bizonyára  azokhoz  tartozik ;  s  minden,  mit  e  részben 
egyesek  tehetnek,  soha  a  nagy  czélnak  egészen  meg 
nem  felelhet ;  de  ha  mind  az,  mit  egyesek  fáradozásai- 
tól várhatunk,  tökéletlen  is :  e  fáradozások  minden 
hiányaik  mellett  egészen  hasztalanok-e  azért  ?  A  földesúr, 
a  tisztviselő,  a  hitszónok  nem  gyakorolhatnak  e  most 
is  hasznos  befolyást  gondjokra  bízott  oskoláikban?  Befor- 
mált hontársaink  buzgósága  nem  szült-e  már  most  is 
üdvös  következményeket  e  részben  ?  Oly  kevés  párto- 
lásra méltatott  kisdedóvó  intézeteink  nem  tettek-e  már 
sok  jót  korlátolt  hatáskörükben  is?  Vajon  egy  hasznos 

ösméreteket  terjesztő  társaságnak  nem  lehetnének-e 
üdvös  következései,  s  nem  remélhető  e,  hogy  ha  a 
nép  nevelése  iránt  e  nemzet  minden  osztályai  való  buz- 
gósággal viseltetnének,  a  törvényhozás  közbenjárása 
nélkül,  ha  nem  is  tökéletes,  —  legalább  a  mostaniak- 
hoz képest  ezerte  szebb  resultatumokat  várhatnánk  ? 
Vagy  mert  a  nap  még  fel  nem  jött,  s  a  kis  lámpa, 
melyet  mi  egyesek  kezünkben  tartunk,  csak  kis  körre 
terjesztheti  sugarait,  el  kell-e  oltanunk  ezt  is,  hogy, 
mert  az  egész  láthatáron  világosságot  nem  terjeszthe- 
ténk,  inkább  tökéletes  sötétségben  maradjunk ;  mert 
szivünk  kivánata  szerint  az  egész  nemzetet  nem  nevel- 
hettük, inkább  ne  neveljünk  senkit;  mintha  minden 
ember,  kinek  lelki  tehetségeit  kimíveltük,  kit  állatihoz 
hasonló  állapotából  emberi  méltóságának  érzésére  ébresz- 
ténk,  a  hazára  nézve  nem  volna  valóságos  nyereség ! 
Ezek  nézeteim  azon  két  ok  iránt,  melyet  a  tisztelt 
gróf  a  népnevelésnek  korszerűsége  ellen  felhozott ; 
engedje  meg,  hogy  most  felhozzam  azon  okokat  is, 
melyek  engem  és  sokakat  azok  közül,  kik  velem  e 
részben  egyetértenek,  a  népnevelésnek  sürgetőségéről 
meggyőztek  s  ez  ügy  különös  pártolására  birtak. 

1-ször.  Nézetünk  szerint  is  »el  van  döntve,  hogy 
haladnunk  kell ;  azon  pompás,  jóllehet  értelem  nélküli 
szójárás,  mi  szerint  a  dicső  magyar  alkotmánynak  épüle- 
téből egy  morzsát  sem  kellene  megrendíteni,  nehogy 
romba  dőljön  az  egész,  megsemmisíttetett*  (45.  1.),  s  a 
nemzet  egy  új,  szebb  jövőnek  küszöbén  áll ;  de  miután, 
mint  a  tisztelt  gróf,  úgy  mi  sem  akarjuk,  hogy  »a 
magyar  azon  nemzetek  osztályába  jusson,  melyeknek 
fő  tengelye  az  anyag «  (13.  1.),  meggyőződésünk  szerint, 
hogy  e  haladás  állandó,  hogy  minden  visszalépésektől 
biztosítva  légyen,  hogy  ne  csak  törvénykönyveinkben, 
hanem  a  nép  életében  mutatkozzék :  szükséges,  hogy  a 
nép  szellemi  tekintetben  emeltessék.  Kétségen  kívül 
nagy,  sőt  ellenállhatatlan  jó  törvényeknek  befolyása ; 
s  a  nemzet,  mely  ilyenek  alatt  él,  habár  azon  pilla- 
natban, melyben  birtokukba  jutott,  még  kifejlődésében 
hátrább  maradt  lett  volna  is,  ki  fog  fejlődni  institu- 
tióinak  jótékony  befolyása  alatt,  s  hogy  úgy  mondjam, 
fel  fog  nőni  a  törvények  magasságához :  de  ez  út  lassú 

és  sok  akadálytól  környékezett ;  —  ha  ellenben  a  nép 
értelmessége  nevekedett,  ha  szellemi  tekintetben  meg- 
előzte törvényhozását,  a  törvényes  haladás  nem  fog 
elmaradni ;  s  ki  a  nemzetet  nevelés  által  oly  fokra 
emelé,  melyen  jó  törvények  szükséggé  váltak,  az  biztos 
lehet,  hogy  a  haladás  e  tekintetben  elmaradni  nem 
fog.  Nevelés  tehát,  meggyőződésünk  szerint,  minden 
haladásnak  első,  egyedül  biztos  alapja ;  s  azon  meg- 
győződés, hogy  haladnunk  kell,  csak  arra  int,  hogy 
nevelésről  gondoskodjunk. 

2  szór.  Mint  a  tisztelt  gróf  a  8  ik  lapon  mondja, 
» minekünk  magyaroknak  elemünk  nem  kereskedési 
elsőbbség,  vagy  dics-  és  hírvágy,  sem  vallásosságból 
eredő  elmélkedési  szenv,  vagy  a  szépművészetek  köre, 
vagy  a  magasb  és  fellengző  tudományokbani  búvár- 
kodás :  —  csak  akkor  emelkedünk  földi  erőnkön  túl 
és  érezzük  keblünket  isteni  tűztől  hevülni,  mikor 
alkotmányos  szabadságunkról,  nemzetiségünk  fertőztet- 
lenségéről  van  szó,  mikor  ezeket  fenyegeti  veszély, 
midőn  ezeknek  megmentése  körül  eped  keblünk «. 
S  ha  e  kettő  között  kellene  választanunk,  ha  alkotmá- 
nyos szabadságunk  vagy  nemzetiségünk  közül  egyet 
fel  kellene  áldoznunk,  hogy  a  másikat  megtartsuk: 
mint  a  tisztelt  gróf,  úgy  mi  sem  kételkednénk,  s 
nemzetiségünkhöz  ragaszkodva  lemondanánk  mindenről 
azon  erős  meggyőződéssel,  hogy  míg  ez  megmaradt,  a 
szabadság  örökre  veszve  nem  lehet.  Nemzetiségünk 
fentartása  az  első,  legfőbb  tekintet,  melynél  maga- 
sabbat nem  ösmerünk ;  de  ha  helyzetünket  tekintjük 
s  a  világ  történeteit  figyelembe  veszszük,  azon  egy 
kivétel  nélküli  tapasztalás  lép  élőnkbe,  hogy  oly  kis 
nép,  mint  a  magyar,  körülvéve  annyi  idegen,  sőt  ellen- 
séges elemektől,  nemzetiségét  soha  meg  nem  tartá, 
ha  vagy  tökéletes  míveletlenség  által  minden  külső 
befolyástól  megőrizve  nem  vala,  vagy  a  míveltség  oly 
fokára  nem  lépett,  mely  által  e  befolyásnak  ellenállha- 
tott. E  két  lehetőségnek  elsője  ránk  nézve  elmúlt; 
s  habár  hihetőkép  ez  vala,  melynek  nemzetiségünk 
fennállását  nagy  részint  köszönhetjük  —  mert  talán  rég 
nem  léteznék  magyar,  ha  kaczagányos  apáink  minden 
külső  míveltséget  megvetéssel  nem  taszítanak  el  maguk- 

tói  —  köztünk  nincs  egy,  ki  a  krickek  vagy  chipevayek 
nemzeti  önségök  után  vágyódnék.  Nem  maradt  tehát 
e  legszentebb  kincsünk  fentartására  más  mód,  mint  a 
második,  nem  más,  mint  nemzeti  miveltségünket  oly 
fokra  emelni,  melyen  az  a  reá  nézve  legveszélyesebb, 
azaz  a  szláv  nemzetiségnek  ellent  állhasson;  s  ez  csak 
nevelés  által  eszközölhető.  Hol  két  nemzet  érintkezésbe 
jön,  mindig  a  míveltebbé  a  győzelem ;  így  tűntek  el 
hajdan  a  görög  gyarmatokban  minden  idegen  nemzeti- 
ségek a  görög  míveltség  ellenállhatlan  befolyása  alatt ; 
így  múlt  ki  a  szláv  elem,  mely  Németországnak  annyi 
tartományaiban  egykor  uralkodó  vala,  a  míveltebb 
németek  érintése  által,  így  s  csak  így  válhatik  ural- 
kodóvá a  magyar  hazája  határai  között ;  —  erőszakos 
törvényeknek  ellent  állandnak  idegen  ajkú  hontársaink: 
mívelődésünk  meg  fogja  hódítani,  vagy  legalább  őrzeni 
e  haza  magyar  lakóit  azon  majdnem  ellentállhatlan 
veszélytől,  mely  nemzetiségüket  fenyegetné,  ha  más,  és 
főkép  a  szláv  nemzetiség  —  s  ne  felejtsük,  mennyi 
történik  ennek  mívelésére  —  a  mienket  értelmi  súlyban 
felülhaladná.  De  — 

3-szor,  a  magyarnak  száma  csekély  e  hazában ;  ha 
honunk  lakóit  összeszámítjuk,  mi,  kik  keletről  jött 
apáink  nyelvén  szólunk,  alig  teszszük  az  egésznek  felét. 
Ha  nemzetiségünkre  jövő  vár,  ha  csakugyan  a  végzet 
könyvében  áll,  —  mit  én  erősen  hiszek  —  hogy  a 
magyar  élni  fog :  szükséges,  hogy  nemzetiségünk  ter- 
jedjen, hogy  a  hazának  most  annyi  ajkú  népeit  egy 
nagy  erős  lánczként  a  szép  magyar  szó  tartsa  össze, 
melynek  hallásán  Árpád  nagy  országának  minden  lakója 
egy  érzeményben  egyesülhessen.  De,  mint  a  tisztelt  gróf 
oly  helyesen  monda,  csak  ha  alkotmányunk  áldása 
mindenkire  kiterjesztetik,  csak  ha  jóitevő  melege  végre 
elhat  a  legkisebbre  is,  remélhetjük  nemzetiségünk  ter- 
jedését; ez  pedig  csak  akkor  várható,  »ha  a  nemzet, 
—  mint  ismét  a  gróf  helyesen  mondja  —  az  értelem 
köréből  kormány oztatik  s  annál  inkább,  minél  kifej- 
lettebb s  tágabb  ezen  kormányzás  köre*  (180.  1.).  Nem 
kelle-e  hát  —  ha  nemzetiségünk  terjedése  alkotmányunk 
kiterjesztésétől  függ,  ez  pedig  csak  akkor  szülhet  áldó 
következéseket,  ha  az  értelem  köréből  kormányoztatik  — 

fő  figyelmet  vetni  arra,  hogy  az  értelem  országa  mentül 
inkább  terjedjen  hontársaink  között;  hogy  nevelés  által 
napról-napra  mentül  többek  támadjanak,  kik  polgári 
jogok  gyakorlására  alkalmatosak  legyenek?  —  S  ha  ezt 
elmulasztjuk,  ha  azon  feltett  szándékkal,  hogy  haladni 
akarunk,  a  nép  neveléséről  nem  gondoskodunk,  ha  ez 
ország  minden  rendű  lakosait  politikai  jogainkban 
részesítjük  s  nem  teszünk  semmit,  hogy  e  nép  politikai 
jogok  élvezetére  nevelés  által  alkalmatossá  váljék:  nem 
fogják-e  némi  joggal  mondhatni  elleneink,  hogy  hazai 
pyramisunk  fordítva  rakatott  és  ennélfogva  nemcsak 
azon  magasságot  nem  fogja  elérni  soha,  mely  után 
annyi  hű  kebel  szomj  adóz,  hanem  még  azon  kicsit  is 
hegyünkbe  döntendi,  mi  magyar  vér  szerzetté  hazánk 
színén  egy  pár  év  óta  emelkedni  kezde ;  nem  fogják-e 
mondhatni,  hogy  a  még  neveletlen  népnek  jogokat  adva, 
nem  a  nép  szabadságát,  hanem  csak  azon  hatalmat 
mozdítottuk  elő,  melyet  míveletlen  s  politikai  jogokkal 
ellátott  népeknél  minden  ügyes  demagóg,  ki  a  sokaság 
nemes  gerjedelmeit  aljas  czéljaira  használni  tudja, 
mindig  gyakorol ;  hogy  csak  azon  nagy  revolutionarius 
syllogismuson  fogjuk  átvezetni  nemzetünket,  melynek 
maiorja:  a  legnemesb  honszeretet  s  lelkesedés  a  nép 
minden  osztályaiban,  minden  önérdeknek  szabad,  csak 
a  közjóért  ajánlott  feláldozása  a  nép  kiváltságos  tagjai 
között,  a  népnél  haladó  elismerése  e  nemes  áldozatok- 
nak ;  minorja :  tudatlanságból  eredett  túlzó  vágyak  s 
telj  esi  thetlen  kívánatok,  melyekért  küzdve  a  tudatlan 
tömeg,  csak  anyagi  erejében  bízik;  s  következménye 
a  legtökéletesb  zavar,  milyen  a  nagy  franczia  forradalom 
alatt  létezett.  S  ha  mi,  kik  a  népnevelési  ügyet  a 
teendők  legelsőbbjének  tartjuk,  a  tisztelt  grófként  meg- 
győződve arról,  hogy  hazánkra  boldogság,  nemzetünkre 
dicsőség  csak  úgy  következhetik,  ha  hibáink  s  hátra- 
maradásunk okát  nem  mindig  egymásra  s  kivált  a  kor- 
mányra tolva,  a  nemzet  valódi  erejét  inkább  abban 
keressük,  hogy  minden  tagja  derekasan  betölti  s  férfiasan 
megállja  helyét,  a  népnevelés  ügyét,  habár  annak  töké- 
letes elrendelése  nem  tőlünk,  egyesektől  függ,  tehet- 
ségünk szerint  előmozdítók ;  ha  azon  bizonyos  köte- 
lességérzettől lelkesítve,    nemcsak  szóval,  holt  betűkkel 

és  mások  cselekvéseinek  gáncsolásával,  hanem  hasznos 
tettel  is  nevelni  akartuk  a  közállomány  egészségét  s 
ezért  a  nemzeti  nevelés  mellett  felszólaltunk;  ha  bármi 
csekély  sikerrel  —  s  ha  Széchenyi  velünk  van,  ez 
hihetőkép  nem  lenne  így  —  annak,  előmozdításáért 
fáradtunk  :  vajon  oly  nagy  volna  hibánk,  oly  szörnyű 
következésü  fáradozásunk,  hogy  belőle  hazánk  veszte 
következhetnék,  hogy  homlokegyenest  közállományunk 
felbomlásának  indulnánk  ? 

Keblembe  nyúltam,  mint  azt  a  Kelet  Népének  tisztelt 
szerzője  javaslá  (190.  1.),  de  biztossá  tehetem  a  nemes 
grófot,  hogy  —  bár  én  is  egyike  azoknak,  kik  a  fent 
említett  javaslatokban  s  kezdeményekben  részt  vevének 
s  azokat  nemzeti  ügynek  tárták  —  azon  nyugodt  meg- 
győződéssel vontam  vissza  kezemet  a  kebelből,  hogy 
sem  pezsgő  vér,  sem  a  szív  pillanati  felhevülése,  sem 
mert  »épen  kedvem  csosszant  valamit  a  közjóért  csele- 
kedni s  egyszersmind  kis  halhatatlansági  repkényt 
fűzögetni  halántékim  körül «,  hanem  csak  s  egyedül  csak 
a  fent  említett  okok  birtak  mind  a  fogházjavítási,  mind 
a  nevelési  ügynek  pártolására ;  s  bármennyire  érezzem 
is,  hogy  ily  nagy  s  fontos  ügyek  kivívásában  személyes 
befolyásom  csak  csekély  lehet,  bármi  fájdalmasan  sej- 
dítem, hogy  e  nagy  következésü  kezdemények,  főkép 
ha  oly  hatalmas  szavak,  mint  a  tisztelt  grófé,  s  ily 
határozottan  ellenök  nyilatkoznak,  csak  csekély  sikert 
szülendenek,  míg  ezen  okok  alaptalanságáról  meggyő- 
ződve nem  leszek,  ez  ügyek  pártolását  mindig  köteles- 
ségemnek ismerendem. 

Ennyit  a  taktikáról.  Most  nézzük  a  Pesti  Hírlap 
modora  ellen  felhozott  nehézségeket,  nézzük,  vajon  mi 
az,  mi  által  e  hírlapnak  modora  oly  veszélyessé  válik? 

A  tisztelt  gróf  (153.  1.)  így  ír:  »Egyedül  az  által, 
hogy  a  képzelet  s  gerjedelmek  fegyverével  dolgozik  és 
nem  hideg  számokkal ;  vagyis,  mint  a  közéletben  a 
bevett  szójárás  szerint  mondani  szokták,  a  szívhez  szól, 
a  helyett,  hogy  az  észhez  szólna «,  —  az  által,  mert 
(169.  1.)  az  » érzelem  s  nem  az  értelem  köréből  emeli 
roppant  hatású  szózatát  és  ekkép  az  országiásnak  vagy 
az  abbai  beavatkozásnak  nem  azon  rendszerét  követi, 
mely  a  legegyszerűbb  helyzetben  is  az  egyedüli    üdvös 


40 

és  annál  elkerülhetlenebb  felette  szövevényes  körül- 
ményeinkben ;  de  a  helyett  egyenesen  franczia  modor 
szerint  munkás,  mely  modor  az  érzelem  köréből  működik 
és  nem  más,  mint  az,  mely  után  indultak  Mirabeutól 
kezdve  Camille  Desmoulins,  Danton,  St.  Just,  Marat, 
Robespierre  egész  a  mai  propaganda  hőseiig,  szívandalgó 
Lamennaisval,  Pere  Enfantinnal  stb.« 

Mielőtt  ezen  ellenvetésről,  mennyire  a  Pesti  Hirlap- 
nak  szerkesztését  illeti,  különösen  szólnék,  legyen  szabad 
némelyeket  a  legnagyobb  általánosságban  megjegyeznem. 

Ha  azon  hibák  s  tévedések  hosszú  során  végig  tekin- 
tünk, melyek  az  utolsó  időben  a  tudományok  mezején 
elkövettettek,  meggyőződhetünk,  hogy  mind  e  hibáknak  s 
tévedéseknek  nagyobb  része  azon  természetelleni  elválasz- 
tásokból származott,  melyek  korunkban  a  tudományok 
mezején  történtek ;  így  a  jog  s  erkölcstudomány  töké- 
letes elkülönözése,  így  a  politika  s  morál  egymás  ellen 
tétele  sok  s  bizonyára  felette  szomorú  tévedéseknek 
szolgált  alapul ;  így  az  értelem  s  érzelem  tökéletes 
elválasztása  kétségen  kívül  nem  szül  jó  következéseket. 
Az,  mi  az  emberben  érez  s  ért,  egy  egész,  melynek 
egyes  részeit  testi  tagjaiként  elválasztani  nem  lehet  a 
nélkül,  hogy  az  egésznek  lényét  meg  ne  semmisítenők, 
s  az  ember  helyébe,  kinek  tetteit  magyarázni  vagy 
irányozni  akartuk,  oly  lényt  ne  alkotnánk  képzetünk- 
ben, mely  csak  az  értelem  vagy  csak  az  érzemény  után 
indulva,  talán  könnyebben  érthető,  több  logikával 
magyarázható  lény  lehet,  de  bizonyára  nem  ember. 
Minden  emberi  cselekedetek  között  nincs  egy,  melyben 
az  észnek  s  szívnek  nem  volna  része  egyszersmind,  s 
habár  első  tekintetre  némely  esetekben  csak  a  szív 
gerjedelme,  másokban  csak  a  megfontoló  észnek  határo- 
zata mutatkozik  is  tisztábban,  több  figyelemmel  látni 
fogjuk,  hogy  —  kivéve  a  szenvedély  beteges  állapotát 
—  senki  sem  cselekedhetik  a  nélkül,  hogy  tetteiben 
mind  esze,  mind  szíve  részt  ne  venne,  a  nélkül,  hogy 
például,  ha  szíve  felette  nagy  érzékenysége  által  valami- 
hez vezettetik,  az  ész  hibás  felfogása,  vagy  ha  ellenben 
eszét  követve  oly  valamit  tenne,  mit  szívtelennek  mon- 
dunk, megromlott  érzeményei  ne  lennének  tetteinek 
alapokai. 

Teljes  meggyőződésem  szerint  a  szívnek  és  észnek  egy- 
mástóli  elválasztása  nem  vezethet  nagy  resultatumokhoz, 
s  ezen  elválasztáson  alapuló  okoskodások  örökké  azok- 
hoz tartozandanak,  melyekben  meggyőződéshez  már  csak 
azért  sem  juthatni,  mert  az  alap  oly  valami,  miről 
mindenki  más  fogalmakat  képez  magának ;  mert  — 
mint  az  előttünk  fekvő  munkából  is  kiviláglik,  hol 
például  a  keresztyén  vallás  az  ész  vallásának  neveztetik 
—  mindig  lesznek,  kik  azt,  mit  ezerén  a  szívnek  tulaj- 
donítanak, az  ész  eredményeinek  nevezendik,  és  viszont 
a  szívnek  tulaj  donítandják  azt,  mit  mások  ész  hiányá- 
nak neveznének. 

De  miután  a  tisztelt  gróf  ez  ész  és  szív  közti  elkülö- 
nözésnek  annyi  fontosságot  tulajdonít,  hogy  Anglia  s 
az  amerikai  szövetség  felvirágzását,  Német-  s  Franczia- 
ország  aránylagos  hátramaradását  egyedül  abból  követ- 
kezteti, hogy  az  előbbiek  csak  az  ész,  az  utóbbiak  csak 
a  szív  sugallatit  követék ;  miután  nézete  szerint  a  Pesti 
Hirlaj)  főhibája  csak  azon  tévedés,  mely  őt  az  ész 
ösvénveiről  a  szív  s  érzelmek  terrénumára  vezette : 
vajon  észt  és  szívet,  mint  a  tisztelt  gróf  maga  (153.  1.) 
teszi,  a  bevett  szójárás  szerint  véve  fel,  a  történetek, 
e  nemzeti  tapasztalásoknak  nagy  gyűjteménye  igazolják  e 
a  tisztelt  szerzőnek  nézeteit?  Vajon,  nem  egyes  népeket 
s  pillanatokat,  de  az  emberi  nem  történeteinek  egészét 
véve  fontolásunk  tárgyául,  az  világlik-e  ki  általánosan, 
hogy  csak  azon  országok  virágoztak,  melyek  kizárólag 
az  ész  ösvényein  haladva,  a  szív  gerjedelmeit  soha  sem 
követik?  Mind  azon  nagyban  s  dicsőben,  mit  nemünk 
múltjában  bámulunk,  a  szívnek  nem  volna  része  ?  Mind 
azon  szomorú  tévedések  s  kínok  között,  melyeken  elő- 
deink átmentek,  nem  volna  egy,  melyet  az  érzelmet 
megvető  hideg  számolás  okozott  ?  En  máskép  véleke- 
dem, s  talán  a  történetek  nagy  könyve,  melyre  hivat- 
kozom, igazolni  fogja  nézetemet.  Vajon  csak  a  hideg 
ész  vala  az,  mi  Görögországot  Marathon  és  Salamis 
nagy  csatáiban  megtartá,  s  e  maroknyi  népet  Ázsia 
százezeréi  ellen  győzni  tanítá?  Vajon  nyugodt  megfon- 
tolás, mindent  előre  látó  taktika  szabadítá  e  meg  Eómát 
zsarnokától?  Vajon  ez  építé-e  közállományát,  ez  lelke- 
síté-e  bajnokit  a  százados  csatára,  melynek  diadali  bére 

a  világ  vala?  S  ha  a  régi  világot  elhagyva,  mostani 
történeteink  küszöbére  lépünk,  s  vallásunknak,  mely 
egész  civilisatiónk  talpköve,  kezdetét  tekintjük:  vajon 
megengedve,  hogy  a  keresztyén  vallás  nem  a  szív,  de 
az  ész  vallása,  mit  a  Kelet  Népének  szerzője  előtt  talán 
még  senki  sem  mondott,  mondhatni-e,  hogy  a  szívnek 
e  vallás  terjesztésében  nem  vala  része;  s  azok,  kik  az 
Ur  szavára,  elhagyva  mindent,  nagy  mesteröket  követ- 
ték, kik  körülfogva  gúny,  megvetés,  üldözés,  s  kínos 
haláltól,  nem  ingadoztak  hitökben,  s  bátran  felszólalva 
mindig  s  mindenütt,  hóhér-pallos  alatt  s  égő  máglyák 
lángjai  felett  leiköknek  meggyőződését  hirdették,  azon 
százak  s  ezerek,  kiknek  szavára  a  szolgaság  lánczai 
széttörtek,  kiknek  vére  újjászületésünk  piros  hajnala 
vala  a  sötét  föld  felett,  csak  a  hideg  ész  emberei  valá- 
nak  ?  csak  számolás,  s  ész  vezeté  fél  Európát  a  keresztes- 
ségek  alatt  üdvözítőnk  sírkövéhez  ?  az  iszlám  dicsőségét 
csak  ész  vítta  ki,  csak  ész  adott  erőt  mindazon  egyedek- 
nek s  nemzeteknek,  kik  a  spanyoloktól  le  Görögországig 
szabadságukat  kivívák  ?  Töröljük  ki  történeteink  könyvé- 
ből mindazt,  mit  a  szív  magas  lelkesedése  tett,  s  vajon 
mi  marad  annyi  véres  lapjain  más,  mint  nyomorúsá- 
gunk, más  mint  szolgaság  és  szégyen? 

De  a  tisztelt  gróf  állításának  bebizonyítására  egyes 
példákra  hivatkozik ;  lépjünk  az  általa  választott  térre. 
Nézete  szerint  Anglia  s  Amerika  felsőbbségének,  Franczia- 
s  Németország  aránylag  alacsony  állásának  oka  »sem  az 
éghajlat,  sem  a  földleirási  fekvés,  mert  ezek  csak  alá- 
rendelt felt  telek,  sem  a  népek  különös  jelleme,  minthogy 
ez  is  más  rovatra  való,  sem  valami  véletlen,  sem  semmi 
más ;  de  szorosan  s  kirekesztőleg  csak  az,  hogy  mind 
a  franczia,  mind  a  német  faj  országlási  tekintetben 
jobbadán  az  érzelem  s  képzelet  körében  forog,  az  angol 
viszont  többnyire  az  értelemnek  és  szoros  számoknak 
határai  között«  (185.  1.).  Noha  én,  ha  mind  ezek,  sőt 
még  a  népek  jelleme  sem  gyakorolhat  befolyást  állásukra, 
nem  igen  látom  által,  mily  oknak  tulajdonítsam  azon 
hajlamot,  mely  az  angol  nemzetet  az  értelem,  a  francziát 
s  németet  a  képzelet  s  érzemény  ösvényeire  vezeti ;  noha 
én  épen  ellenkezőleg  azt  hiszem,  hogy  a  felhozott  okok 
között  nincsen  egy,  mely  a  nemzetek  életére  nem  gyako- 

rolna  közvetlen  s  pedig  igen  nagy  befolyást,  nem  akarok 
s  nem  fogok  a  tisztelt  szerző  állításának  egyes  részeiről 
vitatkozni,  minthogy,  az  én  csekély  nézetem  szerint 
legalább,  az  egész  magában  nem  áll. 

Távol  legyen  tőlem,  hogy  Anglia  vagy  az  amerikai 
szövetség  kormányférfiainak  magas  észbeli  tehetségein 
kételkedjem,  s  el  ne  ösmerjem,  miképen  e  két  országnak 
ügyei  főkép  azért  gyarapodnak,  mert  elrendezésökben 
tudós  előrelátás  és  magas  értelem  uralkodik ;  de  vajon 
Francziaországnak  ministeri  tárczákat  vadászó  nagy 
parlamentaris  capacitásai  csak  érzelmek  által  vezéreltet- 
nek? Vajon  e  hatalom  után  vágyódó  csoport,  melynek 
talán  minden  szemére  hányatott  már,  csak  felette  gyengéd 
érzemények  és  szenvedélyes  állhatatosság  nem,  csak 
szívét  követi  tetteiben ;  s  a  fenséges  német  szövetség 
Frankfurtban  csak  érzelegve,  meghatás  könyei  közt 
rendezi  el  dolgait?  S  ha  ezt  mondani  nem  lehet,  ha 
minden  kormány  kötelessége  szerint  országos  viszonyai- 
nak elrendezésében  csak  az  észnek  tanácsait  követi, 
Francziaországban  mint  Angliában,  a  német  mint  az 
amerikai  szövetségben :  abból,  hogy  Francziaország 
ügyei  például  rosszabbul  állnak,  mint  Angliáéi,  nem 
következnék  más,  mint  hogy  Francziaország  országos 
dolgai  kevesebb  előrelátással  s  észszel  kormányoztatnak ; 
a  szívnek,  az  én  csekély  belátásom  szerint,  itt  semmi 
dolga  sincsen.  Ennyit  a  külviszonyokra  nézve.  Ha 
ellenben  a  nemzetek  belső  életét  tekintjük,  vajon  ki 
merné  tagadni,  hogy  Angliában  s  az  amerikai  szövet- 
ségben az  érzeménynek  hatalma  legalább  épen  oly 
nagy,  mint  Német  ,  s  bizonyára  százszorta  nagyobb, 
mint  Francziaországban?  Az  angol  nemzetnek  elsőbb- 
sége napjainkban  tagadhatatlan;  de  nézetem  szerint 
épen  erkölcsi  tulajdonai  azok,  melyeknek  elsőbbségét 
köszönheti ;  vedd  el  vallásosságát,  vedd  el  a  családi 
viszonyok  szentségét,  s  azon  hatalmas  keresztyén  szere- 
tetet, mely  —  bármit  híreszteljen  is  a  tudatlan  külföld  — 
sehol  több  szegényt  nem  ápol,  több  könyet  le  nem  töröl, 
mint  Angliában,  egy  szóval  azt,  mi  az  érzemény  világához 
tartozik  ;  vedd  el  nemzeti  jellemét,  mely  állhatatosság, 
s  azon  pietást,  melylyel  eldődei  szokásaihoz  ragaszkodik  : 
s  vajon    elhíresztelt    alkotmánya    meg    fogja-e    teremni 

gyümölcseit  ?  Vajon  minden  országlási  bölcseség,  minden 
ész  s  értelem  fogja  e  a  százezer  éhenhalókat  nyugalomra, 
vagy  az  ország  gazdagait  adakozásra  inteni?  E  tekin- 
tetben Francziaország  kérdésen  kívül  sokkal  kevesebbet 
követi  az  érzemény  tanácsait ;  ott  kevesebb  az  adakozás, 
kevesebb  a  jótékony  keresztyén  szeretet,  s  vajon 
boldogabb-e  ez  által? 

Teljes  meggyőződésem  szerint  soha  a  hideg  ész  maga 
nagyra,  soha  boldogságra  nem  fog  vezetni  nemzeteket ; 
mint  az  egyesnél,  úgy  népek  életében  szív  kell,  hogy 
valóban  dicséretre  méltót  tehessenek.  Carthagó,  a  régiség 
leghatalmasabb  s  legszívtelenebbül  kormányzott  városa, 
eldőlt ;  Olaszhon  középkori  statusai,  hol  Macchiavellik 
kormányoztak,  a  hatalmas  Velencze,  minden  számolásai 
s  okossága  mellett,  porba  dőltek ;  a  franczia  respublica 
Marat,  Danton  s  Robespierr  éjeivel,  kiket  én  nem  a  szív, 
hanem  az  ész  embereinek  tartok,  mert  nem  vala  érze- 
mény, mely  őket  respublicai  halványuknak  hozott 
áldozataikban  visszatartóztathatná  —  hová  lett  ?  — 
S  vajon  bízhatunk-e  még  az  ész  hideg  számolásaiban? 
s  nem  kell-e  inkább  megvallanunk,  hogy  csak  erkölcsi 
érzet,  csak  azon  keresztyéni  szeretet,  mely  milliókat 
egy  nagy  családdá  fűz,  tarthat  s  emelhet  országokat,  s 
ha  Európában  körültekintve  a  proletáriusok  millióit 
látjuk,  kiket  (hála  az  égnek,  hazánk  még  ment  e 
veszélytől)  számoló  önösség  kétségbeesésig  kínoz  napon- 
ként ;  ha  látjuk,  e  magas  ész  s  fenséges  értelem  által 
kormányzott  országokban  miként  nő  évről-évre  a  szegény- 
ség, mennyi  szenvedéseket  rejt  mind  e  külső  fény,  mennyi 
mondhatatlan  kínokat  takar  Anglia  felséges  bíbora :  ki 
ne  győződnék  meg,  hogy  ha  civilisatiónkat  veszélyek 
fenyegetik,  nem  túlzó  érzékenység,  hanem  inkább  a 
kétszerkettőnek  túlvitt  bálvány ozása  okozandja  e  veszé- 
lyeket ;  s  hogy  nem  az  ész,  hanem  csak  azon  felebaráti 
szeretet,  melyre  vallásunk  tanít,  csak  azon  nem  számoló, 
de  törpe  önösségen  túlemelt  érzelem,  mely  vallásunk 
alapja,  s  megtanít  idegen  szenvedések  előtt  magunkról 
felejtkezni,  menthetik  meg  a  világot.  Még  egyszer 
mondom,  soha  országló  ön  kára  nélkül  czéljainak  válasz- 
tásában az  érzéseket  nem  hagyhatja  tekintet  nélkül ;  s 
a  nagy  császár,  kire  a  tisztelt  gróf  a    szívtelen    észnek 

panegyrisában  hivatkozik,  talán  legszebben  bizonyítja, 
mi  elégtelen  a  legmagasb  értelem,  ha  emberi  érzet,  ha 
az,  mit  szívnek  nevezünk,  nem  kormányozza  tetteit. 
De  vajon  ha  ezt  megengedjük  is,  s  a  nemzet  irányának 
kijelelésében  csak  az  é3zt  magát  követnők ;  ha  megen- 
gednék is,  hogy  a  czélok  választásában  csak  az  ész 
határozhat:  vajon  azok,  kik  a  sokaságot  ez  irány 
követésére  buzdítják,  kiknek  hivatása  a  választott  czél 
felé  vezetni  hontársaikat,  nem  szólhatnának  nemesebb 
érzelmeikhez?  Vajon  ha  e  czél  olyas,  melynek  elérésére 
egyesektől  áldozatok  kívántatnak,  mely  felé  haladva 
némely  egyedek  » mosolygó  megelégedéstől  s  gyönyör 
alakú  szerencsétől  környékezve  nem  lehetnek  a  nélkül, 
hogy  magokon  kárt  tennének  ;  hol  azon  jutalmazó  érzés, 
mi  szerint  a  hazával  együtt  magok  állását  is  emelték « 
(133.  1.),  nem  vár  reájok:  vajon  nem  volna  szabad  az 
önérdek  ellen  a  szív  igazságszeretetéhez  appellálni?  Vajon, 
ha  ezt  nem  tehetjük,  remélhetünk- e  sikert  szavainknak? 
remélheti-e  ezt  leginkább  a  sajtó  ?  Vagy  korunkban  annyi 
nagy  s  dicső  nem  e  fegyverekkel  vívatott-e  ki?  Anglia 
anyagi  érdekből  s  nem  magas  lelkesedéstől  vezérelve 
szabadítá-e  fel  szolgáit?  O'Connel  hideg  okosság,  s  nem 
az  érzemény  lángoló  szavaival  vívá-e  ki  honának  jogait  ? 
S  maga  gróf  Széchenyi  István,  kinek  nevét  minden  hazai 
üdvös  javításnak  szónokai  között  találjuk,  ki  e  nemzetet 
téli  álmából  felveré,  ki  felszólalt  annyi  visszaélés  ellen, 
ki  szembe  szállt  annyi  előítéletekkel,  ki  sújtott  jobbra 
és  sújtott  balra  kímélet  s  irgalom  nélkül,  vajon  nem 
szólt-e  az  érzelmekhez  soha ;  nem  szól-e  most  épen, 
hideg  ész  és  számolás  követésére  felszólító  munkájában? 
S  ha  a  Pesti  Hirlap  szerkesztője  ennyi  példa  után,  a 
külföld  s  honunk  tapasztalásait  követve  hasonlólag  az 
érzeményekhez  fordult ;  ha  szenvedéseket  látva,  azon 
meggyőződésben,  hogy  nem  lehet  ember,  kinek,  bármi 
fenséges  volna  is  a  pálya,  melyre  Isten  által  állíttatott, 
egyes  embertársainak  szenvedéseit  enyhíteni,  ha  hatal- 
mában áll,  nem  volna  kötelessége,  valódi  misericor- 
diánus  fráterként  egyes  sebek  kötözésével  bajlódott ;  ha 
e  politikai  viták  és  küzködések  korában  száraz  érteke- 
zések helyett  néha  irgalomra  inté  olvasóit ;  ha  néha 
a  hideg  számoló  észtől  a  szívhez  fordula,    mert    érezé, 

hogy  bármi  tökéletesen  rendeztessenek  is  el  országos 
viszonyaink,  bármi  igazságos  törvényeket  alkosson  nem- 
zetünk, soha  nem  lesz  törvényhozás,  mely  senkit  sem 
sértene,  ha  csak  a  szív  nem  kötözi  be  néha  a  sebeket, 
melyeket  a  legigazságosabb  törvény  egyeseken  ejtett : 
vajon,  kérdem,  vehetjük-e  rossz  néven  neki,  vajon 
mondhatjuk-e,  hogy,  mert  a  szívhez  szólt,  csak  mert 
az  érzelmekre  hivatkozott,  hazáját  veszélybe  hozá? 

Csak  ki  czéljainak  elérésére  a  tömeg  gonosz  hajla- 
minak hízelg,  csak  ki  nem  az  érzelemhez,  hanem  vét- 
kes szenvedélyeihez  szól :  az  veszélyes  valóban ;  az 
érdemli,  hogy  bármi  legyen  cselekvésének  indító  oka, 
—  hiba  vagy  rossz  szándék,  —  minden  igaz  hazafi  egy 
emberként  felálljon  ellene.  A  szenvedelmek  hatalma, 
bármi  nemes  légyen  a  czél,  melyre  felköltettek,  ország- 
dolgokban mindig  veszélyes ;  s  ritka,  felette  ritka  ese- 
teken kívül  egyik  fő  kötelessége  minden  pártnak,  nem 
folyamodni  segédökhez.  Ha  tehát  a  Pesti  Hírlap  nem 
szívhez,  hanem  vétkes  szenvedelmekhez  szólt,  ha  vissza- 
élve állásával,  a  tömeg  gonosz  hajlaminak  hízelgett,  ha 
helyzetünknek  hibás  felfogásából,  vagy  hogy  népszerű- 
ségét megtarthassa,  vak  buzgalom  és  alávaló  vágyak 
indulatos  orgánumának  alázta  magát :  akkor  minden, 
mit  a  Kelet  Nejéének  tisztelt  szerzője  felőle  mond,  töké- 
letes igaz ;  akkor  a  szerző  jól  tévé,  hogy  a  Hírlap  oly 
jeles  tehetségű  szerkesztőjét  eddigi  modorának  megvál- 
toztatására inté,  s  ha  szavai  sikeretlenek  volnának,  előre 
kij eleié  a  hazának  azon  veszélyeket,  melyek  e  minden 
szenvedelmek  felingerlésére  írt  lapból  reá  okvetlenül 
következni  fognak ;  ellenben,  ha  ez  a  dolog  nyugodt 
vizsgálatából  ki  nem  tűnik,  akkor  minden  kétségen 
kívül  a  tisztelt  grófnak  állításai  nem  állhatnak ;  e  körül 
forog  az  egész  kérdés,  s  csak  ennek  megfelelésétől  függ- 
het ítéletünk. 

A  tisztelt  gróf  érzé  ezt,  s  miután  általánosan  az  esz- 
es szívről  szólva,  nézeteit  a  Pesti  Hírlapra  alkalmazza, 
egyenesen  e  térre  vezeti  a  discussiót.  Nézetei  szerint  a 
Pesti  Hirlap  »egy  minden  érdeket  éllel  egymás  ellen 
állító,  a  kicsinyeket  a  nagyok  ellen,  a  szegényeket  a 
gazdagok  ellen  felingerlő,  feluszító «  (99.  1.)  lapnál  nem 
egyéb;     czélja,     >hogy    minél    gyűlöletesebbé    tegye    a 

főrendeket  a  nemesi  rend,  s  megint  az  egész  kiváltságos 
rendet  a  nagy  tömeg  előtt «  (105.  1.),  » minden  birtok- 
nak, minden  felsőbbségnek  gyanúba  hozása,  gyűlöle- 
tessé tétele*  (^20.  1.),  » minden  nmnicipiumot  lehető 
legnagyobban  depopularisálni*  (247.  1.);  s  ezért  a  Pesti 
Hírlap  »nem  mirigyeiből  kitisztítni,  de  meggyilkolni 
fogja  a  hazát,  —  nem  dicső  jövőbe  vezérli,  de  okvetlen 
sírba  dönti  a  magyart «   (109.  1.). 

Hogy  a  tisztelt  gróf  a  Pesti  Hírlapot  ily  színben  látva, 
nyilván  fellépett,  hogy  ő,  kinek  neve  haladásunkkai 
elválaszthatlanul  összekötött,  ily  veszélyek  ellenében 
—  s  fenyegethetné-e  haladásunk  ügyét  nagyobb  veszély, 
mint  ha  a  grófnak  nézete  a  Hírlap  által  igazoltatnék  ?  — 
nem  hallgatott :  azon  nem  bámulhat  senki ;  valamint 
nem  is  kételkedhetünk,  hogy  őt,  az  oly  magasan  állót, 
ki  hiúság  által  bizonyára  mások  érdemeinek  lealacsonyí- 
tására  nem  birathatott,  csak  tiszta  meggyőződés  viheté 
e  nézetek  kimondására ;  de  lássuk,  vajon  nem  csaló- 
dott-e nézeteiben ;  vajon  azon  okok,  melyeket  bebizo- 
nyítására felhoz,  igazolják-e  véleményét  ? 

Mind  azon  vádak,  melyek  a  Pesti  Hírlap  ellen  részint 
a  fennemlített,  részint  a  tisztelt  gróf  munkájának  más, 
hasonló  hangulatú  helyeiben  felhozatnak,  a  következő 
négy  pontra  oszolnak : 

1.  A  szegényeket  a  gazdagok,  a  birtoktalanokat  a  bir- 
tokosok ellen  való  felingerlés. 

2.  Minden  felsőbbségnek  gyanúba  hozása  s  gyűlöle- 
tessé tétele. 

3.  Gyűlöletessé  tétele  a  főrendeknek  a  nemesi  rend, 
s  minden  kiváltságos  rendnek  a  nép  előtt. 

4.  Minden  municipiumnak  a  lehető  legnagyobb  depo- 
pularisátiója. 

Mint  az  angol  tengeri  hadsereg  minden  kötelein  a 
vékony  veres  fonál,  úgy  a  Pesti  Hírlap  vezérczikkein, 
rejtve  bár,  mindig  e  gondolatok  vonulnak  át,  melyek 
mindenikéből,  habár  szerzőjét  nem  tudnók  is,  azonnal 
megösmerhetjük ;  mint  Bellini  minden  műveiben  az 
egy  bájló  hanggondolat,  mint  Byron  költeményeiből  az 
egy  keserű  érzemény,  úgy  e  lap  minden  vezérczikkeiben 
ez  egy  alapeszme  tűnik  ki ;  minden  szerzőnek  megvan 
phisiognomiája :    mint    királyok    pénzekre   arczképöket, 

úgy  minden  kitűnőbb  író  gondolataira,  mielőtt  a  nép 
között  kiosztaná,  rányomja  individualitásának  bélyegét, 
s  az,  melyet  a  Hírlap  szerkesztőjének  minden  munká- 
jában látunk,  nem  más,  mint  e  kedvencz  eszméknek 
majd  rejtve,  majd  nyilván  kilépő  ismétlése.  —  így 
gondolkozik  a  tisztelt  gróf. 

Nagy,  nehéz  vádak  ezek.  Ki  a  birtoktalant  a  birtokos 
ellen  feluszítja,  ki  a  nemzet  egyes  osztályai  között  gyű- 
lölséget gerjeszt,  ki  minden  felsőbbséget  gyanússá  tesz, 
s  honunk  palládiumát,  municipalis  rendszerünket  depo- 
pularisálni  iparkodik :  az  hazánk  ellensége,  az  nem 
érdemli,  hogy  magyarnak  neveztessék.  Nemzeti  kifejlő- 
désünknek első  feltétele  nyugalom.  Ha  e  nemzet  sze- 
gényebb osztályai,  a  helyett,  hogy  idegen  birtok  után 
vágyódnának,  nem  inkább  munkában  keresik  jobb 
létöket ;  ha  a  nemzet  külön  rendű  polgárai  között 
egyesség  nincsen ;  ha  a  felsőbbségek  bizodalom  helyett 
csak  gyűlöletre  számolhatnak,  s  polgáraink  nem  érzik, 
hogy  municipalis  szabadságunk  nemzeti  függetlensé- 
günknek legerősb  talpköve :  akkor  ne  álmodjék  senki 
boldogabb  jövőről,  s  jaj  annak,  ki  e  nemzetet  ily  álla- 
potra juttatta !  De  épen  mert  e  vádak  oly  nehezek,  mert 
az,  kinek  tettei  e  vádakat  igazolják,  csak  gyűlöletet 
érdemel,  nagyoknak  s  fontosaknak  kell  lenni  azon  okok- 
nak is,  melyek  bebizonyításukra  felhozatnak.  Az,  kinek 
a  természet  ily  gonosz  tettek  elkövetésére  erőt  adott, 
jó  szándékával  nem  mentheti  magát ;  ugyan  ki  hinné, 
hogy  kinek  észbeli  tehetségei  egy  nemzetre  ennyi  hatással 
lehetnek,  az  szavainak  következését  által  nem  látná  ?  De 
annyival  szükségesebb,  hogy  csak  nyugodt  megfontolás 
után,  hogy  elmellőzve  minden  szenvedélyt  s  előítéletet, 
ne  egyes  szavakból,  hanem  csak  egész  működésének 
öszvegéből  mondjuk  ki  ítéletünket  polgártársunk  felett. 

Figyelemmel  olvastam  végig  a  tisztelt  grófnak  mun- 
káját, ismét  s  ismét  visszatérve  azon  helyekre,  hol  az 
említett  vádakról  szól ;  megfontoltam  minden  okait, 
szorgalommal  követtem  gondolatainak  fonalát :  de  meg- 
vallom őszintén,  bármennyi  szépet  s  jót  találtam  mun- 
kájában, bármennyire  meggyőződtem  szándékának  tiszta- 
ságáról, bármennyire  lelkesültem  meleg  szavainál, 
melyek  általa  csak  az  észhez  intézve,  szívemet  dobogni 

készték,  semmit,  mi  e  nehéz  vádak  bebizonyítására 
szolgálhatna,  előadásában  nem  találtam,  s  azon  édes 
meggyőződéssel  tettem  le  könyvemet,  hogy  nemes  hon- 
társam ez  egyszer  csalódott,  miről  —  ösmerem  nemes 
jellemét  —  ha  nem  szavaim,  de  később  önbelátása 
által  meggyőződik,  senki  inkább  örülni  nem  fog,  mint 
ő   maga. 

Felteszem  mindenekelőtt,  hogy  a  Kelet  Xépénék  tisz- 
telt szerzője  állításainak  bebizonyítására  a  Pesti  Hírlap 
vezérczikkei  közül  minden  kétségen  kívül  azokat 
választá,  melyek  e  czélra  legalkalmatosabbak  valának, 
s  így  mintán  általa  a  12.,  14.,  18.,  27.  és  32-ik  czikk- 
ből  meríttetnek  okai,  a  többiek  csak  mellékesen  említ- 
tetvén, leginkább  ezekre  fogom    fordítani    figyelmemet. 

Az  első  vád,  melyet  a  tisztelt  gróf  a  Pesti  Hírlap 
ellen  felhoz,  —  a  birtoktalanoknak  a  birtokosok,  a 
szegényeknek  a  gazdagok  ellen  való  felingerlése.  Mind- 
azon szemrehányások  között,  melyeket,  mióta  nemünk 
országos  dolgok  elrendezésével  foglalatoskodik,  pártok 
egymás  ellen  felhoztak,  nincs  egy,  melyet  minden  kor- 
ban s  nemzetnél  oly  változatlanul  feltalálnánk,  mint 
ama  minden  haladás  ellen  felhozatni  szokott :  a  birtok 
szentségének  sértése.  —  A  Gracchusok  a  római  nép 
közbirtokát  (ager  publicus),  mely  visszaélés  által,  nem 
mint  birtok,  de  csak  haszonbérben  néhány  előkelő 
család  kezeibe  jutott,  e  régi  haszonbérlőktől  elvétetni, 
s  a  szegények  között  elosztatni  kívánják,  úgy  mind- 
azáltal, hogy  nem  csak  minden  a  haszonbérlések  alatt 
történt  javítás  az  aerariumból  kipótoltassék,  hanem 
minden  ily  haszonbérlő  magának  500,  minden  fiának 
250  jugerumot  *  megtartson,  a  szegények  pedig  csalá- 
donként csak  10  jugerumot  kapjanak ;  s  im,  noha  nem 
birtokról,  hanem  csak  haszonbérről,  noha  sehol  birtok- 
egyenlőségről szó  nem  vala,  a  Grracchusok  agrárius  tör- 
vényeik miatt  két  ezered  után  mint  a  szent  birtok 
megtámadói,  mint  szörnyeteg  nivellatorok  hirdettetnek 
mindenfelől,  és  az  oskolás  gyermek  borzadva  tanulja 
neveiket ;  s  hány  nagy  név  nem  homályosíttatott 
hasonló  s  ép  ily  alaptalan  vádak  által ! 

*  Hold. 

Br.  Eötvös:  Reform.  4 

A  ki  a  dézsmának  más,  czélirányosb  adó  által  tör- 
ténendő kipótlásáról,  az  angol  rotten  boroughok  meg- 
szűnéséről, a  rabszolgaság  vagy  csak  az  angol  cornlaw 
eltörléséről  szól :  az  a  szent  birtok  ellenségének  hirdet- 
tetik, s  nincs  eszköz,  mely  ily  szörnyeteg  kiirtására 
nem  használtatnék,  vagy  az  emberi  társaság  ily  veszé- 
lyes megtámadója  ellen  aljasnak  vagy  embertelennek 
tartatnék.  S  mi  csoda  ?  Az  élet  után  nincs  semmi, 
mihez  az  emberek  többsége  inkább  ragaszkodnék,  mint 
birtokához  ;  —  mintán  tehát  alig  van  törvény,  mely 
egyes  polgároknak  anyagi  jólétére  befolyással,  s  így 
birtokjogokkal  közvetlen  vagy  közvetve  összeköttetésben 
nem  volna  :  természetes,  hogy  valahányszor  törvények 
változása  forog  kérdésben,  azok.  kik  általok,  habár  csak 
kis  mértékben  is.  pártoltattak,  azonnal  feljajdiilnak,  s 
midőn  veszni  látják  kényelmeik  azon  részét,  melyet 
számtalanok  kárával  élvezének,  azonnal  a  birtok  szent- 
ségének sértéséről  kiabálnak.  —  Ez,  mondom,  termé- 
szetes, s  valamint  eddig  történt,  úgy  történni  fog  ezen- 
túl minden  újításnál ;  s  a  tisztelt  gróf  talán  vissza- 
emlékezik azon  időre,  hol  nemes  törekvései  ellen 
hasonlókép  azon  vad  emeltetett,  hogy  általok  a  birtok 
szentsége  sértetik. 

De  kérdem :  bárhol  s  bármikor  emeltetett  e  vád  oly 
férfiak  ellen,  kik  a  haladás  zászlói  alatt  küzdenek : 
vajon  történt-e  ez  valaha  gyengébb  alapon,  mint  melyre 
ez  itt  állíttatik  ?  —  A  PesH  Hírlap,  elámítva  egyik 
levelezőjétől,  azon  álhirt  terjeszti,  hogy  néhai  Bay 
József  táblabíró  tetszholtan  temettetett  el;  s  e  részben 
—  noha  egyáltalában  nem  osztozhatom  a  tisztelt  gróf- 
nak azon  nézetében,  hogy  az  elevenen  temettetés  oly 
ritka  eset  volna,  mely  húsz  évben  alig  egyszer  történik  — 
legfelebb  azzal  védelmezhetem  a  Pesti  Hírlap  szerkesztő 
ségét.  miszerint  léte  rövidebb  vala,  mint  hogy  levelezőit 
tökéletesen  ismerhette  volna.  Alkalmat  véve  ezen  eset 
bői.  a  szerkesztő  halottasházak  felállítását  javasolja,  s 
minekelőtte  ezekről  szólna,  orvosi  politiánk  elhanyagolt 
állapotját  említi.  Felhozza,  hogy  e  politiának  hiánya  a 
gyermekgyilkolást  idézi  elő  ;  felhozza,  hogy  fővárosunk- 
ban földalatti  pinczelyukak  vannak,  hová  hó  és  esővíz 
befoly.    s    melyeknek  nedves  gőzében  két-három  család 

minden    leheléssel    mérget    szí,  —  rosszalván,  hogy  ily 
pinczelyukak,  melyekben  vízár  száz  meg  száz  bizonyos 
martalékot  találna,  még  azon  házakban  is,  melyek  utolsó 
szomorú    tapasztalásunk    után    emelkedtek,    engedtettek 
építtetni.  Ez  az  egésznek  veleje.  A  gyermekgyilkolásról 
szólva,  a  szerkesztő  azon  anyátlan  gyermekekre  emlékezik, 
kik    —    mert    nálunk    e    gyermekek   nevelésére  rendelt 
közintézetek  nincsenek,  mit  a  tisztelt  gróf  munkájának 
190.  lapján  fájdalommal  említ,  —  évnegyedenként  négy 
forinttal   jutalmazott   dajkák  gondviselésére  bízatnak,  s 
ha    itt    elhanyagolás    által    el    nem    vesznek    —    mi    a 
szerkesztő    szerint    százból  nyolezvan-kilenczvennel  tör- 
ténik, —  végre    talán  az  utczán    fagynak  meg.  A  föld- 
alatti pinczelyukakról  szólva,  szívteleneknek  nevezi  azon 
gazdákat,    kik  ily  lakásért  két-három  forint  hetenkénti 
házbért  kivannak  lakóiktól ;  ez  az,  mire  a  tisztelt  gróf 
vádját  építi.  Nézete  szerint  mindez  nem  szülhet  a  leg- 
szomorúabb  következéseknél  egyebet;  ha  a  szegény  hallja, 
»hogy  száz  ily  szerencsétlen  gyermek  között  nyolczvan- 
kilenczven  elhal,  a  megmentett  tiz  pedig  az  utczán  fagy 
meg ;  nem  természetes-e,  —  így  kérdi  —  hogy  lelkében 
oly  antipathia,  de  nem,  oly  gyűlölet  s  megvetés  fejlődik 
ki    minden    vagyonos    iránt,    miszerint  aztán  nem  kell 
egyéb,  mint   egy  kis  alkalom  és  egy  kis  vezér,  és  kész 
kivágni  szemét  akárkinek,  de  még  legnagyobb  jóltevő- 
jének   is,    kire  vezérei  uszítják*.  (255.  L);  —  ha  azon 
szerencsétlenek,  kik  a  külváros  pinczelyukaiban  laknak, 
a    Pesti  Hirlapb&n    olvassák,  hogy  gazdáik  szívtelenek- 
nek   neveztetnek :    »nem    fogja-e    ez    nevelni    a  népnek 
minden    kész    vagyonra    úgyis    napról-napra    nevekedő 
étvágyát,    és    így   jót    tágítani    azon    irigy  szemüvegen, 
melyen  keresztül  a  szegényebb  mindig  szívtelen  harpaxot 
lát  a  birtokosban  ?»   (259.  1.) 

De  vajon  ha  ez  áll,  ha  egy  pár  statisztikai  adatnak 
összeállítása  már  feluszítja  a  birtoktalant  minden  bir- 
tokos ellen ;  ha  az,  ki  néhány  külvárosi  házi  gazdát 
szívtelennek  nevezett,  már  a  népnek  minden  kész 
vagyonra  naponként  növekedő  étvágyát  neveié :  hol 
vannak  azon  határok,  melyek  között  a  sajtó  veszély 
nélkül  működhetik?  Ha  már  némely  bajoknak  puszta 
említése  —  feltéve,    hogy    azok    igazak,    mit   a  tisztelt 

gróf  kétségbe  nem  von,  —  ha  a  házigazdákról  egyetlen 
egyszer  használt  epithetum  azon  forradalmi  állapothoz 
vezetheti  a  magyart,  melyet  mindig  » lelkesülés  kezd, 
őrjöngés  kisér  s  megbánás  követ«  ;  ha  e  nemzet  sze- 
gényebb osztályainak  állapota  oly  irtózatos,  vagy  lel- 
külete annyira  megromlott,  hogy  minden  szó,  mely 
által  ezen  állapota  iránt  felvilágosittatik,  vagy  boldogabb 
hontársai  könyörületességre  intetnek,  csak  kétségbe- 
esésre vagy  azon  rég  forrott  gyűlöletnek  kitöréséhez 
vezetnek,  melyet  állítólag  szívökben  régóta  éreznek : 
vajon  ki  az,  ki,  ha  szóval  vagy  írásban  köztárgyak 
iránt  felszólal,  nem  vádoltathatnék  azzal,  hogy  szavai 
a  népet  felingerlendik ;  hogy  legtisztább  szándékból 
eredett  törekvései  által  a  hazát  végveszélybe  dönteni 
nem  fogja ;  hogy  nem  fogja  kettévágni  azon  vékony 
fonalat,  melyen  nemzetünk  jövője  még  függ?  Ha  ez 
áll,  akkor  Isten  veled  szólásszabadság,  Isten  veled  szabad 
sajtónak  reménye  örökkön  örökre ;  ha  egy  vigyázatlan 
szó,  egy  rosszul  választott  epithetum  a  magyart  sírba 
dönti,  a  jó  polgárnak  ezentúl  csak  egy  kötelessége 
marad,  s  az:  hallgatás.  S  vajon  maga  ez  fogja  e  biz- 
tosítani nemzetünket?  Vajon  ha  mindnyájan,  kik  eddig 
a  nép  —  hogy'  is  mondjam,  hogy  mindent  lángba  ne 
borítsak  —  nem  egészen  eldorádói  helyzetének  javítása 
körül  fáradtak,  elnémulnak  is :  nem  fog-e  téli  napok- 
ban minden,  az  utcza  szegletén  didergő  gyermek,  nem 
fog-e  minden,  utczáinkon  rongyosan  kolduló  asszony, 
nem  maga  azon  külvárosi  gazda,  ki  pinczelyukáért  a 
két  három  forintnyi  hetibért  —  mi  köztünk  legyen 
mondva,  talán  egy  kissé  mégis  drága  —  beszedi,  több 
elkeseredést  szülni  a  szegényekben,  mint  a  Pesti  Hirlap 
bármily  érzelgően  irott  vezérczikkei,  s  nem  fog-e  így 
—  bármi  szigorúan  töröltessék  is  könyvvizsgálatunk 
által  a  Pesti  Hirlapb^n  minden,  mi  ilyetén  gyújtó- 
anyagot rejt  magában  —  a  tisztelt  gróf  által  előre 
látott  veszély  fejünk  felett  lebegni  mindaddig,  míg  az 
irgalom  censurája  utczáinkról  az  utolsó  fázó  gyermeket, 
pinczelyukainkból  az  utolsó  szerencsétlen  családot  a 
nép  szemei  elől  el  nem  törölte,  azaz  oly  állapotba  nem 
helyhezé,  melynek  látása  senkiben  elkeseredést  ne 
szülhessen  ? 

Nem.  túlságot  mondok  itt ;  ha  azok,  miket  a  tisztelt 
gróf  a  Pesti  Hírlap  ellen  felhoz,  állanak;  ha  a  18-ik 
vezérczikk  csakugyan  feluszítja  a  szegényt  a  gazdag, 
a  birtoktalant  a  birtokos  ellen :  akkor  véleményem 
szerint  minden  szólásszabadság,  minden  szabadabb  elvű 
könyvvizsgálat  való  nemzeti  ealamitás ;  akkor,  mint 
Eómában,  úgy  nálunk  a  haza  legjobb  polgárai  ne  vágyód- 
janak más,  mint  a  censori  hivatal  után.  S  vajon  a 
tisztelt  gróf  által  felhozott  második  vezérczikk,  melylyel 
fentemlített  vádját  bebizonyítani  igyekszik  s  melyet, 
mint  felette  jóízűt,  önmaga  választott  magának,  nem 
épen  oly  elégtelen  e  nézeteinek  bebizonyítására?  A  szer- 
kesztő e  vezérczikkjében,  mint  a  18-dikban  tévé,  fáj- 
dalom, álhírre  alapítja  okoskodásait;  s  távol  legyen 
tőlem,  hogy  őt  e  részben  védelmezni  akarnám ;  ez 
álhírnek  terjesztése  hiba  minden  kétségen  kívül  s  pedig 
annyival  nagyobb,  mennyivel  fontosabb  tárgy  körül 
történt,  s  mennyivel  könnyebb  vala  a  szerkesztőnek, 
helyben  lévén,  tökéletes  bizonyosságot  szerezni  magá- 
nak e  tárgy  felől.  S  ezt  a  szerkesztő  maga  sem  fogja 
tagadni;  de  vajon  —  minden  szenvedély  nélkül  szólva 
e  tárgyhoz  —  e  vezérczikket  első  sorától  az  utolsóig 
átolvasván,  következtethetjük-e,  hogy  általa  a  birtok- 
talan  a  birtokos  ellen  felingereltetik?  Pest  városában 
sok  nyomor  találtatik ;  a  tisztelt  gróf  is  elismeri  ezt  s 
a  statusféríiú  tapintatával  előadja  néhány  okait ;  nyo- 
mor, mely  eddig  orvosolva  nincs  s  melynek  orvoslása 
jelen  viszonyainkban  sem  egyeseknek,  sem  a  helybeli  tör- 
vényhatóságoknak hatalmában  nem  áll ;  a  Pesti  Hírlap 
szerkesztője  fájdalommal  érzi  ezt  s  lelkes  szavakkal 
könyörületességre  s  irgalomra  inti  olvasóit.  »Nem 
jótékonyság,  —  így  szól  ő,  —  hanem  lélekismeret  elal- 
tatása  azt  gondolni,  hogy  a  tíz  garassal,  melylyel  az 
asszony  egyesületi  tánczvigalomkor  egy  sorsjegyet  vál- 
tottunk, —  az  egy  forinttal,  melylyel  az  újévi  köszönt- 
getés  alkalmatlanságát  nyakunkról  leráztuk,  már  betöl- 
töttük Isten  törvényét,  mely  felebarátunkat  szeretni 
parancsolja  mint  minmagunkat « ,  de  e  szavakból  ki 
fogja  következtetni,  hogy  a  Pesti  Hírlap  nézete  szerint: 
»csak  az  oka,  hogy  nálunk  annyi  a  szegény,  mert 
a  gazdagabbak  szükkeblűek«  ;  vagy  hogy,  mert  a  szer- 

kesztő  néhány  egyedekről  felteszi,  hogy  emberszeretetre 
nézve  nem  épen  evangéliumunk  hív  követői,  azért 
minden  gazdagabbat  való  harpax  képében  kíván  a  nép 
elébe  állítani ;  s  mert  a  farsangi  örömöket  —  miben 
vele  tökéletesen  egyetértek  —  nem  épen  civilisátiónk 
legszebb  kinövésének  tartja  s  a  tánczvigalmak  hőseinek 
s  heroináinak  azon  tanácsot  adja,  hogy  mit  egy  bálra 
költenek,  azt  inkább  szegény  embertársaik  felsegélésére 
szenteljék,  azért  mindazokat,  kik  tánczvigalmakban 
részt  vesznek,  a  közgyíilölet  tárgyává  akarta  tenni? 
Kérdem  :  ha  e  vezérczikk  ily  nehéz  vádnak  alapja  lehet, 
mit  mondjunk  akkor  azon  hitszónokokról,  kik  nyilván, 
magas  szónoki  székekről  —  melyen  tekintetök  a  nép 
előtt  bizonyosan  nagyobb,  mint  bármely  hírlapé  — 
könyörületességre  intik  azokat,  kiket  a  sors  vagyonnal 
álda  meg ;  ha  hivatkozva  Üdvözítőnk  isteni  szavára, 
emlékeztetik  a  gazdagot,  hogy  birtokának  egyetlen  való 
becse  az,  ha  általa  embertársain  segített,  hogy  kincse 
csak  akkor  kamatozik  üdvére,  ha  irigy  önösséggel  el 
nem  ásá  vagyonát  s  a  végzetnek  látszó  igazságtalan- 
ságát —  mely  reá  annyi  áldást  áraszta  —  későbbi 
jótettek  által  igazolá;  mit  mondjunk  magáról  szent- 
írásunkról, hol  írva  áll :  könnyebben  megy  át  a  teve 
egy  tűfokon,  mint  a  gazdag  a  mennyeknek  országába, 
s  hol  minden  szó,  az  elsőtől  az  utolsóig,  egy  nagy 
oktatás,  mely  irgalomra  int. 

A  tisztelt  grófnak  nézete  szerint  »alig  van  ország  a 
világon,  mely  annyi  bőkezűségnek  mutatná  jeleit ;  irgal- 
mas érzelmekben  soha  sem  maradt  el  a  magyar,  s 
mikor  hibázott,  egyedül  érzelmeinek  felcsordulása  által 
hibázott*  (208. 1.)  En  e  részben  más  véleményben  vagyok, 
s  habár  ismerem  egy  pár  nemes  nőnek  nevét,  kiknek 
említésénél  fővárosainkban  minden  szegénynek  szive  fel- 
lobog, nem  átallom  kimondani,  hogy  hazánkban  egyesek 
jótékonysága  általánosan  véve  kevesebb  szegénynek  sorsát 
enyhíti,  mint  bármi  más  országban,  melyet  ismerek ;  s 
hogy  ha  nálunk  a  szegények  száma  kisebb,  az  bizonyosan 
nem  túlzó  irgalomnak,  hanem  hazánk  e  részben  szerencsés 
helyzetének  tulajdonítható,  mely  épen  mert  gyáripar 
nélkül  szűkölködik,  a  pauperismus  egyik  fő  okától  ment. 
De    engedjük    meg,    hogy  e  részben    csalódtam,  s  hogy 

noha  némely  provinciális  városainkban  a  szegények 
állapotja  valóban  irtózatos,  —  noha  egy  népes  s  tiszta 
magyar  helyet  nevezhetnék,  hol  az  utas  félig  mezitelen 
koldus  gyermekektől  körülvéve  alig  menekedhetik  rimán- 
kodásaiktól,  s  néhány  szegény  télen  nyakig  ganéjba 
beásva  tölti  éjszakáit  a  nélkül,  hogy  sorsán  annyi  ezer 
lakó  közül  valaki  könyörülne,  —  hogy  noha,  mondom, 
minden  országos  vásár  és  búcsú  száz  meg  száz  nyomo- 
rékjával, kikről  senki  sem  gondoskodik,  talán  nézeteimet 
igazolja :  mégis  a  tisztelt  grófnak  nézete  szerint  az 
irgalom  érzete  hontársaink  szivében  tökéletesen  föl- 
ébredt ;  mondom,  ha  megengedjük  ezt,  a  Pesti  Hírlap 
emiitett  czikkének  ugyan  mik  lehetnek  rossz  követ- 
kezései? A  gazdagokra  nézve,  »kik  úgyis  annyira  készek 
minden  engedményre «,  a  tisztelt  grófnak  nézete  szerint 
» minden  efféle  túlhajtásnak  feltartóztatólag,  sőt  vissza- 
lökőleg  kell  hatnia «.  De  kérdem,  kinek  szivében  az 
irgalom  érzete  valóban  feltámadott,  kit  vallása  szeretni 
tanít,  s  ki  csak  egyszer  élvezé  azon  boldogságot,  mely- 
lyel  egy  jótettnek  öntudata  keblünket  eltölti,  visbza 
fogja-e  vonni  segédkezét  embertársától,  csak  mert  a 
Pesti  Hírlap  által  könyörületességre  intetett  ?  Szeretet- 
lenné fog-e  válni,  csak  mert  a  szerkesztő  azokhoz,  kik 
szeretetlenek  valának,  néhány  komoly  szót  intézett  ? 
Vagy  talán  a  szegények  részéről  fenyegetnek  veszélyek? 
talán  e  vezérczikk  őket  izgatá  gazdagabb  hontársaik 
ellen  ?  Mert  hisz  a  Pesti  Hírlap  czikkeiből  ítélve,  a  nép 
szegénységének  okát  abban  fogja  keresni,  mert  nálunk 
a  gazdagok  szűkkeblüek.  Ha  ez  áll,  ha  a  Pesti  Hírlap- 
nak működése  oda  czélzott,  hogy  a  szegény  a  gazdagabb 
ellen  felingereltessék,  hogy  a  nép  szenvedéseinek  okát 
csak  a  birtokosok  szívtelenségében  keresse :  akkor  mond- 
junk anathemát  a  szerkesztő  fejére,  s  ki  hazáját  szereti, 
keljen  fel  egész  erővel  s  minden  tehetségeivel  e  köz 
ellenség  ellen.  De  nem  mutatkozik-e  —  még  a  tisztelt 
gróf  által  idézett  czikkelyben  is  —  mind  ennek  épen 
ellenkezője?  A  szerkesztő  a  szegénységnek  okairól  szólva 
ekkép  nyilatkozik  :  » Ily  jelenetek,  mint  ez  akétszáznyolcz- 
van  halott,  rendkívüli  eseteket  kivéve,  nem  múlékony 
okok  eredményei.  A  baj  főoka  mélyen  rejtezik.  Ébredjen 
a    nemzet    annak    érzetére,    mi    a    közérdek ;  vegye  fel 

szívvérébe  a  meggyőződést,  hogy  minden,  mi  a  ter- 
mesztési erő  teljes  kifejtését  gátolja,  nyomort  és  Ínséget 
szül,  és  árt  még  annak  is,  kinek  érdekét  legyezni 
gondoljuk.  S  ha  e  meggyőződésből  indulva,  a  javak 
világába  szabadságot  s  biztosságot  hozott  be,  s  ha  nem 
lesz  kénytelen  pirulva  érezni,  miként  a  földmívelés, 
műipar  és  kereskedés  bilincseinek  lerázását  időn  túl 
elmulasztotta;  a  munkásságot  saját  intézkedései  által 
megcsonkította ;  a  dolgozó  néposztály  nevelését,  mely 
a  nemzeti  jólétnek  lényeges  föltétele,  minden  mértéken 
túl  elhány agolá  ;  igazságszolgáltatását  gyorsítani  vonako- 
dott ;  s  a  mi  honunkban  százados  bajok  gyökeres  orvos- 
latának föltétele,  a  birhatási  rendszer  kiegyenlítéséhez 
ha  hozzá  fogni  nem  mert ;  ha  mindezt  pirulva  kénytelen 
nem  lesz  érzeni,  s  a  szegénység  ügyét  czélszerün  elren- 
dezi :  az  élelmetlenség  fogyni,  s  vele  nyomor  s  inség 
kevesedni  fog«.  S  vajon  ki  ezeket  olvasá,  fogja-e  mond- 
hatni, hogy  a  Pesti  Hírlap  szerkesztője  a  nálunk  talál- 
tató szegénységnek  okait  kizárólag  —  vagy  legalább 
nagyobb  részben  —  a  gazdagok  szívtelenségében  keresi, 
vagy  hogy  csak  egyesek  irgalmától  várja  e  szomorú 
állapotnak  megszűnését,  s  nem  kell-e  inkább  megvallania, 
hogy  ezen  czikkelyében,  a  szegénység  megszüntetésére 
nézve  legalább,  a  tőle  a  tisztelt  gróf  által  (101.  lapon) 
megkívánt  javítási  recipét  minden  tartalék  nélkül  elő- 
adná ? 

De  legyen  ez  elég  ;  a  mondottak,  s  mindenek  felett 
a  12-ik  s  18-ik  vezérczikkelynek  figyelmes  átolvasása 
talán  meggyőzték  olvasóimat,  hogy  ama  nehéz  vád,  mely 
a  Kelet  Xépének  tisztelt  szerzője  által  a  Pesti  Hírlap 
ellen  emeltetett :  mintha  a  szegényt  s  birtoktalant  a 
gazdag  s  birtokos  ellen  uszítaná,  e  czikkelyekre  nem 
alapítható ;  —  menjünk  tovább. 

A  második  panasz,  mely  a  Pesti  Hírlap  ellen  emel- 
tetik :  minden  felsőbbségnek  gyanúba  hozása  s  gyűlö- 
letessé tétele.  A  vád  nehéz  és  fontos,  nézzük  ennek  is 
alapjait.  Valamint  az  előbbi,  úgy  ez  is  leginkább  a 
fennemlített  18-ik  és  12-ik  vezérczikkekre  alapíttatik. 
»Ha  a  szegény  a  18-ik  vezérczikkben  azt  olvassa, 
—  így  szól  a  tisztelt  gróf  a  254-ik  lapon,  —  hogy  a 
gyermekgyilkolásnak  eleje    vétele    végett    máskép    nem 

intézkedtek    a     hatóságok,     mint    egy     hóhérnak    rém 
gyanánt    háttérbe    állítása    által,    ha    azt    hallja,  hogy 
száz  ily  szerencsétlen  közt    nyolczvan-kilenczven    elhal, 
a  megmentett  tíz  pedig  tán  az  utczán  fagy  meg  :  nem 
természetes-e,  hogy  lelkében  antipathia  s  gyűlölés  támad 
minden  felsőbbség  ellen.  —  A  Pesti  Hírlapnak  ezen  állí- 
tásai legalább  nem  sokkal  tesznek  többet  (a  gróf  nézete 
szerint  253.  1.)  mint :  Te  városi  tanács,    Te    vármegyei 
hatóság,  Te  helytartó  tanács,  Ti  mindnyájan  nem  értek 
annyit,  mint  egy  pipa   dohány,    mert    kötelességteknek 
nem,    de    legegyszerűbb     emberi     hivatástoknak     sem 
feleltetek  legtávolabbról  is  meg.«  »A  12-ik  vezérczikkben 
közlött    szomorú    hír    pedig    (275.  1.)    a    közönségben, 
mely  ily  féléket  elhisz,  egyenesen  azon  gondolat  alapját 
veti    meg,    nem    volna-e   jó    az  egészet  felforgatni,  egy 
egészen    új    kezdet    tétele    végett ;    mert    ott,    hol    egy 
ország  fővárosában  a  XIX.  században  minden    háború, 
dögmirigy  és  efféle  nagy  esemény  nélkül  kétszáznyolczvan 
holt  ember  test  találtatik  a  nyilt  utczákon,  ott  valóban 
oly  ebül,  sőt  oly  kutyául  állnak  a    dolgok,    hogy    már 
nagyobb    zavar    nem    lehet,    s    ekkép    kár  bevárni  egy 
csigamenésü  reformatiónak  annyi  unalmas  renddel  ránk 
lassanként      systhematisált      bekövetkezését.*      Minden 
nyugodt    nemzeti    kifejlődésnek    első    feltétele    a  rend. 
Ki  ennek  megbontója,  ki  a  köz  társaság  szolgáit  gyanúba 
hozza    s    gyűlöletessé    teszi  és  így    a    szükséges    hatal- 
moknak   legerősebb    talpkövét,    a    közbizodalmat    meg- 
gyengíti,  az  a  társaságnak  ellensége.  Ha  a  felsőbbségeknek 
anyagi    hatalmoknál    egyéb    támaszok    nem    marad,  e 
felsőbbségek  s  a  nép  egyiránt    demoralisálódnak;   azok 
úgyis    már    helyzetök    által    gyűlölet    tárgyai    lévén,  a 
közvéleménytől  egészen  függetlenekké  válnak,  s  mintegy 
önkénytelenül     anyagi     hatalmoknak      kiterjesztéséhez 
vezettetnek ;    ez    engedelmeskedve  meggyőződése    ellen, 
meghajolva  egy  gyűlölt,    de  félt   hatalom    előtt,  lealáz  - 
tatik.    Első    kötelessége    tehát    minden    jó    polgárnak, 
fentartani  valamint  a  törvénynek,  úgy   azoknak    tekin- 
tetét  is    a    nép    előtt,  kik    e    törvényeknek    képviselői 
s  naponkénti  végrehajtói.    De    vajon    ebből    az    követ- 
kezik-e, hogy  mert  a  felsőbbségeknek  általános  tekintetét 
a    haza    kára    nélkül    csonkítani    nem    lehet,    minden 

visszaélésnek  fölfedezése,  mely  vagy  egyes  tisztviselő, 
vagy  egész  grémiumok  által  elkövettetett,  tilos?  Hogy 
mert  a  felsőbbségeket  a  nép  előtt  gyanússá  tenni  nem 
szabad,  egyszersmind  a  jó  polgárnak  kötelességei  közé 
tartozik,  beleplezni  minden  hibát,  vagy  hanyagságot, 
mely  felsőbbségekre  némi  homályt  vonhatna?  Nincsenek 
adataim,  s  azért  nem  mondhatom,  mennyire  áll  az, 
mit  a  Pesti  Hírlap  a  lelenczek  sorsáról  mond ;  de  feltéve 
hogy  adatai  igazak,  hogy  száz  ily  gyermek  közül 
csakugyan  nyolczvan  kilenczyen  hal  meg,  nem  állt  e 
kötelességében  minden  jó  polgárnak,  a  kormányt  s 
hazát  e  szerencsétlen  állapotra  figyelmeztetni,  figyel- 
meztetni pedig  annál  inkább,  mert  hazánkban  még  a 
lelenczekrői  eddigelé  gondoskodva  nincs,  s  csak  a  tör- 
vényhozás útján  történhetnek  oly  intézkedések,  melyek 
e  hiányt  tökéletesen  pótolják. 

A  i^-ik  vezérczikkben  említett  kétszáznyolczvan 
halottról  nem  szükség  bőven  szólanom,  minthogy  a 
hír  és  visszavonása  egy  számban  jelenvén  meg,  a 
közönségben  csak  felette  kevés  egyed  lehete,  ki  ezt 
elhivén,  reá  oly  iszonyatos  okoskodásokat  építhetett, 
mint  melyeket  a  tisztelt  gróf  említ.  De  feltéve,  hogy 
e  hír  való  volna,  vagy  hogy  a  Pesti  Hirlap  például 
némely  vármegye  tömlöczeinek  közönséges  évenkénti 
mortalitásáról  közölne  tudósításokat,  melyek,  köztünk 
legyen  mondva,  talán  nem  kevesebbé  lennének  szív- 
szorítók :  mert  egyes  túlzók  lehetnek,  kik  a  tisztelt 
gróf  által  elmondott  módon  okoskodnának  ily  tudósí- 
tások nyomán ;  mert  lehetnek  némelyek  annyira  tapasz- 
talatlanok minden  országos  tudományban,  kik  nem 
épen  e  nyilvánosságban  látják  legnagyobb  biztosságát 
annak,  hogy  e  visszaélések  végokhoz  közelgenek,  hogy 
a  kormány,  mely  e  hiányoknak  nyilvánossá  tételét 
nem  ellenzi,  megszüntetésökre  bizonyosan  kezet  nyujtand ; 
mert.  mondom,  ily  egyedek  lehetnek,  a  sajtó  ne  gyako 
rolja  üdvös  hatalmát?  Az  angol  hírlapok,  melyek  a 
gyári  munkások  sorsáról  szólnak,  felelősek-e  azon 
kicsapongásokért,  melyek  e  munkások  által  itt-ott 
elkövettetnek  ?  A  hírlapok  elhallgassanak  minden  vissza- 
éléseket ?  Mintha  az  igazságos  panasz,  mely  itt-ott 
egyes    tisztviselők    ellen    létezik,    nem    terjedne     sajtó 

nélkül  is ;  vagy  a  mende-monda  által  közölt  hír  nem 
nagyulna  százszorta  nagyobb  mértékben,  mint  azt  a 
leghazugabb  lap  tenni  merészelné,  s  így  nagyítva  a 
nép  között  nem  szülné  épen  azon  rossz  következéseket ! 
Nézetem  szerint  nincs,  mi  a  felsőbbségek  tekintetét 
inkább  csonkítaná,  mint  ha  ellenök  szólani  egyáltalában 
tilos ;  ily  esetekben,  csak  mert  elöljáróit  váddal  illetni 
nem  szabad,  a  nép  felteszi,  hogy  méltó  oka  volna  ezt 
tennie  és  suttogva  egymás  között  igazságtalanabb,  mint 
ha  a  nyilvánosság  tág  mezejére  kilépni  kényteleníttet- 
nék.  Nem  a  hiányoknak  nyilvános  rostálása :  magok 
a  hiányok  csonkítják  a  felsőbbségek  tekintetét ;  s  a 
nyilvánosság,  mely  az  egyes  tisztviselőt  vagy  hatóságot 
minden  lehető  javításnak  eszközlésére  birta,  épen  ez 
által  alap-oka  is  azon  határtalan  tiszteletnek,  melylyel 
a  törvény  végrehajtóit  épen  a  legszabadabb  sajtóval 
biró  országokban  körülvéve  látjuk. 

Sokat  szólhatnék  e  tárgyról  még ;  mondhatnám, 
hogy  a  Pesti  Hírlap  említett  vezérczikkeiben  egyes 
esetekről  szól,  s  hogy  így  legfelebb  is  azzal  vádoltathat- 
nék, hogy  némely  egyes  tisztviselői  személyek  vagy 
testületek,  de  semmi  esetre  sem  minden  felsőbbség 
iránti  tiszteletet  gyengíthete ;  mondhatnám :  valamint 
hazám  népét  nem  gondolom  oly  forradalmi  állapotban, 
hogy  egypár  statisztikai  adat  által  azonnal  minden 
felsőbbségnek  gyűlöletére  birathatnék,  úgy  azon  férfiakat, 
kik  e  hazában  hivatalokat  viselnek,  inkább  tisztelem, 
mintsem  feltehetném,  hogy  hiányokra  bárki  által 
figyelmeztetve,  azoknak  lehetőség  szerinti  megszünte- 
tését kötelességöknek  nem  ösmernék ;  de  füzetem 
hosszabbra  terjed,  mint  akartam,  s  azért  térjünk  e 
vádak  harmadikához,  s  nézzük :  áll-e  az,  hogy  a  Pesti 
Hírlap  gyűlöletessé  teszi  a  főrendeket  a  nemesi  rend, 
s  minden  kiváltságos  rendet  a  nép  előtt. 

Minden  országban,  hol  alkotmány  vagy  társasági  szo- 
kások a  népet  külön  osztályokra  választák,  s  politikai 
jogokban  vagy  társalkodási  tekintetben  egymás  felébe 
emelték:  e  különvált  osztályokban  szükségkép  súrlódások 
fognak  támadni,  s  pedig  annyival  elébb  s  bizonyosabban, 
mennyivel  közelebb  állnak  jogi  s  társalgási  tekintetben 
egymáshoz.    Kiket    a  sors  a  társalgási  lépcső  ellenkező 

határaira  állított,  ritkán  jönnek  közvetlen  súrlódásba, 
s  a  koldus  a  gazdagot,  a  polgár  a  herczeget  irigység 
nélkül  látják  oly  fény  körben,  mely  még  vágyaiknak  is 
távol  áll;  sőt  nem  ritkán  látjuk  ez  ennyire  különvált 
osztályok  között  a  legmelegebb,  legtartósb  sympathiát; 
csak  ott,  hol  két  osztály  egymáshoz  közel  áll,  hol  sok 
tekintetben  hasonló  s  csak  némelyekben  külön  vált, 
egy  téren  naponként  találkozva,  mintegy  naponként 
megví  felsőbbségeért,  ott  találunk  majdnem  mindig 
gyűlölésre. 

A  zsellér  s  telkes  gazda,  a  polgár  s  választott  pol- 
gár, a  kisebb  s  nagyobb  birtokú  nemes,  s  végre  ez 
utóbbi  s  a  mágnás  között  mintegy  természetes  rivalitás 
uralkodott  s  fog  uralkodni  mindig;  az,  ki  magasabban 
áll,  felsőbbségét  senkivel  sem  érezteti  úgy,  mint  épen 
azzal,  kit  valamivel  alantabb,  de  magához  oly  közei 
lát,  hogy  általa  contestatiójától  félhet;  minden  alantabb 
álló  mind  azon  gyűlölséget,  melyet,  egyenlőség  után 
vágyódva,  felsőbbjei  ellen  érez,  azokra  önti  a  legtöbbször, 
kik  nálánál  csak  egy  fokkal  állnak  magasabban;  s  ez 
úgy  volt  s  lesz  mindig,  habár  a  Hírlap  vagy  egyesek 
vigyázatlan  beszédjei  soha  sem  nevelnék  is  ez  ellenséges 
indulatokat. 

Ezen  általános  nézetnek  következése  először  az,  hogy 
épen  mert  egymáshoz  oly  közel  álló  néposztályok,  mint 
nálunk  a  mágnási  s  nemesi  kar,  természetök  szerint 
már  súrlódásokra  hajlandók,  minden,  ki  e  természetes 
hajlamot  használva,  ezen  osztályok  között  ellenséges- 
kedést okoz,  kellően  vétkes. 

Másodszor,  hogy  az  ily  osztályok  között  létező  súrló- 
dásoknak oka  nem  ritkán  minden  különös  kútfő  nélkül 
csak  a  dolgok  helyzetéből  fejlődik,  mely  által  az  alan- 
tabb állók  néha  felsőbbjeik  minden  tetteiben  gőgöt 
látnak,  ezek  az  előbbieknél  gyűlölséget  s  ellenséges 
indulatot  keresnek  a  nélkül,  hogy  ezek  vagy  amazok 
ilyesre  különös  alkalmat  adnának,  s  inkább  mert  ilyesmi 
körülményeikben  lehető,  mint  mert  valóban  elkövettetett; 
s  hogy  ennélfogva  ily  ellenséges  indulatoknak  létezését 
vagy  nevekedését  csak  akkor  tulajdoníthatni  egyeseknek, 
ha  ezen  vád  tetteikből  világosan  bebizonyítható. 

Ha    tehát    a    Pesti  Hírlap    a  mágnási  s  nemesi  rend 

között  —  melyeknek  összmunkálása  nélkül  honunk  elő- 
menetele jelen  viszonyainkban  lehetetlen  —  valóban 
gyűlölséget  gerjesztett;  ha  a  —  fájdalom!  már  úgy  is 
elég  tágra  terjedt  —  hézagot,  mely  e  két  rendet  egy- 
mástól elválasztja,  munkássága  által  még  nagyitá:  két- 
ségen kívül  nincs,  mi  e  cselekvésnek  mentségül  szol- 
gálhatna; az  ellenben,  hogy  e  hézag  létezik,  sőt  a  tisztelt 
grófnak  véleménye  szerint  egy  idő  óta  még  tágult,  a 
Pesti  Hirlap  szerkesztőjének  csak  akkor  tulajdonítható, 
ha  czikkeinek  szavaiból  megmutathatjuk,  hogy  valóban 
ezek  valának  okai  a  szakadásnak. 

Mielőtt  a  Kelet  Népe  tisztelt  szerzőjének  a  Pesti  Hirlap 
ellen  e  részben  felhozott  vádjainak  taglalásába  eresz- 
kedném, legyen  szabad  mindenek  előtt  idéznem  azon 
szavakat,  melyekben  a  szerkesztő  a  tisztelt  gróf  által 
említett  17-ik  vezérczikkben  hazánk  felsőbb  rendéiről 
nézeteit  előadja. 

»Ne  gondolja  senki,  hogy  a  nivellatió  eszméje  erőt 
vett  légyen  e  nemzetben  a  histórián.  Mi  szeretjük  nem- 
zetünk múltját  és  soha  sem  fogjuk  azt  felejteni.  Hazánknak 
múlt  időkrőli  képe  nagy  vonásaiban  a  magyar  előtt 
mindig  szívemelő,  még  szerencsétlensége  árnyéklatában 
is  igéző,  még  botlásaiban  is  érdekes  marad.  Pedig 
vannak  nevek,  mik  e  múlt  kor  dicsőségével  emlékeze- 
tünkbe!) összeforradvák.  Ha  ily  név  tűnik  fel  a  nemzet 
előtt  az  életben:  csak  szólnia,  csak  tennie  kell  az  irányban, 
melyet  hazafiság  jelel,  s  első  szavánál  egy  nemzet 
figyelme  vonul  reá,  egy  nemzet  bizalma  fordul  felé,  s 
első  léptében  felkarolja  őt  ama  roppant  erő,  mi  nélkül 
ma  már  az  ébredés  korában  egy  nemzettel  sikeresen 
még  csak  jót  sem  tehetne  a  népszerűség. 

•  Kiknek  már  nevöknél  fogva  ily  hatáskör  nyilik, 
minőre  mások  csak  hosszadalmas  munkahűséggel  küzd- 
hetnek fel;  kik  a  polgárjogoknak  első  szülöttei,  vak 
történet  által  közvetlen  munkásságra  hivatvák  a  pályán, 
hova  másokat  csak  nemzeti  bizodalom  emelhet  föl,  és 
önállóbb,  függetlenebb  munkásságra  hivatvák,  mint  kiket 
tömegek  akaratja,  s  néha  talán  elfogultsága  korlátozhat: 
ezekre  —  ha  akarják  —  szép  jövő  vár.  Ha  —  miként 
bizton  hiszszük  —  néhány  lelkesebbjeik  példája  szerint 
kivetkeztek    a    szűkkeblűség,    szeretetlenség,    nemzetet- 

lenség  lepleiből;  ha  erezik,  hogy  igazságosnak  lenni 
nem  áldozat,  hanem  annak,  a  mi  valódilag  jog,  biz- 
tosítása; hahogy  a  nemzet-boldogitás  és  alkotmányos 
életfejlemény  békés  ösvényén  a  józan  haladás  zöld 
reményszegte  fehér  lobogóját  ők  viszik  elől:  a  nemzet 
őket  bizalomteljesen  fogadja  vezéreivé,  s  kétszer  meleg 
lelkesedéssel  követendi  ez  ős  neveket  a  béke  útján, 
miként  őseiket  követte  egykor  a  harcz  mezején,  és  a 
fénykört,  melyet  kiérdemlenek,  a  fénykörrel  kettőztetendi 
meg,  melyet  őseik  érdemlettenek.« 

Ezek  a  Pesti  íftWopnak  a  magyar  főrendekről  nyil- 
ván kimondott  nézetei,  melyeket  én  annyival  őszintéb- 
beknek tartok,  mennyivel  tökéletesebben  megegyeznek 
sajátaimmal  e  tárgyról.  Ha  meggondoljuk  azon  befo- 
lyást, melyet  emlékek  minden  emberre  gyakorolnak ; 
ha  meggondoljuk,  mi  nehezen  ösmeri  el  a  többség  oly 
egyedeknek  felsőbbségét,  kiket  egykor  hasonlóinak 
tudott,  8  mennyivel  könnyebben  hajlong  öröklött,  mint 
önválasztott  bálványok  előtt :  nem  bámulhatja  senki 
azon  befolyást,  melyet  a  születési  aristokratia  még  nap 
jainkban  is  majdnem  mindenütt  gyakorol :  —  nem 
bámulhatja,  ha  még  Francziaországban  is  az  ó  nemes- 
ség, bár  porba  döntve  a  forradalom,  s  új  és  dicső 
nevek  által,  kipótolva  a  császárság  által  —  soha  nimbusát 
egészen  el  nem  veszté.  —  A  nemességnek  tisztelete 
régi  földrészünkben  annyira  a  nép  szokásaiba  felvett, 
annyira  benső  organismusával  egybe  font  eszme,  hogy 
mostani  viszonyainkban  hatalmát  tagadni  képtelenség. 
Csak  egy  van,  mi  e  részben  az  újabb  s  régiebb  idők 
között  különbséget  teszen,  az,  hogy  a  nemesség  egy- 
kor nemcsak  minden  politikai  kitüntetés  feltétele,  de 
egyszersmind  biztos  eszköze  is  vala ;  s  hogy  most  a 
legszebb  név  s  czím  e  kitüntetés  után  vágyódónak 
segédet  adhat,  de  valamint  nem  egyedüli,  úgy  magában 
nem  biztos  eszköz  ennek  elnyerésére.  Csak  az,  ki  való- 
ban erősebb,  kormányozhat ;  s  valamint  az  anyagi  erő 
századaiban  a  nemesség  csak  bajnoki  erényei  által  vívá 
ki  felsőbbségét:  úgy  napjainkban  minden  születési 
aristokratia  hatalmassá  csak  akkor  válhatik,  ha  czi- 
merein  kivül  birtokra  és  magasabb  intelligentiára támaszt- 
hatja hatalmát.  Ez  helyzete  minden  születési  aristokra- 

tiának  mindenütt,  s  habár  kisebb  mértékben,  nálunk 
is.  Hazánkban  a  főrendeknek  valamint  birtoka,  úgy 
jogai  terjedtebbek,  mint  bármily  más  országban  ;  3  ha 
valahol,  bizonyára  nálunk  szép  az  állás,  mely  e  rendek 
minden  egyedére,  ki  hivatását  átlátá,  vár ;  de  a  név 
maga  korunkban  már  nem  ámíthat  el  senkit,  s  valamint 
a  Kelet  Népe  tisztelt  szerzőjének  neve  és  kívüle  senki 
által  nem  birt  országos  állása  legszebb  igazolása  azon 
tekintetnek,  melyben  a  Hirlap  nézete  szerint  a  főren- 
dek tagjai  közöttünk  állanak  :  úgy  érdemei  bizonyságot 
tesznek  arról,  hogy  e  nemzet  tiszteletében  nem  csak 
nevek  által  vezéreltetik. 

Már  kérdem :  azt,  ki  a  főrendekről  úgy  szól,  mint 
a  Pesti  Hirlap  szerkesztője  a  fenn  idézett  helyen,  vádol- 
hatni-e azzal,  hogy  a  » születési  jogokat  nivellálni  akarja* 
(134.  1.),  vádolhatni-e,  hogy  ily  szavak  által  polgári 
erény  és  közlélek  helyébe  másnak  tulajdona  utáni 
vágyakat  gerjeszte  ?  S  ha  bizonyos  idő  óta  viszongások 
mutatkoznának  a  nemzet  két  felsőbb  rendé  között  : 
annak  tulajdoníthatjuk-e  ezeket,  ki  a  főrendeknek  nép 
s  önmagok  előtt  ily  dicső  munkássági  kört  jelele  ki, 
s  ki  mindazon  francziáknál,  kiknek  —  állítólag  — 
modorát  követi,  Mirabeautól  kezdve  Camille  Demou- 
linsig,  Danton,  St.  Just,  Marat  s  Robespierreig  talán 
aligha  találna  olyast,  ki  e  vezérczikkben  az  aristokra- 
tiá-ról  kimondott  nézeteket  magáéinak  vallaná. 

A  Kelet  Xépének  mélyen  tisztelt  szerzője  e  részben 
máskép  vélekedik,  s  midőn  az  említett  czikkelyt  (130.  1.) 
olyannak  nézi,  mely  » csábításra  kigondolt  dicséretei 
által  inkább  sértő «  (e  szavak  által,  én  legalább  nem 
tudom,  mi  más  czikkelyt  érthetett  volna  a  tisztelt  gróf) 
—  a  Pesti  Hirlap  minden  szavaiból  csak  azon  öröklő 
censeo  esse  delendos  et  delendas  ítéletet  véli  kihallani, 
mely  szerzőjöknek  kedvencz  eszméje. 

Nézzük  a  nemes  grófnak  okait.  Azokon  kívül,  melyek 
általa  annak  bizonyítására  hozattak  fel,  hogy  a  Pesti 
Hirlap  a  birtoktalant  a  birtokos  ellen  uszítja,  s  melyek, 
minthogy  főrendeink  egyszersmind  honunk  legnagyobb 
birtokosai,  a  jelen  kérdés  alatt  lévő  vádnak  bebizonyí- 
tására is  szolgálhatnának,  a  tisztelt  gróf  különösen  a 
főrendeket  illetőleg  (legalább  mennyire  azt  munkájából 

kivehetni)  kettőt    rcsszal  a  Pesti  Hirlap    eddigi    vezér- 
czikkeiben. 

Az  1-ső  :  mert  a  Pesti  Hirlap  főrendeink  azon  részé- 
ről szólva,  mely  az  általa  kijelölt  hivatásnak  megfelelni 
nem  akar,  nyilván  kimondja  meggyőződését,  hogy  a 
haladás  nagy  ügye,  hogy  nemzetünk  rendeltetése  telje- 
sülni fog  nélkülök,  sőt  ellenük  is,  ha  kell. 

A  2-ik  —  s   itt    engedelmet,    ha    a    tisztelt  grófnak 
nézetét  fel  nem  fognám,  mert  megvallom,  noha    ismét 
és  ismét    olvasám    munkáját,  még  a  jelen    pillanatban 
is  alig  hihetem,  hogy  nem    csalódom,  —  mert  a  Pesti 
Hirlap  nézete  szerint  nem  kegyelem,  hanem  jog  s  igaz- 
ság az,  mit  korunk  követel,  s  csak  ezeknek    megadása 
lehet  az  alap,  melyre  honunk  jobb  létét  biztosan  épít- 
hetni. Legyen  szabad  e  vádak  elsőjének  megczáfolására 
felhoznom  a  Pesti  Hirlap  azon  szavait,  melyekre  alapít- 
tatik  ;  e  szavak,  nézetem  szerint,  megfelelnek  magokért. 
Előadva  azon  magas  hivatást,  mely  hazánkban  a  főren- 
dekre vár,  ha  helyzetöket  felfogva,  ezzel  a  haza  javára 
élnek,  a  Pesti  Hirlap  ekkép  folytatja  czikkelyét :   »De  ha 
volna    közöttük,    ki    úgy    vélné,    hogy   őseitől  öröklött 
neve  oly  tőkepénz,  mely   őt    tétlen    nyugalomra    felha- 
talmazná, vagy  tán  épen  felhatalmazza  magán  hasznát 
jog  s  igazságnak,  magán  érdekét  köz  nemzeti  érdeknek 
ellenszegezni ;    ha    volna,  ki    túlságos    önhittségében  a 
világ  kerekét  megakasztani,  vagy  a  józan    haladásnak, 
melyet  kormánybölcseség  vezet,  köz  szüksége  parancsol, 
nemzeti  lelkesedés  intéz,  útját  állani  akarná  ;    ha    van 
e  nemzetnek  rendeltetése,    az    bizonyára    teljesülni  fog 
velők  és  általok,  ha  nekik  tetszik,  nélkülök,  sőt  ellenök, 
ha  kell.«   S  most  a  Kelet  Népe  mélyen  tisztelt  szerzőjé- 
nak  igazságszeretetére  appellálok,  s  kérdem  :  vonhatni-e 
e  szavakból  azon  következéseket,    melyek    munkájának 
290.   lapjain    belőlök   vonattak  ?  Lehet-e  abból,  mert  a 
Pesti    Hirlap    főrendeink    azon    egyedeiről    szólva,    kik 
haladásunknak  ellene  szegülnek,  bátran  kimondá,  hogy 
nemzetünk  el  fogja  érni  rendeltetését  nélkülök  is  :  ezen 
állítását  a  főrendekre    általában  kiterjeszteni ;  kérdem, 
lehet-e  ezt,  s  ha  nem,  úgy  miben  fekszik  a  Pesti  Hirlap 
vétke  ?  Abban,  mert  főrendeinkről  feltévé,  hogy  annyi 
tagjai  között  néhányan  találkozandanak,  kik  önös  érdé- 

keiket  nemzeti  kifejlődésünknek  ellenébe  állítva,  józan 
haladásunknak  tehetségök  szerint  akadályokat  fognak 
elébe  gördíteni  ? 

De  vajon  hol  van  a  nemzet,  melynek  haladása  ellen 
egyesek  harczba  nem  szállottak  volna  ?  Hol  az  aris- 
tokratia,  mely  midőn  tőle  a  közjóért  ily  áldozatok  kiván- 
tattak,  mint  nálunk,  nem  állt  volna  legalább  néhány 
egyedei  által,  ellent  a  közkivánatoknak?  S  lehet  e  nagyobb 
magasztalása  honunk  kiváltságos  rendéinek  annál,  hogy 
nálunk  a  nemzet  csak  e  rendek  kisebb  részétől  vár  ily 
ellenszegülést,  előre  kimondva  erős  meggyőződését,  hogy 
a  többségtől  csak  igazságot  vár  ügyeinek  elrendezésében? 
Vagy  abban  fekszik  a  Pesti  Hirlap  bűne,  hogy  nemze- 
tünk rendeltetésében  bízva,  még  akkor  is,  ha  főrendeink 
némely  egyedei  ellene  szegülnének,  ügyét,  melyet  pártol, 
elveszettnek  nem  hiszi,  s  kimondja,  hogy  e  hon  haladni 
fog  az  ellenszegülő  egyedek  nélkül,  sőt  minden  törek- 
véseik ellenére  is  ?  S  ezen  meggyőződésnek  kinyilat- 
koztatása, melyben  a  Pesti  HirlapvtiL  tökéletesen  osztoz- 
kodom, ez  fenyegethetné  veszély lyel  a  hazát  ?  Vajon 
ha  ez  ország  törvényhozóinak  többsége,  felfogva  honunk 
szükségeit,  a  haladás  pályáján  megindult,  ha  a  kormány 
—  mit  biztosan  reménylünk  —  átlátva  magas  hivatá- 
sát, a  nemzetet  szent  törekvéseiben  tehetsége  szerint 
elősegiti,  e  nemzetnek  haladnia  ne  lehessen,  csak  azért, 
mert  főrendéi  között  talán  oly  egyedek  találtatnak,  kik 
magán  hasznokat  jog-  s  igazságnak,  magán  érdeköket 
a  nemzeti  közérdeknek  ellene  szegezik  ?  Vajon  ha  vol- 
nának ily  egyedek,  —  mi  nézetem  szerint  legalább 
valószinű  —  nem  a  Kelet  Népének  lelkes  szerzője  volna-e 
az,  ki  ellenök  legkiméletlenebbül  fellépne?  0,  ki  azon 
szent  meggyőződéstől  vezéreltetve,  hogy  »a  magyar 
kiváltságos  főnemes  irigylésre  méltó  helyzetében  vajmi 
parányi  és  szánakozásra  méltó  lény,  ha  hazájának  eme- 
lésére semmit  sem  tesz«,  felszólalt  egymaga  a  nagy 
hallgatás  között,  mely  e  hon  felett  tizenöt  év  előtt 
uralkodott ;  ki  csak  ügyének  igazságában  bízva,  nem 
veszté  reményét,  —  s  legyen  örök  dicsőségére  mondva  — 
küzködött  tizenöt  hosszú  évig,  majdnem  mindig  rendjé- 
nek nagy  többsége  ellen  ;  kit  gúny  s  világos  ellenséges- 
kedések   útjában  vissza   nem    tartóztattak,    mert    szive 

érezé,  hogy  a  magyarnak    még   lenni    kell,    mert  lelke 
meggyőződött,  hogy  e  keleti  raj  el  fogja  érni  rendelte- 
tését, bármennyi  s  bármi  magasan    álló    szűkkeblűség 
szegülne  ellene ;  ő,  mondom,  most  néhány  törpe  önző 
ellenében,  kik  őseiktől  öröklött  nevöket  oly  tőkepénznek 
tartják,    mely    őket    tétlen    nyugalomra    felhatalmazza, 
vagy  kik  épen  önérdekeik  tekintetéből  a  józan  haladás- 
nak útját  állani    merészlenék,    nem    szólalna   fel,    nem 
fogná  vagy  nem    fogja-e  mondani    —  mert    talán    lesz 
alkalom    erre    és    Széchenyi  István    nem  fog  lelépni  a 
dicső  pályáról,  melyen  eddig  haladott :  —  Ti  törpék,  kik 
a  világ  kerekét  feltartani,  kik  e  nemzetnek  szent  törek- 
véseiben útját  állani  akarjátok,  e  nemzet  el  fogja  érni 
rendeltetését    gyenge    segítségetek    nélkül    is ;    a  végzet 
dicső  helyre  állított,  hivatástok  nagy  s  irigyletre  méltó 
vala,  mert  a  nemzet  bennetek  várta  jogainak  leghívebb 
bajnokit,  általatok  remeié  örök  igazainak   biztosítását, 
de    ti  önmagatok    lemondtok    fenséges    állástokról,  s  a 
nemzet  el  fogja  érni  czélját  nélkületek,  sőt  ellenetek  is. 
Vajon,  kérdem,  Széchenyi  István  nem  fogja-e  ily  eset- 
ben elmondani  mindezt,  s  a   Pesti  Hírlap  mi  mást  tőn 
14-ik  vezérczikkében  ?  Mert  hogy  e  vezérczikknek    any- 
nyira    rosszallott    végszavai    nem    a    főrendekre   általá- 
nosan,   hanem   csak    azon    néhány  egyedekre  érthetők, 
kik  törpe    önösségöket  a  haza   javának    alája    rendelni 
nem     akarják,    azt    minden,    ki  az    egész    14-ik   vezér- 
czikket  kezdetétől  végig  olvassa,  tisztán  átlátja.  S  most 
nézzük   a  tisztelt  gróf  vádjának  második  okát.  A  Pesti 
Hírlap  32  ik,  az  iparegyesületről  irt  czikkében  politikus 
pártjaink  különböző  árnyalatairól  szólva,  egyebek  között 
ezt   irja:    » Vannak   ismét    mások,    kik    barátai   voltak 
a    szabadelvűségnek,    míg  kegyelem  színében  jelentkez- 
hetett,  de  a  gondolat  fejökre  nőtt  s  érzelmöket  sérti  a 
kor,  melynek    kegyelem    nem    kell,  mely   jogot  s  igaz- 
ságot követel «  ;    és   ennek  kimondása  az,   mit   a   Kelet 
JS  épének    tisztelt    szerzője     —    a    mennyire     t.     i.     a 
290  ik     lapon     e     szavakhoz     ragasztott     háromszoros 
felkiáltó     jelekből,     s     a     módból,     mely ly el    a     284. 
lapon,  s  munkájának    több    helyén    ismételtetnek,  ítél- 
hetünk —  leginkább  rosszalni  látszik,  ismétlem,  rosszalni 
látszik,    mert    még  most  e  pillanatban,  midőn  a  Kelet 

X épének  többszöri  olvasása  után  e  sorokat  írom,  sem 
hitethetem  el  magammal  egészen,  hogy  a  tisztelt  grófnak 
e  részbeni  nézetei  iránt  nem  csalódom. 

Mert  ki  első  fellépésétől  mostanig  mindig  a  haladás 
zászlója  alatt  küzdött,  mint  Széchenyi  István,  ki,  mint  ő, 
nyilván  hirdeti,  hogy  nem  a  szív,  hanem  csak  a  min- 
denek felett  uralkodó  észnek  világát  követve  érhetünk 
czélt,  hogy  csak  a  törvényesség  s  alkotmányos  formáink 
szoros  megtartása  mellett  kivitt  győzelmeink  azok, 
melyek  a  nép  javát  elősegíthetik:  kivánhatja-e,  hogy 
nem  jog  és  igazság,  hanem  egyeseknek  kegyelme  legyen 
az,  mire  a  nép  barátjai  hivatkozzanak,  mitől  e  nemzet 
szebb  jövőjét  várja? 

Távol  legyen  tőlem,  hogy  azon  nemes  gerjedelmek 
ellen  szóljak,  melyek  az  embert  kiemelve  önössége 
köréből,  arra  birják,  hogy  embertársainak  javáért  azon 
hasznokról,  miket  jog  s  törvény  neki  mások  felett  enge- 
dének,  önként  lemondjon;  nincs  senki  e  tisztán  szívből 
eredett  nemes  érzeményt,  melyet  kegyelemnek  nevezünk, 
mélyebben  tisztelő,  mint  én,  de  ha  országos  dolgok 
elrendezésében  a  szív  erős  szavának  hallgatni  kell,  ha 
csak  a  hideg  ész  az,  minek  tanácsait  veszély  nélkül 
követhetjük  :  nem  foly-e  ebből  önként,  hogy  politikai 
engedményekben  a  kegyelemnek  —  mint  tisztán  a  szívből 
eredett  erénynek  —  helye  nem  lehet,  s  hogy  minden 
ilyes  engedmény  csak  a  szoros  jog  s  igazság  eszméin, 
azaz  oly  alapokon  épülhet,  melyeknek  kútfeje  a  tiszta 
ész,  melyeknek  határa  nem  a  mindig  ingadozó,  s  majd- 
nem minden  egyednél  külön  nyelven  szóló  szív,  hanem 
egyedül  az  örökké  változatlan  értelemnek  fogalmai  által 
határoztatik  ? 

De  megengedve  is,  hogy  ez  nem  azon  általánosságban 
állana,  melyben  itt  felállíttatott  —  mit  azonban  a  tisz- 
telt gróf,  mint  a  tiszta  észnek  legkirekesztőbb  tisztelője, 
bizonyára  vitatni  nem  fog,  —  megengedve,  hogy  a 
haladási  iránynak  kijelölésében  azon  indító  okok  között, 
melyek  a  nemzet  kiváltságos  részeit  engedelmények 
adására  határozzák,  a  szívnek  is  volna  része ;  hogy 
azon  egyedek  közül,  kik  a  nép  helyzetének  javítását 
czélul  tűzték  ki  munkásságuknak,  némelyek  volnának, 
kiket  épen  szenvedéseknek  látása,  s  azon  kegyelmi  érzet, 

melyet  Isten  minden  jobb  emberi  kebelbe  teremtett, 
s  mely  embertársainak  szenvedésein  megindul,  vezeté 
e  nemes  útra:  vajon  a  törvényhozó,  vajon  ugyanazon 
egyedek,  kiket  könyörületes  érzeteik  tettek  először  a 
népnek  sorsára  figyelmetessé,  ha  mint  felső  táblánk 
tagjai  felszólalnak,  mi  másra  alapíthatnák  javallataikat, 
mint  épen  ügyüknek  igazságára,  épen  arra,  hogy  az 
általuk  védett  törvény  olyan,  mely  az  emberi  nem 
elidegeníthetlen  jogainak  életbe  hozásánál  nem  egyéb ; 
mert  ha  ezt  nem  teszik,  ha  javallataiknak  alapja  csak  azon 
kegyes  emberi  érzet,  mely  kebleiket  eltölti,  ha  nem 
természetes  igazság  a  talpkő,  melyre  okaikat  építik : 
ki  nem  látja  által,  hogy  mindazok,  kiket  hasonló  érzet 
nem  lelkesít,  ez  engedmények  adására  nem  kényszerít- 
tetnek ;  s  hogy  mindenki,  s  ha  csak  egy  volna  is,  kinek 
önérdeke  könyörületénél  erősebb,  vagy  kinél  különös 
viszonyok  által  ily  engedmény  több  áldozattal  jár,  azt, 
mit  a  többség  csak  mint  ajándékot  ajánl,  miat  olyast 
—  mert  nagylelkűség  senkinek  kötelességül  nem  tétet 
hetik  —  megtagadhatja?  így  például,  midőn  a  nemesi 
rend  elhatározá,  hogy  nemtelen  hontársainak  egy  vagy 
más  ter  bében  ezentúl  részesülni  fog:  azt,  mit,  ha  e  tör- 
vény a  természetes  igazság  alapjára  építtetett,  elfogadni 
kénytelen  volna,  megtagadja,  mihelyt  ez  engedmény 
indító  okául  csak  a  kiváltságos  rendek  nagylelkűsége 
állíttatott,  —  nem  is  említve  más  okot,  mint  p.  o. 
hogy  ő  hasonló  nagylelkűséget  keblében  nem  érez, 
vagy  oly  állapotban  él,  melyben  ajándékokat  tennie 
nem  lehet.  S  ha  ez  nem  volna  is,  az  engedmény-adás- 
nak ily  módja  nem  lenne-e  rossz  hatású  a  népre  nézve? 
Az  emberi  nemnek  egyik  fő  tulajdona:  kívánni  min- 
dent s  szünetlenül,  s  pedig  annyival  inkább  s  türelmet- 
lenebbül, mennyivel  több  vágya  teljesülé ;  —  már  ha 
e  kivánatok  teljesítésében  csak  kegyelem  s  nagylelkűség 
szerint  járunk  el,  ha  a  természetes  igazság,  ha  jog  nem 
jeleli  ki  a  határokat,  melyeken  túl  ez  engedmények 
nem  mehetnek,  vajon  mi  korlátolhatja  a  népet  vágyai- 
ban ?  —  Ha  a  birtok  szentségét  kimondád,  s  a  népnek 
birhatásra  nézve  jog  egyenlőséget  adál,  mert  a  termé- 
szetes igazság  kívánja,  hogy  mindenkinek  homloka 
verítékével    keresett    vagyona    biztosítva    légyen,    mert 

természeti  joga  szerint  senki  a  birtok  szerzésének  lehető- 
ségétől kizárva  nem  lehet :  a  nép  meg  fogja  érteni 
szavadat,  s  törvényed,  mely  neki  csak  egy  reményt 
adott,  s  teljesítését  önmunkásságától  függeszté  fel,  szor- 
galomra fogja  buzdítani  hontársaidat ;  ha  ellenben  ado- 
mányaidnak oka  csak  kegyes  úri  jó  akaratod,  ma 
irgalom,  holnap  nagylelkűség  vagy  hiúságod,  nem  való- 
szinű-e,  hogy  a  tömeg,  bízva  határtalan  hatalmadban, 
emberszeretetedben,  vagy  talán  hiúság  alkotta  bőkezű- 
ségedben, kívánva  mindig  és  szünet  nélkül,  csak  mert 
egyszer  kegyes  valál,  vágyaiban  határt  nem  ösmer,  míg 
végre  azon  állapotra  jut,  melyben  a  római  pór,  kenyér- 
s  játékokért  rimánkodva,  szabadságát  gyáván  a  leg- 
bőkezüebbnek  adá  el. 

Csak  természetes  jog  s  bennszületett  igazságérze- 
tünk azon  alap,  melyre  törvényes  engedményekben 
mind  a  törvényhozó  jótéteményeire,  mind  a  nép  kivá- 
nataira  nézve  erősen  támaszkodhatik ;  minden  egyéb 
bizonytalan,  s  pillanati  tapsot  s  lelkesülést,  de  bizonyára 
soha  állandó  megelégedést  nem  szülhet.  Vagy  talán 
hiszi  valaki,  hogy  a  nép  kevesebb  háládatossággal  leend 
jóltevői  iránt,  hogy  a  kiváltságos  rendeknek  érdeme 
kisebbedik,  ha  azon  engedmények,  melyekkel  a  nép 
helyzetét  emelek,  mint  természetes  jogainak  elösmerése, 
s  nem  mint  kegyelem  adattak?  Mintha  a  népet  az 
engedmény,  melyet  neki,  mint  koldusnak  kenyerünket, 
irgalomból  odaveténk,  inkább  boldogítaná  azon  érze- 
ménynél,  melylyel  emberi  méltóságát  elösmerve  látja; 
vagy  mind  azon  tettek  között,  melyekkel  magasabb 
polczon  állva  embertársaink  javát  elősegíthetjük,  volna 
egy  dicsőbb,  mint  kivíni  embertársaink  jogait !  Nyissuk 
fel  a  történetek  könyvét,  s  nemde  azon  nevek  ragyognak 
legtisztább  fényben,  kik  az  igazságért  víttak.  A  leg- 
buzgóbb  emberbarátok,  kik  szivük  irgalmát  ezrekre 
terjesztek,  s  jótétemények  közt  tölték  napjaikat,  eltűn- 
tek ;  a  szenvedőkkel,  kiknek  ők  törölték  le  könyeiket, 
nevük  sírba  szállt,  s  az  utód  nem  ismeri  magas  pél- 
dájukat ;  csak  ki  az  igazságért  küzködött,  ki  ember- 
társainak jogait  vedé,  s  győzve,  szent  ügyében  egy  elv 
diadalát  hagyá  maga  után,  az  marad  fel  a  jövőnek ; 
neve    áldásként    hangzik  századok  után,  emléke  magas 

érzelmekkel  tölti  utódait,  s  az  emberi  faj  nem  felejti 
soha  dicső  bajnokát.  S  nem  szép  hivatás-e  ez  ?  S  a  kit 
kegyes  végzete  oly  helyre  állíta,  hol  munkásságának  e 
czélt  tűzheté  ki,  nem  lehet-e  joggal  büszke  állására? 
Kétségen  kívül,  mint  minden  szóval,  úgy  az  emberi 
nem  elidegeníthetlen  jogainak  nevével  is  sok  vissza- 
élés történt  már,  rossz  szenvedelmek  küzködtek  sok- 
szor a  legtisztább  zászlók  alatt,  s  az  igazság  szent 
nevében  tettek  történtek,  melyeken  emberi  érzetünk 
eliszonyodik ;  de  ha  a  forradalmak  korszakára  tekin- 
tünk, melyben  ez  történt,  nem  látjuk-e,  hogy  épen 
abban  fekszik  e  visszaéléseknek  fő  oka,  hogy  a  jog- 
érzet a  népben  jókor  nem  neveltetett ;  mert  a  nép 
hatalmassá  vált,  s  múltjában,  egykori  felsőbbjeitől  adva 
azon  példát  nem  találá,  hogy  vannak  erkölcsi  korlátok, 
melyeken  semmi  földi  hatalom  büntetlenül  túl  nem 
terjedhet?  A  kötelességérzet!)  ek  egyetlen  biztos  alapja 
jogérzetünk ;  csak  ki  azon  határokat  ösmeri,  melyeken 
túl  idegen  hatalom  szabadságát  nem  korlátolhatja :  az 
fogja  tisztelni  azon  korlátokat,  melyeken  túl  kivánatai 
nem  terjedhetnek.  Kegyelem  pillanatokra  háladatossá 
teheti  a  népet ;  jogainak  elösmerése  a  törvény  szilárd 
védőjévé  tévé,  s  ez  a  feladat. 

De  talán  bővebben  szóltam  e  tárgyról,  mint  szükség 
vala;  a  tisztelt  grófnak  egész  élete  s  e  munkájából  is 
sok  helyen  kihangzó  szabad  elvei  szinte  kételkedésbe 
hoznak :  nem  csalódtam  e,  midőn  néhány  szavának 
azon  értelmet  adám,  melyben  azok  itt  vétettek ;  e  rész- 
ben engedelmet  félreértésemért,  s  mentségemül  csak 
azt,  hogy  sokan,  kikkel  a  tisztelt  gróf  munkájáról 
szóltam,  tévedésemben  osztoztak;  s  hogy  lehetnek, 
kikre  nézve  nem  árt,  ha  néha  arra  intetnek,  hogy 
nem  kegyelem,  de  igazság  az,  mit  tőlük  várunk,  s  hogy 
törvényhozó  csak  kötelességének  teljesítésében  keres- 
heti dicsőségét :  minden,  mit  többet  vagy  kevesebbet 
tesz,  jobbára  egyformán  káros,  s  ki  könyörületességtől 
elragadva  a  népnek  jogánál  többet  ád,  vagy  ki  önös- 
ségtől  vezéreltetve  azt  megtagadja,  egyenlően  vétkezik 
a  közjó  ellen. 

S  most  menjünk  át  e  vádak  utolsójára,  s  nézzük, 
vajon  a  Pesti  Hirlap  megérdemli-e  azon  szemrehányást, 

hogy  általa  » minden  municipalitás  a  lehetőség  szerint 
depopularisáltatott. «  E  vádnak  bebizonyítására  a  tisztelt 
gróf  semmi  adatot  elő  nem  hoz;  de  miután  munkájában 
a  szelid  torturáról,  nyilvánosságról,  bot-,  vessző-,  kor- 
bácsról 7.  8.  és  26  ik  szám  alatt  írt  vezérczikkek 
hordatnak  elé :  annyival  szükségesebbnek  tartom  e 
részben  véleményem  kimondását,  mennyivel  jobban 
tudom,  hogy  mind  azon  panaszok  között,  melyek  a 
Kelet  Népében  a  Pesti  Hírlap  ellen  felhozatnak,  bizonyára 
egy  sincs,  mely  ennyi  visszhangra  találna,  s  mennyivel 
inkább  tapasztalam  önmagam  azon  keserűséget,  melyet 
a  17-ik,  Nemzeti  veszély  czím  alatt  irt  vezérczikk  némely 
hatóságokban  s  bizonyos  egyedeknél  gerjesztett.  Az  embe- 
rek többsége  egyenlően  ragaszkodik  hatalmához,  eredjen 
az  jogból  vagy  visszaélésből;  s  így  nem  bámulhatni, 
hogy  midőn  a  Pesti  Hirlap  a  megyei  hatóságok  szent 
czímével  takart  némely  visszaélések  ellen  felszólalt, 
néhányan  vagy  érdekelve,  vagy  fenyítve  érezvén  magokat, 
felszólalának  e  merészség  ellen  ;  hisz  oly  édes  a  korlátlan 
hatalom,  bármi  szűk  körben  űzessék  az,  —  ki  mondana 
le  róla,  a  nélkül,  hogy  legalább  panaszra  fakadna? 
A  kérdés  itt  csak  az  :  vajon  a  Pesti  Hirlap  az  által, 
hogy  a  nemzetet  megyehatóságainak  hibáira  figyelmessé 
tévé  s  nyilván  kimondá,  hogy  szabadságunkat  nagyobb 
veszély  nem  fenyegetheti,  mint  ha  megyei  tanácskozá- 
sainkban vad  anyagi  erő  használtatik :  a  megyék 
depopularisatióját  eszközlé-e  czikkelyei  által  ?  Vajon 
a  felfedezésekből,  melyek  e  lapban  tétettek,  fenyegeti-e 
veszély  municipalis  szabadságunkat?  S  itt  legyen 
szabad  nemmel  felelnem,  s  nyilván  kimondanom  azon 
meggyőződésemet,  hogy  a  Pesti  Hirlapn&k  e  részbeni 
törekvéseit  nemcsak  szabadságunkra  s  nemzeti  kifejlő- 
désünkre nézve  károsoknak  nem  tartom,  sőt  mindazon 
hasznok  között,  melyeket  e  lapnak  eddigi  munkássága 
hazánkban  szülhetett,  azt,  hogy  municipalis  életünkre 
némi  világosságot  terjesztett,  s  hibákat  fedezett  fel, 
melyekről  eddig  senki  nyilván  szólani  nem  mert, 
tartom  a  legnagyobbnak,  tartom  annak,  melyet  senki 
sem  tagadhat. 

Municipalis  szabadságunknak   hívebb  tisztelője,  buz- 
góbb védje  nem  lehet  nálamnál ;    teljes    hitem  szerint, 


72 

hogy  hazánk  ennyi  századok  harczai  után  még  fennáll, 
municipalis  alkotmányunknak  köszönhetjük ;  törvény- 
hatóságaink tárták  fel  alkotmányunkat  s  nemzetisé- 
günket ;  ők  a  szabadságnak  szent  nevét  s  formáit  is, 
midőn  az  tettleg  nem  létezett ;  körükben  mutatkoztak 
nemzeti  ébredésünknek  első  jelei,  újjá  született  nemzeti- 
ségünk ott  emelé  először  zászlóit,  ott  találta  védőit ; 
ha  municipalis  rendszerünket  elveszed,  alkotmányunk 
elveszti  becsét,  s  a  szabadság  szó  leend  nyelvünkben, 
mely  nemsokára  az  avultak  közé  tartozik.  De  épen 
mert  municipalis  rendszerünk  nemzeti  kincseink  leg- 
nagyobbika, mert  a  polgárok  szabadsága  ott,  hol 
municipiumok  nem  léteznek,  biztosítva  nincs,  s  a 
névszerint  legszabadabb  alkotmány  —  mint  a  rövid 
franczia  respublica  —  néha  csak  a  legiszonyúbb 
elnyomáshoz  vezet;  mert  nemzetiségünk  fentartását  ennek 
köszönhetjük,  s  jövő  kifejlődésünk  ez  által  feltételeztetik  : 
első,  legszentebb  kötelessége  minden  jó  polgárnak,  oda 
fordítani  egész  figyelmét,  hogy  e  municipalis  rendszer 
mennél  biztosabb  alapra  állíttassék,  vagy  mi  más 
szavakkal  ugyanaz,  hogy  szűnjék  meg  minden  hiba  s 
visszaélés,  mely  e  rendszernek  létét  veszélybe  hozhatná. 
Alkotmányok  csak  azon  visszaélések  által  vesznek  el, 
melyek  nevökben  gyakoroltatnak  :  s  az  absolut  kormány, 
mely  tetteiben  igazságos,  biztosabb  alapokon  áll,  mint 
bármely  fenséges  elveket  hirdető  szabadság,  mely  tettleg 
egyeseket  elnyom. 

Már  ha  hatóságainkon  végig  tekintünk,  nem  kell-e 
megvallanunk,  hogy  itt-ott  sok,  s  fájdalommal  legyen 
mondva,  megrögzött  visszaélést  találunk ;  a  büntető 
törvénykezés,  rendőrségünk,  útjaink,  a  pénztárok  s 
közmunkák  kezelése,  egyszóval  majdnem  minden  tárgy, 
melyet  említhetünk,  csak  ritka  megyében  kezeltetik 
úgy,  hogy  javításoknak  helye  nem  volna,  hogy  semmi 
alapos  panaszra  alkalmat  nem  nyújtana.  Hatóságokat 
ösmerek,  hol  a  rabok  két-három  évig  ítélet  nélkül 
börtönöztetnek,  másokat,  hol  a  tömlöczökben  majdnem 
évenként  a  typhus  uralkodik,  tudok  olyanokat,  hol  a 
pénzek  kezelésében  a  legnagyobb  rendetlenség  uralkodik, 
s  az  adó  kivetésében  inkább  jó  kedv  s  egyes  hatalmas 
táblabírák    személyes    nézete,    mint     elvek    szolgálnak 

alapul ;  sőt  talán  olvasóim,  között  lesznek  néhányan, 
kik  még  oly  esetekre  is  emlékeznek,  hol  egyes  törvény- 
hatóságok, csakhogy  más  megyében  lakó  hontársaik 
velők  egy  vagy  más  piaczon  ne  concurrálhassanak,  a 
legszükségesebb  kereskedési  utakat  csinálatlanul  hagyják, 
míg  például  szeretett  alispánjok  lakához  a  legköltségesebb 
töltéseket  építik.  E  hibák  s  visszaélések  léteznek,  s 
aligha  lesz  valaki  e  hazában,  ki  ezt  tagadni  merné. 

Municipalitásaink  függetlenek  ;  e  függetlenség  sokban 
feltételezője  azon  jónak,  mely  municipiumainkból  egész 
hazánkra  árad,  s  nincs  közöttünk  senki,  ki,  habár 
centralisatió  által  szűnni  látná  mindazon  visszaéléseket, 
melyek  megyéinkben  itt-ott  léteznek,  e  hasznot  ily  áron 
akarná  vásárolni;  nem  kelletehát  gondoskodnunk  oly 
módról,  mely  által  e  jó  elérhető  a  szabadság  kára 
nélkül ;  oly  módról,  mely  megyéink  autonómiáját  meg- 
őrzi, s  egyszersmind  biztosítja  az  egyes  polgárt,  hogy 
általa  kárt  szenvedni  nem  fog,  —  s  vajon  lehet-e  ez  a 
nyilvánosságnál  egyéb  ? 

Mélyen  tisztelem  én  megyéink  tisztikarait;  ki  megyei 
hivatalainknak  terheit  ösmeri,  s  látta,  mily  s  mennyi 
akadályokkal  küzködik  némely  tisztviselő  hivatalának 
teljesítésében,  s  mi  silány  a  jutalom,  mely  reá  vár :  az 
velem  együtt  meg  fogja  vallani,  hogy  senki  nagyobb, 
senki  kevesebbé  jutalmazott  szolgálatokat  nem  tesz,  mint 
polgárainknak  épen  azon  osztálya,  mely  törvényhatósá- 
gainkban működik.  De  mind  azon  csábok  között,  melyek 
előtt  emberi  erény  sülyedni  szokott,  nincs  egy  erősb  a 
hatalomnál;  ki  tettéről  senkinek  számolni  nem  tartozik, 
ki  minden  felső  hatalomtól  független,  s  egyszersmind 
senkit  maga  mellett  nem  lát,  kitől  cselekvése  iránt  kérdőre 
vonattathatnék :  azt,  habár  nem  is  önösség  s  alávaló 
haszonlesés,  legalább  szenvedélyei  könnyen  önkényhez 
vezethetik ;  s  hol  a  törvény  végrehajtói  ily  helyzetben 
állnak,  kétségen  kívül,  bármi  tiszta  legyen  is  a  tiszt- 
viselőknek jelleme  általánosan  véve,  nem  fognak  hibázni 
közöttük  oly  egyedek,  kik  törvényes  hatóságok  szine 
alatt  a  legtörvénytelenebb  zsarolásokat  követendik  el. 
Absolut,  minden  felvigyázattól  s  felelősségtől  ment  hata- 
lom a  polgári  szabadsággal  sehol  és  soha  össze  nem 
fér,  s  gyakoroltassék  az  egy  vagy  többek  által,    terjed- 

jen  az  egész  hazára,  vagy  csak  egyes  törvényhatósá- 
gokra, mindig  elnyomáshoz  vezet,  mely  néha  annyival 
tűrhetetlenebb,  mennyivel  szebb  nevek  alatt  űzetik, 
mennyivel  több  szabadsági  színnel  lepleztetik.  Már  ha 
megyei  hatóságainkat  minden  elfogultság  nélkül  tekint- 
jük :  ezen  általános  elvek  alkalmazására  nem  találunk-e 
itt-ott  némi  alkalmat?  Megyei  tisztviselőink  független- 
sége nem  oly  általános  ugyan,  mint  az,  melyről  szól- 
tam; de  ki  nem  látja,  hogy  hatáskörökben  azokra  nézve, 
kik  hatósági  tanácskozásainkban  részt  nem  vesznek,  s 
választási  jogokban  nem  részesülnek,  függetlenségük 
mégis  tökéletes ;  s  hogy  azon  esetekben,  melyekben  — 
választóik  s  a  nép  között  lévén  a  kérdés  —  az  igazság 
ez  utolsók  mellett  szól,  kiktől  semmit  várniok  nem 
lehet,  s  azok  ellen,  kiktől  létök  függ,  valóban  magas 
polgári  erény  szükséges  kötelességöknek  teljesítésére? 
Ki  nem  érzi,  hogy  több  pártra  oszlott  törvényható- 
ságokban, még  akkor  is,  ha  két  választó  között  forog 
az  ügy,  itt-ott  legalább  a  sikernek  valószínűsége  inkább 
azon  fél  felé  hajlik,  mely  az  uralkodó  többséghez  tar- 
tozó, mondom  itt-ott,  mert  távol  legyen  tőlem,  hogy 
ezt  általánosan  állítani  akarnám;  s  ki  kételkedik  végre, 
hogy  lehetnek  esetek,  hol  maga  a  többség,  elcsábítva 
vagy  felingerelve  vezetői  által,  határozataiban  a  kisebb- 
ség vagy  néhány  egyed  ellen  igazságtalan,  s  termé- 
szetes körén  túl  lépvén,  mely  csak  a  hazai  s  termé- 
szeti törvények  határai  között  jogszerű,  oly  dolgokat 
határoz,  melyek  törvényeinkkel  s  az  ország  többségének 
nézeteivel  (mitől  az  egyes  megyék  többsége  vajmi  sok- 
szor különbözik)  homlokegyenest  ellentétben  állnak,  s 
ki  ezekről  meggyőződött,  nem  nyúlna  e  örömmel  min- 
den eszközhöz,  mely  által  e  bajok  orvoslása  reményl- 
hető  ?  S  miután  csak  kettő  között  választhatunk,  s 
ezeknek  elsője,  azaz  egy  felsőbb  helyről  gyakorolt  köz- 
vetlen befolyás,  kormányunk  centralis  hatalmának 
növelése,  municipalitásaink  függetlenségét  veszélyez- 
tetné, s  így  el  nem  vállalható :  ki  nem  fogadná  el 
örömmel  azon  egy  gyógyszert,  melytől  legszebb  institu- 
tióink  visszaéléseinek  megszüntetését  várhatja,  azon 
egyet,  mely  helyzetünkben  lehető :  —  mert  reménylem, 
csak  azt,  mi  a  szabadság  kára  nélkül    történhető,    szá- 

mítjuk  lehetőségeink  közé,  —  a  nyilvánosságot ;  a  nyilvá- 
nosságot, mely  minden  egyes  tisztviselőt,  mely  magát 
az  egyes  megyék  többségét  az  egész  hazával  szemközt 
állítja,  hogy  az  önös,  vagy  kit  szenvedélyei  vezetnének, 
hontársainak  őrködő  szemei  által  követve,  ha  a  törvényt 
sérté,  azzal  büntettessék,  minél  emberi  kebelnek  kíno- 
sabb nincs:  a  köztisztelet  elvesztésével.  Polgári  erények- 
nek nincs  erősebb  támasza,  mint  becsületérzetünk,  s 
ki  ezt  a  törvények  pontos  teljesítésével  oly  szoros  kap- 
csolatba hozá,  hogy  tőle  elválhatlan :  az  alkotmányá- 
nak támaszt,  hontársainak  biztosságot  adott,  minőt  más 
földi  hatalom,  birjon  bár  Árgus  szemével  s  drákói 
kegyetlenséggel,  nem  szerezhet  soha ;  vannak  egyedek, 
kik  a  legszigorúbb  büntetésnek  bátran  elébe  néznek : 
a  szégyen  ellenében  a  legbátrabb  gyengévé  válik ;  e 
büntetéstől,  mely  csak  életünkkel  végződik,  melynek 
hóhérja  egy  egész  nép,  nincs,  ki  ne  iszonyodnék,  s 
erre  csak  a  nyilvánosság  Ítélheti  a  törvényszegőt. 

S  most  kérdem  a  Kelet  Népének  mélyen  tisztelt  szer- 
zőjét: vajon  az,  mit  ő  munkájának  272-ik  lapján  a 
sajtószabadságról  szólva  oly  helyesen  mondott,  »hogy 
valaminek  meg  kell  korlátozni  szabadságunkat,  de  hogy 
e  valaminek  magunknak  kell  lenni,  mert  máskép  az 
idegen  kéz  beavatkozását  mi  magunk  teszszük  szüksé- 
gessé, ha  vak  szenvedelmektől  hajtva  nem  kívánjuk 
egyenesen  azt,  hogy  minden  főtől  talpig  felforduljon* 
—  nem  illik-e  szórul-szóra  municipális  szabadságunkra 
is,  s  nem  egy  valóban  szép  s  lelkes  felhivás-e  a  hon 
minden  polgárához  intézve,  hogy  hatósági  visszaélé- 
seink megszüntetésére  minden  hatalmokban  álló  módhoz 
hozzá  nyúljanak,  vagy,  mert  e  részben  meggyőződésem 
szerint  csak  egy  van  :  minden  erővel  oda  törekedjenek, 
hogy  municipális  rendszerünk  a  nyilvánosság  sugár  - 
jaiban  tisztuljon.  S  habár  tévedésekre  vezetve  néhány 
levelezőjének  álhírei  által,  nem  érdemli-e  a  Hírlap  leg- 
őszintébb köszönetünket,  s  pedig  annyival  inkább, 
mennyivel  tagadhatatlanabb,  hogy  e  részben  bizonyára 
nem  népszerűségének  növelése,  hanem  csak  azon  tiszta 
kötelességérzet  lehet  szavainak  indító  oka,  mely  őt  állá- 
sában arra  inti,  hogy  szavát  felemelje  azon  visszaélé- 
sek ellen  is,  kiknek  elkövetői  között  sok,  talán  egyéb- 

iránt  elvbeli  barátot  számít,  s  melyeknek  említése 
bizonyára  ezerte  több  ellent,  mint  pártolót  szerezhete 
vállalatának?  Hogy  nmnicipalis  rendszerünk  depopu- 
larisátiója  a  Pesti  Hírlap  czéljai  közé  nem  tartozott ; 
hogy  az,  ki  egyes  törvényhatóságoknak  visszaéléseit  a 
haza  előtt  felfedezi,  s  épen  mert  »e  rendszert  szabadsá- 
gunk palládiumának  hiszi,  s  mert  meggyőződött,  hogy 
minden  visszaélés  a  szabadságnak  legkártékonyabb 
ellene,  kötelességének  tartja  felszólalni  mindig,  és  soha 
nem  erősebben,  mint  mikor  ily  visszaélések  a  szabad- 
ság nevében  követtetnek  el«  (17.  sz.)  e  czéllal  nem 
vádoltathatik :  az  talán  magában  elég  világos ;  s  azért 
e  részben  minden  további  szó,  míg  e  vád  alapítására 
külön  bizonyítványok  elő  nem  hozatnak,  nézetem  sze- 
rint felesleges. 

És  így  átmentem  a  vádak  s  panaszok  hosszú  során, 
melyek  a  Kelet  Népének  tisztelt  szerzője  által  a  Pesti 
Hirlap  ellen  felhozattak;  elmondtam  nézetemet  azok 
felől,  mik  e  lap  modora  s  taktikája  ellen  mondattak; 
taglaltam  azon  vádakat  egyenként,  melyek  a  tisztelt 
grófot  munkájának  írására  bírták;  s  valamint  munka 
közt  gyűlölet  s  barátság  nézeteimet  nem  vezérlé,  úgy 
most  nyugodtan  kimondom  meggyőződésemet:  hogy  a 
tisztelt  grófnak  a  Pesti  Hirlap  által  gerjesztett  aggodalmait 
alaptalanoknak  gondolom.  Mik  lehetnek  e  lapnak  ezen- 
túli  eredményei,  meg  fog-e  végkép  felelni  várakozá- 
sunknak, fogja-e  teljesíteni  reményeinket,  nem  tud- 
hatom; a  pálya,  melyet  eddig  átfutott,  rövidebb,  mint- 
sem erről  Ítélhetnénk;  de  hogy  e  lapoknak  szerkesztője 
arra,  miszerint  szándékának  tisztaságáról  kételkedhet- 
nénk, eddig  okot  nem  adott,  és  hogy  munkássága  — 
főkép  mennyiben  megyei  hatóságaink  elrendezésére  több 
világosságot  árasztott,  —  már  sok  való  jót  eszközölt, 
azt  erősen  hiszem;  valamint  meggyőződésem  az  is, 
hogy  bármik  legyenek  is  e  hírlapnak  hiányai  s  töké- 
letlenségei, s  habár  nem  lépne  ki  azon  körből,  melyben 
eddig  forog,  s  melyet  a  tisztelt  gróf  az  érzemény  körének 
nevez:  soha  a  haza  meggyilkoltatni,  soha  nemzetiségünk 
e  lap  által  sírba  dőlni  nem  fog,  habár  száz  egyed  talál- 
koznék is  e  hazában,  ki  a  szerkesztőnek  32-ik  vezér- 
czikkében  az  iparegyesületről  mondott  szavait,  hogy   »e 

nemzet  azért  maradt  el  annyira  mind  ekkoráig,  mert 
megszokta  volt  önmagáról  saját  erejével  nem  gondoskodni, 
megszokta  mindent,  a  mit  kap,  mások  kegyelmétől 
várni,  és  nem  jutott  el  meleg  érzetére  a  gondolatnak: 
hogy  a  ki  magán  segíteni  igyekszik,  azt  isten  megsegíti* 
oly  értelemben  venné,  mint  azt  a  tisztelt  gróf  tévé;  s 
habár  csapszékeinkben  száz  lázító  szólítaná  fel  pajtásait 
azon  beszéddel,  melyet  a  gróf  munkájának  285-ik  lapján, 
csak  részint  a  Pesti  Hirlap  egyes  szavaiból  összeállítva 
száj  okba  ád.  Azon  haza,  melyet  egyetlen  egy  hírlapnak 
nem  elvei,  nem  vétkes  iránya,  hanem  egyedül  elhibázott 
modora  sírba  dönthet,  azon  nemzet,  melynek  vékony 
fonalon  függő  létét  egy  journalistának  keze  ketté  szakaszt- 
hatja, már  nem  él;  s  magyar  hazánk,  legyünk  nyu- 
godtan, erősebb  alapokon  épül.  A  tisztelt  grófnak  erős 
szava  téli  álmából  riasztá  fel  nemzetünket,  s  a  gróf 
egyike  azon  boldogoknak,  kik  e  földön  erezik,  mi  ellent- 
állhatlan  egy  embernek  hatalma,  ha  az  igaz  ügy  mellett 
felszólal;  de  oly  szó,  mely  e  hazát  meggyilkolhatná, 
mely  eddig  elért  helyzetünkről  visszalökhetne  s  a  nem- 
zetet elébbi  tespedésébe  visszahíhatná,  e  földön  nincs; 
s  ha  elég  merész  vagy  balgatag  volna,  ki  ezt  tenni 
akarná,  vagy  ha  a  Pesti  Hirlap  munkásságának  e  czéit 
választja  vala,  ne  féljünk,  az  idő  meg  fogja  mutatni, 
hogy  a  szónak  hatalma  megszűnt  ott,  hol  az  igazságtól 
eltért,  s  hogy  a  leghatalmasb  egy  nemzettel  szemközt 
vajmi  gyengévé  s  parányivá  válik,  ha  a  nép  jobb  érze- 
ményei  felszólalnak  ellene. 

De  ha  a  Pesti  Hirlap  nem  igazolja  is  azon  nehéz 
vádakat,  melyek  a  Kelet  Népének  tisztelt  szerzője  által 
ellene  felhozatnak :  talán  a  kor,  melyben  élünk,  igazolja 
a  tisztelt  grófnak  nézeteit  ?  Minden  szó  csak  azon  körül- 
mények által,  melyek  között  mondatott,  nyeri  értelmét, 
s  ha  azok,  melyekben  nemzetünk  most  él,  oly  véghet- 
len  veszélyesek,  ha  e  haza  oly  felette  sok  zendül ési 
gyúlanyagot  rejt  magában,  melyet  egy  szó  tűzre  lob- 
banthat :  e  lapnak  hatása,  habár  szavaiból  azon  vádak, 
melyek  ellene  felhozattak,  be  nem  bizony íttatnának  is, 
káros  és  veszélyes  lehetne  mind  a  mellett. 

A  tisztelt  grófnak  nézete  is  ugyanez,  s  midőn  a 
339-ik   lapon  és    a  következőkön  azokhoz  szól,   kiknek 

nézete  szerint  a  Pesti  Hirlap  nem  mivel  egyebet,  mint 
a  mit  ő  maga  mivelt,  —  s  talán  mind  barátjai,  mind 
ellenei  között  sokan  valának  s  vannak  még  maiglan  e 
gondolatban,  —  jelesen  azon  nagy  különbségre  figyelmez- 
teti olvasóit,  mely  amaz  idők  s  a  jelen  között  létezik. 
>Ha  emlékezetünkbe  akarjuk  hozni,  —  igy  szól  a  tisz- 
telt gróf  (339.  1.)  —  mikor  írtam,  mikor  agitáltam  én, 
és  mikor  teszi  mindezt  a  Pesti  Hirlap  szerkesztője,  és 
ha  honi  körülményeink  akkori  és  mostani  egészen 
megváltozott  miségét  felfogni  is  képesek  vagyunk  — 
nem  sűl-e  akkor  tökéletesen  ki,  hogy  én  fel-felébreszt- 
getém  a  mélyen  alvókat,  és  a  honi  erőmű  jéghideg 
katlana  alá  tüzet  hordottam ;  a  Pesti  Hirlap  szerkesz- 
tője a  már  tökéletesen  felébredteket  kárba,  a  már  úgy 
is  meleg  katlant  szétpattanásra  hajtja ;«  ha  tehát  akkori 
helyzetében,  » midőn  a  nemzet  halál  álmához  oly  közel- 
járt, felingerlő,  élesztő  szerek  valának  a  napi  renden* 
(340.  1.)  most  midőn  » nemzeti  gályánk  egy  partnak  sze- 
renesésen elkerülve  ormait,  napról-napra  aggasztóbb 
irányt  vesz  a  más  partnak  örvényei  és  sülyesztő  záto- 
nyai felé :  épen  ellenkezőleg  csillapító,  nyugtató  szerek- 
nek szüksége  lép  a  teendők  sorába*  (341.  1.)  s  azért 
» mondja  akárki,  hogy  a  Pesti  Hirlap  szerkesztője  elta- 
lálta a  czélt,  s  ő  (gróf  Széchenyi)  elhibázta ;  hogy  amaz 
áldást  terjesztend  a  hazára,  ő  csak  kárt  teve :  csak 
hogy  senki  se  mondja,  hogy  egy  úton  járnak.*  (346.  1.) 
Hogy  azon  korszakok  között,  melyeknek  egyikében 
gróf  Széchenyi  István,  másikában  Kossuth  Lajos  az 
írói  pályán  felléptek,  nagy  különbség  létezik ;  hogy 
azon  olvasó  közönség,  melynek  akkor  a  Hitel,  most  a 
Pesti  Hirlap  kezébe  került,  azóta  lényegesen  megválto- 
zott, azon  nem  kételkedhetni,  s  e  körülmények  különb- 
ségénél fogva  szükségkép  különbözőnek  kellé  lenni  az 
útnak  is,  melyen  e  két  lelkes  iró  haladott.  Ki  nem 
emlékezik  vissza  azon  szomorú  állapotra,  melyben  nem- 
zetünk tizenöt  évvel  ez  előtt,  felejtve  a  külföldtől,  fényes 
álmák  között,  felejtve  ön  nyomorú  helyzetét,  lézengett ; 
s  ki  nem  irigyli  azon  férfi  sorsát,  ki  lelkes  szavával 
egy  nemzet  ébredését  siettetó?  A  grófnak  helyzete 
honunkban  páratlan,  s  nincsen,  ki  ezt  hálaadva,  — 
vagy  ha  nézete  a  miénktől  különböző  —  azon  ellensé- 

geskedés  által,  melylyel  a  gróf  iránt  viseltetik,  el  nem 
esmérné.  A  kérdés  itt  csak  az :  a  különbség,  mely  a 
tisztelt  grófnak  fellépése  s  napjaink  között  létezik, 
olyan-e,  mely  által  a  szabad  discussio  veszélyesebbé 
válik,  s  ez  az,  miben  a  Kelet  Népe  lelkes  szerzője 
véleményem  szerint  csalódik. 

Mert  ha  a  Hitel  epochalissá  vált  megjelenésének 
korát  napjainkkal  összehasonlítjuk :  ki  nem  látja,  hogy 
nemzetünk  azóta  példátlan  sebességgel  haladott ;  ki 
nem  győződik  meg,  hogy  mire  akkor  megérve  kevesen 
valának,  az  most  —  a  tisztelt  gróf  joggal  örülhet  ez 
érettségnek,  melynek  elérésében  senkinek  nálánál  nagyobb 
része  nem  vala,  —  ezerek  által  rég  elfogadtatott?  Ha 
akkor,  midőn  a  » sokkal  nagyobb  rész  (a  tisztelt  gróf 
lelkes  szavaival  élek)  azt  hitte :  mindazon  szívtelenségek- 
nek,  melyekkel  ember  illete  embert,  s  egyáltalában 
mindennek,  mi  szokássá  csontosult  Magyarországban, 
okvetlen  változatlanul  meg  kellene  maradni*  (341.  1.)  s 
a  nép  azon  része,  mely  alkotmányos  szabadságunkat 
nem  élvezé,  vagy  állati  tudatlanságban  nem  gyanítá, 
vagy  legalább  minden  jobbulási  remény  nélkül  tekinté 
állapotát,  »a  nemzet  kiváltságos  osztályai  pedig,  a  Partis 
1-ae  Titulus  9-us  kis  szigetében  minden  lehető  veszély- 
től menten,  biztosan  reménylék  elérni  végnapokat*, 
(340.  1.),  százados  elnyomás  ellen  fellépni,  s  a  nemzetet 
szomorú  helyzete  iránt  felvilágosítva,  bátran,  mint  azt 
a  Hitel  szerzője  tévé,  jobbra  inteni  veszélyes  nem  vala ; 
ha  akkor,  midőn  nemzetiségünk  s  haladásunk  ügye 
látszó  ellentétben  állt,  s  amaz  a  múlt  kor  bámulói  s 
olyanok  által  pártoltatott  legbuzgóbban,  kik  alkotmányos 
visszaéléseinkben  gyönyörködének,  ez  majdnem  kizáró- 
lag oly  eszmékkel  összekötve  lépett  fel  köztünk,  melyek 
József  császár  gondolatához  híven  nemzetiségünk  enyé- 
szetéhez köték  jobb  létünket,  —  a  nemzetet  minden 
kímélet  nélkül  hibáira  figyelmessé  tenni,  nemzetiségünket 
inkább  erősíté,  mint  veszélybe  hozá :  most,  midőn  a  nép 
legközelebbi  múltjára  tekintve  a  törvényhozásnak  jótéte- 
ményeire emlékezik,  s  reménynyel  tekint  a  jövőnek 
elébe ;  midőn  e  nemzet  kiváltságos  osztályai,  a  tisztelt 
grófnak  véleménye  szériát,  kezet  fogva  előre  menni  s 
Magyarország   egykori  dicsőségének  talpkövét  megvetni 

oly  készek ;  midőn  nemzetiségünk  s  haladásunk  kérdése 
oly  elválaszthatlanul  egy,  mint  az  a  Kelet  Népében 
bebizonyíttatott:  vajon  a  még  létező  hiányok  felfedezése, 
azon  selejteseknek,  kik  még  a  közlelkesedésben  részt 
venni  nem  akarnak  —  buzdítása  veszélyes,  hazánk 
gyilkolásához  vezető  merény  volna-e? 

S  habár  a  tisztelt  gróf  nem  csalódott  is  azon  nézeté- 
ben, hogy  kiváltságos  rendeink  többsége  már  most  is 
minden  józan  haladásra  kész,  —  miről  biztosan  csak 
akkor  ítélhetünk,  ha  majd  fontos  haladási  kérdések 
országgyűlésünk  elébe  kerülvén,  a  való  szabadelvűség- 
nek attól,  mely  csak  szinét  viseli,  megkülönböztetésére 
alkalmat  nyujtandnak :  —  nem  léteznek-e  visszaélések 
maiglan,  nem  ismerünk  e  számtalan  egyedet  vala- 
mennyien, kik  a  haladásnak  eddig  ellene  szegültek  ? 
» Hiszen  úgyszólván  semmit  (így  szól  a  tisztelt  gróf  maga 
341.  1.),  mi  már  életbe  lépett  volna,  nem  értünk  még 
el,  legalább  ahhoz  képest,  mit  (a  gróf  saját  ítélete  szerint 
is)  elérnünk  kell ;  mert  hisz  még  maiglan  is  állatilag 
teng  vérünk  legnagyobb  része,  és  jóllehet  sokkal  kisebb 
mértékben,  de  azért  úgy  verik,  úgy  korbácsolják,  úgy 
tömlöczözik,  úgy  akasztják  őt,  és  szintén  oly  alant  áll 
ő  még  most  is,  mint  azelőtt «  ;  —  » minden  még  tenni- 
való ;  (348.  lap)  s  noha  gyönyörű  lelkülettel  bir  honunk 
reménye,  a  mostani  nemzedék,  —  és  minden  nemesre 
kész:  azért  van  még  elég  selejtes  anyaföldünk  határai 
között*  s  ha  ezen  oknál  fogva  (348.  1.)  a  Kelet  Népe 
tisztelt  szerzője  »maga  sem  akarja  állítani  azt,  hogy 
itt-ott,  s  kivételenként  ne  volna  többé  szükséges  a  kis 
buzdítás,  sőt  itt-ott  a  megszégyenítés  is«  :  vajon  a  Pesti 
Hírlap  szerkesztője,  ha  hasonló  okoktól  vezérelve  hasonló 
eszközökhöz  nyúl,  mindjárt  lángba  borítja  a  hazát,  vagy 
okvetlen  »oly  erőltetett  krisist  kényszerít  nemzetünkre « 
(326. 1.),  milyenen  Anglia  vagy  Frankhon  újjá  születésök 
előtt  átmentek?  Kérdem,  van  e  ennek  csak  legkisebb 
valószínűsége,  s  ha  volna,  ha  csakugyan  ily  szörnyű 
veszély  fenyegetné  hazánkat,  nem  fogná- e  mindenki  azt 
inkább  azoknak  tulajdonítani,  kik  a  nemzetet  az  ingerült- 
ség oly  fokára  hozák,  melyen  már  egy  hírlapnak  néhány 
czikkei  mindent  conflagratióhoz  hozhatnak ;  inkább, 
mondom,  mint  a  hirlap  szerkesztőjének,  kinek  munkás- 

sága  lehetetlen,  vagy  legalább  minden  nagyobb  hatás 
nélküli  vala,  ha  ők  nem  készítik  el  a  közönséget  elfoga- 
dására? 

De  legyen  ez  elég.  E  munka  hosszabbra  terjedt,  mint 
kezdetben  akartam ;  s  kik  hazánk  állapotját  legújabb 
időnkben  figyelemmel  tekintek,  úgyis  osztozkodni  fognak 
azon  nézetemben,  hogy  e  nemzet  soha  nyugodtabb 
állapotban  nem  volt,  mint  épen  most ;  s  azért  csak 
azon  módról  legyen  szabad  még  néhány  szót  mondanom, 
melylyel  a  tisztelt  gróf  ezen,  a  Pesti  Hirlap  hibás  modora 
ellen  írt  munkájában  felszólalt,  s  melyet  én  —  a  leg- 
nagyobb tisztelettel,  de  őszintén  kimondva  —  épen 
munkája  fő  hibájának  tartok. 

Mert  ki  a  Kelet  Népét  figyelemmel  végig  olvasá,  nem 
látja-e  fájdalommal,  hogy  mindaz,  mi  e  munkában 
mondatik,  mindazon  okok,  melyet  a  tisztelt  gróf  néze- 
teinek bizonyítására  felhoz,  nem  annyira  Kossuth  Lajos, 
mint  minden  szabad  discussio,  nem  annyira  a  Pesti 
Hirlap,  mind  minden  szabadabb  időszaki  sajtó  ellen 
szólanak,  —  s  ez  az,  mi  e  munka  olvasásánál  fájda- 
lommal tölte  lelkemet ;  ez,  mi  —  bárminő  nagy  legyen 
azon  tisztelet,  melylyel  szerzője  iránt  viseltetem,  — 
leginkább  arra  birt,  hogy  feleljek.  —  Ha  Kossuth  Lajos 
és  gróf  Széchenyi  István  nézetei  némely  tárgyakban 
különbözők  volnának ;  ha  egyes  kérdésekben  vélemé- 
nyök  meg  nem  egyezvén,  a  tisztelt  gróf  fellépne  a 
Hirlap  egyes  állításai  ellen :  a  haza  örömmel  szemlélné 
két  ily  jeles  fiának  ügyében  való  buzgóságát,  s  a  közügy 
nyerne  vitatkozásaik  által ;  de  midőn  haladópártunk 
egyik  vezére  nem  egyes  nézetek  s  vélemények,  melyek 
a  Pesti  Hirlapb&n  állíttatnak,  hanem  általánosan  az  egész 
ellen  felszólal ;  midőn  azon  öröm  ellenében,  melylyel 
e  lap  —  épen  mert  benne  a  discussiónak  szabadabb 
kör  nyílik  —  általunk  fogadtatott,  véres  revolutiókkal 
ijeszti  hazánkat :  ki  nem  búsulna  el,  ki  nem  érzené, 
hogy  ily  férfinak,  minő  gróf  Széchenyi  István,  még 
tévedései  sem  maradhatnak  felelet  nélkül  ?  —  Mert  ha 
már  az,  mi  a  Pesti  Hirlapb&n  elmondatott,  lángba 
boríthatja  a  hazát;  ha  nemzeti  létünk  egy  journalista 
modorának  czérnaszálán  függ ;  ha  egyetlen  egy  vezér- 
czikk  —    mint    az    a  Pesti    Hirlap    18-ik    czikkelyéről 

mondatik  —  okvetlen  sírba  dönti  a  magyart ;  ha  maga 
az  elhibázott  intonatio  meggyilkolja  alkotmányunkat, 
vajon  kivánhatunk-e  még  sajtószabadságot,  s  nem 
kötelességünk-e  —  első,  legfőbb  polgári  kötelességünk 
—  elkövetni  mindent,  hogy  e  nagy  nemzeti  veszély 
mentül  később  fenyegesse  létünket,  —  főkép  elkövetni 
mindent,  hogy  az  időszaki  sajtó  minél  szűkebb  korlá- 
tok közé  szoríttassék  ?  Mert  (mint  a  tisztelt  gróf  346.  1. 
megjegyzi1  »míg  a  könyv  egyszerre,  bizonyos  összefüg- 
gésben és  csak  az  érettebb  közönségnek  nyujtatik,  úgy- 
szólván mint  pezsgő  nagyobb  alkalmaknál :  a  heten- 
kénti két  újságlap  meg  nem  szűnő  ingerlésben  tartja 
a  közönségnek  nem  csak  érettebb,  de  ily  eledelekhez 
el  nem  készült  nagyobb  részét  is,  mikép  oly  hatással 
is  van,  mint  pezsgő  és  fűszer,  mely  naponta  nyujtatik,  t 
azaz  a  legkárosabbak 

A  gróf  sejdíté,  hogy  szavaiból  e  következések  fognak 
vonatni,  s  azért  munkájának  több  helyein  a  szabad 
sajtó  barátjának  nyilatkozik.  »A  sajtószabadság  —  így 
szól  ő  (273.  1.)  —  oly  világ,  melynél,  bár  a  leggyúlasz- 
tóbb  anyagok  közt  is,  lehető  legnagyobb  bátorságban 
problémákat  fejt  a  bölcs,  s  melynél  eddigelé  még  csak 
nem  is  sejdített  fokozatben r  közelítend  az  emberiség  a 
tökéletesedés  czéljához.i  »En  is  —  így  kiált  fel  a 
326.  lapon  —  a  tökéletesülésnek  vagyok  szószólója, 
előttem  is  szent  az  ember  méltósága,  mert  magam  is 
ember  vagyok ;  én  is  az  emberek  által  nyert  minden 
diadaloknak  elébe  teszem  a  sajtószabadságnak  az  embe- 
riség jogait  bizonyosan  kivívó  áldásátt  ;  de  vajon  tettleg 
a  szabad  sajtó  ellen  ki  adott  erősebb  okokat,  mint  épen 
a  tisztelt  gróf?  Ha  nemzeti  kifejlődésünk  s  alkotmányos 
haladásunk  ügye  oly  gyenge,  hogy  minden  egyes  köve- 
tőjének hibája  vagy  tévedése  által  veszélybe  hozatik ; 
ha  az  ügy,  melyért  küzdünk,  nem  olyas,  mely  túlbuzgó 
barátai  tévedéseinek  s  ellenei  ármánykodásainak  egyaránt 
ellentáll :  ha  csak  mindent  előrelátó  taktika  s  az  ügyes- 
ség fondorkodó  politikája  vezethet  győzelemhez,  mely- 
nek reményét  minden  meggondolatlan  tett,  minden 
vigyázatlan  szó  örökre  megsemmisítheti :  akkor  ne  szól- 
jon, de  ne  is  álmodjék  senki  sajtószabadságról  e  hazá- 
ban ;    mert    hogy  ott,    hol  az  létezett,    visszaélések  tör- 

téntek  s  történendenek  mindig,  az  kétségen  felül  áll ; 
s  ki  a  sajtószabadságot  azon  feltételhez  köti,  hogy  azzal 
semmi,  természetesen  a  törvény  szigorúsága  alá  eső 
visszaélések  ne  történhessenek,  az  a  szabadsajtó  ellenél 
nek  nyilatkozott. 

A  nemzetek  újjászületésének  nehéz  processusa  nem 
történhetik  egyáltalában  minden  zaj  ós  rendetlenség 
nélkül ;  nem  néhány  személynek  négy  fal  között  előre 
kicsinált  terve,  nem  ügyesen  kigondolt  taktika,  nem 
mindenkit  meglepő  fortélyok  kormányozhatják  a  nagy 
nemzeti  haladást.  Concessiók,  bármily  nagylelkűséggel 
adva,  egy  nemzet  haladására  még  nem  elégségesek ; 
csak  mi  magából  a  népből  fejlődik,  mi  haladásának 
inkább  következése,  mint  előzménye,  minek  eszközlésé- 
ben az  egész  nemzet  részt  vett,  emelhetik  létét  állan- 
dóan ;  az  egész  világ  szine  előtt,  követve  a  sokaság 
helybenhagyó  tapsától,  s  ellen  kiáltásaitól,  —  meg- 
akasztva néha  túlzó  sietség,  néha  egyes  visszalépések 
által,  csak  így  haladhat  a  közügy  szabad  nemzeteknél ; 
mi  ezen  akadályoknak  ellent  állni  nem  tud,  minek  esz- 
közlésére titok  kell,  minek  létrehozása  minden  egyes 
hiba  által  veszélyeztetik,  annak  fennállása  már  magában 
lehetetlen ;  azon  haza,  melynek  meggyilkolására  csak 
néhány  hirlapi  czikkely  szükséges,  még  nem  érett  meg 
a  szabadságra,  mely,  mint  világunk,  világossággal  kez- 
dődik. 

A  tisztelt  gróf  a  Pesti  Hirlap  káros  következései  között 
többször  említi  azon  szakadásokat,  melyek  megjelenése 
óta  köztünk  történtek,  s  e  nemzet  legjobbjait  mindig 
távol  s  távolabb  vezetik  egymástól.  De  a  Kelet  Népének 
megjelenése  közelebb  vezette-e  egymáshoz  a  szétszakad- 
takat,  s  nem  fog-e  inkább  —  ha  csak  e  hon  nemtője 
nem  segít  rajtunk  —  e  munka  által  még  növeltetni 
azon  baj,  melynek  okozása  most  a  Pesti  Hírlapnak 
tulajdoníttatik?  Eddig  elvek  s  azon  irány,  melyet 
egyenként  követtünk,  szakítá  el  egymástól  e  hon  külön 
véleményű  barátait ;  de  ha  még  azok  között  is,  kik 
elvekben  megegyeznek,  kiknek  iránya  ugyanaz,  csak 
mert  különböző  módon  szólnak,  ily  különbségek  tétet- 
nek ;  ha  okoskodásaink  elhibázott  modora  már  elég, 
hogy  még  azok  által  is,  kik  velünk  elvben  s  irányban 

tökéletesen  megegyeznek,  alkotmányunk  felforgatásával 
vádoltassunk :  ki  reményiheti,  hogy  országos  pályáját 
tisztán  futhatja  végig ;  ki  biztos,  hogy,  legyen  bár  szán- 
déka aranytiszta,  elvei  szentek,  iránya  a  legnemesb, 
hontársai  gyűlöletének  tárgyául  kijei  éltetni  nem  fog,  s 
pedig  épen  azok  által,  kikkel  elvben  s  irányban  egyet- 
ért, kiknek  vágyai  az  övéi  is,  kiknek  czéljaiért  vérét 
ontaná,  ha  kívántatnék. 

De  nem !  lelkem  meggyőződéséből  mondom,  ez  nem 
maradhat  így !  Ki  egy  nemzetet  erős  szavával  hosszú 
álmából  felriaszta  s  első  lépteiben  a  haladás  pályáján 
oly  dicsőén  vezeté,  annak  tudnia  kellé,  hogy  mozdulatait 
egymaga  nem  fogja  kormányozhatni;  tudnia  kellé,  hogy 
újjászületésének  vajúdásai  között  a  nemzet  tökéletes 
nyugalomban  nem  maradhat ;  hogy  a  legnemesebb  czél 
felé  haladva,  egyesek  el  fognak  tévedni ;  hogy  a  nép 
hatalmas  szavába  sok  nem  tiszta  hang  vegyülend. 
Ha  tehát  mindezen  bajok  mellett,  mik  a  haladással 
választhatlanul  összekötvék,  mégis  haladni  inté  nem- 
zetét, mégis  éltének  egész  erejét  s  tehetségét  ez  ügynek 
szentelé :  bizonyára  csak  azért  tehette  ezt,  mert  meg- 
győződött, hogy  iparkodásainak  jóltevő  eredménye 
kipótolandja  mindazon  bajokat,  melyeket  érte  szen- 
vedénk ;  s  kit  e  meggyőződés  lelkesít,  az  nézeteiben 
néha  hibázhat,  de  soha  semmi  által  azon  útból  el  nem 
vezettethetik,  melyen  múltjának  legszebb  emlékei, 
jövőjének  egész  dicsősége  fekszik !  Soha  gróf  Széchenyi 
azon  férfiak  közé,  kik  mozgalmakat  kezdenek  s  később, 
siető  követőik  által  hátrahagyatván,  a  haladás  ellenei- 
nek sorába  álltak,  sülyedni  nem  fog ;  soha  azon  vád, 
mely  annyi  ellen  joggal  tétetett,  hogy  nem  az  ügy, 
hanem  csak  vezetése  vala  czéljok,  ellene  fel  nem  hozat- 
hatik ;  s  mint  a  jelen  munka  sok  helyén  kimondott 
elvei,  úgy  egész  élete  bizonyságot  teend,  hogy  a  nem- 
zet csak  igazságos  vala  azon  tiszteletében,  melylyel  iránta 
viseltetett. 

Az,  ki  alkotmányunk  áldását  e  hon  minden  polgáraira 
terjeszteni,  ki  minden  magyarnak  törvény  előtti  egyen- 
lőségét elösmertetni  kívánja,  ki  lemondva  kiváltságairól, 
e  haza  védelmében  s  terheiben  részesülni  akar:  a  hala- 
dás embere  marad ;  s  a  nemzet  a  Kelet  Népe   szerzője- 

nek  tévedései  között  ráismer  a  Hitel  Írójára  s  azon 
meggyőződéssel  teszi  le  könyvét,  hogy  e  viszongások, 
melyek  közte  s  a  hazának  egy  más  lelkes  fia  között 
léteztek,  s  melyeket  való  nemzeti  csapásként  fájlaltunk, 
soká  nem  tarthatnak ;  mert  kik  egy  czél  felé  haladnak, 
nem  maradhatnak  sokáig  a  nélkül,  hogy  találkoznának. 

Sötét  színekben  festi  a  tisztelt  gróf  azon  jövőt,  mely 
reá  e  munkájának  kiadása  után  vár;  elvesztve  nép- 
szerűségét s  barátjait  a  nélkül,  hogy  fellépése  által 
másokat  szerezne  vagy  kibékíthetné  elleneit :  véleménye 
szerint  állása  ezentúl  két  szék  közti  s  inkább  falusi 
gazdáé,  mint  országos  leend ;  de  a  dicső  férfiú  csalódik 
e  nézetében ;  s  valamint  hazáját  eddig  háládatlan sággal 
nem  vádolhatá :  úgy  látni  fogja  ezentúl,  hogy  érdemek, 
mint  az  övéi,  nem  felejtetnek  határaink  között.  Meg- 
lehet, hogy  e  nemzet,  melyet  felnevelni  életének  leg- 
magasb  czélja  vala,  néha  talán  nem  fogja  követni  régi 
vezérének  tanácsait,  hogy  egyes  tárgyak  iránt  véle- 
ményeink különbözendenek  egymástól  s  egyes  esetekben 
elvbeli  barátok  a  tisztelt  hontárs  nézetei  ellen  fellépen- 
denek :  de  gróf  Széchenyi  neve  mindig  egyike  leszen 
a  legszebbeknek,  s  valamint  ellenei,  úgy  barátai  meg- 
emlékezendenek  múltjáról. 

Mi  nem  fogjuk  felejteni  érdemeidet,  tisztelt  hontársunk ! 
Nagy  mező  e  haza  s  rajta  munka  jut  mindenikünknek ; 
mi  nem  irigyeljük  azt,  melyet  Te  eddigien  bevégzél;  nem 
a  babér,  melyet  más  homlokáról  lerántunk :  csak  az, 
melyet  érdemelheténk,  dicsőítheti  homlokunkat ;  s  mi 
örömmel  látjuk  a  zöld  ágat  halántékid  körül.  Haladj 
a  régi  pályán  s  látni  fogod  körülötted  az  ügy  mindenik 
hívét  és  az,  ki  ellen  most  igazságtalan  vádakra  ragadott 
honszereteted,  egyik  legbuzgóbb  társad  leend ;  véle- 
ményeink pillanatokra  szétvezethetnek,  de  az  egy  nagy 
hazaszeretet  összegyűjti  ismét  a  tévedőket  s  a  rövid 
meghasonlás  nem  hagy  keserűséget  szíveikben. 


REFORM. 


ELŐSZÓ  AZ  ELSŐ  KIADÁSHOZ. 

Midőn  Kossuth  Lajos  úr  a  Pesti  Hírlap  szerkesztéséről 
lemondván,  e  lapnak  vezetését  Szalay  László  barátom 
vette  által,  e  lap,  eltérve  előbbi  irányától,  a  közdolgok 
központosítását  s  a  kormányi  felelősséget  tűzte  ki 
vezérelvül.  Mi,  kik  e  hon  kifejlődését  az  eddig  követett 
úton  lehetségesnek  nem  tartottuk,  kiknek  meggyőződése, 
hogy  míg  megyerendszerünk  jelen  alakjában  marad, 
számos  haladási  kérdés  kivihetetlen,  nemzetiségünk 
veszélyben  forog,  s  alkotmányunk  is  csak  gyenge  bizto- 
sítékokkal bir:  felhíva  éreztük  magunkat  e  meggyőződés 
nyilt  kimondására,  s  pedig  annyival  inkább,  mennyivel 
bizonyosabban  tudtuk,  hogy  elveink  nem  népszerűek, 
s  hogy  épen  azért  hosszú  tárgyalásra  s  nézeteink 
minden  oldalról  való  felvilágosítására  leend  szükség, 
míg  azok  elfogadásra  számolhatnak.  Föllépésünk  egy 
irányú  volt  az  országgyűlés  akkori  munkálkodásaival. 
De  különben  sem  lehete  eljárásunk  ártalmas  az  ellen- 
zékre nézve,  melyhez  tartozánk ;  miután  akkor  nem- 
csak mi,  hanem  az  egész  ország  is  meg  volt  győződve, 
hogy  Kossuth  Lajos  úr  hírlapi  szabadítékot  nyervén, 
e  párt,  mennyiben  nézeteinket  elfogadni  nem  akarná, 
orgánum  nélkül  maradni  nem  fog. 

Mi  nyilt,  becsületes  vitát  akartunk  a  megyerendszer 
s  központosítás  elvének  barátjai  között,  —  s  csak  ettől 
vártuk  tanaink  győzelmét. 

E  remény  meghiusíttatott.  Kossuth  Lajos  úr  hírlapi 
szabadítékot  nem  nyert,  s  vád  emeltetett  ellenünk, 
miként  mi,  az  ellenzék  egyetlen  orgánumának  kezelői, 

e  párt  általános  kérdései  helyett  elméleti  kérdéseket 
vitatunk,  melyekre  nézve  néhányan  az  egész  párttól 
elkülönözve  állunk. 

E  panaszok  megszüntetésére,  s  mert  magunknak 
sem  látszott  méltányosnak,  hogy  az  ellenzék  számos 
része,  mivel  megyerendszerünkhöz  túlzásos  előszeretettel 
ragaszkodik,  orgánum  nélkül  maradjon,  miután  a  kor- 
mány újabb  lépései  is  szorosabb  összetartásra  intik  az 
ellenzéket :  Csengery  Antal  barátom  mindazoknak  meg- 
egyezésével, kik  a  Pesti  Hirlap-b&n  mint  rendes  dolgozó 
társak  részt  vettek,  kinyilatkoztatá  a  folyó  év  kezdetén, 
miszerint  a  központosítás  kérdésének  elméleti  tárgya- 
lását a  jelen  körülmények  között  felfüggesztvén,  mellőzni 
fogja  egy  ideig  azon  pontot,  mi  miatt  a  Pesti  Hirlap 
sokak  által  az  ellenzék  orgánumának  nem  tartatott. 
Alkalom  nyújtatott  ez  által  az  ellenzék  minden  töre- 
dékeinek, hogy  azon  kérdések,  melyekre  nézve  az 
ellenzék  soraiban  nem  volt  s  nincs  szakadás,  s  melyek 
természetöknél  fogva  olyanok,  hogy  körülöttök  mind- 
nyájan gyülekezhetünk,  nem  tekintve  az  egyéni  véle- 
mény csekélyebb  eltéréseit,  közös  erővel  tárgyaltassanak. 

Midőn  azonban  ekkép  a  hírlapban  megszűntek  a 
központosítás  és  megyerendszer  közötti  viták  :  nem  lesz 
talán  érdektelen  a  közönségre  nézve,  ha  azon  elvek  s 
állítások,  melyek  a  Pesti  Hirlap-ban  először  felhozatva, 
annyi  ellenkezésre  találtak  s  annyi  gyanúsításra  adtak 
alkalmat,  itt  e  munkában  összeállíttatnak,  hogy  e  szerint 
összefüggőleg  s  egész  terjedelmökben  ismertetvén  azon 
tanok,  melyeknek  elfogadásától  sokan  e  haza  vesztét 
jósolták,  kitűnjék,  hogy  azok,  kik  e  hazában  a  köz- 
pontosítás elve  mellett  szólaltak  fel,  csakugyan  oly 
dolgot  tettek-e,  mely  által  hazánk  alkotmányos  állását 
veszélyeztetek  ? 

Ez  az,  mi  engem  e  munka  kiadására  birt,  mely 
nagy  részben  oly  dolgokat  foglal  magában,  mik  a 
Pesti  Hirlap-b&n  ugyanazon  szavakkal  már  előadattak. 
Egyes  kérdések  bővebben  fejtettek  ki,  s  itt-ott  olyanok 
is  adattak  hozzá,  miknek  kimondása  mostoha  censurai 
viszonyaink  között  az  időszaki  sajtó  útján  lehetséges 
nem  vala ;  de  az  elvek  s  föltételek  között  nincs  egy 
is,  mely  a  Pesti  Hirlap-ban.  ki  nem  lett  volna  mondva. 

S  ha  e  lap  iránya  annyira  káros  volt,  mint  azt  sokan 
hirdetek,  a  legszebb  alkalom  nyilik  mindenkinek  ellen- 
kező nézeteit  e  munka  megczáfolása  által  igazolni. 

Még  egyet. 

E  munkát  két  oknál  fogva  nyomatám  külföldön. 

Egyik  ok  censurai  viszonyainkban  fekszik.  Ezek 
mellett  az  író  gondolatainak  közlésére  soha  biztosan 
nem  számolhat,  miután  a  censoroknak  adott  utasítás 
szerint  ugyan  szabadságunkban  áll  minden  tárgynak 
nyugodt  megvitatása,  de  a  könyvvizsgálással  megbízott 
egyének  önkénye  s  korlátolt  felfogása  ellen  nem  birunk 
semmi  biztosítékkal. 

Továbbá  a  közönség  oly  könyvekben,  melyek  előleges 
vizsgálaton  mentek  keresztül,  soha  sem  akarja  látni 
az  író  meggyőződését,  s  a  sorok  között  oly  dolgokat 
olvas  ki,  melyek  az  írónak  eszében  sem  voltak :  én 
pedig,  valamint  nyíltan  ki  szoktam  mondani  meggyő- 
ződésemet, úgy  félremagyarázását  sem  örömest  látom, 
habár  azon  szándékkal  történnék  is,  hogy  nézeteim 
népszerüebbekké  váljanak.  Egyébiránt  a  kormány  loyali- 
tásától  elvárom,  hogy  e  nem  censurázott  ugyan,  de  a 
censura  szabályaival  ellenkezésben  nem  álló  munkának 
hazánkban  terjesztését  akadályoztatni  nem  fogja. 

Pest,  máj.   1-én  1846. 


BEVEZETÉS. 

Hazánk  nem  maradhat  jelen  helyzetében.  E  meg- 
győződés annyira  általánossá  lett,  hogy  a  reform  szük- 
ségét bizonyítgatni  merőben  fölösleges.  Csupán  azon 
módokra  és  eszközökre  kell  tehát  fordítni  figyelmünket, 
melyek  szerint  a  látszólag  általánossá  lett  kívánat 
mielőbb  s  minél  könnyebben  valósíttathatik.  Ezek  iránt 
a  hazában  a  legnagyobb  véleménykülönbség  mutatkozik. 
Némelyek  a  reformot  részletenként,  azaz  alkotmányos 
életünk  jelen  formáit  fentartva,  egyes,  időről-időre 
behozandó  javítások  által  remélik  eszközölhetni.  Mások 
jelen  helyzetünk  javítását  csak  annyiban  tartják  lehet- 
ségesnek, mennyiben  a  reform  nemcsak  egyes  tárgyakra, 
hanem  egész  alkotmányos  szerkezetünkre  kiterjesztetik. 

Mielőtt  e  különböző  vélemények  körül  saját  nézeteimet 
elmondanám,  szükségesnek  tartom  figyelmessé  tenni 
olvasóimat  hazánk  jelen  állapotára,  mert  meggyőző- 
désem, hogy  minden  reformnak  első  feltétele  jelen 
helyzetünk  tökéletes  ismeretében  fekszik.  Soha  nem 
szabad  ezt  szem  elől  tévesztenünk.  Politikus  elvek 
hasonlók  a  mágnestűhöz,  mely  a  hajóst  csak  akkor 
vezérli  biztosan,  ha  ismeri  a  helyet,  hol  hajója  áll,  s 
ekként  kiszámíthatja  a  vezértű  eltéréseit. 

Ha  Magyarországot  más  mívelt,  főkép  alkotmányos 
országokkal  hasonlítjuk  egybe,  számos  institutiót  fogunk 
találni,  melyekre  nézve  hazánk  minden  más  nemzetek 
szokásaitól  eltér.  Politikus  állásunk  ezen,  hogy  úgy 
mondjam :  eredetisége  leginkább  három  tekintetben 
vonja  magára  figyelmünket : 

először,  ha  azon  viszonyokat  tekintjük,  mik  a  hazánk- 
ban alkotmány  szerint  létező  osztály  különbségből  fej- 
lődnek ; 

másodszor,  ha  törvényhozásunk  állását ;  s  végre 

harmadszor,  ha  közigazgatási  viszonyainkat  vizsgáljuk. 

Nézzük  e  tárgyakat  egyenként. 

I.   A  nemzet  különböző  osztályai, 

A  tudósok  szeretnek  osztályozni ;  minélfogva,  kik 
köz-,  vagy  magánjogunkról  írtak,  a  nemzet  kiváltságos 
osztályait  négy  rendre,  s  a  nem  kiváltságos  néptömeget 
ismét  több  osztályra  osztják.  Én,  a  dolgok  egyszerű- 
sítése végett,  s  mivel  ennyi  felosztás  politikai  állapotaink 
megértésére  nem  szükséges,  csak  azon  különbségről 
fogok  szólni,  mely  e  hon  nemes  és  nem-nemes  lakói 
közt  fennáll. 

Magyarország  összes  népessége,  Fényes  szerint,  — 
kinek  statistikáját  használom  e  munkában  minden 
számokra  nézve,  —  11.184,288;  ebből  544,372  egyén 
—  azaz  körülbelül  egyhuszad  rész  —  nemes.  Ha  már 
kérdeztetünk :  miben  különbözik  a  nemzet  ezen  huszadá- 
nak  sorsa  s  állása  a  többi  tizenkilencz  húszadétól, 
feleletünket  azon  igen  egyszerű  állításban  összpontosít- 
hatjuk :  hogy  minden  alkotmányos  jog  kizárólag  az 
elsőt,  minden,  a  közállomány  fentartásából  eredő  köteles- 
ség a  második  osztályt  illeti. 

Első  tekintetre  e  mondás  a  XIX.  században  oly  furcsán 
hangzik,  hogy  még  magyar  ember,  sőt  magyar  nemes 
ember  is  vonakodni  fog  annak  valóságát  ily  általános- 
ságban elismerni;  azonban,  ha  az  alkotmányos  jogok 
s  kötelességek  3orán  végig  megyünk,  e  rendkívülinek 
látszó  elv  alkalmazásában  kevés  kivételre  fogunk  találni. 

Ki  az,  ki  a  törvényhozásban  szabadon  választott 
követek  s  utasításadási  jogával  részt  vesz?  —  A  nemes. 

Ki  választja  a  megye  bíráit  s  tisztviselőit?  —  A  nemes. 

Ki  határoz  a  megyében  az  úgynevezett  háziadó 
kivetésénél  s  az  a  fölötti  számolások  iránt  ?  —  A  nemes. 

Ki  rendelkezik  a  közmunkákról?  —  A  nemes. 

Kinek  kezében  vannak  eddig  az  országnak  kizárólag 
majdnem  minden  hivatalai?  —  A  nemesében. 

Ki  birja  az  összes  hazának  majdnem  egész  földét, 
vagy  saját  allodiatura,  vagy  urbarialis  birtokképen  ?  — 
A  nemes. 

Es  ki  az,  kinek  adója  a  törvényhozásnál  elhatároz- 
tatik  ?  —  A  nemtelen. 

Ki  az,  kinek  dolgában  a  megyei  bíró  legtöbbször 
ítél  s  a  megyei  tisztviselő  szabadon  rendelkezik?  — 
A  nemtelen. 

Ki  viseli  a  háziadónak  egész  terhét  ?  —  A  nemtelen. 

Kikből  áll  hadseregünk?  —  A  nemtelenekből. 

Ki  míveli  úrbéri  szolgálat  fejében  majdnem  e  haza 
egész  határát  ?  —  Ismét  a  nemtelen. 

Nincs  pont  a  felhozottak  között,  melyről  egyenként 
hosszasabban  szólni  nem  lehetne ;  nehogy  azonban 
demokratikus  szenvedélyességről  vádoltassam,  mellőzve 
minden  bővebb  commentárt,  e  tárgy  körül  csak  még 
néhány  rövid  észrevételre  szorítkozom.  —  Felhozathatik 
t.  i.  állításaim  ellen,  hogy  miután  az  utolsó  ország- 
gyűlés 4-ik  s  5-ik  törvényczikkelyében  a  nem-nemesek- 
nek is  hivatal-  és  birtok-képességet  adott,  a  kép,  melyet 
különböző  osztályaink  helyzetéről  felállíték,  való  lenni 
megszűnt. 

Senki  sem  lehet  inkább  meggyőződve,  mint  én,  a 
felhozott  törvényczikkek  óriási  következményeiről ;  azon- 
ban tagadhatlan,  hogy  nem-nemes  honfitársaink  jelen 
állásán  azon  törvény czikkelyek  által  mindeddig  észre- 
vehető változás  nem  történt,  nem  is  történhetik  mind- 
addig, míg  a  törvényhozó  szándéka  még  más,  eddig 
hiányzó  intézkedések  által  nem  segíttetik  elő. 

Oly  országban,  mint  a  mienk,  hol  mindennemű 
kormányi  hivatalok  választás  által  töltetnek  be,  felsőbb 
kormányi  hivatalokra  pedig  nagyrészint  azok  mozdít- 
tatnak  elő,  kik  előbb  ily  hivatalokat  viseltek :  a  nem- 
telenek hivatalképességének  kimondása  addig,  míg  a 
választási  jog  kizárólag  nemesek  kezében  marad,  csak 
kevés  eredményt  szülhet.  A  birhatási  jognak  nem- 
nemesekre kiterjesztése  hihetőleg  nagyobb  hatással  lesz; 
azonban  e  törvényczikktől  sem  várhatunk  a  nem-nemes 
osztály  birtokviszonyaira  nézve  tetemes  változásokat. 
Míg  a  nem-nemes  birtokos  a  fölötte  ítélő  bíró  válasz- 
tásába s  azon  megye  közigazgatásába,  hol  birtoka  fekszik, 

semmi  befolyással  nem  fog  birni ;  míg  birtokától  —  leg- 
alább ingó  birtokától  —  oly  adót  fizet,  melytől  a  nemes 
birtokos  egészen  szabad :  addig  csak  ritka  esetben  vár- 
hatjuk, hogy  nem-nemesek  a  törvény  engedelmével  élve, 
vagyonukat  fekvő  nemesi  birtok  szerzésére  fordítandják, 
főkép  ha  tekintetbe  veszszük,  hogy  azon  számtalan 
akadályok  közül,  melyek  a  fekvő  birtok  szerzését  hazánk- 
ban nehezitik,  az  említett  múlt  országgyűlési  4-ik  törvény- 
czikk  által  csak  egy  mozdíttatott  el,  s  hogy  míg  az 
ősiség  és  egyéb  birtok-törvényeink  fentartatnak,  elég 
marad,  mi  főkép  a  nem-nemeseket  a  birtokszerzéstől 
visszatartóztathatj  a. 

Nem-nemes  osztályaink  helyzete  tehát  a  múlt  ország- 
gyűlési 4.  s  5-ik  czikkely  által  nem  igen  változott ;  s 
miket  fölebb  ez  osztályok  állásáról  mondék,  szint'  oly 
valók,  mint  ha  e  czikkelyek  nem  is  állnának  törvény- 
könyvünkben. 

II.   Törvényhozásunk. 

Nem  szándékom  e  helyen  törvényhozási  szerkezetünk 
hosszú  bírálásába  ereszkedni,  csak  azon  dolgok  egy- 
szerű előadására  szorítkozom,  melyekre  nézve  törvény- 
hozásunk más  alkotmányos  népek  törvényhozásától 
különbözik. 

Mindenekelőtt  feltűnik,  hogy  alkotmányos  nemzet 
létünkre  annyi  tárgyat  találunk,  mely  ha  nem  is  tör- 
vényeink értelmében,  legalább  hosszú  gyakorlat  szerint 
törvényhozásunk  hatásköréhez  nem  tartozik.  Valamint 
azokat  tekintve,  kik  alkotmányos  jogaikat  élvezik, 
helyesen  mondhatnók,  hogy  e  haza  lakosainak  tizen- 
kilencz  huszadára  nézve  alkotmány  nem  létezik :  úgy, 
ha  törvényhozásunk  tárgyaira  fordítjuk  figyelmünket, 
joggal  elmondhatjuk,  miként  alkotmányosságunk  csak 
közdolgaink  egy  kis  részére  terjed  ki,  s  miként  a 
többiekre  nézve  tettleg  valóságos  absolutismus  alatt 
élünk. 

Magyarországnak  összes  tiszta  közjövedelmei,  a  házi 
adóval  együtt,  minden  kezelési  s  kivetési  költséget 
levonva,  tesznek  23.000,000  ezüstforintot ;  ha  ebből 
4.500,000  forintot  a  házi  adó  fejében  levonunk  (valami- 
vel többet,  mint  mire  a  házi  adó  közönségesen  tétetik), 

marad  18.500,000  forint,  melyről  a  kormány  rendel- 
kezik. E  közjövedelmeknek  csak  azon  része,  melyet  a 
hadi  adó  fejében  ajánlunk  —  azaz,  kerekszámmal,  nem 
egészen  4.500,000  forint,  —  függ  törvényhozásunk 
határozásától;  14.000,000  attól  egészen  független.  — 
Engedjük  meg,  hogy  Fényes  számadásaiban  hibázott 
—  mi  a  nálunk  divatozó  titkolózási  rendszer  mellett 
nem  épen  lehetetlen,  —  s  hogy  a  közjövedelem  összes- 
sége a  valónál  magasabban  vétetett  föl :  bármennyire 
szállítsuk  le  azt,  a  közadónak  azon  része,  mely  a  tör- 
vényhozástól függ,  a  kormány  rendelkezése  alá  jövő 
közjövedelmeknek  még  mindig  egyharmadát  sem  teendi, 
úgy,  hogy  mindenesetre  teljes  joggal  elmondhatjuk, 
miként  törvényhozásunk  az  alkotmányos  jogok  legelső 
s  legszükségesbikének,  a  közjövedelmek  szabad  meg- 
ajánlási  jogának  is  csak  egyharmadát  gyakorolja,  vagy 
helyesebben  mondva,  hogy  e  tekintetben  befolyása  egészen 
illusorius,  átlátván  mindenki,  hogy  míg  a  törvényhozás 
befolyása  csak  az  adónak  egy  nemére,  a  hadi  adóra 
terjed  ki,  s  a  közjövedelmek  többi  ágai  annak  határozatai- 
tól függetlenek,  a  kormány  ily  egyes  ágak  —  például 
vámjövedelmek  —  emelése  által  a  törvényhozás  intéz- 
kedéseit megerőtlenítheti. 

Minden  törvényhozásnak  főteendői  közé  tartozik  a 
közjövedelmek  mikénti  kezelésére  felügyelni.  Sokan, 
kik  az  alkotmányos  rendszernek  épen  nem  barátai, 
mégis  átlátják  a  hasznot,  mely  ily  felügyelés  által  a 
a  közigazgatásra  háramolhatilí,  s  tartományi  rendeket 
(Landstánde)  kivannak,  kik  az  országos  jövedelmek 
fölötti  számolásokat  megvizsgálják.  —  A  magyar  tör- 
vényhozás, a  közjövedelmek  mikénti  kezelésére  nézve, 
semmi  ily  felügyelést  nem  gyakorol. 

A  vám  egykor  csak  a  közjövedelmek  egyik  ágának 
tekintetett ;  napjainkban  átlátja  mindenki,  hogy  a  vám- 
kérdéseknek legfontosabb  oldala  azon  hatás,  melyet 
egyes  vámszabályok  a  honi  ipar  egyes  vagy  minden 
ágaira  gyakorolnak.  Tagadhatatlan  axiómaként  fogad- 
tatott el  napjainkban,  hogy  miután  nincs  ország,  mely 
az  ipar  egy  vagy  más  ágának  gyakorlására  alkalmas  nem 
volna,  az  ipar  kifejlődése  nagy  részben  az  egyes  országok 
vámbeli  s  kereskedési  viszonyaitól  függ.  S  im  törvény- 

hozásunk  —  ismét  nem  mondom :  törvényesen,  hanem 
tettleg  —  a  vámok  s  kereskedelmi  viszonyaink  meg- 
határozására semmi  befolyást  nem  gyakorol.  —  Továbbá 
törvényhozásunk  azon  politikára  sem  bir  befolyással, 
melyet  a  kormány  külső  hatalmasságok  irányában 
követ ;  a  törvények  megszegése  miatt  senkit  feleletre 
nem  vonhat ;  mert  ámbár  a  felelősség  elve  törvényeink- 
ben többször  kimondatik,  a  módról,  mely  szerint  ez 
elv  foganatba  vétessék,  semmi  nincs  határozva. 

Több  egyes  tárgyat  említhetnék  még,  mi,  az  alkot- 
mányi rendszer  fogalmai  szerint,  a  törvényhozás  teendői 
közé  tartozik,  s  nálunk  annak  hatásköréből  kivétetett ; 
azonban  csak  az  itt  felhozott  legfontosabbakra  szorít- 
kozva is,  láthatjuk,  miként  a  magyar  országgyűlés  az 
alkotmányos  jogoknak  csak  egy  igen  csekély  részét 
gyakorolja. 

S  most  nézzük  a  törvényhozás  belszerkezetét. 

Magyarország  törvényhozása  két  táblából  áll. 

A  felső,  egyházférfiakon,  az  országnagyok-,  főispánok-, 
a  fiumei  kormányzón  és  két  horvátországi  követen 
kívül,  áll  a  168  mágnási  család  mindazon  tagjaiból, 
kik  az  alsó  táblához  követeket  nem  küldve,  jónak 
látják  személyesen  megjelenni ;  vagyonbeli  állapot,  a 
szám,  melylyel  egyes  családok  megjelenhetnek,  sőt  a 
kor,  melyben  valaki  szavazattal  bir,  sem  vétetnek 
tekintetbe.  —  Ez  felső  táblánk. 

Alsó  táblánknál  három  osztályt  találunk.  Az  elsőt 
a  királyi  tábla  s  azon  mágnások  követei  teszik,  kik  a 
felső  táblánál  személyesen  nem  jelentek  meg,  s  ezek 
oly  tagok,  melyek  épen  nem  szavaznak,  sőt  némelyek 
az  utóbbiak  közül,  egyszerű  táblai  határozat  következ- 
tében, még  üléseiktől  is  megfosztattak. 

A  második  osztályban  jőnek  a  káptalanok,  városok 
s  kerületek  követei,  állítólag  hasonló,  azaz  egy  egy 
szavazattal ;  ámbár  mind  a  városi  s  káptalanbeli  köve- 
tek száma,  mind  az  általok  képviselt  érdekek  fontos- 
sága között  a  legnagyobb  különbség  létezik,  s  tulaj - 
donkép  senki  sem  ismeri  a  módot,  miszerint  a  47 
város  törvényhozási  befolyása  egy  szavazatra  szállít- 
tatott le. 

A  harmadik  osztályt  végre  a  megyék  s  Horvátország 

követei    teszik ;    s    ezek    azok,    kiktől    minden    kérdés 
eldöntése  függ  az  alsó  táblánál. 

E  követek,  mint  megbízó  leveleikből  láthatni,  némi 
részben  ugyanazokat  képviselik,  kik  a  felső  táblánál 
személyesen  megjelennek. 

Minden  megye,  tekintet  nélkül  kiterjedésére  s  neme- 
seinek számára,  két  követet  küld,  kivévén  a  három 
horvát  megyét,  mely  összesen  csak  két  követ  által  kép- 
viseltetik, kiknek  egyike  a  felső    táblánál  ül. 

Minden  megyei  követ  egyenlő  szavazattal  bir,  úgy, 
hogy  ugyanazon  egy  megyének  két  követe  minden  pilla- 
natban leszavazhatja  egymást. 

A  rendszerre  nézve,  melyet  törvényhozásunk  mun 
kálódásaiban  követ,  nevezetes,  hogy  : 

Az  alsó  tábla  szavazattal  biró  tagjai  utasításokkal  s 
pedig  a  legkisebb  részletekig  terjedő  s  küldőik  által 
minden  pillanatban  megváltoztatható  utasításokkal  köt- 
tetnek le. 

A  felső  tábla  pedig  nemcsak  az  adó  tárgyában,  hanem 
általán  véve  semmi  kérdésnél  sem  bir  —  gyakorlati- 
lag —  kezdeményi  joggal. 

Figyelemre  méltó  ezenkívül,  hogy  a  két  tábla  közötti 
viszony  s  a  törvényhozásnál  követendő  tanácskozási 
rend  sehol  meghatározva  nincs,  s  egy  részről  a  felső 
tábla  » vető « -ját  minden  megszorítás  nélkül  gyakorolja 
az  alsó  tábla  határozatai  fölött ;  a  másikról,  ez  egy 
tárgyat  ugyanazon  országgyűlés  alatt,  ha  jónak  látja, 
ötvenszer  terjesztheti  a  felső  tábla  elébe,  mellőzve 
minden  egyéb  tárgyakat,  míg  a  felső  táblát  engedésre 
nem  birá. 

Ennyit  röviden  törvényhozásunkról.  Fordítsuk  most 
figyelmünket  közigazgatásunk  rendszerére. 

III.  Közigazgatásunk. 

Három  dolog  van,  mi  közigazgatásunknál  feltűnik, 
s  mi  által  az  egészen  eredeti  jellemet  nyer. 

Először,  hogy  a  közigazgatással  megbízott  minden 
testület  egyszersmind  bírói  hatáskörrel  bizatik  meg, 
s  az  udvari  kanczelláriától  le  a  városi  tanácsig  a  bírói 
s  közigazgatási  hatáskör  elválasztva  nincsen. 

Másodszor,  hogy  közigazgatásunkban  minden  egység 
hiányzik,  s  a  helyett,  hogy,  mint  más  országokban 
látjuk,  egy  középponti  hatóságot  találnánk,  mely  a 
közigazgatásnak  fonalait  kezében  tartva,  az  egész 
állományi  gépnek  bizonyos  irányt  ad,  nálunk  a  köz- 
igazgatás részint  a  kormány,  részint  a  törvényható- 
ságok által  gyakoroltatik,  sok  tekintetben  teljes  füg- 
getlenséggel s  minden  vezérelv  nélkül,  oly  annyira, 
hogy  nemcsak  az  egyes  törvényhatóságok,  hanem  még 
a  kormány  egyes  orgánumai  között  is  a  legnagyobb 
véleménykülönbséget  találjuk  a  közigazgatási  tárgyak- 
ban, s  az  udvari  kanczellária  és  helytartótanács,  pél- 
dául, nem  egyszer  valóságos  ellentétben  állnak  egy- 
mással. 

Harmadszor,  hogy  egész  közigazgatásunkban  nem 
találjuk  a  felelősség  elvét  alkalmazva ;  az  egész  köz- 
igazgatás részint  a  magát  nem-felelősnek  állító  kor- 
mány, részint  az  egyes,  már  szerkezetök  miatt  feleletre 
nem  vonható  törvényhatóságokra  lévén  bizva. 

A  kormány  részéről  kanczellária,  helytartótanács,  s 
bizonyos  tekintetben  az  udvari  kincstár  s  hadi  tanács ; 
az  ország  részéről  ötvenkét  megye,  egy  pár  szabad 
kerület,  s  negyvenhét  királyi  város,  melyek  közül 
mindenik  saját  és  sokszor  változó  elvek  szerint 
administrál  —  ez  volna  képe  közigazgatásunknak,  ha 
t.  i.  a  tapasztalás  nem  mutatná,  hogy  még  az  egyes 
járások  szolgabírái  is,  saját  nézeteiket  s  buzgóságukat 
követve,  a  mennyire  hatáskörük  terjed,  megyéjük  hatá- 
rozataitól kedvök  szerint  eltérnek. 

Ki  a  mondottakat  figyelemmel  követi,  minden  bővebb 
bizonyítás  nélkül  által  fogja  látni,  hogy  : 

Először:  Miután  minden  alkotmányos  jogok  élvezete 
csak  e  hon  lakóinak  egyhuszadára  szoríttatik,  alkot- 
mányos jogaink  megtámadás  idejében  csak  az  összes 
nemzet  egy  huszadának  védelmére  számolhatnak,  míg 
ha  meggondoljuk,  hogy  e  hon  minden  tehetősebb 
osztálya  s  az  összes  nemzeti  birtoknak  legnagyobb 
része  az  állomány  terheinek  viselésében  részt  nem 
vesznek,  igen  természetesnek  fogjuk  találni,  ha  hazánk, 
mint  egész,  soha  azon  erőre    s    hatalomra    nem    emel- 

kedhetik  fel,  melyre  kiterjedése  s  népének  száma  szerint 
hivatva  látszik.1 

Másodszor :  Nem  kevésbbé  világos,  hogy  törvény- 
hozásunk, belszerkezeténél  fogva,  a  jelen  állapotok 
fentartására  ép  oly  czélszerű  eszköz,  mint  alkalmatlan 
minden  haladásra. 

Harmadszor :  A  bírói  s  közigazgatási  teendők  össze- 
köttetvén, sem  a  magyar  bíróban  azon  függetlenséget, 
melyet  hivatala  igényel,  sem  a  magyar  közigazgatási 
tisztviselőkben  azon  egymástóli  függést,  mely  minden 
jó  administratiónak  egyik  föltétele,  keresnünk  nem  lehet. 

Es  ugyan  lehet  e  bámulni,  ha  haladásunk  ily  viszo- 
nyok között  lassú,  sőt  bizonyos  tekintetekben  lehetet- 
lennek mutatkozik?  Miután  a  nemzet  tizen kilencz 
huszada  az  alkotmányon  kívül  áll,  s  a  legnagyobb 
absolutismus  alatt  élő  nemzetektől  csak  annyiban 
különbözik,  mennyiben  a  magyar  nép  nemcsak  a 
magyar  királytól  függ,  hanem  a  magyar  korona  ötszáz- 
ezer tagjának  önkénye  alatt  áll:  csodálatosé,  ha  az 
alkotmányos  élet  külső  formáit  igen,  de  áldásait  nem 
ismerjük ;  ha  törvényhozásunk  a  haladásra  napról- 
napra alkalmatlanabb  eszköznek  mutatkozik,  s  oly 
országban,  hol  rendezett  közigazgatás  épen  nincs,  az 
ipar,  kereskedés  s  művészet  nagy  előlépéseket  nem 
tehet?  Mondom,  lehet-e  bámulnunk  mindezen,  s  nem 
kell  e  megvallani,  miként  sokkal  csodálatra  méltóbb 
volna,  ha  alkotmányunk  jelen  szerkezete  mellett  a 
bajoktól  mentek  volnának. 

Vannak  s  pedig  számosan,  kik  jelen  helyzetünket 
csak  az  alkotmányunkba  lassan  becsúszott  visszaélések- 
nek tulajdonítják  ;  mások,  miként  egy  vagy  más  párthoz 
tartoznak,  benne  csak  vagy  a  kormánypárt  rosszakaratának, 
vagy    az    ellenzék  túlzásainak  következményét  keresik ; 

1  Magyarországnak  egész  kiterjedése,  1200  Q-öles  holdakban 
véve  föl,  54.725,009  hold ;  miután  ebből  az  1828-iki  országos 
összeírás  szerint  csak  6.498,506,  —  Fényes  felszámítása  szerint 
körülbelől  13.500,000  —  van  oly  kezekben,  kik  a  haza  közterheiben 
részt  vesznek  :  Magyarország  csak  annyi  erőt  fejthet  ki,  mennyit 
egy  kiterjedésre  nézve  négyszer  kisebb,  azaz  körülbelől  1100  □  -mér- 
földnyi országtól  várhatnánk,  melynek  termékenysége  a  mos- 
taninál egy  ötöddel  kisebb,  mert  hisz  ezen  1100  Q -mérföldnek  termé- 
keiből, kilenczed  s  tized  fejében,  egyötöd  még  a  nemességet  illeti. 

de  mi  az  elsőt  illeti,  kérdem :  ha  alkotmányunkba  ennyi 
s    ily    káros    visszaélések    csúszhattak    be,    nem    alkot- 
mányos   szerkezetünk    hibáit    mutatja-e    ez    is?  —  s  a 
másodikra  nézve :  ugyan  van-e  csak  egy  ember  köztünk, 
ki,  midőn  ily  vádakat  emel,  azoknak  igazságáról  belső- 
kép meg  volna  győződve  ?  —  Egész  életemben  az  ellen- 
zék   soraihoz    tartozva,    teljes    meggyőződésem  a  jelen 
pillanatban  is  az  marad,  hogy  igen  sok  jó,  mi  hazánk- 
ban   czéloztatott,  csak  a  kormány  által  akadályoztatott 
meg ;  de  igazságosabb  vagyok,  mint  hogy  el  nem  ismer- 
ném, miként  az  ellenzék  részéről  is  követtettek  el  hibák, 
mik  által  haladásunk  —  habár  a  legjobb  szándékkal  — 
hátráltatott.    Azonban    egyes    pártok    hibái    miatt    egy 
ország  sem  juthat  soha  oly  nyomorult  helyzetbe,  minő- 
ben hazánkat  látjuk  jelenleg.  Hol,  midőn  az  alkotmányos 
élet  mozgékonyságánál  fogva  majd  egy,  majd  más  párt 
emelkedik  többségre,  de  a  nélkül,  hogy  czéljainak  való- 
ságos győzelmet  szerezne ;  hol  a  nem  szűnő  mozgalom 
s  ingadozás  valódi  haladáshoz  nem  vezet ;  hol  nemcsak 
a    cselekvésben,    de    még  az  egyes  pártok  kivánataiban 
is    következetlenség    uralkodik,    s    a    merre    fordulunk, 
negatiókkal    találkozunk,  de  sehol  határozottan  formu- 
lázott   positiv  követelésekkel,  úgy,  hogy  mindenkiről  a 
legnagyobb  bizonyossággal  elmondhatjuk,  mit  nem  akar, 
és  senkiről  nem  tudjuk,  hogy  tulaj  donképen  mit  akar :  — 
ily  országban  a  bajok  okát  mélyebben,  itt  azt  magában 
az    alkotmány    organismusában  kell  keresnünk :  —  ott 
minden  reform  utáni  törekvés  sikertelen,  ha  az  nem  a 
bajok    kútforrásaira    terjesztetik    ki.  —  Ez  legalább  az 
én  meggyőződésem  ;  mennyiben  helyes,  olvasóim  Ítéletére 
bizom,  csak  azon  egy  kéréssel,  hogy  ezen  ítéletet  akkorra 
halászszák,    mikor    e    könyvet    végig  olvasták.  —  Úgy 
hiszem,  e  munka  folytában  be  fogom  bizonyítani,  hogy 
bármik  legyenek  azon   ellenvetések,  melyek  a  gyökeres 
javítást  kivánó  pártok  ellen  terveik  kivihetlensége  iránt 
közönségesen    felhozattak,  hazánkban  épen  ellenkezőleg 
minden    javítás    kivihetetlen,    mely    nem    gyökeres,    s 
lehetetlen  czélok  épen  azok  által  tűzetnek  ki,  kik  látszó 
mérséklettel  alkotmányunk  épségben  tartásáról  szólnak, 
de    e    mellett    oly    javításokat  tűznek  ki,  melyek  azzal 
egyenesen  ellentétben  állanak. 


ELSORESZ. 

ELSŐ  FEJEZET. 

Azon  okok,  melyek  megyerendszerünk  mellett  közönségesen 

felhozatnak. 

Magyarország  alkotmányos  élete  úgynevezett  hely- 
hatósági szerkezetének  körében  mozog.  Ez  az,  mi  tör- 
vényhozásunknak jelen  formáját  adá,  min  a  biráskodó 
hatalom  épül,  s  mire  a  végrehajtó  támaszkodik  ;  ez  az, 
mitől  jelenleg  minden  reformkérdés  megindítása  s  végső 
sikere  íügg,  mennyiben  a  kezdeményi  jog  tettleg  csak 
megyéink  által  gyakoroltatik ;  s  minden  törvény  haszon- 
talan, ha  végrehajtásában  a  megyék  által  akadályok 
tétetnek.  Helyhatósági  rendszerünktől  várják  mindazok, 
kik  eddig  a  reform  körül  fáradozának,  iparkodásuk 
sikerét. 

A  kérdés  tehát,  hogy  mennyiben  helyes  állításom, 
miszerint  Magyarország  csak  gyökeres  javítás  útján 
emeltethetik  ki  jelen  tespedéséből,  egyszerűen  azon 
practikus  kérdéshez  vezet :  valószínű,  sőt  csak  lehet- 
séges-e jelen  megyei  szerkezetünkkel  a  reform  mezején 
tovább  haladni ;  s  nincsen-e  az  egyes  haladási  indít- 
ványok és  megyei  szerkezetünk  között  sok  esetben  való- 
ságos ellentét? 

Ha  megyei  szerkezetünk  a  czélbavett  haladással  meg- 
fér, e  szerkezet,  valamint  eddig,  úgy  ezentúl  is  a  haladás 
eszközéül  használható,  s  magára  e  szerkezetre  kiterjedő 
gyökeres  javításról  gondoskodni  fölösleges.  Ha  azonban 
a  dolgok  természete  s  eddig  tett  tapasztalásaink  ellen- 
kezőt   bizonyítanak :    nincs    egyéb    hátra,  mint  vagy  a 

haladásról  lemondani  s  kitűzni  a  legmakacsabb  conser- 
vativismus  zászlaját,  vagy  elismerni  jelen  megyei  szer- 
kezetünk czéliránytalanságát,  s  oly  alkotmányos  formák- 
ról gondoskodni,  melyek  a  haladással  ellentétben  nem 
állnak. 

Nemzetünk  három  század  előtt  a  török  hatalom  alatt 
görnyedve,  Európa  független  nemzetei  mellett  kiküzdött 
állását  elveszte,  s  széttépettségében,  mint  egész,  sokáig 
megszűnt  élni.  Ily  viszonyok  közt  szükségkép  csak  egyes 
törvényhatóságaiban  tarthatá  fenn  magát,  minek  követ- 
kezménye lett,  hogy  noha  Magyarország  független 
századaiban  e  hazában  aránylag  kevesebb  helyhatósági 
életet  találunk,  mint  máshol :  valamint  a  spanyoloknál 
a  mórok  hatalma,  úgy  nálunk  a  török  elfoglalás  oly 
megyei  s  helyhatósági  életet  idézett  elő,  minőnek  jelen 
századunkban  példáját  hasztalan  keressük. 

Mindent,  mit  szabadságunkból  megtartánk,  nemzeti- 
ségünk töredékeit,  szebb  napjaink  emlékét,  mindent  egy 
szóval,  minek,  mint  nemzet,  még  birtokában  vagyunk, 
megyei  rendszerünkben  tartottunk  fel  eddig.  Ez  volt 
paizsa  alkotmányunknak  három  szomorú  századon  át, 
ez  látszott  egyedüli  biztositékának,  ha  a  jelenben  körül- 
tekintve azon  veszélyekre  gondolánk,  melyek  alkot- 
mányosságunkat fenyegethetik.  Hasonló  körülmények 
közt  megfogható,  ha  ez  institutió  iránt  tiszteletünkben 
kelletin  túl  mentünk,  s  tökélyeit  bebizonyított  tényül 
elfogadva,  arra  fordítók  egész  figyelmünket,  mikép  fejt- 
hetjük ki  még  inkább  ez  institutiót?  Mindez  természetes, 
sőt,  mint  helyzetünk  szükséges  eredménye,  teljes  méltány- 
lást érdemel  azon  lelkesedés.  Azonban  egy  negyed  század 
óta  e  haza  nagy  előlépéseket  tett  politikai  érettségében ; 
közéletünk  majdnem  minden  ágában  több  józan  fel- 
fogást találunk,  mint  annakelőtte.  Ideje  tehát  felhagyni 
a  túlzó  magasztalással,  melylyel  eddig  helyhatósági  szer- 
kezetünkről szóltunk ;  ideje  tisztába  j önünk  e  szerkezet 
valódi  becse  iránt  is.  —  Minden  becsületes  embernek 
kötelessége,  hol  látja,  hogy  bizonyos  csalódások  valaki- 
nek kárára  válnak,  igazságot  mondani,  bármi  rosszul 
fogadtatnék  is  az  első  pillanatban  ;  s  felfogásom  szerint 
e  kötelesség  nem  válik  kisebbé,  ha  hivatásunk  azt  egy 
nemzet  irányában  gyakorolni. 

Ninc3  tárgy  alkotmányos  életünkben,  melyre  nézve 
annyira  ellentétben  álló  ítéleteket  hallanánk,  mint  megyei 
szerkezetünk.  Ha  valamely  idegen  viszonyainkat  vizsgálni 
kezdi,  mi  lesz  első  ítélete  ?  Tegyük  fel,  hogy  Horácz 
mii  admirari*  ját  követve,  a  nemesség  adómentességén 
nem  fölötte  bámul,  s  csak  a  nemtelenek  adóztatási 
rendszerére  terjeszti  vizsgálatait ;  mit  fog  gondolni,  ha 
látja,  hogy  a  A.  megyében  minden  colonicalis  telek 
birtokosa  15,  B-ben  3  forintot  fizet;  C-ben  a  teher  leg- 
nagyobb részét  szarvasmarha  viseli ;  D-ben,  hol  a  nemes- 
ség juhok  nemesítésével  foglalkozik,  a  concurrentia 
kizárása  végett  a  teher  a  jobbágyok  juhaira  vettetett ; 
E-ben  s  F-ben  egy  ötödik  s  hatodik  adókivetési  rend- 
szer divatozik,  legfölebb  azon  egy  hasonlattal,  hogy  az 
adó  majdnem  mindenütt  a  tőkén  s  nem  a  jövedelmen 
fekszik.  Mit  fog  mondani,  ha  egyik  megyéből  a  másikba 
utazva,  a  legjobb  utat  naponként  kétszer  háromszor  a 
legrosszabbal  cserélte  föl ;  ha  útjában,  csakhogy  az  út 
valamely  falu  vagy  kastély,  vagy  épen  puszta  mellett 
menjen  keresztül,  mérföldeket  kellé  kerülnie,  s  hallá, 
hogy  ez  is  a  municipalis  rendszer  következése ;  ha  tud- 
tára esett,  hogy  némely  helyen  az  út  szántszándékkal 
hanyagoltatott  el,  csakhogy  a  szomszéd  megye  lakosai 
gabonát  bizonyos  vásárra  ne  hozhassanak ;  s  hogy  végre, 
midőn  egy  helyen  oly  törvények  sincsenek  még  végre- 
hajtva, melyek  1836-ban  hozattak,  másokban  már  az 
1856-ban  hozandó  törvények  hajtatnak  végre,  s  miként 
mindez  municipalis  rendszerünkből  veszi  eredetét  ?  Azon 
idegen  kétségkívül  úgy  gondolkodik,  s  azt  fogja  mondani, 
mikép  Magyarország  Istentől  megáldott  boldog  haza, 
népe  jó  és  nemes,  csak  azon  bajtól  mentetnék  meg, 
mely  kifejlődését  lehetetlenné  teszi,  s  melyet  munici- 
palis szerkezetnek  neveznek.  S  most  menjünk  tábla- 
bíráink  egyikéhez,  akár  épen  szobájában  Corpus  Jurisát, 
vagy  az  utolsó  debreczeni  kalendáriumot  forgassa,  akár 
pipázva  nagy  kandallójánál  üljön,  vagy  künn  lelegel- 
tetett mezején  a  mezei  rendőrségi  törvények  áldása 
felett  ábrándozzék,  s  kérdezzük  őt  municipalis  szer- 
kezetünkről, s  vajon  mit  fogunk  tőle  hallani  ?  Nem 
azt-e,  hogy  municipalis  szerkezetünknél  soha  tökéletesebb 
emberi  institutió  nem  létezett ;  hogy,  valamint  hazánk 

fennállását  egyedül  ennek  köszönheti :  úgy  nincs  nemzet 
Európában,  mely  azt  a  magyartól  ne  irigylené,  —  a 
mi  e  hazában  szép  és  jó,  az  mind  a  municipalis  szer- 
kezet szükséges  következménye ;  s  ha  ez  institutiónak 
vannak  is  kinövései,  e  kinövések  mind  könnyen  eltür- 
hetők,  ha  azon  veszélyekre  gondolunk,  melyeket  a 
centralisatio  hozna  nemzetünkre? 

Ki  itél  itt  józanon  a  kettő  között?  Hihetőleg,  mint 
az  ennyire  absolut  Ítéleteknél  lenni  szokott,  egyik  sem. 
Azonban  e  két,  egymástól  annyira  eltérő  vélemény, 
melyek  közül  mindenik  mellett  erős  meggyőződés  szó- 
lal fel,  világos  bizonysága  annak,  hogy  e  tárgy  körül 
fogalmaink  még  Dincsenek  tisztába  hozva;  minélfogva 
mielőtt  fejtegetésünkben  tovább  haladhatnánk,  előbb 
azon  okokat  kell  fölkeresni,  miknek  az  e  kérdés  körül 
létező  zavart  tulaj  donítnunk  kell. 

Ha  azon  módot  tekintjük,  melylyel  eddig  a  megyei 
rendszer  kérdése  Magyarországban  tárgyaltatott,  a  főok, 
mi  miatt  e  tárgy  discussio  által  inkább  homályba, 
mint  tisztába  hozatott,  kétségkívül  már  abban  fekszik, 
hogy  a  megye  municipiumnak  neveztetett.  Valamint  a 
rómaiaknál,  úgy  az  egész  középkor  alatt  mostanig,  a 
municipium-név  városoknak  vagy  más  kisebb  társasá- 
goknak adatott  s  így  municipalis  szerkezet  alatt  széles 
e  világon  nem  értetik  más,  mint  azon  politikai  inté- 
zetek összege,  melyek  szerint  ily  kisebb  testületeknek 
mind  belső  kormánya,  mind  a  közállományhoz  való 
viszonyai  rendezvék. 

Nálunk  a  »municipium«  szó  képleg  (figuratív e)  hasz- 
náltatik. Nálunk  —  s  okát  valóban  meg  nem  fogha- 
tom —  municipalis  szerkezetnek  az  neveztetik,  mi 
valamint  egykor  igen  helyesen  megyei  szerkezetnek 
mondatott,  úgy  még  napjainkban  is  egészen  megtartá 
ezen  természetét  s  a  municipalis  szerkezettől  lényegé- 
ben szintúgy  különbözik,  mint  azon  rendszertől,  mely 
szerint  valamely  státusszövetség  független  részei  kor- 
mányoztatnak. E  szavak  fölcserélése  szükségkép  a  fogal- 
mak összezavtrását  vonta  maga  után  s  oda  vezetett, 
hogy  megyei  szerkezetünk  municipalis  szerkezetnek 
neveztetvén,  benne  mindazon  tulajdonok  kerestettek, 
melyek    csak  a  szorosan  vett  municipalis    szerkezetnek 

következményei;  s  valamit  birva,  mit  municipalis  szer- 
kezetnek nevezünk,  a  municipalis  szerkezet  valódi 
jótéteményeiről  megfeledkeznénk,  míg  a  communalis 
szerkezet  kifejtésére  semmit  nem  tettünk.  Csak  ez 
eszmezavarnak  tulajdonítható,  hogy  megyéinket,  midőn 
egyrészről  majdnem  független  állományokul  tekintjük, 
másrészről  tisztán  municipalis  hatóságok  teendőivel 
foglaljuk  el;  s  ezen  eljárásunk  védelmére  a  külföld 
politikus  íróira  hivatkozánk,  megyei  szerkezetünkre 
alkalmazva  mindazt,  mit  ők  a  municipalis  szerkezet 
mellett  mondának,  —  noha  a  megyei  szerkezetben  a 
nevén  kívül  alig  van  valami  a  helyhatóság  azon  fogal- 
mából, melyet  ők  felállítottak. 

Megyéink  nem  municipiumok.  Az,  mit  municipalis 
szerkezetnek  nevezünk,  nemcsak  nem  érdemli  e  nevet, 
sőt  minden  municipalis  szerkezet  létezését  valóban 
lehetetlenné  teszi.  S  azért  minden  okoskodás,  melyet  a 
külföld  íróiban  a  municipalis  rendszer  mellett  felhozva 
találunk,  nemcsak  hogy  a  nálunk  divatozó  rendszer 
mellett  nem,  sőt  egyenesen  az  ellen  szól. 

Megyerendszerünk  annyiszor  s  oly  kitünőleg  nép- 
szerű publicistáink  által  neveztetett  municipalis  szer- 
kezetnek, hogy  ezen  állításom  némelyek  által  talán 
paradoxnak,  vagy,  mi  egy  idő  óta  szokássá  vált,  doctri- 
nair  szőrszálhasogatásnak  fog  mondatni.  Bővebb  okos- 
kodás helyett  legyen  szabad  megyéink  hatáskörét  azon 
szavakkal  előadni,  melyekkel  arról  Fényes,  statisztikája 
második  kötetének  131  -ik  lapján,  szól. 

»Az  egész  vármegye  kormányzása  a  megyei  közgyű- 
lés (gener.  congr.)  és  a  kis  gyűlés  (part.  cong.)  által 
tétetik  mozgásba.  Közgyűlés  évenként  rendesen  négy, 
de  szükséghez  képest  több  is  szokott  tartatni,  még  pedig 
teljes  nyilvánossággal,  benne  mindenki  megjelenhetvén 
s  a  nemesek  szavazati  szabadsággal  is  birván.  Tárgyai 
a  következők:  Itt  választatnak  országgyűlési  követek 
minden  főispáni  kijelölés  nélkül  s  adatnak  nekiek  uta- 
sítások; a  közbizodalmat  elvesztett  követeket  vissza- 
hívja; az  udvari  kanczellária  s  helytartótanács  rendeleteit 
és  intéz  vényeit  vagy  elfogadja  és  végrehajtás  végett  az 
illető  tisztviselőknek  kiadatni  rendeli,  vagy,  ha  ezek  a 
törvénynyel  megegyezhetők  nem  lennének,  irántok  ille- 

delmes  hangon  felírást  határoz ;  a  házi  adót  minden 
évre,  a  szükséghez  mérve,  megszabja;  az  adórovatalokat 
s  osztályozásokat  meghatározza  s  minden  adót  egyen- 
kint a  helységekre  kivet  s  a  nemesi  adóajánlatokra 
nézve  kulcsot  szab ;  börtönének  állapotját,  rabjainak  s 
mindennemű  megyei  pereknek  számát  s  jegyzőkönyvét 
a  helytartótanácsnak  évenkint  megküldi;  statútumokat 
hozhat,  melyek  a  király  által  megerősíttetvén,  a  megye 
határain  belül  mindenkire  nézve  kötelezők ;  a  hús  árát 
időszakonként  minden  kebelbéli  helységben  —  a  királyi 
városokat  sem  véve  ki  —  megszabja ;  a  policziára  fel- 
ügyel ;  a  tisztikar  fölött  ellenőrködik  s  számadásra 
vonhatja ;  a  fekvő  katonaság  szállásolása  iránt  rendel- 
kezik ;  azok  ellen,  kik  a  bírói  Ítéleteknek  makacsul 
ellenszegülnek,  hatalomkart  rendel ;  nemes  és  nem  nemes 
folyamodók  kéréseit  elintézi;  szóval  a  törvény  határai 
közt  saját  dolgában  függetlenül  végez  s  rendelkezik; 
de  bíróságot,  a  gyűlés  méltóságát  illetlen  kifejezésekkel 
megsértő  egyének  rögtöni  elmarasztását  kivéve,  sohasem 
gyakorol.  —  Kis  gyűlések  csak  akkor  tartatnak,  ha 
valamely  dolog  jövő  közgyűlésig  halasztást  nem  szen- 
vedhet, ekkor  is  jegyzőkönyveik  közgyűlés  elébe  ter- 
jesztendők.« 

Fényes  Eleknek  ezen  előadása,  felfogásom  szerint, 
nem  áll  egészen.  Jelesen  az,  hogy  a  megye  által  hozott 
statútumok  csak  a  királyi  megerősítés  után  válnak  a 
megye  határain  belül  kötelezőkké,  legkevesebbet  mondva, 
controvers  kérdés,  melyre  nézve  törvényeink  jelen  állá- 
sában én  Fényessel  épen  ellenkező  véleményben  vagyok, 
meg  levén  győződve,  miként  a  megyei  statútumoknak, 
hogy  a  megye  határai  között  kötelezőkké  váljanak, 
királyi  megerősítésre  szükségök  nincs. 

Épen  oly  kevéssé  helyes  azon  állítás,  hogy  a  megyei 
gyűlés,  a  gyűlés  méltóságát  illetlen  kifejezésekkel  meg- 
sértő egyének  rögtöni  elmarasztalását  kivéve,  bíróságot 
soha  nem  gyakorol.  Ezt  alig  mondhatjuk  oly  testület- 
ről, mely  minden  nemesnek  büntető  perbefogatásáról 
határoz,  melyre,  a  karhatalmi  kérdéssel,  a  polgári  per- 
lekedés egyik  fontos  része  bízatott.  Miután  azonban 
Fényes  érdemei  országszerte  elismertetvén,  e  jeles  tudó- 
sunkat senki    megyei   szerkezetünk  iránti    ellenségeske- 

déssel  nem  vádolhatja,  czélirányosabbnak  látszott,  ha 
megyegyűléseink  jelen  hatásköréről  szólva,  az  ő  szavai- 
val élek.  Ha  én  szólok  e  tárgyról,  kit  a  megyei  szer- 
kezet barátjának  nem  tartanak,  némelyek  által  —  mire 
tapasztalásaim  vannak  —  talán  a  leghívebb  előadás  is 
torzképnek  neveztetnék.  E  jeles  tudósunk  előadása,  ki 
kevéssel  az  idézett  hely  után  vármegyéink  municipalis 
szerkezetét  alkotmányunk  legdrágább  kincsének  nevezi, 
senki  előtt  gyanús  nem   lehet. 

A  megyei  gyűlés,  mely  e  hatáskörrel  felruháztatott, 
áll  a  tisztviselőkön  kívül  (kik  legújabb  törvényünk 
szerint  nem-nemesek  is  lehetnek),  a  megye  összes 
nemességéből,  úgy  hogy  a  gyűlés  hatásköréhez  tartozó 
tárgyakra  nézve  minden  egyes,  a  gyűlésben  jelenlevő 
nemes  egyenlő  szavazattal  bir. 

A  nemesek  száma  különböző :  Borsod-,  Pozsony-, 
Szathmárban  (Fényes  szerint)  több  30,000-nél,  Mosony- 
ban  nem  egészen  4001.  Szintoly  különbség  van  a  megyék 
kiterjedésére  nézve.  Tornának  kiterjedése  10  □,  Biharé 
200  D-mérföldet  tesz. 

Már  most  kérdem  elfogulatlan,  sőt  legelfogultabb 
olvasóimat :  vajon  a  rendszer,  mely  megyéinknek  ily 
hatáskört  ad,  neveztethetik-e  municipalis  szerkezetnek? 
Ha  nem,  akkor  mindazon  okoskodások,  melyekben  a 
külföld  írói  a  municipalis  rendszer  mellett  felszólaltak, 
s  melyek  majdnem  szórul-szóra  megyei  szerkezetünk 
védelmére  alkalmaztattak,  mit  bizonyítanak  egyebet, 
mint  hogy  azok,  kik  ezt  teszik,  vagy  a  külföld  fogal- 
maival ismeretlenek,  vagy  megyei  szervezetünk  lényegét 
soha  íigyelmökre  nem  méltaták. 

Közel  két  éve,  hogy  Kossuth  Lajos  a  Pesti  Hirlap 
vezetésétől  visszalépvén,  ezen  lap  jelen  megyei  szerkeze- 
tünket vizsgálata  tárgyául  tévé,  s  azon  meggyőződéssel 
lépett  föl,  miként  míg  megyei  szervezetünk  jelen  alakjá- 

1  A  különbséget,  mely  az  egyes  megyék  nem-nemes  lakosainak 
száma  között  létezik,  felhozni  e  helyen  nem  szükséges,  miután 
nem-nemes  honfitársaink  megyei  szerkezetünkben  semmi  joggal 
nem  birnak.  E  különbség  azonban,  mely  mind  a  közigazgatás, 
mind  főkép  a  háziadó  tekintetében  fontos,  szintén  igen  tetemes, 
miután,  például,  Tornának  népessége  19,000,  Pesté  s  Bácsé  500,000 
lélekre  vétetik  föl. 

ban  fennáll,  kifejlődésünk  lehetetlen.  Sok  szebbnél  szebb 
előadást  hallánk  s  olvastunk  azóta  a  centralisatió  álta- 
lános veszélyeiről ;  hallottuk,  miként  nem  élvezheti 
Franeziaország  vérrel  szerzett  szabadságát,  csak  mivel 
alkotmányában  a  központosítás  elve  alkalmaztatik ; 
emlékeztettünk  Anglia  s  Amerika  gyarapodására,  melyet 
ez  országokban  a  municipalis  rendszer  idézett  elő ; 
minden,  mit  Rotteek  s  Welker  egy  részről,  Haller  s 
Peyronet  a  másikról  a  helyhatósági  rendszer  magaszta- 
lására írtak,  újra  elmondatott,  hogy  a  világ  példája  s 
annyi  tekintélyek  szavai  a  szentségtelen  vakmerőket, 
kik  a  magyar  alkotmány  palládiumát  megtámadni 
bátorkodtak,  visszaijeszszék.  De  mit  bizonyít  mindez, 
ha  megyei  szerkezetünkre  fordítva  figyelmünket,  meg- 
győződünk, miként  az,  a  forgalmak  tökéletes  össze- 
zavarása nélkül,  municipalis  rendszernek  nem  nevez- 
tethetik, s  miként  azon  közigazgatási  forma,  melyet 
megyéinkben  találunk,  nemcsak  a  franczia  centralisatió- 
nak,  hanem  minden  alkotmányos  rendnek,  minden 
nemzeti  egységnek  ellentétét  képezi.  Minden  vitatko- 
zásban első  szabály,  hogy  a  tárgyakat  saját  neveiken 
nevezzük.  Mi  tehát  azt  megyei  szerkezetnek  nevezve, 
egész  szorgalommal  vizsgálandjuk :  vajon  e  szerkezet  jó 
s  czélszerü-e  mind  hazánk  jelen  állása,  mind  annak 
jövő  kifejlődése  szempontjából? 

A  megyei  szerkezet  legfőbb  tökélye,  mely  már  egy- 
maga elégséges  volna,  hogy  azt  minden  institutiónak 
elébe  tegyük,  abban  fekszik,  miszerint  a  hazát  a 
centralisatiótól  őrzi  meg,  —  haliám  nem  egyszer,  de 
százszor,  s  pedig  olyanoktól,  kiket  a  magyar  éghajlat 
alatt  jeles  embereknek  szoktak  nevezni.  Ujabb  időkben 
sok  mondatott  s  Íratott  a  centralisatió  ellen,  s  magá- 
ban Francziaországban  is  a  községi  élet  elölése  valódi 
szerencsétlenségnek  tartatik ;  de  vajon  ebből  az  követ- 
kezik-e :  hogy  az  emberi  nem  csak  a  franczia  alkot- 
mány egyenes  ellentétében  keresheti  üdvét,  vagy  hogy 
a  szabadság  csak  ott  állhat  fel,  hol  a  megye,  vagy  ily 
értelemben  vett  helyhatóság  minden  hatalmat  elnyel, 
úgy,  hogy  valamint  Francziaországban  tisztán  községi 
tárgyak  is  a  kormány  rendelkezésére  bízattak :  úgy  itt 
az  is,  mi  az  egész    hazát    érdekli,  a  megyének    adatik 

által?  Mintha  bizony  minden  bajunkoD  segítve  lenne, 
mihelyt  minden  teendő  egy  ponton  összezavarását 
utánozzuk.  Hiszen  épen  ez  az,  mi  miatt  Francziaország 
szenved,  azon  egy  különbséggel,  hogy  a  zavar  helyének 
a  középponti  kormány  helyett  mi  a  megyét  választjuk. 
Ekként,  bármennyire  különböznek  Francziaország  viszo- 
nyai azoktól,  melyeket  hazánkban  találunk,  maga  e 
nagy  birodalom  példája  is  csak  arra  int,  hogy  miután 
Francziaországban  látjuk,  hová  vezethet  a  magában 
leghelyesebb  eszmének  részben  hibás  alkalmazása, 
miután  látjuk,  miként  még  a  század  legnagyobb  láng- 
esze által  organisált  administratio  is  oly  ügyek  czél- 
szerü  kezelésére,  melyek  természetes  körén  kívül  feksze- 
nek, alkalmatlan :  mi  állományunk  egyes  működő 
részeire  szintén  ne  bízzunk  oly  tárgyakat,  melyeknek 
kezelésére  azok  alkalmatlanok.  Már  pedig  ezt  tapasztal- 
juk jelenleg  megyei  szerkezetünknél. 

Az  alkotmányos  élet  legszebb  eszméje  kérdésén  kívül 
az,  hogy  senki  azon  ügyek  elrendezéséből,  melyek  őt 
érdeklik,  kizárva  ne  legyen.  Az  egyes  alkotmányok 
aránylagos  becsét  az  úgynevezett  selígovernment  nagyobb 
vagy  kisebb  kitérj edésbeni  valósítása  után  ítélhetni  meg 
legjózanabban,  s  ép  ez  önkormány  létesítése  az,  mi 
megyei  szerkezetünkön  leginkább  magasztaltatik. 

De  ne  ámítsuk  magunkat  szép  szavak  által,  melyek 
lelkesedéssel  kimondatván,  sokszor  évekig  ép  oly  lelkese- 
déssel ismételtetnek,  a  nélkül,  hogy  valakinek  csak 
eszébe  is  jutna,  miként  mindenek  előtt  e  szavak  értel- 
mezése kívántatik.  És  vajon  megyéink  érdemlik-e  hát, 
hogy  felölök  mondassék,  miként  az  önkormányzás 
(selfgovernement)  eszméjén  alapulnak. 

Az  önkormányzás  eszméjének  két  következménye  van. 

Először,  hogy  azoknak,  kiket  valamely  tárgy  érdekel, 
annak  intézésében  részök  legyen. 

Másodszor,  hogy  azokon  kívül,  kiket  a  tárgy  érdekel, 
senki  az  intézkedésbe  be  ne  folyhasson. 

Hol  a  kellékek  egyike  hiányzik,  beszélhetünk  bár- 
mennyit a  szabadságról,  de  habár  egyesek  sokat  kor- 
mányozhatnak, önkormányról,  jól  rendezett  alkot- 
mányos életről,  teljes  meggyőződésem  szerint,  szó  sem 
lehet. 

S  most  nézzük  önámitás  nélkül  megyei  szerkezetün- 
ket, s  mondjuk  ki  őszintén,  vajon  ez  institutió  megfelel-e 
az  önkormányzás  eszméjének?  Ha  elvonatkozunk  is 
attól,  hogy  népünknek  nem  nemes  osztályai,  azaz  majd- 
nem az  egész  nemzet,  a  megyékben  minden  befolyásból 
kizáratván,  azon  rendszer,  mely  mellett  ez  történik, 
gúny  nélkül  selfgovern mentnek  alig  neveztethetik ;  ha 
megengedjük,  hogy  most,  miután  a  birtok-  s  hivatal- 
képesség kivívatott,  e  létező  anomália  nem  tarhatja  föl 
magát  sokáig,  s  így  megyerendszerünk  ezen  hiánya 
meg  fog  szűnni :  vajon,  csupán  azon  hatásra  tekintve 
is,  melyet  a  nemesekre  gyakorol,  megfelel-e  azon  rend- 
szer kivánatainknak,  főkép,  ha  az  önkormány  azon 
második,  általunk  említett  kellékére  fordítjuk  figyel- 
münket, mely  szerint  szükség,  hogy  senki  ne  bírhasson 
befolyással  oly  tárgyak  elintézésére,  melyek  őt  nem 
érdeklik  ? 

Minden  alkotmányos  formának  czélja  az  egyéni  sza- 
badság biztosítása  s  ezért  jól  és  helyesen  Ítélnek,  kik 
minden  állományi  szerkezetet,  mely  által  e  szabadság 
szükségen  felül  korlátoztatik,  hiányosnak  tartanak.  — 
Közállomány,  melyben  az  egyes  polgárnak  közdolgokra 
való  befolyása  csak  bizonyos  időkben  gyakorlandó 
választási  jogra  szoríttatik,  habár  elvben  az  emberi 
jogok  elismerését  foglalja  is  magában,  gyakorlatilag 
szintén  oly  károsan  működhetik,  mint  az  absolutismus 
bármely  neme ;  s  azért  még  egyszer  mondom :  jól  s 
helyesen  Ítélnek  mindazok,  kik  az  oly  alkotmányt, 
melyben  a  valóságos  municipalis  életnek  tér  nem 
engedtetett,  szabad  alkotmánynak  elismerni  nem  akarják. 
De  ép  ezen  szempont  az,  melyből  megyei  szerkezetünk 
fentartásának    lehetetlenségéről    meg    kell    győződnünk. 

Akarjuk,  hogy  az  egyéni  szabadság  sérthetlenül 
fentartassék,  —  akarjuk,  hogy  azon  ügyek  elhatározása, 
melyek  csak  a  polgárok  bizonyos  részét  —  például  egy 
város  vagy  egy  megye  lakóit  érdeklik,  —  nem  mások, 
hanem  ép  azok  által  rendeztessenek  el,  kiket  érdekelnek. 
Az  ország  több,  mint  egy  törvényhatóság ;  ki  kételkedik 
ezen?  —  de  ha  Péter,  Pál  s  Jánosnak  dolguk  van 
egymással,  s  e  dolog  kívülök  senkinek  nem  használ  s 
nem    is    árthat:    vajon    azért,  mivel    hat  vagy  nyolcz, 

vagy  épen  az  egész  megye  több  e  háromnál,  Péter, 
Pál,  s  János  a  nemes  megyére  fogják-e  bízni  dolgaikat? 
Es  az  egyes  megye,  város  vagy  falu  nem  követelheti-e 
szintoly  joggal,  hogy  azon  tárgyak,  melyek  nem  az 
egész  országot,  hanem  csak  őket  érdeklik,  szintén  nem 
az  ország  által,  hanem  csak  általok  határoztassanak 
el  ?  Ez  minden  valóságos  municipalis  szerkezet  egyszerű 
alapja,  s  ha  megyei  szerkezetünket  erre  vezethetjük 
vissza,  nincs  mit  aggódni  fenmaradásaért,  benne  akkor 
a  központosítás  alkotmányos  voltának  egyik  biztosítékát 
birjuk.  De  megyei  szerkezetünkben  megvannak-e  e 
kellékek  ? 

Nézzünk  körül  az  országban.  Egy  falu  lakói  saját 
hasznukra  s  költségökön  utat  vagy  más,  csak  őket 
érdeklő  közmunkát  akarnak  véghezvinni,  —  ki  az,  ki 
ez  ügyben  határoz?  A  nemes  vármegye. 

Egyes  kerület  vagy  járás  mezei  rendőrségi  birót 
kivan,  tisztán  azon  ügyek  elhatározására,  melyek  rend- 
őrségi tekintetben  ezen  kerületben  vagy  járásban  előadhat- 
ják magokat  ;  s  ki  fog  itt  határozni?  A  nemes  vármegye. 

Es  ha  az  egész  ország  nevében  itélő  bíró  Ítéleteinek 
végrehajtására  karhatalom  kívántatnék,  kitől  kérjük  ? 
A  vármegyétől. 

Nincs  tárgy  e  hazában,  mely  a  megye  köréhez  nem 
vonatkoztatnék.  De  ép  ebben  fekszik  megyei  szerke- 
zetünk gyengesége. 

Az  egyes  megyék  érdekein  kívül  vannak  e  haza  pol- 
gárainak más  érdekeik  is,  a  melyekről  gondoskodnunk 
kell.  Vannak  tárgyak,  melyek  az  egész  országot,  — 
vannak,  melyek  csak  egy  falut  érdekelnek.  Ily  tárgyakat 
a  megye  határozatára  bízni  nem  egyéb,  mint  az  egész 
falu  dolgait  Péter,  Pál  s  János  uraimékra  —  vagy  azt, 
mihez  csak  Péternek  van  köze,  az  egész  falu  elhatáro- 
zására bízni,  mi  kérdésen  kívül  czéliránytalan  s  ártalmas 
a  megbízottra  is,  mivel  oly  munkával  bízatott  meg, 
melynek  becsületes  bevégzésére  elégtelen.  Nézzünk, 
vagy  inkább  hallgatódzzunk  körül  kissé  az  országban. 
A  megyerendszernek  sok,  főkép  Isten  által  szép  szónoki 
tehetséggel  megáldott  barátai  vannak ;  de  vajon  mi 
ellen  fogunk  legtöbb  panaszt  hallani,  nem  egyes,  hanem 
összes     lakóinak    minden    osztálya   között?    Nemde    a 

megyék  ellen?  A  jobbágy  leginkább  azon  terhekről 
panaszkodik,  melyek  általok  rovattak  rá ;  a  polgár  az 
ipar  hátramaradását  bennök  keresi ;  a  hazafi  szomorúan 
felsóhajt,  hogy  a  legüdvösebb  törvények,  melyekért 
annyira  küzdött,  egyes  megyék  hanyagsága  által  meg- 
hiusíttattak.  S  vajon  hát  mind  e  panaszok  mit  bizo- 
nyitanak  ?  Azt-e,  hogy  minden  municipalis  szerkezet 
rossz?  Korántsem;  de,  kérdésen  kívül,  bizonyítják  azt, 
hogy  a  megyei  szerkezet  jelen  alakjában  rossz,  s  hogy 
valamint  azt  municipalis  szerkezetnek  nevezni  a  fogal- 
mak összezavarása  nélkül  nem  lehet :  úgy  ezen  institu- 
tióban,  mely  polgáraink  minden  osztályainak  érdekét 
sérti,  az  önkormányzás  eszméje  létesítését  csak  az 
találhatja,  ki  vagy  —  Verbőczy  szerint  —  a  magyar 
nemzet  alatt  csupán  a  nemességet  érti,  vagy  nincs 
tisztában  e  szó  értelmével :  önkormányzás. 

Ha  visszatekintek  azon  discussióra,  mely  a  Pesti 
Hirlap  s  a  két  haza  többi  hírlapjai  között  a  megye- 
rendszer iránt  majdnem  másfél  évig  folyt,  bámulnom 
kell  a  mód  felett,  mely  szerint  e  vitatkozásban  ama 
rendszer  védelmezői  eljártak. 

Voltak,  kik  megyerendszerünkben  nemzetünk  geniu- 
sának1  következményét  látják,  s  ebből  következtetik 
annak  változhatlanságát. 

Tudjuk,  egy  idő  óta,  főkép  a  történet-  s  alkotmány- 
tanból, különös  becse  kerekedett  bizonyos  szépen  hangzó 
phrasisoknak,  melyek  Mephisto  híres  tanácsa  szerint, 
»denn  eben  wo  euch  die  Begrifte  fehlen,  da  steht  das 
Wort  am  rechten  Ort«,  nagyobb  munkák-  s  folyóira- 
tokban, valahányszor  más  magyarázat  hiányzik,  hasz- 
náltatni szoktak.  Vallás,  ipar,  mezei  gazdaság,  alkot- 
mány, sőt  maga  az  egyes  népek  hadi  rendszere  tisztán 
a  nemzetek  jelleméből  magyaráztatik  meg,  mintha  a 
macedoni  phalanx  s  a  római  legio  épen  úgy  e  két 
nemzet  természetes  tulajdonaiból  venné  eredetét,  mint  a 
mód,  miként  a  vad  ludak  vagy  darvak  szállni  szoktak. 
Mindez  általános  phrasisok  csak  azt  bizonyíták,  hogy 
azok,  kik  velők  élnek,  nem  tudtak  vagy  nem   akartak 

1  A  .nemzeti  genius"  itt  fordul  elő  először  a  magyar  iroda- 
lomban. Azóta  szárnyas  ige  lett. 

bizonyos     állapotok     megmagyarázására     más     okokat 
keresni. 

Vajon    hát    miben    áll    nemzetünk   jellemének    azon 
része,    mely    a    megyei    szerkezetet,     miként    az    most 
fennáll,  előidézte,  vagy  szükségessé  teszi?  —  Menjünk 
Amerikába,  s  ha  az  angol-  és  német-faj  között,  mely  e 
világrészt  lakja,  több  municipalis  életet  találunk,  mint 
bárhol,    s    ha    a    széthúzó    municipalis    élet    e    népek 
anyaországaiban    napról-napra   inkább    eltűnik :    ebből 
mi  következik?  Az  e,  hogy  a  municipalis  szerkezet  az 
angol    s    német    nemzet  jelleméből  fejlődik,  vagy  hogy 
vele  ellentétben  áll  ?  Kinek  hígyünk  ?    Azon  francziák- 
nak-e,    kik    Svájczban    majdnem    független   municipiu- 
mokra    oszlanak,    vagy    azoknak,    kik    nagy  hónukban 
a  központosítást    túlzásig   tökéletesítek?  Az  Orosz-biro- 
dalomban  lakó    szlávság,    vagy    azon    szlávok,   kiket  a 
török-elnyomás     alatt     találunk,     hordj  ák-e     magukon 
nemzetiségűk  valódi  bélyegét?  Vagy  mindezen  különb- 
ségek, melyeket  ugyanazon  népeknél,  különböző   száza- 
dokban, vagy  külön  éghajlat  alatt  találunk,  nem  bizo- 
nyítják-e   inkább    azt,    hogy  a  műveltség  egy  bizonyos 
fokán    az    alkotmányos    forma,    mely    alatt    valamely 
nemzet  él,  nem  természetes  hajlamának,  hanem  egészen 
más  okoknak  eredménye,  melyeket   fölkeresni  kétségen 
kívül    nehezebb,    de    hasznosabb  is,  mint  oly    theoriák 
felállítása,    melyek   az    emberi  szabadsággal  ellentétben 
állva,  minden  haladás  lehetőségét  kizárják.  Es  ha  most 
hazánkat  s  a  jelen  kérdést  tekintjük,  azok,  kik  megyei 
szerkezetünket     a     nemzeti     jellem      következményéül 
állítják,  szíveskedjenek  kijelölni  a  kort,  melyben  nem- 
zetünk e  jellemét  követé.  A  megyeszerkezet  Szent  István 
és  az  első  Árpádok  alatt  inkább  Nagy  Károly  grófsági 
alkotmányára     emlékeztet ;    a    második    időszak,    mely 
alatt     Magyarországban     kevesebb     municipalis     életet 
találunk,    mint    ugyanazon    korban    Európa     bármely 
hazájában,  inkább  az  állítás  ellen,  mint  mellette  szól: 

—  marad  tehát  az  egész  theoria  bebizonyítására  tisztán 
hazánknak  a  törökök  által  volt  elfoglalásának  korszaka, 

—  s  miután  e  korszakban  a  municipalis  élet  már 
magából  a  dolgok  természetéből  fejlődött  ki,  a  nemzeti 
jellem  munkásságának  vajmi  csekély  tér  marad. 

Hasonló  ebhez  azon  állítás,  miként  megyei  szerke- 
zetünk alkotmányunk  szelleméből  fejlődik  ki  s  annak 
szükséges  következménye.  Ha  mellőzzük  is,  bogy  nem- 
zetünk jelen  alkotmányához  —  mint  a  szolga  a  közép- 
korban földjéhez  —  lekötve  nincs,  s  bogy  bármi  alkot- 
mány fentartása  csak  eszköz,  de  nemzeti  törekvéseink 
czélja  nem  lehet,  minélfogva  az  egész  okoskodás  a 
megyei  szerkezet  mellett  mit  sem  bizonyít :  nem  külö- 
nös-e, ha  azok,  kik  alkotmányunk  megváltoztatása 
után  törekednek,  kik  azon  meggyőződésből  indulva  ki, 
hogy  alkotmányunk  jelen  középkori  helyzetében  nem 
tarthatja  fel  magát,  bátran  a  legmélyebbreható  újításokat 
indítványozzák ;  ha  azok,  mondom,  a  megyei  szerkezet 
megváltoztatását  azért  ellenzik,  mivel  e  szerkezet  azon 
alkotmánynak  kifolyása,  melynek  tökéletes  átalakítását 
ők  is  szükségesnek  tartják? 

Mások  ismét  a  históriában  keresek  fegyvereiket,  s 
előadák,  miként  nemzetünk  csak  a  megyerendszer  által 
tartotta  fel  eddig  szabadságát,  s  hogy  ily  tapasztalás 
után  ezen  institutióról  lemondani  képtelenség.  De  vajon 
e  históriai  ok  bizonyít-e  egyebet,  mint  hogy  voltak 
idők,  mikor  a  megyeszerkezet  hazánkban  czél-  s  kor- 
szerű volt  ?  Oly  tétel,  melynek  bebizonyítása  egy  száza- 
dokig fennállott  institutiónál  szükségtelen. 

A  centralisatio  által  minden  nemzet  concret  ereje 
növeltetvén,  bizonyos,  hogy  oly  haza,  melyben  köz- 
pontosítást találunk,  külső  hatalom  által  nehezebben 
győzethetik  le:  de  bizonyos  az  is,  hogy  a  már  legyőzött 
nemzet  csak  helyhatósági  szerkezetében  tarthatja  meg 
egykori  szabadsága  romjait ;  s  ha  a  mohácsi  ütközet 
után  a  török  Buda  várában  Magyarország  közéletének 
egyedüli  középpontját  foglalja  el,  nemzetünk  egy  csatá- 
ban legyőzve,  hihetőkép  sohasem  emelkedhetik  vissza 
testvérnépei  sorába.  De  valamint  a  municipalis  szerkezet 
ezen  érdemei  nem  fogják  senkivel  elfeledtetni,  hogy  a 
mohácsi  veszély  hihetőleg  soha  sem  éri  hazánkat,  ha 
a  nemzet  egész  ereje  egy  Mátyás  által  összetartva 
a  moslim-hatalommal  szembe  száll :  úgy  azon  meg- 
győződés, hogy  hazánk  csak  ez  institutiónak  köszönheti 
fenmaradását,  legfölebb  akkor  bizonyíthatna  valamit, 
ha    egyszersmind    bebizonyíttatnék,  miként  helyzetünk 

azóta  nem  változott.  S  én  nem  hiszem,  hogy  valaki 
ezt  mondhatná,  mintán  Európa  minden  nemzetei  között 

—  mennyi  és  mily  óriási  változásokon  ment  pedig 
által  földrészünk  csak  az  utolsó  ötven  év  alatt  is  — 
alig  van  egy,  melynek  jelen  állapota  s  azon  viszonyok 
közt,  melyekben  másfél  század  előtt  élt,  nagyobb 
különbséget  találnánk,  mint  épen  honunkban. 

Ha  országunk  állapotát  a  XVII.  század  közepe  felé 
tekintjük,  mit  látunk  ?  Magyarországnak  majdnem  fele 
a  török  járom  alá  görnyedve ;  szabad  része  belháborúk 
által  széttépve,  —  mintha  a  végzet  a  szolgaság  és 
szabadság  kínjait  egyszerre  akarná  éreztetni  nemze- 
tünkkel ;  középpont  nélkül  —  mert  fővárosát  az 
osmán  foglalta  el,  —  s  fejedelmei  a  hazán  kívül 
laktak ;  földtermesztése  a  legaljasabb  fokon,  csak  épen 
hogy  mindennapi  szükségeit  födözze  ;  kereskedés  és  ipar 
nélkül,  —  egy  nagy  csatatér,  melyen  a  nép  vallásos 
és  nemzeti  függetlenségét  naponként  vérével  oltalmazá : 

—  ilyen  volt  akkor  hazánk  állapota.  Ha  ez  állapotot 
összehasonlítjuk  a  jelennel,  midőn  elgyengülve  bár 
hosszú  küzdések  után,  de  mégis  nyugodtan  találjuk 
nemzetünket,  —  midőn  a  földmívelés  és  ipar  fejlődését 
ha  más  nem,  legalább  az  bizonyítja,  hogy  naponként 
inkább  érezzük  azon  korlátokat,  melyek  a  fejlődést 
akadályoztatják,  —  midőn  a  vallásos  súrlódások  a 
csatamezőről  legalább  már  tanácstermeinkbe  szorultak 
stb.  :  —  ki  fogja  tagadni,  hogy  helyzetünk  más,  mint 
melyben  apáink  e  hont  számunkra  megtarták,  s  hogy 
mennyivel  inkább  kötelességünk  elismerni  azon  roppant 
háladatossági  terhet,  melylyel  őseinknek  tartozunk, 
annyival  inkább  meg  kell  győződnünk  az  iránt  is, 
miként  hazánknak  egészen  megváltozott  állapotja  tőlünk 
más  tetteket,  a  hon  fentartása  különböző  eljárást  kivan, 
mint  a  minőt  tőlök  tanulhatnánk. 

A  magyarnak  a  XVII.  században  egy  czélja  volt : 
fentartani  nemzetiségét.  Anyagi  és  szellemi  kifejlődése 
miként  juthatott  volna  eszébe,  midőn  hazáját  még  nem 
nevezheté  tulajdonának,  midőn  még  nem  tudá,  ha  nem 
jut-e  kevés  idő  múlva  idegen  hatalom  alá  maga  a 
tűzhely,  melynél  gyermekeit  neveli? 

Föladata   nehéz    volt,  de  egyszerű :    fentartani,  meg- 

őrizni,  legfölebb  valamivel  nevelni  azon  töredékeket, 
melyek  hazája-  s  nemzetiségéből  reá  maradtak  ;  s  nem 
bámulhatja  senki,  ha  minden  gondját  s  törekvését  azon 
egy  pontra  forditva,  melyre  munkásságának  hatása 
kitérj edett,  e  században  minden  életet  csak  a  szűk 
megyei  körökben  látunk,  a  történetekben  nemzet  helyett 
csak  egyes  individualitásokat,  haza  helyett  csak  hely- 
hatóságokat, vagy  legfölebb  valamely  dunai,  tiszai 
kerületet  találunk.  De  mi  akkor  nemzetünk  helyzetéből 
fejlődött,  mi  akkor  józan  és  czélszerű  vala  :  illik-e  az 
még  korunkhoz  is  ?  Most,  a  XIX.  század  közepett, 
hol  nemzetiségünk  —  hála  a  Mindenhatónak  s  őseink 
kitürésének !  —  némileg  biztosítva  van,  hol  ellenség 
nem  tiporja  hazánk  földét,  s  fennállásunk  nem  támad- 
tatik  meg  :  ragaszkodhatunk-e  tovább  is  azon  módok- 
hoz, melyekkel  eldődeink  e  hazát  fentarták?  Ideje 
most  már  kifejlődésünkről  gondolkoznunk,  módokat 
keresnünk,  mik  szerint  felküzdve  magunkat  a  független 
népek  sorába,  szomszédait  haladásukban  utolérje  nem- 
zetünk ;  s  végre,  miután  a  szabadság  annyi  vérrel 
visszaszereztetett,  arra  fordítsuk  gondjainkat,  miszerint 
az  megtartassék.  Nem  hallottunk  senkit,  ki  korunkban 
e  hon  védelmére  szükségesnek  gondolta  volna,  hogy 
mezőink  kopáran  hagyassanak,  vagy  az  utak  s  hidak 
elrontassanak  ;  vagy  ki  rendkívüli  szerencsének  tartotta 
volna,  ha  folyóink  egyike  eláradva,  kastélyát  úgy 
körülvéve,  hogy  ahhoz  közelíteni  nem  lehet ;  s  mégis 
ez  vala  őseink  védelmi  rendszere  ;  elégetek  már  kalász- 
ban álló  vetéseiket,  lerontanak  hidakat,  fölárkolák 
országutaikat,  hogy  a  nagy  pusztaság  győző  elleneik 
haladását  akadályoztassa ;  örültek,  ha  a  Duna  vagy 
Tisza  e  hazának  virágzó  téréit  elborítá,  mert  legalább 
eltakar á  a  szolgaság  elől.  S  vajon,  ha  ezekre  nézve 
nézeteink  annyira  megváltoztak,  nem  jut-e  eszünkbe, 
hogy  midőn  nemzetünk  tisztán  védelmi  helyzetéből 
kilépve,  haladás  után  vágyódik,  politikai  rendszerünk- 
ben szintén  létezhetnek  némely  intézkedések,  melyeknek 
napjainkban  alkalmazása  nem  józanabb,  mint  ha  lehető 
ellenséges  megtámadások  ellen  újonnan  életbe  léptetnők 
mindazt,  mit  őseink  a  törökök  ellenében  annyi  sikerrel 
használtak ;    s    hogy,    legalább    mi    a    megyék    annyira 

magasztalt  vis  inertiae-jét  illeti,  ez  századunkban,  mely 
a  haladást  tűzte  jelszavául,  azok  közé  tartozik.  A  régi 
egyiptomiak  azon  hitben,  hogy  halottaik  lelkei  pár 
ezer  év  nmlva  ismét  visszatérnek,  s  a  testet,  melyben 
egykor  laktak,  újonnan  felelevenítik,  nagy  gondot  for- 
dítanak holttesteik  fentartására,  melyeket  bebalzsamozva, 
száz  kisebb  s  nagyobb  szalagokkal  összekötözve  találunk 
sírboltjaikban.  Képe  ez  annak,  mit  őseink  e  nemzettel 
tevének,  melynek  szétroncsolt  testeit  gondosan  össze- 
kötözgetve azon  reményben  őrzék  annyira,  hogy  a  lélek 
majdan  visszatér,  s  új  tettekre  fogja  ébreszteni  a  nagy 
halottat.  De  most,  midőn  e  remény  teljesülni  kezd, 
midőn  csakugyan  mozdulatot  veszünk  észre  az  annyi 
ideig  meredt  testben,  midőn  szemei  megnyíltak,  tagjai 
nyúlni  kezdenek,  vajon  rajta  hagyjuk-e  a  nehéz  halotti 
takarót ;  vajon  a  kötelékeken,  melyek  tagjait  halotti 
álmában  épen  tárták,  még  most  se  tágítsunk,  hogy  a 
mutatkozó  élet  ismét  elnyomassák,  hogy  tagjai  újra 
elmerevedjenek  ?  S  mi  egyebet  kivannak  tőlünk  azok, 
kik  átlátva,  hogy  hazánkban  sok  van,  min  javítani 
kellene,  —  épen  azt,  minek  erre  legnagyobb  szüksége 
volna  —  megyei  rendszerünket  akarják  változatlanul 
fentartani,  s  pedig  csak  azért,  mivel  ez  institutio  szá- 
zadok előtt  hasznosnak  mutatkozott.  Mintha  e  nemzet 
feladata  nem  volna  más,  mint  az  inertiának  Herculese 
gyanánt  állani  Európa  népei  közt,  melyet  feldönteni 
senki  nem  bir,  de  melyen  paczkázni  minden  gyermek- 
nek lehet ;  mintha  büszkeségünknek  elég  volna  téve, 
ha  alkotmányunk  fennáll,  habár  az  erős  tölgy  helyett, 
melyhez  azt  szívesen  hasonlítjuk,  csak  egy  száraz 
törzsök  maradt  volna  is,  mely  soha  zöld  ágakat  hajtani 
nem  fog  ;  —  mintha  végre  nemünk  történetében  nem 
volna  számtalan  példa  arra,  hogy  nemzetek  épen  azon 
institutiók  által,  melyeknek  egykor  fennállásukat  köszön- 
hetek, vesztek  el,  ha  azokhoz  még  akkor  is  ragaszkod- 
tak,^ midőn  ez  institutiók  kora  megszűnt. 

Es  hát  csak  régen  múlt  századok  története-e  az, 
miből  tanulhatunk,  s  a  jelen  állapotban  nincs  semmi, 
mi  figyelmünket  érdemlené  ?  Európa  helyzete  nem  az 
többé,  melyet  a  középkorban  találunk.  Azon  osztályozás 
helyett,  mely  századaiban  a  legnagyobb  nemzetiségeket 

is  annyi  kis  részekre  darabolá,  napjainkban  roppant 
nemzeti  egyéniségeket  látunk,  melyek  a  helyett,  hogy 
mint  hajdan,  egymással  küzködnének,  egy  közös  czél 
felé  törekednek.  Francziaország  tartományi  szerkezete 
eltűnt ;  Anglia  napról-napra  több  központosítás  titán 
fáradozik ;  maga  Németország,  a  szétdaraboltság  hazája, 
mindinkább  egység  után  törekszik ;  míg  óriás  szom- 
szédunk roppant  birodalmában  minden  vallási  s  nem- 
zetiségi elkülönzést  hatalmas  karjával  kiirt ;  —  bár- 
hova tekintsünk  e  világon,  mindenütt  a  központosítás 
eszméjét  látjuk ;  a  szabadság  s  a  despotia  czéljainak 
elérésére  ugyanazon  egy  eszközhöz  nyúl :  amaz,  hogy 
egyenlő  szabadságot,  ez,  hogy  egyenlő  elnyomást  idézzen 
elő;  mindkettő:  hogy  magát  külhatalom  ellen  biztosítsa. 
Egy  óriási  harcz  előkészülete-e  ez,  melyben  egykor  a 
szabadság  s  elnyomás  végső  diadalért  küzdenek ;  vagy 
talán  az  első  lépés  azon  boldogabb  korszak  felé,  mely- 
ben az  emberi  nem  egy  nagy  egésznek  érzendi  magát 
s  az  egység  érzete,  mely  most  már  egész  fajokat  fűz 
össze,  az  egyes  nemzetiségek  határain  túl  terjedend : 
—  mindez  a  jövő  titkai  közé  tartozik;  —  hogy  azon- 
ban földrészünk  minden  nemzetei  ez  irányban  működ- 
nek, hogy  centralisatio  azon  uralkodó  eszme,  melyet 
mindenütt  feltalálunk,  azt  senki  sem  tagadhatja;  s  ki 
a  világ  történeteit  ismeri,  hiheti-e,  hogy  hazánk  sokáig 
haladhat  ellenkező  irányban  ?  Valamint  az  egyes  ember 
soha  annyira  független  nem  lehet,  hogy  azon  társasá- 
got, melyben  él,  ne  volna  kénytelen  néha  közönyösöknek 
látszó  szokásaiban  is  követni :  úgy  nép  sem  különözheti 
el  magát,  midőn  szomszédjai  bizonyos  irányban  kezde- 
nek haladni.  Azon  pillanatban,  melyben  valamely  nem- 
zet védelmét  állandó  seregekre  bízá,  az  előbbeni  véd- 
rendszer  egy  szomszéd  országban  sem  vala  többé 
fentartható.  A  lőpor  nem  maradhatott  csak  egy  nemzet 
tulajdona;  az  első  gőzhajó  minden  nemzetnek  köteles- 
ségévé tévé  hasonlókat  készíteni.  Minden  haladás, 
melyet  az  ipar  földrészünk  akármely  helyén  tesz, 
civilisatiónk  jelen  állásában  körül  fogja  futni  a  világot, 
s  valamint  itt,  úgy  a  közigazgatás  mezején  is,  valamely 
nemzetnek  hátrább  maradni  nem  lehet  a  nélkül,  hogy 
önmagát  ne  semmisítse  meg.  Midőn  tehát  Európa  min- 

den  országai  központosítás  után  törekszenek,  midőn  azt 
némelyek  már  elérték :  Magyarország  feladata  nem  lehet 
az,  hogy  egészen  különválva  minden  nemzetektől, 
megyei  szerkezetének  maradványait  őrizgesse ;  egy 
tekintet,  szomszédaira  vetve,  meggyőzheti,  hogy  ha  pél- 
dájok  szerint  erejét  nem  központosítja,  sem  nemzeti 
függetlenségét  megtámadás  esetében  fentartani  képes 
nem  leend,  sem  ipar-  és  kereskedésben  nem  fogja  a 
versenyt  kiállani. 

Végigmentünk  tehát  a  megyerendszer  barátai  által 
használt  főbb  erősségeken.  Látjuk,  mikép  a  politikában 
sem  költői  képzeletek,  minő  az,  hogy  bizonyos  institu- 
tiók  egyenesen  a  nemzet  geniusából  fejlődtek,  sem 
szépen  hangzó  phrasisok,  minő  az,  hogy  jelen  hely- 
hatósági rendszerünk  alkotmányunk  szellemének  követ- 
kezése, sem  csupán  historikus  búvárkodások  vezérfonalul 
nem  szolgálhatnak.  Az,  hogy  a  nemzet  úgynevezett 
geniusa  valamely  károsnak  mutatkozó  institutióval 
jelenleg  megegyezik,  legfölebb  egy  okkal  több,  mely 
azon  institutió  ellen  föllépni  buzdít.  A  história  lapjain 
mi  magyarok,  kik  Isten  által  annyi  szép  tulajdonokkal 
megáldva,  Európa  egyik  legtermékenyebb  országának 
birtokában  jelen  helyzetünkre  jutottunk,  inkább  azt 
kereshetjük,  mit  kerülnünk,  mint  a  mit  követnünk  kell. 

Minden  józan  politika  csak  a  jelen  s  jövővel  foglal- 
kozik. Fordítsuk  erre  egész  figyelmünket  s nézzük:  megyei 
szerkezetünk  mennyire  elégíti  ki  a  jelennek  szükségeit ; 
mennyire    biztosítja     a   jövőben    kifejlődésünket? 

A  megyei  szerkezet  barátjai  azt  állítják,  hogy  hely- 
hatósági rendszerünk  a  haladás  legbiztosabb  eszköze. 
Felfogásuk  szerint  alkotmányunknak  erősebb  biztosítéka 
nem  képzelhető.  Nézzük,  mennyire  férnek  össze  ezen 
állítások  a  valósággal? 

II.  FEJEZET. 
Megyerendszerünk  nem  fér  össze  a  haladással. 

Akár  a  jelen-,  akár  a  jövőre  fordítsuk  figyelmünket, 
bennünk  azon  meggyőződés  támad,  hogy  mostani 
állapotunkat  többé  fentartani  nem  lehet.  Lehetnek,  kik 
csak  a  civilisatió  rossz  oldalait  véve  figyelembe,  vágyó- 

dással  tekintenek  vissza  a  korra,  melyben  apáink  ázsiai 
egyszerűségökben  lakták  e  földet ;  lehetnek,  kik  talán 
szomorú  sóhajjal  tekintenek  a  jövő  elébe,  mert  e  föld, 
melyet  lakunk,  valamint  egykor  a  civilisatió  és  bar- 
bárság közötti  harcznak  csatamezeje  volt:  úgy  talán 
ismét  azzá  leend,  ha  majdan  a  világ  népei  a  Török- 
birodalom öröksége  fölött  az  osztályban  fegyverhez 
nyúlnak;  de  helyzetünk  megváltozása  nem  tőlünk  függ. 
Műveltebbek  vagyunk,  hogysem  régi  egyszerűségünkhöz 
visszatérhetnénk ;  s  a  jövőt,  melyet  Isten  keze  reánk 
szabott,  nem  fogjitk  kikerülni.  Ha  a  félszeg  civilisatió 
átkától  menekülni  akarunk,  törekedjünk  teljes  civili- 
satió után ;  ha  a  harcztól  rettegünk,  mely  reánk  vár, 
készüljünk  hozzá,  erősítsük  magunkat.  Nem  tehetünk 
egyebet. 

A  haladásnak  szüksége  nem  vétetik  kétségbe  senki 
által ;  —  de  lehet-e  haladni  azon  az  úton,  melyen  eddig 
járánk?  —  Én  úgy  hiszem:  nem. 

Egész  politikus  életünk  a  megyerendszeren  alapszik 
s  meggyőződésem :  miként  e  rendszernek  egyes  —  s 
pedig  lényegeseknek  tartott  —  részei  minden  valóságos 
haladással  ellentétben  állnak. 

Ez  állítás  helyességének  bebizonyítására  szükséges 
tisztába  jönnünk  két  kérdés  iránt. 

i-ör :  Mik  azon  kellékek,  mik  nélkül  alkotmányos 
országban  a  haladás  nem  képzelhető? 

i!-or :  Mennyiben  remélhetjük,  hogy  jelen  megyei 
szerkezetünk  mellett  a  haladás  e  szükséges  kellékeinek 
birtokába  jöhetünk? 

Az  első  kérdésre  könnyű  felelni.  Alkotmányos  ország- 
ban minden  czélszerű  haladás  szükséges  feltételei : 

a)  jól  rendezett  törvényhozás,  mely  a  nemzet  szük- 
ségeit ismerve,  a  haladást  vezethesse ; 

b)  rend ; 

c)  valódi  szabadság. 

Ha  megyei  szerkezetünket  akkép  találjuk  elrendezve, 
hogy  mellette  czéljának  megfelelő  törvényhozás  nem 
lehet,  hogy  a  minden  kifejlődésre  szükséges  rend  nem 
eszközölhető,  hogy  az  egyes  polgár  valódi  szabadságra 
számot  nem  tarthat,  senki  sem  fogja  tagadhatni  fen- 
tebbi állításom  helyességét. 

Lássuk  egyenként. 

a)  Jelen  megyei  szerkezetünk  mellett  a  törvényhozás 
czéljának  nem  felelhet  meg. 

Alkotmányos  törvényhozás  csak  úgy  felelhet  meg 
czéljának,  ha  általa  a  nemzet  egyes  osztályai  azon 
irányban  képviseltetnek,  melyben  azok  számra,  vagyonra 
s  politikai  képességre  nézve  egymáshoz  állanak.  Tör- 
vényhozásunk egészen  megyei  rendszerünkön  alapszik  s 
miután  megyéinkben  e  hon  nem-nemes  polgárai  minden 
befolyásból  kizárattak,  természetes,  hogy  azok  törvény- 
hozásunkban szintén  nem  lehetnek  képviselve  s  hogy 
ekkép  törvényhozásunk,  mely  nem  a  nemzetnek,  hanem 
csak  egy  osztályának  képviselőiből  áll,  már  ezen  oknál 
fogva  sem  felelhet  meg  czéljának. 

De  ha  azon  általános,  egész  alkotmányunkon  átvonuló 
igazságtalanságról,  mely  az  osztályok  jogkülönbségében 
fekszik,  elvonatkozunk  is,  s  régi  magyar  nemesek  mód- 
jára természetesnek  találjuk,  hogy  minden  törvény- 
hozási jog  kizárólag  minket,  nemeseket  illet :  nem  kell-e 
megvallanunk,  miként  tisztán  a  nemesség  jogait  s 
érdekeit  véve  tekintetbe,  törvényhozásunk  a  jelen  viszo- 
nyok között  még  ezen  szempontból  sem  elégítheti  ki 
legmérsékeltebb  kívánatainkat  sem. 

A  törvényhozás  legfőbb  feladása,  hogy  az  összes 
nemzet  érdekeit  képviselje.  Miután  számos  esetek  van- 
nak, melyekben  az  egyes  polgárok  érdekei  vagy  egy- 
mással vagy  a  közállomány  magasabb  czéljaival  össze- 
ütközésbe jöhetnek,  szükség,  hogy  legyen  hatalom,  mely 
az  érdekek  harczából  támadható  veszélyeknél  megőrizze 
azon  magasabb  nemzeti  érdekeket,  melyek,  ha  a  tör- 
vényhozásban egy,  a  tömeg  pártküzdelmeinél  fölebb 
álló  s  messzebbre  tekintő  hatalom  nincs,  sokszor  min- 
den egyes  polgárnak  tartós  kárával  feláldoztatnának. 

Már  most  ha  figyelmünket  törvényhozásunkra  fordít- 
juk, át  fogjuk  látni,  miként  benne  még  nemzetünk 
alkotmánynyal  biró  része,  vagyis  a  nemesség  sincs 
kellőleg  képviselve  s  pedig  azon  egyszerű  oknál  fogva, 
mivel  ellenkezőleg  alkotmányunk  szellemével,  mely  nem 
foedarativ  statusokat,  hanem  egy  képviseleti  rendszerre 
alapított  összes  törvényhozást  kíván,  —  törvényhozá- 
sunkban nem  a  választási  joggal  biró  polgárok,  hanem 


124 

csak  az  egyes  törvényhatóságoknak  képviselői  foglalnak 
helyet. 

Jól  tudom,  vannak,  kik  ez  állapotot  alkotmányunk- 
kal megegyezőnek  tartják  s  nem  győzik  hirdetni,  miként 
tulaj  donképen  képviseleti  rendszerrel  nembirván,  alsó  táb- 
lánk nem  az  ország,  hanem  csak  az  egyes  megyék 
képviselőiből  áll.  De  vajon  nem  azon  politikus  tévtanok 
közé  tartozik-e  ez  is,  melyekre  csak  egyszer  kell  elfogult- 
ság nélkül  figyelmünket  fordítani,  hogy  egész  semmi- 
ségük kitűnjék?  A  magyar  alkotmány  nem  alapul  kép- 
viseleti rendszeren.  Ha  az  összes  nemzetet  tekintjük, 
nincs  ennél  valóbb ;  azon  nép,  melynek  tizenkilencz 
huszada  képviselve  nincs,  nem  büszkélkedhetik  szabad 
képviselettel;  de  vajon  ezen  állítás  nem  enyészik-e  el 
egyszerre,  ha  az  összes  valóságos  nemzet  helyett  csak 
azon  osztályokra  fordítjuk  is  figyelmünket,  melyek 
alkotmányunk  óriási  poesisa  szerint  eddig  a  nemzet 
nevezete  alatt  érttettek?  —  Sokan  nem  szeretik,  ha 
tudományos  theoriákból  okoskodunk ;  a  történeti  alap 
az,  min  alkotmányunk  kifejlődött  s  ez  az,  mondják, 
mely  szerint  tovább  kell  haladnunk.  Fogadjuk  el  e  tért 
s  kérdjük :  ugyan  hol  találjuk  írva,  hogy  azon  időben, 
melyben  a  magyar  még  Rákos  mezején  személyesen 
gyűlt  össze  s  képviselők  nélkül  rendelkezett  öndolgai- 
ról,  a  nemesség  szavazata  nem  személyek,  hanem  a  tör- 
vényhatóságok többsége  szerint  számíttatott,  úgy,  hogy 
ha  például  huszonhét  megye  egyenként  szavazva  —  mint 
az  a  római  tribusoknál  történt  —  valamely  törvény  mellett 
nyilatkozott,  a  többi  nemességnek  szavazatai  többé 
tekintetbe  nem  vétettek?  Ha  valaki  ezt  bebizonyítja, 
akkor  állani  fog  az  állítás :  miként  a  magyar  alkot- 
mány az  egyes  törvényhatóságok  képviseletén  alapszik. 
De  ha  országgyűléseinken  a  nemesség  nem  megyénkint, 
hanem  fejenkint  szavazott  s  ha  mostani  rendszerünk, 
mely  szerint  a  nemesség  képviselők  által  vesz  részt  a 
törvényhozásban,  csak  azért  hozatott  be,  mert  a  sze- 
mélyes részvét  a  nemesség  nagy  száma  miatt  majdnem 
lehetetlenné  vált,  tagadhatatlan,  hogy  alkotmányunk 
szelleme  szerint  törvényhozásunknak  nem  az  egyes  tör- 
vényhatóságok, hanem  az  egyes  nemesek  követeiből 
kellene  állnia. 


125 

Azon  abnormitas,  miszerint  törvényhozásunk  tör- 
vényhatóságok képviselőiből  áll,  oly  következéseket  von 
maga  után,  melyek  országgyűléseink  üdvös  működését 
akadályoztatják.  Ilyen  az  utasítási  rendszer;  ilyen  az, 
hogy  a  követi  verificatio  nálunk  nem  a  törvényhozó 
test,  hanem  az  egyes  törvényhatóság  hatásköréhez  tarto- 
zik. Miután  nemességünk  sem  adót  nem  fizet,  sem 
jogainak  gyakorlatára  nézve  birtokképességhez  kötve 
nincs,  s  nemes  és  nemes  között  törvényeink  szerint  a 
legtökéletesebb  egyenlőség  létezik,  a  logikai  következe- 
tesség azt  kivánja,  hogy  minden  nemes  egyenlő  befolyás- 
sal birjon  a  törvények  alkotásába,  vagy,  mennyiben  a 
választásokban  s  utasítások  készítésénél  részt  venni 
kivan,  legalább  bírhasson.  Törvényhozásunknál,  hol  csak 
az  egyes  törvényhatóságok  képviselvék,  ennek  épen 
ellenkezőjét  látjuk.  Már  magának  törvényhozásunk 
organisatiójának  az  a  következménye,  hogy  egyes  tör- 
vényeink a  nemesség  néha  igen  szembetűnő  kisebbségé- 
nek akarata  szerint  készülnek. 

Magyarország  52  megyére  osztatik.  Minden  megyének, 
tekintet  nélkül  mind  kiterjedésére,  mind  a  benne 
lakó  nemesség  számára,  országgyűléseinken  egy  szava- 
zata van.  Az  összes  nemesség  száma  Fényes  szerint 
542,705.  Már  miután  e  nemesség  oly  egyenetlenül  oszta- 
tott fel,  hogy  annak  több  mint  fele,  azaz  280,801, 
tizenkét  megyében  lakik ;  ellenben  ha  a  huszonhét  leg- 
kisebb nemességgel  biró  megyét  tekintjük,  abban  együtt- 
véve csak  86,385  nemest  találunk,  igen  számosaknak 
kell  lenni  azon  eseteknek,  melyekben  nem  a  nemesség 
többségének  követei  s  utasitásai  határoznak  országgyű- 
léseinken. Ki  ezen  kételkednék,  vegye  kezébe  bármelyik 
országgyűlési  naplót  s  meggyőződhetik,  miként  leg- 
fontosabb törvényeink  utolsó  időben  csakugyan  ily 
módon  készültek. 

Törvényhozásunkban  tehát  nemcsak  a  nemzet  külön- 
böző osztályai  s  érdekei,  hanem  maga  a  nemesség  sem 
képviseltetik  illető  arányban,  mi  egyenesen  annak 
tulajdonítható,  hogy  törvényhozásunk  megyei  szerkeze- 
tünkre alapíttatott.  Ha  a  törvényhozás  hatáskörét  tekint- 
jük, más,  nem  kevésbbé  káros  hibákat  is  fogunk  találni, 
mik  szintén  ezen  kútfőből  veszik  eredetöket. 

Figyelmessé  tevém  olvasóimat,  mennyivel  szűkebb 
törvényhozásunk  hatásköre  annál,  mely  más  alkotmá- 
nyos törvényhozásoknak  kijelöltetett.  Ha  végig  tekin- 
tünk azon  fontos  tárgyak  sorozatán,  melyekről  ország- 
gyűlésünk nem  rendelkezik,  túlzás  nélkül  elmondhatjuk, 
miként  közéletünk  számos  ágaira  nézve  nem  birunk 
alkotmánynyal  s  nem  szenved  kétséget,  hogy  megyei 
rendszerünk  törvényhozásunk  hatáskörének  megszorí- 
tására nem  volt  befolyás  nélkül.  Az  emberek  többsége 
az  alkotmányos  életnek  inkább  formáihoz,  mint  lénye- 
géhez ragaszkodik  s  miután  kiváltságos  osztályaink  a 
megyékben  szabadon  választva  s  tanácskozva,  e  formákat 
épségben  látták,  a  törvényhozás  hatáskörének  kiterjesz- 
tésére kevesebb  gondot  fordítanak,  mint  egy,  magát 
szabadnak  nevező  nemzethez  illik,  s  mint  kétségkívül 
fordítottak  volna  magok  is,  ha  megyei  szerkezetünk 
által  az  alkotmányosság  örök  csalódásában  nem  tartat- 
nak. Megengedem,  hogy  alkotmányunk  fentartását  megyei 
szerkezetünknek  köszönhetjük,  de  teljes  meggyőződésem 
egyszersmind,  hogy  e  szerkezet  alkotmányunk  kifejlő- 
dését akadályoztatá  s  hogy  törvényhozásunkat  egészen 
más  állásban  látnók,  ha  e  nemzet  szabadsága  biztosítá- 
sát nem  tisztán  megyei  szerkezetében  kereste  volna. 

Az  utasítási  rendszer  szintén  törvényhozásunk  hatás- 
körének megszorításához  vezet,  világos  lévén,  hogy 
épen  e  rendszernél  fogva  országgyűlésünk  sokkal  többet 
foglalatoskodik  egyes  megyék  sérelmeivel  s  kivánataival, 
mint  egész  erejét  valóban  országos  tárgyak  körül  köz- 
pontosíthatná. Mi  azonban  e  tekintetben  legkárosabban 
hatott,  kétségkívül  azon  vetélkedés,  melyet  a  megyék 
s  törvényhozás  között  illető  hatáskörük  kiterjesztésére 
nézve  tapasztalunk. 

Valahányszor  törvényhozásunk  hatáskörének  kiter- 
jesztése jön  kérdésbe,  azon  ellenvetéssel  találkozunk 
mindig,  hogy  az  oly  kiterjesztés  által  a  megyék  auto- 
nómiája veszélyeztetik  s  a  világ  minden  alkotmányos 
népei  között  a  magyar  az  egyetlen,  mely  törvényhozása 
jogkörét  megszorítani  igyekszik. 

Valamint  az,  hogy  megyéink  municipiumoknak 
neveztettek,  mint  fölebb  érintem,  számos  tévedésekre 
adott    alkalmat :    úgy   megyei    autonómiánk    szójárása 

némelyekkel  elfelejteté,  miként  a  két  szó,  melylyel 
élnek  —  municipium  és  autonómia  —  valóságos  ellen- 
tétben állnak  s  nem  egy  van  az  országban,  ki  a  megyék 
autonómiáját  komoly  értelemben  véve,  csakugyan  veszé- 
lyeztetve hiszi  a  szabadságot,  midőn  valamely,  eddig 
a  megyéhez  tartozó  jog  a  törvényhozás  hatásköréhez 
soroztatik. 

Csak  ez  eszmezavarnak  tulajdoníthatjuk,  hogy  azon 
tárgyakra  nézve,  hol  a  törvényhozás  hatásköre  nem  a 
kormány,  hanem  megyei  szerkezetünk  által  szorít- 
tatik  meg,  sokan  ezen  állapot  fentartását  czélszerünek, 
sőt    alkotmányunk    megőrzésére    szükségesnek    tartjuk. 

Nézzük  például  a  befolyást,  melyet  megyéink  a  házi 
adó  nagyságának  meghatározására  s  általán  véve  minden 
adó  kivetésére  gyakorolnak. 

Az  adó  egész  terhe  hazánkban  csak  nemtelen  pol- 
gártársaink vállain  fekszik,  s  megyéink,  midőn  adóról 
szólnak,  a  selfgovernmentnek  azon  igen  rendkívüli 
nemét  gyakorolják,  mely  szerint  valaki  oly  tárgyakról 
rendelkezik,  mikhez  semmi  köze.  Pedig  ha  kivívatik 
is  végre  a  közös  teherviselés  elve  :  ki  nem  látja,  hogy 
az  adó  kérdése  a  mennyiség  meghatározását  s  az  adóz- 
tatási kulcs  megállapítását  illetőleg  ekkor  sem  bízat- 
hatik  az  egyes  törvényhatóságokra.  Mert  akármiként 
rendeztessenek  is  el  az  egyes  törvényhatóságok,  bennök 
egyes  néposztályok  mindig  túlnyomósággal  fognak 
birni,  s  azzal  adókivetési  tárgyakban  akképen  vissza- 
élhetnek, hogy  bizonyos  osztályok  fölötte  terheltessenek. 
Továbbá  a  teherviselésben  az  igazság  által  követelt 
egyenlőség  csak  úgy  érhető  el,  ha  a  tulajdonnak  egyes 
nemei  az  ország  külön  részeiben  egyenlő  elvek  szerint 
adóztatnak,  mi  lehetetlen,  míg  egyes  törvényhatóságok 
kényök  szerint  rendelkeznek  az  adókivetési  kulcsról. 
De  egyébiránt  is  sokkal  fontosabb  tárgy  az  adókivetés, 
hogysem  egyes  törvényhatóságokra  bízathatnék.  Igen 
hibázik,  ki  a  törvényhozásnak  adó  fölötti  rendelkezési 
jogát  csak  mint  alkotmányi  garantiát,  azaz  mint  esz- 
közt tekinti,  mely  által  a  végrehajtó  hatalom  a  törvé- 
nyek megtartására  kényszeríttethetik.  E  jognak  egy 
más,  nem  kisebb  fontosságú  következménye  azon  biz- 
tosság, melyet  benne  az  egyes  polgár  keres,  hogy  vagyona 

csak  annyiban  fog  adóval  terheltetni,  mennyiben  azt  a 
közszükség  kívánja.  A  törvényhozónak  az  adó  meg- 
határozásánál nincs  fontosabb  kötelessége.  Honunkban 
a  direct-adónak  úgyszólván  csak  fele  határoztatik  meg 
a  törvényhozás  által,  míg  az  egész  házi  adó  növelése 
vagy  kisebbítése  az  egyes  törvényhatóságokra  bízatik, 
a  kivetési  kulcs,  mely  az  adó  nagyságánál  még  fonto- 
sabb, mert  nem  az  adó  nagysága,  hanem  czéliránytalan 
felosztása  az,  mi  egy  nemzet  kifejlődését  leginkább 
akadályoztatja,  törvényhozásunk  tanácskozási  tárgyát 
nem  is  teszi.  Nem  világos-e  ebből,  hogy  midőn  egy 
részről  törvényhozásunk  oly  jogokat  nélkülöz,  melyek 
minden  alkotmányos  törvényhozás  szükséges  tulaj- 
donaiul tartatnak,  egyes  megyéink  oly  hatáskörrel 
ruháztatnak  fel,  melynek  czélszerű  betöltésére  kép- 
telenek. 

Ki  az  alkotmányos  élet  kellékeit  ismeri,  nem  fogja 
kétségbe  vonni  a  fent  előadottakat ;  s  mégis  nem 
láttuk-e,  hogy  az  utolsó  országgyűlésen,  midőn  a  városok 
rendezésénél  a  házi  adó  kérdése  került  szőnyegre,  a 
törvényhozás  befolyása  a  házi  adó  maximumának  meg- 
határozására azon  ürügy  alatt  elleneztetett,  mert  ez  által 
a  törvényhatóságok  autonómiája  veszélyeztetnék. 

A  közlekedési  eszközök  s  közmunkák  elrendezésére 
nézve  az  utolsó  országgyűlésen  józanabb  elveket  láttunk 
alkalmazva. 

A  megyei  élet  legbuzgóbb  pártolói  is  elismerik,  hogy 
ha  országutak  helyett  ezentúl  is  alispáni,  azaz  csak  az 
alispán  kényelmére  készült  utakat  nem  kívánunk,  s  ki 
akarjuk  kerülni  azon  botrányokat,  minőkre  az  utak 
csinálásánál  provinciális  érdekek  annyiszor  alkalmat 
adtak,  a  megyék  ebbeli  hatáskörét  korlátozni  szük- 
séges. A  törvényhozás  az  országos  munkákra  nézve 
elismeré  a  központosítás  szükségét ;  elismeré,  hogy  az 
országos  munkák  mennyiségének  meghatározását  a 
törvényhatóságokra  bízni  nem  lehet.  De  ha  e  tekintet- 
ben az  országgyűlés  hatáskörének  tágítása  czéloztatott, 
midőn  az  évenkénti  országgyűlés  kérdése  került  sző- 
nyegre, nem  láttuk-e  a  bámulatra  méltó  tüneményt, 
miként  törvényhatóságaink  többsége  azon  elvet  állapítá 
meg,  hogy  az  országgyűlés  évenkénti  tartása  nem  szűk- 

séges.  S  kell-e  világosabb  bizonyítvány  arra,  hogy 
országgyűléseink  befolyásának  terjesztése  az  utasításo- 
kat adó  törvényhatóságok  előtt  nem  népszerű? 

Minden  hatalom  terjeszkedni  akar.  Nálunk  a  szabad- 
ság eszméjének  legferdébb  felfogása  következtében  a 
megye  nem  az  országgyűlésnek  alárendelt,  hanem  egy 
vele  rendezett  hatalomnak  tekintetik  ;  a  törvényhozás 
a  megyékre  nem  bir  semmi  befolyással,  a  megyék 
ellenben  utasításaik  által  a  törvényhozást  saját  kivána- 
taik  orgánumává  teszik.  Ily  körülmények  közt  termé- 
szetes, hogy  a  törvényhozás  hatásköre  mindig  szűkebbre 
szoríttatik. 

Nem  kevésbbé  akadályozza  törvényhozásunkat,  hogy 
czéljainak  megfelelhessen,  azon  rendkívüli  állás,  miszerint 
a  törvények  mikénti  végrehajtására  nézve  semmi  befo- 
lyással nem  bir,  s  a  kormányt  törvényszegésekért  felelet 
terhére  nem  vonhatja;  de  ez  is  megyei  rendszerünkben 
találja  magyarázatát,  világos  lévén  mindenki  előtt,  hogy 
teljes  kormányi  felelősségről  szólni,  míg  a  kormány 
rendeleteinek  végrehajtása  egészen  független  törvény- 
hatóságokra bízatik,  valódi  képtelenség. 

Miknél  fogva,  úgy  hiszem,  bátran  kijelenthetem, 
miként  czéljának  megfelelő  törvényhozást  jelen  megyei 
szerkezetünk  mellett  nem  képzelhetni. 

b)  Jelen  megyei  szerkezetünk  nem  fér  össze  a  renddel. 

Hogy  rend  nélkül  minden  kifejlődés  lehetetlen,  azt, 
míg  az  elmélet  mezején  maradunk,  senki  nem  fogja 
tagadni.  Hogy  hazánk  a  jelen  pillanatban  a  rend 
áldásait  nem  ismeri,  arról  a  Bihar,  Hont,  Trencsén  s 
nem  tudom  hány  vármegyében  s  Horvátországban  tör- 
téntek, azt  is,  ki  közigazgatásunkat  nem  ismeri,  meg- 
győzhették. A  kérdés,  mely  előttünk  fekszik,  csak  az 
lehet :  vajon  azon  állandó  rendetlenség,  mely  közigaz- 
gatásunk normális  állapotává  vált,  s  azon  erőszakos 
rendbontások,  melyek  törvényhatósági  életünket  nap- 
jainkban annyiszor  felzavarják,  csak  megyei  rendsze- 
rünkkel való  visszaéléseknek  tulaj  doníthatók-e,  vagy 
pedig  magának  e  rendszernek  szükséges  következményei? 

Közönséges  taktikája  mindazoknak,  kik  valamely 
institutiót,  ártalmai  mellett  is,  fenn  kivannak  tartani, 
hogy  minden  hibát  csak  a  visszaéléseknek  tulaj doníta- 

Br.  Eötvös  :  Reform.  9 

nak.  Nincs  semmi,  mi  a  népek  kifejlődését  az  aristo- 
kratikus  institutióknál  inkább  elősegítené,  —  így  szól 
az  egyik  ;  —  igaz,  a  história  mást  látszik  bizonyítani, 
de  ez  csak  ily  institutiókkal  történni  szokott  vissza- 
éléseknek tulajdonítható.  Más  az  absolutismus  magasz- 
talását  tűzi  ki  feladatául,  habár  egy  Trajánra  tíz 
Calligulát  hoznánk  fel  ellene,  a  legnagyobb  komolyság- 
gal el  fogja  mondani,  miként  az  absolut  monarchiára 
nézve  azon  sokkal  számosabb  esetek,  melyeket  ellene 
felhozánk,  csak  a  kivételekhez  tartoznak,  s  ismét  csak 
az  absolut  monarchiával  történt  visszaéléseknek  tulaj- 
doníthatók. Vajon  azok,  kik  hazánkban  jelen  megyei 
szerkezetünk  védelmére  felszólalnak,  nem  élnek-e  egészen 
hasonló  okoskodással  ? 

Megyei  szerkezetünk  egy  összefüggő  lánczolat,  mely- 
ben ha  egy  lánczszem  megtörik,  az  egész  erejének 
múlhatlanul  el  kell  veszni,  —  így  szólnak  ;  —  ha  a 
követek  verificatiója  az  országgyűlésre  tétetik  által, 
ha  a  megyék  utasításokat  nem  adhatnak,  vagy  statu- 
tarius  joguk  megszoríttatik,  e  dicső  institutió  elveszett. 
Való,  hogy  a  megyék  jelen  szerkezete  mellett  azoknak 
legnagyobb  részében  rendet  nem  találunk  ;  való  az  is, 
hogy  a  zavar  évről-évre  annyival  nagyobbá  válik, 
mennyivel  több  élénkséget  tapasztalunk  az  egyes  megyék- 
ben jogaink  gyakorlatára  nézve;  de  mindez  csak  kivételi 
állapot,  csak  visszaélés,  megyei  szerkezetünk  azért 
nem  kevésbbé  szép  s  tökéketes  institutió  marad,  csak 
e  visszaélésektől  tisztíttassék  ki. 

Mindez  sokszor  elmondatott  megyerendszerünk  barátai 
által ;  mondatott,  miként  az,  mit  megyéinkben  jelenleg 
látunk,  a  szerkezet  ellen  mit  sem  bizonyíthat,  miután 
megyéink  jelenleg  csak  ez  institutió  torzképét  mutatják. 

—  Á  megyék  csak  akkor  felelhetnek  meg  feladásuknak, 
ha  jogaik  a  legnagyobb  józansággal  gyakoroltatnak ; 
ha  saját  körükben  maradva,  országgyűlési  tárgyakba 
nem  ereszkednek ;  ha  felírási  jogukkal  soha  vissza 
nem  élnek  és  semmi  törvényes  felsőbb  parancs  végre- 
hajtását föl  nem  függesztik.  Igaz,  hogy  a  megye  jogai- 
nak   gyakorlatában,    mely    az    úgynevezett    kortesekre 

—  azaz  egy  egészen  műveletlen  tömegre  —  bízatott, 
néha  nem  a  legnagyobb  józansággal  találkozunk ;  az  is 

áll,  hogy  miután  az  utasításadási  jog  a  megyék  főteen- 
dőihez  tartozik,  alig  lehet  megmagyarázni,  miként 
ne  foglalkozzanak  országgyűlési  tárgyakkal,  s  legalább 
is  csudálatosnak  mondhatnók,  ha  törvényeink  homályos- 
sága mellett  törvényhatóságaink  soha  nem  csalódnának 
s  néha  oly  felsőbb  rendelés  végrehajtását  is  fel  nem 
függesztenék,  mely  minden  tekintetben  törvényes  ;  azon- 
ban mindez  azért  mégis  csak  visszaélés  marad,  s  az 
institutió  tökélyei  ellen  mit  sem  bizonyít.  Vajon  mi 
bámulatosabb,  azok-e,  kik  ily  okoskodásokat  komolyan 
el  tudnak  mondani,  vagy  azok,  kik  ilyeneket  végig 
hallgatva,  nem  kaczagnak  fel  ?  Részemről,  míg  hazánk 
ötvenkét  megyéjében  kevés  kivétellel  ugyanazon  hibákat 
találandom,  míg  egyetlen  törvényhatóságot  sem  fogok 
látni,  mely  a  magasztalásokat,  melyekkel  rendszerünk- 
ről szólnak,  megérdemlené,  addig  én  a  létező  bajokat 
s  főkép  a  rendek  általános  hiányait  nem  egyes  vissza- 
éléseknek, hanem  egyenesen  magának  a  rendszernek 
fogom  tulajdonítani.  S  nem  sok  pessimismus  szükséges, 
hogy  megyéink  belszerkezetét  tekintve,  velem  e  tekin- 
tetben bárki  egyetértsen. 

A  rend  fentartása  csak  jól  elrendezett  közigazgatás 
által  lehetséges ;  czélszerű  közigazgatás  pedig,  míg 
megyerendszerünk  jelen  alakjában  fentartatik,  a  lehetet- 
lenségek közé  tartozik. 

Ha  meggondoljuk,  hogy  azon  testületek,  melyek  a 
közigazgatással  megbízott  tisztviselőket  választják  s 
reájok  felvigyáznak,  az  egyes  megyék  összes  nemes- 
ségéből állanak ;  hogy  ugyanezen  testületek  a  közigaz- 
gatáson kívül  a  követek  választása  s  utasításadási  joguknál 
fogva  egyszersmind  nagyfontosságú  politikai  teendőkkel 
bízatnak  meg,  hogy  nincs  semmi  hatalom,  mely  által 
az  egyes  megyékben  a  közigazgatásra  nézve  követett 
elvek  összhangzásba  hozatnának,  s  az  úgynevezett  kor- 
mány rendeleteinek  végrehajtása  ötvenkét,  törvényhatósá- 
gonként, de  minden  egyes  törvényhatóságban  is  szüntelen 
változó  majoritás  önkényétől  függ,  —  ha,  mondom, 
meggondoljuk  mindezt,  a  ki  csudákra  nem  számol, 
remélhet-e  rendes  administratiót? —  Kétséget  sem  szenved, 
hogy  ezen  állapot  leginkább  a  kormány  által  idéztetett 
elő.  Ellenezve  minden  rendes  felelősséget,  melyre  minden 

alkotmányos  kormány  természeténél  fogva  köteles,  a 
kormány  önmaga  kényszerűé  arra  e  nemzetet,  hogy 
alkotmánya  biztosítását  a  megyéinek  adott  végrehajtó 
hatalomban  keresse.  Sérelmeink  hosszú  sora  bizony- 
ságot tesz  a  mellett,  miként  a  féltékenység,  melylyel  a 
kormányra  tekintünk,  nem  alaptalan.  Azonban  bárki 
legyen  ez  állapot  oka,  eredményei  ugyanazok  maradnak, 
s  kétségtelen,  hogy  oly  ország,  melynek  administr adó- 
jában semmi  egység  nincs,  3  hol  minden  törvénynek 
mikénti  végrehajtása  ötvenkét  szabadon  tanácskozó 
testülettől  függ,  rendre  nem  számolhat. 

A  franczia  forradalom  kezdetében  a  nmnicipalis 
szabadságnál  nem  volt  népszerűbb  eszme.  Valamint  az 
amerikai  közállományban  a  nmnicipalis  szabadságnak 
tág  kör  engedtetett:  úgy  Francziaországban  1789-ben 
a  municipális  függetlenség  lett  sokak  jelszava.  A  köz- 
ségi rendszer  szenvedélyes  magasztalása  között  feledik, 
miként  az  csak  bizonyos  határok  között  működhetik 
üdvösen,  s  annyi  szabadság  adatott  a  községnek,  hogy 
a  középponti  kormánynak  alig  maradt  valami  hatalmá- 
ból. Mi  volt  ez  eljárás  következése? 

E  versek  jó  humorral  leírják: 

Xotre  sénat  fait  un  décret  channant 
Dés  qu'il  est  fait  le  roi  le  sanctionne 

Le  ministre  au  mérne  moment, 
Le  fait  partir  pour  le  département ; 

Lois  le  département  ordonne 
Que  le  decret  sóit  vite  executé 

Et  la  municipalité 
Repond  que  le  decret  est  superbe  admirable 
Mais  qu'il  a  le  defaut  d'étre  inexecutable.1 

Kár,  hogy  e  verseket  a  franczia  könnyűséggel  lefor- 
dítani nem  tudom,  —  érteimök,  úgy  látszik,  egészen 
illik  hazánkra. 

Számtalan  rendetlenséget  okoz  már  csak  az  is,  hogy 
középponti  kormányunk  a  törvények  pontos  végre- 
hajtására sem  bir  elég  hatalommal ;  s  még  több  baj 
kútforrásául  szolgál,  hogy  azon  testületek,  melyek  az 
administratióval    megbízatnak,    egyszersmind    választói 

1    Franczia  satvra  1790-ből. 

és  utasításadási  joguknál  fogva  törvényhozási  tárgyakkal 
is  foglalkoznak. 

A  megyéknek,  mint  administráló  testületeknek,  egyik 
legnagyobb  hibája  magában  a  közgyűlés  szerkezetében 
fekszik.  Fölötte  nagyszámú  testületek  a  közigazgatás 
vezetésére  alkalmatlanok ;  a  felelősség  eszméje  pedig, 
mely  nélkül  jó  közigazgatás  nem  képzelhető,  nem  létesít- 
hető oly  gyülekezetek  irányában,  melynek  tagjai  szüntelen 
változnak.  Míg  a  megyei  gyűlés  nemcsak  administrativ, 
de  országgyűlési  tárgyakkal  is  foglalkozik,  e  hibás  bei- 
szerkezeten  változtatni  nem  lehet,  a  józan  észszel  ellen- 
tétben állván,  hogy  ha  már  utasítási  jog  létezik,  s  a 
követek  veriíicáltatása  nem  a  követek  tábláját  illeti,  e 
jogok  más,  mint  a  választók  összessége  által  gyakorol- 
tassanak. A  megyei  administratió  hiányai,  mennyiben 
azok  a  közgyűlés  hibás  szerkezetének  következményei, 
egyenesen  a  megyének  az  országgyűlés  fölött  gyakor- 
lott jogaiból  veszik  eredetöket,  s  csak  ezekkel  együtt 
mellőzhetők. 

Még  szembetűnőbb  ez  állítás  helyessége,  ha  azon 
befolyást  tekintjük,  melyet  az  országgyűlési  tárgyak 
fölötti  tanácskozások,  majdnem  minden  megyében  az 
administrativ  tárgyak  kezelésére  gyakorolnak.  —  Ha 
ugyanazon  testület  két  egészen  különböző  tárgygyal 
foglalkozik,  oly  tárgyakkal,  melyeknek  mindenike  egy- 
iránt  fontos,  de  egyszersmind  mindenikének  czélszerű 
kezelésére  egészen  más  tulajdonok  kívántatnak,  a  leg- 
jobb esetben  is  (mert  nem  ritka,  hogy  ily  körülmények 
között  mind  a  két  tárgy  egyenlően  rosszul  kezeltetik) 
legalább  a  tárgyak  egyike  alárendeltetik  a  másiknak. 
Ez  az,  mit  az  országgyűlési  s  administrativ  tárgyak 
összekeverése  által  megyéinkben  tapasztalunk.  Vannak 
esetek,  midőn  az  országgyűlési  tárgyak  rendeltetnek  alá 
a  megyét  érdeklő  közigazgatási  dolgoknak,  s  az  utasítás- 
nak egy  vagy  más  módoni  készítése  egyes,  tisztán  a 
megye  körét  érdeklő  kérdések  miként  eldöntésétől  függ. 
Még  több  eset  van,  midőn  minden  közigazgatási  érdek 
a  politikai  pártok  állásának  rendeltetik  alá.  Bámulhatjuk-e 
ily  viszonyok  közt,  ha  administratiónk  oly  állapotban  van, 
minő  Európa  közepett  s  századunkban  hihetetlen  volna 
mindenki    előtt,  ki  azt  tapasztalásból  nem  ismeri? 

Emberek  vagyunk  valamennyien ;  mindenki,  kinek 
meggyőződése  van,  ön  elveinek  diadalát  kivánja  látni, 
minélfogva  józanul  egyik  párt  embereinek  sem  vehetni 
rossz  néven,  ha  azért,  hogy  politikai  véleményök 
győzelmét  elősegitsék,  minden  választásnál  a  válasz- 
tandónak inkább  pártszinét,  mint  administrativ  képes- 
ségét veszik  tekintetbe ;  a  hiba  nem  az  emberekben, 
kik  ezt  teszik,  hanem  kizárólag  a  rendszerben  fekszik, 
mely  politikai  s  administrativ  kérdéseket  elválaszthatlan 
kapcsolatba  hozott ;  mely,  midőn  a  megyei  gyűléseket 
politikus  vitatkozások  színhelyévé  tette,  azoknak,  kik 
ily  tárgyakról  szépen  tudnak  szólni,  administrativ  kér- 
désekre nézve  Í3  túlnyomó  befolyást  adott,  mi  által  oly 
helyzetbe  jutottunk,  hogy,  én  legalább,  valahányszor 
megyei  gyűlésben  rendkívüli  lelkesedést  látok,  nem 
tudom  soha,  örülj  eke  a  lelkesedésnek,  mely  politikus 
kérdések  megvitatására  szükséges,  vagy  szomorkodjam 
mindazon  rossz  következések  fölött,  melyeket  az  ily 
tanácskozási  hangulat  közigazgatási  tárgyak  vitatásánál 
többnyire  előidéz. 

Hol  a  közigazgatásban  semmi  egység  nem  létezik ; 
hol  az  administratió  orgánumai  a  legfelsőbbtől  a  leg- 
alsóbbig nem  felelősek ;  hol  az  administrativ  tárgyak 
törvényhozási  kérdésekkel  kevertetnek  össze,  s  az  agitatió, 
mely  a  politikus  mezőn  mindig  létezik,  közigazgatási 
kérdésekre  vitetik  által :  ott  czélszerű  administratió, 
azaz  rend,  nem  lesz,  míg  csak  valaki  az  emberi  társaság 
köréből  minden  szenvedélyt  kiirtani  nem  fog,  míg 
oly  hazát  nem  találunk,  hol  a  rend  fennáll,  a  nélkül, 
hogy  fenntartassék,  sőt  számos  intézkedés  ellenére, 
melyek  megzavarására  hozattak  be. 

Megyei  szerkezetünk  pártolói  ezt  talán  magok  sem 
tagadják  egészen,  sőt  megengedik,  hogy  jelen  rend- 
szerünk mellett  oly  tökéletes  rendre,  mint  minőt  például 
Porosz-,  vagy  Francziaország  közigazgatásában  találunk, 
nem  számolhatunk ;  —  de  szokták  mondani  —  vajon 
hát  azon  gépi  pontosság,  melyet  az  említett  országok- 
ban találunk,  fölér- e  azon  eleven  mozgással,  melyet 
Anglia-,  s  főkép  Amerikában  tapasztalunk  ?  Mennyi 
látszó  rendetlenséget  találunk  Amerika  közigazgatásában, 
s     mely    nemzet    halad    oly    óriási    lépésekkel,     mint 

épen  ez,  világos  tanúságul,  hogy  minden  kifejlődésnek 
első  kelléke  a  szabadság,  s  oly  rend,  mely  ezt  szer- 
fölött megszorítja,  inkább  nemzetek  átkának,  mint 
áldásának  nevezhető. 

Megjegyezhetném  erre,  hogy  a  szabadságot  minden 
lehető  kifejlődés  első  kellékének  tartom  én  is ;  azonban, 
valamint  a  rendnek  egy  bizonyos  maximuma  van,  mely 
a  szabadsággal  meg  nem  fér :  úgy  van  egy  minimuma 
is,  mely  nélkül,  én  legalább,  szabadságot  képzelni  nem 
tudok.1  Megmutathatnám,  miként  azon  látszó  rendet- 
lenség, melyet  Anglia  s  Amerika  közigazgatásában  észre- 
veszünk, ahhoz,  mely  hazánkban  van,  nem  hasonlít- 
ható ;  előadhatnám,  miként  alkotmányaink  a  műveltség 
jelen  fokán  úgy  lévén  elrendezve,  hogy  bennök  az  egyes, 
főkép  szegényebb,  a  közdolgokat  kivánata  szerint  nem 
módosíthatja ;  a  rend,  mely  a  közdolgokban  létez, 
lehetővé  teszi,  hogy  azt,  a  mit  tesz,  ő  módosítsa  a 
közdolgokhoz.  Valamint  a  gyenge  embernek  a  hatalmas 
elemek  irányában  egyedüli  biztosítéka  az  összes  ter- 
mészetben uralkodó  rend  :  úgy  állományainkban  is  nél- 
külözhetlen  szükségét  érzi  a  rendnek  az  egyes  polgár. 
Hosszasabban  szólhatnék  mindezekről ;  de  miért  ?  — 
Azon  állítás,  hogy  a  szabadság  s  rend  egymást  föl- 
tételezik, azokhoz  tartozik,  melyeket  elméletben  senki 
sem  tagad,  gyakorlatban  igen  sokan  ignorálnak. 

Nézzük  tehát : 

c)  Vajon  megyerendszerünk  mennyiben  biztosítja  az 
egyes  polgárok  egyéni  szabadságát? 

En  nem  vagyok  nagy  bámulója  az  oly  szabadságnak, 
melyben  a  nemzet  tizenkilencz  huszada  semmi  részt 
nem  vesz ;  s  ha  jelen  megyei  szerkezetünk  e  hon  nemes 
lakóinak  szabadságát  teljes  mértékben  biztosítaná  is, 
abban  ez  institutió  megtartására  még  semmi  okot  nem 
látnék.  De  tekintsük  figyelemmel  megyei  szerkezetünket : 
megfelel-e  az  csak  e  mérsékelt  kívánatnak  is? 


1  Szabadság  nélkül  nincs  kifejlődés,  valamint  a  nap  meleg 
sugarai  nélkül  a  föld  terméketlen ;  de  valamint  a  leghasznosabb 
növények  nem  az  aequator  forró,  hanem  mérsékeltebb  éghajlatok- 
ban teremnek,  úgy  a  szabadság  is  csak  ott  termékenyít,  hol  rend 
által  mérsékeltetett. 

Megyei  szerkezetünk  eddig  csak  azon  szempontból 
tekintetett,  a  mennyiben  általa  az  egyénnek  jog-  s 
szabadságköre  kiterjesztetik.  A  kérdésnek  még  egy  más 
oldala  van,  ideje,  hogy  figyelmünket  erre  is  kitérj eszszük. 
Sok  zavart  fogalomnak,  mely  eddig  a  megyeszerkezet 
körül  uralkodott,  fekszik  kútfeje  abban,  hogy  a  szabad- 
ság eszméje  bizonyos  jogok  gyakorlatával  azonosíttatott. 

Valamint  a  középkorban  a  privilégiumok  neveztettek 
szabadságnak :  úgy  most  sokan  a  szabadságot  csak  abban 
keresik,  hogy  a  kormányzási  hatalom,  mely  mások 
szabadságának  megszorításában  áll,  minél  többek  által 
gyakoroltassék.  A  selfgovernment  nagy  szava  hangoz- 
tatik :  et  conticuere  omnes  etc.  Ha  minden  ember 
önmagát  kormányozza,  a  szabadság  maximuma  el  van 
érve,  s  nincs  többé  mit  kívánni.  De  vajon  e  híres 
» selfgovernment i,  melyet  megyei  szerkezetünk  előidéz, 
miben  áll,  ha  nem  abban,  hogy  általa  az  egyén  nem- 
csak azon  közállománytól,  melynek  tagja,  hanem  egy- 
szersmind azon  kisebb  testülettől  is  függ,  melybe  vélet- 
lenül jutott;  hogy  fölötte  a  nemzet  majoritásán  kívül, 
melynek  magát  szívesen  alávetné,  megyéjének  majori- 
tása is  uralkodik ;  sőt,  hogy  azon  véleményfelekezethez 
tartozva,  mely  az  ország  általános  majoritását  képezi, 
minden  jogaiban  elnyomattathatik,  ha  szerencsétlen- 
ségére oly  törvényhatóságba  jutott,  melynek  többsége 
vele  ellenkezőleg  nyilatkozott;  s  vajon  azon  szerkezet, 
mely  őt  —  természet  szerint  csak  a  nemesről  szólok  — 
ily  helyzetbe  hozá,  biztosítja-e  egyedi  szabadságát? 

A  törvényhozásnál  nyilatkozó  országos  többség,  mely- 
nek mindenki  magát  alávetni  tartozik,  magasabban  áll 
fölöttünk,  hogysem  érdekei  személyes  érdekeinkkel  sok- 
szor összeütközésbe  jönnének.  Bármely  néposztályhoz 
tartozunk  is,  számos  esetre  várhatunk,  hol  a  többség 
határozatai  önkivánatinkkal  meg  fognak  egyezni.  Egészen 
máskép  van  ez,  ha  egyes  törvényhatóság  politikus  életét 
tekintjük.  Itt  a  majoritás  és  minoritás  érdekei  szüntelen 
érintkezésben,  szüntelen  súrlódásban  állnak  egymással ; 
az  egyes  pártok  nem  elvek,  hanem  egyéniségek  körül 
egyesülnek;  a  többség  határozatai  nem  némely  főpontokra 
szorítkoznak,  hanem  kiterjeszkednek  a  mindennapi  élet 
részleteire    is,  s  a  személyes  gyűlölség   jellemét  viselve 

magukon,  a  minoritás  tökéletes  elnyomásához  vezetnek; 
pedig  nem  mivel  az  elnyomás  a  status  fennállásához 
szükséges,  hanem  csak  hibás  organisatió  következtéből, 
mit  elkerülni  annyival  inkább  kötelessége  a  törvény- 
hozásnak, mennyivel  bizonyosabb,  hogy  a  többségnek 
ezen  felsőbbsége  mindig  csak  bizonyos  osztályok  kárára 
gyakoroltatik.  Minden  municipium  aristokratia  bölcsője, 
ez  oly  tény,  melyet  az  egész  világ  története,  első  lapjától 
mostanig,  bizonyít.  Göröghonban,  Rómában,  a  közép- 
kori olasz-  és  némethoni  municipalitásokban,  Német- 
alföldön, Schweizban  és  Angliában,  mindenütt,  hol 
municipális  szerkezetet  találunk,  egy  erős,  magában 
álló  aristokratikus  testület  sem  hiányzik,  mely  annak 
árnyéka  alatt  fejlődve,  végre  minden  jótéteményeit  mono- 
polisálta.  Ezen,  hogy  úgy  mondjam,  tettleg  aristokratiá- 
nak  hatalma  s  befolyása  nagyobb,  felsőbbsége  sértőbb, 
kiváltságai  szembetűnőbbek,  mint  azok,  melyeket  maga 
a  törvény  ad,  —  s  habár  nem  a  törvényhozótól  függ 
ezen  aristokratiákat  megsemmisíteni,  —  mert  mennyivel 
kisebb  a  kör,  annyival  inkább  ki  fog  tűnni  mindig  az 
egyesek  felsőbbsége,  —  legalább  mindig  kötelessége  lesz 
a  törvényhozásnak,  gondoskodni  arról,  hogy  azon 
felsőbbség,  melyet  a  sors,  vagy  nagyobb  műveltség 
egyeseknek  adott,  a  többiek  elnyomására  ne  használ- 
tassák, azaz,  hogy  miután  a  törvényhozás  az  egyes 
törvényhatóságban  az  aristokratia  támadását  s  létezését 
nem  akadályozhatja,  legalább  ezen  testületeknek  ne  adjon, 
vagy  legalább  felelősség  s  felsőbb  felügyelés  mellett 
adjon  oly  jogokat,  melyekkel  visszaélhetnének. 

Az  adó  kulcsának  meghatározása  s  a  közmunkávali 
rendelkezés  által  azon  rész,  melyben  az  egyes  polgár  a 
közterhekhez  járul,  nálunk  nem  a  törvényhozás,  hanem 
az  egyes  megyék  gyűlései  által  határoztatik  meg.  A 
megyéknek  e  hatásköre,  kétségen  kívül,  a  nemesnek, 
ki  sem  adóban,  sem  közmunkákban  részt  nem  vesz, 
szabadságát  nem  szoríthatja  meg  ;  de  az  egyes  megye 
statutarius  jogának  mily  hatása  van  az  összes  nemesség 
egyéni  szabadságára  nézve  ? 

Nem  szükség  hosszasan  bizonyítgatni,  miként  az  egyes 
megyéknek  minden  felsőbb  felügyelés  nélkül  engedett 
szabályalkotási   jog    minden    jól  rendezett  közállomány 

fogalmával  ellentétben  áll,  s  hogy  a  III.  R.  2-ik  czíme, 
mely  szerint  megyéink  e  jogot  követelik,  ellentétben 
áll  alkotmányunk  azon  alaptörvényével,  mely  szerint  a 
törvény  magyarázata  csak  a  felség  s  az  ország  rendéi 
által  történhetik.  Ha  a  megyék  statútumaik  által  min- 
denről rendelkezhetnek,  miről  a  törvény  nyilván  nem 
rendelkezett,  ennek  magyarázata  őket  illeti.  S  a  statu- 
tarius  jog  a  kormány  egyik  legfontosabb  kötelessége 
teljesítését  lehetetlenné  teszi,  nem  hagyván  neki  törvényes 
eszközöket,  mik  által  az  egyes  törvényhatóságot,  midőn 
az  a  törvénynyel  ellenkező  statútumot  hoz,  korlátaiba 
visszaszoríthassa;  veszélyezteti  azon  jog  magát  a  megyei 
szerkezetet,  melyet  a  középponti  kormánynyal  össze- 
ütközésbe hoz  ;  veszélyezteti  végre  nemzetiségünket,  mely- 
nek egyedüli  garantiája  csak  a  nemzet-,  s  nem  egyes 
törvényhatóságok  többségének  szellemében  fekszik,  s 
melynek  fentartását  és  ápolását  egyes  helyhatóságok 
buzgóságára  bízni  nem  lehet. 

Miután  a  szabályalkotási  jog  a  szabadság  védpaizsául 
tekintetik,  mindez  e  jog  pártolóira  talán  nem  hatna. 
Mutasson  valaki  nekünk  institutiót,  mely  által  vala- 
mely ország  egyes  polgárai  annyi  szabadságban  része- 
sülnének, mint  megyei  szerkezetünk  által  —  így  szólnak 
lelkesedve;  —  mutasson  országot,  hol  a  törvényhatóságok, 
minden  felsőbb  helybenhagyás  nélkül,  statútumokat 
alkotnak,  melyeknek  alkotásában  ezerén  egyenlő  részt 
vesznek. 

Az  elmélet  fölséges;  csakhogy  én  azon  jogegyenlőséget, 
mely,  állítólag,  e  haza  minden  nemesei  között  létezik, 
gyakorlatilag  a  legnagyobb  hazugságnak  tartom.  Hosszú 
tapasztalás  után  mondhatom,  hogy  azon  jogok,  melyek 
alkotmányunk  szerint,  állítólag,  minden  nemest  egy- 
iránt  illetnek,  minden  megyében  csak  néhány  előbbkelő 
nemes  egyén  vagy  család  által  gyakoroltatnak. 

Vonatkozzunk  el  azon  millióktól,  kik  hazánkban 
kiváltságokkal  nem  birván,  megyéink  körében  semmi 
politikai  jogokat  nem  élveznek  s  vessük  egész  figyel- 
münket kizárólag  azokra,  kiket  Verbőczy  a  nemzet 
neve  alatt  ért :  vajon  így  is  azon  egyenlőség,  melyet  törvé- 
nyeink nemes  és  nemes  között  föltesznek,  nem  válik-e 
megyei  szerkezetünk  által  gyakorlatilag  lehetetlenné  ? 

Minden  nemes  egyenlő:  —  ezt  akarja  a  törvény,  ezt 
tanuljuk  iskoláinkban,  ezt  halljuk,  főkép  tisztújítások 
előtt,  utczákon  és  piaczokon  hirdetni.  De  ne  tévelyeg- 
jünk az  elméletek  mezején,  hanem  vegyük  practice  a 
dolgot :  ugyan  miben  áll  tehát  ezen  elhíresztelt  egyenlő- 
ség? —  Nem  a  társasági  egyenlőségről  szólunk.  Tud- 
juk, hogy  míg  vagyonra,  személyes  képességre,  vagy 
tudományra  nézve  az  emberek  között  különbségek  lesz- 
nek, a  társasági  egyenlőség  mindig  az  álmák  közé  fog 
tartozni ;  de  fordítsuk  figyelmünket  tisztán  a  politikai 
egyenlőségre  s  mit  látunk  ? 

Minden  nemes  vagyonbeli  különbség  nélkül  szabadon 
választja  bíráit:  —  ez  az  elmélet,  s  ha  az  elmélet  mezején 
akarunk  maradni,  nem  kissé  örvendhetünk  azon  ön- 
tudatnak, miként  hazánkban  több  választó  van,  mint 
Francziaországban.  De  tekintsük  a  dolgok  valódi  állását, 
s  látni  fogjuk,  hogy  miután  nálunk  a  választási  jog  a 
megye  főhelyén  a  választók  egész  összessége  által  egy- 
szerre gyakoroltatik,  ez  elméletben  oly  szépen  hangzó 
szókötést  a  következő  szerényebben  hangzóra  kell  le- 
szállítanunk: Minden  nemes,  mennyiben  elég  vagyonos, 
hogy  sokszor  a  legnagyobb  mezei  munka  idején  egy 
hetet  a  megye  főhelyén  tölthessen,  szabad  választási 
joggal  bir;  a  többiek  pedig,  ha  más  valakinek  költ- 
ségein behozattak,  szavazatukat  a  többet  Ígérőnek  el- 
adhatják. 

A  megyei  határozatok  alkotásában  minden  nemes 
egészen  hasonló  részt  vehet,  s  így  a  megye  utasítás- 
adási jogánál  fogva  még  a  törvényhozásra  is  egyenes 
befolyást  gyakorol.  —  Ismét  szép  elmélet,  de  melyet  a 
gyakorlati  élet  szintén  annyiban  módosított,  hogy  e 
joggal,  azokon  kívül,  kik  a  megye  főhelyén  laknak, 
még  azok  is  élhetnek,  kik  az  előbb  említett  módon 
behozattak,  s  egyszersmind  elég  szerencsések  oly  véle- 
ményekkel birni,  melyeknek  lezúgását  az  ellenfél  főnökei 
szükségesnek  nem  tartják. 

Minden  nemesnek  egyenlő  hivatalképessége,  —  egy- 
részről, megengedem,  annyira  terjed,  hogy  itt-ott  egyes 
hivatalok  olyanok  által  töltetnek  be,  kik  nemességükön 
kívül  más  képességet  felmutatni  nem  tudnának,  s  például 
szolgabíráknak    választattak,    a    nélkül,    hogy    valaha 

tör  vény  tudomány  nyal  foglalkoztak  volna;  de  másrészről 
nem  mutatja-e  a  tapasztalás,  hogy  a  nemesnek  törvény- 
adta egyenlő  hivatalképessége  mellett  kevés  megyét 
találhatunk,  hol  minden  hivatal  nem  néhány  előkelőbb 
család  s  azok  által  monopolisáltatnék,  kik  velők  sógor- 
ság stb.  által  összekötvék. 

Kik  megyei  szerkezetünket  iskolai  compendiumokból, 
vagy  mende-mondákból  ismerik,  azok  elmondhatják, 
miként  általa  az,  ki  minden  jogaival  akar  élni,  az 
alkotmánynak  folytonosan  cselekvő  tényezője  lehet.  Kik 
azonban  e  szerkezetnek  működését  tapasztalásból  ismerik, 
meg  fogják  vallani,  hogy  a  megyei  élet  többnyire  nem 
egyéb  néhány  előkelőbb  család  olygarchiájánál,  mely  a 
nemesi  jogegyenlőség  színe  alatt  gyakoroltatik. 

S  ha  ez  így  van,  pedig  nem  hiszem,  hogy  az  elő- 
adottak valósága  csak  egy  ellenmondásra  találna:  mi 
más  ezen,  néhány  tekintetes  úr  által  kénye  s  kedve 
szerint  szabadon  gyakorlott  statutarius  jog,  mint  minden 
polgári  szabadságnak  megrontása. 

Minden  polgári  szabadság  első  kelléke,  hogy  a  polgár  a 
törvényen  kívül  senkinek  parancsolata  alatt  ne  álljon;  s 
ki  számolhat  erre  oly  hazában,  hol  ötvenkét  megyei  majori- 
tás naponként  új  meg  új  statútumokat  alkothat?  —  Ritka 
statútum  van,  melynek  alkotásában  csak  egy  megye 
valóságos  többsége  részt  venne.  Ez  legalább  az  én  meg- 
győződésem; de  ha  ez  iránt  csalódnám  is,  mit  nem 
hiszek,  az  egyes  megye  statútuma  nem  kötelez-e  minden 
a  megyében  tartózkodót,  s  így  —  mert,  hála  az  égnek, 
municipalis  szerkezetünk  a  megyék  közötti  közlekedést 
még  nem  szüntette  meg  —  az  ország  minden  lakóit? 
Nem  kötelezhet-e  mindenkit,  büntetési  fenyíték  mellett, 
mert  hisz  minden  statútum  büntetési  sanctiót  foglalhat 
magában?  —  S  most  gondoljuk  el  magunknak,  hogy  az 
egyes  megyék  statutarius  jogukkal  ezentúl  nagyobb 
kiterjedésben  fognak  élni  —  újabb  tapasztalásaink  után 
erre  reménységünk  lehet,  —  mi  lenne  ekkor  egyéni 
szabadság  szempontjából  helyzetünk?  —  Számtalan  tárgy 
van,  mely  iránt  törvényeink  nem  rendelkeztek,  mely 
iránt  tehát  az  egyes  megye  statútumot,  s  pedig  bün- 
tetési sanctióval  erősített  statútumot  hozhat.  Egyik 
megye   a   közbátorság  tekintetéből,  például,  statútumot 

hoz,  hogy  kik  a  megyében  útlevél  nélkül  járnak,  mint 
kóborlók  letartóztassanak;  szomszédja  az  útlevelek  rend- 
szerét csak  a  marhára  terjeszti  ki,  s  büntetést  szab 
mindenkire,  ki  valamely  vásáron  marhát  úgynevezett 
bizonyságlevél  nélkül  vesz;  harmadik  megyében,  hol  a 
politikus  ingerültség  nagy  fokra  hágott,  statútum  által 
bizonyos,  magában  ártatlan  jelek  hordása  tiltatik,  — 
s  így  tovább,  minden  megye  más  és  más  statútumokat 
hoz.  Hová  leend  ily  viszonyok  között,  a  megyék  szabály- 
alkotási szabadsága  mellett,  a  polgár  egyéni  szabadsága? 
Az  esetek,  melyeket  föltevék,  olyanok,  mikre  példákat 
idézhetek.  A  megye  statutarius  jogának  világos  tör- 
vényen kívül  egyéb  határa  nincs;  tapasztalásból  tudjuk, 
hogy  a  megyék  ebbeli  jogukat  csakugyan  ily  kiter- 
jedésben értik,  s  jelen  törvényeink  hiánya  s  azon  aka- 
dályok mellett,  mikkel  minden  czélszerű  törvény  hozása 
találkozik  országgyűléseinken:  valószinü-e,  hogy  megyéink 
e  jogokkal  ezentúl  még  nagyobb  kiterjedésben  fognak 
élni,  mint  eddig;  s  hová  lesz,  kérdem  még  egyszer, 
az  egyéni  szabadság?  — 

A  magyar  nemes  —  mert  hisz  csak  ő  az,  kit  e 
hazában  szabadnak  nevezhetünk  —  főszabadságát  abban 
találja,  hogy  cselekvéseiben  csak  a  törvény  s  pedig  oly 
törvény  által  korlátoztathatik,  melynek  alkotásában  része 
volt.  Ha  a  megyék  statutarius  jogát  jelen  kiterjedésében 
fenn  akarjuk  tartani,  a  nemesi  szabadság  ezen  leg- 
becsesebb része  elveszett.  A  nemesnek  cselekvéseit  tör- 
vényen kívül  minden  statútum  s  így  oly  valami  kor- 
látozza, minek  alkotásában  —  más  megyében  élvén  — 
semmi  része  nem  volt.  Ötvenkét  független,  mondhatnók 
souverain  megyénk  van,  mert  hisz  a  souverain-nek  neve 
nem  helytelenül  alkalmaztatik  oly  testületre,  mely  ily 
tág  körben  korlátlan  törvényhozási  joggal  bir;  de  egyéni 
függetlenséget  ne  keressünk;  hogy  az  ötvenkét  törvény- 
hatóság mindenhatóvá  váljék,  föl  kellé  áldozni  minden 
nemesnek  egyéni  szabadságát. 

Ha  a  statutarius  jognak  ezen  következményeit  tekint- 
jük, részemről  alig  foghatom  meg,  miként  találkozhatik 
valaki,  ki  azt  ily  kiterjedésben  fentartani  akarhatná, 
főkép  miután  a  legújabb  kor  eseményei  által  figyelmessé 
tétettünk  azon  veszélyekre  is,  melyekkel  az  úgynevezett 

municipalis  jogok  nemzetiségünket  fenyegetik.  Nemzeti- 
ségünk, hála  a  lelkesedésnek,  melylyel  ez  ügy  felkarol- 
tatott, s  a  kitűrésnek,  melylyel  az  védelmeztetett,  erő- 
sebben áll,  mint  annakelőtte ;  de  ne  ámítsuk  magunkat, 
mintha  az  már  biztosítva  volna.  Valódi  magyarnak 
csak  a  törvényhozást  nevezhetjük.  Törvényhatóságaink 
egy  részénél  a  magyar  elem  még  a  jelen  pillanatban 
is  kisebbségben  van,  midőn  nem  nemes  honfitársaink 
minden  befolyásból  kizáratnak;  s  ki  nem  látja,  hogy 
az  ingerültség  mellett,  mely  nyelvünk  ellen  e  hon  nem 
magyar  lakói  között  mesterségesen  növeltetik,  a  statu- 
tarius  jog  nemzetiség  elleni  törekvések  eszközéül  használ  - 
tathatik;  ki  nem  emlékszik  azokra,  mik  szintén  muni- 
cipalis jogok  ürügye  alatt  Horvátországban  már  eddig 
történtek,  sőt  Magyarország  közepett  is  egyes  törvény- 
hatóságokban megkiséreltettek. 

De  hagyjunk  fel  most  a  kérdés  ezen  oldalával.  — 
A  fölebb  mondottakból  át  fogja  látni  mindenki,  hogy 
az  egyes  polgárok  egyéni  szabadsága,  hacsak  a  megyék 
statutarius  hatóságát  tekintjük  is,  biztosítottnak  nem 
mondható.  Még  sokkal  világosabbá  válik  ez,  ha  figyel- 
münket törvénykezési  rendszerünkre  s  a  bírói  hivatal 
organisatiójára  fordítjuk. 

A  szabadság  legfőbb  biztosítéka  a  bírói  hatóság  czél- 
szerű  elrendezésében  fekszik.  Keressünk  alkotmányunk- 
nak bármily  biztosítékot,  ha  a  bírói  hatóság  hibásan 
rendeztetett  el,  szabadság  létezni  nem  fog.  Engedjenek 
választást  oly  ország  között,  mely  a  legszabadabb  alkot- 
mánynyal bir,  de  hol  a  bírói  hivatal  függetlenségéről 
gondoskodva  nincs,  s  oly  ország  között,  hol  politikai 
tekintetben  absolutismus,  de  egyszersmind  esküdtszékek 
léteznek:  az  egyes  polgár,  ki  függetlenség  után  vágyódik, 
s  érdekeit  jól  fogta  fel,  az  utolsót  fogja  választani  hazául. 
Már  e  tekintetben  legyen  kimondva  egyszerűn, de  őszintén: 
Török-  és  Oroszországot  kivéve,  nem  ismerek  Európában 
országot,  hol  a  bírói  hatóság  ennyire  czéliránytalanul 
lenne  elrendezve,  mint  nálunk.  Határtalan  lassúság  s 
hallatlan  elhamarkodás;  a  bírónak  attól,  ki  által  válasz- 
tatott vagy  kineveztetett,  függése;  függetlensége  a  tör- 
vények irányában;  egy  részről  a  bírói  szokás  vak 
követése,  úgy,   hogy    ellenében  világos    törvényekre    is 

hasztalan  hivatkozunk;  más  részről  minden  bírói  szokás 
hiánya,  úgy,  hogy  ugyanazon  egy  tárgyban  nemcsak 
különböző,  hanem  ugyanazon  bíróság  is  egészen  külön- 
bözőleg  itél ;  az  egyes  bíróságok  hatásköre  iránti  össze- 
ütközések stb.,  szóval  alig  létezik,  alig  képzelhető  oly 
hiány,  melyet  törvénykezésünk  körében  elő  ne  mutat- 
hatnánk. 

E  hiányoknak  egy  része  egyenesen  nem  megyei  szer- 
kezetünkből veszi  eredetét.  Felsőbb  törvényszékeink  a 
kormány  kinevezésétől  függő  s  kénye  szerint  elmozdít- 
ható bírákból  állanak,  minélfogva  szintén  nem  elégít- 
hetik ki  kivánatainkat.  E  törvényszékek  annyi  s  oly 
különböző  teendőkkel  terheltetnek,  hogy  tőlök  az  igaz- 
ság-kiszolgáltatásban gyorsaságot  várni  szinte  nem  lehet; 
felsőbb  törvényszék  —  cour  de  cassation,  —  mely  forma 
tekintetében  a  bírói  eljárásba  egyenlőséget  hozna,  nem 
létezik  ;  a  visszaélések,  melyek  bírói  parancsolatokkal 
történnek  s  bíráskodásunk  jelen  állapotában  kikerül- 
hetetlennek,  minden  rendes  bírói  eljárást  úgyszólván 
lehetetlenné  tesznek;  szóval  törvénykezési  rendszerünk 
hiányainak  kútfeje  kétségen  kívül  felsőbb  törvény- 
székeink hibás  elrendezésében  fekszik.  Azonban,  ha 
egész  bíráskodási  rendszerünket  figyelemmel  tekintjük, 
látni  fogjuk  egyszersmind,  miként  épen  legfőbb  bajaink 
megyei  szerkezetünk  következményei. 

Törvénykezési  rendszerünk  egyik  legfőbb  hibája, 
hogy  a  bíráskodási  s  közigazgatási  tárgyak  egymástól 
elkülönözve  nincsenek.  Ez  összezavarásnak  —  melyet 
az  udvari  kanczelláriától  a  szolgabírói  hivatalig  orszá- 
gunk minden  hatóságainál  találunk,  egyik  főoka  megyei 
szerkezetünkben  fekszik.  Miután  alkotmányunk  egyedüli 
garantiája  megyéinkben  kerestetik,  természetes,  hogy 
közéletünk  minden  ága  a  megyéhez  vezettetik  vissza 
s  ugyanazon  testületek  bízatnak  meg  egyszersmind 
bíráskodással  is,  melyek  követet  választva  s  utasítást 
adva  törvényhozásunkba  oly  nagy  befolyással  birnak, 
melyektől  az  egész  közigazgatás  függ.  Ily  viszonyok 
között  a  bírói  hivatal  czélszerü  elrendezése    lehetetlen. 

Ha  nem  szólok  is  azon  esetekről,  melyekben  maga 
a  megyei  közgyűlés  bízatik  meg  bírói  teendőkkel  s  az 
egyes  polgár    szabadsága  s  gyakran  egész    vagyona  oly 

gyülekezetektől  függ,  melyeknek  határozatairól  senki 
nem  felelős  s  melyektől,  ki  magát  általok  sértve  érezné, 
kárpótlást  nem  követelhet,  ha  nem  szólok  is  azon  ese- 
tekről, hol  a  legfontosabb  jogi  kérdések,  mint  például 
az  egyes  nemesnek  büntetőperbe  fogása  vagy  a  kar- 
hatalom elrendezése,  határozatlan  számú,  sokszor  egé- 
szen tudatlan  s  többnyire  politikai  viták  által  szenve- 
délyre gerjesztett  tömegek  által  döntetnek  el:  vajon 
maga  az,  hogy  a  vármegye  rendes  birái  egyszersmind 
közigazgatási  tárgyakkal  bizatnak  meg  s  többnyire 
politikus  pártok  vezetői  is,  nem  hat-e  szükségkép  káro- 
san az  igazság  kiszolgáltatására? 

Oly  országban,  melynek  jogi  viszonyaiban  annyi 
zavar  létezik  s  hol  a  közigazgatásra  nézve  biztos  nor- 
mákat alig  találunk  s  e  szerint  a  biró  és  tisztviselő 
egyéni  képességétől  legtöbb  függ :  nehéz  egyéneket 
találni,  kik  akár  birói,  akár  közigazgatási  hivatalokra 
teljesen  kiképezve  lennének ;  annál  kevésbbé  olyanokat, 
kik  mind  a  két  nemű  hivatalra  egyaránt  képesek. 
Nekünk  pedig  olyanok  kellenek.  A  legjobb  bíró,  ki 
közigazgatási  tárgyakban  nem  jártas  ;  a  legjobb  tiszt- 
viselő, ki  egyszersmind  alapos  jogismeretekkel  nem  bir: 
nem  képesek  csak  a  szolgabírói  hivatalt  is  kellőleg 
betölteni.  Mily  közigazgatást,  főkép  mily  bírói  eljárást 
várhatunk  ily  viszonyok  közt  ?  Miután  a  közigazgatás 
czélszerű  vezetése  többeknek  fekszik  érdekében  s  az 
ennek  körében  elkövetett  hibák  szembetűnőbbek :  nem 
valószínű- e,  hogy  a  törvénykezési  érdekek  a  közigaz- 
gatásiaknak, mind  a  tisztviselők  választásánál,  mind 
ezeknek  hivataloskodása  alatt,  mindig  alája  fognak 
rendeltetni?  S  tegyük  fel,  hogy  mindez  nem  történik, 
hogy  hazánkban  néhány  ezer  egyént  találhatunk,  ki 
közigazgatási  és  bírói  hivatalra  egyaránt  képes  s  ki 
egyszersmind  a  jelen  csekély  jutalom  mellett  megyei 
hivatal  elfogadására  kész ;  tegyük  fel,  hogy  a  közigaz- 
gatási tárgyak  sokasága  soha  bírói  kötelességek  elhanya- 
golására ürügyül  használtatni  nem  fog ;  ha  minden 
megyei  tisztviselőnk  hivatalának  betöltésére  képes  ;  ha 
mindenik  egyaránt  buzgó :  hány  marad,  kinél  hivatala 
minden  ágainak  betöltése  a  lehetetlenségek  közé  tarto- 
zik? Ki  ezen  kételkednék,    olvassa  Zsoldos  jeles  köny- 


145 

vét  a  szolgabírói  hivatalról  vagy  nézzen  körül  valamely 
nagyobb  járásban. 

Még  károsabbnak  mutatkozik  azonban  ez  állapot,  ha 
figyelembe  veszszük,  miként  a  bírák  időszaki  választása 
csak  a  bírákra  bízott  közigazgatási  hivatalok  miatt 
válik  szükségessé ;  s  nem  fogja  tagadni  senki,  miként 
a  bírói  függetlenség  tökéletes  megsemmisítésére  idő- 
szaki választásoknál  sikeresebb  módot  alig  találhatnánk. 

A  bírói  hivataloknak  választás  általi  betöltése  hazánk- 
ban a  népszerű  eszmék  közé  tartozik.  A  magyar  nemes 
önmaga  választja  bíráit  —  ez  a  közönséges  szójárás 
s  talán  nincs  egy  sem  szabadságaink  között,  melyre 
többször  történnének  hivatkozások.  Ha  meggondoljuk, 
hogy  felsőbb  törvényszékeink,  melyektől  minden  ügynek 
végképeni  eldöntése  függ,  nem  választás  által  töltet- 
nek be  ;  ha  a  módot  tekintjük,  miszerint  a  nemesség 
e  jogában  részesül,  s  látjuk,  miként  az  majdnem  min- 
den megyében  egyes  járások,  sőt  néha  a  megye  főhelyén 
lakó  nemesség  által  monopolisáltatik,  ez  oly  nagyra 
tartott  kiváltság  becsét  talán  devalválhatjuk.  Eészem- 
ről  a  vádlottnak  engedett  recusatio  jogát  sokkal  fonto- 
sabbnak  tartom.  Egyes,  nagy  befolyással  biró  egyéne- 
ket kivéve,  a  nemes  az  által,  hogy  bíráit  választja, 
keveset  nyer ;  annyival  nagyobbak  a  károk,  melyek  e 
rendszerből  az  igazság  kiszolgáltatására  háromolnak. 

Felsőbb  törvényszékeink  nem  birják  a  közbizalmat. 
Egyik  szomorú  oldala  ez  jelen  állapotainknak,  melyet 
sajnálhatunk,  de  melyet,  ha  az  utolsó  idő  eseményeire 
visszagondolunk,  tagadnunk  nem  lehet.  Mi  ennek  oka  ? 
Egyes,  a  felsőbb  törvényszékek  által  hozott  Ítéletek? 
Kérdésen  kívül  ezen  Ítéletek  adtak  alkalmat,  hogy  e 
bizodalmatlanság  nyilván,  még  törvényhozásunk  körében 
is  kimondassék.  A  bizodalmatlanságnak  főoka  azonban 
felsőbb  bíráink  állásában  kerestetett.  Az  aránytalanul 
csekély  fizetés,  az,  hogy  e  hivatalok  sokszor  a  politika 
mezején  tett  érdemek  díjául  látszanak  adatva,  végre  a 
függés,  melyben  az  őket  kinevező  s  szabadon  elmoz- 
dítható kormány  ellenében  állnak :  ezek  a  bizodalmat- 
lanságnak valódi  okai ;  —  s  nem  hasonló-e  a  megyei 
bírák  helyzete  is?  Ha  fizetésüket  tekintjük,  lehetne-e 
az  aránylag  csekélyebb  ?  A  bírói  hivatal  nem  a  politika 

mezején  tett  érdemek  díjának  tekintetik- e  itt  is ;  s 
vajon  szólhatunk- e  függetlenségről,  hol  a  bíró  három 
évről  három  évre  azoknak  választása  alá  kerül,  kik 
között  részrehajlatlan  igazságot  szolgáltatni  kötelessége  ? 

Valamint  az  emberek  alávalósága,  úgy  az  erény  erő- 
sebb  minden  polgári  institutiónál ;  s  valamint  a  tör- 
vénykezés legczélszerííbb  elrendezése  mellett  is  találha- 
tunk kötelességüket  felejtő  bírákat :  úgy  azon  czélsze- 
rütlen  mód,  mely  szerint  bírói  hivatalainkat  betöltjük, 
nem  akadályozhatja,  hogy  megyei  bíráink  között  oly 
személyiségeket  ne  találjunk,  kikre  méltó  büszkeséggel 
tekinthetünk ;  de  ezen,  az  institutió  daczára  létező 
kivételek  bizonyítanak-e  valamit  az  institutió  mellett? 
Elfelejtethetik-e  velünk  azon  sokkal  számosabb  eseteket, 
hol  mind  ennek  épen  ellenkezőjét  tapasztaljuk  ? 

Ne  keressen  szavaimban  senki  czélzásokat ;  a  bajok, 
melyekről  szólok,  annyira  közönségesek,  hogy  minden, 
a  bírói  eljárás  ellen  emelt  panasz  ötvenkét  megyénk  közül 
igen  sokra  illik;  de  vajon  választási  rendszerünk  nem 
oda  vezetett-e,  hogy  sok  helyen  szolgabírói,  sőt  alispáni 
hivatalokra  egészen  tudatlan,  sőt  oly  egyének  választattak, 
kik  még  törvényes  korukat  sem  érték  el,  s  kik,  midőn 
törvény  szerint  a  legkisebb  kötelezvényt  érvényesen 
alá  nem  írhatták  volna,  mások  élete  s  vagyona  fölött 
bíráskodtak  !  —  Menjünk  egy  tisztújításra,  vagy  emlé- 
kezzünk vissza  azokra,  melyekben  részt  vevénk :  ugyan 
ki  tud  esetet,  hogy  valaki  jogtudományi  készültsége 
vagy  csupán  a  miatt,  mivel  igazságszeretete  ismertetik, 
választatott  volna  alispánnak?  A  korteskedésnél  fel- 
hozatik,  hogy  A.  vagy  B.  katholikus  vagy  a  magyar 
valláshoz  tartozó,  hogy  szabadelvű,  vagy  az  adó  ellen 
szavazó,  hogy  ölelgeti  vagy  megveti  a  kisebb  nemes 
embert,  hogy,  mivel  hivatalát  már  három  évig  becsü- 
letesen viselé,  érdemes  újra  megválasztani,  vagy  ideje, 
hogy  azt  másnak  engedje  által.  Ha  valaki  ezeken  kívül 
még  jogtudománynyal  bir  s  tiszta  jelleméről  ismeretes, 
annyival  jobb ;  azok,  kiknek  a  megyében  igazságos 
pereik  vannak,  örülni  fognak  ezen  is,  választását  azon- 
ban bizonyára  ép  oly  kevéssé  fogja  ez  utolsó  tulajdo- 
nainak köszönhetni,  mint  azt,  hogy  e  hivatalokra  a 
főispán  által  kijelöltetett.  Tisztújításaink  nagy  taktikai 

műtételek,  melyeknél  egyrészről  a  főispán,  másikról  a 
megye  többsége  azon  iparkodik,  hogy  a  megyének 
tisztikarába  minél  több  saját  politikai  pártjához  tartozó 
egyént  hozzon  be.  Ily  választásoktól  a  birói  hivatalok 
czélszerű  betöltését  nem  várhatjuk. 

És  tegyük  fel,  hogy  a  választás  véletlenül  szerencsé- 
sen történt  s  a  megyének  egyes  oly  bírákat  szerzett, 
kik  fontos  hivatalukat  tudják  és  akarják  is  teljesíteni. 
Minő  az  ily  bírák  állása?  Ha  a  választott  bíró,  pél- 
dául az  alispán,  egyszersmind  a  megyének  egyik  leg- 
gazdagabb birtokosa,  kitől  a  választóknak  legnagyobb 
része  függ,  személyes  függetlenségét  senki  nem  fogja 
kérdésbe  vonni ;  valamint  választása,  úgy  az  idő, 
melyre  hivatalát  megtartja,  csak  tőle  függ ;  de  ha  meg- 
választatását másoknak  köszöni,  ha  tudja,  hogy  hiva- 
talát a  három  évi  határidőn  túl  mások  kegyelme 
nélkül  egy  nappal  nem  tarthatja  meg  tovább,  vajon 
nevezhetjük-e  őt  függetlennek?  Igen,  ő  az  maradhat,  ő 
római  erénynyel  igazságot  szolgáltathat  párthívei  ellen 
is ;  de  akkor  legyünk  meggyőződve,  hogy  három  év 
leforgása  után  az  erényes  férfiú,  legtöbb  esetben,  ismét 
a  magános  élet  csendes  körébe  vonulhat. 

Ha  megyei  törvényszékeink  rendezését  tekintjük, 
látjuk,  hogy  jó  s  független  bírói  testület  alkotásáról 
gondoskodva  itt  sincs.  Néhány  megyében,  hol  még  a 
régi  szokás  divatozik,  az  alispán  kénye  s  kedve  szerint 
alakítja  a  törvényszéket,  a  táblabírák  hosszú  sorából 
azokat  híván  össze,  kiket  bizonyos  esetben  jónak  lát ; 
más  megyében  a  törvényszéki  bírák  évről-évre  válasz- 
tatnak, természet  szerint  mindig  nagyrészint  egy  vagy 
más  politikai  párt  soraiból.  Kecusatió  joga  nem  létez- 
vén, a  perlekedő  mindkét  esetben  sokszor  nyílt  ellen- 
ségei által  Ítéltetik. 

Sokan  talán  túlzással  fognak  vádolni.  De  ha  nem 
állanak,  miket  itt  megyei  itélőszékeinkről  mondék, 
honnan  van  tehát,  hogy  noha  felsőbb  törvényszékeink 
iránt  nem  viseltetünk  túlságos  bizalommal,  a  pörök 
fölebbvitele  mindazáltal  oly  népszerűvé  vált,  hogy  a 
fölebbvitel  lehetetlensége  sok  megyében  az  esküdtszékek 
ellen  is  okul  használtatott?  Miként  történik,  hogy  az 
annyira  törvénytelen  s  minden  rendezett  eljárást  Lehet- 

lenné  tevő  bírói  parancsolatok  mindenki  által  szüksé- 
geseknek tartatnak? 

De  ha  igaz,  hogy  a  bírák  jelen  módon  választása 
megyei  rendszerünk  lényegéhez  tartozik ;  ha  polgári 
szabadság  a  bírói  hatóság  független  elrendezése  nélkül 
nem  képzelhető  :  joggal  elmondhatjuk,  miként  megyei 
rendszerünk  a  valódi  polgári  szabadsággal  sem  fér 
össze. 

S  ezek  szerint  megnrutatám  e  fejezetben: 

Miszerint  jelen  megyerendszerünk  mellett  a  törvény- 
hozás, mely  csak  egy  osztály  érdekeit  s  azokat  sem 
kellő  arányban  képviseli,  s  képviselői  kezeit  utasítá- 
sokkal bilincseli  le,  nem  lehet  a  nemzeti  haladás  veze- 
tője. Továbbá : 

Hol  a  közigazgatásban  nincs  semmi  egység  s  fele- 
lősség, rendet  nem  kereshetünk. 

Hol  az  egyes  törvényhatóságok  szabály  alkotási  jog 
czíme  alatt  majdnem  törvényhozási  hatalmat  gyakorolnak, 
s  a  bírói  eljárás  akként  rendeztetett  el,  mint  hazánkban, 
valódi  személyes  szabadság  nem  létezhetik. 

Hogy  pedig  rend,  szabadság  s  czélirányosan  rendezett 
törvényhozás  nélkül  haladni  nem  lehet :  talán  a  jelen 
állapotok    legtúlzóbb    magasztalója    sem    fogja  tagadni. 

III.  FEJEZET. 
A  megyerendszer,  mint  alkotmányos  biztosíték. 

Sokan  vannak,  kik  megyerendszerünk  elsorolt  hibáit 
többé  nem  tagadják;  honnan  van  tehát,  hogy  még 
ezek  közül  is  többen  mint  e  rendszer  buzgó  védelmezői 
lépnek  fel,  s  annak  lényeges  megváltozásába  beleegyezni 
nem  akarnak  ?  Ez  egészen  abnormis  állás  oka  abban 
fekszik,  mert  megyerendszerünk  nemcsak  közigazgatási 
forma,  hanem  egyszersmind  alkotmányunknak  egyik 
legfőbb,  sőt  mint  sokan  hiszik,  jelen  helyzetünkben 
egyedüli  biztosítéka,  s  mert  jobb  közigazgatási  rend- 
szerért alkotmányunkat  főbb  biztosítékaitól  megfosztani 
nem  akarjuk.  S  valóban  magam  is  úgy  vagyok  meg- 
győződve, hogy  ki  jelen  megyei  szerkezetünkről  lemond, 
mielőtt  alkotmányunknak  más  biztosítékai  szereztettek, 
egyenesen     alkotmányosságunkat    veszélyezteti,    s     így 

kifejlődhetésünk  egyik  leghatalmasabb  eszközétől  fosztja 
meg  hazánkat. 

Ha  a  kérdés  úgy  állíttatik  fel :  le  kell-e  mondani, 
vagy  kell-e  csak  tetemesen  változtatni  megyei  szerke- 
zetünkön, mielőtt  alkotmányunknak  más  biztosítékot 
szereztünk,  —  a  felelet  kétséges  nem  lehet.  Erre  nézve 
egyetértünk.  A  kérdés  csak  az:  vajon  kell-e  megyei 
szerkezetünkhez  ragaszkodni  még  az  esetben  is,  ha 
alkotmányunknak  más  biztosítékokat  találhatunk  ?  Van- 
nak sokan,  kik  e  kérdésre  igennel  felelnek,  s  pedig 
azért,  mivel  a  megyei  szerkezetet  nemcsak  iránylag, 
de  magában  véve  is  az  alkotmányi  biztosítékok  leg- 
erősbikének  tartják.  Vizsgáljuk,  mennyiben  helyes 
e  nézet. 

Megyei  szerkezetünk  négy  oknál  fogva  tartatik  alkot- 
mányunk biztosítékának. 

1-ször:  Mert  függetlenségünket  csak  nemzetiségünk 
fentartása  biztosítja,  s  nemzetiségünk  fentartására  a 
megyerendszernél  jobb  eszköz  nem  képzelhető. 

2-szor:  Mert  a  megyei  rendszer  az  önkormányzás 
(selfgovernment)  elvére  alapítva,  a  szabadságban  sokakat 
részesít,  s  így  az  alkotmánynak  sok  s  buzgó  védelme- 
zőket szerez. 

3-szor :  Mert  (hogy  a  B.  P.  Hiradó  szavaival  éljek) 
a  megye,  mint  politikai  vitatkozások  színhelye,  a  köz- 
vélemény kifejlődésére  és  hatályos  nyilatkozására  alkal- 
mat nyújt;  sok  emberben  a  közdolgok  iránt  figyelmet 
gerjeszt,  s  így  nemcsak  hivatalnokot,  szónokot,  bírót, 
s  országférfiakat  képez,  hanem  a  nemzet  nagy  részében 
azon  politikai  bátorságot  ébreszti,  mely  nélkül  egy 
nemzet  sem  tudta  még  alkotmányosságát  megőrzeni. 
Végre 

4-szer :  Mert  a  megye,  mint  a  törvények  s  kormányi 
rendelések  végrehajtója,  a  kormánynak  minden  alkot- 
mány elleni  törekvéseit  semlegessége  által  sokkai  hatá- 
lyosabban korlátozhatja,  mint  a  felelősség  elvének  bár- 
mily ünnepélyes  kimondása. 

Nézzük  egyenként. 

A)  Nemzetiségünk. 


Nemzetiségünk  fentartásánál  nem  ismerek  magasabb 
érdeket.  —  Nemzetünk  egykor  szebb  napokat  élt ; 
határaink  messzebbre  terjedtek ;  zászlóinkat  a  győzelem 
lobogtatá,  s  magyarnak  lenni  dicsőségnek  tartatott. 
Mint  egy  nagy  család  ivadékaira,  e  múlt  kor  dicső- 
ségéből reánk  csak  egy  név  maradt ;  de  ezt  fenn  kell 
tartanunk,  ha  ezt  fentartottuk,  talán  még  reánk  is  szebb 
jövő  vár.  Egy  nap  —  mint  egy  szónokunk  monda  — 
nemzeteket  ismét  nagygyá  tehet :  az  elveszett  nemzeti- 
séget semmi  vissza  nem  adja  többé.  De  ha  megyei 
szerkezetünket,  ha  főkép  azon  elemeket,  melyek  az 
egyes  törvényhatóságokban  politikai  jogokkal  élnek, 
figyelemmel  tekintjük :  nem  látjuk-e,  hogy  megyéink 
ily  tág  hatásköre  nemcsak  nem  biztosítja,  sőt  a  leg- 
nagyobb veszélylyel  fenyegeti  épen  nemzetiségünket. 
Hazánk  oly  különböző  népfajai  mellett,  hol  általában 
magyarnak  csak  törvényhozásunkat  nevezhetjük,  nem- 
zetiségünk annyival  biztosabban  áll,  mennyivel  nagyobb 
s  általánosabb  azon  befolyás,  melyet  törvényhozásunk 
az  ország  minden  egyes  részeire  gyakorol ;  s  megyei 
szerkezetünk,  mivel  épen  e  törvényhozásnak  az  egyes 
megyére  való  befolyását  gyengíti,  sőt  néha  megsemmi- 
síti, nemzetiségünk  fentartására  csak  veszedelmes  lehet. 

Mondani  fogja  erre  talán  valaki,  hogy  a  tapasztalás 
ellenkezőt  bizonyít,  miután^  magyarságunk  csak  a  megyei 
élet  által  őriztetett  meg.  Én  e  részben  a  múltra  nézve 
is  máskép  vélekedem,  s  úgy  vagyok  meggyőződve,  hogy 
eldiákosodott  megyéink  politikus  élete  egy  fél  század 
előtt  sokkal  gyengébb  vala,  hogysem  általok  nemzetisé- 
günk fentartathatott  volna;  ha  nép  (nem  a  Verbőczyanus, 
de  a  valóságos  népet  értem)  nem  ragaszkodik  hívebben 
nemzetiségéhez  nálunk  nemeseknél,  kik  a  József  által 
előidézett  ellenhatás  után  ősi  nyelvünket  nagyrészben 
parasztjainktól  tanultuk.  De  ha  a  fentebbi  állítást  a 
múltra  nézve  megengedném  is  :  mit  bizonyít  az  jelen, 
egészen  megváltozott  helyzetünkben  ? 

Nemzetiségünk  jelenleg  erősebb  alapokon  áll,  mint 
egykor,  de  tagadhatatlan  az  is,  hogy  magyar  létünket 
a    jelen    pillanatban    más,    apáink    által    nem    ismert 

veszélyek  is  fenyegetik.  Egykor  nemzetiséglinket  csak 
a  kormánytól  féltettük,  jelenleg  a  felsőbbség,  melyet  a 
magyar  elem  magának  törvényhozás  útján  kivitt,  ellen- 
hatást idézett  elő  hazánk  idegen  ajkú  lakosai  között, 
s  ezt  én  sokkal  veszélyesebbnek  tartom.  Pánszláv  moz- 
galmakról hallunk,  a  német-egység  eszméje  hangoztatik 
Magyarország  közepett ;  az  illyrismus  felütötte  zász- 
lóját ;  szóval  minden  néptöredék,  mely  hazánkban 
századokon  keresztül  nyugodtan  élvezé  a  magyar  polgári 
állomány  védelmét,  független  nemzetiségről,  vagy  más 
rokon,  de  nem  magyar  fajokkal  egyesülésről  ábrán- 
dozik. —  Ha  hazánkat  más  alkotmányos  országok 
módjára  látnám  kormányozva,  én  mind  e  mozgalmakat 
veszélyeseknek  nem  tartanám.  Nyelvünk,  mely  a  tör- 
vényhozás nyelve,  mely  maholnap  a  nevelés  nyelve 
leend,  s  a  műveltebb  osztályok  között  napról  napra 
inkább  elterjed,  ily  viszonyok  között  ki  fogná  víni 
győzelmét :  de  a  dolgok  állása  egészen  más,  ha  figyel- 
münket megyei  szerkezetünkre  fordítjuk. 

Az  egyes  megyék  sokkal  több  függetlenséggel  birnak, 
hogysem  eszünkbe  jutván,  miként  sok  megyének  több- 
sége már  most  sem  magyar,  nemzetiségünket  már  most 
veszélyeztetve  nem  hihetnők.  Vagy  nem  látjuk-e  szemeink 
előtt,  mik  Horvátországban  az  illyrpárt  által  naponkint 
nemzetiségünk  ellen  elkövettetnek,  s  szintén  az  úgynevezett 
municipális  jogok  ürügye  alatt  védelmeztetnek ;  nem 
kell  e  félnünk,  hogy  azon  párt,  mely  hazánkban  a 
magyar  nemzetiség  ellen  működik,  valamint  már  a 
vallással  tévé,  úgy  a  megyei  szerkezetet  arra  haszná- 
landja,  hogy  vele  szláv  törekvéseket  segítsen  elő,  s 
pedig  annyival  inkább,  mivel  megyéinknek  egy  nagy 
részében  a  befolyással  biró  nemesség  sem  magyar.  — 
Fel  fogunk  sóhajtani,  fel  fogunk  talán  szólalni  a  kor- 
mány ellen,  mely  e  vétkes  törekvéseknek  kellőleg  ellene 
nem  szegült ;  de  mi,  kik  szüntelen  megyei  autonómiá- 
ról, szüntelen  selfgovernmentről  s  arról  szólunk,  hogy 
a  törvényhatóságok  beléletébe  senkinek  avatkozni  nem 
szabad,  mit  fogunk  tehetni  e  veszély  elhárítására,  mely 
önelveink  következetes  alkalmazásából  eredend? 

Nem  tartozom  azok  közé,  kik  nemzetiségünk  fen- 
tartása    iránt    szerfölött    féltékenyek ;    oly    nemzetiség, 

mely  Európa  közepett  csak  úgy  tarthatja  fel  magát, 
ha  chinai  fallal  körülvéve,  minden  idegen  érintkezéstől 
megőriztetik,  az  enyészet  magvát  már  magában  hordja, 
s  miből  minden  életerő  ennyire  kiveszett,  törvényhozási 
dajkálás  által  fel  nem  tartathatik.  De  hogyha  nemzeti- 
ségünket csakugyan  veszély  fenyegetné,  senki  sem  tagad- 
hatja, hogy  a  legnagyobb  veszély  törvényhatóságaink 
függetlenségében  fekszik,  főleg  ha  meggondoljuk,  miként 
e  veszély  minden  lépéssel,  melyet  a  haladás  ösvényén 
előbbre  teszünk,  még  nagyobbá  válik.  Ha  a  megyei 
autonómiáról  hirdetett  ferde  nézeteink  nem  változnak, 
a  befolyás,  melyet  nem-nemes  honfitársainknak  a  megyé- 
ben engedünk,  nemzetiségünket  sírba  döntheti. 

Még  hibásabb  azok  nézete,  kik  alkotmányunk  biz- 
tosságát abban  keresik,  mert  szerintök  a  megyei  szer- 
kezet, az  önkormány  elvére  alapítva,  a  szabadságban 
igen  sokakat  részesít,  s  így  az  alkotmánynak  sok  buzgó 
védelmezőt  szerez. 

B)  A  megyei  szerkezet,  mint  oly  institiitió,  mely  az  alkotmány  élvezetében 

sokakat  részesít. 

»A  közdolgok  nyilvános  kezelése,  mely  a  megyében 
a  nép  szemei  előtt  s  tudtával  történik,  a  politikai 
jogok  iránt  érdeket,  és  pedig  nem  szűnő  érdeket  kelet- 
keztet nem  csupán  keveseknél,  hanem  azoknál  is,  kik 
befolyási  kiváltággal  nem  birnak,  minek  ismét  az  a 
következése,  hogy  azon  alkotmánynak,  melynek  min- 
denki, ki  jogaival  élni  akar,  nem  csupán  egyszer-más 
szőri,  hanem  folytonos  cselekvő  tényezője  lehet,  honunk 
ban  annyi  védőjére  találhatni.* 

Ezen  szavakban  adá  elő  a  B.  P.  Híradó  ebbeli  nézetét. 

Nem  tartoztam  ugyan  soha  azok  közé,  kik  az  emberi 
nem  magasabb  ösztöneit  tagadva,  minden  cselekvés 
indokát  önösségben  keresik,  sőt  meg  vagyok  győződve, 
hogy  azon  közállomány,  mely  polgárainál  magasabb 
erényekre  nem  számolhat,  elveszti  fennállhatása  legfőbb 
biztosítékát ;  azonban,  valamint  rendkívüli  esetekben 
csak  a  polgárok  önmegtagadása  tarthatja  fel  sokszor 
a  köztársaságot :  úgy  erősen  hiszem,  miként  azon  alkot- 
mány áll  legbiztosabb  alapokon,  mely  mellett  hon- 
szeretet s  magánérdekek    legritkábban    hozatnak  ellen- 

tétbe,  s  hol  azon  institutiók,  melyek  az  alkotmány 
biztosítékát  teszik,  egyszersmind  minden  egyesnek  érde- 
keit is  előmozdítják.  Ha  mindazok,  mik  e  részben 
előadatnak,  állanának,  megyei  szerkezetünknél  erősebb 
institutió  csakugyan  nem  volna  a  világon  ;  de  legyen 
szabad  kijelenteni  bámulásomat  azoknak  bátorsága  fölött, 
kik  megyerendszerünk  védelmére  ily  okokkal  élnek. 
Bátorság,  mondom,  mert  e  tulajdonnak  csakugyan  nem 
kis  mértéke  szükséges  arra,  hogy  valaki  Magyarország 
közepette,  hol  megyei  szerkezetünket  mindenki  ismeri, 
azt  merje  állítani,  miként  megyéinkben  minden,  ki 
jogaival  élni  akar,  az  alkotmány  cselekvő  tényezője 
lehet ;  hogy  mivel  a  megyeház  terme  nem-nemes  kezek 
által  súroltatik,  vagy  az  udvart  —  hol  egy  idő  óta 
gyűléseink  némely  helyen  tartatni  szoktak  — -  nem- 
nemesek  rendezik  el,  a  közdolgok  kezelése  a  nép  szemei 
előtt  történik ;  hogy  végre,  mivel  a  tettes  karok  és 
rendek  sokszor  a  nép  előfogatain  hozatnak  a  tanács- 
kozás helyére,  s  határozataik  végrehajtása  a  nép  költ- 
ségein s  munkáival  történik,  s  így  a  megye  tanácsko- 
zásai csakugyan  érdeket  gerjesztenek  azokban  is,  kik 
befolyhatási  kiváltsággal  nem  birnak,  —  ezen  érdek  a 
megyei  szerkezetet  a  nép  között  is  kedvessé  teszi. 

Bizonyítsák  be  nekem  önök,  hogy  létező  megyei 
szerkezetünk  által  »a  közdolgok  kezelése  csakugyan  a 
nép  tudtával  s  szemei  előtt  történik*  ;  mutassák  meg, 
hogy  benne  csakugyan  mindazok,  kiket  arra  művelt- 
ségük képesekké  tesz,  ha  jogaikkal  élni  akarnak,  az 
alkotmány  cselekvő  tényezőivé  válhatnak ;  adják  elő 
azon  tényeket,  melyekből  lássam,  mikép  a  nemzeti 
vagyon  s  értelmesség  a  megyében  nemcsak  központo- 
sulnak, de  eldöntő  befolyással  birnak,  melyekből  meg- 
győződjem, hogy  ezen  institutió  csakugyan  azoknak  is 
érdekében  fekszik,  kik  befolyási  kiváltsággal  nem 
birnak,  s  meg  fogok  hajlani  ezen  institutió  előtt,  nem 
mivel  benne  régi  szerkezetünket,  de  mivel  egy  oly 
újat  látunk,  mely  legfőbb  kivánatainkat  kielégíti. 
Ha  megyéink  ilyenekké  válnak,  nálam  buzgóbb  magasz- 
talójok  s  védőjök  nem  leend  ;  míg  ez  történni  nem  fog, 
a  legelmésebb  szójátékok  sem  fognak  sokszor  előadott 
nézeteim   helytelenségéről    meggyőzni.    Míg    a    megyei 

szerkezet  nem  más,  mint  egy  pár  százezer  kiváltságosak 
előjogainak  summázata :  addig  én  azt  a  nép  érdekében 
működő  institutiónak  tartani  nem  fogom;  hanem  tartani 
fogom  a  legaristokratikusabb  intézetnek,  mely  valaha 
a  világon  létezett,  habár  annyira  fajulnának  is  megyei 
tanácskozásaink,  hogy  bennök  fütykössel  fölfegyverzett 
tömegen  kívül  más  nem  jelennék  meg,  habár  az  aris- 
tokratia  minden  hibáihoz  a  legtúlzottabb  demokratia 
minden  kinövései  járulnának  is  e  szerkezetben. 

Nincs  institutió,  mely  a  nép  érdekeit  annyiszor  sér- 
tené, s  ép  azért,  bármit  mondjanak  egyes,  bizonyos 
megyékben  nagyobb  befolyással  biró  táblabírák,  nincs 
oly  népszerűtlen  dolog  egész  alkotmányunkban,  mint 
épen  megyei  szerkezetünk,  s  már  ez  elég  ok  arra,  hogy 
benne  alkotmányunk  egyedüli  biztosítékát  keresni  nem 
tanácsos. 

A  magyar  nemzet  rendkívüli  költői  képességgel  bir. 
A  nép  ezt  dalai  s  regéi,  a  nemesség  azon  mód  által 
bizonyítja,  mely  szerint  politikai  dolgokról  szól.  Nem 
ismerek  semmit  a  világon,  mire  több  költői  talentum 
kívántatnék,  mint  arra,  hogy  valaki  hazánkban  jó 
politikusnak  tartassék.  Már  a  forma,  melyen  közdol- 
gainkról szólunk,  egészen  lyrai,  s  a  legszárazabb  nemzet, 
gazdasági  tárgyakról  oly  beszédeket  hallék,  melyeket 
csak  görög  dithyrambusokhoz  hasonlíthatnék ;  de  mi 
ez  azon  költészethez  képest,  melyet  találunk,  ha  figyel- 
münket magára  e  beszédek  tartalmára  fordítjuk.  Népről 
szólunk,  s  e  nagy  szó  alatt  a  nemesség  értetik ;  szabad- 
ságról beszélünk,  s  e  lelkesítő  név  szabadalmainkat 
jelenti.  Felhordjuk  régi  dicsőségünket,  melyről  történet- 
könyveink hallgatnak ;  alkotmányos  szabadságról  pero- 
rálunk,  noha  az  alkotmányosság  első  kellékeit  nélkü- 
lözzük ;  szóval  alig  hallunk  politikai  vitatkozásainkban 
egyetlen  szót,  mely  nem  képlegesen  használtatnék ;  s  ki 
nem  tudja,  miként  politikusaink  egy  része  az  alkot- 
mányosságot csak  abban  keresi,  hogy  közdolgokról 
nyilván,  a  közönség  tapsa  között  szólhasson :  az  alig 
fogja  méltányolhatni  azon  politikusok  érdemeit,  kiknek 
legfőbb  mestersége  a  jelen  állapot  tökéletes  ignorálásá- 
ban  áll. 

E  mód,  melyet  politikai  vitatkozásainkban  követünk, 

a  fogalmak  oly  összezavarásához  vezetett,  minőre  sehol 
e  világon  példát  nem  találunk,  s  ha  a  megyei  szerkezet 
körüli  előítéletek  hosszú  során  végig  tekintünk,  látjuk, 
miként  azok  nagyrészint  e  kútfőből  veszik  eredetüket. 
—  A  megye  municipiumnak  neveztetik ;  s  im  egyszerre 
a  municipalis  szerkezet  minden  tökélyei  megyéinknek 
tulajdoníttatnak;  mondatik,  hogy  oly  institutió,  mely 
mellett  a  nép  közdolgainak  elintézésénél  részt  vesz,  s 
mert  ez  mondatott,  nem  tagadja  senki,  miként  az  insti- 
tutió fennállásának  legerősebb  biztosítékát  magában 
hordja;  nem  hasonlít  e  legalább  műveltsége  által  nemes- 
ségünk egy  része  a  nép  legaljasabb  osztályaihoz,  —  nem 
védelmeztetnek-e  a  nemesség  kiváltságai  ugyanazon  szó- 
kötésekkel, melyekkel  Francziaországban  a  nép  jogai 
védelmeztettek,  —  nem  állt  e  a  hajdani  Pesti  Hírlap- 
ban százszor,  hogy  megyéink  a  selfgovernment  eszmé- 
jét valósítják?  S  im.  habár  a  dolog  valódi  állását 
tekintve,  egészen  ellenkezőt  találunk,  miután  alkotmá- 
nyosságunk fő  hasznát  abban  keressük,  hogy  közdol- 
gainkról szólhatunk,  miért  ne  tartsuk  azon  institutiót  a 
legtökéletesebbnek,  melyről  legszebben  lehet  beszélni? 
Ne  ámítsuk  magunkat  ily  ábrándokkal,  melyek  valódi 
statusféríiúboz  nem  illenek.  Ha  megszokott  szó  kötésünk- 
től szabadulva,  a  dolgokat  valódi  neveiken  fogjuk 
nevezni,  meglátjuk,  miként  megyei  szerkezetünk  a  nép 
érdekeit  számos  esetekben  sérti,  s  talán  át  fogja  látni 
mindenki,  hogy  alkotmányunk  egyedüli  biztosítását  oly 
institutióban  keresni,  mely  a  nemzet  tizenkilencz  huszada 
előtt    annyira    népszerűtlen,    legalább  is  nem    ildomos. 

C)  A  megyei  szerkezet  a  közvélemény  kifejtesere  s  hatályos  nyilatkozat"//! 

alkalmat  nyújt. 

Mondatik,  hogy  megyei  szerkezetünk  a  közvélemény 
kifejtésére  alkalmat  nyújt ;  hogy  politikai  bátorságot 
ébreszt ;  hogy  szónokokat,  bírákat  s  országférfiakat 
képez ;  sőt  mondatik,  miként  épen  a  megyei  szerkezet- 
nek e  tulajdonai  azok,  melyek  által  alkotmányunknak 
minden  más  kigondolható  formáknál  erősebb  biztosíté- 
kot nyújt ;  —  de  ha  ismét  szavak  helyett  a  dolgok 
valódi  állására  fordítjuk  figyelmünket,  mit  találunk? 
Igen,  a  megyei    vitatkozások  közvéleményt  fejtenek  ki, 

de  egy  nagy  közvélemény  helyett,  mint  minőt  a  szabad- 
sajtó idézhetne  elő,  e  közvélemény  ötvenkétfelé  ágazik ;  s 
vajon  ez  hasznos-e  a  hazának?  Ki  ezen  kételkedik, 
menjen  végig  e  hazán,  s  nézze  a  közvélemény  állását 
ötvenkét  törvényhatóságunkban.  Egy  kormánypártot  s 
ellenzéket  fog  találni  mindenikben,  mindenütt  oly  fér- 
fiakat, kik  pecsoviesoknak,  s  olyakat,  kik  szabadelvűeknek 
neveztetnek;  pártjeleket  s  pártküzdelmet  s  pártgyűlöl- 
séget  láthat  mindenütt ;  de  ha  kérdi :  e  pártok,  melyek- 
kel egy  név  alatt  minden  megyében  találkozott,  mily 
elvek  körül  egyesülnek,  —  a  felelet  csak  arról  győzendi 
meg,  hogy  közvéleményről  jelen  helyzetünkben  még 
szólni  sem  lehet.  A  megyék  többségénél  e  pártok  tisz- 
tán megyei  kérdések  körül  csoportoznak  ;  a  tisztújítás, 
az  országutaknak  mily  vonalon  való  vezetése,  a  főorvos 
választása  vagy  kinevezése,  vagy  talán  a  hajdúk  szá- 
mának szaporítása,  —  ez  az,  mi  a  pártok  létezésének 
közönségesen  alkalmául  s  egyszersmind  vitatkozásaik 
főtárgyául  szolgál ;  ki  e  kérdésekben  így  vagy  máskép 
szavaz,  az  pecsovics  vagy  szabadelvű ;  az  országos  kér- 
dések csak  mellékesek,  melyekre  nézve  a  párt  majd 
így,  majd  máskép  nyilatkozik,  mint  azt  a  megye  pilla- 
natnyi érdeke  kívánja.  Innen  van,  hogy  megyéket  talá- 
lunk, melyekben  a  szabadelvű  párt  évek  óta  többségben 
van,  s  a  paraszttelken  lakó  nemesek  a  törvény  alkotása 
után  hat  év  múlva  sem  adóztak ;  innen,  hogy  sok 
helyen  a  pecsovicsság  legnagyobb  fokának  a  múlt 
országgyűlés  előtt  az  tartartott,  ha  valaki  a  hadi  adót 
csak  szóba  hozta ;  innen  az,  hogy  mind  a  kormánypárt, 
mind  az  ellenzék  minden  fontosabb  kérdésre  nézve 
majdnem  annyi  vélemény  nyel  áll  elő,  a  hány  megyét 
találunk  e  hazában ;  s  vajon  ez  állapot,  melyet  tisztán 
megyei  szerkezetünk  idézett  elő,  nem  bizonyítja  e,  hogy 
e  rendszer  a  közvélemény  kifejlődését  nemcsak  elő  nem 
segíti,  sőt  akadályoztatja,  mindazon  nagy  szónokok  s 
országférfiak  daczára,  kiknek  nevelésére  a  megyei  szer- 
kezet, némelyek  véleménye  szerint,  oly  czélszerű  iskola? 
Nagy  szónokok  s  országférfiak !  Boldog  Isten  !  de  hát 
hol  vannak  azok;  miért  nem  hallatják  szavaikat;  miért 
nem  lépnek  föl,  hogy  e  sülyedő  hazát  országférfias 
belátásukkal  jelen  nyomorult   állapotából    megmenthes- 

sék  ?  —  Nem  szólok  egyes  kivételekről ;  a  franczia 
constituante  példája  megmutatta,  hogy  szónoki  s  ország- 
férfiúi tehetségek  ott  is  léteznek,  hol  azoknak  nevelésére 
semmi  sem  történt ;  s  kétségen  kívül  vannak  nagy 
szónokai  hazánknak  is,  s  ha  reá  alkalom  volna,  talán 
lennének  nagy  statusférfiai ;  de  ki  helyzetünket  ismeri 
8  kit  hiúság  el  nem  kábít,  meg  fogja  vallani,  hogy 
megyerendszerünk  mind  a  valóságos  szónoklat  kifejlő- 
désének, mind  főkép  a  dolgok  országféríias  felfogásának 
csak  akadályokat  gördít  elébe. 

Sokbeszédűség  még  nem  szónoki  tehetség ;  e  kétségen 
kívüli  tétel  Magyarországban,  úgy  látszik,  még  nem 
ismertetik  el,  s  innen  van,  hogy  mivel  nincs  nemzet, 
mely  közdolgai  iránt  ily  sokbeszédűséget  fejtene  ki,  s 
mivel  e  nemzeti  kórság  előidézésében  megyei  szerke- 
zetünknek nagy  része  volt,  e  szerkezet  a  szónoklat 
kifejtésére  czélszerű  eszköznek  tartatik.  Ha  idegen  jön, 
elvezetjük  országgyűlési  vagy  megyei  tanácskozásainkba, 
s  mert  az  idegen  annyiakat  látva,  kik  egy-egy  gyűlésben 
hosszú  beszédekkel  lépnek  fel,  bámulását  fejezi  ki,  s 
udvariasságból  néha  azt  mondja,  hogy  a  tartott  beszéd 
—  ámbár  belőle  szót  sem  értett  —  reá  nagy  hatással 
volt :  mi  jámborságunkban  elhitetjük  magunkkal,  hogy 
széles  e  világon  a  magyarnál  jobb  politikai  szónoklat 
nem  található ;  de  legyünk  meggyőződve,  ha  az  ily 
idegen  értené  a  beszédeket,  melyek  alatt  jelen  volt, 
Ítélete  másképen  hangzanék,  s  talán  megvallaná,  hogy 
több  hamis  pathost  s  elhibázott  költői  képet,  annyira 
csekély  testet  oly  roppant  szóruhában,  minőt  politikai 
beszédeinkben  naponként  bámulhatunk,  még  a  lehet- 
ségek  közé  sem  számított.  —  A  mexikóiak,  mielőtt 
országuk  a  spanyolok  által  elfoglaltatott,  betűírás  helyett 
a  hieroglyphek  egy  nemével  éltek,  melyekkel  a  történ- 
teket úgyszólván  lefestek,  —  ehhez  hasonló  szónok- 
latunk ;  a  tömeg  érzékeire  talán  inkább  hat,  de  meg 
fogja  vallani  mindenki,  hogy  gondolatok  kifejezésére 
egy  egész  képcsarnok  vajmi  szegény  eszköz,  s  hogy 
mindazon  nagyszerű  dagály,  s  azon  —  hogy  úgy 
mondjam  —  lehetetlen  szókötések  szövege,  melyekből 
egyes  híres  megyei  szónokok  beszédei  állnak,  a  par- 
lamenti szónoklat  nevét  nem  érdemlik. 

Semmi,  mit  eddig  írtam,  talán  annyira  rossz  néven 
vétetni  nem  fog,  mint  ezen  állítás.  Megyerendszerünk 
mellett  a  törvényhatóságok  mindenikében  legalább  is 
három-négy  ember  van,  ki  magát  nagy  országférfiúnak, 
s  legalább  kétszer  annyi,  ki  magát  híres  szónoknak 
tartja,  s  ezek  mind  szinte  személyes  sértést  fognak 
szavaimban  látni ;  azonban  tisztelet,  becsület,  de  igaz- 
ság is !  a  beszédek,  melyekben  a  magyar  grammatika 
s  syntaxis  haláláig  kínoztatott,  még  fülemben  hangza- 
nak, a  legmagasztaltabb  vezérczikkek,  melyekben  egy 
eszme  helyett  száz  képpel  tartatánk  jól,  még  emlékem- 
ben maradtak ;  én  legfölebb  is  azt  mondhatom  nehez- 
telőim  vigasztalására,  hogy  teljes  meggyőződésem  szerint 
politikai  szónoklatunk  hibáinak  oka  nem  bennök,  hanem 
rendszerünkben  fekszik.  Megyéinkben  a  szónok  szavait 
többnyire  műveletlen  tömegekhez  irányozza;  hogy 
általok  megértessék,  vagy  legalább  reájok  hasson, 
mindennapiasságokhoz,  vagy  szépen  hangzó  s  épen 
érthetetlenségök  által  hatályos  phrasisokhoz  folyamo- 
dik, s  ez  nem  azon  iskola,  mely  valóban  parlamenti 
szónokokat  nevelhet. 

Arra,  hogy  megyei  szerkezetünk  országférfiak  nevelé- 
sére alkalmas  intézetnek  nem  nevezhető,  elég  bizony- 
ságot nynj t  azon  tapasztalás,  hogy  alkotmányos  országot 
nem  tudok,  hol  oly  kevesen  lennének,  kik  e  nevet 
érdemlik,  s  ki  ennél  még  többet  kivan,  nézze  rend- 
szerünket s  meg  fog  győződni,  hogy  azon  institutió, 
mely  által  minden  tárgyat  nem  országos,  hanem  megyei 
szempontból  szoktattattunk  tekinteni,  s  mely  az  utasítási 
rendszer  által  minden  politikai  jellem  kifejlődését  lehe- 
tetlenné teszi,  valódi  országférfiakat  nem  nevelhet. 

Ha  megyerendszerünk  azon  tulajdonait,  melyek  által 
állítólag  alkotmányunk  biztosítékává  válik,  figyelemmel 
tekintjük,  az  eddig  mondottakból  is  láthatjuk,  hogy 
azon  biztosság,  melyet  bennök  keresünk,  inkább  látszó, 
mint  valóságos ;    egy  van,  miről  ezt  nem  mondhatjuk. 

D)  A  megyék  semlegességi  joga. 
(Vis  inertiae.) 

A  magyar  megye,  mind  azért,  mivel  a  tisztviselők, 
kik  hazánkban  a  végrehajtással  megbizatnak,  általa 
választatnak,  mind  azért,  mert  felsőbb  parancsolatok 
ellen  fölírhatván,  azoknak  végrehajtását  felfüggesztheti : 
a  végrehajtó  hatalomnak  nagy  részét  gyakorolja  és  a 
kormánynak,  ha  az  törvényes  hatáskörét  átlépné,  oly 
akadályokat  gördíthet  elébe,  melyek  által  az  magát 
inkább  korlátozva  érezheti,  mint  ha  a  legszorosabb 
felelősségnek  vettetnék  alá ;  ez  az,  mi  a  megyék  híres 
vis  inertae-jének  neveztetik.  Kétséget  nem  szenved, 
hogy  megyéink  ezen  hatalma  számos  visszaélésre  ad 
alkalmat ;  hogy  jelesen  a  felírási  jog,  mely  alkot- 
mányunk szelleme  szerint  a  megyéket  csak  törvénytelen 
rendeletek  felfüggesztésére  illeti,  sokszor  egészen  tör- 
vényes rendeletek  végrehajtását  is  akadályoztatja;  hogy 
a  megyei  tisztviselők,  kik  bizonyos  tekintetben  a  végre- 
hajtó hatalom  eszközei,  magokat  tőle  egészen  függet- 
leneknek gondolják ;  hogy  végre  megyéink,  minden 
felelősségtől  szabadaknak  tartatva,  ott  sem  szoríttathat- 
nak kárpótlásra,  hol  jogkörükön  túlhágtak.  Hogy  azon- 
ban megyei  szerkezetünk  ezen  része  a  kormánynak 
csakugyan  akadályokat  gördít  elébe,  s  hogy  nem  felelős 
kormányunk  mellett  ily  akadályok  szükségesek,  azt 
senki  nem  fogja  tagadni. 

A  megyék,  vis  inertiae-jöknél  fogva,  joggal  nevez- 
tetnek tehát  alkotmányunk  biztosítékainak ;  a  kérdés 
csak  az : 

1-ször :  Vajon  e  biztosság  csakugyan  oly  nagy-e, 
minőnek  közönségesen  gondoljuk? 

2-szor :  Épen  ezen  része  megyei  szerkezetünk- 
nek, melyben  alkotmányunk  biztosítékát  keressük,  nem 
von-e  maga  után  oly  következményeket,  melyek  alkot- 
mányunkat más  oldalról  ismét  veszélyeztetik. 

Mi  a  biztosság  fokát  illeti,  melyet  megyei  szerkezetünk 
alkotmányunknak  ad,  úgy  látszik,  mi  magyarok  ismét 
egy  kis  csalódásban  élünk. 

A  magyarnak  helyzete  más  alkotmányos  nemzetek 
helyzetével  össze  nem  hasonlítható ;  összeköttetésünk 
miatt  nekünk  más,   erősebb    biztosítékok    kellenek ;  — 

ezt  s  ilyeneket  hallunk  naponként ;  miből  világos,  hogy 
megyei  szerkezetünk  a  felelősségnél  s  minden  más  alkot- 
mányos biztosítéknál  erősebbnek  tartatik.  De  nem 
csodálatosé  ez?  Nézzük  sérelmeinket,  s  ha  a  roppant, 
évről-évre  növekedő  sorozatot  végig  olvastuk :  vajon 
kell  e  még  más  hivatalosabb  bizonyítványa  azon  állítás- 
nak, hogy  megyei  szerkezetünk  alkotmányunknak  csak 
gyenge  biztosítékát  képezi?  Sehol  nem  tudunk  alkot- 
mányos nemzetet  előmutatni,  melynek  a  kormány  elleni 
sérelmei  valaha  ily  számra  növekedtek  volna ;  ennek 
szükséges  következménye,  hogy  vagy  meg  kell  vallanunk, 
miként  sérelmeinknek  alkotmányos  alapja  nincs  s  azok 
a  sérelmek  nevét  nem  érdemlik ;  vagy  el  kell  ismer- 
nünk, hogy  az  alkotmány  megyei  szerkezetünkben  csak 
gyenge,  hatástalan  biztosítékot  bir ;  —  én  harmadik 
lehetőséget  nem  látok.  Talán  bővebb  okoskodás  nem  is 
volna  szükséges ;  azonban  nem  hallgathatom  el,  miként 
ha  sérelmeink  nem  volnának,  csak  a  dolgok  természetét 
tekintve,  már  a  priori  is  azon  meggyőződésre  kellene 
jutnunk,  hogy  megyéink  erős  alkotmányi  biztosítékot 
nem  nyújthatnak. 

Megengedem,  hogy  a  megyék  felírási  joga  egyes 
sértésektől  megóvhatja  alkotmányunkat,  s  hogy  e  jog 
a  kormány  törvénytelen  lépéseit  nehezíti,  sokáig  hátrál- 
tathatja ;  de  vajon  elegendő-e  ez  alkotmányunk  biztosí- 
tására ? 

Képzeljünk  magunknak  oly  kormányt,  mely  a  tör- 
vényességnek még  színe  után  sem  vágyódik,  —  mert 
hiszen  ha  ily  kormányt  lehetőnek  nem  tartunk,  minek 
kellene  alkotmányos  garantiákról  gondoskodnunk  — 
vajon  ily  kormány  ellenében  a  felírási  jog  nyújthat- e 
biztosítékot?  A  felírási  jog  soha  valóságos  ellentállássá 
nem  fajulhat ;  s  mi  történik,  ha  a  kormány  a  felírás  után 
is  megmarad  előbbeni  szándékánál?  Minden  politikai 
bátorság,  mindazon  szónokok  s  országférfiak  képessége, 
mindazon  gyönyörű  szókötésekben  írott  felíratok  fog- 
nak-e segíteni  a  bajon?  S  mi  mást  idézhetnek  elő, 
mint  hogy  a  kormány  iránti  keserűség  még  inkább 
növeltessék  s  parancsolatainak  hanyag  teljesítése  által 
még  azon  kevés  jó  is,  mit  talán  más  úton  tehete, 
megsemmisíttessék  ?  —  Kérdem    még    egyszer :  egy  ily 

kormány  ellen  (és  csak  ilyennek  ellenében  volna  leg- 
inkább szükségünk  alkotmányos  garantiákra)  fogjuk-e 
használhatni  megyei  rendszerünket ;  s  ha  e  kérdésre 
máskép,  mint  tagadva,  felelni  alig  lehet,  nem  kell-e 
megvallanunk,  mikép  megyerendszerünk  a  garantiák- 
nak  a  legjobbika,  de  csak  akkor,  midőn  tulaj  donképen 
garantiákra  szükségünk  nincs. 

A  tapasztalás  ezenfölül  még  azt  mutatta,  hogy  valamint 
az  egyes  megyék  felírási  jogukkal  néha  visszaélnek: 
úgy  számos  eset  van,  hol  azzal  élni  kötelességükhöz 
tartoznék,  de  hol  ezt  elmulasztják.  Csak  az  1823-iki 
esetekre  hivatkozom.  Soha  világosabb  törvénysértés 
kormány  által  nem  követtetett  el,  s  hány  volt  törvény- 
hatóságaink közül,  mely  kötelessége  szerint,  e  sértés 
ellenében  semlegességi  jogával  élt?  A  megyéknek  alig 
egy  ötöde ;  s  mégis  nem  a  23-iki  eset-e  az,  mely  a 
megyei  szerkezet  hasznának  bebizonyítására  legtöbbször 
említtetik  ? 

De  ha  megengedjük  is,  hogy  hazánk  minden  tör- 
vényhatósága kötelességében  híven  eljár,  s  valahány- 
szor törvénytelenség  követtetik  el,  azt  semlegessége 
által  akadályoztatni  fogja,  megyerendszerünk  így  leg- 
fölebb  a  felől  biztosíthat,  hogy  törvényeink  positiv 
cselekvések  által  sértetni  nem  fognak.  S  alkotmányos 
nemzet  létünkre  ezzel  nem  elégedhetünk  meg.  Csak  arra 
nézve  van-e  biztosításra  szükségünk,  hogy  törvényeink 
a  hatalom  positiv  cselekvései  által  sértetni  nem  fognak? 
Nem  kell-e  épen  úgy  biztosításról  gondoskodni  arra 
nézve  is,  hogy  törvényeink  pontosan  végrehajtassanak? 
Erre  nézve  megyei  szerkezetünk  nem  adhat  semmi 
garantiákat  ?  —  Nem  akarok  egyes  példákra  hivatkozni 

—  exempla  sünt  odiosa,  —  s  nem  akarom  elkeseríteni 
a  vitatkozást,  de  ugyan  van-e  olvasóim  között  csak  egy 

—  bármi  keveset  foglalkozik  is  közönségesen  politiká- 
val, —  kinek,  midőn  ezeket  olvasá,  nem  jutottak  esetek 
eszébe,  —  s  pedig  fájdalom!  több  esetek,  —  hol  a  leg- 
világosabb, szentesített  törvény  több  év  leforgása  után 
még  végrehajtva  nem  volt;  s  vajon,  míg  ez  tagadhatat- 
lanul így  van,  míg  senki  nem  állíthatja,  hogy  megye- 
rendszerünk ily  esetek  ismétlését  lehetlenné  teszi  vagy 
csak  nehezíti  is :  merjük-e  állítani,  hogy  alkotmányunk- 

nak  biztosítékokra  többé  szüksége  nincs ;  hogy  megyei 
szerkezetünk  törvényes  szabadságunkat  minden  kormányi 
felelősségnél  jobban  megőrzi?  —  Mintha  bizony  az 
alkotmányt  vétkes  mulasztás  által  nem  lehetne  épen 
úgy,  mint  vétkes  cselekvés  által  sérteni ;  vagy  mintha 
a  honpolgárnak,  ki,  törvényeit  végrehaj  tatlanul  látván, 
elkeseredik,  vigasztalásul  szolgálhatna,  hogy  e  szomorú 
tünemények  oka  ép  annyiszor  fekszik  az  egyes  törvény- 
hatóságokban, mint  a  kormányban. 

Látjuk  mindezekből,  hogy  a  biztosíték,  melyet  megyei 
szerkezetünkben  találunk,  elégtelen.  Mégis  képzel- 
hetünk-e magunknak  institutiót,  melynek  fentartása 
annyi  s  oly  nehéz  áldozatba  kerülne,  mint  megyéink 
semlegességi  joga?  Valamint  a  szabadság  kivívása,  úgy 
fentartása  is  számos  áldozatba  kerül ;  kétségen  kívül 
a  felelősségnek,  melyben  más  nemzetek  alkotmányuk 
biztosítékát  keresik,  szintén   meg    vannak    árnyoldalai. 

De  hasonlítsuk  össze  azon  bajokat,  miket  egy  parla- 
menti kormány  hazánkra  hozhatna,  jelen  szerkezetünk 
hibáival. 

Hol  parlamenti  kormány  van,  a  közjó  sokszor  egyesek 
hiúságának  s  hivatalvágyának  áldoztatik  fel ;  ugyanaz 
történik  megyei  rendszerünk  mellett  is,  azon  különb- 
séggel, hogy  mit  ott  csak  azon  kevés  egyesek  tehetnek, 
kik  a  legfőbb  hivatalok  után  vágyódnak,  azt  nálunk 
százan,  sőt  ezerén  cselekszik. 

Parlamenti  kormány  mellett  a  legfontosabb  kérdések 
sokszor    pártszempontokból    tekintetnek ;    megyei    szer 
kezetünk    mellett  nincs  oly  csekély  kérdés,  mely  több- 
nyire nem  hasonló  szempontból  tekintetnék. 

Parlamenti  kormány  mellett  valahányszor  a  törvény- 
hozótest körében  megváltozott  többség  szerint  a  kormány 
személyzete  változik,  a  közigazgatásban  bizonytalanság 
támad ;  de  mi  itt  rövid  időszakokra  szoríttatik,  az 
megyei  szerkezetünk  mellett  rendes  állapot ;  miután  a 
közigazgatásban  alkalmazott  elvek  bizonytalansága  s  az 
ebből  következő  rendetlenség  kikerülhetlenek,  hol  a 
közigazgatásba  semmi  egység  nem  hozatott  be. 

Szóval:  mindazon  bajok,  melyek  egy  parlamenti 
kormány  ellen  felhozathatnak,  léteznek  megyei  szerke- 
zetünk   mellett    is,    azon    különbséggel,    hogy    mit  ott 

ritkább  esetekben  találunk,  az  nálunk  a  rendes  állapot- 
hoz tartozik. 

S  mindezeken  kívül  a  legrosszabb  közigazgatás,  az 
igazság  kiszolgáltatásának  mindazon  hiányai,  melyeket 
tapasztalunk,  nemzeti  szétdaraboltságunk,  nem  szükséges 
következményei- e  rendszerünknek,  melyről  joggal  elmond- 
hatjuk, hogy  soha  gyengébb  biztosíték  drágább  áron 
nem  vásároltatott  még? 

Ismerem  azon  ellenvetést,  melylyel  a  megyerendszer 
baráti  ez  állítások  ellen  föllépendenek.  A  megyerend- 
szerben sok  visszaélést  tapasztalunk,  ezt  megengedik ; 
de  mindez  csak  visszaélés,  s  nem  a  rendszer  követ- 
kezménye ;  ha  a  megyerendszer  e  salakjától  megtisz- 
títtatik, mind  e  panaszok,  melyekkel  törvényhatóságaink 
ellen  föllépünk,  önként  megszűnnek.  Hogy  ily  salakjaitól 
megtisztított  minta-megye  hazánkban  még  nem  létezett, 
nem  szenved  kétséget.  De  ugyan  hát  miért  nem  lépnek 
föl  ez  urak  megyei  ideáluk  részletesebb  leírásával  ?  Miért 
nem  adják  elő  azon  változásokat,  melyeket  szerkeze- 
tünkben szükségeseknek  tartanak,  s  melyek  által  a 
megyék  hiányai  kijavíttatnak,  azon  akadályok,  melye- 
ket e  szerkezet  a  haladási  kérdések  elébe  gördít,  elhá- 
ríttatnak,  s  az  egész  mégis  alkotmányunk  biztosítéka 
marad  ?  Szakítsák  ketté  egyszer  a  fátyolt,  melylyel 
ideál-megyei  szerkezetöket  Sais  szobraként  eddig  takarták. 

Mielőtt  ez  történni  fog,  én  csak  a  tapasztalást  és 
saját  együgyű  felfogásomat  követhetem ;  s  azok  nekem 
azt  mondják,  hogy  mindazon  rendetlenség,  melyet 
hazánk  közdolgaiban  találunk,  nem  egyes  visszaélés, 
hanem  maga  a  rendszer  szükséges  következményei  s 
hogy  míg  alkotmányunk  biztosítékát  törvényhatóságink 
semlegességében  keressük,  azoknak  megszűnését  hasz- 
talan fogjuk  reményleni.  S  ha  a  megyék  hatáskörének 
ezen  része  a  rend  érdekében  megszoríttatnék ;  ha  a 
kormány  annyi  hatalommal  ruháztatik  fel,  hogy  a 
megyék  semlegességök  által  törvénytelen,  vagy  legalább 
általok  azoknak  tartott  parancsainak  végrehajtását  nem 
akadályoztathatják :  mily  garantiát  nyújthatnak  még 
alkotmányunknak  ?  A  kormány  e  hatalmával  csak  akkor 
élend,  ha  a  megyék  ezen  cselekvési  hatalmokkal  törvé- 
nyes parancsok  megakadályozására  visszaélnének  —  így 

szólnak  a  rendszer  baráti.  —  Oh,  logika !  —  ha  alkot- 
mányos garantiákról  szólunk,  oly  kormányt  teszünk  fel, 
mely  törvényen  kívüli  állásba  tette  magát ;  hisz  ép 
ezért  van  szükségünk  alkotmányos  biztosítékokra ; 
mégis  oly  hatalommal  akarjuk  a  végrehajtó  hatalmat 
felruházni,  mely  által  a  megyék  ellenállásán  mindig 
győzedelmeskedhessek,  s  mi  azt  hiszszük,  hogy  azon, 
magát  törvénykívüli  állásba  helyező  kormány,  mihelyt 
látja,  hogy  a  megyék  semlegességi  jogaikkal  csak  a 
törvény  értelmében  éltek,  hatalmával  visszaélni  nem 
fog !  Meg  kell  vallani,  a  képzelő  tehetségnek  szép  mér- 
téke szükséges,  hogy  valaki  ily  állapotot  feltegyen,  s 
ezekre  építse  okoskodásait ;  s  én  alig  hiszem,  hogy  azok 
közül,  kik  a  megyei  szerkezetet  jelen  alakjában  a 
haladásra  alkalmatlan  eszköznek  tartják,  e  nézetöket 
meg  fognák  változtatni,  ha  ezen  institutió  az  absolu- 
tismus  érdekében  módosíttatnék. 

Ha  az  eddig  mondottakra  visszatekintünk,  látjuk, 
miként  megyeszerkezetünk  jelen  alakjában  a  haladást 
nemcsak  nem  segíti  elő,  sőt  annak  valóságos  akadálya, 
s    még    alkotmányunkat    sem    biztosítja  elegendőképen. 

Igen,  mindez  igaz  lehet,  míg  megyei  szerkezetünk 
jelen  alakjában  marad,  —  így  szólnak  talán  elleneim ;  — 
de  hisz  azt  mi  sem  akarjuk.  Mi  alkotmányi  szerke- 
zetünkbe nagy  változásokat  akarunk  behozni,  melyek 
megyerendszerünkre  is  tetemes  befolyást  gyakorlandanak, 
s  csak  ha  ezen  változások  behozattak,  fogjuk  e  szer- 
kezet üdvös  hatását  kellőleg  megítélhetni. 

Fordítsuk  hát  figyelmünket  most  azon  indítványokra, 
melyek  alkotmányunk  hiányainak  kijavítására  újabb 
időben  tétettek,  s  nézzük :  mennyire  férnek  meg  annyira 
magasztalt  megyei  szerkezetünkkel  ? 

IV.  FEJEZET. 

Azon  indítvány  okról,  melyeknek  elfogadásától  sokan  megyei 
szerkezetünk  megjavítását  várják. 

Ha  jelen  helyzetünket  tekintjük,  három  dolog  vonja 
leginkább  magára  figyelmünket. 

1-ször:  A  nemesi  osztály  adómentessége. 

2-szor  :  Az,  hogy  noha  alkotmánynyal  birunk,  a  nemes- 

ségen  kívül  a  nemzet  egyéb  osztályai  minden  politikai 
jogból  kizárattak. 

3-szor :  Hogy  közigazgatásunkban  minden  egység  hiány- 
zik, s  a  kormány  nem  bír  eszközökkel,  melyek  által 
legtörvényesebb  rendeléseinek  végrehajtását  biztosít- 
hatná. 

Minden  bajaink  kútforrása,  együttvéve,  e  háromban 
vagy  azoknak  egyikében  kerestetett,  s  innen  lőn,  hogy 
e  bajok  mikénti  megszüntetése  iránt  a  vélemények  leg- 
inkább háromfelé  oszlanak. 

Vannak,  kik  mindent  a  közös  teherviselés  elvének 
elfogadásától  várnak. 

Mások  reményöket  a  népképviselet  behozásába 
helyezik. 

E  két  indítvány  ellenében,  mely  mindkettő  az  ellen- 
zék soraiban  tüzetett  ki,  a  kormány  bajaink  orvoslására 
egy  harmadikkal  lép  fel,  mely  abban  áll,  hogy  a  főispáni 
hivatal  tekintélyének  növelése  által  a  kormány  befolyása 
az  egyes  megyékben  neveltessék. 

Nézzük  az  indítványokat  sorban. 

Vizsgáljuk :  mennyiben  tarthatni  azokat,  jelen  megyei 
rendszerünk  megtartása  mellett,  kivihetőknek  ? 

Mennyiben  várhatjuk  tőlök  jelen  bajaink  orvoslását? 
Végre :  mennyiben  férnek  össze  megyei  szerkezetünkkel, 
melyet  az  indítvány  pártolói  állítólag  fentartani 
kivannak  ? 

A)  A  közös  teherviselés. 

Mindazon  jogok  s  kiváltságok  között,  mik  által  a  nép 
egyes  osztályai  magokat  a  többiek  fölébe  emelve  képze- 
lek, nincs,  mely  a  gondolkozót  oly  méltán  bámulásra 
gerjeszthetné,  mint  nemességünk  tehermentessége.  — 
Hogy  egyes  országok  nemessége  legfőbb  előjogát  puszta 
czímekben  vagy  más  megkülönböztető  jelekben  keresé, 
nevetséges  lehet,  de  természetes ;  ki  magában  érzi,  hogy 
saját  érdemei  által  a  tömeg  fölébe  emelkedni  nem  tud, 
miként  ne  örülne,  ha  tőle  legalább  egyes  közönyös  jelek 
által  megkülönböztetett  ?  —  Hogy  a  nemesség  más 
esetekben  minden  magasabb  hivatalt  magának  követelt 
s  a  haza  legkitűnőbb  polgárait  —  ha  osztályához  nem 

tartozának  —  a  közdolgok  kezeléséből  kizárta ;  hogy  a 
középkor  alatt  a  fegyverviselést  a  nemesség  kiváltságai 
közé  számitá,  s  a  haza  védelmének  szent  kötelességét 
jogként  követelve,  a  polgári  élet  veszélyeit  s  dicsőségét 
egyedül  osztályának  tartá  fel :  mindez  igazságtalan,  a 
közdolgokra  nézve  káros,  de  természetes;  azonban  honnan 
magyarázzuk,  hogy  a  magyar  nemesség  kiváltságainak 
legfőbbikét  abban  keresé,  hogy  e  hon  terheiben  részt 
venni  nem  tartozik? 

Ajánljunk  az  egyes  nemesnek  egy  pár  garas  vagy 
forintnyi  ajándékot:  megvetéssel  vissza  fogja  vetni; 
mondjuk  neki,  hogy  hosszabb  ideig  más  házában  ingyen 
élősködött  s  a  kegyelem  kenyerét  ette :  talán  párvia- 
dalra hí;  de  mit  az  egyes  tenni  pirul,  mit,  ha  róla 
föltétetnék,  a  megbántások  legnagyobbikának  tartana  : 
azt  összes  nemességünk  egy  századnál  tovább  nyugodtan 
míveli,  sőt  büszkének  érzi  magát  úgynevezett  joga 
gyakorlatában.  Igen,  büszkének ;  más  népek  nemessége 
nagy  tettekre  hivatkozik ;  büszkesége  abban  áll,  hogy 
érzi,  miként  a  hazának  közügyei  részvéte  nélkül  nem 
folyhatnának  csak  egy  nappal  is  tovább.  Mire  hivat- 
kozhatunk mi  ?  A  nemesi  czím,  melyet  viselünk,  mi 
mást  bizonyít,  mint  hogy  családunk  egy  század  óta  a 
hazáért  mit  sem  tett?  Nem  kell  e  pirulnunk,  ha  eszünkbe 
jut,  miként  ha  egy  különös  katastropha  által  a  haza 
összes  nemessége  egyszerre  elveszne,  Magyarország  épen 
azon  500,000  lakosától  fosztatnék  meg,  mely  fentar- 
tására  legkevesebbet  tesz ;  ha  eszünkbe  jut,  miként  ha 
fejedelmeink  között  csakugyan  lettek  volna  olyanok, 
kik  Magyarország  megrontását  tűzték  ki  czélokul,  erre 
jobb  eszközt  nem  találhattak  volna,  mint  ha  az  összes 
nemzetet  egyszerre  nemességre  emelik ;  mert  a  haza 
elveszett  aznap,  melyen  minden  polgárai  neki  úgy  szol- 
gálnak, mint  jelenleg  mi. 

Az  adó  kérdése  annyi  idő  óta  képezi  már  politikus 
vitatkozásaink  egyik  főtárgyát,  hogy  a  károkról,  melyek 
a  nemesség  ebbeli  kiváltságából  mind  nem  kiváltságos 
osztályainkra,  mind  az  összes  hazára  s  így  reánk  neme- 
sekre is  háramolnak,  hosszasabban  szólni  fölösleges. 
Kiket  okok  által  meggyőzni  lehet  —  fájdalom,  hogy 
ezeknek  száma  a  tanácskozó    tömegnek    sok    megyénk- 


167 

ben  csak  igen  kis  részét  teszi,  —  a  nemesség  ebbeli 
kiváltságának  fentarthatlansága  iránt  régen  tisztába 
jöttek  magokkal.  Egy  pont  van,  melyre  nézve  a  vitat- 
kozásainkban eddig  követett  ösvényt  hibásnak  s  melyre 
nézve  a  fogalmak  kiigazítását  még  szükségesnek  tartom. 

A  nemesség  adómentessége  valóságos  jognak  tartatott 
vagy  legalább  neveztetett.  Történeti  jogok  sokszor  igaz- 
ságtalanok, —  ez  mondatott ;  —  de  a  jogoknak  szentül 
tartása  minden  állomány  első  kötelessége,  s  ezért,  midőn 
az  adómentesség  ellen  felszólalunk,  a  legnagyobb  kímé- 
lettel kell  nyilatkoznunk  azok  irányában,  kik  e  jogot 
apáiktól  örökölték.  Hallottunk  szebbnél-szebb  phrasisokat 
a  nagylelkűségről,  melylyel  a  magyar  nemesség  e  jogáról 
önként  le  fog  mondani,  ha  tudniillik  várni  tudunk,  ha 
a  nemességet  lassanként  az  adóhoz  szoktatjuk  az  által, 
hogy  e  kiváltságát  fölötte  hangosan  támadjuk  meg. 
Szóval :  a  nemesség  tehermentessége  egyéb  birtokjogai- 
val egy  sorba  helyeztetett,  s  ha  valami  volna  az  ország- 
ban, mi  nem  a  nemességé,  ha  az  összes  föld  nem  tar- 
toznék birtokához,  ha  törvénykönyvünk  nem  volna  úgy 
is  a  nemesi  kiváltságok  roppant  jegyzőkönyve:  nem 
bámulnám,  ha,  Peel  példája  szerint,  ki  a  gabona-tör- 
vények megszüntetésénél  a  földbirtokosok  kármentesí- 
téséről gondoskodik,  nálunk  is  azt  indítványozná  valaki, 
hogy  az  adó  felvállalása  által  károsítandó  szegény 
nemességet  más  valami  módon  kármentesítsük. 

A  kérdésnek  ily  módoni  felállítása,  teljes  meggyőző- 
désem szerint,  hibás ;  hibás  nemcsak  azért,  mivel  a 
nemesség  adómentessége  semmi  jogszerű  alappal  nem 
birván,  jognak  nevét  nem  érdemli,  de  mert  bizonyosak 
lehetünk,  hogy  kiket  az  ügynek  igazsága  a  nemesség 
e  kiváltságának  fentarthatlanságáról  meg  nem  győz, 
azokat  ügyes  hízelkedéssel  kötelességeik  teljesítésére 
csábítani  nem  fogjuk. 

A  nemesség  adómentessége  annyi  ideig  neveztetett 
jognak,  hogy  midőn  ezzel  ellenkezőleg  azt  állítom, 
miként  a  nemesség  ebbeli  kiváltságának  semmi  jog- 
szerű alapja  nincs,  szavaim  igazolására  az  adó  kérdé- 
séről jogi  szempontból  részletesebben  kell  szólnom. 

A  természetjog  szempontjából  vegyük-e  fel  e  kérdést? 

Ha  nem   élnénk    azon    országban,    hol,    miután    már 

1548-ik  évben  törvénytudó  férfiak  kiküldetése  tartatott 
szükségesnek,  hogy  hazai  törvényeinkben  azokat,  mik 
az  igazsággal  s  isteni  joggal  ellentétben  állanak,  kija- 
vítsák, *  a  nemesség  adómentessége  mai  napig  fennáll ; 
ha  nem  tartoznánk  azon  nemzethez,  melynek  törvényei 
a  nép  tizenkilencz  huszadát  mindig  a  szegény,  nyomorult, 
adózó  pórnak  nevezik  s  minden  lapon  szomorú  állapota 
fölött  jajgatnak,2  s  e  szegény  adózó  nép  sorsának  köny- 
nyítésére  még  oly  kevés  történt,  talán  czélszerű  volna, 
a  kérdést  ezen  oldalról  is  tekinteni.  Hazánkban,  mely- 
nek összes  használható  földje  46.000,000  holdnál  többre 
terjedvén,  minden  adó  13.000,000  holdnak  birtokosaira 
vettetik,3  úgy  látszik,  annak  tudása,  miként  a  hasz- 
nálható földnek  azon  negyede,  mely  nem-nemesek  által 
bíratik,  a  közterheken  kívül  még  kilenczeddel,  tizeddel 
s  körülbelül  30  holdonként  104  munkanappal  terhel- 
tetik, annyira  megnyugtat  mindenkit,  hogy  ezen  minden 
külföldi  előtt  talán  anomáliának  látszó  egyenetlenség 
senki  előtt  fel  nem  tűnik  s  midőn  Sáros  vármegye 
1841-ben  nem  tűrhetvén  az  adózó  nép  szerfölötti  terh él- 
tetéseit, e  szomorú  állapot  okainak  megvizsgálására  kül- 
döttséget rendelt  ki,  e  küldöttség  munkálatában  mindent 

1  Videntur  etiam  per  Regiam  Majestatem  eligendi  aliquot  viri 
juris  periti,  qui  Jura  Regni  revideant,  et  siquid  contra  aequitatem 
jusque  divinum  esse  videbitur,  in  melius  reforment.  Art.  21.  1548. 

2  Nam  misera  plebs  in  eam  egestatem  redacta  est,  ut  nedűm 
aliquid  magni  praestare  videatur,  sed  ne  quotidianum  quidem 
victum  habeat :  quo  per  milites  direpto,  fame  móri  cogitur,  aut 
desertis  sedibus  sub  Turcas,  pars  in  Poloniam,  aut  eo,  ubi  tutius 
securiusque  se  habitare  posse  sperat,  quotidie  migrare.  Art.  2. 
1567.  §.  2. 

Qod  miseri  coloni,  qui  plerisque  in  locis,  ob  summum  frumenti 
et  panis  defectum,  glandibus  (quod  sane  miserandum  est)  ves- 
cuntur.  Art.   11.   1559. 

3  Az  1828-iki  országos  összeírás  jobbágyi  földekből  talált  mintegy 
5.020,675  hold  szántóföldet,  1.219,332  hold  rétet,  209,507  hold  szőlőt 
s  48,992  hold  szilvást.  Magán  számításom  szerint  a  magyarországi 
föld  kiterjedése  54.725,009  magyar  hold  (1200  O-öles).  Ebből  hasz- 
nálható 46.255,696.  16.825,013  hold  szántóföld  (nemesi  9.832,051) ; 
rét  4.498,507  hold  (nemesi  2.570,100) ;  legelő  7.733,393  (mintegy  fele 
nemesi) ;  1.413,680  szőlő  (1.062,663  nemesi) ;  15.218,395  hold  erdő  ; 
nagy  részint  nemesi  kezekben. 

Fényes  :  Magyarország  stat.  3.  ez.   23.  lap. 

ilfedezett:  a  rovatos  összeírás  hibásságát;  azt,  hogy  sok 
*yén,  sőt  az  adózók  némely  osztályai  szerfölött  keveset 
ióznak ;  hogy  az  adó  behajtása  iránt  czélszerű  sza- 
ályok  nélkülöztetnek,  stb,  stb ;  de  az,  hogy  az  egész 
sher  csak  az  adózó  nép  vállain  fekszik,  hogy  az  egész 
emesség  adómentességi  kiváltsággal  bir,  elkerülte 
gyeimét. 

Természetjog  szempontjából  úgy  hiszem,  a  nemesség 
dómentességét  talán  nem  fogja  senki  védelmezni,  ha 
$ak  valaki  a  XIX.  század  közepén  természetesnek  nem 
ilálja  azon  állapotot,  mely  szerint  egy  4285  □  -mér- 
ildre  terjedő  ország  (ennyi  Fényes  szerint  hazánk 
iterjedése  a  végvidékek  nélkül)  szükségeinek  födözé. 
íre  csak  kiterjedésének  alig  egy  negyedét,  azaz  1000 
]  mérföldnél    nem    sokkal    nagyobb    tért    használhat- 

fentebbi  állítás  pedig  még  oly  józan  sem  volna,  mint 
a  valaki  azt  állítaná,  hogy  a  11,532  □-mérföldre 
jrjedő  német  szövetség  mindennemű  szükségei  Porosz- 
rszágnak  3348  □ -mérföldre  terjedő  német  tartomá- 
yai  által  födöztessenek ;  s  hogy  ez  annyival  sikere- 
dben történhessék,  e  3348  □-mérföldnyi  birtok  még 
z  egész  szövetség  35.000,000  nem-nemes  lakosának 
Lajdnem  egyedüli  élelem  kútforrásául  rendeltessék,  sőt 
Lég  nagyobb  könnyítés  okául  kilenczed  s  tizednek  is 
ettessék  alá.  Nem  hiszem,  hogy  találkoznék  Német- 
rszágban  valaki,  a  statustudományok  híres  restaura- 
>rait  Haliért  s  Leót  sem  véve  ki,  ki  ezen  állapotot 
írmészetesnek  tartaná.  Engedjék  meg  olvasóim  ez 
3Szehasonlítást :  valamint  az  író,  ha  munkáját  fordítva 
itja,  sok,  előbb  nem  gyanított  hibára  figyelmeztetik  : 
gy  megszokott  állapotainknak  más  népekre  való  alkal- 
Lazása  talán  nem  egészen  haszonnélküli. 

Talán  czélszerű  volna,  ha  most  az  egyházi  jogra 
>rdítanám  figyelmemet  ?  Adómentességünk  védetik  olyak 
[tal  is,  kik  előtt  e  jog  szükségkép  nagy  tekintetben 
11 ;  s  ha  már  a  vallás  nálunk  annyi  politikai  vitat- 
ozásnak  tárgyává  tétetett,  miért  ne  hivatkoznánk  rá 
zon  milliók  érdekében,  kiket  a  keresztyénség  hihető- 
ép    nem    azért    hirdet  Isten    előtt   egyenlőknek,  hogy 

földön  annyira  egyenetlen  terhek  alatt  görnyedjenek, 
zi vesén    elfogadnám    a    vitát  e  téren  is  ;  jelenleg  elég 

megjegyezni,  hogy  szent  könyveinkben  csak  azon  adó- 
mentességi privilégiumot  ismerem,  mely  Lévi  fajának 
adatott,  s  hogy,  miután  ez  is  csak  Palaestina  jövedel- 
meinek egy  tizedére  terjesztetett  ki,  s  a  leviták  azon- 
kívül azon  kötelességnek  vettettek  alá,  hogy  tizedjöve- 
delmökből  az  oltár  szolgálatára  szintén  tizedet  adózza- 
nak: én  e  szent  példából  merített  okoskodást  mindaddig, 
míg  a  magyar  nemesség  birtoka  az  egész  országnak 
majdnem  három  negyedéből  egy  tizedére  nem  szállít- 
tatik le,  helyesnek  tartani  nem  fogom,  még  azon 
esetben  sem,  ha  bebizonyíttatnék,  miként  nemes- 
ségünk egyenesen  Lévi  fajából  származik,  mi  azok- 
nak egy  részére  nézve,  kik  jelenleg  nemesi  kivált- 
sággal élnek,  mindenesetre  könnyebb  volna,  mint 
annak  bebizonyítása,  hogy  őseik  Árpáddal  telepedtek 
le  e  hazában. 

De  hagyjuk  ezt.  A  nemesség  adómentessége  történeti 
jognak  neveztetik.  Erre  fordítsuk  figyelmünket. 

Megmutatására  annak,  hogy  a  nemesség  adómentes- 
sége történeti  jog  nevét  megérdemli,  egyet  a  kettő 
közül  volna  szükséges  bebizonyítani. 

Vagy,  először :  hogy  a  magyar  nemesség,  a  mennyire 
történeteink  visszamennek,  vagy  legalább  nemzeti  teljes 
függetlenségünk  korában  e  kiváltsággal  élt. 

Vagy,  másodszor  :  ki  kellene  jelelni  a  korszakot,  mely- 
ben e  jog  eredetét  vévé,  s  az  okokat,  melyek  e  rend- 
kívüli kiváltság  törvényes  alapjául  szolgáltak. 

Lássuk  először,  a  mi  a  nemesség  adómentességi  jogát 
illeti  a  régi  időkben. 

Ki  törvénykönyvünket  figyelemmel  tekinti,  szükségkép 
azon  meggyőződésre  jut,  hogy  bármennyi  tettleges  vál- 
tozásokon ment  is  át  nemességünk  azon  időszak  óta, 
midőn  hazánk  először  rendes  monarchiává  alakult, 
mégis  a  törvénynek  nyilván  vallott  szándoka  mindig 
csak  az  vala,  hogy  a  nemesség  régi  erős  állapotában  meg- 
maradjon, melynek  fentartása  —  az  egész  ország 
védelme  a  nemességre  bízatván  —  a  törvények  egyik 
főteendőjéhez  tartozott.  Már  az  1222-iki  úgynevezett 
aranybulla  világosan  kimondja  azon  szándékát,  hogy  a 
nemesség  Szent   Istvántól  nyert    szabadságaiba    helyez- 


171 

tessék  vissza.1  Ha,  mint  tudva  van,  András  híres 
szabadság-levelének  királyaink  által  történt  megerősí- 
tése teszi  nemesi  kiváltságunk  egyik  talpkövét,  s  főkép 
nem-adózási  jogunk  alapja  is  ebben  kerestetik,  talán 
elég  volna  bebizonyítani,  hogy  sem  Szent  Istvántól 
Andrásig,  sem  pedig  maga  ezen  inkább  szabadság- 
levelünk, mint  keresztessége  által  híressé  vált  király 
által  sem  magyaráztatott  soha  a  nemesi  kiváltság 
teljes  adómentességre.  Mi  az  elsőt  illeti,  elég  volna 
maga  a  szent  király  s  Kálmán  törvényeire  hivatkozni, 
honnan  világosan  kitűnnék,  hogy  a  nemesség  nemcsak 
személyesen  katonáskodni,  hanem  birtoka  szerint  kato- 
nákat állítani  is  köteles  volt ; 2  a  másodikra  nézve 
1224-ből,  azaz  a  híres  aranybullánál  csak  két  évvel 
később,  egy  nemesi  adománylevelet  hozhatnánk  fel,  hol 
a  nemesi  kiváltság  csak  bizonyos,  elég  terhes  föltételek 
alatt  adatik ; 8  mi  hogy  nem  Andrásnak  különös  sze- 
szélyéből, hanem  a  nemesi  kiváltság  akkori  általános 
felfogásából  vette  eredetét,  világosan  bizonyítja  egy 
más,  IV.  Bélától,  Andrásnak  fiától,  ki  apja  szabadság- 
levelét új  aranybullával  erősíté  meg,  reánk  maradott 
adománylevél, 4  melyben  hasonló  kötelesség  mondatik 
ki.  —  De  mi  nem  akarjuk  könnyűvé  tenni  feladásun- 
kat. A  mondottak  elégségesek  annak  bebizonyítására, 
hogy  a  szabadság,  melyet  a  nemesség  napjainkban  élvez, 
nem  az,  mely  neki  András  által  adatott,  s  hogy  e 
királyra,  adómentességi  kiváltságunkra  nézve  nem  hivat- 
kozhatunk. 


1  §.  2.  Quoniam  libertás  tam  nobilium  regni  nostri,  quam  etiam 
aliorum,  instituta  a  S.  Stephano  rege  fuerat  in  quam  plurimis 
diminuta. 

§.  3.  Concedimus  tam  eis,  quam  aliis  hominibus  regni  nostri 
libertatém  a  sancto  rege  concessam. 

Andrea  II.  Decretum  1222. 

2  Colomani  Decret.  Lib.  1.  cap.  40. 

3  Quoties  necessum  fuerit  in  exercitu  nostro  15  loricatos  et 
100  pedites  vernaculos  expeditos  habebunt.  Donatio  Andreáé  II. 
familiae  Radus  1224  facta. 

4  Item  in  expeditione  per  nos  facta,  sub  nostro  vexillo, 
quatuor,  qui  habebunt  terram  octo  aratrorum  sufficientem,  unum 
mittere  debebunt  decenter  armatum.  Diploma  Belae  IV.  a.  1243. 

De  menjünk  tovább.  Önök  az  adómentességre  nézve 
a  magyar  nemesség  százados  szabadságaira  hivatkoznak. 
Nézzünk  végig  törvénykönyveinkben,  hol  van  a  kor, 
mely  alatt  honunk  a  nem  adózók  Eldoradója  vala?  — 
hol  van  a  század,  mikor  e  hazában  nemesnek  lenni 
nem  jelente  mást,  mint  hónáért  mit  sem  tenni;  hadd 
lássuk,  hadd  bámuljuk  Isten  legnagyobb  csudáját,  mely 
mióta  földünk  áll,  rajta  történt,  ...  az,  hogy  a  zsidók 
a  Vörös-tengeren  száraz  lábbal  átmentek,  a  negyven 
évig  égből  hullott  tápláló  manna  s  Jerikó  falainak 
trombitaszónál  történt  leomlása,  mind  nem  érdemlik 
bámulatunkat,  ha  bennünk  egy  népet  mutathatunk  a 
világnak,  mely  egész  ezreden  át  fentartotta  magát 
ellenséges  hatalmak  közt  a  nélkül,  hogy  fentartásáért 
maga  a  legkisebbet  tenne,  csak  úgy,  tisztán  Isten 
kegyelméből,  mint  valóságos  souverain  néphez  illik ! 
Mutassák  meg  önök  történetkönyveinkkel  kezeikben, 
hogy  nemességünk  dicsőbb  korszakaiban  adómentes 
volt  s  a  zsidót  nem  fogja  az  Űr  választott  népének 
többé  senki  nevezni,  a  választottak  akkor  mi  vagyunk, 
történetünk  egy  ezer  évi  csoda  s  mily  nemzet  mutathat 
elő  ilyet? 

De  a  tévedések  elkerülése  végett  értsük  meg  egymást. 
Az  adómentesség  barátai  talán  be  fogják  bizonyítani, 
hogy  a  nemesség  a  rendes  katonaság  fizetésére,  — 
vagy  mivel  az  is  nehéz  volna,  —  a  jelen  mód  szerint 
rendezett  állandó  katonaság  fizetésére  adózni  nem  szokott. 
Nekik  talán  sikerülni  fog  bebizonyítani  azt  is,  hogy 
mielőtt  a  pest-budai  híd  iránti  törvény  alkottatott,  a 
magyar  nemes  ember  lánczhídakon  az  átmenetért  egy 
fillért  sem  fizetett,  vasutakra  pedig  épen  nem  adózott. 
Mindez  igen  szép  és  hasznos  lehet  magában  véve, 
azonban  általam  czáfolatul  ép  oly  kevéssé  fog  elfogad- 
tatni, mint  ha  valaki  bebizonyítván,  miként  volt  idő, 
melyben  a  magyar  pipás  ember  nem  pipázott,  ebből 
azt  akarná  következtetni,  hogy  historikus  jogánál  fogva, 
ha  jelenleg  pipázni  akar,  magának  sem  pipát,  sem 
dohányt  venni  nem  kénytelen  s  robotra  csiholtathatja 
tüzét. 

A  kérdés  nem  az :  viselte-e  a  magyar  nemesség  a 
közadónak    minden    egyes  nemét,    melyeknek    kivetése 

állodalmunk  jelen  viszonyaiban  szükségesnek  tartatik, 
hanem  az :  viselte-e  aránylag  erejéhez  az  akkor  létező 
közterheket  ?  —  S  legyen  eldődeink  dicsőségére  mondva, 
e  kérdésre,  ki  történeteinket  ismeri,  máskép  mint 
igennel  nem  felelhet. 

Ha  az  adó  két  nagy  rovatának  elsejére,  a  hadi  adóra 
tekintünk,  ki  meri  mondani,  hogy  a  magyar  nemesség 
a  hon  védelmére  szükséges  költségektől  s  áldozatoktól 
valaha  elvonta  magát?  Nem  szólok  az  1715.  évet 
követő  időszakról,  hol  védelmi  rendszerünk  megválto- 
zott, erről  ezentúl ;  de  szólok  a  századokról,  melyek  ez 
évet  megelőzték,  történetünk  legfényesebb,  legnagyobb- 
szerű  korszakáról. 

Magyarország  védelmi  rendszere  az  említett  évig, 
nem,  mint  némelyek  szivesen  elhitetnék,  az  insurrectióra, 
—  mely  mindig  rendkívüli  körülményekre  tartatott  fel  — 
hanem  egészen  az  úgynevezett  banderialis  rendszerre 
volt  alapítva. 

Hazánk  egykori  állandó  katonasága  a  királyi,  több- 
nyire nem  számos  bandériumon  kívül  azon  seregekből 
állott,  melyek  nagyobb  birtokosok  által  birtokukhoz 
aránylag  tulajdon  költségeiken  s  zászlójuk  alatt  állíttat- 
tak s  azokból,  melyek  a  megye  zászlója  alatt  minden 
oly  kisebb  birtokú  nemes  költségein  tartattak,  kiknek 
birtoka  elég  kiterjedésű  nem  vala,  hogy  belőle  külön 
zászlóaljat  állíthassanak.  S  vajon  kinek  költségein 
tartattak  hát  ezen  bandériumok,  melyeknek  a  középkor 
alatt  hadi  hírünket  köszönhetjük? 

Azon  törvénytől  fogva,  mely  által  Nagy  Lajos  a 
kilenczedet  megalapítá  s  mely,  tulajdon  szavai  szerint 
is,1  csak  azért  ada  a  nemességnek  új  jövedelmeket, 
hogy  katonai  kötelességeit  annyival  jobban  teljesíthesse, 
egész  az   1687-iki  törvényig,  melynek  12.  §-a2  a  nemes- 


1  Ut  per  hoc  bonor  noster  regius  augeatur,  et  ipsi  regnicolae 
fidelius  possint  nobis  famulari.  1351.  6. 

2  Quod  siquidem  positivis  Patriis  ex  legibus  superinde  sancitis 
in  confesso  esset :  universos  et  singulos  regni  nobiles  una  et 
eadem  praerogativa  .nobilitari  gaudere ;  ac  intuitu  eiusdem,  aut 
etiam  bonorum  suorum  in  médium  Comitatuum,  publicarum  et 
communium  etiam  impositionum  onera  proportionaliter  praestanda 
veluti  commembres  suffere  assolere.  1687.  12. 

ség  adózási  kötelességét  még  világosabban  kimondja, 
hol  van  egy,  melyből  a  haza  védelmére  szükséges 
költségekre  nézve  a  nemesség  adómentességét  bebizo- 
nyítani lehetne,  melyből  nem  épen  az  ellenkező  követ- 
keznék? 

Akár  Zsigmond  törvényét  tekintsük,  mely  szerint  a 
főurak  s  nemesek  hadi  tartozása  egyenesen  birtokuk 
nagyságához  méretik,1  akár  László  király  törvényét, 
melynek  3.  szakasza  szerint  az  egyházi  főszemély  éknek 
hadi  adója  (mely  mindig  a  főnemesekével  egyaránt 
szedetett)  jövedelmök  nagyságához  méretik  ;2  akár  az 
igazságos  Mátyás  törvényeiben  keressünk  felvilágosítást, 
melyek  által  a  Zsigmond  korában  divatozó  hadirendszer 
megújíttatik  s  szintén  azon  királyhoz  illő  igazságos  elv 
mondatik  ki,  hogy  mindenkivel  birtokához  képest  kell 
bánni  adó  tekintetében  ;8  akár  azon  szerencsétlen  század 
tetszik  inkább,  mely  alatt  a  magyar  aristokratia  kor- 
látlan hatalmának  aranykorát  élte  s  előkészíté  a  bilin- 
cseket, melyekbe  a  török  e  szerencsétlen  hazát  verte, 
vajon  lehet-e  csak  Ulászló  vagy  II.  Lajos  korára  is 
hivatkozni,  ha  azt  akarjuk  bebizonyítani,  hogy  a  magyar 
nemesség  a  hadi  adótól  ment  vala  ?  Pedig  csak  nem 
fogja  tagadni  senki,  hogy  a  nemzeti  függetlenség  e 
végkorában,  melyre  csak  könytelt  szemekkel  tekinthe- 
tünk vissza,  sem  a  főbb  nemesség  részéről  a  szemte- 
lenség, sem  a  királyi  hatalomnál  gyengeség  nem  hiány- 
zott arra,  hogy  a  nemesi  kiváltság  a  lehetőség  végső 
határáig  terjesztessék. 

Mégis  mit  látunk?    Ulászló    alatt   1492.  és    1500  ban 

1  Quod  tempore  universalis  exercitus,  singuli  Barones,  Proceres 
et  Nobiles  possessionati,  secundum  quantitatem  dominiorum  ipso 
rum  videlicet  de  singulis  triginta  tribus  Jobbagyionibus  unum,  de 
centum  verő  trés,  ipsimet  personaliter  accedendo,  ad  quoslibet 
exercitus  regni  generales  conducere  teneantur.  1435.  Art.  2. 

2  Praelati  ratione  proventuum  antiquo  more  militare  teneantur. 
Et  quorum  proventus  imminuti  sünt,  onus  quoque  eorum  militiae 
minuatur.  1454.  Art.  3. 

3  Item  quod  in  exercituatione  et  levatione  banderiorum,  tenea- 
tur  idem  modus,  qui  fűit  tempore  quondam  dicti  domini  Sigis- 
mundi  regis. 

Et  qui  in  bonis  destructi  habentur,  agatur  cum  eis  juxta  exi- 
gentiam  bonorum  suorum.  1471.  Art.  7. 

a  hadviselési  kötelesség  mind  a  banderiatus,  mind  a 
külön  bandériumokkal  nem  biró  nemességre  nézve 
megújíttatik -,1  sőt  II.  Lajos  alatt  sem  szabadítá  fel 
magát  a  nemesség  e  kötelességétől  s  1518-tól  a  szeren- 
csétlen 1526.  évig  szüntelen  megújítva  találjuk  a  tör- 
vényeket, melyek  által  részint  a  banderiatus  főnemesek 
seregtartási  kötelessége  s  hogy  a  kisebb  birtokú  neme- 
sek a  megyei  seregekre  pénzben  tartoztak  adózni,  meg- 
újíttatnak.2 

Ha  a  nemesség  adómentességének  eredetét  keressük, 
ne  menjünk  vissza  nemzeti  függetlenségünk  korszakára, 
jelen  kiváltságunkra  ott  nem  fogunk  példát  találni ; 
nem !  II.  Ulászló  s  Lajos  büszke  zászlósai  minden  fék- 
telenségök  mellett  megvetéssel  fordultak  volna  el  az 
esztelentől,    ki  őket    azon    ügyefogyottak  közé    számítá 

1  Az  1492.  19.  a  banderialis  kötelességről  szól. 

Caeteri  barones  banderia  non  habentes  iuxta  honoris  et  facul- 
tatum  ipsorum  exigentiam  exercituare  debebunt.  1492.  Art.  20. 

§.  1.  Quod  universi  Regnicolae,  tam  ecclesiastici,  quam  secula- 
res,  qui  in  serié  ipsius  Decreti  minoris  inter  Dominos  Praelatos 
et  Barones,  caeterosque  banderiatos  ad  exercituandum  non  fuere 
computati  (qui  debonis  et  possessionibus  eorum  gentes  pro  regni 
defensione  per  se  modo  infrascripto  conservare  debebunt)  uni- 
versa  eorum  bona,  possessionesque  et  iura  possessionaria  in 
médium  nobilium  non  banderiatorum,  consequenterque  illorum 
Comitatuum,  in  quibus  huiusmodi  bona  et  possessiones  habentur, 
connumerare,  computareque,  et  pecunias  in  médium  eorundem 
ad   exercituandum  de  illis  dare  teneantur. 

E  czikkben,  mint  olvasóink  láthatják,  a  hadi  adó  a  nem  ban- 
deriatus nemesekre  nézve  pénzben  határoztatik  meg. 

2  Duo  probi  et  fideles  de  medio  nobilium  eligantur qui 

strictissimo  sub  juramento  universa  bona  et  jura  possessionaria 
tam  Dominorum  quam  nobilium  in  Cottu  adiacentia  conscribant. 
Dominorum  quidem   ex  eo,    ut  resciatur    numerus   jobbagy ionum 

iuxta  quem  gentes    conservare  tenentur. Nobilium  verő, 

ut  pecuniae  alias  ad  conservationem  stipendiariorum  sive  gen- 
tium  exigi  solitae  iuxta  verum  et  iustum  computum  atque  nume- 
rum assignentur.  Bach.  1518.  Art.  1. 

Ut  omnes  viri  ecclesiastici  atque  Barones  et  nobiles,  qui  ratione 
bonorum  suorum  50  equites  sive  levis  armatúráé  seu  huszarones 
tenere  non  possunt,  pecunias  de  bonis  eorum  in  médium  nobi- 
lium Cottuum,  ubi  eiusmodi  bona  adjacent,  administrare  teneantur. 

1525.  Art  12.  Kovach.  Vest  Comitiorum. 

Ugyané  törvény  megújíttatik  az  1526.  27.  törvényczikk  által. 

vala.  kiket  Mátyás  király  egyedül  mentett  föl  az  adótól.1 
Ez  úgynevezett  jog  sokkal  később,  azon  korban  vette 
eredetét,  melyben,  mivel  a  magyar  törvényben  írva  áll, 
hogy  a  nemesség  csak  a  hon  védelmére  köteleztetik, 
találkoztak,  kik  ebből  kiokoskodák,  hogy  katonának 
állni  csak  a  nemesre  nézve  nem  kötelesség,  midőn 
kardot  csörtetve  oldalunkon  még  vitéz  nemzetnek  kép- 
zelők  magunkat,  noha  kezünk  a  jó  vasat  hordani 
gyenge  lett,  melyben  midőn  nemzetiségünket  egy  pár 
bérruháson  láthattuk  s  midőn  a  népnél,  mely  dolgozik, 
kik  ezt  nem  tevék,  magokat  magasabb  lényeknek  gon- 
dolák;  ki  ezt  tagadja,  ki  azon  állítással  lép  föl,  hogy 
jelen  adómentességünk  a  magyar  nemesség  által  mindig 
élveztetett,  szégyen-bélyeget  süt  egész  történetünkre. 

Ulászló  és  Lajos  zászlósai  egyenetlenség  s  gőgös  fel 
fuvalkodás  által  megrontották  a  hazát,  de  a  bűn,  hogy 
érte  áldozni  semmit  sem  akartak,  nem  nyomja  porukat 
s  ha  az  eldődöknek  adva  volna  visszatérni  e  földre,  hol 
egykor  laktak,  bármi  szigorú  ítéletet  mondjon  ellenök 
a  történetíró,  nincs  közöttök  egy  is,  ki  a  nemesség 
tehermentességi  követeléseit  hallva,  gyalázatot  nem 
kiáltana  utódaira. 

Világos  mindezekből,  hogy  a  magyar  nemesség  a 
mohácsi  ütközetig  a  hadi  terhekre  nézve  adómentessé- 
get nem  élvezett ;  fordítsuk  most  szintén  a  hadi  adó 
tekintetében  figyelmünket  azon  időszakra,  mely  e  gyászos 
csatát  követé. 

Azon  időszak,  mely  a  mohácsi  vésznap  után  követ- 
kezett, szomorú  vala  a  hazára  nézve.  A  magyar  nemes- 
ség önpéldáján  tanulta  meg,  —  s  vajha  soha  ne  felej- 
tené e  tapasztalást !  —  hogy  ki  a  törvény  kötelékeit 
lerázva,  féktelenségben  keresi  szabadságát,  rabbilincsek 
között  taníttatik  azon  engedelmességre,  melyet,  midőn 
a  közjó  érdekében  kívántatott,  mutatni  nem  akart.  De 
sértené  az  igazságot,  ki  ezért  azt  állítaná,  hogy  a 
mohácsi  ütközet  után  bekövetkezett  közzavar  a  nemes- 
ség által    arra    használtatott,    hogy  egykori    hadi  köte- 


1  Quod  nobiles  unius  sessionis  domus  allodiales  nobilium  ac 
familiarum  earundem,  qui  expensis  dominorum  nutriuntur,  villici 
quoque  et  nimium  pauperes  non  dicentur.  1478.  Art.  4. 

lességeit  lerázza.  Már  az  1528.  1.  törvény  fentartja  s 
megújítja  mindazon  kötelességeket,  melyek  a  nemesség 
vállain  feküdtek  s  ugyanazon  sanctiót  köti  teljesítésük- 
höz, mely  alatt  azok  Zsigmond  korában  álltak.  E  tör- 
vénytől az  előbb  idézett  1687.  12.  czikkelyig  törvény- 
könyvünk a  hadi  adó  s  katonatartás  fejében  a  nemesség 
által  viselt  adóztatásnak  hosszú  sorát  foglalja  magában 
oly  szakadatlan  lánczolatban,  hogy  alig  foghatom  meg, 
azok,  kik  nemesi  jogaink  bebizonyítására  törvényköny- 
vünk ezen  részére  annyiszor  hivatkoznak,  miként  nem 
vevék  észre  az  ugyanott  följegyzett  kötelességeket  is, 
melyek  annyival  súlyosabbak  valának,  miután  számos 
törvények  azokat  még  szorosabban  határozzák  meg, 
vagy  igen  tetemes  s  csak  a  nemesi  birtokra  vetett 
subsidiumok  által  még  nehezítik.1  S  valóban,  ki  a 
nemességnek  a  hazáért  akkor  tett  áldozatait  tekinti,  az 
1559.  17.  törvényczikkben  foglalt  panaszt,  miként  a 
magya^  nemesség  a  török  elfoglalás  által  okozott  szen- 


1  Cum  et  caeteri  status  juvare  communem  defensionem  debeant : 
Domini  Praepositi,  Abbates  et  Capitulares  ratione  decimarum  sua- 
rum,  onera  in  priori  constitutione  Novisoliensi  Art.  26.  1542.  spe- 
cificata,  ferre  debebunt.  De  bonis  autem  eorum  possessionariis 
instar  nobilium  et  pro  continua  defensione  et  pro  expeditione 
generáli  equites  ratione  colonorum  alant.  1543.  Art.  13.  lásd 
ehhez  1555.  Art.  5. 

Luctrationis  tempore  gentium  regestrum  fiat,  quod  ad  Comita- 
tum  mittatur,  unde  cognosci  possit,  an  domini  et  nobiles  respectu 
bonorum  suorum  sufficientem  militem  subministraverint.  1545. 
Art.  26. 

Nobiles  arces  habentes,  et  in  numerum  baronum  non  adsciti, 
onera  cum  comitatu  ferant.  1556.  Art.  40. 

Praeterea  de  gentibus  iis,  quae  continuo  pro  communi  defensione 
sünt  intertenendae  (azaz  itt  világosan  az  akkori  időben  létezett 
állandó  katonaság)  ut  pro  hoc  anno  iuxta  modum  in  aliis  con- 
ventibus  institutum  (azaz,  részint  a  zászlós  urak,  részint  a  megye 
pénztárába  fizető  nemesség  által)  interteneantur,  neque  in  hac  re 
sit  personarum  exceptio,  sed  tam  per  dominos  quam  nobiles 
aequaliter  observetur.  1567.  Art.  20. 

Continuos  equites  intertenere  nolentes,  ablatione  bonorum  puni- 
antur.  1578.  Art.  8. 

Az  1595.  3.  törvényczikk  által  a  nemesség,  birtokában  talált 
minden  porta  után,  6  frt  fizetést  vállal  magára,  büntetés  alatt 
kikötvén,  hogy  ez  adó  a  parasztoktól  szedetni  nem  fog. 

Hasonló  rendelkezés  tétetik  az  1597.  2.  t.-cz.  által  stb.  stb.,  de 
nem  akarom  olvasóimat  untatni  több  idézésekkel. 

Br.  Eötvös  :  Reform.  12 

védésein  kívül  nem  kisebb  adóztatásokkal  terheltetik, 
mint  ő  felsége  nyugalomban  élő  tartományai,  —  nem 
tarthatja  igazságtalannak. 

Egész  adóztatási  rendszerünk  történetének  leírása  e 
munka  körén  kívül  fekszik  s  azért  fölhagyva  további 
idézésekkel,  a  mondottak  után  csak  még  azon  meg- 
győződésemet fejezem  ki,  hogy  miután  1715-ig  hazánk- 
nak rendes  védelme  csak  banderiális  seregeire  bízatott 
s  ezeknek  fölállítása  és  tartása  a  zászlós  urak  s  nemes- 
ség költségein  történt,  világos,  miként  a  nemesség  adó- 
mentességi kiváltsága,  a  hadi  adóra  nézve,  1715  előtt 
nem  létezett,  sőt  hogy  azon  terhek,  melyek  jelenleg 
a  hadi  adó  által  pótoltatnak,  majdnem  kizárólag  a 
nemesség  által  viseltettek. 

Áttérek  most  az  adónak  másik  nemére,  a  házi  adóra. 
Miután  e  kérdés  hosszú  vita  által  már  eléggé  fölvilá- 
gosíttatott,  röviden  csak  azt  jegyzem  meg,  hogy  mind 
az  1486.  64.,  mind  az  1649.  48-nak  rendelése  világos,1 
s  hogy  azon  motivatió,  melyet  az  utóbbi  törvény  az 
érsekújvári  nemesek  adóztatására  nézve  felhoz :  miként 
t.  i.  kinek  a  nemesi  kiváltság  tetszik,  annak  magát  az 
ezzel  járó  közterhek  alól  kivonni  nem  szabad,  nap- 
jainkban az  egész  magyar  nemességre  ép  úgy  illik, 
mint  mikor  e  törvény  hozatott    Érsekújvár    nemeseire. 

A  többször  idézett  1687.  12.  t.-cz.,  hol  a  nemességnek 
általános  adóztatási  kötelessége  megújíttatik,  e  szavak- 
ban :  in  médium  Cottuum  publicarum  et  communium 
quoque  impositionum  onera  sufferre  assolere,  a  közös 
költségek  alatt,  melyeket  az  országos  költségektől 
elválaszt,  szintén  a  megyei  házi  adót  érti,  s  így  ez  előbbi 


1  Quare  praesenti  decreto  sancitum  est :  quod  a  modo  omnes 
et  singuli  cuiuscunque  status  et  conditionis  possessionati  bomi- 
nes  existant,  et  in  quocunque  Cottu  constituantur,  expensas  per 
communitatem  disponendas,  de  bonis  et  possessionibus  suis,  ad 
ratam  portionem  sive  sortem  eorundem  in  médium  communitatis 
semper  persolvere  et  persolvi  facere  debeant  et  teneantur.  — 
1486.  64. 

Idcirco  decretum  est,  ut  quandoquidem  ipsis  (az  érsekújvári 
várban  lakó  nemeseknek)  praerogativa  nobilitaris  piaceret,  onus 
quoque  huius  vei  cuiusque  Cottu  s  subire,  taxationique  et  juris- 
dictioni  illius  vei  cuiuscunque  Cottus  subiicere  sese  debeant  et 
teneantur.  1649.  48. 

törvényeket  megerősíti.  Ugy  is  tudja  mindenki,  hogy 
azon  korban,  melyről  szólok,  a  házi  s  hadi  adó  keze- 
lése egymástól  elválasztva  nem  volt,  s  mind  azon  adó, 
mely  a  nemesség  által  a  megyei  bandériumok  fentar- 
tására,  mind  az,  mely  a  megye  költségeinek  fedezésére 
fizettetett,  egy  pénztárba  folyt,  mit  már  azon  számos 
törvények  is  bizonyítanak,  melyek  által  később  a  házi 
s  hadi  adónak  külön  kezelése  parancsoltatik. 

A  magyar  nemesség,  mint  a  felhozottakból  láthatni, 
a  XVIII.  század  kezdetéig  mind  az  akkor  létezett  hadi 
adóra,  mind  a  megyék  közszükségére  nézve  híven  tel- 
jesíté  tehát  adózási  kötelességét,  és  senki  által  ingyen 
élősködéssel  nem  vádoltathatik.  A  kérdés,  mely  most 
előttünk  fekszik,  az,  vajon  az  1715.  8.  t.-cz.  tett-e  oly 
változásokat  állományi  szerkezetünkben,  minőket  sokan 
belőle  következtetni  akarnának,  azaz  :  lehet-e  e  czikkre 
hivatkozva,  nemességünk  adómentességének  jogszerűsé- 
gét bebizonyítanunk  ? 

Az  1715.  év,  alkotmányi  kifejlődésünk  tekintetében, 
kétségen  kívül  a  legfontosabbak  egyike.  —  A  nemzet 
fáradt  vala  annyi  háborgások  után ;  a  nemesség,  gör- 
nyedve mindig  súlyosabbá  vált  banderialis  kötelességé- 
nek teljesítése  alatt,  változások  után  vágyódott ;  a  kor- 
mány, miután  tapasztala,  hogy  a  banderialis  seregek 
nemcsak  törökök  ellen  használtathatnak,  nem  báná,  ha 
a  nemességnek  ebbeli  tartozása  más,  pénzbeli  váltsággal 
cseréltetik  föl,  habár  első  pillanatban  nem  pótolná  is 
egész  kiterjedésében  a  megszűnendő  bandériumokat,  és 
az  1715.  8.  t.-cz.  törvénynyé  lőn.1 

Midőn    a   törökök    részéről    fenyegető    veszély    még 
egészen  meg  nem  szűnt,  a  nemesség    banderialis   köte 
lessége    még  fentartatik  e  törvényczikk  által,    azonban 
teljesítése  csak  azon  esetekre   szoríttatván,  ha  a  király 
azt  szükségesnek  tartaná.  A  fontos  változás,  mely  által 


1  Quandoquidem  nobiles  et  omnes  üli,  quos  sub  nomenclatione 
hac  cuiuscunque  sint  honoris,  dignitatis  et  status  personae  in 
Hungária  lex  complectitur,  pro  Regni  defensione  militare,  adeoque 
personaliter  insurgere,  suaque  respective  banderia  producere  et 
praestare  teneantur,  id  S.  G.  R.  Majestas  quoties  necesse  esse 
judicaverit  ad  conformitatem  sancitarum  superinde  legum  in 
posterum  quoque  desiderare  et  exigere  poterit.  1715.  8. 

12* 

eddig  kizárólag  a  nemesség  által  viselt  teher  a  jobbágyok 
nyakába  rovatott,  már  ekkor  a  rendes  adó  elfogadása 
által  megtörtént,  az  egésznek  kifejtését  s  rendszeresítését 
bízvást  a  jövőre  lehete  bízni.  Már  az  1723.  6.  t.-cz. 
a  földbirtokosokat  és  nemeseket  minden  adótól  örök 
időkre  szabadoknak  nyilvánítja,  (miről  még  1715-ben 
szó  nem  vala),  a  banderialis  kötelesség  külön  meg- 
említése helyett  pedig  már  csak  általánosan  a  katonás- 
kodásról szól.1  Az  1741.  8-ik  t.-cz.  pedig  az  1723.  6-ik 
törvényczik  által  kimondott  örök  adómentesség  körül 
chinai  falat  állított  föl,  mely  szerint  azt  még  a  király 
s  nemzet  között  történhető  egyetértés  esetében  sem 
lehetne  változtatni,  mi  által  ildomos  apáink,  úgy  lát- 
szik, önmagok  megvallák,  hogy  e  jog  nem  tartozik 
azok  közé,  melyeket  veszély  nélkül  kérdés  alá  vonhatni. 

Hogy  a  magyar  nemesség  azon  befolyása  által,  melyet 
a  törvényhozásban  csak  maga  gyakorolt,  a  XVIII.  szá- 
zadban teljes  adómentességet  tuda  kieszközleni  magá- 
nak, az  az  idézett  törvények  után  nem  szenved  két- 
séget ;  valamint  az  sem  csuda,  hogy  a  kormány,  mely 
a  banderialis  rendszer  minden  veszélyeit  ismeré,  öröm- 
mel látá,  hogy  e  kötelesség  rendes  adóval  váltatott  föl, 
habár  az  ilyképen  támadott  teher  nem  azon  vállakra 
tétetett  is,  melyeket  az  alkotmányunk  szelleme  szerint 
illetett.  A  kérdés  csak  az:  vajon  e  törvények  úgy  alkot- 
tattak-e, hogy  azokra  állandó  jogköveteléseket  alapítani 
lehetne  ;  vajon  a  törvényhozó,  midőn  az  idézett  czikke- 
ket  alkotá,  nem  lépett-e  túl  természetes  jogkörén,  mely 
bármi  tágas  legyen,  az  anyagi  és  erkölcsi  lehetőségek 
határán  túl  nem  terjedhet  ?  S  e  szempontból  kiindulva, 
én  az  1723.  6-ik  t.-czikket  olyannak  tartom,  melyet 
alkotni  semmi  törvényhozásnak  nem  állt  szabadságában. 

Ha  valaki,  bizonyosan  én  nem  akarom  a  törvény- 
hozás hatáskörét  szűk  korlátok  közé  szorítani ;  de  azért 
mondhatja-e  valaki,  hogy  a  törvényhozónak  jogában 
áll  megszüntetni  bizonyos  osztályokra  nézve  örök  időkre 

1  §.  1.  Sacratissima  quoque  Majestas  eosdem  SS.  et  00.  tam 
dominos  terrestres,  quam  et  alios  quosvis  nobilitari  praerogativa 
gaudentes  ab  omni  contributione  in  perpetuum  immunes  conser- 
vandos  decernit. 

§.  2.  Militare  nihilominus  pro  regni  defensione  teneantur.  1723.  6. 

minden  tartozásokat ;  hogy  jogában  áll  elvetni  az  összes 
erőnek  felét,  mely  a  nemzet  fennállására  megkívántatik, 
s  mindezt  pótlék  nélkül,  csak  mert  az  egyes  törvény- 
hozók egyéni  hasznát  előmozdítja;  törvényt  alkotni, 
mely  által  a  hon  kifejlődése,  sőt  független  fennállása 
lehetlenné  válik  ?  Kérdem,  ki  számíthatja  ily  törvények 
alkotását  a  törvényhozás  hatásköréhez  ? 

Magok  a  nem- adózásnak  barátai  is  érezték  ezt  némi 
tekintetben,  s  azért  az  említett  törvények  igazolására 
egy  szép  juridicus  íictiócskát  állítottak  föl. 

A  fictió  röviden  ez  : 

Magyarországnak  egész  földe  a  koronáé,  vagy  a 
mennyiben  általa  adománylevelek  útján  egyes  neme- 
seknek ajándékoztatott,  ezeké.  (Mint  tudva  van,  a  nem 
nemeseknek  birhatási  jog  csak  a  most  múlt  országgyűlé- 
sen adatott.)  Már  most  lássák  kedves  véreink,  adózni 
kivánó  uraimék,  —  így  szólnak  a  kiváltság  barátai  —  a 
nemesség  nem  hiában  kapta  adómentességét,  hanem  a 
mint  tudják,  az  egész  magyar  föld  az  övék  lévén,  egy 
részt  kivágtak  különösen  e  czélra  pro  fundo  contribu- 
tionali,  s  erre  vetették  egész  tartozásukat.  Az  egészben 
nincs  semmi  rendkívüli,  csak  úgy  kell  fölvenni,  mintha 
valaki  több  megyében  jószágot  bir  és  egész  adósságát 
egy  jószágra  tábláztatja  be,  vagy  azt  különös  zálog 
gyanánt  jelöli  ki. 

Noha  ezen  fictió  az  1741.  8.  azon  szavaival:  ne  onus 
quoque  modo  fundo  inhaereat,  úgy  hiszem  ellentétben 
áll:  s  ez  1741.  8.  czikk  a  nem- adózók  decalogja  egyik 
legszentebb  törvényének  tartatik,  nekem  az  egész  okos- 
kodás ellen  csak  azon  kifogásom  van,  hogy  az  egész 
nemcsak  nevezhető  költeménynek,  hanem  valósággal 
az  is,  és  hogy  az  egész  adóalap  kiszakasztása  s  átadásá- 
nak története,  első  betűtől  utolsóig,  nagyszerű  hazugság. 

Talán  bizony  nem  az  ? 

Önök,  nem-adózó  uraim,  azt  mondják,  hogy  az  egész 
úgynevezett  adóalap,  vagyis  az  összes  úrbéri  föld 
önök,  vagy  —  nem  bánom  —  az  összes  nemesség  által 
a  végett  adatott  1715-ben  a  jobbágyoknak  által, 
hogy  belőle  örök  időkig  minden  lehető  adóztatást 
viseljenek. 

Nem    fogok  önökkel    e    pillanatban  arról  vitatkozni, 

hogy  ebbeli  szerződésük  kissé  uzsorás  vala,  önök  nem 
lágy  szív  emberei,  hanem  ildomos  férfiak,  kik  önhasznu- 
kat  keresik,  s  ilynemű  ellenvetéseket  csak  megvetéssel 
hallanának;  de  legyen  szabad  kérdeznem:  miként  fogják 
bebizonyítani  ez  úgynevezett  adóalapnak  minden  egyéb 
nemesi  birtokból  történt  kivágását ;  kiváncsik  vagyunk 
az  okiratot  látni,  melyben  a  szerződés  följegyezve  áll, 
hisz  annyit  író  országunkban  talán  csak  ily  fontos 
egyezkedés  egy  részről  e  hon  egész  nemessége,  a  másik- 
ról minden  adózói  között  nem  történt  a  nélkül,  hogy 
följegyeztetett  volna  :  miként  ez  és  ez  napon  megjelenve 
az  N.  N.  káptalan  előtt,  egy  részről  mi  nemesség  ezer 
és  ennyi  n-mérföldnyi  birtokunkat  a  »hon  nemtelen 
lakóinak  örökre  bevallottuk ;  más  részről  mi  nép  ez 
örök  bevallást  háládatos  szivvel  elfogadva,  magunkat 
minden  létező  s  valaha  létezhető  országos  és  házi  stb. 
adónak  alávetjük. «  Hol  van,  kérdem  még  egyszer,  a 
legfontosabb  iromány?  Hadd  lássuk,  hadd  bámuljuk 
tartalmát. 

Miután  a  nem  adózó  urak  még  nincsenek  oklevelek 
előmutatására  Ítélet  által  utasítva,  hihetőkép  nem  fognak 
előállni  a  kívánt  oklevéllel,  s  azért  okoskodásaink  által 
vagyunk  tartalmát  pótolni  kénytelenek. 

Annak  bebizonyítására,  hogy  a  magyar  nemesség 
által  1715-ben  az  adó  egy  különös  alap  (fundus)  kije- 
lölése által  megváltatott,  a  következő  lehetőségek  egyikét 
kell  felvennünk  : 

Vagy  A)  e  hon  nem  nemes  lakói  az  említett  1715. 
év  előtt  nem  birtak  semmi  földbeli  tulajdonnal,  s  csak 
midőn  a  nemesség  adófundusát  megállapítá,  nyerték 
jelen  haszonvételi  földbirtokukat ;  vagy 

B)  földmívelőink  egy  bizonyos  mennyiségű  föld  hasz- 
nálatában voltak  ugyan  már  annak  előtte  is,  de  e 
mennyiség    1715-ben    tetemesen    megnagyíttatott;  vagy 

C)  a  jobbágyok  által  birt  földmennyiségre  nézve 
1715-ben  nem  történt  ugyan  változás,  de  a  jobbágynak 
földesura  iránti  tartozásai  kisebbíttettek  meg,  s  épen  a 
jövedelmi  kisebbítés  az,  mit  a  nemesség  adó  alapjául 
ajánlott. 

Ha  e  három  lehetőség  között  egy  sem  valósul,  minden 
kétségen    kívül    áll,    hogy    a    nemesség    1715-ben  nem 

adott  semmit,  s  így  semmi  kötelességtől  föl  nem  ment- 
heté  magát.  S  alkalmasint  ez  lesz  a  tárgy  bővebb 
vizsgálatának  eredménye. 

A  mi  mindenek  előtt  a  felállított  lehetőségek  elsejét 
illeti,  ki  lesz  elég  balga  azon  állítással  lépni  fel,  hogy 
hazánk  nem-nemes  lakói  az  1715-iki  törvény  előtt  föld- 
míveléssel  nem  foglalkoztak,  holott  maga  az  osztálynak 
neve  :  coloni,  ily  állítás  megczáfolására  több  mint 
elégséges,  ha  annyi  törvények,  1514.  16.,  1548.  32., 
1553.  11.  stb.,  melyekben  a  colonusok  jogai  s  köteles- 
ségei meghatároztatnak,  nem  szólnának  is  e  tekintetben 
világosan. 

A  magyar  nemesség  földmíveléssel  nem  foglakozva, 
jószágainak  jövedelmeztetésére  a  népesítésen  kívül  egyéb 
módot  nem  ismert ;  innen  van,  hogy  azon  esetekben  is, 
hol  valamely  adó  egyenesen  csak  a  nemességre  rovatik, 
mint  az  például  1542-,  1595-,  1597-ben1  történt,  ez 
adó  kulcsául  nem  jószágaik  kiterjedése,  hanem  csak 
azon  népesített  jobbágytelkek  vétetnek  fel,  melyek  az 
egyes  nemes  jószágán  találtatnak.  Miként  lehetne  ily 
viszonyok  alatt  kétkedni,  hogy  a  nemesség  által  már 
hajdanában  annyi  föld  osztatott  ki  a  jobbágyok  között, 
mennyit  azok  munkájukkal  győztek,  s  hogy  így  az  1715-iki 
rendeknek,  az  általunk  felállított  második  lehetőség 
szerint,  a  jobbágyok  kezeiben  talált  földmennyiséget 
nevelni  alkalmuk  sem  volt. 

Nem  szándékom  ez  alkalommal  a  jobbágyok  által 
jelenleg  s  egykor  birt  földmennyiség  megbecsülésébe 
ereszkedni ;  kik  az  urbárium  behozatalakor  történtekről 


1  Ut  pro  hac  vice  de  singulis  porfis  ratione  jobbagyionum  floren 
hungarici  no  vem,  ratione  autem  dominorum  térre  strium  floren 
6  numerentur.  1595.  3. 

Quilibet  dominorum  Praelatorum  de  singulis  10  portis,  ternos 
equites  et  totidem  pedites  bene  armatos  statuat.  Quorum  mediam 
partém  dominus  terrestris,  alteram  autem  partém  colonus  servat 
et  interteneat.  1597.  2. 

Universi  praeterea  Coloni,  domos  habentes,  aestimatione  per- 
ennali  erunt  aestimandi,  puta  Colonus  unus  pro  quadraginta 
florenis :  qua  aestimatione  facta,  quisque  dominorum  et  nobilium 
sexagesimam  partém  dictorum  quadraginta  florenorum  (qui  pro 
numero  et  aestimatione  colonorum  unicuique  obvenerit)  ex  propria 
bursa  sine  Colonorum  gravamine  conferre  debebit.  1542.  28. 

valamit  hallottak,  sőt  kik  csak  az  összesítési  törvények 
alkalmazását  követték  is  figyelemmel,  meg  fogják  vallani, 
hogy  a  kettős  operatió  által  a  jobbágyok  kezeiben  talál- 
tató földmennyiség  tetemesen  megkevesedett.  S  ha 
1815-ben  a  jobbágyok  földbirtoka  a  reájok  vetett  adó 
tekintetéből  csakugyan  megtoldatott  volna  is,  (mire 
azonban  történeti  adat  nincs),  mindazáltal  alig  hisszük, 
hogy  a  jelen  pillanatban  a  jobbágyok  által  több  föld 
használtatnék,  mint  mielőtt  a  nemesség  a  jobbágyok 
birtokát  nagylelkűen  adóalapul  jelölte  ki. 

Ki  egyébiránt  mégis  kétkednék  állításunkon,  miszerint 
a  jobbágynak  földbirtoki  viszonyai  1715  ben,  midőn  reá 
egy  egészen  új  teher  rovatott,  nem  változtak,  azt  Yerbőczy 
Hármas  könyvének  III.  rész,  29.  és  30.  szakaszára  utasít- 
hatjuk, honnan  látni  fogja,  hogy  még  Verbőczy  korában 
is  a  jobbágyoknak  bizonyos  tekintetbeni  birtokjoga  soha 
kétségbe  nem  vétetett,  sőt  a  fekvő  birtoknak  felére 
nézve,  mennyiben  az  a  jobbágy  szerzeményéhez  tartozott, 
szabad  rendelkezési,  sőt  fia  halálának  esetében  substi- 
tutiói  joga  is  fentartatott ; x  valamint  felfogásom  szerint, 
a  Hármas  könyv  I.  r.  40.  ez.  is,  midőn  az  esetet,  melyben 
a  jobbágy  telkétől  megfosztathatik,  kijelöli,  világosan 
bizonyítja,  hogy  a  jobbágyot  telkétől  elhajtani  még 
Verbőczy,  földmívelő-osztályainkra  nézve  oly  szomorú 
korszakában  sem  állt  földesurának  szabadságában. 
S  általában  a  Hármas  könyv  szavaiból  láthatni,  mikép 
a  jobbágybirtok  viszonyai  nem  igen  különböztek  azoktól, 
melyekbe  az  urbárium  szerint  állíttatott,  s  mik  szerint 
őt  csak  haszonvételi  tulajdon  illeti.2 

Nézzük  most  azon  harmadik  lehetőséget,  melyet  felál- 
lítánk.  A  jobbágyok  által  birt  föld  bizonyos  úri  tartozá- 
sokkal terheltetvén,  ezek  a  földes  úrnak  valódi  tulajdonát 
teszik;  minélfogva  talán  a  jobbágyi  birtokot  terhelő  úri 


1  Si  verő  (res  immobiles)  per  semet  ipsum  fuerint  acquisitae,  in 
duas  dividentur  partes,  quarum  una  dominó  ipsi  terrestri,  altéra 
verő  cui  testamentaliter  legaverit,  effective  cedet  §.  4.  Ubi  tamen 
rusticushaeredemreliquerit  legitimum,  et  haeres  aetatem  12  annorum 
non  attigerit,  tum  poterit  páter  non  solum  de  portioné  sua  (azaz 
birtoka  feléről)  testari,  verum  etiam  haeredi  parvulo  —  haeredem 
alium  (quem  maluerit)  substituere.  III.  rész.  30.  p. 

2  Ugyanott  8.  §. 

tartozások  egy  része  engedtetett  el  1715-ben,  s  ez  ajánlta- 
tott  a  nemesség  által  az  adó  alapjául?  Ez  annyival 
valószínűbbnek  látszik,  mivel  törvénykönyvünkből  már 
példát  mutathatunk  reá. 

A  tizenhatodik  században  a  határvárak  fölépítése  s 
kijavítása  által  a  jobbágyokra  új  teher  háríttatott,  s  im 
az  1553.  11.  t.-czikk  a  jobbágyok  úrbéri  munkáját,  mely, 
mint  tudva  van,  már  II.  Ulászló  törvényei  által  évenkénti 
ötvenkét  napra  határoztatott  meg,  negyven  napra  szállítja 
le,1  mi  hogy  egyenesen  ez  új  teher  tekintetéből  történt, 
világosan  bizonyítja  az,  hogy  a  jobbágyoknak  a  várak 
kijavítására  fordított  új  munkabeli  tartozása  az  1567.  17. 
t.-czikk  által  épen  azon  tizenkét  napra  határoztatott  meg, 
melylyel  a  jobbágy,  a  fennidézett  törvény  értelmében, 
urának  kevesebbel  tartozott. 

Őseink  a  XVI.  században  joggal  mondhatták  tehát, 
hogy  ámbár  nem  ők  személyesen  teljesítek  a  várak 
fentartására  szükséges  munkákat,  mégis  ez  adó  alapja 
általok  adatott ;  de  vajon  őseink  a  XVIII.  században 
mondhatják-e  ezt? 

Némelyek  el  akarnák  hitetni  velünk,  hogy  a  jobbágyi 
telek,  az  úrbér  előtt,  kiterjedésére  nézve  szabályozva 
nem  volt.  Ez  állítást  meghazudtolja  a  törvény.  Már  az 
1567-ik  5.  .t.-cz.  oly  parasztokról  szól,  kik  a  földnek 
csak  egy  negyedét,  hatodát,  vagy  nyolczadát  birva, 
uruknak  csak  egy  negyed,  hatod,  vagy  nyolczad  részét 
fizetik  annak,  mi  egy  egész  telektől  fizettetik. 2  Miből 
világos,  hogy  a  teleknek  kiterjedése  már  akkor  meg 
vala  határozva. 

Vagy  talán  abban  fekszik  a  könnyítés,  hogy  a  munka 
ötvenkét  szekeres-napban  állapíttatott  meg  ?  Láttuk,  hogy 
a  XVI.  század  alatt  a  jobbágy  munkabeli  tartozása 
a    várépítéseknél  tett  szolgálatai    tekintetéből    évenként 


1  Ut  loco  52  dierum  quibus  in  priori  constitutione  dominis  suis 
servire  fuerant  obligati,  quadraginta  tantum  dies  in  posterum 
serviant.  1553.  11. 

2  Nimirum,  ut  si  colonus  ratione  eiusdem  domus,  in  qua  habitat, 
aut  quartam  aut  sextam  vei  octavam  partém  agrorum  :  fundi,  seu 
pratorum  possideat,  atque  etiam  Dominó  terrestri  quartam  aut 
sextam  vei  octavam  partém  eius  census  solvit,  qui  de  una  integra 
sessione  solvitur  etc.  1567.  5. 


186 

negyven  napra  szállíttatott  le  ;  azonban  törvénykönyvünk- 
ből világos,  miként  azok  úri  munka  tekintetében  már 
előbb  sem  voltak  a  mostaninál  rosszabb  állapotban. 
A  jobbágyok  munkája  már  Ulászló  alatt,  mikor  a  paraszt 
zendülés  legyőzetvén,  jobbágyaink  felette  nagy  kedvezé- 
sekre  nem  számolhattak,  ötvenkét  napra  határoztatott 
meg. 1  A  különbség  az  akkori  és  mostani  állapot  között 
csak  abban  fekszik,  hogy  míg  Ulászló  törvénye  általán 
véve  csupán  munkanapokról  szól,  nálunk  a  gyalog  s 
szekeres  munka  között  különbség  tétetett,  s  az  elsőből 
száznégy  nap  kívántatik,  miben  én  nagy  kedvezést  nem 
látok. 

De  talán  a  munka  leszolgálására  nézve  adattak  a 
jobbágyoknak  némi  könnyítések?  Csalódás!  Már  a  XVI. 
században  majdnem  ugyanazon  rendeléseket  találjuk, 
melyek  az  úrbér  által  megujíttattak.  Az  1548.  37.  t.-cz. 
az  egy  héten  tartozás  felett  szolgált  robotnak  a  jövőbe 
való  betudatása,  1548.  35.  t.-cz.  a  szántás  mikénti 
teljesítése  felől,  az  1550.  35.  t.-cz.  a  robotnak  sürgetős 
munka  idejébeni  kettőzéséről  már  rendelkeztek. 

Vagy  legalább  a  kilenczedet  engedtük  el  jobbágyaink- 
nak 1715-ben,  azon  kilenczedet,  melyet  Nagy  Lajos 
a  nemességnek  csak  azért  adott,  hogy  hadi  szolgálatait 
annyival  jobban  teljesítse,  s  melyet  azoknak,  kik  ezentúl 
e  szolgálatokat  helyette  teljesítendik,  átengedni  Isten 
és  világ  előtt  igazságos  vala?  —  Dehogy  tettük,  hisz 
a  kilenczed  jövedelmeinkhez  tartozott  s  mi  csak  köteles- 
ségeink átengedésében  vagyunk  nagylelkűek. 

A  magyar  nemesség,  mint  mindezekből  világos, 
1715-ben  semmit,  minek  valóságos  birtokában  volt, 
másnak  által  nem  engedve,  jobbágyainak  tartozását 
semmivel  nem  kissebbítve,  semmit  nem  tett,  minél  fogva 
magának  jogszerűleg  oly  tetemes  kiváltságot  szerezhetett 
volna,  mint  minőt  az  adóra  nézve  követel. 

De  vajon  szükség  vala-e  ezen  hosszú  bizonyításra? 
Nem  világos-e  magában,  hogy  az  egész  állítás  valóságos 
képtelenséget  foglal  magában?  Vajon,  ha  megengednők 
is,  hogy  a  jobbágyok  kezeiben    talált    birtok    1715-ben 


1Item  qualibet  hebdomana  singulo  uno    die    servire   teneantur. 
1514.  16. 

az  akkor  kivetett  adó  alapjául  jelöltetett  ki,  nem  világos-e, 
hogy  miután  a  hadi  adó  azóta  több  mint  kétszereztetett, 
a  házi  adó  pedig,  túlzás  nélkül  mondhatjuk,  csak  azóta 
támadott, 1  mindazon  mennyiségre  nézve,  melylyel  a 
jelen  összes  adó  az  1715-iki  adót  fölülmúlja,  az  adónak 
akkor  alap  nem  ajánltathatott,  s  így  annak  fedezése  a 
jobbágyokat  nem  illetheti?  Vajon  lehet-e  feltennünk, 
hogy  miután  1715-ben,  mint  most,  hazánkban  sok  pusz- 
tabeli  birtok  vala,  ha  csakugyan  a  nemesség  adóterhét 
földben  váltotta  volna  meg,  a  puszta-birtokosoktól  nem 
kívántatott  volna  e  ugyanakkor,  hogy  a  reájuk  eső  adó 
fejében  szintén  parasztok  által  használandó  földet  hasít- 
sanak ki,  mi  ha  nem  történt,  az  adóalap  regéjéhez 
tartva  magunkat,  azt  kellene  feltennünk,  hogy  a  népe- 
sített helységeket  biró  nemesek,  társaikért,  kiknek 
pusztai  tulajdonuk  vala,  az  adó-megváltás  egész  terhét 
magokra  vállalták. 

A  magyar  nemesség  tehát  sem  a  mohácsi  vésznapok 
előtt,  sem  utána,  egészen  1715.  évig  nem  birt  a  hadi 
s  házi  adó  tekintetében  adómentességgel.  Megmutattam, 
hogy  azon  fictio,  melylyel  az  1723.  6.  t.-cz.  védelmez- 
tetek, csakugyan  nem  egyéb  valódi  költeménynél,  s  hogy 
a  nemesség,  midőn  magát  előbbi  tartozásaitól  fölmenté, 
birtokának  egy  részét  adó  fundusaul  nem  jelölte  ki  soha. 
S  nyugodt  kebellel  ismétlem  állításomat,  hogy  a 
nemesség  adómentességét  nem  jognak,  hanem  csak  egy 
óriási  visszaélésnek  tartom,  melyet  százados  élvezet  soha 
nem  szentesíthet. 

Vannak  e  hazában  sokan,  kik  az  úgynevezett  parla- 
menti taktikának  több  fontosságot  tulajdonítanak,  mint 
a  mennyivel  valóban  bir,  s  ezek  károsnak  tartják,  ha 
a  nemesség  adómentessége  jogszerűség  szempontjából 
támadtatik  meg.  Ne  ingereljük  fel  szerfölött  hangos 
követelés  által  a  nemességet  ellenünk  —  így  szólnak 
ők,  —  legyünk  megelégedve,  ha  az  adónak  őt  illető 
részét  magára  vállalja,  s  engedjük  neki  az  örömet,  hogy 
azt,  mit  mi  kötelességnek  hiszünk,  nagylelkűségnek 
nevezhesse.  Hagyján;  ha  a  tapasztalás  e  nézetet  igazolja, 

1  Vegyük  fel  például  Pest-megyét,  hol  a  házi  adó  1736-tól  1841-ig 
szüntelen  öregbülve  9783  frtól  143,000  pp.  növekedett. 

ám  szóljunk  alázatosan;  nem  bánom, hízelegve  mondjunk 
el  hetenkint  egy-egy  panegyrist;  énekeljünk  dithyrambu- 
sokat,  valahányszor  nemessel  találkozunk,  ki  legszentebb 
adósságát,  melylyel  e  hazának  tartozik,  kegyesen  megadni 
méltóztatott;  de  vajon  remélhetjük-e,  hogy  ez  eljárás 
eredményekhez  vezetend  ?  —  Felette  hangos  követelés 
által  reactiót  idézünk  elő  —  ezt  hallom.  —  De  ugyan 
valószinű-e  ez? 

Azok,  kik  az  adó  minden  nemétől  szent  borzalommal 
visszaijedve,  nemesi  kiváltságaikat,  melyek  verekedve 
szereztettek,  most  verekedve  védelmezik,  igen  követ- 
kezetesen cselekszenek,  ha  rossz  néven  veszik,  vala- 
hányszor a  nemesség  adómentessége  a  jog  szempont- 
jából megtámadtatik.  Ez  urakat  tőlünk  meggyőződés  és 
legszentebb  érzelmeink  rég  elkülönözték,  s  csalatkozik, 
ki  azt  hiszi,  hogy  az  ellenszenv,  mely  kebleikben  a 
haladás  elvei  s  férfiai  ellen  létezik,  valaha  enyhülni 
fog,  bármennyi  nem  érdemlett  kiméiettel  lépnénk  is 
fel  ellenök ;  s  ha  valamit  csak  azért  kellene  elhagy- 
nunk, mert  ezen  urak  között  ellenhatást  gerjeszthetne, 
nem  cselekednénk  józanabban  oly  hadvezérnél,  ki  az 
ellenséget  csak  azért  nem  akarja  megtámadni,  mivel 
hihetőkép  védelmezni  fogja  magát.  S  ugyan  a  közös 
teherviselés  barátai  között  annak  kinyilatkoztatása, 
miként  a  nemesség  eddigi  adómentessége  nem  jog, 
hanem  visszaélés,  miként  okozna  ellenhatást?  De  ha 
a  kérdésnek  ily  módoni  felállítása  által  mégis  szaka- 
dások okoztatnának  táborunkban?  —  így  szólnak  félénk 
taktikusaink  —  Akkor  azt  fogom  mondani,  hogy  e 
szakadások  történhetnek  a  kérdésnek  ily  módoni  fel- 
állítása után,  de  bizonyosan  nem  ennek  következtében. 
Minden  pártnak  vannak  álhívei  s  hol  taps  várható, 
nem  hiányzanak  komédiások,  kik  a  kedvelt  szerepeket 
magokra  vállalják.  Ha  a  párt  diadalhoz  közelít,  főkép 
ha  győzelme  híveinek  is  áldozatokba  kerül,  ezen  urak 
el  szoktak  válni,  s  ez  történhetik,  sőt  fog  történni 
kétségen  kívül  az  adó  kérdésénél  is.  Oly  szent  ügyért 
nem  küzdöttek  az  emberek,  melynek  bajnokai  között 
hasonló  példákat  nem  mutathatnánk.  De  még  ezek  is, 
ha  elhagyva  a  zászlót,  melynek  egyedül  köszönhetik, 
hogy  nevök  eddig  tisztelettel  említtetett,  a  közös  teher- 

viselés  buzgó  barátiból  egyszerre  ellenségeivé  válnak, 
fogják-e  mondani,  miként  ezen  lépésüknek  oka,  mivel 
az  adónak  a  nemesség  által  való  elvállalása  már  nem 
többé  nagylelkű  áldozatnak,  hanem  puszta  kötelesség- 
teljesítésnek neveztetik ;  s  ha  mondanák,  hol  van,  ki 
ezen  igazolást  kaczagás  nélkül  hallhatná? 

Es  ha  a  közös  teherviselés  barátainak  e  neme,  az 
ellenfél  e  titkos  frigyesei  tőlünk  elválnak,  gyengébbek 
vagyunk-e?  —  Az  adó  kérdése  sokkal  tovább,  sokkal 
élénkebben  vitattatik,  nemcsak  egyesek,  hanem  töme- 
gek által  is,  hogysem  annak  megoldását  mástól,  mint 
valóságos  majoritástól  várhatnók.  A  taktikát,  mely 
nemes  czélokra  használtatik,  s  melylyel  a  minoritás 
véleményének  néha  győzelmet  szerez,  senki  sem  tisz- 
telheti inkább,  mint  én,  de  mi  az  adó  kérdését  illeti, 
azt  hiszem,  hogy  a  taktika  ideje  megszűnt  s  hogy  csak 
a  többségnek  az  adó  elvállalása  szükségéről  nyert  meg- 
győződése vagy  mi  azt  talán  pótolhatja,  a  közvélemény 
víhatja  ki  e  kérdés  diadalát. 

Ha  a  közös  teherviselés  elve  eddig  életbe  nem  lép- 
hetett, az  ok  nem  a  taktika  hiányában,  hanem  egyedül 
azon  túlnyomó  befolyásban  fekszik,  melyet  jelen  megyei 
szerkezetünk  mellett  a  nem  adózó  tömegek  törvény- 
hozásunkra gyakorolnak.  Míg  megyéink  belszerkezete 
nem  változik,  a  közös  teherviselés  elvének  teljes  dia- 
dalára kevés  reményünk  lehet. 

Ha  meggondoljuk,  miként  az  utasítások  által  minden 
elv  elfogadása  oly  tömegektől  függ,  melyekre  műveltségi 
állapotuknál  fogva  okoskodásokkal  hatni  nem  lehet, 
melyekre  roppant  számuk  miatt  a  közvélemény  befo- 
lyással nem  bir,  s  melyeknek  legnagyobb  érdeke  az, 
hogy  az  adómentesség  fentartassék,  nem  bámulhatjuk, 
hogy  a  közös  teherviselés  eddig  törvényeinkben  ki- 
mondva nincs.  Jól  tudom,  sokan  e  részben  máskép 
vélekednek ;  nemességünk  egy  része  műveltsége-  s 
külső  kinézésére  nézve  hasonló  a  néphez,  s  így  ez  osz- 
tály jogainak  védelmére  ugyanazon  okokkal  találkozunk, 
melyek  általán  véve  a  nép  jogai  mellett  hozatnak  fel. 
—  A  politikus  képesség  nem  vagyontól  vagy  socialis 
állástól  függ,  a  törvény  az  ország  minden  polgárait 
egyiránt  érdekli ;    miért    ne    vehessen    mindenki    részt 

annak  alkotásában  stb.  stb.  —  Nem  fogok  ez  okok 
czáfolatába  beleereszkedni.  —  Meggyőződésem  az,  miként 
a  műveltség  jelen  állásában  alig  van  Európában  ország, 
hol  a  választást  kivéve,  a  többi  politikai  jogok  kivétel 
nélkül  minden  polgárnak  által  engedtethetnének  s  hogy 
hazánk  legkevesebbé  emelkedett  ezen  fokra.  A  veszélyek, 
melyeket  Sieyés  a  jogok  szerfeletti  kiterjesztésében  a 
szabadságre  nézve  látott,  sehol  nem  léteznek  inkább, 
mint  nálunk.  Azonban,  ha  e  tekintetben  nézetem  hibás, 
ha  az  összes  nép,  mely  hazánkat  lakja,  politikai  jogok 
gyakorlatára  képes  volna  is,  mit  bizonyít  ez  a  jelen 
kérdésre  nézve  ?  Nemességünk  bármily  számos  legyen, 
bár  nagyrészben  műveltség  s  vagyon  tekintetében  a  nép 
legalsóbb  osztályaihoz  számítható,  soha  népnek  nem 
neveztethetik.  Közte  s  a  valóságos  nép  között  kiváltságai 
örök  válaszfalat  képeznek,  s  a  közös  teherviselés  elvé- 
nek életbeléptetését  ezen  osztály  határozatától  függesz- 
teni fel  nem  egyéb,  mint  olyanoktól  várni  e  kérdés 
czélszerű  megoldását,  kiknek  anyagi  érdekei  azt  kíván- 
ják, hogy  az  ne  oldassék  fel,  s  kikre  más  érdekekkel 
hatni  —  mint  általán  véve  minden  tömegre  —  nem 
lehet. 

Nézzük  példaként  Angliát.  Senki  nem  fogja  tagadni, 
hogy  az  osztály,  mely  ez  országban  a  gabnatörvények 
fentartását  kívánta,  a  műveltségnek  hasonlíthatlanul 
magasabb  fokán  áll,  mint  nemességünk ;  s  ha  most 
feltesszük,  hogy  ezeken  kívül  senki  Angliában  törvény- 
hozási befolyással  nem  bir,  ezek  pedig  nemcsak  válasz- 
tás, hanem  utasítások  által  gyakorolják  törvényhozási 
befolyásukat:  vajon  hiszi-e  valaki,  hogy  a  gabnatör- 
vényekben  változások  történhetnének?  Egyes  maga- 
sabban álló  egyéniségek  e  törvények  megszüntetésére 
szavaztak  volna,  egyes  törvényhatóságok  a  mellett  adták 
volna  utasításaikat,  s  bizonyosan  oly  férfiakat  is  talál- 
nánk, kik,  mint  Deák  nálunk,  az  országgyűlési  követség 
elfogadását  azon  föltételhez  kötötték  volna,  hogy  utasí- 
tásukban a  gabnatörvények  megszüntetése  kimondassék ; 
de  a  practikus  Angliában  bizonyosan  nincs  ember,  ki 
ily  viszonyok  között  a  gabnatörvények  megszüntetését 
remélheté  vala.  S  mi  arról  ábrándozunk,  hogy  fen- 
tartva  megyei  szerkezetünket,  melyben  kiváltságos  osz- 

tályainkon  kívül  senki  befolyással  nem  bir,  s  mint 
később  meg  fogom  mutatni,  a  jelen  szerkezet  mellett 
nem  is  birhat,  fentartva  utasításainkat,  a  közös  teher- 
viselés szent  elvének  törvényhozási  úton  teljes  győzel- 
met vívhatunk  ki. 

De  az  utolsó  évek  példája  nem  bízonyít-e  egészen 
ellenkezőt?  —  így  szólnak  jelen  rendszerünk  barátjai; 
—  nem  láttuk-e,  hogy  a  magyar  nemesség  az  ország- 
gyűlési költségeket  önként  elvállalá,  hogy  több  fontos 
kiváltságáról  lemondott?  Nem  tapasztaljuk-e  a  lelke- 
sedést, melylyel  egyes  törvényhatóságok  maiglan  a 
közös  teherviselés  elve  mellett  buzognak?  Miért  ne 
remélhetnők,  hogy  a  diadalt  végre  kivívjuk? 

Értsük  egymást  jól.  Senki  nem  tagadhatja,  miként  a 
közös  teherviselésnek  jelen  megyei  szerkezetünk  leg- 
buzgóbb  barátai  között  is  számos  pártolói  vannak.  Ki 
az  alkotmányos  élettel  nem  ismeretlen,  annak  tudnia 
kell,  hogy  valamint  a  nemzet,  mely  az  adó  szabad 
megajánlásának  jogával  nem  bir,  az  alkotmányos  nem- 
zetek sorába  nem  tartozik :  úgy  azok,  kik  e  joggal 
birnak  ugyan,  de  kötelességeiket  elismerni  nem  akarják, 
azaz  adót  ajánlanak,  de  annak  fizetésében  nem  része- 
sülnek, alkotmányos  jogaikkal  csak  addig  élhetnek, 
míg  a  passiv  polgárok  arról  fel  nem  világosíttatnak. 
hogy  a  kiváltságos  kastának  érdekei  az  övéikkel  semmi 
összeköttetésben  nem  állanak. x  E  tekintet  maga,  mind- 
azokat, kik  hazánkban  az  alkotmányosság  baráti,  a 
közös  teherviselés  elvének  pártolóivá  teszi.  De  én  nem 
ezekről  szólok.  Ha  az  összes  intelligentia  az  elsőtől  az 
utolsóig  a  közös  teherviselés  elve  mellett  nyilatkozik 
is,  ez  az  elv  diadalára  még  mind  nem  elég. 

Szükséges,  hogy  a  nemes  tömegek  többségére  számít- 
hassunk, s  erre  az  eddig  történtek  után  kevés  valószí- 
nűséget látok. 


1  Ki  ezen  tétel  valóságán  kétkedik,  olvassa  Spanyolország  tör- 
ténetét a  XVI.  században,  s  ha  e  hazában  V.  Károly  előtt  több 
alkotmányos  életet  lát,  mint  Európa  bármely  más  országában,  s 
már  II.  Fülöp  alatt  helyette  óriási  zsarnokságot :  ennek  egyedüli 
okát  abban  fogja  találni,  hogy  a  kiváltságos  osztályok  érdekeiket 
a  nép  érdekétől  elválasztva,  hatalmasok  lenni  megszűntek,  s  a  köz- 
terhekben  részesülni  nem  akarván,  önmagokat  fölöslegesekké  tevék. 


192 

Nézzük  azokat,  mik  az  adó  elvállalása  iránt  a  nemesség 
részéről  eddig  történtek. 

•  Kész  vagyok  aránylagosan  minden  közterhekben 
részt  venni  (igy  szól  gr.  Széchenyi  Kelet  Népének  355-ik 
lapján) ;  s  értsük  egymást,  nem  bizonyos  terhekben  egye- 
dül, mint  például  a  házi  pénztár  viselésében,  hanem 
kivétel  nélkül  minden  lehető  terhekben,  s  nem  szabad 
ajánlkozáskép  egyedül,  de  törvényes  kötelességileg,  s 
mi  több,  a  reám  vetett  adónak  mire  fordítását  sem 
kivánom  ellenőrözni  mindaddig,  míg  a  polgár  és 
pór  ebből  ki  van  szorítva;  mert  —  köztünk  maradjon 
a  szó  —  egyedül  nem-fizetési  ürügynek  tartom  s  nem 
egyébnek,  mint  hypocrisisnek,  ezen  sokszor  hallott  szó- 
járásunkat: —  szívesen  adózom,  ha  felelős  a  minis- 
terium.«  Mindazok,  kik  a  közös  teherviselést  komo- 
lyan akarják,  szándékukat  nem  érthetik  máskép,  mint 
gr.  Széchenyi  e  szavaiban  kimondá  —  s  mégis  mit 
látunk?  —  A  közös  teherviselés  elve  helyett  a  házi 
adó  egy  részének  elvállalása  tüzetett  ki  a  haladó  párt 
programmjában.  S  mi  ennek  oka?  Talán  nem  voltunk 
meggyőződve,  hogy  közös  teherviselésről  szólni  s  ha 
ezen  elv  alkalmazásra  kerül,  azt  csak  a  házi  adóra 
szorítani  nevetséges ;  talán  nem  láttuk  által,  hogyha 
már  az  adó  több  nemei  között  különbséget  akarunk 
tenni,  a  hadi  adó  a  házinál  a  nemességet  még  inkább 
illeti,  miután  az  tisztán  oly  terhek  fejében  fizettetik, 
melyek  egykor  kizárólag  a  nemességet  illeték?  Isten 
ments  meg;  mi  jól  tudtuk,  mi  átláttuk  mindezt.  Az 
egyetlen  ok,  mely  miatt  a  haladó  párt  programmját 
egész  a  logikátlanságig  megszorítá,  az  vala :  mert  ha 
a  közös  teherviselés  elve  a  hadi  adóra  is  kiterjesztet- 
nék, nem  lehet  reményleni,  hogy  ily  indítvány  keresz- 
tülvitelére többséget  találunk. 

Ha  törvényhozóink,  —  mint  más  nemzetek  törvény- 
hozói, —  határozataikban  csak  meggyőződésűket  követ- 
nék, a  taktikát  nevetségesnek  tarthatnók,  nem  hiszem, 
hogy  találtatnék  törvényhozás,  melynél  a  XIX.  század 
közepett  tehermentségünk  nem  dőlne  el  vitatkozás 
nélkül,  de  nálunk  az  utasítási  rendszer  vigyázatra  int, 
s  utolsó  törvényhozásunknál,  mely  annyiszor  túlzással 
vádoltatott,  nem  találkozott  párt,  mely  a  közös    teher- 

viselés  elvét  a  hadi  adóra  is  kiterjesztené.  S  ugyan 
mind  e  kiméletnek  mik  voltak  eredményei  ?  —  A  közös 
teherviselés  elve  az  utóbbi  országgyűlésen  megbukott. 
Megbukott  e  haza  minden  capacitásainak  küzdelmei 
ellen.  Megbukott,  miután  művelt  ember  alig  találkozott, 
ki  a  házi  adó  elvállalása  mellett  nem  nyilatkozott 
volna,  miután  az  ellene  szavazó  követek  pirulva  hir- 
detek ebbeli  utasításaikat.  És  miben  fekszik  e  tünemény 
magyarázata,  ha  nem  azon  befolyásban,  melylyel,  megyei 
rendszerünk  mellett,  egészen  műveletlen  tömegek  bírnak 
a  közdolgokra,  s  melynek  szükséges  következménye, 
hogy  a  legkitűnőbb  értelmiség  s  legmagasztaltabb  jellem 
ügyes  agitátorok  által  minden  befolyásától  megfosztat- 
hatik,  s  egy  Deáknak  legyőzésére  nem  szükséges  egyéb, 
mint  hogy  egy  Forintos  lépjen  föl  ellene. 

Az  adómentesség  ellenei  példás  kitűréssel  küzdöttek 
nézeteik  mellett,  s  mihelyt  a  házi  adó  keresztülvitele 
lehetetlennek  mutatkozott,  új  térre  léptek  át.  Egyes 
tárgyak  jelöltettek  ki,  melyekre  nézve  a  nemesség  a 
hon  egyéb  polgáraival  közösen  adózand.  —  Hogy  ezen 
indítvány  elfogadását  a  közös  teherviselés  elve  győzel- 
mének nevezni  nem  lehete,  azt  minden  józan  ember 
által  fogja  látni ;  azonban  a  dolog,  mint  első  lépés, 
kétségen  kívül  a  legnagyobb  fontosságú  vala,  s  a  nemzet 
jobbjai  élénk  figyelemmel  követék  a  törvényhozásnak 
e  tárgy  feletti  tanácskozásait ;  rövid  győzelem  után 
hajótörést  szenvedett  ezen  várakozásunk  is.  Es  ugyan 
miért  ? 

Voltak  s  pedig  számosan,  kik  e  remény  meghiúsu- 
lását a  követi  tábla  makacsságának  tulaj  doníták ;  de 
ha  azok,  kik  leghangosabban  kárhoztaták  a  követi  kart, 
mely  az  összlet  iránti  különbségek  miatt  a  legfontosabb 
haladási  lépést  tenni  elmulasztá,  őszintén  akarnának 
szólni,  nem  vallanák-e  meg,  hogy  a  tervezett  nemesi 
adó  nem  egyes  képviselők  rossz  akaratán,  hanem  egye- 
dül azon  körülményen  szenvedett  hajótörést,  mivel  az 
adózás  mellett  soha  mesterkélt  többségen  kívül  egyéb 
nem  létezett  ? 

Ha  törvényhozóink  közt  nem  találkoznak  olyanok, 
kik  érezve,  hogy  a  törvényhozónak  vannak  szentebb 
kötelességei,    mint    melyekkel    egy    megyének  tartozik, 

Br.  Eötvös  :  Reform.  13 


194 

utasításaiktól  el  nem  térnek,  az  alsó  táblai  többség, 
melyet  oly  tapssal  üdvözlénk,  nem  létezett  volna  soha  ; 
—  s  ha,  midőn  a  közös  teherviselés  elve  nem  általá- 
nosan, hanem  csak  három  évre  mondatott  ki,  midőn 
az  összlet  annyira  leszállíttatott,  hogy  belőle  eredményt, 
melylyel  magokat  igazolhaták,  nem  remélhetének  többé, 
ugyanazon  követek  visszaléptek,  vajon  őket  illeti-e  a 
vád,  vagy  nem  inkább  azokat,  kik  őket  utasításokkal 
elláták,  azaz  a  magyar  nemesség  többségét,  —  nem 
inkább  azon  rendszert-e,  mely  az  egyes  törvényhozót 
arra  kényszeríti,  hogy  önmeggyőződése  ellen  szavazzon? 
Mihez  képest  ha  az  utasítás-adási  jog  csakugyan  megyei 
szerkezetünk  lényegéhez  tartozik :  adózni  nem  akaró 
nemes  társaink  sok  köszönettel  tartoznak  e  rendszer- 
nek, főkép  ha  azokra  emlékeznek,  mik  ez  ügyben  az 
országgyűlés  után  történtek. 

Azok  után,  mik  részint  az  országgyűlés  előtt,  részint 
alatta  a  közös  teherviselési  elv  megbuktatására  történtek, 
valószínűvé  vált,  hogy  valamint  a  házi  adó  elvállalásá- 
nak pártolói  az  egyes  megyékben  nyers  erő  által  most 
ledorongoltattak :  úgy  e  kérdés  a  legközelebbi  törvény- 
hozásnál is  ugyanazon  s  talán  még  nagyobb  nehézségek- 
kel fog  találkozni,  s  szükségkép  a  gondolat  támadott 
sokakban :  nem  lehetne-e  ezen  elv  keresztülvitelére  oly 
előkészítő  lépéseket  tenni,  melyek  a  törvényhozástól  s  az 
őt  utasításokkal  ellátó  tömegektől  függetlenek.  —  Hazánk- 
ban, hol  az  úgynevezett  municipalis  autonómiának 
czíme  alatt  a  törvényhozás  közbenjárása  a  legfontosabb 
tárgyakra  nézve  nélkülözhetőnek  tartatik,  s  egyes  megyék 
például  a  honoratiorokat  minden  törvény  nélkül  választói 
képességgel  ruházták  fel,  e  gondolat  természetesebb  vala, 
mint  bárhol  e  világon,  s  úgy  látszott,  csak  egy  törvény- 
hatóság példája  leend  szükséges,  hogy  adózó  honfi- 
társaink terhei,  melyeken  törvény  útján  nem  könyít- 
heténk,  más  úton  kisebbítessenek. 

Bezerédj  István,  kit  barátomnak  nevezhetni  már  ezen 
egy  tetteért  is  mindig  büszkeségemnek  tartandom,  e 
nézetből  indulva  ki,  mintegy  másfél  év  előtt  ünnepélyes 
nyilatkozatot  adott  be  Tolna-vármegyének,  mely  által 
javait  a  házi  s  hadi  adónak  s  minden  egyéb  polgári 
tartozásnak    alája    vetve,    magát    a    megye    adózóinak 

sorába  iktattatni  kéri :  s  ki  hitte  volna  akkor,  hogy  e 
nemes  példa  számos  követőre  nem  találand ;  ki  nem 
tette  volna  fel,  hogy  miután  törvényhatóságaink  vannak, 
melyeknek  utasításai  a  közös  teherviselés  elve  mellett 
kiadott  manifestumokhoz  hasonlítanak,  melyeknek  leg- 
népszerűbb férfiai  azok,  kik  az  adózó  nép  érdekeiben 
legtöbb  kitűrést  tanúsítottak,  közönyösséggel  Bezerédj 
példája  fogadtatni  nem  fog ;  hogy  ha  nem  is  egész  tör- 
vényhatóságok, legalább  mindenikben  számos  oly  férfiú 
fog  találkozni,  kik  meggyőződésöket  követve,  a  köz- 
terhekből reájok  eső  részt  magokra  vállalandják,  főkép 
mintán  úgy  látszott,  hogy  ily  cselekvés  e  férfiak  által 
bevallott  elveknek  szükséges  következménye,  s  az,  hogy 
a  B.  P.  Híradó  Bezerédj  István  tettét,  főkép  miután  az 
Pest  vármegyében  Kosti  Albert,  Besze  János  s  Kossuth 
Lajos  táblabírák  által  kö vettetett,  gúny  tárgyául  tűzte 
ki,  bizonyosan  senkit  vissza  nem  tartóztathatott.  Míg 
azokat,  kik  az  adó  kérdését  megyéinkben  ledorongolák, 
e  párt  sorai  között  látjuk,  a  B.  P.  Híradót  pártjával 
együtt  a  közös  teherviselés  őszinte  pártolójának  tartani 
senki  nem  fogja,  s  átláthatta  mindenki,  hogy  Bezerédj 
tette  bizonyosan  gúnyt  nem  érdemlett. 

Ha  valaki,  ki  mióta  férfivá  nőtt,  azon  meggyőződés- 
ben él,  miként  a  nemesség  adómentessége  igazságtalan 
s  a  haza  kifejlődésére  káros,  elébb  elkövet  mindent, 
hogy  e  kiváltság  a  szokott  törvényes  úton  megszüntet- 
tessék,  s  miután  látja,  hogy  ez  nem  történhetett,  önként 
lemond  igazságtalannak  tartott  kiváltságáról,  s  részt  vesz 
azon  terhekben,  melyek  meggyőződése  szerint  őt  is 
illetik :  mi  van  ebben,  mi  által  megérdemlené,  hogy 
gúny  tárgyává  tétessék  ?  Vagy  tán  a  közterhekben  részt 
venni  oly  valami,  mi  a  magyar  nemesnek  tilos?  Ha  ez 
volna,  következetesen  azt  kellene  mondani,  hogy  mivel 
a  nemesség  katonaállításra  nem  köteleztetik,  neki  katoná- 
nak beállni  nem  szabad.  Vagy  talán  az  nevetséges,  hogy 
elhagyva  pártunkat,  oly  valamit  teszünk,  miben  az 
egész  had  által,  melylyel  politikai  zászlók  körül  egyesül- 
tünk, azon  párt  elveinek  szükséges  következésénél  nem 
egyéb ;  mintha,  midőn  pártunkkal  a  szabadság  mellett 
küzdünk,  személyességünkről  lemondanánk;  mintha  nem 
volna  valami,  mi  pártszinezetünknél  több  —  meggyőző- 

déslink ;  mintha  a  férfinak,  ki  magával  tisztába  jött, 
s  nézeteinek  életbe  léptetése  által  senkinek  jogkörébe 
nem  vág,  várni  kellene,  míg  véleményében  egész  pártja 
osztozik  ? 

Olcsó  lelkesedésnek  is  neveztetett  e  lépés,  s  ez  igaz 
lehet,  mennyiben  az,  ki  csak  annyit  ad,  a  mennyire 
magát  lelkiismeretében  kötelezve  érzi,  nagy  áldozattal 
nem  büszkélkedhetik.  Mondatott,  hogy  utolsó  törvény- 
hozásunk mulasztásait  nem  pótolhatja  ;  s  ez  nem  szenved 
kétséget,  sőt  reactióval  is  fenyíttettünk;  de  hogy  Bezerédj 
nemes  példája  számos  követőre  találni  nem  fog,  azt  a 
tespedés  legmegrögzöttebb  hívei  sem  merek  merényleni. 

Az  egyetlen  ember,  ki  ezt  előre  látá,  legalább  az 
egyetlen,  ki  ebbeli  nézetét  kimondá,  gróf  Széchenyi 
vala,  —  s  miután  azóta,  hogy  e  tárgy  iránt  hírlapjaink- 
ban vitatkoztunk,  másfél  év  folyt  el,  fölhíva  érzem 
magamat  kinyilatkoztatni,  miként  a  tapasztalás  nézeteit 
tökéletesen  igazolá,  s  miként  a  méltóságos  gróf  e  vitában 
új  bizonyságát  adá,  hogy  e  haza  különböző  pártjainak 
állását  minden  másnál  jobban  ismeri,  habár  alig  tudom, 
irigyelj em-e  ezen  ismereteért,  mely  sok  keserű  csalódás- 
nak lehet  eredménye. 

De  tehát  mind  az,  mi  a  közös  teherviselés  elvének 
kivívására  történt,  csak  haszontalan  színjáték  vala-e, 
melyben  a  fellépők  tapsnál  egyebet  nem  kerestek  ?  Mind 
e  lelkesedés,  melylyel  a  legigazságosabb  ügy  mellett 
annyian  felszólaltak,  csak  alávaló  tettetés  és  hazugság  ? 
Hát  azok,  kikben  a  nép  elismert  jogainak  bajnokait 
tiszteltük,  csak  szájas  rhetorok,  kik  elrémülve  vissza- 
vonulnak, mihelyt  őket  valaki  szavuknál  fogja?  —  Csak 
ki  viszonyainkat  nem  ismeri,  emelhetne  ily  igaztalan 
vádakat ;  ki  dolgainkban  jártas,  meggyőződik,  miként 
az  okok,  melyek  miatt  Bezerédj  példája  oly  kevés 
követőre  talált,  nem  az  emberekben,  hanem  az  insti- 
tntióban  fekszenek,  melyen  egész  politikai  életünk 
alapszik. 

Az  adónak  a  nemesség  általi  elvállalása  a  nemesség 
műveletlen  vagyis  legszámosabb  része  között  nem  nép- 
szerű. Ki  ez  állításom  ellen  egyes  utasításokra  hivat- 
kozik, melyekben  a  nemesség  a  közös  teherviselés  elve 
mellett    nyilatkozott,    azt    azon    módra     emlékeztetem, 

mely  szerint  ez  utasítások  nagyobb  része  készíttetett. 
Miért  mellőztetett  épen  e  legfontosabb  tárgynál  minden 
vitatkozás  ?  Honnan  van,  Hogy  majdnem  mindazon 
megyékben,  hol  az  adó  elfogadtatott,  az  elfogadás  csak 
felkiáltás  által  történt  ?  Miért  e  vádak,  melyek  Kossuth 
Lajos,  mint  a  Hirlap  egykori  szerkesztője  ellen,  az  adó 
kérdésében  tett  izgatásai  miatt  emeltettek  ?  Nem  fek- 
szik-e mind  ennek  oka  abban,  mivel  a  nemességnek  az 
adózás  elleni  antipathiája  előttünk  tudva  volt ;  mert 
meg  valánk  győződve,  hogy  ha  e  kérdés  hosszasabb 
vitatkozás  tárgyává  tétetik,  a  látszó  többség,  mely  mel- 
lette itt-ott  mutatkozik,  bizonyosan  el  fog  tűnni? 

Az  adó  kérdése  a  conservativ-párt  által  több  megyé- 
ben arra  használtatott,  hogy  egyes,  a  közbizalmat  biró 
férfiak  a  nemesség  szemeiben  gyűlöletessé  tétessenek, 
s  a  zalai  példa  mutatá,  hogy  nincs  annyira  magasan 
álló  egyéniség,  mely,  ha  politikai  munkásságát  az  adó 
kérdésével  ugyanazonosítja,  befolyására  biztosan  számol- 
hatna ;  ki  bámulhatja,  ha  midőn  Bezerédj  István  a 
közös  teherviselés  elve  mellett  új,  s  a  mint  látszott, 
hatalmas  izgatási  eszközhöz  fogott,  sok,  tette  helyessé- 
géről tökéletesen  meggyőződött  férfi  őt  e  pályán  követni 
nem  merte  ?  —  Ha  az  adó  kérdése  újra  szőnyegre 
kerül  :  nem  fog-e  az  a  conservativ-párt  által  újra 
izgatási  eszközül  használtatni?  S  ha  ily  úton,  mire 
minden  valószínűség  létezett,  a  haladás  legbuzgóbb 
pártolói,  mivel  magokat  adó  alá  vetek,  befolyásuktól 
megfosztatnak :  nem  nagyobb  kár  háramlik-e  ez  által 
a  nemzet  szegényebb  osztályaira,  mint  a  mit  az  önként 
elvállalt  adó  kipótolhatna.  Egy  megyében  Bezerédj 
példájának  követését  a  közelgő  tisztújítás  tévé  lehetet- 
lenné. Ha  az  adónak  önkéntes  elvállalása  által  a  nemes- 
séget felingereljük,  a  haladási-párt  megbukik :  jobb, 
halaszszuk  az  adó  elvállalását  tisztújítás  utánig  —  így 
szóltak  sok  helyen.  Más  megyében  figyelembe  vétetett, 
hogy  azok,  kik  magokat  önként  adó  alá  vetik,  ország- 
gyűlési követséget  csak  oly  utasítással  fogadhatnak  el, 
melyben  a  közös  teherviselés  elve  kimondatik,  s  hogy 
így  a  jövő  törvényhozás  ismét  a  legkitűnőbb  férfiaktól 
fosztathatnék  meg,  stb.  stb.;  de  ki  sorolhatná  el  mind- 
azon egyes  tekinteteket  s  körülményeket,  miknél  fogva 

az  adó  önkéntes  elvállalása  az  egyes  megyékben  mel- 
lőztetett, s  melyek  magát  Deákot  —  kinek  nézetei  e 
kérdés  iránt  kétségesek  nem  lehetnek  —  arra  birák, 
hogy  Bezerédj  példáját  csak  a  házi  adóra  nézve  kövesse. 
Bizonyos  csak  egy :  hogy  mindazon  férfiak  között,  kik 
előbb  a  közös  teherviselés  elve  mellett  nyilatkozva 
Bezerédj  példáját  nem  követék  —  más  szavakkal:  az 
összes  haladási  párt  között  —  igen  kevés  találkozott, 
ki  e  látszó  következetlenséget  nem  megyéje  állásának 
tulaj donitá,  s  így,  e  párt  között  legalább,  kevesen 
lehetnek,  kik  el  nem  ismernék,  miként  az  adó  kérdése 
keresztül  vitelének  legfőbb  akadálya  megyei  szerkeze- 
tünkben fekszik.  —  Ha  azon  okokat  vizsgáljuk,  mik 
miatt  a  közös  teherviselés  elve  a  törvényhozásban  meg- 
bukott:  szükségkép  a  megyék  utasítási  jogára  jövünk; 
ha  kérdezzük,  miért  találkoztak  a  köz  teherviselés 
elvének  oly  kevés  hívei,  midőn  annak  practikus  kivi- 
tele került  szőnyegre,  műveletlen  nemességünk  befolyá- 
sában találjuk  a  feleletet.  Mindenesetre  tagadhatlan, 
miként  a  nemesség  adómentességét  csak  megyei  szer- 
kezetünk tartotta  fenn. 

Mindez  való  lehet  —  mondják  a  megyerendszer 
védelmezői,  —  de  csak  addig,  míg  megyéinkben  a  nép 
nem-nemes  osztályainak  befolyás  nem  adatott.  Hozzuk 
be  csak  a  népképviseletet  s  látni  fogjuk,  mi  egészen 
mások  leendnek  megyei  szerkezetünk  eredményei.  — 
De  vajon  lehetséges-e  ez  ?  Nem  áll-e  a  népképviselet  is 
valóságos  ellentétben  jelen  megyerendszerünkkel  ?  Lássuk. 

B)  A  népképviseletről. 

Nincs  kérdés,  mely  körül  azok,  kik  országlási  tudo- 
mányokkal elméletileg  vagy  gyakorlatilag  foglalkoznak, 
félszázad  óta  többet  fáradtak,  mint  a  népképviselet 
lehető  legczélszerűbb  elrendezése  körül.  Miként  oly 
országokban,  hol  egynek  korlátlan  akarata  kormányoz, 
a  közállomány  gyarapodása  kizárólag  e  kormányzó  jel- 
lemétől függ :  úgy  ott,  hol  a  nép  a  kormányban  részt 
vesz,  befolyásának  üdvös  vagy  káros  hatása  azon  tes- 
tület jelleme  által  határoztatik  meg,  melyre  a  befolyás 
gyakorlata  a  nép  nevében  bízatott,  s  ezért  a  képviseleti 

rendszer    miként     alkalmazása     az     alkotmányos     élet 
fökérdése. 

Vannak  bizonyos  elvek,  melyek  a  népképviselet  miként 
alkalmazása  iránt  vezérfonalul  használhatók  s  melyeknek 
helyessége  iránt  napjainkban  többé  kétség  nem  létezik. 
Ilyenek  például,  hogy  a  szabadság  biztosítása  nem  a 
választók  számától,  hanem  függetlenségétől  föltételez- 
tetik ;  hogy  nem  minden  egyes  személy,  hanem  minden 
egyes  érdek  kellő  képviselése  őrzi  meg  a  polgárokat  azon 
elnyomástól,  mely  egyébként  alkotmányos  formák  alatt, 
egyes  osztályok  által  ép  oly  tűrhetlenné  válhatik,  mint 
ott,  hol  az  egyes  fejedelem  önkénye  ellen  törvényes  biz- 
tosítékok nem  állíttattak  fel  stb.  stb. ;  a  mód  azonban, 
mi  szerint  ez  elvek  az  egyes  esetben  alkalmazhatók,  szük- 
ségkép egészen  a  nemzetek  különböző  helyzetétől  s 
műveltségi  állapotától  függ,  s  talán  nincs  az  összes 
politika  körében  kérdés,  melyre  nézve  más  népek  után- 
zása vagy  metaphysikai  elvek  kitűzése  annyira  károsan 
hathatna,  mint  épen  itt. 

Ha  a  módot  tekintjük,  mely  szerint  a  politikai  jogok 
nálunk  elosztattak,  láthatja  mindenki,  miként  azon 
rendszer,  mely  mellett  a  nemzet  tizenkilencz  huszada 
minden  jogok  gyakorlatából  kizáratik,  s  az  ország 
napról-napra  fontosabbakká  váló  érdekei,  mint  ipar 
és  kereskedés,  sőt  az  adózók  egész  tömege  nem  kép- 
viseltetik, soká  már  fenn  nem  állhat.  Korunk  szüksé- 
geit nem  elégítheti  ki  többé  azon  alkotmány,  mely  az 
aristokratia  árnyoldalait  a  legtúlzóbb  demokratia  fék- 
telenségével egyesíti,  miközben  nélkülözi  azon  rendet 
és  következetességet,  mely  az  aristokratiának  legjobb 
tulajdona,  s  nélkülözi  az  egyenlőséget,  mely  a  demo- 
kratia fő  áldása.  Népképviselet  kell;  csak  úgy  remél- 
hetjük e  hon  gyarapodását,  ha  törvényhozásunk  min- 
den érdeket  kellő  mértékben  képvisel.  E  meggyőződés 
mindinkább  terjed;  átlátják  nem-nemes  polgártársaink 
állása  méltatlan  voltát ;  s  mindezek  mellett  a  nép- 
képviselet kérdése  nemcsak  megoldva,  de  még  helyesen 
felállítva  sincs.  Eddig  e  tekintetben  három  indítványt 
ismerek. 

Először :  hogy  a  nem -nemesek  azon  része,  melynek 
műveltségéről  már  életök    módja    kezeskedik,    az    úgy- 

nevezett  honoratiorok,  a  nép  köréből  kiemelve,  politikai 
jogokkal  ruháztassanak  föl. 

Továbbá :  hogy  a  nem-nemesek  érdekeinek  képvise- 
lése azon  befolyás  által  eszközöltethetik,  melyet  szabad 
királyi  városaink    törvényhozásunkban    gyakorolnának. 

Harmadszor :  hogy  az  egyes  nem-nemesekből  álló 
községek  ezentúl  a  megyei  gyűlésekre  követeket  küld- 
jenek, kik  minden  választás-  és  tanácskozásban  részt 
vehessenek. 

Ki  fogja  tagadni  a  nemes  szándékot,  melyből  ez 
indítványok  tétettek?  Ki  fogja  kétségbe  vonni  azoknak 
sok  tekintetben  üdvös  hatását  ?  De  ki  ezeknek  akár- 
melyikét elfogadva  azt  hiszi,  hogy  az  által  a  népkép- 
viseletet létesíté,  csakugyan  nagyon  csalódik. 

Mi  mindenek  előtt  az  első  indítványt  illeti,  nem 
akarom  e  helyen  vizsgálat  alá  venni :  czélszerű-e,  ha 
azok,  kik  magasabb  műveltségök  által  a  nem-nemes 
osztályok  természetes  védői,  a  néptől  elkülönöztetnek ; 
de  vajon  ki  fogja  állítani,  hogy  ha  az  úgynevezett 
tisztes  osztályoknak  politikai  jogok  adatnak,  a  nép 
általok  képviselve  lenne?  Holott  a  műveltség  és  élet- 
mód annyi  különbsége  mellett  csak  épen  a  jogtalan 
állapot,  melyben  eddig  éltek,  képezi  a  nép  s  honora- 
tioraink  között  létező  érdekegységet ;  megszűntével  a 
kapocs  is  azonnal  megszakad,  mely  most  őket  a  nagy 
tömeggel  egybefűzi. 

Hasonlíthatlanul  nagyobb  s  üdvösebb  változás  az, 
mely  a  sz.  kir.  városok  illő  törvényhozási  befolyása 
által  idéztetnék  elő,  s  én  politikai  újjászületésünk  első 
pillanatának  azt  fogom  tartani,  melyben  a  városok 
törvényhozásunknál  először  élnek  szavazatjoggal ;  de 
mindazon  érdekegység  mellett,  mely  városaink  s  a  nép 
között  a  jelen  pillanatban  létezik,  s  létezni  fog  mind- 
addig, míg  nemességünk  természetelleni  kiváltságai 
fennállnak,  tagadni  nem  lehet,  miként  e  kiváltságok 
megszűntével,  főkép  iparunk  emelkedése  által,  érdekek 
fognak  támadni,  melyekre  nézve  a  városi  és  földmívelői 
népségünk  között  nemcsak  egység  nem,  de  valóságos 
ellentét  származik,  s  mikre  nézve  a  városi  követek  a 
nem-nemes  népességet  nem  képviselhetik. 

Végre    mi    a    harmadik    indítványt  illeti,    bármeny- 

nyire  tisztelem  a  nemes  szándékot,  melyből  az  tétetett : 
eddigi  formájában  ezen  indítványt  nemcsak  kielégítőnek 
nem  tartom,  sőt  azt  hiszem,  hogy  annak  elfogadása 
csak  elkeseredést  szülhetne.  Oly  gyűlésben,  hol  minden 
egyes  nemes  személyesen  szavaz,  Kecskemétnek  vagy 
Kőrösnek  két  szavazatot  adni  inkább  gúnyhoz,  mint  enged- 
ményhez hasonlít.  Ily  viszonyok  közt  ép  oly  kevéssé 
tarthatják  magokat  nem-nemes  osztályaink  képviselve, 
mint  a  jelen  pillanatban  városaink,  melyeknek  ország- 
gyűlési szavazata  összesen  számíttatik  egynek. 

De  honnan  van  tehát,  hogy  mindazon  lelkesedés 
daczára,  melylyel  a  népképviseletről  annyian  szóltak, 
ezeknél  kimerítőbb  indítvány  nem  tétetett,  oly  indít- 
vány, mely  ha  tökéletesen  elfogadható  nem  volna  is, 
legalább  a  népképviselet  elvének  alkalmazását  valósággal 
magában  foglalná  ? 

Vegyük  be  a  népet  alkotmányunk  sánczai  közé,  ez 
azon  általános  szójárás,  melylyel  a  népnek  jogai  mel- 
lett felszólalva  egy  idő  óta  élni  szoktunk.  Hogy  e  sza- 
vaknak nálunk  szép  hangjok  mellett  komoly  értelme 
is  van,  bizonyítja  az  utolsó  országgyűlés,  melyen  a 
haza  nem-nemes  lakóinak  birtok  s  hivatalképesség 
adattak,  s  az  alsó  tábla  többsége  számos  tanúságait 
adta,  mennyire  kívánja,  hogy  e  szavak  valósággá  vál- 
janak. Miként  történhetett  tehát,  hogy  ugyanazon  tör- 
vényhozás, mely  nem-nemes  honfitársainkat  minden 
hivatalokra  képesnek  nyilatkoztatá,  a  választói  jogok 
kiterjesztése  iránt  semmit  sem  tett,  holott  a  választói 
jog  minden  polgári  hivatalok  első  fokozatát  képezi,  s 
mindenki  előtt  világos,  hogy  a  választathatási  képes- 
ség a  nem-nemesekre  nézve  nagy  csalódássá  válik,  ha 
a  választási  jog  kizárólag  a    nemesek    kezében    marad. 

E  rendkívüli  tünemény  magyarázata,  felfogásom  sze- 
rint, csak  abban  fekszik,  mert  törvényhozóink  átlátták, 
miként  a  nemesség  választási  és  egyéb  politikai  jogait 
azon  mértékben,  melyben  a  nemesség  által  jelenleg 
élveztetnek,  az  egész  népre  kiterjeszteni  nem  lehet ; 
átlátták,  hogy  megyei  szerkezetünk,  melyet  oly  szíve- 
sen alkotmányunk  sánczának  nevezünk,  szűkebb,  sem- 
mint mögötte  egy  egész  nép  megférhetne ;  s  e  nézet 
annyira    igaz,    hogy    csak  az  vádolhatja  következetlen- 

seggel  törvényhozóinkat,  ki  országunk  helyzetét  nem 
ismeri,  bármily  rendkívülinek  látszassék  egyébiránt, 
hogy  azon  pillanatban,  melyben  valaki  minden  leg- 
magasb  hivatalra  képesnek  nyilváníttatik,  választói 
jogaiból  kizárva  maradjon. 

A  nemes  már  születése  által  választó,  tőle  e  jog  gya- 
korlatára nézve  semmi  föltételek  nem  kívántatnak ;  az, 
hogy  valakinek  béres  szolgája,  s  hogy  semmi  tekin- 
tetben függetlennek  nem  nevezhető,  ép  oly  kevéssé 
zárja  őt  ki  a  választásból,  mint  az,  hogy  még  apai 
hatalom  alatt  áll ;  a  tudatlanság  s  müveletlenségnek  leg- 
aljasabb foka  ép  oly  kevéssé  szolgál  akadályul,  mint 
az,  hogy  most  tizedízben  szabadult  ki  a  megye  töm- 
löczéből,  hol  az  utolsó  lólopásért,  vagy  épen  valamely 
tisztújításnál  elkövetett  bűntett  miatt  fogva  volt. 
0  született  nemes  ember,  azaz  született  választó,  a  töb- 
bihez nincs  köze  senkinek.  Már  ha  most  e  jogot  vál- 
tozatlanul megtartva,  alkotmányunk  sánczainak  e  tekin- 
tetbeni  kiterjesztéséről  —  vagy  egyszerűbben  szólva  — 
jogegyenlőségről  szólunk,  mit  jelenthet  ez  egyebet,  mint 
azt,  hogy  választói  képesség,  valamint  most  feltétlenül 
minden  nemesre,  úgy  föltétel  nélkül  minden  lakosra 
ruháztassék,  hogy  miután  nem-nemes  osztályaink  eddig 
semmi  választói  jogokkal  nem  birtak,  első  lépésül  a 
vote  universellel  ajándékoztassanak  meg,  s  pedig  oly 
kiterjedésben,  mint  eddig  sehol  sem  divatozott ;  mert 
nem  ismerek  alkotmányt,  hol  béresszolgák,  inasok,  kis- 
korúak és  kiszabadult  gonosztevők  teljes  politikai 
jogokkal  élnének,  s  alig  hiszem,  hogy  a  jogoknak  ily 
kiterjesztését  a  jelen  pillanatban  valaki  lehetségesnek 
gondolná. 

Annál  világosabban  tűnik  föl  e  nehézség,  ha  figyel- 
münket arra  fordítjuk,  hogy  a  választói  jog  nemcsak 
az  országgyűlési  követekre,  hanem  a  megye  minden 
tisztviselőire  nézve  is  a  választók  által  egyenesen  gya- 
koroltatik, mi  által,  ha  csak  a  választásokat  határta- 
lanul meghosszabbítani  nem  akarjuk,  minden  választók 
együttléte  kívántatik  ;  mi  a  választói  jog  kiterjesztése 
mellett  gyakorlatilag  majdnem  lehetetlenné  válnék, 
ámbár  oly  megyék  tapasztalása  szerint  Ítélve,  hol  a 
nemesség  nagy  számú,  igen  valószínű,  hogy  a  választói 

jog  minden  nem-nemesre  is  kiterjesztetvén,  a  válasz- 
tók száma  első  hivatalos  foglalatosságuk  alkalmával 
verekedés  útján  igen  meggyéríttetnék. 

A  népképviselet  első  akadálya,  felfogásom  szerint, 
tehát  azon  kiterjedésben  s  módban  fekszik,  mely  szerint  a 
választási  jogok  nemességünk  által  gyakoroltatnak. 

Távol  legyen  tőlem,  hogy  míg  alkotmányunk  egyedül 
a  nemesség  védelmére  bízatik,  a  választók  számát  csak 
egy  gyei  is  akarnám  kevesbíteni.  Alkotmányos  jogok  csak 
ha  számosak  által  védelmeztetnek,  állnak  biztosan,  s 
habár  majd  természetelleninek  látszik,  hogy  oly  ország- 
ban, mely  magát  aristokratikusnak  nevezi,  a  választói 
képesség  születésen  kívül  semmi  föltételekhez  kötve  ne 
legyen,  én  ebben  csak  azon  természetelleni  elv  következ- 
ményét látom,  miszerint  a  választási  képesség  egyedül 
nemes  születésre  szoríttatott.  De  valamint  mindaddig, 
míg  e  honnak  nem  nemes  lakói  választási  jogaiktól 
megfosztva  maradnak,  a  választási  census  behozását  a 
nemességre  nézve  pártolni  nem  fogom :  szintoly  világos 
előttem,  hogy  a  népképviselet  csak  a  választási  eensussal 
együtt  hozathatik  be,  s  hogy  ezen  censnsnak  reánk 
nemesekre  is  ki  kell  terjedni,  ha  csak  meg  nem  akarjuk 
semmisíteni  azon  jogokat,  melyeket  nem-nemes  polgár- 
társainknak adtunk.  Mert  hiszen,  ha  a  nemesség  jelen 
állapotában  hagyatván,  a  nem-nemesek  választói  képes- 
ségét föltételekhez  kötnők,  —  azon  jog,  mely  ezeknek 
oly  megyékben  adatik,  hol  a  nemesség  nagy  számú,  mi 
lenne  egyéb  óriási  csalódásnál? 

Választásunk  most  gyakorlott  módja  szerint  az 
összes  megyei  hivatalok  egyszerre  s  egy  helyen  újíttat- 
nak meg,  s  oly  hivatalok  választásában  is  részt  vesz 
a  megye  összes  nemessége,  melyek  csak  a  megye  bizonyos 
részét  érdeklik.  Hogy  e  rendszer  a  jogok  kiterjesztésével 
nem  fér  össze,  nem  szenved  kétséget.  Senki  sem  kíván- 
hatja, hogy  valamint  most  a  nemesség  nagy  része  mások 
költségein  vitetik  a  választás  helyére,  úgy  a  népképvi- 
selet behozatala  után  a  választók  nagy  része  vagy 
jogaitól  megfosztassék,  vagy  azokkal  csak  hasonló  fölté- 
telek alatt  élhessen.  S  ha  mind  ez  áll,  ha  a  népképviselet 
eszméjének  létesítésére  az  eddig  föltétlenül  gyakorlott 
választói    jogoknak     bizonyos     föltételekhez     köttetése 

kívántatik ;  ha  a  megyékben  divatozó  egész  választási 
rendszert  meg  kell  előbb  változtatnunk,  azaz  oly  dolgokat, 
melyek  jelen  megyei  rendszerünk  lényegéhez  számíttatnak, 
lehet-e  tagadni,  hogy  a  népképviselet  eszméje  életbe  lép- 
tetésének szintén  jelen  megyei  szerkezetünk  áll  útjában? 

Hisz  megyei  szerkezetünk  mellett  az  egyes  polgárnak 
joga  nemcsak  országgyűlési  követek  s  megyei  tisztviselők 
választására  szoríttatik.  Ha  azok,  kik  népképviseletről 
szólnak,  nem  egy  szépen  hangzó  szójárásért,  mely 
pompás  nyelvünkben  eddig  hiányzott,  hanem  oly  valami 
által  lelkesülnek,  minek  értelme  van :  a  népképviselet 
eszméje  a  politikai  jogok  egyenlőségétől  elválaszthatlan. 
Azon  kérdés  támad  tehát  előttünk:  vajon  a  politikai 
jogok,  melyek  megyei  szerkezetünk  mellett  a  nemes- 
ség által  gyakoroltatnak,  kitérj esztethetnek-e  az  összes 
nemzetre  még  az  esetben  is,  ha  e  jogok  gyakorlata 
bizonyos  képességi  föltételekhez  köttetnék?  S  én  e 
kérdésre  csak  tagadólag  felelhetek. 

Ha  van  valami,  mi  által  az  újabb  kor  a  régieket  az 
országlási  tudományban  meghaladta,  e  felsőbbség  a 
képviseleti  rendszer  behozásában  fekszik  ;  csak  ez  által 
vált  lehetségessé,  hogy  nagy  országoknak  egymást  soha 
nem  látott  polgárai  közös  szabadságban  részesüljenek  és 
a  politikai  jogok  gyakorlata  sokakra  terjesztessék,  a 
nélkül,  hogy  zavar  támadjon,  vagy  a  közállomány 
vezérlete  értelmetlen  tömegekre  bizassék.  —  A  régiek 
szabad  alkotmányai  egyes  városok  szűk  határaira  valának 
szorítva,  a  kísérletek,  melyek  több  város  egyesítésére 
tétettek,  vagy  a  kisebbeknek  egy  nagyobb  általi  teljes 
elnyomásához  vezettek,  mint  azt  Athénének  Görögország 
egy  része  felett  gyakorlott  felsőbbségében  láthatjuk  vagy 
mint  az  amphiktyonok  egyesülete  mutatja,  sikeretlenek 
maradtak,  s  csak  egy  hatalmas  szomszéd  feltámadása 
vala  szükséges,  hogy  egyszerre  semmivé  legyenek 
mindezen  szép  institutiók,  melyekre  ezredek  után  is 
bámulattal  tekintünk  vissza,  melyek  alatt  annyi  nagy 
férfiú  nevekedett.  A  régieknél  gyakorlatban  volt  alkot- 
mányi formák  által  az  egyes  polgár  szabadsága  némi 
tekintetben  biztosítva  vala,  —  ámbár  itt  is  a  szabad- 
ságot többször  váltja  föl  tyrannismus,  hogysem  ez 
állapotot  oly  kívánatosnak  mondhatnók,  —  de  az  összes 

állomány  függetlenségének,  mely  egyszersmind  minden 
egyesnek  jogait  föltételezé,  hiányzott  minden  garantiája, 
mely  csak  az  állomány  egységében  s  hatalmában 
kereshető ;  s  a  szabad  görög  népek  elnyomására  csak 
Macaedoniában  kellé  egy  hatalmas  uralkodónak  támadni. 
A  képviseleti  rendszer  mellett,  mint  Francziaországban, 
Angliában  s  Amerikában  látjuk,  az  alkotmányos  szabad- 
ság,  roppant  birodalmakra  terjedhet  ki. 

Ujabb  korunknak  ezen  felsőbbsége  még  inkább  kitűnik, 
ha  figyelmünket  az  alkotmányos  országokban  létező 
jogegyenlőségre  fordítjuk.  Van  egy  szám,  melyen  túl  a 
tanácskozási  jogok  gyakorlata  lehetlenné  válik,  s  ha  a 
lehető  emberi  műveltség  legmagasabb  fokozatát  teszszük 
is  fel  valamely  ország  polgáraiban,  oly  állomány,  melynek 
közdolgai  ezerekből  álló  tanácskozó  testületek  által 
kormányoztassanak,  soha  sem  fog  jól  kormányoztatni. 
Míg  a  képviseleti  rendszer  ismerve  nem  vala,  politikai 
egyenlőség  csak  ott  létezett,  hol  minden  egyes  polgár 
személyes  részt  vőn  a  közdolgokban ;  s  innen  van,  hogy 
a  régieknél  minden  politikai  jogot  vagy  születés  által 
a  néptől  különvált  s  önmagokat  kiegészítő  kisebb 
testületekre  (senatusokra)  bízva  találunk,  vagy  roppant 
tömegekre  akadunk,  melyek  inkább  szenvedély,  mint 
értelmiség  által  vezettetve  vesznek  részt  a  közdolgokban 
mind  addig,  míg  azon  szabadságot,  melylyel  élni  nem 
tudtak,  pénzért  vagy  szép  szavakért  valamely  fortélyos 
vezetőnek  el  nem  árulák.  A  polgárok  szaporodása  a 
régieknél  nem  erőnek,  hanem  gyengeségnek  alapja,  s 
mint  Róma  példája  mutatja,  a  szabadság  akkor 
leggyengébb,  mikor  százezerekre  terjesztetvén,  legtöbb 
védelmezőre  számíthat.  Ki  nem  látja  ezenkívül,  hogy 
ott,  hol  minden  polgár  egyenes  részt  vesz  a  közdolgok 
vezetésében,  s  e  részvét  a  polgári  jogok  szükséges 
kifolyásának  tekintetik,  létezni  kell  egy  igen  nagy  számú 
osztálynak,  mely  minden  polgári  jogtól  megfosztatott ; 
ez  természetes,  mivel  az  embernek  nemcsak  tanácskozni, 
hanem  enni  is  kell.  A  spártai  heloták,  a  római  mancipiu- 
mok,  szóval  a  szolgaság,  melyet  minden  régi  szabad 
népnél  találunk,  szükséges  kifolyása  azon  kormányfor- 
mának, mely  alatt  e  népek  éltek,  oly  föltétel,  mely 
nélkül  az  ily  értelemben  vett  szabadság  nem  állhat  fenn. 

Csak  a  képviseleti  rendszer  mellett  eszközölhető,  hogy 
politikai  jogok  —  mint  Angliában  —  milliók  által 
élveztethetnek,  a  nélkül,  hogy  az  országot  anarchia 
fenyegetné,  vagy  a  souverain  nép  rabszolgákra  szorulna, 
kik,  miközben  ő  tanácskozik,  helyette  dolgoznak. 

Hogy  azonban  a  képviseleti  rendszertől  üdvös  eredmé- 
nyeket várhassunk,  szükség,  miszerint  az  valóban  képvi- 
seleti rendszer  legyen  és  ne  csak  annak  neveztessék ; 
s  a  politikai  jogokkal  felruházott  polgárok  ne  felejtsék, 
miként  közdolgaik  kormányzását  képviselőkre  bízták, 
s  csak  azon  befolyást  tartották  fenn  magoknak,  melyet 
szabad  választás  s  minden  érzelmeik  s  kivánataik  korlát 
nélküli  kimondhatása  által  gyakorolhatnak.  Hol  a  nép 
a  másokra  bízott  hatalmat  minden  pillanatban  vissza- 
veszi s  a  közdolgokba  nemcsak  választás  és  kivánatainak 
szabad  nyilvánítása,  de  határozatok  által  is  befolyni 
kivan,  ott  a  képviseleti  rendszer  névben  igen,  de  való- 
ságban föl  nem  található. 

Be  akarjuk  venni  a  népet  alkotmányunk  sánczai  közé, 
s  mert  főkép  alkotmányos  országban  annak,  ki  semmi 
politikai  jogokkal  nem  bir,  még  polgári  jogai  sem 
biztosak,  igen  helyesen  úgy  vélekedünk,  hogy  azon 
képviseltetési  jog,  mely  eddig  csak  nemesekre  szoríttatott, 
kiterjesztendő  a  nemzet  többi  osztályaira  is.  De  vajon 
birunk-e  már  csak  mi  nemesek  is  képviseleti  rendszerrel? 

Ha  országgyűlés  hívatik  össze,  igaz,  összegyűlünk  s 
megyénkint  nagy  lármával  két  férfit  választunk,  kiket 
képviselőinknek  nevezünk  ;  de  vajon  ez  magában  véve 
tesz-e  már  képviseleti  rendszert,  s  nem  hiányzanak-e 
nálunk,  ez  egyen  kívül,  a  képviseleti  rendszer  összes 
kellékei  ? 

Elküldjük  követeinket  s  megeskettetjük,  hogy  szorosan 
ragaszkodni  fognak  azon  utasításokhoz,  melyeket  nekik 
elküldetésök  alkalmával  adtunk,  s  melyekkel  talán 
meggyőződésök  meg  is  egyezik,  mert  feltehetjük,  hogy 
hivatalukat  egyébként  el  nem  fogadták  volna;  de  nem 
marad-e  együtt  a  választók  testülete  ugyanazon  tárgyakról 
tanácskozva,  melyekkel  az  országyűlés  foglalkozik?  Nem 
pótolja,  nem  változtatja-e  meg  utasításait  egy  napról  a 
másikra?  Nem  parancsolja-e  sokszor  ugyanazon  embe- 
reknek,    kiket     megeskettetett,     hogy    fehéret    fognak 

mondani,  egypár  héttel  később,  hogy  a  legszorosabb 
felelet  terhe  alatt  feketét  beszéljenek,  úgy  hogy  —  túlzás 
nélkül  mondva  —  a  mód,  miszerint  egy  vagy  más 
követ  bizonyos  kérdéseknél  szavaz,  sokszor  inkább  azon 
postalegény  gyorsaságától  függ,  ki  az  utasítást  hozza, 
mint  magának  a  követnek  meggyőződésétől ;  és  ez  kép- 
viseleti rendszer  ? 

Törvényhozásunk  van,  igen ;  ki  nem  hiszi,  menjen 
Pozsonyba  s  nézze  meg  a  tanácskozási  termeket,  de 
szörnyen  csalatkozik,  ki  azt  gondolja,  hogy  e  termekben 
a  nemzet  szabad  képviselői  ülnek,  hogy  az  ország  dolgai 
itt  határoztatnak  meg.  Mit  mi  országgyűlésnek  nevezünk, 
csak  falhoz  hasonló,  melyet  valaki  mulatságára  csak 
azért  építtetett,  hogy  mesterséges  visszhangot  képezzen, 
mely  mindent,  mi  feléje  kiáltatik,  változás  nélkül 
visszaad. 

Még  törvényhozásunknál  is  csak  puszta  nevet  találunk 
a  képviseleti  rendszer  lényege  helyett ;  mit  mondjunk, 
ha  figyelmünket  megyei  szerkezetünkre  fordítva,  látjuk: 
miként  azon  törvény,  mely  sokszor  20,000  ember 
ötvenkét  helyen  történt  tanácskozásainak  kifolyása, 
alkalmazása  módjára  nézve  hasonló  tanácskozások  alá 
vettetik ;  ha  látjuk,  miként  e  hazának  választói  nem- 
csak a  törvények  alkotásában,  de  majdnem  minden 
közigazgatási  tárgyban  egyenes  részt  vesznek? 

A  nemesség  sokkal  több  egyenes  befolyással  bir  köz- 
dolgainkra, hogysem  a  képviseleti  rendszerről  nálunk 
csak  szó  is  lehetne ;  s  ha  valaki  tőlem  kérdi :  vajon 
lehet-e  a  nemesség  ezen  jogait  az  egész  nemzetre  kiter- 
jeszteni, azt  fogom  felelni,  hogy  ezt  annyival  inkább 
lehetlennek  tartom,  mennyivel  világosabban  bizonyítá 
a  tapasztalás,  hogy  e  jogok  gyakorlata  már  most  is 
felette  nagy  számra  bízatott. 

Nemcsak  az  kívántatik  tőlünk,  nemesektől,  hogy 
másokat  részesítsünk  azon  jogokban,  melyekkel  birunE  ; 
nekünk  le  kell  mondani  bizonyos  privilégiumokról, 
melyeknek  gyakorlatában  voltunk.  Nemcsak  az  szük- 
séges, hogy  másokat  alkotmányunk  sánczai  közé  föl- 
vegyünk ;  de  máskép  kell  építni  e  sánczokat,  ha  a 
népképviselet  —  úgy  hiszem  szükségessé  vált  —  esz- 
méjét közöttünk  létesíteni    akarjuk.    Míg    megyei  szer- 

kezetünk  jelen  alakjában  marad,  míg  a  megyei  köz- 
gyűlés az  egész  közigazgatásról  rendelkezik  s  utasítási 
jogánál  fogva  a  törvényhozásra  befolyást  gyakorol,  a 
megyei  gyűlésben  pedig  minden  nemes  egyenes  befo- 
lyással bir,  népképviseletről  komolyan  szólni  nem  lehet. 
A  népképviselet  első,  mellőzhetlen  feltétele  jelen  megyei 
szerkezetünk  megváltoztatása.  Ha  az  erre  szükséges 
honszeretetet  s  önmegtagadást  nem  érezzük  kebleinkben, 
ha  jelen  megyei  szerkezetünkhöz  ragaszkodunk,  hagy- 
junk fel  sovárgásainkkal.  Ki  nagy  czél  után  fárad,  ki 
jelen  szabadítékait  valóságos  jogokkal  akarja  fölcserélni, 
ne  hígye,  hogy  ezt  áldozat  nélkül  elérheti. 

Jelen  megyei  szerkezetünkkel  együtt  létező  bajaink 
orvoslatára    a    haladó  párt  által  két  indítvány  tétetett. 

Az  elsőre  nézve,  mely  a  közös  teherviselés  elvének 
elfogadásában  áll,  láttuk,  hogy  annak  teljesen  keresztül- 
vitelére, jelen  megyei  szerkezetünk  fentartása  mellett, 
valószínűség  nem  mutatkozik. 

A  másodikra  nézve  megmutattam,  miként  népkép- 
viseletről szólni,  míg  e  nemesség  jogai,  melyeket  megyei 
szerkezetünk  mellett  élvez,  szűkebb  korlátokba  nem 
szoríttatnak,  puszta  ábránd. 

Jól  tudom,  az  itt  elmondottak  nem  fogják  növelni 
népszerűségemet;  nem  hibáznak  hazánkban  számosan, 
kik  minden  szót,  mely  a  nemesség  politikai  jogainak 
korlátozása  mellett  emeltetik,  szent  borzalommal  hal- 
lanak ;  kik  haladni  akarnak,  de  magokkal  még  egészen 
tisztába  nem  jöttek,  nem  lehetne-e  egyszersmind  a  régi 
helyen  maradniok;  kik  politikai  jogokról  szólva,  szívesen 
megfeledkeznek  arról,  hogy  azok  egyszersmind  köteles- 
ségek, melyeket  alkalmatlan  kezekre  bízni  nem  szabad, 
s  kik  tátott  torokkal  egyenlőséget  hirdetve,  borzadnak, 
ha  tőlök  annak  nevében  az  követeltetik,  hogy  illetlenül 
elfoglalt  helyükről  szálljanak  le.  Ezen  urak,  kik  ha  a 
franczia  forradalom  napjaiban  élnek,  az  osztályok 
egyenlőségét  hihetőkép  az  által  akarták  volna  létesíteni, 
hogy  minden  embert  báró  vagy  grófi  czímmel  ajándé- 
koznak meg,  kíméletlenül  fel  fognak  szólalni  ellenem ; 
én  azon  nyilatkozattal  várom  ellenvetéseiket,  hogy  az 
elvek,  melyeket  vallok  s  mindig  vallék,  általam  nem 
azért  választattak,  mert  felölök  szép  szavakkal  írhatok, 

hanem  mivel  meggyőződésem  kívánta  úgy ;  s  hogy 
azoknak  elfogadom  minden  következményeit,  bármi 
népszerűtlenek  legyenek  a  nép  azon  egy  huszad  része 
előtt,  mely  eddig  politikai  jogokkal  él.  Nem  vágyom 
oly  babérok  után,  melyekhez  csak  meggyőződésem  meg- 
tagadása által  juthatnék. 

De    fordítsuk    most    figyelmünket    azon    kísérletekre, 
melyek  bajaink  orvoslására  a  kormány  részéről  történtek. 


Főispáni  rendszer. 

Ha  két  utolsó  törvényhozásunk  eredményeit  tekint- 
jük, egészen  különböző,  de  az  alkotmányos  életben 
egyiránt  rendkívüli  tüneményeket  látunk.  Az  1840-iki 
országgyűlés  eloszlik,  s  a  két  párt,  mely  egy  évnél 
tovább  homlokegyenest  ellentétben  állt,  egyiránt  meg- 
elégszik ;  1844-ben  a  törvényhozás  munkálatai  befejez- 
tetnek, s  a  két  ellentétben  álló  párt  az  eredményekkel 
egyiránt  elégedetlen.  E  rendkívüli  tünemények  magya- 
rázata rendkívüli  helyzetünkben  fekszik,  mi  szerint  az 
országgyűlés  eredményei  nem  a  többség  határozataitól 
függnek,  s  ha  az  1844-iki  országgyűlés  munkálataira 
visszatekintünk,  csakugyan  nem  lehet  csudálni,  hogy 
azokkal  egy  párt  sem  volt  megelégedve.  Conservativeink- 
nek  szomorúságra  több  okuk  soha  nem  volt. 

Igaz,  az  ősiség  bilincsei  mellett  a  nem-nemeseknek 
adott  birhatási  képesség  nem  fogja  megteremni  azon 
gyümölcsöket,  melyeket  tőle  várunk  ;  de  nem  szükséges 
előzmény-e  ezen  törvény  épen  az  ősiség  megszüntetésére? 
Míg  a  birhatási  jog  tisztán  nemesekre  szoríttatott,  az 
ősiség  megszüntetése  nem  vala  veszély  nélkül.  Ki  bir- 
tokát eladni  kényteleníttetett,  s  vevőt  keresve,  csak 
nemesek  concurrentiájára  számíthatott,  méltán  vala 
aggodalomban,  hogy  birtokáért  nem  fog  illő  árt  nyerni, 
s  küzködött  azon  jog  fentartása  mellett,  mely  által 
utódainak  a  visszaválthatás  lehetősége  fentartatott. 
Az  utolsó  törvényhozás  határozata  által  ez  indok 
elveszte  erejét,  s  erősen  hiszem,  hogy  az  általános  bir- 
hatási képesség  azon  lépés,  mely  az  ősiség  eltöröltetését 
szükségkép  maga  után  vonandja. 

210 

Igaz  az  is,  hogy  a  hivatalképesség  kimondása  nem 
fog  szülni  nagyszerű  anyagi  eredményeket  s  főkép  azon 
hivatalokra,  melyeknek  választása  a  nemesektől  függ, 
honunk  nem  kiváltságos  lakóinak  inkább  csak  reményt 
nyújt.  De  vajon  hát  ki  nem  erezi,  hogy  e  törvény 
szavaiban  a  legnagyobb  elv  vívatott  ki ;  hogy  azon 
válaszfal,  mely  eddig  a  magyart  a  magyartól  elkülö- 
nözte,  lerontatott ;  s  ezentúl  többé  még  ürügy  sincs, 
melynél  fogva  nem  nemes  honfitársainkat  azon  jogokból 
kizárhatnók,  melyeknek  élvezetére  képeseknek  mutat- 
koznak ;  én  legalább  nem  foghatom  meg,  miként  lehetne 
azokat,  kiket  minden  hivatalra  képeseknek  nyilatkoz- 
tattunk, választói  jogaikból  tovább  is  kizárni.  A  választói 
jog  minden  polgári  hivatal  első  fokozata,  s  képtelen- 
ség azt  állítani,  hogy  ki  születésénél  fogva  kanczellár 
vagy  országbíró  lehet,  születésénél  fogva  választó  ne 
lehessen. 

Ezen  fontos  haladási  lépéseken  kívül  az  utolsó  ország- 
gyűlés alatt  nemzetiségünk  is  kivítta  némileg  győzel- 
mét, mit  a  conservativek  messzebb  látó  része,  mely  a 
deák  nyelvben  a  conservativismus  leghatalmasabb  esz- 
közét látja,  kétségkívül  szinte  fájlalt.  Eddig  nemzeti- 
ségünk mellett  küzdeni  kellé,  most  küzdés  helyett 
leginkább  csak  várnunk  kell.  A  törvényhozás  átlátta, 
miként  családok  belső  körébe  avatkozni,  vagy  valamely 
népfaj  nyelvét  erőszakosan  elnyomni  nem  akarja,  s 
csak  a  köznevelés,  csak  a  törvényhozás,  törvénykezés 
s  közigazgatás  körében  követeli  a  magyar  nyelv  hasz- 
nálatát, szóval,  miként  a  törvényhozás  egész  követelése 
abban  áll,  hogy  a  deák  nyelv  helyett  a  magyar  legyen 
azon  kötelék,  mely  e  hazának  politikai  életét  össze- 
tartja. Törvényhozásunk  ezen  rendelete  által  nemzeti- 
ségünknek legbiztosabb  alapját  rakta  le.  Azon  nyelv, 
mely  mindenkinek,  ki  magasabb  művelődés  után  vágyó- 
dik, mindenkinek,  ki  a  közügyekben  részt  venni 
kivan,  szükségessé  tétetett,  melynek  kiterjedése  alkot- 
mányos jogaink  kiterjedésével  azonosíttatott,  minden 
fondorkodásnak  s  rágalomnak  nyugodtan  nézhet  már 
elébe. 

Országgyűlésünk  ezen  positiv  eredményein  kívül  nem 
feledhetjük  el,  miként  nálunk,  hol  szabad  sajtó  nincs, 

az  országgyűlési  tanácskozások  egyszersmind  az  eszmék 
kifejlődésének  egyik  leghatalmasabb  eszközét  képezik. 
Helyzetünknek  egyik  abnormitása  ez,  mely  tanács- 
kozásaink hosszúságát,  eredménytelenségét  magyarázza 
s  mit  ignorálni  semmi  esetre  nem  szabad.  Ha  az  utolsó 
országgyűlés  eredményeit  e  szempontból  tekintjük,  azok 
még  nagyobbak. 

Conservativjeink  jól  érzék  mindezt ;  tudják,  hogy 
vannak  igazságok,  melyek  ellen,  ha  egyszer  ki  vannak 
mondva,  sokáig  küszködni  nem  lehet,  s  habár  győze- 
lemnek hirdetek,  hogy  a  haladó  párt  kivánatainak 
nagyobb  része  általok  meghiúsittatott,  szavaik  hang- 
jából észrevehettük,  hogy  mint  Pyrrhus,  diadalukat 
olyannak  tartják,  mely  ha  még  egyszer  ismételtetik, 
vésztőket  idézendi  elé. 

És  a  haladó  párt  ? !  Nem  bukott-e  meg  az  adó  kér- 
dése, nem  lett  e  semmivé  a  városi  kérdés  s  a  büntető 
törvénykönyv  s  annyi  más  haladási  terv,  melyre 
munkálatait  fordítá,  annyi  fényes  remény,  melyekre 
magát  a  propositiók  után  feljogosítva  érzé,  a  haladó 
párt  miként  elégedhetett  volna  meg  a  törvényhozás 
működéseivel  ? 

E  közelégedetlenség  között,  melyet  az  országgyűlés 
okozott,  egyszerre  hír  szárnyalt,  miként  a  kormány 
egészen  új  kormányzási  rendszerrel  lépend  fel.  Kíváncsiak 
valánk  valamennyien,  annyival  inkább,  mivel  az  ország 
legfőbb  hivatalainál  változások  s  bizonyos  kineve- 
zések szoros  összeköttetésben  vannak.  Az  augsburgi 
Allgemeine  Zeitung  nézete,  miszerint  gróf  Apponyinak 
kinevezése  annak  jeléül  tekintendő,  hogy  a  kormány 
ezután  parlamenti  kormánynyá  válandik,  nem  osztatott 
ugyan  sokak  által,  s  én  részemről  szinte  tréfásnak 
tartam,  hogy  miután  a  felső  tábla  az  egész  ország- 
gyűlés alatt  az  alsóval  ellentétben  állt,  gróf  Apponyi- 
nak kinevezése  azon  szempontból  üdvözöltetik,  mivel  a 
többség  (azaz  a  felső  tábla  többsége)  mellette  nyilat- 
kozott ;  azonban  kíváncsiak  valánk  az  elhíresztelt  új 
rendszerre  mégis,  sőt  talán  sokan  lehettek,  s  pedig  nem 
a  kormány  közönséges  pártolóihoz  tartozók,  kik  annak 
életbe  léptetését  nem  várták  remény  nélkül.  —  A  rend- 
szer, mely  szerint  hazánk  eddig  kormányoztatott,  senkit 

nem  elégíthetett  ki.  Mióta  az  ellenzék  a  haladás  zászlóját 
kitüzé,  a  kormány  szerepe  a  törvényhozási  pályán  tisztán 
negativ  szereppé  vált ;  ellenezte  azt,  mi  a  haladó  párt 
által  indítványoztatott ;  más  elvet,  mely  határozatait 
irányozná,  tetteiből  észre  nem  lehetett  venni;  —  köz- 
igazgatásunk hiányairól  szólni  fölösleges ;  —  hogy  anyagi 
érdekeink  előmozdítására  semmi  nem  történt  s  Magyar- 
ország e  tekintetben  kormányától  egészen  elhanyagol- 
tatok, azt  senki  még  nem  is  tagadta ;  hogy  az  igazság 
kiszolgáltatása  nem  gyorsabb,  nem  is  sokkal  jobb  ott, 
hol  az  kormányi  kinevezéstől  függő  bírák  által  szolgál- 
tatik ki,  mint  megyéinkben,  sokak  nézete  szerint  ez  is 
bizonyos  ;  —  szóval  kormányzásunk  módja  nem  elégít- 
heti ki  még  a  legmérsékeltebb  kivánatokat  sem*  s 
mennyi  van  közéletünk  mind  ezen  ágaiban,  minek  meg- 
javítása kizárólag  a  kormánytól  függ.  Ki  tudja,  talán 
a  kormány  maga  is  átlátta  ezt,  s  a  létező  bajokon 
mennyire  lehet,  segíteni  fog  —  így  gondolkoztak  sokan 
s  nagy  várakozással  néztünk  az  új  rendszer  elébe. 

S  miben  áll  tehát  azon  rendszer,  az  annyira  elhíre- 
sített,  mely  által  a  kormány  végre  —  mint  annyian 
mondák  —  a  tett  mezejére  kilép,  melytől  e  szegény 
ország  újjá  születését  várhatjuk? 

Néhány  főispán,  ki  főispáni  hivatalán  kívül  még  más 
közhivatalban  állott,  vagy  főispáni  vagy  ezen  másik 
hivatalától  fölmentetett.  Helyettök  helyettesek  nevez- 
tettek ki,  állítólag  nagyobb,  a  királyi  kincstárból  veendő 
fizetéssel  és  azon  kötelességgel,  hogy  megyéikben  lakja- 
nak s  annak  minden  közdolgaiban  részt  vegyenek.  — 
Ez  az  egész.  Ki  nem  látja,  hogy  a  kormány  ez  eljárásá- 
ban semmi  nincs,  mi  a  törvényeket  sértené?  —  így 
szóltak  a  rendszer  barátai.  —  Kendet  akarunk,  akarjuk, 
hogy  a  kormánynak  többség  szereztessék,  mely  nélkül 
alkotmányos  országban  feladásának  nem  felelhetne 
meg. 

Mondhatnám  erre,  hogy  ha  a  kormány  új  rendszere 
az  elősoroltakon  kívül  többre  csakugyan  nem  terjesz- 
kedik, nem  foghatom  meg,  miként  várhat  tőle  valaki 
ily  nagy  következményeket ;  ha  pedig  többre  terjesz- 
kedik, annak  a  törvényhozás  mellőztéveli  behozása 
törvénytelen  ;    mondhatnám,  hogy  tisztelem  az  őszinte- 

séget,  melylyel  a  kormány  bevallja,  miként  a  főispáni 
hivatalokat  olyanoknak  adva,  kik  már  más  hivatalokat 
viseltek,  törvénytelenséget  követett  el ;  de  hogy  ez 
őszinteség  jelen  lépése  törvényességéről  még  senkit  nem 
győzhet  meg ;  s  az  egyes  kinevezések  iránt  is  lennének 
észrevételeim  i1  azonban  kerülni  akarván  mindent,  mi 
személyességekre  vezethetne  vagy  a  vitatkozást  elkeserít- 
hetné, még  a  törvényesség  kérdését  is  mellőzöm  s  kizáró- 
lag arra  í'ordítandom  figyelmemet,  mennyire  valószínű, 
hogy  az  új  főispáni  rendszer  üdvös  következményeket 
szülhet. 

Magyarország  egész  közélete  törvényhatósági  rend- 
szerében központosul ;  a  tapasztalás  mutatta,  miként  e 
rendszer,  úgy,  mint  az  most  fennáll,  erős  kormánynyal 
össze  nem  fér ;  s  miként  azon  visszaélések,  melyek 
körében  napról-napra  nagyobb  számban  támadnak,  a 
törvényhozás  útján,  hol  a  megyék  utasítások  által 
egyenes  befolyást  gyakorolnak,  nehezen  orvosolhatók. 
Ez  vala,  úgy  látszik,  az  alapnézet,  melyből  a  kormány 
újabb  rendelkezéseinél  kiindult.  E  nézet,  felfogásom 
szerint,  egészen  helyes ;  de  vajon  az  eszköz,  mely  a 
megyékben  uralkodó  visszaélések  korlátozására  válasz- 
tatott, nem  egészen  czélszerűtlen-e  ? 

Utolsó  országgyűlésünk  alatt  többször  nyilt  alkalom 
oly  törvények  alkotására,  melyek  által  részint  megyei 
szerkezetünk  némely  hibái  kijavíttathattak,  részint  ily 
javítások  legalább  előkészíttethettek.  A  kormány,  vagy 
legalább  azon  férfiak,  kiket  állásuknál  fogva  képviselői- 
nek tartánk,  mit  tettek  mind  ezen  alkalmakkal  ?  Készint 
közönbösen  nézték,  részint  ellenezték  a  legnagyobb 
buzgalommal  s  állandósággal  mindazon  indítványokat, 
melyek  ily  törvények  alkotását  czélozák. 

Nem    szükség    bebizonyítani,    hogy  a  házi  adónak  a 


1  Mi  e  kinevezésekben,  nekem  legalább,  különösen  feltűnt,  az 
vala,  hogy  ámbár  mindég  mo  adatott,  miként  a  jelen  kormány 
egészen  új  rendszer  szerint  kormányozand,  mégis  az  újonnan 
kinevezett  s  előbbi  főispánok  között  politikai  szinezetökre  nézve 
semmi  különbséget  észrevenni  nem  lehetett,  kinevezést  kivéve, 
hol  ha  az  előbbi  tisztelt  főispán  politikai  elveihez  talán  túlzott 
szilárdsággal  ragaszkodott,  helyébe  oly  egyén  választatott,  kinek 
politikai  nézetei  eddig  hajlékonyabbaknak  mutatkoztak. 

nemesség  által  elvállalása  megyei  közigazgatásunkra 
a  legiidvösebb  hatást  gyakorolta  volna.  A  házi  adó 
elfogadása  a  közös  teherviselés  elve  győzelmének  nem 
nevezhető,  de  első  lépés  s  pedig  olyan,  mely  okvetlenül 
e  szent  elv  kivívásához  vezetend ;  s  vajon  hát,  midőn 
e  kérdés  szőnyegre  került,  a  kormány  mit  tett?  — 
Nem  akarok  senkit  gyanúsítani,  de  ha  látjuk,  miként 
a  házi  adó  kérdése  mellett  csak  az  ellenzék  küzdött, 
miként  mindazok,  kik  e  szent  ügyet  az  egyes  megyék- 
ben ledorongolák,  magokat  a  kormány  pártolóinak 
nevezek,  s  néhányan  az  adó  bunkós  ellenei  közül  később 
kormányi  kinevezésektől  függő  hivatalokat  nyertek,  alig 
bámulhatni,  hogy  a  kormány,  sokak  által  a  közös  teher- 
viselés legbuzgóbb  ellenének  tartatott.  De  engedjük  meg, 
hogy  a  kormány  ellen  emelt  ezen  vád  igazságtalan ; 
kérdem :  nem  maradt-e  a  kormány  a  názi  adó  kérdésénél 
közönbös ;  nem  tekinté-e  azt  nyilt  kérdésnek  ?  S  ha  ezt 
tagadni  nem  lehet,  elháríthatjuk-e  róla  a  vádat,  hogy 
az  adó  kérdésének  megbukása  egyedül  tettlenségének 
tulajdonítható?  —  Az  adó  kérdése  nem  ellenzéki  kérdés. 
E  kérdés  mellett  nem  pártérdekek,  hanem  egy  részről 
önösség,  a  másikról  kötelességérzet  küzdenek.  Nincs 
müveit  ember,  ki  nem  tudná,  miként  ha  a  nemesség 
adómentessége  fentartatik,  haladásunk  lehetetlen,  de  a 
közös  teherviselés  elve  látszólag  annyi  egyes  érdeket 
sért,  hogy  annak  keresztül  vitelét  csak  akkor  várhatjuk, 
ha  minden  becsületes  ember  kezet  fog.  S  ugyan  szabad 
volt-e  ily  viszonyok  közt  a  kormánynak  közönbösnek 
maradni ;  illő  volt-e  szabad  kérdésnek  tartani  azt,  mely- 
től az  egész  haza  kifejlődése  függ,  s  melyről  egy- 
szersmind tudnia  kellé,  hogy  azt  az  ellenzék  maga,  a 
kormány  segedelme  nélkül,  keresztül  nem  viheti? 

A  követi  verificatió  kérdése  került  szőnyegre ;  ki  volt 
akkor,  ki  a  municipalis  függetlenséget  s  az  úgynevezett 
megyei  autonómiát  leginkább  védelmezé  ?  Ki  volt,  ki  a 
törvényhatóságok  utasítási  jogát  leglelkesebben  magasz- 
tala;  ki  alkotmányunk  vesztét  jósolta,  midőn  indít- 
ványba hozatott,  hogy  a  házi  adó  maximumának  meg- 
határozása az  országgyűlésre  bízassék ;  sőt  ki  emelkedett 
municipalis  lelkesedésében  annyira,  hogy  még  a  bírói 
hivataloknak    három  évenkénti  választását  is  pártolása 

alá  vévé  -,1  nem  az  úgynevezett  kormánypárt,  nem  a 
főrendek  többsége- e,  mely  azon  férfi  által  vezettetett,  ki 
most  a  kormánynál  legnagyobb  befolyásúnak  mondatik  ? 

Ha  bajaink  egyik  fő  oka  a  megyéinkben  létező  rendet- 
lenségben kereshető,  ha  igaz,  hogy  e  rendetlenség  a 
törvényhozás  által  jelenleg  azért  nem  orvosoltathatik, 
mivel  törvényhozásunk  csak  a  megyék  függő  manda- 
tarrusaiból  áll,  átláthatta  mindenki,  miként  bajaink 
megszüntetésére  hatályosabb  eszköz  nem  lehet,  mint 
törvényhozásunkban  egy  oly  osztálynak  adni  befolyást, 
melynek  a  megyékben  létező  rendetlenségek  fentartása 
érdekében  nem  fekszik.  A  megyék  reformja  csak  a 
városok  képviseleti  jogának  megállapítása  által  válik 
lehetővé,  ez  világos  mindenki  előtt,  ki  hazánk  helyzetét 
ismeri.  S  vajon  tett-e  a  kormány  valamit,  mi  által  a 
városi  kérdés  megoldását  elősegítheté  ?  Nem  akarom 
mentegetni  senkinek  hibáit ;  nem  tagadom,  hogy  e  leg- 
fontosabb kérdés  megbukására  nézve  a  feleletteher  nem 
kizárólag  a  kormányt  illeti ;  számos  hibák  követtettek 
el  az  ellenzék  által  is,  sőt  a  városi  követek  egy  része 
is  a  kérdés  megoldásának  csak  akadályokat  gördített 
elébe ;  úgy  látszott  néha,  mintha  a  városi  kérdés  meg- 
oldása senkinek  valóban  szívén  nem  feküdnék,  mintha 
a  nemesség  vagy  annak  legalább  nagy  része  a  nagy- 
lelkűséget, melylyel  a  polgári  elemnek  törvényhozási 
befolyást  indítványozott,  megbánva,  saját  indítványának 
önmaga  akarna  akadályokat  gördíteni  elébe ;  de  vajon 
mindez  fölmentheti-e  a  kormányt  azon  vád  alól,  hogy 
ezen  akadályok  elhárítására  semmit  nem  tett? 

A  városi  kérdés  megoldása  által  a  nemesség  törvény- 
hozási befolyása  csonkul ;  az  ellenzéknek  egy  s  nem 
megvetendő  része  a  városok  törvényhozási  befolyását 
alkotmányos  szempontokból  veszélyesnek  tartá,  s  csak 
a  nemesség  igazságérzete  s  azon  meggyőződés,  hogy 
a  jelen    állapot    fentarthatatlan,    szerze    e    kérdésnek  a 

1  Midőn  a  főrendi  táblánál  a  városi  szerkezet  tárgyalása  alatt 
a  bírák  választása  került  szőnyegre,  e  munka  szerzője  azon  indít- 
ványt tévé,  hogy  a  bírák  szabadon  választassanak  ugyan,  de 
hivatalaikat  addig  tartsák  meg,  míg  bírói  ítélet  által  attól  meg 
nem  fosztattak.  A  főrendi  tábla  többsége  ezen  indítványt  vissza- 
veté,  ámbár  az  látszó  vezetője,  gróf  Apponyi  által  pártoltatott. 


216 

megyékben  többséget.  A  kormány  részéről  e  kérdés 
megoldása  semmi  érdeket  nem  sérthetett,  semminemű 
veszélylyel  nem  járt.  Ha  valakinek,  a  kormánynak  kel- 
lene kívánni,  Hogy  a  megyék  törvényhozási  minden- 
hatósága a  polgári  elem  által  mérsékeltessék,  s  azon 
nehézség,  melyen  e  kérdés  hajótörést  szenvedett,  mégis 
nem  a  felső  tábla,  vagyis  törvényhozásunk  azon  része 
által  támasztatott-e,  hol  a  kormány  állandó  többség- 
ben volt? 

Ismerem  az  ellenvetést,  melyet  ez  állítás  előidézend. 
A  felső  tábla  független  —  így  szólnak,  —  ha  a 
szilárdság,  melylyel  nézeteihez  ragaszkodott,  a  városi 
kérdés  megoldásának  nehézségeket  gördített  is  elébe,  a 
kormányt  ez  iránt  semmi  felelősség  nem  illeti.  De  mi 
ez  elhíresztelt  szilárdságot  illeti,  ki  épen  a  városi  kér- 
désre nézve  a  felső  táblának  első  tárgyalás  alkalmával 
kimondott  nézeteit  a  később  elfogadott  elvekkel  össze- 
hasonlítja, vagy  ki  e  tábla  eljárását  a  vallásos  kérdés 
körül  ismeri,  szilárdságában  legyőzhetetlen  akadályt 
látni  nem  fog,  s  ha  nem  a  kormány  befolyásának, 
ugyan  minek  tulajdonítsuk  azon  egyébként  magyaráz- 
hatatlan tüneményt,  hogy  felső  táblánk  mindabban, 
mi  a  városok  rendezésénél  az  aristokratia  érdekeit 
sérté,  végre  engedett,  s  csak  egy  tisztán  kormányi, 
azaz  a  fő-felügyelők  kérdésében  mutatkozott  hajtha- 
tatlannak? —  Ha  a  városi  kérdés  fölterjesztése  nem 
akadályoztatik,  e  kérdés  eldöntése,  teljes  meggyőző- 
désem szerint,  lehetséges  vala.  A  kérdés  legfontosabb 
részeire  nézve  a  két  tábla  egyetértett.  A  választási 
képesség  elve  —  mely  nélkül  városi  rendezést  magam  sem 
akarnék  —  el  vala  fogadva ;  a  történeti  alap  elhagya- 
tott és  senki  sem  követelt  többé  a  városoknak  negyven- 
hét szavazatot,  a  szavazatok  számára  nézve  semmi,  a 
felosztás  iránt  kis  különbségek  léteztek :  ugyan  ki 
hiszi,  hogy  ha  a  kormány  ez  ügy  fölterjesztését  kívánta 
vala,  a  felső  tábla  ellenállt  volna,  csak  mivel  az  alsó- 
ház a  főfelügyelők  felállításába  beleegyezni  nem  akart, 
mert  utasítások  által  lekötve,  bele  nem  egyezhetett, 
addig  legalább,  míg  a  kormány  e  fontos  kérdés  iránt 
nem  nyilatkozott. 

Soha  nem  volt  a  kormánynak    több    alkalma,    hogy 

bajainkon  törvényes  úton  segítsen,  s  e  hon  jövő  kifej- 
lődését előkészítse,  mint  a  múlt  országgyűlés  alatt ;  a 
kormány,  teljes  meggyőződésem  szerint,  ezen  alkalmat 
nemcsak  nem  használá,  sőt  egészen  úgy  járt  el,  mintha 
a  jelen  helyzetet  a  lehetőségig  jónak  tartva,  azt  egész 
lényegében  fenn  akarná  tartani ;  s  ugyan  azt  hiszi-e 
valaki,  hogy  e  mulasztást  a  kormány  újabb  rendelései 
kipótolhatják? 

Minden  bajnak  oka  az,  hogy  nincs  rend,  s  hogy 
a   kormány    többségre    az    országban     nem     számolhat 

—  így  szólnak;  —  de  vajon,  hátha  a  híres  főispáni 
rendszer  életbe  lép,  e  hibákon  segítve  lesz-e,  főkép 
akkor,  ha  e  két  czél,  t.  i.  a  rendnek  fentartása  s  a 
többség  szerzése,  összeütközésbe  jönnek? 

Hazánkban  nincs  rend,  ez,  fájdalom,  tagadhatatlan; 
de  ki  e  bajnak  okát  keresi,  meggyőződhetik,  hogy  az 
sokkal  mélyebben  fekszik,  hogysem  a  kormánynak  bár- 
mily egyes  rendelkezése  által  előmozdíttathatnék. 

Kend  nincs  s  nem  lesz  soha,  ha  nincs  ki  azt  fen- 
tartsa ;  rend  és  erős  kormány,  elválaszthatlan  fogalmak, 
s  nem  oly  módon  rendeztetett-e  kormányunk,  hogy  az 
már  elrendezésénél  fogva  sem  lehet  erős  soha?  A  kor- 
mány gyengeségének  nem  azon  okairól  szólok,  melyek 
törvényhatósági  rendszerünk  következményei,  de  néz- 
zük a  kormány  belszerkezetét,  s  látni  fogjuk,  miként 
ha  Magyarországnak  ma  nem  volna  is  megyei  rendszere, 
korlátlan  kormánynyal  bírhatnánk,  de  erős  kormánynyal 
bizonyosan  nem.  Oly  kormány,  melyben  minden  egység 
hiányzik,  melynek  következetes  föllépése  lehetetlen,  mert 
minden  határozat  változékony  tehetségű  testületektől 
függ;  —  oly  kormány,  melyről  tulaj  donképen  még  azt 
sem  tudjuk,  hol  keressük  azt,  Budán  a  helytartó- 
tanácsnál-e, vagy  Bécsben  az  udvari  kanczellaria  épü- 
letében ;  oly  kormány,  melynek  minden  ágainál  a  privát 
s  köz,  az  igazgatási  és  törvénykezési  tárgyak  any- 
nyira  összezavartattak,  hogy  a  kormányzó  testületek 
közül  egy  sem  teljesítheti  kötelességét,  s  mindig  vagy 
az  egyes  polgárnak  dolgai  a  közérdekűeknek,  vagy  ezek 
amazoknak  feláldoztatnak :  ily  kormányi  szerkezet  alatt 

—  bármily  kitűnőek  legyenek  azon  egyének,  kik  benne 
részt  vesznek  —  én  rendet  képzelni   nem    tudok  soha. 

S  vajon  mit  használ  e  bajok  orvoslatára  az  új  főispáni 
rendszer  ? 

Ha  megengedem,  hogy  mindazon  főispánok,  kik  az 
újabb  rendszer  behozatalánál  hivatalaik  letételére  kény- 
szeríttettek, kötelességeiknek  eleget  nem  tettek  —  mit 
én  kereken  tagadok ;  —  ha  megengedem,  hogy  a  kor- 
mánynak új  kinevezései  mind  a  legczélszerübbek,  —  mit 
nem  hiszek ;  ha  megengedem  végre,  hogy  az  újonnan 
kinevezett  főispánok  s  főispáni  helytartók  —  mivel 
fizetésük  megszaporíttatott  —  saját  meggyőződésökről 
lemondva,  a  kormány  minden  szándékait  elősegítendik, 
s  minden  parancsának  vak  eszközei  leendenek  —  min 
legalább  kételkedem :  —  mindebből  mi  következik  ? 
Következik  —  s  valóban  elég  dolgot  kellé  feltennem, 
hogy  csak  e  következményre  is  jussak,  —  hogy  Magyar- 
országban ötvenkét  ember  lesz,  ki  négy-ötezer  forint 
fizetés  mellett  mindent  el  fog  követni,  hogy  a  kormány 
szándékai  teljesíttessenek.  Ennél  egy  cséppel  sem  követ- 
kezik több.  S  vajon  ez  elég-e  arra,  hogy  Magyarország 
közdolgaiban  azonnal  rend  legyen? 

Ki  azt  hiszi,  annak  meg  kellene  győződve  lenni, 
hogy  a  közigazgatásban  létező  rendetlenség  csak  a 
kormány  eddig  birt  csekély  befolyásának,  vagy  annak 
eredménye,  mert  főispánaink  a  megye  kormányán  kívül 
még  más  hivatalokat  is  viseltek  s  nem  megyéjükben 
laktak.  A  tapasztalás  pedig  e  tekintetben  épen  ellen- 
kezőt bizonyít.  Városainkban  a  kormány  akaratának 
kivitelében  már  eddig  is  semmi  akadálylyal  nem 
találkozott  s  im  a  városok  közigazgatásában  ép  annyi, 
sőt  még  több  rendetlenséget  találunk,  mint  megyéinknél, 
s  ha  azon  megyéket  keressük,  hol  a  zavar  legnagyobb, 
közünségesen  olyanokat  fogunk  találni,  melyeknek  főis- 
pánai  s  helyettesei  ez  egy  hivataluknál  tübbet  nem 
viseltek,  s  az  évnek  nagy  részét  megyéjükben  tülték. 
S  ha  a  kormány  új  rendszere  csakugyan  kizárólag  a 
főispánok  jobb  fizetésében  rejlik  s  azon  meg  sem  tartott 
nominális  kötelességekben  áll,  hogy  megyéjökben  lak- 
janak :  nem  foghatom  meg,  miként  lehetne  azt  valaha 
új  rendszernek  nevezni,  vagy  tőle  a  közigazgatásra  nézve 
oly  üdvös  eredményeket  várni,  mint  minőket  sokan 
jósoltak. 

De  nem  a  rendszer  egyenes  hatása  az,  mitől  nagy 
eredmények  váratnak,  —  így  szólnak  továbbá  a  rend- 
szer barátai,  —  a  főispáni  hivatal  új  rendezésének  czélja 
az,  hogy  a  kormánynak  az  egyes  megyékben  állandó 
többség  szereztessék,  és  ezen  többség  fogja  előidézni 
azon  közigazgatási  rendet,  mely  után  vágyódunk. 

Talán  nem  helytelenül  figyelmeztethetném  ezen  ura- 
kat, miként  azon  megyék,  hol  a  közigazgatás  eddig 
aránylag  legjobb  rendben  volt,  nem  azokhoz  tartoztak, 
hol  a  kormány  többségre  számolhatott,  s  miként 
az  administratió  elhanyagolása  sokszor  épen  onnan 
vette  eredetét,  hogy  minden  gond  csak  politikai  majo- 
ritások szerzésére  fordíttatott ;  sőt  nem  egy  esetet  tudunk, 
hol  világos  törvények  csak  azért  nem  hajtattak  végre, 
hogy  az  egyik  megyében  uralkodó  párt  többségét  el  ne 
veszítse ;  —  hivatkozhatnám  az  utolsó,  az  új  rendszer 
életbe  léptetése  óta  lefolyt  év  tapasztalataira  is,  melyek 
szerint  —  hacsak  a  bihari,  trencséni,  honti,  stb.  esetekre 
nem  akarunk  hivatkozni,  —  a  közrendre  nézve  sok  vál- 
tozást észre  nem  vevénk.  De  nem  akarom  tényekre 
emlékeztetni  olvasóimat,  melyekről  keserűség  nélkül 
nem  szólhatnék,  múlt  eseteket  hozni  fel,  melyeknek 
tárgyalása  a  személyeskedés  színe  nélkül  lehetetlen ; 
—  nézzük  egyszerűen,  mennyire  valószínű,  hogy  a  kor- 
mány újabb  rendelései  által  magának  az  egyes  megyék- 
ben csakugyan  többséget  szerzend ;  vizsgáljuk,  mennyi- 
ben remélhető,  ha  a  kormánynak  a  czélba  vett  módon 
többséget  szerezni  sikerülne  is,  hogy  ez  a  közrend  érde- 
kében történnék?  —  E  kérdések  megfejtésétől  függ  a 
kormány  új  rendszerére  nézve  ítéletünk. 

Többség  nélkül  alkotmányos  országban  kormányozni 
nem  lehet.  Máshol  a  kormány,  mely  magát  kisebbség- 
ben látja,  lelép,  s  helyét  eddig  az  ellenzékben  állott 
férfiaknak  engedi  át ;  nálunk  a  kormány  nem  lép  le, 
elveit  a  többség  véleménye  szerint  nem  módosítja,  de 
a  többség  véleményét  akarja  módosítani  önelvei  szerint. 
Látjuk,  hogy  az  út,  melyet  e  szerint  kormányunk  követ, 
merész  és  rendkívüli ;  miután  azonban  a  kormány  több- 
ség utáni  fáradozása  a  kormánynak  azon  meggyőző- 
dését tanúsítja,  hogy  Magyarországot  többség  nélkül 
kormányozni    nem    lehet,  —  én  örömmel  üdvözlöm  a 

kormányt  ezen  pályán  s  becsületérzésétől  nem  is  várok 
mást,  mint  hogy  ha  netalán  fáradságainak  sikertelen- 
ségéről idővel  meggyőződnék  s  többséget  nem  szerez- 
hetett, elveihez  híven,  le  fog  lépni  hivataláról,  melynek 
czélszerű  viselésére  önvallomása  szerint  magát  képes- 
nek nem  tarthatja.  Még  egyszer  mondom,  én  a  kor- 
mány bevallott  azon  szándékát,  hogy  magának  többséget 
szerezzen,  nemcsak  törvénytelennek  nem,  sőt  kitünőleg 
törvényesnek  s  egészen  egy  alkotmányos  kormányhoz 
méltónak  tartom ;  de  az  út,  melyet  választott,  czél- 
szerű-e?  Ez  az,  min  kétkedem. 

Kormányunk  nem  népszerű.  Ha  népszerűtlenség  csak 
azon  férfiakat  érné,  kik  a  főbb  kormányi  hivatalokat 
jelenleg  elfoglalják,  a  dolog  sem  rendkívüli,  sem  külö- 
nös fontosságú  nem  volna;  de  nálunk  maga  a  kor- 
mányzás népszerűtlen ;  a  legkitűnőbb  tehetség,  a  leg- 
elismertebb érdemek  nem  őrizhetnek  meg  senkit  attól, 
hogy  mihelyt  kormányi  hivatalt  vállal,  a  közbizoda- 
lomtól  meg  ne  fosztassék ;  ez  az,  mi  szomorú,  ebből 
látjuk,  hogy  a  kormány  népszerűtlenségének  oka  nem 
egyes  személyekben,  hanem  magában  kormányzási 
rendszerünkben  fekszik. 

Szolgálni  hazáját  első  kötelessége  minden  becsületes 
embernek ;  oly  polczra  emeltetni,  melyen  ezt  nagyobb 
sikerrel  tehetjük,  a  hazafinak  legforróbb  óhajtásai  közé 
tartozik,  s  innen  van,  hogy  a  közhivatalok  viselése 
minden  jól  rendezett  közállományban  mindig  polgári 
kötelességnek,  s  egyszersmind  a  jutalmak  egyik  leg- 
nagyobbikának tartatott.  De  ez  egyedül  természetes 
állapot  csak  akkor  állhat  elő,  ha,  ki  hivatalt  vállal, 
hazájának  csakugyan  szolgálatot  tesz,  ha,  midőn  a  kor- 
mány eszközének  szenteli  magát,  ismeri  az  utat,  melyen 
a  kormány  haladni  akar,  s  mely  saját  elveivel  meg- 
egyezik. Mi  a  kormány  nézeteit  nem  ismerjük,  ha 
nem  kétkedünk  is,  hogy  a  kormány  munkálkodásai 
czéljául  a  haza  javát  tűzte  ki,  az  út,  melyen  e  czél 
felé  haladni  fog,  titok  előttünk.  Soha  fontosabb  kérdés, 
mint  az  adó  s  városi  rendezés  nem  fordult  meg  tör- 
vényhozásunk előtt ;  s  a  kormány  nézete  még  a  legfon- 
tosabb kérdések  iránt  is  rejtély  vala  előttünk,  melynek 
megfejtésére    semmi   vezérfonallal   nem  biránk.  Előtér- 

jesztéseiben  kormányunk  mindig  a  legnagyobb  általá- 
nosságban marad,  s  az  országgyűlés  két  táblájánál  nincs 
senki,  kit  tulaj  donkép  a  kormány  képviselőjének  tart- 
hatnánk, a  tapasztalás  azt  mutatván,  hogy  ha  azok, 
kiket  hivatalos  állásuknál  fogva  a  kormány  képviselői- 
nek tartánk,  valamely  kérdés  iránt  egy  bizonyos  módon 
nyilatkoztak  is,  midőn  az  felsőbb  helyre  terjesztetett, 
a  királyi  leiratban  ugyanazon  kérdés  egészen  ellenkező 
szempontból  vétetett  fel.  Bámulatos-e,  ha  a  kormány, 
ily  viszonyok  között,  kevés  bizalmat  talál ;  ha  tőle  a 
jellem-  és  tehetségeikre  nézve  legkitűnőbb  egyéni- 
ségek sokszor  visszavonulnak,  s  pártolóihoz  számíttatni 
némelyek  által  szinte  szégyennek  tartatik? 

Vannak,  kik  a  kormányi  hivatalban  csak  jövedelmi 
kútforrást  keresnek ;  másokat  egy  kis  czím  elégít  ki ; 
ismét  mások  vak  hódolói  minden  hatalomnak  s  azon 
párthoz  csatlakoznak,  mely  felfogásuk  szerint  erősebb  ; 
mindezek  követni  fogják  a  kormány  zászlóját,  akár 
ismerik  elveit,  akár  nem  ;  de  ily  pártolók,  épen  mivel 
minden  kormánynak  egyiránt  pártolói,  erőt  egy  kor- 
mánynak sem  adhatnak.  Lehetnek  egyes  kitűnő  egyé- 
niségek is,  kik,  ha  a  kormány  szándékait  nem  ismerik 
is,  magokat  elég  erőseknek  hiszik,  a  kormányt  ön  elveik 
elfogadására  kényszeríteni ;  de  ily  egyéniségek  ritkák ; 
minden  kormány  valódi  ereje  csak  azokban  fekszik,  kik 
személyes  érdekektől  függetlenül  a  kormány  zászlóihoz 
azért  állanak,  mivel  rajtok  bizonyos  elveket  látnak  fel- 
írva, s  épen  ezen  párt  az,  mely  kormányunknak  hiányzik, 
s  melyre  mindaddig  számolnia  nem  lehet,  míg  semmi 
bizonyos  kormányzási  elvet  nem  tűz  ki. 

Polgáraink  ezen  tiszteletre  méltó  osztályára,  mely 
most  nagyrészint  az  ellenzék  soraihoz  tartozik  vagy 
pedig  politikai  vitatkozásainkban  semmi  részt  nem  vesz, 
de  melynek  pártolása  nélkül  egy  kormány  sem  érezheti 
magát  erősnek,  a  főispáni  rendszer  hatással  nem  lehet. 
Lépjen  fel  a  kormány  ma  a  közös  teherviselés  elve 
mellett,  jelölje  ki  a  polgárok  törvény  előtti  egyenlőségét 
főczéljaként,  vagy  a  polgári  s  tisztes  osztályok  törvény- 
hozási befolyását ;  álljon  elő  —  nem  általános  szóköté- 
sekkel, —  de  egy  czélszerű,  egészen  formulázott  tervvel, 
melynek  elfogadása  által    anyagi  érdekünk    kifejlődését 

remélhetjük,  s  nem  fognak  hiányozni  pártolói ;  sok, 
ki  eddig  az  ellenzék  soraihoz  tartozott,  vagy  minden 
közdolgot  a  legnagyobb  közönyösséggel  tekinte,  han- 
gosan fog  nyilatkozni  mellette;  ha  a  kormány  pártjához 
tartozni  annyit  jelent,  mint  bizonyos  elvek  mellett  nyi- 
latkozni, mindazok,  kik  elveit  osztják,  a  » kormánypárti 
nevet  dicsőségnek  fogják  tartani.  Általános  phrasisok, 
minő  az,  hogy  a  kormány  a  haladásnak  barátja ;  hogy 
hazánk  kifejlődése  után  vágyódik ;  újabb  rendelései  által 
is  csak  rendet  kivan  eszközölni  stb.,  senkit,  ki  csak 
meggyőződés  után  indul,  a  kormány  pártolására  nem 
buzdíthatnak ;  sőt  megvallom  őszintén,  a  kormány 
újabb,  a  főispáni  hivatal  körül  tett  lépései  sokkal 
alkalmatosabbak  épen  az  ellenkező  eredmény  előidézé- 
sére, a  mennyiben  méltó  aggodalmat  gerjesztenek. 

A  főispáni  rendszer  egyik  fő  bevallott  czélja,  hogy 
a  kormánynak  többség  szereztessék.  Ha  a  kormány 
czéljait  ismer  nők,  föltéve,  hogy  azok  törvényesek:  az 
egész  rendszer  fölösleges,  mivel  a  kormány  ez  esetben 
többségre  számolhat ;  ha  főispánjait  nem  fizetné  is  job- 
ban, e  rendszer  semmi  aggodalmat  nem  gerjeszthetne. 
De  vajon  ismerjük-e  a  kormány  valóságos  nézeteit ; 
tudjuk-e  az  utat,  melyen  haladni  akar?  S  midőn  most 
egyszerre  az  adatik  tudtunkra,  hogy  a  kormány  minden 
módon  többséget  akar  magának  szerezni,  nem  egy  bizo- 
nyos elvre  vagy  kérdésre  nézve,  de  általánosan  min- 
denre, mit  ezentúl  kijelölni  jónak  látand,  —  kérdem  : 
bámulhatja-e  valaki,  ha  számtalan  hazafinak  szivét  e 
hírnél  a  legnagyobb  aggodalom  tölti  el,  annyival  nagyobb 
aggodalom,  mennyivel  kevésbbé  titkolhatjuk  el  magunk 
előtt,  hogy  politikus  életünkben  oly  elemek  vesznek 
részt,  melyekre  az  intelligentia  hatással  nem  bir,  de 
melyeket  megvesztegetés  által  majdnem  mindenre  lehet 
használni  ? 

Legyenek  azok,  kik  az  új  főispáni  rendszert  alkotmá- 
nyunkra nézve  veszélyesnek  nem  tartják,  irántunk,  kik 
ellenkező  véleményben  vagyunk,  igazságosak,  s  mondják 
magok,  nem  természetesek-e  aggodalmaink?  Mondatik, 
hogy  az  új  rendszernek  czélja  a  kormánynak  többséget 
szerezni ;  az,  mire  fog  e  többség  használtatni,  nem  mon- 
datik egy  szóval  sem,  —  miből  valószinű,  hogy  e  több- 

ség  nem  a  nemzet  független  s  intelligens  osztályai 
között  kerestetik.  Kik  eddig  a  főispáni  hivatalt  viselték, 
közöttök  olyanok,  kik  mind  a  kormány,  mind  a  haza 
bizodalmát  birák,  nagyrészben  ha  nem  is  sértő,  legalább 
szokatlan  módon  mozdittatnak  el  hivatalaiktól,  helyet- 
tök —  állítólag  nagyobb  fizetéssel  —  más  egyének 
neveztetnek  ki.  E  változás  okául  állíttatik,  mert  minden 
főispán  ezentúl  saját  megyéjében  tartozik  lakni,  hogy 
az  egész  közigazgatást  maga  vezesse ;  s  ime,  új  főispán- 
jaink s  helyetteseink  Pesten  s  Bécsben  laknak,  utaznak, 
szóval  oly  ritkán  fordulnak  meg  megyéikben,  mint 
annakelőtte.  Mióta  az  új  rendszer  behozatott,  a  kortes- 
kedés  napról-napra  magasabb  polczra  hág ;  egyes 
megyékben,  melyek  azóta  az  ellenzéket  elhagyák,  e 
véleményváltozás  kortes-tömegek  által  idéztetett  elő,  s 
eseteket  hozhatunk  fel,  hol  a  főispáni  helyettes  önmaga 
e  tömegek  vezéréül  lépett  föl.  Ha  mindez  így  van  — 
s  pedig  nem  hiszem,  hogy  valaki  tagadná  —  ugyan, 
kérdem,  csudálatos-e,  ha  sokan  a  főispáni  rendszerben 
nem  láttak  mást,  mint  —  a  mennyiben  általa  a  hiva- 
talok száma  és  fizetése  szaporíttatik  —  a  megvesztege- 
tésnek egy  új  eszközét,  s  egyszersmind  a  kormány  azon 
szándéka  nyilvánítását,  miként  ezentúl  a  megyékben 
lakó  főispánjai  által  többséget  szerzen d  magának  bármi 
áron? 

Nem  akarok  senkit  gyanúsítani ;  megengedem,  hogy 
a  kormány,  midőn  magának  minden  áron  több- 
séget igyekszik  szerezni,  csak  azért  fárad,  hogy  e  több- 
séget e  haza  érdekében  használja;  azt  sem  tagadom, 
hogy  a  korteskedés  veszélyes  eszközéhez  csak  azért  nyúlt, 
mert  más  módot,  mely  által  magának  többséget  szerez- 
hetne, nem  talált ;  de  hogy  ha  a  főispáni  rendszer  csak- 
ugyan a  kormánynak  szerzendő  többségre  vala  czélozva, 
az  egész  terv  inkább  a  tömegek,  mint  az  értelmiség 
megnyerésére  számíttatott,  ez  előttem  világos ;  s  ez 
maga  elég,  hogy  minden  hazafit  aggodalommal  töltsön. 

Alkotmányunk  egyedüli  garantiája  megyei  rendsze- 
rünk, —  azt  hirdeti  legalább  mindenki  s  ha  meggon- 
doljuk, hogy  független  törvényhozással  nem  birunk,  s 
utasításaink  mellett  országgyűléseink  állása  egészen  a 
megyék  állásától  függ,  alig  tagadhatni  ez  állítás  helyes- 


224 

ségét ;  de  mivé  válik  megyei  szerkezetünk,  ha  a  főispán 
helyzetét  korteskedésre  használja  ?  —  Kik  a  bárdolatlan 
tömeget  tanácskozásainkba  először  bevezetek,  soha  a 
bűnt,  melyet  hazájok  iránt  elkövettek,  jóvá  nem  tehetik ; 
tudom,  miként  a  korteskedés  aljas  eszköze  az  ellenzék 
által  is  használtatott,  s  e  részben  egy  szóval  sem  fogom 
mentegetni  saját  pártom  eljárását;  de  meggyőződésem 
szerint  világos,  hogy  ez  eszköz  soha  az  ellenzék  kezei 
között  oly  veszélyessé  nem  válhatik,  mint  midőn  vele 
azon  személyek  élnek,  kik  az  egyes  megyékben  a  kor- 
mány képviselőinek  tekinthetők  s  kikre  a  közrend  fen- 
tartása  bízatott. 

Ha  bármely  párt,  szándékainak  keresztülvitelére  a 
tanácskozási  terembe  bárdolatlan  tömeget  csődít  össze, 
a  főispán  azon  jogok  által,  melyekkel  a  tanácskozások 
feloszlatása  és  vezetése  iránt  felruháztatott,  ily  erőszakos 
föllépéseknek  rossz  következményeit  elháríthatja,  de  ha 
a  főispán  maga  kortesvezérré  aljasul,  akkor  mit  vár- 
hatunk? Ha  ő,  ki  a  gyűlés  feloszlatásának  jogával  bir, 
mint  már  történt,  kinyilatkoztatja,  hogy  a  gyűlést  mind- 
annyiszor feloszlatja,  valahányszor  saját  nézetére  több- 
séget találni  nem  fog;  ha  ő,  ki  a  rend  fentar tójának 
neveztetik,  azokat,  kik  vele  egy  véleményben  nincsenek, 
kortescsapatok  által  a  tanácskozási  teremből  kivereti 
—  mire  szintén  példa  van;  ha,  a  mint  épen  jónak  látja, 
majd  titkos,  majd  nyilvános  szavazást  rendel,  a  kérdés 
eldöntésénél  majd  csak  a  szólókat,  majd  a  pusztán  sza- 
vazókat számítja;  ha,  mondom,  mindezt  a  főispán  teszi, 
pártfogolva  a  kormány  egész  tekintélye  s  néhány  száz 
kortesjanicsár  bunkói  által,  kérdem:  hol  keressen  a 
szabadság  menedéket  magának?  Az  országgyűlésnél?  — 
De  hát  megfeledkezhetünk-e  utasítási  rendszerünkről, 
mely  mellett  a  megyék  romlása  szükségkép  ország- 
gyűlésünk elaljasodását  vonja  maga  után? 

Képzeljünk  magunknak  megyét,  melynek  főispánja, 
csakhogy  a  kormánynak  többséget  szerezzen,  a  kortes- 
kedés aljas  eszközéhez  nyúl;  vajon  létezik-e  jelen  viszo- 
nyainkban csak  a  legkisebb  valószínűség  arra,  hogy 
czéljában  gátoltathatik  ?  Tegyük  fel,  hogy  a  megye 
összes  intelligentiája  a  kormány  ellen  nyilatkozott;  hogy 
az  ellenzék  a  választásoknál  nagy  erőködés  után  győzött, 

s  két  ellenzéki  követet  küldött  az  országgyűlésre:  mit 
használ  mindez;  hisz  a  főispáni  helyettes  honn  marad, 
gyűlést  tart,  a  mikor  akar,  az  utasítást  megváltoztatja 
kedve  szerint,  s  míg  bor,  pálinka  s  egy  kis  pénzről 
rendelkezik,  az  ügyetlenségnek  nem  közönséges  mértéke 
volna  szükséges,  ha  szándékát  keresztül  nem  vihetne, 
s  pedig  annyival  inkább,  ha  az  ellenzék  két  legkitűnőbb 
egyénét  megválasztva,  magát  önmaga  fosztá  meg  leg- 
jobb tanácsadóitól. 

Jelen  megyei  szerkezetünk  s  az  utasítási  rendszer 
mellett  az  értelmiség  véleménye  csak  addig  nyilatkoz- 
hatik,  míg  a  kormány  a  politikai  befolyással  biró 
műveletlen  tömeggel  visszaélni  nem  akar,  s  ezen  meg- 
győződés az,  melyből  kiindulva,  én  a  főispáni  hivatal 
új  rendezését  a  szabadságra  nézve  annyira  veszélyesnek 
tartom. 

Vannak,  pedig  fájdalom,  számosan,  kik  közdolgainkat 
oly  szempontból  tekintik,  mintha  hazájok  nem  Magyar- 
ország, hanem  valamely  felsőbb  dicasterium  volna,  s 
ezeket  a  veszély,  mely  a  kormányi  rendszer  által  szabad- 
ságunkat fenyegetheti,  nem  nagyon  fogja  aggasztani. 
Mi  baj,  ha  a  vélemények  szabad  nyilatkozása  a  megyék- 
ben elnyomatik  —  így  szólnak  hihetőkép ;  —  ez  csak 
az  ellenzéknek  árthat;  ha  a  szent  korona  vitézlő  tagjai 
a  bunkókhoz  fognak,  s  vele  minden  ellenmondást  le- 
vernek, mely  a  korona  s  nemesi  szabadalmak  ellen 
hallatszik,  annyival  jobb,  a  kormány  legalább  akadály 
nélkül  viheti  ki  üdvös  terveit;  —  de  azok,  kik  a  dolgot 
ily  szempontból  veszik  fel,  gondolják  meg  a  következ- 
ményeket, melyekhez  eljárásuk  vezetni  fog.  Ha  a  kor- 
mány csak  azért,  hogy  magának  többséget  szerezzen, 
értelem  nélküli  tömegekre  támaszkodik,  az  ellenzék  le 
fog  győzetni;  ez,  felfogásom  szerint,  nem  szenved  két- 
séget; sőt  e  párt  legfőbb  dicsőségének  tartom,  hogy 
azon  csapatok  között,  melyek  tisztújításokra  s  gyűlésekre 
a  többet  fizetők  költségein  behozatnak,  s  nem  tudva 
miről,  csak  vezérök  parancsa  szerint  szavaznak,  több- 
ségre nem  számolhatnak;  de  ily  módon  nyert  győzel- 
mek aligha  nevelhetik  a  kormány  valóságos  erejét. 

A  kormány  a  cselekvés  mezejére  akar  átlépni  —  ezt 
halljuk    általánosan,    —    felhagyva    az    eddigi    negatív 

szereppel,  ő  fogja  kitűzni,  ő  elöl  vinni  a  haladás  zász- 
lóját. A  kormány  ezen  szándéka  csak  dicséretes.  Oly 
kormány,  mely  magát  más  párt  által  megelőztetni  engedi, 
a  jövőnek  irányt  adni  nem  is  iparkodik,  s  törekvéseit 
csak  minden  szabadelvű  gondolat  elnyomására  fordítja, 
inkább  policiális  hatóságnak  érdemli  nevét.  De  ha  a 
kormány  saját  s  a  nemzet  érdekében  fölteszi,  midőn  a 
cselekvés  terére  kilép  s  a  haladás  zászlóját  maga  tűzi 
ki,  —  hogy  azon  nézete,  hogy  a  haladást  vezetni  többség 
nélkül  nem  lehet,  egészen  helyes,  és  alkotmányos:  ki 
nem  látja,  miként  a  többségnek  azon  neme,  melyre  a 
kormány  főispáni  rendszere  által  számolhat,  a  haladás 
előmozdítására  nemcsak  nem  alkalmas,  sőt  vele  egyenes 
ellentétben  áll. 

Ha  a  kormány  czélja  csak  az  volna,  hogy  az  ellen- 
zék befolyását  gyengítse  és  minden  általa  indítványozott 
haladási  kérdést  megbuktasson,  az  út,  melyet  magának 
főispáni  rendszere  által  kijelelni  látszik,  kétségen  kívül 
a  legalkalmasabb.  A  haladás  megakadályoztatására 
megyei  szerkezetünknél  s  a  benne  működő  kortesseregnél 
én  ezélszerűbb  eszközöket  nem  ismerek.  Míg  csak  a 
jelen  állapot  fentartása  czéloztatik,  azoknál,  kik  vissza- 
éléseiből élnek,  talán  megvesztegetésre  nem  is  volna 
szükség;  de  ha,  mint  fölteszem,  a  kormány  magasabb 
czélt  tűzött  ki  magának;  ha,  a  mint  nyilatkozatai  után 
nem  kételkedhetünk,  maga  is  azon  meggyőződésre  jutott, 
hogy  a  nemesi  kiváltságok  nagyobb  része  e  hon  ki- 
fejlődését lehetetlenné  teszi:  igen  bámulnám,  ha  azon 
tömegekben,  melyekre,  úgy  látszik,  támaszkodni  akar, 
rövid    idő    múlva   bizonytalan  frigyeseket  nem  találna. 

Mindazon  megyékben,  melyek  eddig  az  ellenzékiekhez 
számíttattak,  s  újabb  időben  a  kormány  mellett  nyilat- 
koztak, e  vélemény-változás  tömegek  által  idéztetett  elő; 
kik  a  kormány  pártjának  ily  módoni  növekedését, 
melynek  egyik  példáját  Csongrád  vármegyében  láthatjuk, 
honi  s  külföldi  lapokban  annyi  örömmel  hirdetik,  gon- 
doljanak vissza  a  múlt  évek  eseményeire,  emlékezzenek 
azokra,  mik  például  Zalában  az  adó  kérdése  körül  tör- 
téntek, s  mondják  meg  őszintén,  hiszik-e,  hogy  azon 
többség,  melylyel  az  ellenzék  legkitűnőbb  egyéneinek 
megválasztását  megakadályoztathatják,  a  kormány  mel- 

lett  fog  szavazni  akkor  is,  ha  az  például  a  közös  teher- 
viselést tűzendi  ki  programmjában;  hogy  egyáltalában 
minden  haladási  kérdésnél,  mely  a  nemesség  jelen  kivált- 
ságaival össze  nem  fér,  —  s  én  alig  ismerek  olyat, 
melyről  ezt  nem  mondhatnók,  —  a  kormány  a  töme- 
gekben, pártolók  helyett,  nem  elleneket  fog  találni. 

A  kormányt  azon  többségtől  megfosztani,  melyet 
magának  új  főispáni  rendszere  által  szerezhet,  csak  az 
ellenzéktől  függ.  Tűzze  ki  minden  nemesi  kiváltságra 
nézve  a  legmegrögzöttebb  conservativismus  zászlóját ; 
nevezze  a  nemesek  adómentességét  ismét  szabadságnak; 
tartson  naponként  lelkesült  beszédet  a  nemesség  vérrel 
szerzett  jogai  védelmére  s  jót  állok,  ugyanazon  tömeg, 
mely  Deákot  Zalában  megbuktatá,  mely  Hontban  s 
Csongrádban  a  főispáni  helyettes  mellett  nyilatkozott, 
az  nap  újra  az  ellenzék  zászlói  alá  áll,  s  lelkesülni  fog 
a  kormány  ellen,  mint  József  császár  alatt  tévé.  Azok, 
kik  az  ellenzéket  jelen  pillanatban  vezetik,  befolyásuk 
megtartására  ez  aljas  eszközökhöz  nyúlni  nem  fognak; 
tudják  ők,  hogy  azon  köszönet,  melyet  maguknak  a  jelen 
s  még  inkább  a  jövő  előtt  kiérdemeltek,  nem  azért  vár 
reájok,  mert  az  ellenzék  emberei,  hanem  mivel  minden 
haladásnak  indítványozói  ők  voltak,  s  tiszta  nevöket 
nem  fogják  bemocskolni  az  által,  hogy  pártérdekeiket 
a  hon  érdekének  elébe  tegyék.  Az  úgynevezett  conser- 
vativ  pártnak  egy  része  a  múlt  országgyűlés  előtt 
Zalában  s  más  megyékben  nem  szégyenlé  a  nemességet 
az  adó  kérdésével  lázítani;  az  ellenzék  —  azaz  a  mostani 
ellenzék  férfiai  ily  factiosus  eszközökhöz  nyúlni  soha 
nem  fognak.  De  ki  állhat  jót,  hogy  viszonyaink  egészen 
megváltozván,  más  egyéniségek  nem  fognak  föllépni, 
kik  vagy  mivel  megyei  szerkezetünket  s  vele  az  egész 
alkotmányt  a  kormány  által  valóban  megtámadva  gon- 
dolják, vagy  mert  a  nemesi  kiváltságok  védelmére  jobb 
utat  nem  látnak,  mint  ha  a  nemesi  kiváltság  s  az 
alkotmányosság  kérdései  összezavartatnak,  a  kormány 
ellen  ily  taktikával  lépnek  föl,  s  ha  azoknak  befolyása, 
kik  eddig  a  haladás  mellett  küzdenek,  maga  a  kormány 
által  megrontatott,  ha  a  legfontosabb  kérdések  elhatá- 
rozására a  kortestömeg  a  kormány  által  használtatott : 
vajon    a    közdolgainkat    vezető    férfiak    fognak-e    birni 

16* 


228 

azon  eszközökkel,  melyeket  ők  maguk  hívtak  fel  cselek- 
vésre, s  melyek  minden  valószínűség  szerint  azon  pilla- 
natban ellenök  fordulandnak,  a  melyben  tőlük  kivált- 
ságaik áldozata  kívántatik.  Nekem,  valahányszor  az  új 
főispáni  rendszerről  gondolkozom,  Goethe  egyik  meséje 
jut  eszembe:  A  tündér  szolgája  megtanulta  urától  a 
szókötést,  melylyel  házi  szellemeinek  naponként  a  folyó- 
ról vizet  hozni  parancsolt.  Midőn  a  mester  egyszer 
elutazott,  a  tanítvány  meg  akará  próbálni  ügyességét  s 
elmondá  a  varázs-szókötést.  Örömmel  látta,  hogy  a  szel- 
lemek azonnal  megjelennek  s  szakadatlan  szorgalommal 
vizet  hordanak;  de  mikor  a  házban  volt  dézsák  s  edények 
mind  megteltek,  s  a  szellemek  a  vízhordással  még  sem 
hagytak  fel,  s  midőn  a  víz  a  szobákban  kezde  elterülni, 
akkor  jutott  a  szegény  tanítványnak  eszébe,  hogy  a 
szókötést,  melylyel  a  munkásságra  felhívott  szellemeket 
elküldheti,  nem  tudja,  s  ő,  s  a  város,  melyben  lakott, 
nyomorultan  elvesztek  tudatlansága  miatt.  —  Adja  az  ég, 
hogy  azok,  kik,  csakhogy  az  ellenzéket  a  többségtől, 
melyben  volt,  megfoszthassák,  a  tömegek  segedelmére 
támaszkodtak,    soha  hasonló  tapasztalásra  ne  jussanak. 

Fogjuk  össze  röviden  a  mondottakat.  Ha,  mint  sok- 
szor mondatott,  rend  az,  mit  a  kormány  újabb  intéz- 
kedései által  elérni  akart,  az  eszköz  a  czélnak  elérésére 
nem  elégséges.  A  jelen  rendetlenség  oka  talán  még 
inkább  a  kormány,  mint  a  megyék  belszerkezetében 
fekszik  s  közigazgatásunk  hiányai  csak  nagyobb  köz- 
pontosítás s  nem  az  által  orvosoltathatnak,  ha  ötvenkét 
nagyobb  fizetéssel  ellátott  megyei  kormányzó  neveztetik 
ki.  Oly  közigazgatási  rendszer,  melytől  üdvös  eredmé- 
nyeket csak  akkor  várhatni,  ha  ötvenkét,  minden 
tekintetben  kitűnő  egyéniségre  számolhatunk,  magában 
hiányos ;  ez  legalább  az  én  meggyőződésem. 

Ha  pedig  a  kormány  új  főispáni  rendszere  által  a 
megyékben  csak  többséget  akart  magának  biztosítani, 
akkor,  a  mennyiben  e  többséggel  a  jelen  ellenzék  legyő- 
zését tűzte  ki  czélul,  a  rendszernek  sikere  bizonyos ; 
de  bizonyos  az  is,  hogy  a  kormány  ezen  eljárása  a 
megyékben  létező  zavart  nemcsak  kevesíteni  nem,  sőt 
mint  az  eddigi  tapasztalás  mutatta,  növelni  fogja,  hogy 
azon    többségnek,    melyet  új    rendszere  által    szerezhet, 

épen  a  legfontosabb,  azaz  épen  a  haladási  kérdéseknél 
nem  veheti  hasznát. 

Láttuk  ezek  szerint,  hogy  jelen  megyei  szerkezetünk 
egy  czéljának  megfelelő  törvényhozással,  renddel  s  a 
polgárok  egyéni  szabadságával  össze  nem  férvén,  a 
haladás  eszköze  nem  lehet. 

Láttuk,  miként  e  szerkezet  alkotmányunknak  is  csak 
igen  gyenge  biztosítékot  nyújt. 

Láttuk  végre,  hogy  mindazon  indítványok,  melyek 
bajaink  orvoslására  szóba  hozattak,  míg  jelen  megyei 
szerkezetünk  fennáll,  részint  kivihetetlenek,  részint 
olyanok,  melyeknek  életbe  léptetését  nem  is  kívánhat- 
juk, mert  ugyan,  a  jelen  rendszer  mellett,  ki  kíván- 
hatja józanul,  hogy  a  nemesség  jogai  az  egész  népre 
kiterjesztetvén,  megyéink  oly  állapotra  jussanak,  minő- 
ben a  jelen  pillanatban  Schweitz  cantonjait  látjuk  ;  vagy 
hogy  a  főispán  hatalmának  túlzott  növelése  által  a  régi 
Schweitz  szomorú  állapotára  sűlyedjenek,  hol  cantonokat 
találunk  szintén,  de  mindenikben  egy-egy  Gesslert,  ki 
fölötte  zsarnokoskodik  ? 

Mindez  szükségkép  azon  meggyőződésre  vezet,  hogy 
megyei  szerkezetünk  jelen  alakjában  többé  fenn  nem 
tartható. 

A  haladás  sokak  által  tűzetett  ki  czélul,  de  az  út, 
melyen  eddig  jártunk,  felfogásom  szerint,  egészen  elhi- 
bázott vala.  A  helyett,  hogy  arra  fordítanók  figyelmün- 
ket :  jelen  szerkezetünk  mennyire  fér  össze  a  haladással 
s  nem  szükségesek-e  benne  is  némi  változások,  eddig 
megyei  rendszerünk  fennállhatásunk  szükséges  föltételéül 
fogadtatott  el  s  csak  azt  kérdeztük :  megfér-e  az  egyes 
czélba  vett  haladási  indítvány  megyei  szerkezetünkkel ; 
mintha  bizony  egy  közigazgatási  formának  fentartása 
(mert  mi  egyéb  megyei  rendszerünk)  volna  azon  czél, 
melyet  magunknak  kitűztünk.  El  kell  térnünk  e  hibás 
ösvényről ! 

Nem  lehet,  hogy  az  európai  műveltség  közepett  e 
hon  mostani  elhanyagolt  állapotában  maradjon ;  nem 
képzelhető,  hogy  nemzetiségünk  fentartsa  magát,  ha 
az  előhaladás  nagy  munkájában,  mely  Európa  minden 
népeit  foglalkoztatja,  mi  is  részt  nem  veszünk ;  —  vagy 
haladnunk    kell,    vagy  el    fogunk  enyészni ;    s  kinek  e 

nemzet  jövője  szivén  fekszik,  annak  első  kötelessége 
elhárítani  mindazon  akadályokat,  melyek  a  haladásnak 
útjában  állanak. 

Az  eddigi  formákkal  nem  haladhatunk;  újakról  kell 
tehát  gondoskodnunk  s  csak  az  marad  hátra,  hogy 
azon  változásokra  fordítsuk  figyelmünket,  melyeken 
alkotmányunknak  keresztül  kell  mennie ;  meg  kell 
vizsgálnunk  :  miként  egyesíthetők  a  haladás  és  szabad- 
ságunk érdekei  oly  módon,  hogy  midőn  azt  törekvé- 
seink ezéljául  tűzzük,  ezt  soha  ne  veszélyeztessük. 

Erről  fogok  e  munka  második  részében  szólani. 


MÁSODIK  RÉSZ. 

I.  FEJEZET. 
A  reform  föltételeiről,  különösen  a  központosításról. 

Minden  haladás  és  kifejlődés  első  föltétele  a  rend. 

Ha  rendet  akarunk,  szükség : 

1-ször,  hogy  a  közdolgok  igazgatásába  egységet  hoz- 
zunk be; 

í-szor,  hogy  azon  hatóság,  melynek  a  rend  fentartása 
kötelességül  tétetett,  az  erre  szükséges  hatalommal  birjon. 

Minden  kifejlődés  és  haladás  első  föltétele  tehát  köz- 
pontosítás és  erős  kormány. 

De  a  haladáson  s  e  hon  anyagi  fejlődésén  kívül 
vannak  más  érdekeink  is.  Alkotmányos  szabadsággal 
birunk,  s  azt  meg  akarjuk  tartani ;  ha  tehát  egy  rész- 
ről a  kormány  hatalma  nevelésének  szükségét  általlát- 
juk, egyszersmind  a  kormány  oly  módoni  alakításáról 
kell  gondoskodnunk,  hogy  hatalma  nevelése  szabadsá- 
gunkra nézve  veszélyes  ne  legyen. 

E  czél  elérésére  én  a  kormányi  felelősségnél  egyéb 
eszközt  nem  ismerek,  s  így,  ha  az  iránt  kérdeztetem : 
mik  azon  föltételek,  melyeknek  elfogadása  nélkül  a 
reformot  lehetségesnek  nem  tartom,  rövid  válaszom  az, 
hogy  a  reform  hazánkban  csak  a  kormányzó  hatalom 
központosítása  s  vele  kapcsolatban  a  kormányi  felelős- 
ség életbe  léptetése  mellett  eszközöltethetik. 

Központosítás  és  felelősség !  —  De  tanácsos-e,  sőt 
szabad-e  reményeinket  oly  valamibe  helyezni,  mi 
minden    oldalról    annyi    ellenszenvet    gerjeszt,    mit    a 

kormány  s  e  hazának  legalább  tízezer  táblabírája, 
különböző  okból,  de  egyiránt  lehetetlennek  mond,  mi 
oly  idegenszerű  s  külföldies,  hogy  ha  elfogadtatik,  a 
magyar  alkotmányt  egész  eredetiségétői  megfosztaná  ? 
A  központosítás  Magyarországban  annyira  népszerűtlen 
eszme,  hogy  szinte  az  őrültségnek  egy  neme  szükséges 
honunk  kifejlődését  oly  valamitől  föltételezni,  minek 
létrehozását,  néhány  elméleti  emberen  kívül,  az  összes 
ország  ellenzi.  —  így  szóltak  s  szólnak  nézeteim  szá- 
mos ellenei.  Senki  sem  ismerheti  inkább  ez  ellenveté- 
seket, mint  én.  Több  két  évnél,  hogy  tettes  Kossuth 
Lajos  úr  a  Pesti  Hírlap  szerkesztéséről  lemondván, 
miután  e  lap  vezetése  Szalay  László  barátom  által 
eivállaltatott,  először  léptem  föl  e  nézetekkel  s  alig 
képzelhető  oly  okoskodás,  mely  azóta  hírlapok  útján, 
megyei  gyűléseken  s  magánbeszélgetés  közt,  elveim 
ellen  fel  nem  hozatott  volna.  Nézeteim  népszerűtlen- 
sége iránt  szintén  nem  élhetek  csalódásban;  ha  valaha 
kételkedtem  volna,  hogy  a  ki  népszerűség  után  vágyik, 
inkább  megtámadhat  száz  igazságot,  mint  egy,  a  több- 
ség által  elfogadott  előítéletet :  az  utolsó  években  tett 
tapasztalásaim  ez  állítás  valóságáról  meggyőzhetének. 
Hogy  elveimről  ennyi  megtámadás  után  is  nemcsak 
le  nem  mondék,  sőt  azokat  nem  is  módosítám,  egyedül 
onnan  van,  mivel  minden,  mit  ellenvetésül  hallék  s 
főleg  az  utolsó  év  tapasztalatai,  még  inkább  s  inkább 
meggyőztek  helyességökről ;  de  különben  sem  tartozom 
azok  közé,  kik  saját  meggyőződésük  kimondásától,  a 
sokaság  rosszaló  szava  vagy  barátok  ildomos  tanácsai 
által  visszatartóztatják  magukat.  —  Hogy  e  részben 
helyesen  cselekedtem,  azt  a  jövő  bizonyosan,  de  némely 
olvasóim  előtt  talán  az  is  be  fogja  bizonyítani,  ha  a 
főbb  okokat,  melyek  elveim  ellen  két  év  óta  felhozat- 
nak, czáfolataikkal  együtt  röviden  előadom. 

A  központosítás  és  felelősség  eszméi  a  lehető  leg- 
szorosabb összeköttetésben  vannak  egymással ;  majdnem 
határtalan  tudatlanság  vagy  rosszakarat  kívántatik, 
hogy  valaki  ne  lássa,  miként  nem-felelős  kormány 
mellett  a  közdoigok  központosítása  absolutismushoz 
vezet ;  kormányi  felelősségről  szólni  pedig  központosítás 
nélkül  képtelenség.  Részint  azért,  hogy  elveim  ez  által 


233 

még  népszerűtlenebbekké  tétessenek,  részint  talán,  mivel 
e  két  kérdés  hazánkban  ezelőtt  is  elválasztatott  egy- 
mástól, a  központosítás  és  kormányi  felelősség  külön- 
véve tárgyaltattak  s  legtöbb  ellenvetés  az  első  ellen 
irányoztatott.  Kövessük  mi  is  ez  utat  s  szóljunk  minde- 
nek előtt 

a  központosításról. 

A  központosítás  elleneinek  két  főosztálya  van. 

Egy  rész  a  központosítást  általán  véve  rossznak  tartja 
s  megyeszerkezetünkben  oly  valamit  lát,  mit  a  magyar- 
tól más  nemzetek  irigyelnek. 

Mások  nem  tagadják  jelen  szerkezetünk  hiányait,  sőt 
elismerik,  miként  a  haladó  pártnak  végczélja  csak  az 
lehet,  hogy  mi  is  életbe  léptethessük  azon  czélirányo- 
sabb  közigazgatási  formákat,  melyeknek  Európa  több 
népeit  birtokában  látjuk ;  de  a  pillanat,  melyben  e 
czélt  elérhetjük,  nézetök  szerint  még  távol  van  s  jelen 
szerkezetünk  hiányait  feltakarva,  most  szólni  központo- 
sításról nemcsak  idő  előtti,  hanem  káros  is,  mert  pár- 
tunkban szakadásokat  okozhat. 

Ha  azokra  gondolok  vissza,  mik  első  rendű  elleneim 
által  a  hosszú  vitatkozás  alatt  általánosan  minden  köz- 
pontosítás ellen  elmondattak,  maiglan  bámulok,  miként 
nem  győzték  meg  az  egész  világot  a  központosítás 
szükségéről.  Miután  Francziaországban  ezen  elv  túlzá- 
sig alkalmaztatott,  a  szabadsajtó  mellett  természetes, 
hogy  a  franczia  kormány  e  fő  elve  sokaktól  megtámad- 
tatott. Minden,  mit  a  franczia  ellenzék  valaha  a  köz- 
pontosítás ellen  mondott,  minden,  mi  Kotteck  és  Welcker 
Staats-Lexiconá-b&n.  státusférfiaink  e  bibliájában,  a 
municipalis  szerkezet  magasztalására  található,  elmon- 
datott ;  s  ámbár  Francziaország  túlzott  központosítását 
ajánlani  soha  eszem  ágában  sem  volt  s  ámbár  nem 
egyszer  megmutattam,  hogy  megyerendszerünk  munici- 
palis szerkezet  nevét  nem  érdemli,  a  külföld  példája  s 
tudósainak  egész  serege  mind  sorba  állíttatott  merész 
indítványaim  ellen.  A  Budapesti  ffirarfónaik  egy  e  lap- 
hoz méltó  dolgozótársa  ebbeli  lelkesedésében  annyira 
ment,  hogy  minden,  messze  földön  létező  bajokat 
Angliában  s  Walesben,  a  rebekaiták  és  chartisták  moz- 

galniait,  Francziaországban  a  socialismus  és  commu- 
nismus  létezését,  sőt  azt,  hogy  Németországban  a 
pálinkaivás  naponként  nagyobb  romlással  terjed  el  a 
nép  között,  az  országos  cselédrendszer  mindenütt  sike- 
retlennek  mutatkozik  s  hogy  a  gazdagok  és  szegények 
közötti  különbség  folyvást  nagyobb  jelentőséget  kezd 
magára  vonni,  mindezt  egyedül  az  ezen  országokban 
létező  központosításnak  tulajdonítja  s  a  magyart,  ha 
azon  bajoktól,  melyeket  Spanyolországban  túlvitt  köz- 
pontosítás idézett  elő,  őrizkedni  akar,  Amerika  és 
O-Connel  példái  követésére  inti ;  melyekből  láthatjuk, 
mennyire  vágyódnak  más  népek  azon  institutiók  után, 
miknek  mi  megyei  rendszerünk  által  már  birtokában 
vagyunk. 

E  czikket,  melyben  a  felhozottakon  kívül  még  sok 
más  szebbnél-szebb  politikai  tétel  foglaltatik  s  melynek 
a  Budapesti  Hiradób&n  megjelenését  sokan  talán  nem 
hiszik,  de  melyet  mindenki  megtalálhat  e  lap  :25  ik 
számában,  nemcsak  azért  hozam  fel,  hogy  belőle  olva- 
sóim a  központosítás  ellenei  egy  részének  politikai 
képességét  megítélhessék,  hanem  főkép,  mivel  e  czikk 
mindazokat  magában  foglalja,  mik  a  központosítás 
ellenei  által  nézeteik    mellett  felhozatnak. 

Mindezen  uraknak  taktikája,  kevés  kivétellel,  egyforma. 

Első  fogásuk  az,  hogy  megyei  rendszerünk  munici- 
pális  szerkezetnek  neveztetik  s  annak  ennélfogva  mind- 
azon tökélyek  tulajdoníttatnak,  melyeket  a  valóságos 
helyhatósági  rendszernél  feltalálunk. 

Továbbá,  mivel  úgynevezett  municipális  szerkezetünk 
nem  —  mint  más  országokban  —  tisztán  administra- 
tiv  intézet,  hanem  egyszersmind  alkotmányos  garan- 
tiáink  egyik  legerősbike  s  így  tisztán  administrativ 
szempontból  nem  Ítéltethetik  meg  helyesen :  az  adminis- 
trativ szempontot  azon  urak  egészen  mellőzik. 

Minden  municipális  szerkezetnek  szükséges  föltétele, 
hogy  azon  testület,  mely  szerinte  kormányoztatik,  egy- 
szersmind bizonyos  tekintetben  egy  nagyobb  testület 
kiegészítő  része  maradjon ;  mihelyt  e  függés  megszű- 
nik, az  úgynevezett  municipium  szabad  állománynyá 
válik.  Municipális  szerkezet  a  központosításnak  egy 
bizonyos  foka  nélkül    nem    képzelhető ;    nálunk  a  cen- 

tralisatió  s  a  municipális  szabadság  egymással  ellentétbe 
állíttatnak ;  s  ez  a  harmadik  fogás. 

A  negyedik  abban  áll,  hogy  a  megyei  szerkezet  min- 
dig csak  a  mennyiben  a  szabadságot  biztosítja,  a  cen- 
tralisatió  pedig  a  mennyiben  azt  veszélyeztetheti,  véte- 
tik tekintetbe.  Hogy  a  municipális  szerkezet  a  függet- 
lenség bizonyos  fokára  emelve  az  egyéni  szabadságot 
minden  más  institutiónál  inkább  veszélyezteti  s  hogy 
bizonyos  tekintetben  az  egyéni  szabadság  s  jogegyenlőség 
védelmére  hatalmasabb  eszköz  a  központosításnál  nincs, 
mind   elmellőztetik. 

Az  ötödik  s  talán  leghatályosabb  taktikus  műtét 
abban  áll,  hogy  a  tárgy  körül  minden  rendes  vita 
elkerültetik.  Ha  megyei  szerkezetünk  egyes  hibáiról 
szólunk,  a  rendszer  egész  complexusának  tökélyei  hor- 
datnak fel;  ha  ismét  azon  károkat  említjük,  melyeket 
az  egész  rendszer  honunkra  hozott,  e  szerkezet  egyes 
részei  magasztaltatnak.  A  jelenről  szólunk  s  elleneink  e 
szerkezet  egykori  hasznairól,  s  alkotmányunkna  káltaluk 
eszközlött  fentartásáról,  vagy  azon  eredményekről 
beszélnek,  melyeket  e  szerkezet  akkor  idézne  elő,  ha 
az  a  nemzet  minden  osztályaira  kiterjesztetnék,  s  a 
nemzet  már  elérte  volna  a  műveltség  azon  fokát,  mely 
után  törekszünk. 

Végre  még  a  nemzet  geniusa  s  alkotmányunk  szel- 
leme hozatnak  fel  ellenünk ;  mondatik,  miként  minden 
nemzet  saját  modorában  akar  boldog  lenni  s  azért  nem 
más  népek  utánzásában,  hanem  saját  alkotmányunk 
kifejtésében  kell  keresni  üdvünket. 

Alig  van  talán  tárgy  e  világon,  melyet  ily  eszközök- 
höz nyúlva,  bebizonyítani  nem  lehetne.  Municipiumnak 
nevezve,  mi  nem  az ;  nemzetről  beszélve,  hol  csak  a 
nemesség  jogai  forognak  kérdésben ;  mellőzve  azon 
hatást,  melyet  megyéink  mint  a  közigazgatás  eszközei 
gyakorolnak ;  megfeledkezve,  hogy  hazánk  egy  nagy 
egész  s  nem  ötvenkét  kis  független  állomány ;  nem  is 
méltatva  figyelemre  e  kérdést:  vajon  a  nemzet  boldog 
lett-e  hát  eddig  saját  modora  szerint  s  azon  újítások, 
melyeket  alkotmányunk  kifejlődésének  nevezünk,  összefér- 
nek-e megyei  szerkezetünkkel?  —  ily  módon  okoskodva, 
főkép    ha    minden    ellenokra   gyanúsításokkal  felelünk, 

a  megyei  szerkezet  tökélyei  s  a  központosítás  veszélyei 
valóban  könnyen  bebizonyíthatók.  —  Ezt  mindenki 
átláthatja  ;  s  azért  fölösleges  volna  olvasóimat  ezen  okok 
czáfolatával  untatni.  Egy  van  a  központosítás  eddigi 
ellenei  között,  kinek  okait  hallgatással  nem  mellőzhe- 
tem s  pedig  nemcsak  a  kitűnő  állásánál  fogva,  melyet 
irodalmunkban  s  közéletünkben  elfoglal,  hanem  azért 
is,  mivel  okoskodásai  az  előttünk  fekvő  kérdésre  nagy 
világot  terjesztenek.  —    Ez  ellenünk  Pulszky    Ferenez. 

Nézetei  szerint  —  melyeket  az  18 45 -ki  Jelenkor  39-ik 
számában  előad,  —  »a  szabadság  fogalma  az  ó-  és  közép- 
korban egészen  más  vala,  mint  jelenkorunkban.  Az  ó-  és 
közép-kor  fogalma  szerint  a  szabadság  leginkább  abban 
kerestetett,  hogy  az  egész  nép,  vagy  annak  legalább 
tetemes  része,  közvetlenül  folyjon  be  a  közdolgok  igaz- 
gatásába. Az  új  korban  a  szabadság  leginkább  a  sze- 
mély- s  birtok-biztosságban  áll.  Ha  már  most  a  magyar 
alkotmányt  tekintjük,  azt  fogjuk  találni,  hogy  ebben  az 
ó-kori  szabadság  fogalma  uralkodik.  A  szabadságnak 
ezen  felfogása  meg  nem  egyezik  a  külföldön  divatozó- 
val ;  mi  a  szabadságot  a  közigazgatásban  való  személyes 
részvétben,  a  külföld  csak  tökéletes  személy-  s  vagyon- 
bátorságban  keresi ;  de  a  sors  legbecsesebb  ajándokának 
tekinthető,  hogy  az  ó-kor  szabadságróli  fogalma  nálunk 
magyaroknál  eddig  maradt  életben,  míg  az  egyéni  sza- 
badság korlátlansága  más  nemzeteket,  minő  az  angol  s 
franczia  például,  már  a  rabszolgaságnak  egy  új  nemé- 
hez vezetett ;  hogy  míg  más  nemzeteknél  a  pauperismus 
bajai  ellen  óvószerül  különösen  a  népnek  közvetlen 
befolyása  igényeltetik  a  közigazgatás  több  ágaiba,  addig 
nálunk  már  meg  van  alapítva  azon  rendszer,  megoldva 
századok  szokása  által  azon  kérdés,  melyet  más  nem- 
zeteknél csak  kard  fog  keresztülvághatnia 

Ezek  Pulszky  Ferenez  barátunk  nézetei  a  tárgyról. 
S  vajon  a  kérdést,  mely  a  központosítás  barátjai  s 
ellenei  között  fentorog,    lehet-e  tisztábban    állítani  fel? 

Ha  nem  létezett  is  oly  nagy  hasonlat  az  ó-  s  közép- 
kor szabadsági  fogalmai  között,  minőt  Pulszky  Ferenez 
feltesz,  bizonyos,  hogy  vannak  szempontok,  melyekre 
nézve  mindkettő  lényegesen  különbözik  az  újabb  kor 
szabadságróli  fogalmaitól. 

Az  ó-világ  közállománya  az  egyes  város,  melynek 
polgárai  birodalmukat  néha  messze  kiterjesztek,  de  a 
nélkül,  hogy  közdolgaik  kormányzásába  a  város  lakóin 
kívül  egyebeknek  befolyást  engednének.  Az  ó  kor  alkot- 
mányai ennélfogva  városi  szerkezetek,  s  ezért  csak  addig 
állandók,  míg  egy  városnak  lakóira  szoríttatnak.  Kóma 
példája  legvilágosabban  mutatja  ezt,  a  szabadság  veszte 
az  ó-kor  efeen  leghatalmasabb  állományában  azon  percz- 
ben  kezdődött,  melyben  a  római  polgárság  jogai  Olasz- 
ország más  népeire  kiterjeszttettek.  A  középkorban  más 
formák  alatt  hasonló  viszonyokat  találunk.  Egész  nem- 
zeteket akkor  csak  a  hadi  szerkezet  fűzött  össze ;  a 
háború  megszűntével  az  egyes  város  vagy  zászlós  vagy 
egyes  nemes  úgy  gondolkozott  magáról,  mint  legczél- 
szerűbbnek  látta.  Az,  hogy  egész  nagy  országnak  mil- 
liókból álló  népe  valamint  elleneinek  összesített  erővel 
ellenáll,  úgy  béke  idejében  közösen  igazgassa  közdol- 
gait, az  ó-  és  közép  korban  ismeretlen  eszme  vala  s 
felfogásunk  szerint  épen  ezen  eszme  uralkodásának 
köszönhetjük,  hogy  korunk  a  régieket  mindenben,  mi 
békés  kifejlődés  által  elérhető,  annyira  meghaladta.  Az 
ó-világ  és  középkor  a  polgári  jogok  gyakorlatát,  mint 
kiváltságot,  csak  a  nép  egy  részére,  csak  bizonyos  osz- 
tályokra szorítá,  míg  minden,  ezekhez  nem  tartozó 
ember,  rabszolgák  vagy  jobbágyok  nevezete  alatt,  min- 
den jogból  kizáratott.  Korunkban,  Amerikát  kivéve, 
—  hála  a  keresztyénség  áldó  befolyásának !  —  a  sza- 
badságot csak  bizonyos  osztályok  vagy  népfajok  számára 
senki  sem  meri  többé  követelni. 

Mi  a  régiek  által  szabadságnak  neveztetett,  nem  egyéb 
azon  hatalomnál,  melyet  egyes  osztályok  az  egész  nép 
fölött  gyakoroltak,  azaz  minden  szabadságnak  valódi 
ellentéte,  s  hogy  ez  értelemben  a  magyar  szabadság 
csakugyan  az  ó-  és  középkor  eszméje  szerint  idomítta- 
tott, nem  fogja  tagadni  senki.  Igen,  alkotmányunk  nem 
az  uj-,  hanem  a  középkor  szabadsági  fogalmain  alap- 
szik ;  s  azon  kérdésnek  eldöntése  :  kell-e  központosítás- 
ról gondoskodni,  körülbelől  azon  másik  kérdés  meg- 
fejtésétől függ:  megelégszünk-e  jelen,  középkori  álla- 
potunkkal, vagy  az  újabb  kor  tágabb  alapokra  épített 
szabadsága  után  vágyódunk?  —  Ki  a  magyar  nép  alatt, 

melynek  javáért  életét  áldozná,  mint  Verböczynk,  csak 
a  nemességet  érti,  kinek  szabadság  utáni  vágyát  kielé- 
gíti, ha  néha  az  éven  át  egy-egy  választáson  vagy 
megyei  gyűlésen  részt  vehet,  hol  a  nemesség  az  adózó 
nép  előfogatain  behozatva,  közvetlen  befolyásával  azt 
végzi,  hogy  a  közterhekben  részt  ne  vegyen,  hol  félre- 
csapva a  kalapját,  büszkén  a  szent  korona  tagjának 
érezheti  magát,  s  a  mennyiben  engedi  az,  ki  borral 
tartja,  szabadon  kiáltozza  a  légbe  határozatait,  »ein 
nützliches  Volk  (mint  Luther  mondja)  alles  zu  ver- 
zehren  was  auf  Érden  ist,  und  dafür  ihre  Beschliisse 
in  die  Luft  zu  rufen  für  die  Langeweile*,  —  az  ám 
ellenezzen  minden  központosítást,  ragaszkodjék  jelen 
megyei  szerkezetünkhöz,  —  institutiót,  mely  középkori 
állapotainkat  biztosabban  fentartaná,  mint  ez,  nem 
találhat ;  de  ki  nem  kiváltságok-,  hanem  jogokért  lel- 
kesedik, ki  minden  vágyában  s  meggyőződésében  az 
újkor  fia,  ne  hígye,  hogy  e  vágyakat  valaha  teljesülni 
látandja,  míg  alkotmányunk  az  ó-  és  középkor  szabad- 
sági fogalmainak  fog  megfelelni. 

Mennyivel  többet  gondolkozom  jelen  helyzetünk  fölött, 
annál  inkább  bámulok  azon  ellentéteken,  miket  magam 
körül  látok.  Ha  a  czélokat  tekintjük,  mik  után  törek- 
szünk, senki  nem  tagadhatja  bátorságunkat.  Kiterjeszt- 
jük kezeinket  minden  után,  mit  a  műveltség  mezején 
legtovábbra  haladt  népek  szabadság  s  anyagi  kifejlődés 
tekintetében  elértek ;  azt,  mi  után  más  népek  százado- 
kig törekedtek,  mi  merészen  kitűzzük  a  jövő  évtized 
feladatául.  S  ez  jó  és  helyes.  Nagyon  hátramaradtunk, 
s  azért  csak  minden  erők  megfeszítése  által  érhetjük 
utói  szomszédainkat.  Mint  az  egyesnek,  úgy  a  népnek 
is  sokat  kell  akarni,  hogy  csak  a  középszerűségig  is 
fölemelkedhessek.  De  ha  a  czélok  kitűzésében  ennyi 
bátorságot  látunk,  nem  kell-e  bámulnunk  azon  gyáva- 
ságon, melylyel  kifejlődésünk  eddigi  eszközeihez  ragasz- 
kodunk, miután  azokat  rég  sikerteleneknek  tapasztal- 
tuk is?  —  Kisértse  meg  valaki  s  hozza  indítványba 
az  általános  szavazási  jogot  (vote  universel)  s  pedig 
oly  kiterjedésben,  minőben  az  a  Schweitz  kisebb  can- 
tonaiban  divatozik ;  kívánjon  sajtószabadságot,  melyet 
büntető  törvények  sem  korlátom ak,  —  s  teljes  meggy ő- 

ződésem  szerint,  nem  fog  pártolók  nélkül  maradni ; 
csak  megyei  szerkezetünket  ne  bántsa  ;  ha  ennek  meg- 
változtatása kerül  szóba,  a  legmerészebb  újító  ijedten 
elhallgat,  s  széles  Magyarország,  hol  a  haladás  emberei 
évek  óta  többségben  vannak,  egy  roppant  conservativ- 
táborrá  változik  által. 

Ne  bántsuk  megyei  szerkezetünket,  ez  az,  minek  alkot- 
mányunk eddigi  fentartását  köszönhetjük ;  az  Istenért ! 
ne  csináljunk  politikai  kisérleteket ;  gondoljuk  meg, 
hogy  más  népek  példáját  utánozni  veszélyes,  főkép 
nekünk,  kik  keleti  faj  lévén,  más  európai  népektől 
oly  lényegesen  különbözünk,  s  megyei  szerkezetünkben 
oly  institutiót  birunk,  mely  egészen  nemzeti  geniusunk- 
ból  fejlődött,  s  máshol  is  —  minek  példája  Amerika  — 
a  legnagyszerűbb  eredményekhez  vezetett.  Ily  okosko- 
dásokkal lépnek  fel  a  haladás  barátai  minden  közpon- 
tosítás ellen ;  mintha  bizony  az,  hogy  megyei  szer- 
kezetünk alkotmányunknak  egykor  biztosítéka  volt, 
bizonyíthatná  annak  czélirányosságát  a  jelen,  egészen 
megváltozott  körülmények  között.  —  A  középkorban 
a  katona  vaspánczélba  öltözött ;  a  földesúr  biztosságát 
magas  várában  elzárkózva  keresé ;  a  pánczél  s  fellegvár 
a  biztosságnak  egykor  czélszerű,  sőt  egyetlen  eszközei 
valának,  s  miért  hagyattak  el,  miért  tartatnék  őrültnek, 
ki  századunkban  e  szokások  újonnan  életbe  léptetését 
indítványozná  ?  Nemde  azért,  mivel  a  kor  megváltozott 
s  egészen  új  viszonyokban  élünk  ?  —  Epén  azon  oknál 
fogva  tehát,  mely,  midőn  alkotmányunkról  szólunk,  el 
nem  fogadtatik,  noha  senki  nem  tagadhatja,  hogy  alkot- 
mányos szempontból  azon  kor  között,  melyben  csak  a 
régi  kiváltság  fentartását  tűztük  ki  czélul,  s  a  jelen 
között,  mikor  minden  tekintetben  haladni  akarunk, 
nincs  semmi  hasonlat. 

Az  Istenért !  ne  csináljunk  kisérleteket !  —  Ig©n<  de 
hát  ha  jelen  megyei  szerkezetünkben  oly  institutióhoz 
ragaszkodunk,  mely  a  haladással  össze  nem  fér  :  nem 
kisérlet-e  ez  is?  S  pedig  annyival  veszélyesebb,  mivel 
ennek  eredményére  nézve  más  országok  példája  előttünk 
nem  áll.  A  megyei  szerkezet  barátai  tagadják  ezt  s 
Anglia,  főkép  Amerika  példáira  szeretnek  hivatkozni, 
hol  a  municipális  szerkezet  üdvös  eredményekhez  vezet. 

E  hivatkozások  látszó  helyessége  csak  abban  fekszik, 
hogy  megyei  rendszerünk  municipális  szerkezetnek  nevez- 
tetik, mi,  a  mint  megmutattam,  csak  a  fogalmak  óriási 
összezavarása  mellett  történhetett ;  s  ki  akár  Anglia, 
akár  Amerika  politikai  életét  csak  felületesen  ismeri  is, 
meggyőződhetik,  hogy  megyei  szerkezetünkhöz  hasonló 
szörnyeteg-institutió  ez  országok  egyikében  sem  létezik  ; 
sőt  épen  ez  országok  példája  mutatja  a  központosítás 
szükségeit. 

Mik  Angliában  az  utolsó  időben  történtek,  újabb 
emiékezetben  vannak,  hogysem  azokról  hosszasabban 
kellene  szólanom;  ha  Anglia  kifejlődését  az  utolsó  idő- 
ben tekintjük,  ez  alkotmányos  népek  elsejét  s  iegjóza- 
nabbikát  lépésről-lépésre  látjuk  haladni  a  közigazgatási 
központosítás  felé.  —  Mi  a  központosítást  Amerikában 
illeti,  e  tárgyról  Tocqueville  híres  munkájában  így  szól: 
»Az  Egyesült-statusokban  a  gouvernementalis  közpon- 
tosítás a  legnagyobb  mértékben  létezik.  Könnyű  volna 
megmutatni,  hogy  a  nemzeti  hatalom  ott  inkább  köz- 
pontosított, mint  Európa  monarchiájának  bármelyiké- 
ben. Nemcsak  hogy  minden  statusban  csak  egy  testület 
létezik,  mely  törvényeket  alkothat,  de  még  a  megyék 
vagy  grófságok  számos  gyülekezeteinek  összehívása  is 
elkerüitetett,  nehogy  ily  számos  gyülekezet  felhíva  érezze 
magát,  kilépve  tisztán  igazgatási  köréből,  a  kormány 
akadályozására.  Amerikában  minden  egyes  status  tör- 
vényhozása előtt  nincs  semmi,  mi  annak  ellentállhatna, 
hatáskörének  egyedüli  határa  —  tulajdon  akarata. « 

Igen  ;  de  nem  vagyunk-e  mi  a  kelet  népe,  Európa 
s  Amerika  minden  népfajától  egészen  különböző,  mely 
institutióiban  amazokat  már  nemzeti géniusánál  fogva  sem 
követheti  ?  Eendes  dolog,  mindenben,  mit  magunk  körül 
látunk,  követni  akarjuk  a  nyugotot ;  nekünk  ugyanazon 
szabadság  s  egyenlőség  kell,  mi  hasonló  sajtószabadsá- 
got, hasonló  ipart  és  kereskedést,  hasonló  közlekedési 
eszközöket  kívánunk ;  törvényszékeinknél  be  akarjuk 
hozni  az  esküdtszékeket,  törvényhozásunkban  a  nép- 
képviseletet ;  ha  valaki  azt  állítaná,  hogy  mindezen 
dolgok,  mint  a  nyugoti  művelődés  eredményei,  nemzeti 
géniusunkkal  össze  nem  férnek,  sértve  éreznők  magun- 
kat ;  csak  ha  azon  eszközökre  figyelmeztetünk,  melyek 


241 

által  más  népek  kifejlődésök  ezen  fokára  értek  :  akkor 
jut  eszünkbe  keleti  származásunk,  akkor  állunk  elő 
nagy  okunkkal,  hogy  megyei  szerkezetünkkel  fel  nem 
hagyhatunk,  s  pedig  azért  nem,  mert  keleti  géniusunk- 
ból  fejlődött.  Mintha  bizony  egész  alkotmányunkban  csak 
a  legkisebb  részlet  volna,  melyet  nem  nyugoti  szom- 
szédinktól vettünk  át  ? !  Ha  a  külföld  utánzása  nevet- 
séges, miért  nem  jutott  ez  akkor  eszünkbe,  midőn 
eltökélve  magunkat  a  haladásra,  minden  egyes  indít- 
ványnál a  külföld  példáját  tűztük  ki  magunknak  ?  Én 
legalább  az  eredetiség  igen  furcsa  nemét  látom  abban, 
ha  valaki  ugyanazon  czél  felé  törekedve,  mint  mások, 
az  által  akarja  kitüntetni  magát,  hogy  e  czél  elérésére 
a  járt  út  helyett  egy  még  meg  nem  kisértett,  sőt 
minden  valószinűség  szerint  járhatatlan  ösvényt  választ 
magának. 

Mindezek  világosabbak,  hogysem  most,  miután  a 
sajtó  hosszabb  ideig  jelen  szerkezeteink  hiányainak 
leleplezésén  működik,  még  sokan  lennének,  kik  megyei 
szerkezetünkről  az  előbb  szokásban  volt  magasztaló 
dithyrambusokban  szólnának,  vagy  a  központosítást 
általán  véve  elleneznék.  A  törvényhatósági  rendszer 
józan  baráti  e  rendszert  helyesen  csak  addig  kívánhat- 
ják fentartani,  míg  jobb  rendszer  által  fölöslegessé  téte- 
tik ;  de  azért  azoknak  eljárása,  kik  hazánkban  a  köz- 
pontosítás mellett  nyilatkoznak,  nem  kevésbbé  hibás. 
Minek  szólni  törvényhozási  központosításról  s  parla- 
menti kormányról  már  most,  hol  e  czélok  elérése  még 
oly  távol  fekszik  ?  Minek  gyengíteni  megyei  szerkeze- 
tünket hibáinak  kiemelése  által,  mielőtt  más  alkotmá- 
nyos garantiákra  szert  nem  tehetünk  ?  Tökéletesítsük 
megyei  szerkezetünket,  s  ezen  úton  igyekezzünk  azon 
javításokat  életbe  léptetni,  melyek  kifejlődésünk  jelen 
fokán  szükségesekké  váltak.  így  szól  politikai  elleneink 
nagyobb  része  a  jelen  pillanatban.  Nézeteik  szerint  jelen 
szerkezetünk  hibáinak  kiemelése  s  a  központosítás 
magasztalása  veszélybe  hozza  alkotmányunkat,  mi 
annyival  megbocsáthatlanabb  bűn,  miután  a  politikai 
vitatkozást  e  térre  átvinni  szükséges  nem  vala,  s  minden 
czélba  vett  haladás  kivihető,  habár  soha  a  centralisatió 
utált  neve  nem  említtetik  is. 

Mi  e  vádak  elsőjét  illeti :  ugyan  lehet-e  valaki,  ki 
őszintén  hinné,  hogy  a  megyei  szerkezet  vagy  akármily 
institutió,  ha  egyébiránt  jó  s  czélszerű,  népszerűtlenné 
tétethetik  csak  az  által,  hogy  hibái  kiemeltetnek ;  s  ki, 
ha  megyei  rendszerünk  népszerűtlenné  vált,  azt  komolyan 
néhány  magányosan  álló  író  egyszerű  okoskodásainak 
tulajdonítaná,  főkép  miután  ezen  egyének  működésének 
a  közvélemény  minden  előítélete  ellene  szegült  s  hideg 
okoskodásaikra  a  szenvedélyesség  minden  fegyvereivel 
feleltetett. 

Az  Erdélyi  Hiradób&n,  hol  e  vád  a  központosítok 
tanai  ellen  először  felhozatott,  Kovács  Lajos  czikkelyét 
azon  megye  állapotának  leírásával  kezdé  meg,  melyben 
a  közdolgok  vezetésében  egykor  maga  is  nagy  részt  vett. 
» Láttam  gyűlést  fegyveres  erő  által  szétveretni  —  úgy- 
mond ;  —  voltam  conferentiában,  hol  egyhangúlag 
kimondaték,  hogy  az  az  napi  gyűlésen  életem  forog 
veszélyben.  Voltam  gyűlésen,  hol  házunk  szétromboltaték, 
s  csak  egy  jó  emberünk  őrködése  s  kora  híradása  menté 
meg  életünket.  Voltam  számos  gyűlésen,  midőn  a 
féket  bontott  tömeg  vad  dulongásai  előtt  reményt  vesztve 
némult  el  az  intelligentia,  s  decretálták  nem  azt,  mire 
felhíva  voltak,  sem  nem  azt,  mit  vezetőik  akartak,  de 
épen  mi  eszökbe  jutott.  Láttam  gyűlések  helyén  bor- 
zasztó csatát,  sokszoros  halált  s  százakra  menő  sebesül- 
teket. Láttam,  miként  merült  el  minden  más  tekintet 
a  legparányibb  tárgy  vitatásánál,  egyedül  a  pártok  ereje 
mérközék  a  tusában.  Láttam  száz  ellenszegülést  a  megyétől 
világos  törvény  ellen ;  száz  feltámadást  egyesektől  a  megye 
ellen.  Hallottam  mondani:  »Mi  a  megye?  én  vagyok 
holnap,  ha  tetszik ! «  Szóval :  anarchiát,  minőt  csak 
Magyarhon  ismert  ily  alakban. «  —  S  midőn  a  megyei 
rendszer  pártolói  ez  annyira  magasztalt  institutióról 
magok  is  így  szólnak;  midőn  a  választási  kicsapongások 
utolsó  országgyűlésünkön  szóba  kerülvén,  mind  a  két 
tábla  termei  csak  megyei  szerkezetünk  visszaéléseitől 
hangoztak  vissza,  oly  visszaélésektől,  melyeket  már  a 
királyi  előadások  is  tűrhetleneknek  neveznek,  akkor  a 
megyerendszer  népszerűtlenítése  csak  a  központosítás 
barátainak  tulajdoníttatik!  A  megyerendszer  azon  buzgó 
barátai,  kik  a  mint  egyik-  vagy  másiktól  jobban  fizet- 

tettek,  a  haladás  mellett  vagy  vele  szemközt  ellentétben, 
meggyőződésüket  ólmos  botokkal  vívák  ki,  kik  a  leg- 
fontosabb ügyet  a  legparányibb  pártérdekeknek  feláldoz- 
ták, kik  a  megyét  oda  vezették,  hogy  világos  törvények- 
nek ellenszegüljön :  mindazok  nem  tettek  semmit  a 
megyerendszer  népszerűtlenítésére,  s  minden  ellenszenv 
oka  egyedül  azokban  fekszik,  kik  nem  tettel,  de  szóval 
figyelmeztetek  a  hazát  e  szerkezet  hiányaira  ?  Valóban, 
ha  a  tárgy  nem  volna  oly  szomorúan  komoly,  jó  ízűt 
nevethetnék  e  vád  fölött. 

Vagy  talán  azért  nem  kellene  még  most  közpon- 
tosításról s  kormányi  felelősségről  szólani,  mivel  ez  által 
a  haladó  párt  soraiban  szakadás  idéztethetik  elé  ?  Hogy 
a  Pesti  Hírlapnak,  midőn  az  a  központosítás  mellett 
nyilatkozott,  hatása  ez  vala,  az  tagadhatatlan ;  s  miért 
tegyük  ki  magunkat  a  veszélynek,  melyekhez  ily  szaka- 
dások vezethetnek,  midőn  a  czélt,  melyet  magunknak 
kitűztünk,  máskép  is  elérhetjük,  elérhetjük  a  nélkül, 
hogy  a  központosítás  elvül  kimondása  által  ellenszenvek 
ébresztetnének. 

Ez  egész  okoskodás  helyessége  attól  függ,  mennyiben 
való  azon  állítás,  hogy  kitűzött  czéljainkat  elérhetjük 
a  nélkül  is,  hogy  a  központosítás  elvül  kitűzetnék ;  s 
e  tekintetben  én  egészen  ellenkező  véleményen  vagyok, 
meg  levén  győződve,  miként  igen  sok,  a  kor  igényeiből 
és  szükségeiből  fejlődött  javítás  csak  annyiban  lehet- 
séges, mennyiben  a  hazánkban  jelenleg  divatozó  törvény- 
hatósági rendszertől  eltérünk.  Mennyire  osztják  e  néze- 
temet mások  is,  az  iránt  a  múlt  országgyűlésre  hivat- 
kozom, hol  mindazon  tárgyakban,  melyekre  nézve 
nagyobbszerű  újítások  történtek,  a  jelen  törvényhatósági 
rendszer  mellőzésével  a  törvényhozási  központosítás 
rendszere  fogadtatott  el  törvényhozóink  által.  így  az 
országos  pénztárra  nézve,  melynek  kezelése  egy,  a  felség 
által  kinevezett  s  az  összes  rendeknek  felelős  tisztviselőre 
bízatott ;  így  a  börtönök  elrendezése  iránt  készült  mun- 
kálatban, hol  a  főigazgatás  egy  a  helytartótanácshoz 
tartozó  s  az  országgyűlésnek  felelős  külön  osztályra 
bízatott. 

De  nem  bizonyitja-e  ez  legvilágosabban,  hogy  a  köz- 
pontosítási   elv    kimondása   nélkül    is    mindazon    ered- 

menyekhez  juthatunk,  melyeket  czélul  kitűztünk?  lm, 
utolsó  országgyűlésünk  elvben  a  megyei  szerkezet  épen- 
tartását  s  kifejtését  hirdeté  főczéljaként,  s  a  hol  szük- 
séges vala,  mégis  oly  indítványok  mellett  nyilatkozott, 
melyek  a  központosítás  elvének  kifolyásai  —  így  szól- 
nak ismét  elleneink.  —  En  utolsó  törvényhozásunk  ezen 
eljárásában  elveim  legszebb  igazolását  látám.  A  közpon- 
tosítás nem  tűzetett  ki  elvül,  sőt  az  összes  törvényhozás 
ünnepélyesen  ellentmondott  volna,  ha  valaki  által  azzal 
vádoltaték,  hogy  ezt  választá  munkálkodása  vezér- 
fonalául, s  mégis  legfontosabb  határozataiban  ezen  elvet 
alkalmazza ;  nem  akarva,  de  mintegy  ösztönszerűleg 
cselekszik  a  törvényhozás  így ;  s  mit  bizonyít  ez  annál 
egyebet,  mint  hogy  a  központosítás  elvének  elfogadását 
a  dolgok  természete  teszi  szükségessé?  De  vajon  jó  s 
czélszerű-e,  hogy  törvényhozásunk  a  nélkül,  hogy  egy 
bizonyos  elvet  kijelölne,  mintegy  öntudatlanul  járjon 
el  fontos  kötelességeiben  ?  En  azt  hiszem,  hogy  nem ; 
s  ki  az  utolsó  országgyűlés  munkálkodásait  figyelemmel 
követé,  alig  lehet  más  véleményben. 

Alig  van  nagyobbszerű  tárgy,  mely  a  múlt  ország- 
gyűlés alatt  fölvétetett,  hol  törvényhozóink  a  közpon- 
tosítást meg  nem  kisértették  volna.  De  mit  tapasztalunk? 
A  városok  statutarius  jogára  nézve  az  indítványoztatik, 
hogy  a  városi  statútumok  a  helytartó  tanácsnak  fölterjesz- 
tetvén, ez  legyen  ebbeli  eljárására  nézve  a  törvényhozás- 
nak felelős.  A  börtönrendszernél  a  középponti  hatalom  a 
helytartótanács  egy  külön  alkotandó  osztályára  bízatik, 
s  ez  tétetik  felelőssé;  az  országos  pénztárra  nézve  végre 
azon  rendszerhez  folyamodánk,  mely  szerint  a  kezelés 
és  felelősség  egy,  a  kormány  által  kinevezett  egyes 
személyben  központosíttatik.  De  e  bizonytalanság,  melyet 
a  törvényhozás  lépéseiben  észreveszünk,  ez  ingadozás  a 
testületi  és  egyéni  kormány,  testületi  és  egyéni  felelősség 
között,  nem  annak  következménye-e,  mivel  az  elv, 
melyet  a  törvényhozás  követett,  kitűzve  nem  volt  ? 
S  hány  tárgy  van,  melyre  nézve  törvényhozásunk  épen 
ellenkező  irányban  haladott !  Az  utolsó  országgyűlésen 
sok  indítvány  került  fel,  mely  a  megyei  rendszer  leg- 
buzgóbb  hívei  által  is  pártoltatott ;  ilyenek :  a  követi 
verificatiónak  országgyűlésen  való  tárgyalása;   az  éven- 

kénti  országgyűlés ;  a  házi  adó  maximumának  ország- 
gyűlésiig való  meghatározása ;  —  mindezeket  maga  a 
megyei  rendszer  érdeke  kivánja ;  —  de  miért  hozatott 
fel  hát  mégis  a  megyék  úgynevezett  autonómiája  ez 
indítványok  ellen?  Miért  buktattattak  meg  azok  épen  azon 
ürügy  alatt,  hogy  általok  a  municipális  szabadság  veszé- 
lyeztetik? Felfogásom  szerint  ennek  oka  csak  abban 
fekszik,  mivel  ez  indítványok  nem  a  megyerendszer 
kifolyásai,  s  így  miután  újabb  időben  hazánk  lehető 
kifejlődése  tisztán  a  megyei  rendszertől  váratott,  miután 
folyvást  a  központosítás  veszélyeivel  ijeszttettünk,  nem 
lehetett  föltenni,  hogy  oly  indítványok  találjanak  több- 
séget, melyek  egyenesen  ennek  részint  következményei, 
részint  előkészületei. 

Ha  megyei  rendszerünk  leghőbb  barátainak,  a  mint 
mondatott,  ez  indítványok  elfogadását  forrón  kell  vala 
óhajtaniok,  a  megyerendszer  hő  barátinak  egyszersmind 
át  kellé  látniok  azt  is,  hogy  a  központosítás  ellen 
zajogva,  ez  óhajtás  teljesülni  nem  fog,  s  hogy  mindezen 
üdvös  intézkedések  csak  azon  meggyőződésnek  lehetnek 
következményei,  miként  megyei  rendszerünk  egymaga 
honunk  kifejlődésére  nem  elégséges,  s  azért  oly  eszkö- 
zökről is  kell  gondoskodni,  melyek  által  bizonyos  köz- 
pontosítás eszközöltetik,  s  ez  az,  miért  én  szükségesnek 
tartom,  hogy  az  elv,  melyet  a  haladó  műveltség  reánk 
kényszerit,  minden  ellene  mutatkozó  ellenszenv  daczára 
is  végre  bevallassék.  Csak  így  szabadulhatunk  azon 
szinte  nevetséges  helyzetből,  melybe  egyrészről  megyei 
szerkezetünk,  a  másikról  az  által  jutottunk,  hogy  e  szer- 
kezettel egyenes  ellentétben  álló  újítások  mellett  nyi- 
latkozunk. E  nyilatkozatok  aztán  hasonló  körülmények 
közt  körülbelől  ily  értelemben  hangzanak  :  „Honfitár- 
saink !  Megyei  szerkezetünknél  nincs  a  föld  kerekségén 
tökéletesebb ;  terjeszszük  azt  minél  inkább,  tűrjünk 
inkább  akármit,  semmint  ennek  hatásköre  megszorít- 
tassék,  —  s  azért  a  követi  veriíicatiót  s  a  házi  adó 
maximumának  meghatározását,  mi  eddig  a  megye 
által  gyakoroltatott,  bízzuk  a  törvényhozásra,  a  statutarius 
jognak  szabjunk  korlátokat.  Honfitársaink !  Mindig 
ellenszenvet  mutattatok  minden  központosítás  ellen,  s 
ez    igen    szép  s    dicséretre    méltó    tőletek ;    maradjatok 

meg  ellenszenvetek  mellett  s  őrizkedjetek,  a  mennyire 
csak  lehet,  minden  központosítástól ;  a  közlekedési 
eszközök  iránt  azonban  határozzon  az  országgyűlés, 
azok  elkészítését  pedig  bízzuk  egy,  a  kormány  által 
kinevezett,  s  a  törvényhozásnak  felelős  egyénre,  kinek 
minden  egyes  megye  engedelmeskedni  tartozik."  Meg- 
lehet, hogy  egyes  indítványok  ellen,  ha  azok  ily  for- 
mában adatnak  elő,  kevesebb  ellenszenv  támasztatik ; 
de  bizonyos  az  is,  hogy  fontos  kérdéseknek  idegen 
felirás  alatti  átcsempészése  a  törvényhozás  méltóságához 
nem  illik,  s  hogy  ezen  eljárás  nemcsak  megyei  rend- 
szerünket,   sőt    egész    alkotmányunkat    veszélyeztetheti. 

Mi,  kik  a  megyerendszer  hiányai  iránt  nyiltan  szó- 
lunk, azzal  vádoltatunk,  hogy  alkotmányunkat  biztosí- 
tékaitól akarjuk  megfosztani.  De  hát  önök,  kik  az 
alkotmány  egyedül  lehető  biztosítékát  megyei  rendsze- 
rünkben keresik,  ugyan  mit  cselekszenek?  Meg  akarják 
tartani,  sőt  erősíteni  megyei  szerkezetünket,  nemde  ? 
Mi  nem  kételkedünk  szándékuk  tisztaságán ;  de  lássuk 
egyszer  a  módokat,  melyeket  önök  e  czél  elérésére 
választanak. 

Magyarország  nagy  átalakulás  korában  él ;  a  közélet- 
nek alig  van  ága,  melyben  változások  szükségesekké 
nem  váltak  volna ;  nézzünk  végig  az  indítványokon, 
melyek  önök  által  tétettek,  s  fontoljuk  meg  röviden, 
nem  azoknak  helyességét,  mert  hisz  azon  mi  nem 
kétkedünk,  de  azt,  mennyiben  egyeznek  meg  az  önök 
által  vallott  czéllal,  hogy  megyei  szerkezetünk  szűkebb 
korlátok  közé  ne  szoríttassék. 

Mindenek  előtt  a  népképviselet  kérdése  tűnik  sze- 
münkbe, melyet  a  haladási  párt  egyik  főkérdéseül 
tüze  ki. 

A  népképviselet,  mint  föntebb  láttuk,  a  megyerendszer 
tetemes  megváltoztatása  nélkül  nem  létesíthető ;  sőt, 
ha  mindazok,  mik  ott  mondattak,  el  nem  fogadtatná- 
nak is,  tagadni  nem  fogja  senki,  hogy  a  népképviselet 
legalább  azt  igényli,  hogy  a  megyei  gyűlésekben  csak 
szabadon  választott  képviselők  vehessenek  résztr  azaz 
hogy  ős  népgyűlésekről,  mely  név  egykor  annyira 
tetszett,  képviselői  gyűlésekké  változtattassanak  által. 

A    népképviselet    eszméje,    azon    gyakorlattal,    mely 

jelenleg  nálunk  létezik,  mely  szerint  nem  a  polgárok  bizo- 
nyos száma,  hanem  csak  egyes  törvényhatóságok  kül- 
denek a  törvényhozásba  követeket,  nem  igen  fér  össze ; 
azonban  mégis  képzelhető,  hogy  valamint  Angliában 
a  választói  jog  egy  bizonyos  census  mellett  mindenkire 
egyenlően  kiterjed,  azonban  egyes  városok  választói 
tetemesen  kisebb  számmal  levén,  mégis  ép  annyi 
követet  küldenek,  mint  más  sokkal  nagyobbak :  úgy 
nálunk  az  egyes  törvényhatóságok  között  a  törvényhozási 
befolyásukra  nézve  létező  arány  megtartatnék.  Mondom, 
a  népképviselet  ily  módoni  alkalmazása  lehetséges ; 
azonban  ha  a  haladó  pártnak  a  múlt  országgyűlésen 
felállított  programmját  tekintjük,  alig  gondolható,  hogy 
ez  szándékában  vala. 

Csak  a  városi  szavazatok  elrendezése  forgott  kérdés- 
ben, s  az  alsó  tábla  többségének  határozata  az  vala, 
hogy  az  egyes  városok  befolyása  lakosaik  száma  szerint 
határoztassék  meg,  s  hogy  nem  mindeniknek  egyenlő, 
hanem  a  legnagyobbaknak  tizenhatszor  nagyobb  nyoma- 
tékú szavazat  adassék,  mint  egyes,  választói  kerületek- 
ben egyesítendő  kisebb  városoknak.  Ez  által,  mint 
mindenki  látja,  a  haladó  párt  a  törvényhatósági  kép- 
viselet elvét  elhagyva,  a  valóságos  képviseleti  rendszer 
mellett  nyilatkozott ;  s  előbb-utóbb  ugyanez  elvet  lesz 
kénytelen  követni  megyéinkre  nézve  is.  Ha  Pest  váro- 
sának tízszer  nagyobb  törvényhozási  befolyás  adatik, 
mint  Eusztnak,  semmi  józan  ok  nincs,  miért  ne  adassék 
Pest  vármegyének  több  befolyás,  mint  Esztergomnak ; 
s  hová  lesz  jelen  megyei  szerkezetünk,  ha  ezen  elv 
egyszer  a  megyékre  alkalmaztatott? 

Törvényhozásunk  átlátta,  hogy  minden  reform,  mely 
csak  közjogi  kérdésekkel  foglalkozik,  örökké  meddő 
marad,  s  azért  oly  tárgyakra  is  kiterjeszté  figyelmét, 
melyek  közelebbről  az  egyes  polgárok  személyes  viszo- 
nyait illetik. 

Büntető  törvénykönyvünk  javítása  volt  az  első,  mi 
e  tekintetben  munkásságukat  kíváná.  S  mi  volt  e 
tekintetben  az  ellenzék  programmja? 

A  perbe  fogás  —  mely  most  nemesekre  nézve  a 
közgyűlést  illeti  —  perbe  fogó  esküdtszékre  (grand 
juryra)  bízatott. 

Az  Ítélet  hozása  —  mely  most  a  megye  által  válasz- 
tott vagy  a  főispán  által  kinevezett  bírákat  illeti  — 
esküdtszékre,  azaz  oly  bírószékre  bízatott,  mely  a 
megye  választásától  független. 

Az  ítélet  végrehajtása  —  mely  most  egészen  a  megye 
önkényétől  függ  —  az  országgyűlés  által  kidolgozandó 
tömlöczrendszer  által  vala  meghatározandó,  s  egy  különös 
helytartótanácsi  osztály  alakítása  indítványoztatott,  mely 
csak  a  törvényhozásnak  felelvén,  a  tömlöczrendszer 
pontos  megtartására  felvigyázni  s  az  egyes  megyéket 
arra  kényszeríteni  tartozzék. 

Ki  nem  emlékszik  a  közmunkák-  s  közlekedési 
eszközökre  nézve  épen  a  haladó  párt  által  tett  azon 
indítványra,  miszerint  minden  közlekedési  eszköz 
építése  iránt  az  elhatározás  a  törvényhozásra,  a  végre- 
hajtás egy,  a  felség  által  kinevezett  s  csak  az  ország- 
gyűlésnek felelős  egyénre  bízassék. 

Csak  a  főbbeket  említem ;  de  nem  hallgathatom  el 
azon  lelkesedést,  melylyel  a  szabad-községek  fontos  ügye 
az  ellenzék  által  felkaroltatott ;  s  bizonyosan  nem  ezt 
illeti  a  vád,  ha  nagyobb  községeink,  melyek  magokat 
az  úri  hatalom  alól  kiváltak,  még  jelenleg  is  minden 
saját  hatóság  nélkül  vannak. 

Ezek  valának  az  ellenzék  programmjának  főpontjai. 
Föltenni,  hogy  azok,  kik  ez  ügyek  mellett  felszólaltak, 
azoknak  létrehozását  nem  kívánták,  a  legnagyobb  balga- 
tagság vagy  rossz  lélek  volna  mindenki  részéről. 

Tegyük  fel,  hogy  ez  óhajtás  sikerül,  s  az  ellenzék 
programmja  elfogadtatik,  —  mily  hatást  gyakorland  ez  az 
annyiaktól  megtartatni  kivánt  megyei  rendszerre  ? 

Megyegyííléseink  a  népképviselet  elvének  elfogadása 
által  ős  népgyűlésekből  képviselői  gyűléssé  változtak ; 
az  utasításadási  jognak  gyakorlata  vagy  lehetetlenné 
vált,  vagy  az  országgyűlési  követek  kétfokú  választását 
teszi  szükségessé. 

A  büntető  perbe  fogásnak  joga  a  megyei  gyűléstől 
elvétetett. 

A  büntető  bíráskodás  legfontosabb  része  a  megyétől 
egészen  független  esküdtszékekre  bízatott. 

Magok  a  tömlöczök  mikénti  elrendezése  s  tartása 
már  nem  a  törvényhatóság  teendői  közé  tartozik. 

A  közmunkák  használata  s  közlekedési  eszközök 
elrendezése  iránt  a  megye  hatalma  megszűnt  s  való- 
ságos központosítás  hozatott  be. 

Minden  község,  mely  magát  megváltja  s  így  a  községi 
rendszer  gyakorlatába  jő,  a  megye  hatáskörét  szűkebbre 
szorítja. 

S  most  kérdem  olvasóimat :  volt-e  valaha  nagyobb 
önámítás,  mint  midőn  azok,  kik  felszólaltak  ezen  indít- 
ványok mellett,  melyeknek  mindenike  a  megyerendszer 
tetemes  megszorításához  vezet,  kik  évekig  küzködnek, 
hogy  azokat  életbe  léptessék,  kik  az  egyesülési  jogban 
a  szabadság  egyik  legfőbb  jótéteményét  tisztelik  s 
minden  közczélú  egyesületben  részt  vesznek,  noha 
minden  nagyobb  egyesület  azon  közéletnek,  mely  előbb 
kizárólag  a  megyében  működött,  egy  részét  fölemészté ; 
ha,  mondom,  azok,  kik  ezt  teszik,  egyszersmind  a 
jelen  megyei  szerkezet  legbuzgóbb  barátainak  nevezik 
magokat ;  kérdem,  élt-e  valaha  ember  nagyobb  csalódás- 
ban azoknál,  kik  újabb  időben  alig  tettek  indítványt, 
mely  nem  a  jelen  megyei  rendszer  megszorításához 
vezetne,  s  mégis  oly  határozottan  szólalnak  fel  azok 
ellen,  kik  e  rendszer  megváltoztatásának  szükségét 
kimondani  merészelék  ?  Volt  e  nagyobb  következetlenség 
—  bocsánatot  e  szóért  —  mint  azoké,  kik  a  védegylet 
s  iparegyesület  elrendezésében  is  minden  módon  köz- 
pontosítás után  törekedtek,  s  midőn  ez  elv  alkalmazása 
a  haza  közdolgaira  nézve  követeltetik,  azt  károsnak  és 
veszélyesnek  hirdetik,  mintha  nem  volna  egy  nagy 
védegylet  alkotmányunk  is,  mely  által  szabadságunkat 
őrizzük,  mintha  az  egész  haza  nem  volna  egy  óriási 
iparegyesület,  melyben  millió  polgár,  mindenik  saját 
körében,  a  haza  felvirágzásán  dolgozik? 

De  mi  ezen  eljárás  következménye  ?  Megyei  szerkeze- 
tünk, miként  azt  most  gyakorlatban  látjuk,  nem  fér 
meg  a  haladással.  Ennélfogva  szükségkép  számos 
oly  indítvány  tétetik,  melyeknek  elfogadása  által  a 
megyék  hatásköre  megszoríttatik.  Már  ha  azon  meg- 
győződésből indulunk  ki,  miként  megyerendszerünk 
indítványaink  elfogadása  által  gyengíttetik,  s  alkot- 
mányunk biztosítéka  maradhat,  reformjaink  eredménye 
csak    az   lehet,  hogy  egy  részről  alkotmányunkat  jelen 

biztosítékaitól  megfosztva,  semmiről,  mi  által  e  hiány 
pótoltatnék,  nem  gondoskodunk,  s  így  alkotmányunk 
valóban  minden  biztosíték  nélkül  fog  maradni. 

Ne  ámítsuk  magunkat,  a  törvényhatósági  rendszer- 
nek, melynek  alkotmányunk  fentartását  köszönhetjük, 
szintén  megvannak  külön  veszélyei.  Valamint  a  szer- 
fölötti központosítás  minden  egyes  erő  elnyomásához, 
úgy  a  törvényhatósági  rendszer,  ha  természetes  kifejlő- 
désében nem  akadályoztatik,  a  nemzeti  egység  feloszlásá- 
hoz vezethet,  minek  jelenleg  a  szerencsétlen  Schweitzban 
példáját  látjuk.  Kik  ezen  kételkednek,  nézzék  Erdélyt, 
s  mondják,  e  honnak  három  nemzetre  való  felosztása 
erőssé  tette-e  a  hazát?  Nézzenek  vissza  Erdély  történeteibe 
s  mondják :  ezen  elkülönzés  nem  hasonló  viszonyokból 
vette-e  eredetét,  mint  melyeket  helyhatóságainkban 
látunk  ?  Nem  kell-e  félnünk,  hogy  mi  Erdélyben  történt, 
mit  Horvátországnál  minmagunk  tapasztalunk,  tovább 
terjedve,  egyes  törvényhatóságainkat  is  mindinkább 
elválasztandja  egymástól,  míg  minden  egyes  megye 
külön  tervezve  közmunkáit,  statutarius  hatalmánál  fogva 
külön  kis  törvényeket  alkot  kis  körének,  s  hazánk,  mint 
Schweitz  jelenleg,  az  egységnek  még  külszínét  is  alig 
fogja  fentartani. 

Tekintsenek  vissza  elleneink  az  utolsó  országgyűlés 
tanácskozásaira,  s  mondják,  azon  ország,  melynek 
törvényhozói,  utasításaiknál  fogva,  vagy  valóságos  több- 
séggel, vagy  legalább  igen  nagy  kisebbséggel  kimondák, 
hogy  a  követek  verificatiójának  kérdése  nem  a  törvény- 
hozó test  teendőihez  tartozik,  s  az  országgyűlésnek 
évenkénti  összehívása  nem  kívánatos,  hogy  a  törvény- 
hozás az  egyes  törvényhatóságok  házi  adójának  maxi- 
mumát nem  határozhatja  meg.  mondjuk,  azon  ország, 
hol  mindezek  a  törvényhozás  körében  többségek  vagy 
majdnem  velők  felérő  kisebbségek  által  kimondattak, 
mindig  azon  motivatióval,  mert  ha  ezen  indítványok 
elfogadtatnának,  helyhatósági  szerkezetünk  csorbát  szen- 
vedne :  nem  jutott-e  azon  állapotba,  hol  minden  becsü- 
letes embernek  kötelességévé  válik  figjelmetessé  tenni 
honfitársait  a  fenyegető  bajra,  habár  tudná,  hogy  ez 
által  népszerűségeik  veszti  el,  melyet,  ki  becsületesen 
szerezte,  bizonyára  magasra  tart,  de  nem  annyira,  hogy 

érte  gyáván  meggyőződését  tagadná  el.  —  Szakadást 
okoztunk  a  pártban.  Igen,  de  minden  lépés,  melyet  akár 
nemzet,  akár  az  összes  emberi  nem  az  igazság  ösvényén 
tett,  nem  okozott-e  szintén  szakadásokat?  Hol  volnánk, 
ha  senki,  meggyőződését  követve,  pártjától  elválni  nem 
merészlene,  ha  senki  nem  érzené,  hogy  a  polgári  élet- 
ben magasabb  kötelességek  is  vannak,  mint  melyekkel 
valaki  pártja  iránt  tartozik. 

Es  ugyan,  ha  azon  irányt  tekintjük,  melyet  a  köz- 
vélemény már  is  vesz,  nem  valószínű-e,  hogy  nézeteim, 
bármi  népszerűtlenek,  midőn  azokat  néhány  barátom- 
mal először  kimondám,  végre  a  többség  által  el  fognak 
fogadtatni?  A  központosítás  ellenei  kétfelé  oszolnak. 

Első  sorban  állanak  azok,  kik  conservativ  nevezet 
alatt  minden  haladásnak,  legalább  annak,  mely  a  szabad- 
ság érdekében  czéloztatik,  ellene  mondanak. 

Velők  többnyire  ellentétben,  de  a  mennyiben  ellenünk 
lépnek  fel,  egy  értelemben  azok  állanak,  kik  a  megyei 
szerkezetet  az  ellenzék  leghatalmasabb  eszközének  tartják. 

Mi  már  conservativ  elleneinket  illeti,  önámítás  volna 
hinni,  hogy  e  párt,  míg  létezik,  alapelvünkre  nézve 
velünk  valaha  megegyezhetnék.  Ha  azok,  kik  a  szabad- 
ságnak lényege  helyett  csak  formáit  akarják  megtartani, 
törvényhozási  központosítás  és  parlamenti  kormány  ellen 
nyilatkoznak,  czéluk  kivívására  nézve  igen  jó  téren 
állanak,  s  eljárásuk  teljesen  okszerűnek  nevezhető. 
Nézzünk  végig  a  conservativ  párt  tudományos  tekin- 
télyein ;  alig  van  közöttök,  ki  nem  a  megyei  vagy 
tartományi  szerkezet  mellett  szólalna  fel,  a  status- 
tudományok nagy  restauratora,  X.  Károly  ministerével 
e  tekintetben  tökéletesen  egyet  ért,  s  nincs  közöttük,  ki, 
ha  már  alkotmánynak  lenni  kell,  a  provinciális  rendszert 
a  törvényhozási  központosításnál  sokkal  czélszerűbbnek 
nem  hirdetné.  S  igen  helyesen.  Alkotmányos  élet  ellen- 
zék nélkül  alig  képzelhető.  Ha  már  az  alkotmányos 
élet  az  egyes  tartományok  vagy  megyék  körébe  szorít- 
tatik,  a  kormány,  mely  minden  egyes  tartományban 
képviselője  által  egész  hatalmával  lép  föl,  mindig  csak 
az  egyes  tartomány  vagy  megye  ellenzékével  áll  szem- 
közt. Ily  viszonyok  alatt  a  kormány  egész  hatalma 
mindig    csak    az    ellenzék    egy    kis    részével    kénytelen 

küzdeni,  mi  által  hatalma  szükségkép  tetemesen  növel- 
tetik. A  mi  tehát  conservativ  elleneinket  illeti,  nem  is 
remélhetjük,  hogy  a  helyzet,  melyet  főelvünk  irányában 
elfoglaltak,  valaha  változni  fog. 

Egészen  máskép  áll  a  dolog,  ha  figyelmünket  azokra 
fordítjuk,  kik,  mint  a  haladás  buzgó  barátai,  majdnem 
minden  egyes  kérdés  iránt  velünk  tökéletesen  egyet- 
értenek, s  csak  alapelvünk  elfogadásától  vonakodnak. 
Való,  naponként  történnek  e  párt  legkitűnőbb  egyénei 
által  felszólalások  a  központosítás  ellen  ;  megyei  szer- 
kezetünk magasztaltatik,  azzal  vádoltatunk,  hogy  midőn 
a  nemzet  ezen  palládiumát  megtámadjuk,  az  egész  hazát 
veszélybe  hozzuk ;  de  nem  tétetnek-e  ugyanakkor,  ugyan- 
azok által,  kik  ellenünk  ekkép  felszólalának,  oly  indít- 
ványok, melyek,  mint  mindenki  láthatja,  egyenesen  a 
megyerendszer  tetemes  korlátozásához  s  alapelvünk 
következményei  elfogadásához  vezetnek?  Nem  történ- 
nek-e országgyűlésről-országgyűlésre  lelkes  felszólalások 
épen  e  párt  részéről  a  felelősség  mellett,  noha  ki  a  status- 
tudományokban nem  egészen  járatlan,  első  tekintetre 
láthatja,  miként  ez  központosítás  nélkül  képtelenség,  s 
miként  az,  ki  a  felelősség  mellett  felszólalt,  már  azon 
pillanatban  megyerendszerünk  fentartása  ellen  szavazott, 
s  más  szavakkal  ugyanazt  móddá,  mit  mi,  hogy  t.  i.  a 
megyerendszer  pótlék  gyanánt  csak  addig  tartandó  fenn, 
meddig  más,  hathatósabb  biztosítékokkal  nem  cserél- 
tethetik fel.  —  A  dolgok  ezen  állásában  valóban  nem 
felette  nagy  optimismus  szükséges,  hogy  azon  reményün- 
ket fejezzük  ki,  miként  azok,  kik  e  hazában  a  haladás 
zászlói  alatt  állanak,  velünk,  s  pedig  nem  sokára  alap- 
elvünkre nézve  is  kezet  fognak  fogni;  hisz  e  remény 
nem  más,  mint  azt  reményleni,  hogy  kik  indítványaink- 
ban megegyeznek,  egész  munkásságunk  alapelvét  végre 
el  fogják  ismerni,  s  miután  a  fogalmat  elfogadták,  a 
szótól,  melyben  az  mondatik,  nem  fognak  többé  irtózni. 

Hazánk  most  létező  ellenzékét  elveink  elfogadásától 
csak  az  tartóztathatná  vissza,  ha  csakugyan  bebizonyít- 
tatnék, miként  a  kormányi  felelősség,  mely  minden 
központosítás  első  feltétele,  hazánkban,  jelen  viszonyaink 
között  legalább,  kivihetetlen.  Fordítsuk  tehát  most 
figyelmünket  e  tárgyra. 

II.  FEJEZET. 
A  felelősségről  s  annak  akadályairól. 

Azon  kérdés  eldöntésére :  kivihető-e  a  kormányi 
felelősség,  talán  nem  minden  fontosság  nélküli,  na 
megvizsgáljuk,  mennyiben  törvényesek  ebbeli  követe- 
léseink. 

Megvallani  egy  részről,  hogy  a  kormány  felelősségét 
kivánva,  csak  törvényes  jogaink  életbeléptetését  köve- 
teljük, és  mégis  azt  állítani,  hogy  e  kivánatok  telje- 
sítése lehetetlen,  nem  más,  mint  ha  valaki  azt  állítaná, 
hogy  oly  közállományi  állapotban  élünk,  melyben  tör- 
vényeink teljesítése  lehetetlen,  s  az  alkotmány  sértése 
normális  állapottá  vált.  Nézzük  tehát  mindenek  előtt, 
mennyiben  fér  össze  a  felelősség  eszméje  fennálló  tör- 
vényeinkkel ? 

Annak  megmutatására,  hogy  a  kormányi  felelősség 
oly  institutió,  mely  alkotmányunk  szellemével  meg- 
egyezik, nem  azt  szükséges  megmutatnunk,  hogy  a 
közigazgatás  eldődeink  által  ugyanazon  formákban  gya- 
koroltatott, melyeket  napjainkban  más  alkotmányos 
nemzeteknél  találunk.  Azon  nemzeteknél  is,  hol  az 
alkotmány  lényegében  változásokat  nem  találunk,  a 
formákban,  helyzetek  s  a  különböző  műveltségi  fok 
szerint,  melyet  elfoglalnak,  tetemes  változásokat  talá- 
lunk, s  noha  nincs  nemzet,  mely  régi  formáihoz 
annyira  ragaszkodnék,  mint  az  angol,  mégis  könnyű 
volna  megmutatni,  miként  azon  formák,  melyek  sze- 
rint a  parlament  a  kormányt  számolásra  vonja,  aránylag 
nem  régen  fejlődtek  ki. 

ha  bebizonyíttatik,  miként : 

hazánk  minden  közdolgainak  vezetése  egykor  tör- 
vény szerint  kizárólag  magyar  s  így  törvényhozásunk 
alatt  álló  tanácsnokokra  bízatott ; 

hogy  a  legfontosabb  tárgyak  elhatározása  csak  ezen 
tanácsnokok  közbenjárásával  történhetett; 

hogy  ezen  tanácsnokok  a  törvényhozás  által  feleletre 
vonathatnak,  s  hogy  a  törvénytelenségek  büntetése 
törvény  által  világosan  kimondatott ; 

végre,  hogy  nemcsak  belviszonyainkban,  hanem  az 
ország  külviszonyaira  nézve  is  biztosítva  van  törvé- 
nyeink által  törvényhozásunk  befolyása;  — 

ha,  mondom,  mindezek  törvénykönyvünkből  bebizo- 
nyíthatók, nem  fogja  tagadni  senki,  hogy  a  felelősség 
lényege  eldődeink  által  biratott,  s  hogy  oly  formákat 
követelni,  melyek  által  e  jog  korunkban  alkalmazhatóvá 
váljék,  jogaink,  vagy  jobban  mondva  kötelességeink 
közé  tartozik. 

Mi  az  elsőt  illeti,  bizonyos,  miként  egy  alkotmányos 
jogunk  sincs  annyi  törvény  által  biztosítva,  mint  az, 
hogy  minden  közigazgatási  tárgyaink,  más  országok 
közdolgaitól  különválva,  kizárólag  magyarok  által  kezel- 
tessenek. Az  1608.  k.  e.  5.  czím  annyiszor  ismételtetett 
különböző  formákban,  1647-től  kezdve  a  magyar  kincs- 
tárnak függetlensége  annyiszor  tévé  törvényhozási  tanács- 
kozásunk főtárgyát,  hogy  erre  nézve  minden  hosszabb 
bizonyítást  szükségtelennek  tartottunk.  —  Eldődeink, 
kik  műveltség  s  főkép  tapasztalás  tekintetében  annyira 
mögöttünk  álltak,  jámbor ságukban  azt  gondolák,  hogy 
az  ország  érdekeit  nem  biztosíthatják  semmi  által 
inkább,  mint  ha  a  közdolgok  kezelése  kizárólag  magya- 
rokra bízatik ;  azonban,  úgy  látszik,  mégis,  mindezen 
optimismus  mellett,  ők  is  czélirányosnak  látták  előre 
gondoskodni  azon,  majdnem  képzelhetlen  esetekre, 
midőn  a  magyar  tanácsnok  hazája  érdekeit  idegen 
érdekeknek  alárendelné.  Innen  van,  hogy  miután  Ulászló 
I.  decr.  7  ik  czikkében  kimondatott,  miként  ő  felsége 
magyar  dolgokban  csak  magyar  tanácsnokokkal  élhet, 
—  ugyané  király  VI.  decretumának  7-ik  czikkében  a 
felelősség  megállapíttatik.  Hogy  pedig  ezen  biztosíték 
illusoriussá  ne  váljak,  a  VII.  decretum  2-ik  czikkelye, 
egészen  az  újabb  kor  fogalmai  szerint,  azt  rendeli, 
hogy  bizonyos  dolgok  csak  akkor  váljanak  érvénye- 
sekké, ha  cum  consensu  et  deliberatione  consilii  ordinati 
(azaz,  a  felelősség  alatt  álló  tanácsnokok)  közbejöttével 
történik.  S  vajon  mikor  változtak  meg  ezen  törvények, 
melyekben  a  kormányi  felelősség  elve  oly  világosan 
mondatik  ki,  mint  azt  a  XVI.  század  kezdetén  talán 
semmi  más  alkotmányos  nemzet  törvénykönyvében 
nem  találjuk ;  hol    van  az  időszak,   melyben  a  magyar 

nemzet  ezen  alkotmányosságából  folyó  jogáról  lemon- 
dott ?  Törvénykönyvünk  annyiban  hasonlít  a  bibliához, 
hogy  belőle  mindenki  azt  szokta  kiolvasni,  mit  leg- 
inkább keres  ;  de  mi  épen  e  tárgyat  illeti,  idézhetnek-e 
elleneink  csak  egyetlen  törvényt  is,  melyből  ily  követ- 
kezést vonhatnának  ? 

A  közjövedelmeknek  nincs  ága,  nincs  tárgya  a  köz- 
igazgatásnak, mely  nem  törvényhozásunk  rendelkezése 
alá  tartozott,  s  ugyanazért  már  az  1536  iki  49.  t.-cz. 
az  egész  ország  kormányzásának  központosulási  helyéül 
Pozsonyt  jelöli  ki,  s  csak  azért,  mivel  Buda  akkor 
még  Zápolya  kezeiben  volt.  A  törvényhozásnak  nem- 
csak az  ország  beldolgaira,  hanem  külviszonyaira,  a 
békekötésekre  s  hadizenésekre  való  befolyását  is  számos 
törvény  biztosítja.  Az  1608.  k.  e.  2-ik  czikktól  kezdve, 
hol  világosan  ezek  állnak :  Ne  sua  majestas  sine 
praescitu  et  consensu  regni  in  Hungária  vei  partibus 
adnexis  ullum  vei  bellum  moveat,  vei  militem  extra- 
neum  introducat  —  az  1791 -iki  65-ik  czikkelyig,  melyben 
a  nemzetnek  a  békekötések  körüli  törvényes  befolyása 
szintén  elismertetik,  számos  törvény  szól  e  jogunk  mel- 
lett. —  S  a  parlamenti  kormány,  melyet  követünk, 
nem  egyéb  oly  eszköznél,  mely  által  kétségbe  vehetlen 
jogaink  gyakorlata  lehetségessé  válik?  Senki  nem  tagadja 
a  jogot,  mely  szerint  a  magyar  azt  követeli,  hogy  saját 
módja  szerint  kormányoztassék,  de  ezen  jognak  nem 
szükséges  következéséé,  hogy  egyszersmind  jogunk 
legyen  magunknak  tudomást  is  szerezni  arról,  mi 
módon  kormányoztatunk  ? 

Követeléseink  törvényessége  annyira  világos,  hogy 
ezt  sokan  azok  közül  sem  tagadják,  kik  a  felelősséget 
kivihetetlennek  állítják.  Ha  egykori  törvényeink  elévülés 
által  erejöket  nem  vesztik  —  így  szólnak,  —  kétség- 
kívül követelhetnénk  felelős  kormányt.  De  ki  tehet 
róla :  apáink  elhanyagolták  kötelességeiket.  —  A  német 
közmondás  szerint,  a  sok  fától  nem  látva  az  erdőt, 
midőn  számtalan  egyes  sérelmekre  fordíták  egész  figyel- 
möket,  megfeledkeztek  azon  legnagyobb,  azon  óriási 
sérelemről,  mely  abban  áll,  hogy  hazánk  különvált 
alkotmányos  kormánynyal  nem  bir.  Most  az  elhanya- 
golás nem  orvosolható  többé  ;  a  kormány  soha  a  fele- 

lősség  elvét  elfogadni  nem  fogja  s  akármit  mondjunk 
s  tegyünk  ez  elv  mellett,  hasztalan  fáradunk. 

A  legkevesebb,  mit  a  birodalmi  kormányról  feltehe- 
tünk, az,  hogy  józan,  s  ön  érdekeit  ismerve,  azokat 
előmozdítani  tudja  is,  akarja  is ;  hogy  tehát  a  fenn 
előhozott  okoskodást  helyesnek  fogadhassuk  el,  szüksé- 
ges volna  mindenek  előtt  bebizonyítani,  miként  a  jelen 
állapot  fentartása  a  kormánynak  érdekében  fekszik. 

En  nem  hiszem,  hogy  valaki  találkozzék  e  világon, 
ki  e  tétel  bebizonyítására  elég  ügyességgel  birna. 

Összeköttetésünknél  fogva  a  birodalomnak  hazánk- 
ban két  nagy  érdeke  van. 

Az  első,  hogy  Magyarország  jóléte  a  lehetőségig 
kifejlődjék. 

A  második,  hogy  azon  erők,  melyek  e  kifejlődés 
által  támadnak,  a  birodalom  közczéljaira  munkásak 
legyenek,  s  Magyarország  egész  hatalma  minden  pilla- 
natban a  birodalom  s  hazánk  közös  czéljainak  meg- 
közelítésére használtathassék. 

Hogy  megyei  szerkezetünk  által  a  birodalom  ezen  érde- 
keinek elseje  nem  mozdíttatik  elő,  azt  a  tapasztalás  s 
maga  a  dolgok  természete  is  világosan  mutatja. 

Hogy  hazánk  minden  tekintetbeni  kifejlődését  vár- 
hassuk, szükséges,  miszerint  alkotmányunk  ne  csak 
egy  pár  százezerre  terjessze  áldásait,  hanem  —  mint 
gróf  Széchenyi  oly  szépen  monda  —  hogy  alkotmányunk 
sánezai  közé  e  nép  minden  osztályai  felvétessenek. 
Megmutattuk  már,  hogy  ez  jelen  megyei  szerkezetünk 
fentartása  mellett  lehetetlen. 

Az  anyagi  érdekek  kifejlődése  lehetetlen,  ha  a  bírói 
hivatal  úgy  nem  rendeztetik  el,  hogy  az  függetlenség 
által  a  közbizodalmat  nemcsak  megérdemelje,  de  birja 
is.  —  Miként  fogjuk  ezt  elérni,  ha  a  bírói  hivatal 
három  évről  három  évre  új  választás  alá  esik,  s  kizá- 
rólag nemes  választók  által  töltetik  be? 

Gyáripar  nem  fog  meghonosodni  ott,  hol  nemcsak  a 
legvagyonosabb  osztály  minden  adótól  ment,  de  még 
a  nem-kiváltságosakra  nézve  is,  a  mint  egy  vagy  más 
megyében  laknak,  a  legnagyobb  egyformátlanság  van 
adó  tekintetében,  miután  minden  megye  szabad  ön- 
kénye   szerint    határozza    meg   adóztatási  kulcsát,  s  ez 


257 

eljárásban  —  mint  a  tapasztalás  mutatja  —  egyes  osz- 
tályokat igazságtalanul  túlterhelhet. 

Kereskedést  akarunk?  Teremtsünk  elő  jó  s  olcsó  köz- 
lekedési eszközöket;  de  ismét  hogyan,  ha  a  főbb  köz- 
lekedési eszközök  készítését  s  fentartását  nem  veszszük 
ki  az  egyes  megyék  kezeiből? 

Szóval:  rend  kell;  mert  rend  nélkül  nem  lehetséges 
kifejlődésünk;  —  de  miként  legyen  rend,  hol  a  tiszt- 
viselők, kikre  annak  fentartása  bizatott,  csak  nagy 
tömegek  felvigyázata  alatt  állanak? 

Ha  megyéink  teendőit  mindezen  egyes  tárgyakra 
nézve  megszorítjuk,  annyira  meggyengíttetik  e  szerkezet, 
hogy  az  alkotmányunk  biztosítéka  többé  nem  lehet,  s 
ép  azért  az  alkotmányosság  minden  barátjai,  míg  az 
alkotmánynak  új  biztosítékok  nem  szereztettek,  soha 
ily  megszorításokba  belé  nem  egyezhetnek.  Ha  pedig 
megyei  szerkezetünket  mindezekre  nézve  régi  állapotában 
hagyjuk,  mi  által  válik  kifejlődésünk  inkább  lehet- 
ségessé, mint  az  eddig  volt?  —  Igen,  mint  eddig  volt. 

—  Önök,  kik,  mint  mondják,  a  tényéknél  okosabbak 
lenni  nem  tudnak,  s  az  érdekek  politikáját  meddő  con- 
jecturák  felszámításainak  áldozatul  adni  nem  akarják, 
ugyan  mondják  meg:  az  önök  által  annyira  magasztalt 
megyerendszer  eszközölte-e  hazánk  kifejlődését?  — 
Mondani  fogják,  hogy  az  csak  azért  nem  történt,  mivel 
a  megyék  jogaikkal  nem  éltek  a  legnagyobb  józan- 
sággal; de  ugyan  ki  biztosít,  hogy  ezerekre  menő,  nagy 
részben  műveltség  nélküli  s  elcsábítható  tömegek  ezentúl 
e  jogaikkal  a  legnagyobb  józansággal  fognak  élni?  Vagy 
talán  azon  kedves  szójárással  fognak  előlépni,  hogy  a 
megyei  rendszer  csak  azért  nem  működik  üdvösen,  mert 
mi,  az  ellenzék,    mi,    a  haladó  párt,    azt  megrontjuk? 

—  De  mindig  többségben  voltunk-e  mi?  Nincsenek-e 
megyék,  hol  a  dolgok  vezetése  egészen  önök  kezeiben 
van?  S  miért  látjuk  ugyanazon  eredményeket  most, 
mint  egy  tized  előtt,  egy  helyen  mint  a  másikon? 
S  önök  tőlünk  azt  kívánják,  hogy  azon  rendszerhez,  mely 
alatt  az  ország  kifejlődése  mindeddig  nem  sikerült, 
mely  ellen  e  szerint  minden  tény  szól,  bizodal- 
munk legyen,  főkép  miután  annak  hibáiról  elméletileg 
ép  úgy  meg  vagyunk  győződve,  mint  ha  a  tapasztalást 

Br.  Eötvös  :  Reform.  17 


258 

tekintjük.  Ha  tehát  áll,  hogy  Magyarország  minden 
tekintetbeni  kifejlődése  az  összes  birodalomnak  egyik 
legfőbb  érdeke,  meg  fogja  vallani  mindenki,  miként 
jelen  rendszerünk  fentartása,  mely  mellett  e  kifejlődés 
lehetetlen,  a  birodalomnak  érdekében  nincs. 

A  birodalom  második  érdeke,  mint  mondám,  az,  hogy 
a  birodalom  minden  pillanatban  számolhasson  hazánk 
egész  erejének  közremunkálására.  Es  ugyan  teheti-e  ezt 
a  jelen  pillanatban?  —  Ezen  organisált  szétdaraboltság, 
ezen  rendszeresített  rendetlenség  mellett,  melyet  alkot- 
mányunknak nevezünk,  a  magyar  egyesülhet  e  egész 
erejével  bármily  zászló  körül?  Segíthet-e  bárkit  hatal- 
mának egész  súlyával?  Hogy  hazánktól  ezt  remélhessük, 
arra  mindenek  előtt  szükséges  volna,  hogy  a  közigaz- 
gatás főbb  ágai  ugyanazon  kezekben  összpontosuljanak ; 
hogy  az  országosnak  nevezett  törvényhozás  csakugyan 
az  egész  ország  érdekeit  képviselje;  hogy  a  mit  végre- 
hajtó hatalomnak  nevezünk,  a  végrehajtásban  ne  legyen 
kénytelen  száz  részletes  ellentállással  küzdeni.  S  mind- 
ezen kellékek  nem  férnek  össze  megyei  szerkezetünkkel. 

S  hol  keressük  azon  bizodalmatlanság  okát,  mely 
nálunk  a  nemzet  s  kormánya  között  mindig  létezik  s 
létezni  fog  bármily  személyekből  alakíttassék  a  kor- 
mány össze?  Nem  egyes  személyek  iránti  ellenszenvnek, 
hanem  egyenesen  alkotmányos  szerkezetünknek  kifolyása 
az,  eredménye  annak,  hogy  alkotmányunk  biztosítéka  egy 
természete  szerint  administrativ  institutióba  helyeztetik, 
mi,  meggyőződésem  szerint,  nem  józanabb,  mint  ha 
valaki  a  szántóvetőnek  tanácsul  adná,  hogy  lehető 
megtámadások  ellen  ekevasával  fegyverkezzék  fel.  A  vas 
jó  fegyver  lehet,  csakhogy  ha  annak  használtatik,  szán- 
tásra nem  alkalmazható.  A  szántás  az  egyes  gazdának 
nem  szükségesebb,  mint  népeknek  a  jó  administratió ; 
ha  ennek  eszközei  védelmi  fegyverré  fordíttatnak,  ne 
bámulja  senki,  hogy  eredeti  czéljukra  nem  használ- 
hatók. 

Nem  azért  írok,  hogy  a  kormány  ellen  sokaknál  már 
úgy  is  létező  ellenszenvet  még  inkább  neveljem;  de  ha 
jelen  szomorú  állásunkat,  mely  a  megyei  szerkezet 
hibás  alkalmazásából  következik,  figyelemmel  tekintjük, 
ki    tagadhatja,    miként    az    egyedül    azon   ferde   állás 

következménye,  melyet  a  kormány  a  nemzet  irányában 
elfoglalt. 

Alkotmányos  nemzetnek  neveztetünk;  s  miután  kor- 
mányunk nem  felelős,  miután  mindég  és  mindenki  által 
arra  intetünk,  hogy  alkotmányunknak  megyei  rend- 
szerünkön kívül  nincs  egyéb  biztosítéka:  bámulhatni-e, 
hogy  elhanyagolva  minden  közigazgatási  tekintetet, 
megyei  szerkezetünket  mindenek  előtt  csak  alkotmányos 
biztosítékul  tekintjük?  Vagy  kívánhatja-e  valaki  tőlünk, 
hogy  minden  jogunkról  lemondva,  eldobva  alkot- 
mányunk biztosítékait,  egész  létünket  oly  hatalom  kezébe 
adjuk,  mely  törvényhozásunk  többségétől  független  s 
Istenen  kívül  senkinek  nem  számol  ? 

Vannak  s  pedig  számosan,  kik  a  megyékben  létező 
rendetlenséget  nagy  részben  a  magyar  kormány  elnézésé- 
nek s  folytonos  be  nem  avatkozási  rendszerének  tulaj- 
donítják. Nem  akarom  vizsgálni,  mennyire  következetes 
azok  eljárása,  kik  megyéink  autonómiáját  alkotmányunk 
egyedüli  biztosítékának  tartva,  a  kormány  be  nem  avat- 
kozási rendszerét  hibául  tulajdonítják;  de  kérdem, 
hiszi-e  bárki,  hogy  ha  a  kormány  ezen  rendszerétől 
eltér  s  semmit  el  nem  néz  s  mindenbe  beavatkozik,  ez 
által  ereje  n öveit etni  fog? 

A  végrehajtás  erőtlenségének  oka  hazánkban  azon 
bizodalmatlanságban  fekszik,  mely  minden  kormány 
ellen  létezik,  s  e  bizodalmatlanság  csak  növeltethetik, 
ha  a  kormány  az  egyes  megyék  benső  dolgaiba  beavat- 
kozva, ötvenkét  törvényhatóságban  naponként  új  har- 
czokat  vív.  E  bizalmatlanság  megszüntetésére  én  csak 
egy  módot  látok,  s  az  abban  áll,  ha  a  kormány  a  fele- 
lősség elvét  elfogadva,  a  létező  bizalmatlanságnak 
gyökereit  kiirtja.  Míg  ez  nem  történt,  hasztalan  sopán- 
kodunk a  felett,  hogy  a  haladás  iránya  czélszerüen 
csak  a  kormány  által  tűzethetik  ki,  hasztalan  panasz- 
kodunk a  megyék  bizalmatlansága  ellen,  mi  miatt  néha 
a  kormány  legczélszerűbb  rendeletei  ellenállásra  találnak, 
a  jelen,  mind  a  kormány,  mint  saját  erőtlenségünkhöz 
vezető  állapotnak  maradni  kell,  mert  hisz  alkotmá- 
nyunknak nincs  más  biztosítéka,  s  ha  Isten  választott 
népét  önmaga  arra  inté,  hogy  Egyptom  hústálait  a  puszta 
fáradságteli  szabadságával  cserélje  föl:   ki  veheti  rossz 

néven    a    magyarnak,    ha  őseitől   öröklött  szabadságát 
anyagi  jólétért  árúba  bocsátani  nem  akarja? 

Voltak,  sőt  vannak,  kik  a  kormány  hatalmát  csak 
az  alkotmányos  élet  elnyomásában  keresik;  voltak  és 
vannak,  kik  a  szabadságot  megmentve  gondolják,  ha  a 
kormánynak  akadályokat  gördítettek  elébe  s  azt  a  lehető- 
ségig gyöngítek.  —  Soha  Menenius  Agrippának  meséje, 
melyben  az  egész  népet  egy  emberi  testhez,  a  senatust 
gyomrához  hasonlítá,  nem  illett  inkább  senkire,  mint 
reánk.  Egy  rész  szívesen  megkötné  a  testnek  minden 
tagjait,  csakhogy  a  gyomor  szabadabban  emészthessen; 
a  másik  agyonéheztetné  a  gyomrot,  csakhogy  a  tagokat 
minden  kényszerítéstől  megmentse;  mintha  bizony  a 
gyomor-  és  testnek  nem  volna  egy  elválaszthatatlan 
élete;  mintha  a  nemzet  kormány,  vagy  a  kormány 
nemzet  nélkül  fennállhatna;  mintha  Montesquieunek  a 
három  hatalom  egyensúlyáról  felállított  elmélete  elmésen 
előadott  hamis  tételnél  egyéb  volna,  s  az  egyensúly, 
ha  csakugyan  eléretnék,  máshoz  vezethetne,  mint  stag- 
natióhoz,  mit  én  a  nemzetek  életében  minden  bajok 
legnagyobbikának  tartok. 

E  tespedés  oka  pedig,  teljes  meggyőződésem  szerint, 
az,  hogy  a  kormány  és  törvényhozás  nálunk  nem  egy- 
mást kiegészítő,  hanem  vetélkedő  hatalmaknak  tar- 
tatnak; minek  oka  ismét  abban  keresendő,  hogy  alkot- 
mányos törvényhozás  —  nem-felelős  végrehajtó  hata- 
lommal áll  szemközt,  s  így  szükségkép  azon  vetélkedés 
idéztetik  elő,  mely  alkotmányos  és  nem  alkotmányos 
hatalmak  között,  mióta  a  világ  áll,  mindenkor  létezett. 

Ha  akarjátok,  hogy  e  szomorú  állapot  megszűnjék, 
hogy  elenyészszen  azon  előítélet,  miszerint  az,  ki  előbb 
közbizodalomban  állott,  mihelyt  kormányi  hivatalt 
vállal,  apostatának  tartatik,  míg  mindenki,  ki  alkot- 
mányos jogaink  mellett  felszólal,  majdnem  a  királyi 
hatalom  ellenségének  neveztetik  ;  ha  akarjátok,  hogy  a 
nemzet  s  kormány  között  teljes  bizodalom  létezzék : 
adjatok  a  magyarnak  alkotmányos,  azaz  felelős  végre- 
hajtást, s  ha  mindig  leend  is  egy  kisebbség  törvény- 
hozásunkban, mely  a  kormány  nézeteit  nem  osztja,  a 
többségnek  hatalma  oly  erőt  fog  adni  kormányának, 
melyről  jelen  helyzetünkben  fogalmunk  sincs. 

A  felelősség  elvének  elfogadása,  mely  nélkül,  hacsak 
alkotmányunkról  lemondani  nem  akarunk,  megyei  szer- 
kezetünk szűkebb  korlátok  közé  nem  szoríttathatik, 
nem  kevésbbé  fekszik  az  összes  birodalomnak,  mint 
saját  magunknak  érdekében,  s  engem  épen  azon  viszo- 
nyok győznek  meg  leginkább  e  tétel  valóságáról,  melyek 
birodalmi  összeköttetésünkből  származnak. 

Azok  közé  tartozom,  kik  a  monarchiávali  összeköt- 
tetésünket nem  valami  malum  necessariumnak,  hanem 
oly  politikai  combinatiónak  tartják,  mely  az  európai 
statusrendszernél  és  geographiai  helyzetünknél  fogva  a 
monarchiának  nem  kisebb  hasznára  van,  mint  hazánk- 
nak. —  Oly  században,  hol  Európa  minden  népei  kis 
nemzet-töredékekből  nagy  státustestületekké  olvadtak, 
körülfogva  egy  szétbomló  s  egy  szüntelen  terjedő  biro- 
dalom által,  a  civilisatió  és  szabadság  határaira  állítva, 
hogy  mint  hajdan  valánk,  a  jövőben  is  a  nyugoti 
műveltség  őrei  legyünk  ;  a  magyar,  hogy  hivatásának 
megfeleljen,  nem  állhat  elkülönözve,  s  minden  lehető 
frigyesek  között  mi  nem  választanánk,  sőt  józanul  nem 
is  választhatnánk  mást,  mint  a  németet,  kihez  csatla- 
koznunk hatalma,  becsületessége,  s  leginkább  az  int, 
mivel  a  műveltséget  képviseli  s  velünk  egészen  hasonló 
érdekekkel  bir.  —  Ez  összeköttetésünkre  nézve  meg- 
győződésem. —  Hogy  azonban  ez  összeköttetésünkből, 
melyet  gróf  Széchenyi  vegyes -házassághoz  hasonlított, 
mind  a  monarchiára,  mind  hazánkra  a  lehetőségig  sok 
haszon  háramoljék,  szükség,  hogy  valamint  a  házas- 
társak, úgy  mi,  egy  uralkodó  ház  fejedelemsége  alatt 
egyesült  különböző  népek,  minél  inkább  meggyőződ- 
jünk, mikép  összeköttetésünk  csakugyan  mindnyájunk- 
nak érdekében  fekszik,  s  jelen  helyzetünknek,  felfogá- 
som szerint,  egyik  legfőbb  baja  épen  az,  hogy  e  meg- 
győződés elterjedése  általa  nehezíttetik. 

Meg  vagyok  győződve,  miként  a  birodalom  minden 
népe  az  uralkodó-ház  iránt  ép  annyi  hűséggel  viselte- 
tik, mint  mi  magyarok.  De  ha  a  népek  egymás  közötti 
viszonyait  tekintjük,  azok  nem  oly  barátságosak,  mint 
épen  a  birodalom  érdekében  kivánhatnók.  Az  örökös- 
tartományok, hazánk  adókiváltságait  látva  s  megfeled- 
kezve, hogy  az  egyenes  adó  az  adónak  csak  egy  nemét 


262 

teszi,  hazánkat  azzal  vádolják,  hogy  az  a  birodalom 
közös  terheiben  aránylag  részt  nem  vesz,  míg  mi,  s 
úgy  hiszem  joggal,  az  ellen  panaszkodunk,  hogy  a 
magyar  érdekek  a  tartományok  jólétének  feláldoztatnak  ; 
s  miben  fekszik  ennek  oka  ? 

Alkotmányunk  egyik  alaptörvénye  szerint  követel- 
hetjük, hogy  mi  magyarok  a  többi  tartományok  mód- 
jára ne  kormányoztassunk  ;  de  ha  a  felelősség  hiánya 
miatt  semmi  móddal  nem  birunk  magunkat  meg- 
győzhetni, hogy  ezen  törvény  megtartatott :  bámulhat- 
juk-e, ha  a  nemzetnél  kormánya  iránt  bizalmatlanságot 
találunk  még  akkor  is,  midőn  arra  semmi  valódi  ok 
nem  létezik  ;  míg  a  kormány,  tapasztalva  ezt,  mert  a 
bizalmatlanság  mindig  kölcsönös,  valamint  a  nemzet 
egy  része  által  azzal  vádoltatik,  hogy  alkotmányát  egé- 
szen elismerni  nem  akarja :  úgy  ezen  részt  azzal  vá- 
dolja, hogy  alkotmányánál  többet  kivan  ?  Minden 
bajunk  csak  e  bizalmatlanság  eredménye.  A  nemzet 
híressé  vált  vis  inertiaejében  keresé  biztosítékát,  s 
csakhogy  a  kormány  törvénytelenséget  ne  követhessen 
el,  azt  néha  törvényes  cselekvésében  is  gátolja.  A  kor- 
mány ellenben  a  vis  inertiae-nek  egy  más  neméhez 
folyamodik,  t.  i.  a  statusquot,  mely  senkinek  nem  ked- 
vező, a  lehetőségig  igyekszik  fentartani ;  s  ha  ezen 
helyzetet,  melyben  a  kormány  irányában  állunk,  tekint- 
jük, alig  hasonlíthatjuk  egyébhez,  mint  melyben  hypo- 
chondrikusokat  látunk,  kik  mindig  félve,  hogy  egész- 
ségűk megromlik,  annyira  vigyáznak  magokra,  annyit 
nélkülöznek,  hogy  őrzött  egészségűk  végre  a  legnagyobb 
betegség  minden  szenvedéseit  magában  foglalja.  — 
Ezen  helyzet  megváltoztatása  a  nemzetnek  mint  a  kor- 
mánynak, Magyarországnak  mint  az  összes  birodalom- 
nak egyiránt  érdekökben  fekszik.  Ki,  hogy  senki  által 
ne  kényszeríttessék  oly  valamire,  mit  tenni  nem  akar, 
mások  elől  elzárja  önmagát,  —  arról  nem  mondhatni, 
hogy  szabad ;  s  ki  inkább  nem  mozdul,  csak  hogy 
mozdulatairól  senkinek  ne  adjon  számot,  csalatkozik, 
ha  magát  függetlennek  hiszi.  Alkotmányunk  eddig  csak 
arról  gondoskodott,  hogy  a  kormány  s  nemzet  egymás 
jogkörébe  ne  vághassanak,  szükséges,  hogy  e  cselekvés 
korszakában    oly    institutiókra  tegyünk    szert,    melyek 

által  mind  a  kormány,  mind  a  nemzet  biztossá  tétet- 
nek, hogy  saját  jogkörükben  szabadon  működhetnek.  — 
Szükségünk  volt  talán  a  bizalmatlanságra,  hogy  alkot- 
mányunkat eddig  fentarthassuk,  de  hogy  az  kifejlőd- 
jék, s  a  nemzetre  nézve  haladásának  eszköze  legyen, 
most  bizodalomra  van  szükség  ;  mig  erre  nem  számol- 
hatunk, míg  a  kormány  s  nemzet  közötti  egyetértés 
normális  állapottá  a  rendszernél  fogva  nem  válhatik : 
addig  Magyarország  hatalma  a  birodalom  befolyásának 
mérlegét  a  kellő  irányban  növelni  nem  fogja ;  addig  a 
jelen,  az  összes  birodalomra  károsan  ható  állapot  fel 
fogja  magát  tartani.  S  ha  ez  áll,  ha  a  jelen  állapot 
megváltozása  csak  annyiban  lehetséges,  mennyiben  a 
megyei  szerkezet  pótlására  alkotmányunk  más  biztosí- 
tékokat nyer,  vagy  más  szavakkal,  ha  a  felelősség  elve 
választatik :  lehet-e  föltennünk,  hogy  azok,  kikre  a 
birodalom  érdekeinek  őrzése  bízatott,  ezeket  vagy  be 
nem  fogják  soha  látni,  vagy  mindig  fel  fogják  áldozni 
puszta  előítéleteknek. 

De  mit  használ,  ha  a  kormány  mindezt  belátja  s  a 
jelen  viszonyokat  meg  akarván  változtatni,  önmaga 
szívesen  el  akarná  is  fogadni  a  felelősség  elvét ;  hely- 
zete olyan,  hogy  ezt  nem  teheti.  —  így  okoskodnak 
elleneink  tovább  :  birodalmi  összeköttetésünk  úgy  hozza 
magával,  hogy  kormányunk  e  részben  saját  nézeteit 
nem  követheti,  s  pedig  azért  nem,  mivel : 

először,  miként  mi,  úgy  a  birodalom  egyéb  tarto- 
mányai is  joggal  követelhetik,  hogy  ők  is  saját  módjuk 
szerint  kormányoztassanak  ; 

másodszor,  mert  az  úgyis  létező  heterogeneitásokat 
nem  lehet  még  kiáltóbbakká  tenni; 

harmadszor,  mert  ha  Magyarország  kormánya  fele- 
lőssé tétetik,  az  összes  birodalom  úgyis  elég  nehéz  kor- 
mányzása lehetlenné  tétetnék. 

Mi  ezen  állítások  elsejét  illeti,  bizonyosan  senki  nem 
fogja  kétségbe  vonni  annak  helyességét,  csakhogy  nem 
igen  láthatom  által  a  jelen  esetben,  miként  hozathatik 
az  fel  ellenvetésül  egy  magyar  parlamenti  kormány 
ellen.  Birodalmi  összeköttetésünk  szükséges  következ- 
ménye, hogy  saját  ügyeinken  kívül  semmi  az  örökös 
tartományok  jóléténél    minket  inkább  nem    érdekelhet. 

Minden  józan  magyarnak  egyik  legfőbb  kivánata  csak 
az  lehet,  hogy  azon  népek  s  tartományok,  melyekkel 
birodalmi  kapcsolatban  élünk,  minél  inkább  gyarapod- 
janak, s  mert  ez  jó  kormány  nélkül  nem  lehetséges, 
hogy  az  örökös  tartományok  jól  s  czélszerün  kormá- 
nyoztassanak. Továbbra  e  tekintetben  érdekeink  nem 
terjednek  soha  ;  akár  a  jelen,  akár  más  politikai  for- 
mák legyenek  azok,  mik  alatt  az  örökös  tartományokat 
gyarapodni  látjuk,  arra  nézve  hazánk,  valamint  eddig, 
úgy  ezentúl  közönyös  fog  maradni,  akár  felelős,  akár 
mint  most,  nem-felelős  kormánynyal  bírjunk ;  sőt  a 
magyar  kormány  tökéletes  elkülönözése  e  részben  az 
örökös  tartományokra  csak  kedvezően  hathat,  bizonyos 
levén,  hogy  azok  saját  módjuk  szerint  akkor  fognak 
leginkább  kormányoztatni,  ha  kormányuk  hazánk  kor- 
mányától a  lehetőségig  tökéletesen  elválasztatik. 

Mi  a  második  nehézséget,  vagyis  azt  illeti,  hogy  a 
hazánk  s  az  örökös  tartományok  között  úgy  is  létező 
heterogeneitások  még  kiáltóbbakká  ne  tétessenek,  talán 
nem  ártana,  ha  a  most  létező  heterogeneitások  okai 
iránt  szólva,  megmutatnók,  miként  azok  soha  annyira 
nem  nőttek  volna,  ha  felelős  kormánynyal  birván,  e 
hon  érdekei  szüntelen  másoknak  nem  rendeltettek  volna 
alá  :  ha  szomszédinkat  figyelmesekké  tennők,  miként  e 
haza  téréit  ép  úgy  mívelve,  iparát  ép  annyira  kifejlődve, 
kereskedését  ép  oly  virágzó  állapotban  láthatnók  a 
Lajthán  innen,  mint  azon  túl ;  ha  azoktól,  kik  hazán- 
kat a  törökök  kiűzése  óta  kormányozák,  sáfárkodásuk 
iránt  mindig  számot  kérhettünk  volna.  Sokat,  s  mégis 
csupa  ellenmondhatlan  igazságokat  írhatnék  e  tárgyról, 
de    minek  ? 

Azon  panaszokat,  melyek  eddigi  kormányaink  ellen 
emeltetnek,  ki  szokta  törülni  a  censura,  de  a  puszta- 
ság, melyet,  ha  az  örökös  tartományokból  hazánkba 
térünk,  első  órában  észreveszünk,  a  föld  minden 
íróinál  érthetőbben  szól.  Hazánk  állapotának  egyéb 
commentárra  nincs  szüksége,  s  bár  senki  nem  ismeri 
inkább  mint,  én,  a  censura  korlátlan  hatalmát,  két- 
lem, hogy  a  világ  összes  censurái  egy  század  alatt 
mindazt  kitörülhetnék,  mit,  Magyarország  határain 
átlépve,    e    hon    hibás    kormányzásáról    egy    óra    alatt 

olvashatunk.  —  Csak  két  rövid  észrevételre  fogok  szo- 
rítkozni e  tárgy  körül. 

Először,  hogy  bármi  nagy  a  heterogeneitás,  mely 
hazánk  s  az  örökös  tartományok  közt  alkotmányos 
tekintetekben  most  létezik,  e  heterogeneitás  akkor, 
midőn  Magyarország  az  uralkodóház  kormánya  alá 
jutott,  sokkal  kisebb  volt,  általánosan  ismert  tény 
levén,  hogy  mind  Csehország,  mind  Ausztria  s  a  többi 
tartományok  rendéi  a  XVI.,  sőt  még  a  XVII.  század- 
ban is  tetemes  kiváltságokkal  s  törvényhozási  befo- 
lyással birtak.  Ha  már  a  cseh  s  ausztriai  rendek  jog- 
köre megszoríttathatott  a  nélkül,  hogy  mi  ez  iránt  jog- 
szerű panaszt  emelheténk,  ámbár  tagadhatatlan,  miként 
az  örökös  tartományok  és  köztünk  létező  heterogenei- 
tások  ez  által  növeltettek,  azon  ürügy  alatt,  mivel  ez 
által  a  hazánk  s  az  örökös  tartományok  között  létező 
heterogeneitások  neveltetnének,  józanon  azt  sem  elle- 
nezheti senki,  hogy  alkotmányunkon  változásokat 
tegyünk. 

Második  észrevételem  az,  hogy  a  legnagyobb  hetero- 
geneitás, mely  köztünk  s  az  örökös  tartományok  vagy 
a  világ  bármely  müveit  országa  között  létezik,  két- 
ségenkívül  közigazgatásunk  nyomorult  helyzetében  keres- 
hető. Ha  Magyarország  kormánya  felelős,  s  mi  ennek 
szükséges  következése,  mindazon  hatalommal  felruhá- 
zott, melylyel  más  alkotmányos  kormány  bir,  a  közöt- 
tünk létező  különbség  csak  a  törvényhozás  körébe 
szorul. 

S  térjünk  át  most  a  harmadik  nehézségre,  mely  az 
előbbieknél  kérdésen  kívül  sokkal  több  fontossággal 
bir,  s  nézzük,  vajon  a  parlamenti  kormány  behozása 
csakugyan  annyira  nehezítené- e  az  összes  birodalom 
kormányát,  mint  azt  némelyek  állítják. 

Tagadhatatlan,  hogy  oly  birodalmat,  melynek  egy 
része  alkotmánynyal  bir,  míg  a  többiek  fölött  a  kor- 
mány korlát  nélkül  gyakorolhatja  hatalmát,  nehéz 
kormányozni,  s  hogy  e  nehézség  a  nemzetiségi  különb- 
ségek által,  melyeket  birodalmunkban  találunk,  még 
nagyobbá  válik.  S  ha  például  alkotmánynyal  még 
nem  bírnánk,  én,  ez  ellenvetésnek  egész  súlyát  elis- 
merve, természetesnek  tartanám,  ha  alkotmányt    köve- 

telve,  arra  figyelmeztettetnénk,  miként  a  birodalom  kor- 
mányzását új  nehézségekkel  szaporítani  nem  lehet. 
A  dolgok  jelen  állásában  azonban,  midőn  alkotmá- 
nyosságunk senki  által  kétségbe  nem  vétetik,  s  a  tör- 
vényt, mely  szerint  a  tartományoktól  egészen  különböző 
kormányzási  rendszert  követelünk,  alaptörvényeink 
egyikének  nevezik,  midőn  szabadságunk  megtámadása 
—  mint  mondatik  —  senkinek  esze  ágában  sincs,  sőt 
a  kormány  is  csak  az  avita  constitutionis  compagesá- 
nak  fentartását  kívánja,  —  ily  körülmények  közt  e 
nehézség  elveszti  súlyának  nagyobb  részét. 

Nem  tőlünk  függ  azon  nehézségek  elhárítása,  melyek 
alkotmányos  s  nem  alkotmányos  országoknak  egy  biro- 
dalomban együttlétéből  támadnak.  Azért,  hogy  a  biro- 
dalmi kormány  tisztét  könnyebbítsük,  annyi  békekötés 
által  szentesített  alkotmányunkról  talán  csak  nem 
fogunk  lemondani,  s  az  előttünk  fekvő  kérdés  csak  az 
lehet :  vajon  a  birodalmi  kormányzás  nehézségei  nevel- 
tetnének-e, ha  jelen  rendszerünket  azzal  cseréinők  fel, 
melyet  Európa  minden  alkotmányos  népénél  elfogadva 
találunk?  S  ha  a  kérdés  így  állíttatik  fel,  az  egész 
nehézség  eltűnik. 

Minden  kormány  teendői  két  részre  oszlanak.  Van- 
nak tárgyak,  melyek  csak  az  ország  belviszonyait  ille- 
tik, mint  a  közigazgatás,  közoktatás,  igazságszolgáltatás, 
stb.,  s  mennyiben  az  ország  határain  túl  nem  terjed- 
nek, belügyeknek  neveztetnek.  Vannak  ismét  olyanok, 
mik  által  a  nemzetnek  más  nemzetek  irányábani  viszo- 
nyai határoztatnak  el ;  szóval  a  külügyek. 

Mi  a  nemzet  belügyeit  illeti,  a  kormány  ebbeli  fele- 
lőssége birodalmi  összeköttetésünkre  nézve  nemcsak 
nem  rossz,  hanem  egyáltalában  semmi  hatással  nem 
lehet ;  miután  az  elv,  hogy  Magyarország  más  tarto- 
mányok módjára  ne  kormányoztassék,  elfogadtatott,  s 
hazánk  egészen  különvált  kormányzó  testületekkel  bír- 
ván, az  ausztriai  tartományokra  nézve  egészen  közön- 
bös,  mily  elvek  szerint  rendeztetett  el  Magyarország 
különvált  végrehajtása.  Kétségkívül  érdekében  fekszik 
az  összes  birodalom  minden  tartománya-  sőt  minden 
egyes  lakójának,  hogy  Magyarország  jól  kormányoz- 
tassék ;  érdekében  fekszik,  hogy  közlekedési  eszközei  a 

lehetőségig  tökéletesek  legyenek ;  hogy  az  országban, 
melyben  kereskedésének  nagy  részét  űzi,  rend  legyen ; 
hogy  financziái  virágzó  állapotban  tartassanak ;  de  a 
mód,  mely  által  ez  eredmények  eléretnek,  az  összes 
birodalom  nem  magyar  lakosát  nem  érdekelheti,  legyen 
az  felelős  vagy  nem-felelős  kormány,  reá  s  jólétére 
nézve  ez  semmi  hatást  nem  gyakorolhat. 

Hazánk  belügyeire  nézve  a  felelősség  behozatala  az 
összes  birodalmat  sem  nehezebben,  sem  könnyebben 
kormányozhatóvá  nem  teheti.  Az  utolsó  országgyűlés, 
mely  több  fontos  tárgynál  a  felelősség  elvét  alkal- 
mazá,  e  részben  velünk,  úgy  látszik,  egyetértett. 
A  valódi  nehézség  csak  külviszonyainkra  nézve  létezik. 
Ezt  épen  nem  tagadom,  csakhogy  ez  már  jelenleg  is 
létezik,  miről,  úgy  látszik,  némelyek  lelkesedésökben 
megfeledkeztek.  Angliában  a  kormányi  felelősség  nincs 
különös  törvény  által  biztosítva,  s  az  csak  a  kormány 
és  törvényhozó  test  természetes  állásából  s  ez  utolsónak 
erejéből  fejlődött  ki.  A  kormány  felelőssége  külügyekre 
nézve  nem  annyira  egyes  törvények  következménye, 
mint  inkább  a  törvényhozás  által  gyakorolt  jogokból 
fejlődik.  A  kormány  a  külviszonyokra  nézve  alkotmá- 
nyos népeknél  is  igen  nagy  hatalommal  ruháztatik  fel. 
Hadat  izén,  békét  köt,  szövetségekre  léphet,  de  mind- 
azon segedelmek,  melyek  nélkül  e  külviszonyait  fel 
nem  tarthatná,  csak  a  törvényhozás  megajánlásától 
függenek.  Ez  a  külviszonyokra  nézve  alkotmányos 
nemzeteknél  a  felelősség  alapja.  Azon  törvényhozás, 
mely  az  adóról  s  a  fegyveres  erő  nagyságáról  határoz, 
bírja  mindazt,  mi  külviszonyokra  nézve  a  felelősség 
lényegét  teszi ;  s  ha  sokan  nagy  csudálkozással  azon 
tanakodnak :  mi  történnék,  ha  a  ministerium,  mivel  a 
magyar  törvényhozásnál  állandó  kisebbségben  maradt, 
lelépni  kényteleníttetnék,  csak  azt  nem  foghatom  meg, 
miért  nem  jutott  eszökbe,  hogy  az  oly  kormány,  mely 
ellen  a  magyar  törvényhozás  többsége  állandóan  nyilat- 
koznék, nehéz  időkben  most  sem  vezethetné  e  biro- 
dalom ügyeit ;  e  nehézség  jelen  viszonyaink  között  is 
előfordulhat.  Ha  ily  összeütközéseknek  még  lehetségét 
is  ki  akarjuk  kerülni;  ha  a  monarchia  biztosságára 
szükségesnek  tartjuk,    hogy  annak  közdolgai  oly  egyé- 

nek  által  vezettethessenek,  kik  ellen  a  magyar  törvény- 
hozás többsége  állandóan  nyilatkozik,  akkor  nem  elég, 
ha  a  felelősség  elvének  kimondását  ellenezzük,  hanem 
meg  kellene  fosztani  törvényhozásunkat  adó-  s  újoncz- 
ajánlási  jogától,  vagy  egyszerűbben  mondva,  meg  kel- 
lene szüntetni  alkotmányunkat,  mely,  ha  nem  adja  is 
kezünkbe  azon  hatalmat,  hogy  bizonyos  egyént  a  minis- 
teri polczra  emeljünk,  legalább  ha  vele  élni  tudunk  s 
akarunk,  elég  erőt  ad  arra,  hogy  senki  a  magyar  tör- 
vényhozás positiv  s  többször  kimondott  akarata  ellen 
a  kormánynak  tagja  ne  maradhasson. 

S  miért  nem  élt  vissza  a  magyar  törvényhozás  ezen 
kiható  befolyásával,  melylyel  az  összes  birodalom  kor- 
mányára bir?  Miben  fekszik  a  biztosíték,  hogy  ezen 
alkotmányos  jogával  visszaélni  nem  is  fog?  Kizárólag 
abban,  mert  a  birodalom  s  hazánk  érdekei  elválaszt- 
hatatlan kapcsolatban  állnak ;  mert  tudjuk,  hogy  min- 
den, mi  az  összes  birodalmat  gyengíti,  egyszersmind 
önhelyzetünket  veszélyezteti ;  mert  azok  közé  számítjuk 
s  számítottuk  e  jogainkat  mindig,  melyekkel  csak  a 
legnagyobb  józansággal  szabad  élnünk,  s  rendezett  par- 
lamenti kormány  behozatala  által  mindé  biztosítékok 
csak  még  erősebbekké  válnak.  A  törvényhozó  test  az 
adó  megajánlásának  jogával  kétségkívül  nagyobb  józan- 
sággal élend,  mint  azon  tömegek,  melyek  utasításaik 
által  fölötte  most  határoznak,  s  azon  esetben  is,  ha  a 
törvényhozó  test  a  kormány  várakozásának  meg  nem 
felelne,  az  országgyűlés  feloszlatása  e  bajnak  biztos 
orvoslatát  foglalja  magában,  holott  most  utasítási  rend- 
szerünk mellett  ily  feloszlatás  csak  az  elkeseredést 
növelheti. 

Volt  idő,  midőn  a  belháború  emléke  e  hazában  még 
elevenebb  vala,  és  sokan  a  birodalomtól  való  elszaka- 
dásunkat is  kívánatosnak  gondolák.  A  kormány  részéről 
majd  nyilt,  majd  titkos  kísérletek  tétettek,  melyekkel 
az  alkotmány  vagy  nemzetiségünk  megrontása  czéloz- 
tatott.  Ez  idők  megszűntek.  Mi  az  elsőt  illeti:  meg 
vagyok  győződve,  hogy,  talán  néhány  iskolás  gyer- 
meket kivéve,  senki  sincs,  ki  birodalmi  összeköttetésünk 
ellen  valamit  tenni  akarna ;  —  a  másodikra  nézve 
magam  is  hiszem,    hogy    nemzetiségünk    megtámadása 

a  kormány  által  nem  czéloztatik  többé.  De  mind  e 
mellett,  ha  a  viszonyt  tekintjük,  melyben  hazánk  a 
birodalomhoz  áll,  az  bizonyosan  nem  elégítheti  ki 
kivánatainkat. 

Annak  tudása,  miként  hazánknak  a  birodalomtól  való 
elszakasztásán  senki  sem  dolgozik,  a  birodalmat  erőssé 
még  nem  teszi ;  hogy  azzá  váljék,  Magyarország  részé- 
ről e  negativ  hűségnél  több  kivántatik ;  szükséges,  hogy 
mi  magyarok  birodalmi  összeköttetésünk  fentartására 
minden  áldozatra  készek  legyünk,  hogy  nemcsak  ellene 
nem,  de  mellette  lelkesüljünk.  S  viszont  azon  meg- 
győződés sem  elégíthet  ki  bennünket,  hogy  a  kormány 
alkotmányunk  s  nemzetiségünk  ellen  semmit  cselekedni 
nem  fog,  —  mi  a  kormánytól  alkotmányunk  s  nem- 
zetiségünk védelmét  kívánjuk,  —  mi  tőle  azt  követel- 
jük, hogy  valamint,  hol  az  összes  birodalom  érdekei 
forognak  kérdésben,  tőlünk  nem  közönyösség,  hanem  tett- 
leges fellépés  váratik :  úgy  a  kormány  nemzetiségünk 
kifejlődését  ne  nézze  közönbösen,  hanem  segítse  tett- 
leges közremunkálásával. 

Béke  idején,  minőben,  hála  Istennek,  élünk,  hol 
a  birodalomnak  nagy  erő  kifejtésére  szüksége  nincs,  e 
kölcsönös  közönbosség,  mely  Magyarország  s  a  biro- 
dalom között  létezik,  nem  veszélyes.  Igaz,  e  viszony 
hátráltatja  kifejlődésünket,  de  az  állomány  fennáll,  erős- 
nek látszik,  s  miután  sokan  a  politika  legfőbb  felada- 
tának még  századunkban  is  a  status  quo  fentartását 
hiszik,  azok,  kik  a  birodalmat  ily  állapotban  tartják, 
talán  nagy  státusférfiaknak  fognak  neveztetni ;  de  vajon, 
ha  a  közbéke  felzavartatnék,  —  minek  lehetőségét  senki 
nem  fogja  tagadni;  ha  napok  jönnének,  minőket  apáink 
éltek,  hol  a  birodalom  csak  minden  erejének  legnagyobb 
megfeszítése  mellett  tarthatja  meg  jelen  állását:  vajon 
a  viszony,  mely  hazánk  s  a  birodalom  között  létezik, 
nem  hatna-e  szükségkép  károsan?  Ily  pillanatokban  a 
birodalmat  csak  az  tarthatná  fenn,  ha  hazánk  egész  ere- 
jére, ha  a  nemzet  minden  áldozatra  kész  lelkesedésére 
számolhat,  s  igen  félek,  hogy  ily  lelkesedést  birodalmi 
összeköttetésünk  mellett  alig  fogunk  találni. 

Ha  a  birodalommal  való  összeköttetésünk  —  a  dolgot 
tisztán  nemzeti  szempontból  fogva  fel  —  oly  politikus 


270 

combinatió,  melynek  fentartása  hazánknak  s  a  birodalom- 
nak egyiránt  érdekében  fekszik,  e  meggyőződésnek  szük- 
séges következménye,  hogy  mindent  elkövessünk,  mi 
által  ez  összeköttetés  minél  erősebbé  váljék.  A  szövet- 
séget, mely  hazánk  s  az  örökös  tartományok  között 
létezik,  puszta  tényből  oly  állapottá  kell  változtatnunk, 
mely  a  birodalom  különböző  nemzetiségeinek  meggyő- 
ződésén alapszik ;  eddig  mind  a  kormány,  mind  az 
ellenzék  —  mely,  bármit  mondjon  akárki,  a  nemzet 
érdekeit  minden  más  pártnál  melegebben  képviseli  — 
sok  kérdésre  nézve  úgy  járnak  el,  mintha  épen  ellen- 
kező czélt  tűztek  volna  ki  magoknak. 

Hazánk  alkotmánynyal  bir ;  lehetnek  a  birodalom 
statusférfiai  közül,  kik  ezt  kellemetlennek,  sőt  károsnak 
tartják ;  ez  állapot  megváltozása  azonban  nem  tőlök 
függ  ;  a  miért  annyi  vér  folyt,  mit  annyi  békekötés  s 
minden  királynak  koronázási  esküje  szentesített,  arról 
a  nemzet  egyesek  kényelmeért  lemondani  nem  fog. 
Hasonlóan  állunk  nemzetiségünkkel  is ;  az  augsburgi 
Allgemeine  Zeitung  s  az  ausztriai  kormány  azon  férfiai, 
kik,  mint  mondatik,  azon  lapra  befolyással  birnak,  nagy 
szerencsétlenségnek  tarthatják,  hogy  Pannoniát  nem 
német  faj  szállta  meg,  s  a  Duna  csak  költőileg  neveztet- 
hetik német  folyónak ;  miután  azonban  hazánk  elnéme- 
tesítése  három  századon  át  nem  sikerült,  miután  szelid 
s  erőszakos  eszközök  e  czél  elérésére  egyiránt  erőtlenek- 
nek mutatkoztak,  át  kell  látni  mindenkinek,  hogy  mi 
a  nagy  Józsefnek  nemzetiségünk  szunnyadása  korában 
nem  sikerült,  azt  napjainkban  megkisérteni  is  őrült- 
séggel határos.  Ha  akár  alkotmányunk,  akár  nemzeti- 
ségünk némelyek  által  bajnak  tartatik,  nem  veszem 
rossz  néven  senkinek,  csakhogy  egyszersmind  lássa  által 
azt,  miként  e  baj  kikerülhetetlen,  s  gondoskodjék 
módokról,  mik  által  annak  káros  következményeit  a 
lehetőségig  enyhítse. 

Én  erre  csak  egy  módot  ismerek,  s  az  egyszerűen 
abban  áll,  ha  a  kormány,  miután  azon  meggyőződésre 
jutott,  hogy  nemzetiségünket  megsemmisíteni  nem  lehet, 
nemzeti  kifejlődésünk  zászlóját  önmaga  ragadja  kezébe; 
ha  —  miután  alkotmányunk  megrontása  szándokában 
nem  fekszik,  sőt  ily  szándékot  még  be  sem  vallhat  — 

magát  alkotmányos  kormánynak  tekinti,  s  elismerve  az 
alkotmányosság  szükséges  következményeit,  egész  ere- 
jével azon  lesz,  hogy  alkotmányunk  puszta  formából 
valósággá  váljék. 

Pártokat  találunk  minden  alkotmányos  nemzetnél, 
s  a  politikai  életnek  mintegy  szükséges  következményei 
közé  tartozik,  hogy  kik  a  közdolgok  vezetésére  nézve 
különböző  véleményeket  követnek,  a  társas  életben  is 
elváljanak  egymástól.  Nyilt  ellenségeskedés,  alattomos 
rágalom,  szóval  a  véleménytürelmetlenségnek  minden 
nyilatkozata  soha  nem  hibázik  egy  alkotmányos 
országban.  Nem  is  a  közvélemény  hangos  kifejezései, 
melyek  majd  fáklyás-,  majd  macska-zenékben  nyilatkoz- 
nak, érdemlik  bámulásunkat.  Eddigi  helyzetünk  rend- 
kívülisége, felfogásom  szerint,  csak  abban  fekszik,  hogy 
míg  az  egyik  párt  —  az  ellenzék  —  nyíltan  s  férfiasan 
kitűzi  zászlóját ;  míg  minden  egyes  büszkeségének  tartja, 
ha  magát  e  párthoz  számíthatja,  még  oly  helyeken  is, 
hol  e  párt  kisebbségben  van ;  míg  azt,  ki  előbb  más 
párthoz  tartozott,  ha  az  ellenzékhez  szegődik,  senki 
apostasiával  nem  vádolja:  addig  úgynevezett  kormány- 
pártunk, mintegy  szégyenelve  színeit,  önérzet  nélkül  lép 
föl ;  addig  minden  egyes,  ki  e  párthoz  tartozik,  szívesen 
az  ellenzék  szinét  vonja  magára,  s  hacsak  lehet,  poli- 
tikus elleneinek  társaságát  keresi;  addig,  ha  az  ellenzék 
egyes  férfiai  a  kormányhoz  áttérnek,  senki  e  lépést 
meggyőződésnek  tulajdonítani  nem  szokta.  Mi  ezen 
rendkívüli  tünemény  oka?  Felfogásom  szerint,  egyedül 
az,  mert 

1-ször:  A  kormány  eddig  méltán  nemzetiségellenies 
törekvésekkel  vádoltatott,  min  nem  csudálkozhatik,  ki 
visszaemlékezik,  miként  minden,  mit  nemzetiségünk 
terjesztésére  kivíttunk,  a  kormány  ellen,  hosszú  küz- 
delmek után  vívatott  ki ; 

2-szor :  Mert  kormányunk  az  alkotmányos  élet  for- 
máit elfogadni  nem  akarta ;  s  nem  alkotmányos,  vagyis 
nem  felelős  kormány,  alkotmányos  országban,  a  dolgok 
természete  szerint,  soha  rokonszenvre  nem  számolhat. 
Kik  valamely  —  habár  hibás  elv  mellett  küzdenek, 
több  tiszteletre  számolhatnak  mindig  honfitársaik  között, 
mint  egy    oly  párt,  mely  magának  azt  tűzte  feladásul, 

hogy  a  kormányt,  melynek  szándékaiba  beavatva  nincs, 
mindig  pártolni  fogja. 

Ha  a  nemzet  s  kormánya  közt  létező  bizodalmatlan- 
ság  ezen  okai  eltávolíttatnak,  a  kormány  és  ellenzék, 
mint  más  alkotmányos  országokban,  úgy  nálunk  is 
hasonló  fegyverekkel  küzdend  egymással ;  valamint  mi 
jelenleg  büszkeségünknek  tartjuk,  ha  az  ellenzékhez 
számíttatunk,  s  pedig  csak  azért,  mert  elveket  kép- 
viselünk, s  nemzetiségünk  s  alkotmányosságunk  mellett 
küzdünk:  úgy  büszkeségének  fogja  tartani  mindenki, 
ha  oly  kormány  pártolójának  mondatik,  mely  más,  de 
hasonló  nyíltsággal  bevallott  elvek  mellett  küzd,  s  a 
nemzetiségre  nézve  az  ellenzéket  buzgalmában  követi, 
s  ha  kormányunk  szándékai  —  mint  én,  részemről, 
hiszem  —  jók,  ily  viszonyok  között  a  kormány  több- 
ségre is  számolhat,  nem  oly  többségre,  minőt  kortes- 
kedés  által  elérhetni,  hanem  többségre  a  nemzet  művel- 
tebb s  erényesebb  része  között,  s  való  erőt  csak  ily 
többség  adhat. 

E  czél  csak  a  felelősség  elvének  elfogadása  által  éret- 
hetik el ;  s  ha  egyes  kormányférfiak  kényelmét  a  biro- 
dalom érdekeivel  nem  ugyanazonosítjuk,  alig  foghatom 
meg,  miként  hozathatik  fel  birodalmi  összeköttetésünk 
nehézségül  oly  indítvány  ellen,  mely  épen  ez  összeköt- 
tetés megerősítéséhez  vezetend. 

De  hol  van  példa  —  így  szólnak  elleneink,  —  hogy 
parlamenti  kormány  egyetlen  oly  monarchiában  létezett 
volna,  mely  hazánkkal  hasonló  politikai  összeköttetés- 
ben áll?  Mutassanak  elleneink  egyetlenegy  országot, 
mely  hazánkkal  hasonló  politikai  összeköttetésben  áll, 
azaz,  mint  alkotmányos  ország  egy  nem  alkotmányos 
birodalom  kiegészítő  részét  teszi,  s  hol  parlamenti  kor- 
mány nincs,  s  az  alkotmány  még  sem  vált  merőben 
illusoriussá :  s  akkor  e  nehézséget  talán  el  fogjuk  fogad- 
hatni ;  egyébként  állításukkal  csak  annyit  bizonyítanak, 
hogy  hazánk  minden  más  országoktól  különböző  hely- 
zetet foglal  el,  s  azt  mind  a  hazára,  mind  az  összes 
monarchiára  nézve  tagadni  úgy  sem  fogja  senki.  —  Ha 
azonban  helyzetünknek  e  rendkívüliségét  megszüntetni 
nem  tőlünk  függ ;  ha  sem  alkotmányunkról  lemondani 
nem    akarunk,    sem    az   összes   birodalmat    egy  penna- 

vonással  magyarrá  vagy  németté  nem  változtathatjuk 
által,  szükség  oly  módokról  gondoskodni,  melyek  által 
a  létező  abnormitások  a  lehetőségig  kevés  kárt  okozza- 
nak, s  hogy  erre  a  létező  formák  nem  alkalmasak,  be 
fogja  látni,  ki  jelen  helyzetünket  tekinti. 

Nem  czélom  e  munkában  fejtegetni,  az  összes  biro- 
dalom ügyei  mily  formák  szerint  intéztethetnének  leg- 
czélszerűbben ;  ha  Magyarország  egy  egészen  különvált 
s  alkotmányos,  vagyis  felelős  kormányt  nyerne ;  e  kérdés 
nem  tisztán  a  magyar  vagy  valamely  egyes  tartomány 
szempontjából  tekintendő.  Annyi  bizonyos,  hogy  : 

1-ször:  Két  ország  kormányának  tökéletes  elkülönözé- 
séből  nem  következik,  hogy  birodalmi  összeköttetésök 
gyengüljön,  —  mit,  hogy  mást  ne  említsek,  már  Svéczia 
s  Norvégia  példájából  láthatunk. 

2-szor,  hogy  az  1791-iki  10.  törvény,  melyet  alap- 
törvényeink közé  számítunk,  azon  kitétel  alatt,  miként 
hazánk  ne  más  tartományok  módjára  kormányoztassék, 
miután  a  többi  tartományok  alkotmánynyal  nem  birnak, 
csak  azt  értheti,  hogy  hazánk  alkotmányosan  kormá- 
nyoztassék ;  ezen  alaptörvényünk  csak  ekkor  lesz  végre- 
hajtva, ha  kormányunk  felelőssé  tétetik. 

3-szor  :  Ha  csakugyan  megengedjük,  hogy  a  magyar 
kormány  tökéletes  elkülönzése  s  felelőssé  tétele  nehéz- 
ségekkel jár,  ezen  nehézségek  birodalmunk  helyzetéből 
folynak  s  még  akkor  sem  kerültethetnek  ki,  ha  Magyar- 
ország soha  felelősséget  nem  követelne  is,  miután  e 
kifejlődés  korszakában,  melyben  élünk,  bajosan  hihető, 
hogy  az  alkotmányosság  eszméi,  melyek  Németország- 
ban mindinkább  terjednek  s  melyeket  maholnap  Porosz- 
ország is  elfogadand,  az  ausztriai  tartományokból  örökre 
kizárva  maradjanak. 

Ha  már  azt  állítja  valaki,  hogy  a  kormányi  felelősség 
hazánkban  azért  nem  alkalmazható,  mert  birodalmi 
összeköttetésünkkel  nem  fér  össze :  ezen  állítás  szüksé- 
ges következménye  az  volna,  hogy  míg  e  birodalmi 
összeköttetés  tart,  addig  valamint  Magyarország,  úgy  a 
többi  tartományok  sem  bírhatnak  alkotmányos,  azaz 
felelős  kormánynyal,  vagyis  hogy  birodalmi  összekötte- 
tésünk az  alkotmányos  eszmékkel  nem  fér  össze,  s  ki 
lesz  oly  balgatag   vagy  merész,    hogy  ily  valamit    állí- 

tana  s  a  monarchiáról,  melynek  fennállását  valameny- 
nyien  kívánjuk,  sőt  szükségesnek  tartjuk,  azt  hirdesse, 
miként  annak  integritása  minden  alatta  élő  népnek 
kifejlődésével  ellentétben  áll. 

A  tárgy,  melyről  e  fejezetben  szóltam,  sokkal  fonto- 
sabb,  hogysem  annak  minden  oldalróli  felvilágosítását 
ez  úttal  feladásul  tűzhettem  volna  magamnak.  A  mon- 
dottakból, úgy  hiszem,  világos,  miként 

a)  a  monarchiávali  összeköttetésünk  nem  kormányunk 
jelen,  egészen  hibás  szerkezete,  hanem  az  által  bizto- 
síttatik, mivel  hazánknak  a  birodalommal  számtalan 
közös  érdeke  van. 

b)  Világos  továbbá,  miként  azon  nehézségek,  melyek- 
nek bekövetkezését  némelyek  csak  azon  esetben  várják, 
ha  kormányunk  felelőssé  tétetnék,  már  a  jelen  pilla- 
natban is  léteznek  s  egyenesen  hazánk  alkotmányos 
állásának  következményei ;  hogy  tehát 

c)  a  kormányi  felelősségnek  hazánkban  valósítása  a 
birodalom  érdekeit  nemcsak  nem  sérti,  sőt  azokat 
előmozdítja,  mennyiben  a  nemzet  és  kormány  közötti 
hamis  állást  megszűntetvén,  hazánk  kifejlődését  s  annak 
a  birodalomhoz  való  ragaszkodását   elősegítendi. 

Ennyi,  úgy  hiszszük,  elég  azok  megnyugtatására,  kik 
a  felelősség  elvét  birodalmi  összeköttetésünk  miatt 
lehetetlennek  gondolák  s  csak  azért  ellenzik  a  köz- 
pontosítást. 

Hátra  van,  hogy  azon  módról  s  eszközökről  szóljak, 
melyek  által  egész  politikai  életünk  ily  átváltoztatását 
lehetségesnek  gondolom,    —  miről  a  jövő  fejezetben. 

ffl.  FEJEZET. 

A  reform  egyetlen  eszköze  a   törvényhozás. 

A  gyakorlati  életben  nem  mindig  az  a  legrövidebb 
út,  mely  legegyenesebbnek  látszik,  hanem  az,  mely 
legjárhatóbb  ;  mint  ha  hegyvidékekben  járunk,  a  közel 
látszó  tetőhöz  sokszor  csak  egy  úton  juthatunk  el :  úgy 
a  politika  mezején  a  czél,  melyet  az  elme  közeinek  tart, 
néha  csak  hosszú  kerülések  után  érethetik  el ;  s  habár 
az  eddig  mondottakkal  bebizonyítottuk  volna  is,  miként 
hazánk    kifejlődése    csak    az    általunk    kijelölt    módon 

eszközölhető,  theoriánk  elfogadhatóvá  csak  akkor  válik, 
ha  egyszersmind  kijelölhetjük  az  utat,  melyen  czélunk 
felé  haladhatunk  s  megmutatjuk,  miként  ezen  út  — 
hogy  a  használt  hasonlatnál  maradjunk  —  nemcsak 
nyaktörőnek  nem,  sőt  aránylag  könnyűnek  s  járhatónak 
fog  találtatni. 

Ha  Magyarország  újjászületése  nem  forradalom, 
hanem  békés  reform  által  czéloztatik  —  s  van-e  józan 
ember  e  hazában,  ki  azt  máskép  akarná  ? !  —  minden 
reformunk  iránt  előadott  vélemény  megítélésénél  első 
tekintetet  érdemel  a  kérdés :  mennyiben  remélhetjük, 
hogy  a  tett  indítvány  a  már  létező  alkotmányos  elemek 
által  s  úgy  vitethetik  keresztül,  hogy  ez  által  jelen 
közállodalmi  szerkezetünk  föl  ne  bontassék? 

E  kérdés  kétfelé  oszlik : 

1-ször:  Birunk-e  alkotmányunkban  oly  tényezőket, 
melyeknek  munkásságától  elveink  életbe  léptetését 
várhatjuk  s  mik  ezen  tényezők? 

2-szor :  Mily  módon  reméljük  eszközölhetni,  hogy  ámbár 
jelen  helyhatósági  rendszerünk  s  azon  elvek  között,  melyek- 
nek alkalmazásától  hazánk  kifejlődését  várjuk,  valóságos 
ellentét  létezik:  e  két  ellenkező  rendszer  között  mind- 
azáltal az  átmenet  fokonként  történhessék? 

Vagy  más  szavakkal : 

Az  1-ső  kérdés:  Mik  reformunk  eszközei? 

A  2-ik :  Minő  azon  mód,  mely  szerint  eljárásunkat 
intézni  kívánjuk? 

a)  Árreform  eszközei. 

Jelen  megyerendszerünk  a  felelősséggel  s  központo- 
sítással nem  fér  össze ;  miként  remélhetjük  tehát,  hogy 
a  megyék,  mint  alkotmányunk  egyedül  működő  ténye- 
zői, munkásak  legyenek  oly  rendszer  létrehozásában, 
mely  életbe  lépve,  épen  a  megyét  fosztaná  meg  fontos- 
sága legnagyobb  részétől? 

Ez  a  legfontosabb  ellenvetés,  mely  nézeteim  ellen  a 
kivihetőség  szempontjából  tétetett ;  kik  azt  felhozák  s 
megczáfolhatlannak  hirdetik,  csak  egyről  feledkeztek 
meg,  t.  i.,  hogy  alkotmányunkban  a  megyei  szerkeze- 
ten kívül    még  más  működő    tényezők  is  találtatnak  s 

hogy  a  túlnyomóság,  melyet  megyéink  gyakorolnak, 
csak  onnan  ered,  mert  alkotmányos  életünknek  ezen 
más  tényezői  soha  sem  valának  kellő  figyelemre  mél- 
tatva. 

Magyarországnak  nemcsak  megyei  szerkezete,  hanem 
törvényhozása  is  van  ;  s  épen  törvényhozásunk  az,  mely- 
ben én  újjászületésünk  egyetlen,  de  biztos  eszközét 
keresem. 

Vannak,  kik  haladásunk  lassúságát  látva,  ennek  okát 
lelkesedés  hiányában  keresik.  Véleményem  szerint 
hátramaradásunk  oka  nem  ebben  fekszik.  Nincs  nemzet, 
mely  több  s  nagyobb  lelkesedéssel  tudna  felkarolni 
egyes  tárgyakat,  mint  mi.  Nem  a  lelkesedés,  az  egység 
az,  mi  e  nemzetben  hiányzik  s  ha  e  hiány  pótoltatik, 
ha  mindazon  lelkesedés,  mely  e  hazában  most  száz 
tárgy  között  elágazott,  e  nemzet  határtalan  reményei  s 
bizodalma  egy  nagy  nemzeti  czélnak  kivivására  irányoz- 
tatnak,  a  magyar  bátran  tekinthet  jövője  elébe. 

Egység  nélkül  nincs  lelkesedés,  mely  valami  valóban 
nagynak  létrehozásához  vezethetne.  Valamint  a  gőz 
hatalma  rejtve  volt  a  világ  előtt,  míg  az  összeszorítva 
bizonyos  czélra  nem  irányoztatott :  úgy  van  az  minden 
erővel,  úgy  a  legnemesebb  emberi  törekvésekkel  is ; 
mert  az  anyagi,  mint  szintén  az  erkölcsi  világban, 
minden  erő  csak  bizonyos  határok  közt  működ- 
hetik. 

Egység  az,  mi  által  nemzetek  fennállnak,  fej- 
lődnek s  nagygyá  válnak  s  míg  e  hon  minden 
polgárait  ennek  érzete  nem  hatja  át,  míg  az  egyes 
polgár,  az  egyes  társulat,  egyes  törvényhatóság  vagy 
rend  személyes  érdekeit,  sőt  hiúságát  fogja  követni: 
addig  e  hazának  jövője  biztosítva  nincs,  addig  mind- 
azon mozgás  és  fáradság,  melylyel  minden  egyes  emel- 
kedés után  törekszik,  ingadozást  idézhet  elő,  de  csak 
olyat,  mint  tenger  fölött  a  szélvészé,  nem  pedig  dagály- 
hoz hasonlót,  melyben  az  egész  egyszerre  emelkedik  s 
a  mellette  álló  téreket  fényes  habjaival  elborítja. 

A  kérdés  csak  az  :  vajon  e  hiány  miként  pótoltassék? 
Vajon  van-e  reményünk,  van-e  jelen  helyzetünk  mellett 
valószínűség  arra,  hogy  ily  egység  Magyarország  szét- 
szakadozó részei  között    valaha  létre  jöhessen,    hogy  e 

nemzet  egyes  osztályai  ugyanazon  egy  czélt  tűzzék  ki 
magoknak  s  egyesült  erővel  törekedjenek  elérése  után? 
En  e  részben  nyugodtan  kimondom  meggyőződésemet, 
hogy  mig  szabad  törvényhozásunk  van,  addig  szét- 
ágazásunk  megszüntetése  csak  önmagunktól  függ; 
függ  egyedül  attól,  hogy  meggyőződjünk,  miként  e 
haza  kifejlődését  csak  törvényhozásától  várhatja,  de 
várhatja  biztosan  mindaddig,  míg  ezen  eszközt,  melylyel 
jelen  viszonyaiban  bir,  más,  talán  pillanatra  czélszerűbb- 
nek  ajánlkozó  eszközökkel  fölcserélni  nem  fogja,  míg 
reményeit  másba  nem  helyezendi,  mint  a  hol  azok 
valósággal  fekszenek :  törvényhozói  hatalmába. 

Vannak  pillanatok,  midőn  egész  népeket  is  egy 
eszme  körül  látunk  egyesülve.  Az  elnyomott  nép,  mely 
szabadság  után  vágyódik,  a  nemzet,  mely  becsületeért 
vagy  felsőbbségeért  küzd,  néha  egy  emberként  állnak 
előttünk,  —  mintegy  általános  szenvedély  ragad  meg 
ily  pillanatokban  minden  keblet  s  maga  az  önzés  inkább 
a  közös  irányt  követve,  mint  annak  ellentállva,  keresi 
kielégítését.  E  pillanatok  azonban  ritkák  s  még  ezekben 
is  a  lelkesedés  legfölebb  a  czél  s  általános  elvek  kijelö- 
lésére terjeszkedhetik  ki ;  nem  soha  az  egyes  eszközökre, 
melyek  azoknak  kivívására  szükségesek.  Ebből  követke- 
zik, hogy  az  általános  lelkesedésen  kívül,  melylyel  bizonyos 
tárgyakat  felkarolt,  minden  nemzetnek  van  még  másra 
is  szüksége,  ha  nagy  czélok  után  törekszik,  —  t.  i.  oly 
valamire,  mi  által  törekvései  irányoztassanak,  mitől 
teendő  egyes  lépéseinek  kijelölését  várja,  mi  által  az 
egyébként  szétágazó  erők  egy  nagy  hatásúvá  egyesíttet- 
nek ;  s  e  középpontot,  mely  körül  egy  egész  nemzet 
élete  forog,  ugyan  hol  keressük,  ha  nem  a  törvény- 
hozásban? Ki  igényelhet  annyi  bizodalmat,  hogy  egy 
egész  nép  haladása  irányzását  tőle  várja,  ha  nem  a 
nép  szabadon  választott  képviselői  ? 

Mióta  a  nép  kegye  Európa  több  országában  hivata- 
lokat s  más  kitüntetéseket  osztogathat :  a  hízelgőknek 
egy  új  neme  támadt,  kik  tanácstermekben  s  piaczokon 
a  nép  irányában  ugyanazon  fortélyokkal  élnek,  melye- 
ket egy  századdal  előbb  hihetőleg  valami  fejedelem  vagy 
nagy  xir,  vagy  annak  legalább  komornyika  előtt  hasz- 
náltak volna.  Nincs    tökély    a    világon,    melyet    kegyes 

pártfogójuknak  nem  tulajdonítanának.  A  nép  szava  Isten 
szava ;  a  nép  mindent  lát,  mindent  tud,  neki  vezetésre 
szüksége  nincs,  neki  senkiben  nem  kell  bízni,  mert 
öndolgait  senki  nálánál  jobban  nem  intézheti,  s  mert 
minden  bizodalom  csalódásokhoz  vezethet. 

Ily  okok  irányában  nincs  mit  mondanom ;  ki  száza- 
dunk tapasztalásai  után  ilyeket  használ  vagy  elhisz, 
ki  a  történetekből  nem  tanulta  meg,  miként  egy  nem- 
zet csak  lelkesedését  követve,  három  nap  alatt  nagy 
tettet  vihet  véghez,  de  valóban  nagygyá  s  hatalmassá 
csak  úgy  válik,  ha  magát  vezettetni  engedi,  mert  erre 
hosszú  s  következetes  törekvés  szükséges,  s  a  követ- 
kezetesség nagy  tömegeknek  tulajdona  nem  lehet;  ki 
még  most  sem  látta  által,  hogy  a  politikai  jogok  egyen- 
lősége képviseleti  rendszer  nélkül  nem  képzelhető,  s  hogy 
a  képviseleti  rendszer  bizodalom  nélkül  valódi  képtelen- 
ség :  az  vessen  egy  tekintetet  észak  felé  s  lássa  ott, 
mivé  válhatik  a  nemzet,  mely  senkiben  bízni  nem  tud, 
mely  egyes  polgáraiban  erényeket  föl  nem  tesz,  mely 
bizodalom  által  választott  képviselőit  inkább  a  hon 
árulóinak,  mint  védőinek  tekinti.  Ki  az  örök  gyanú- 
sítást az  alkotmányos  élet  szükséges  föltételei  közé 
számítja,  az  Lengyelország  történeteiből  talán  meg  fog 
győződni,  hogy  nem  rágalmazók-,  hanem  oly  valamire 
van  szüksége  minden  népnek,  miben  bízhasson,  s  főkép 
oly   pillanatokban,    midőn  kifejlődése    forog  kérdésben. 

Egy  alkotmányos  nemzet  kifejlődésére  sőt  fennállására 
szükséges,  hogy  átlássa,  miként  közdolgait  önmaga  nem 
vezetheti,  hogy  bármit  tegyen,  valakit  kell  keresnie, 
kiben  bízhassék,  s  ez  —  még  egyszer  mondom  —  csak 
a  törvényhozás  lehet.  A  történetek  megmutatták,  hogy 
nemzet,  mely  nem  törvényhozásában  keresé  kifejlődése 
főeszközét,  soha  nagy  nem  lesz. 

Nem  tartozom  azok  közé,  kik  büszke  önhittségben 
e  hon  határain  túl  tekinteni  nem  akarnak,  s  a  más 
nemzetek  példájára  hivatkozást  »utánzási  viszketeg«- 
nek  nevezik.  Fölfogásom  szerint,  szükség  jól  ismerni 
e  hazának  jelen  helyzetét  s  azon  viszonyokat,  melyeken 
keresztül  nemzetünk  jelen  állapotáig  fejlődött;  de  szük- 
ség egyszersmind  teljes  figyelemmel  tekinteni  más  népek 
állapotát  is,  hogy  valamint  történetünk  könyvéből  e  nem- 

zet  múltját  ismerni  tanultuk,  úgy  azon  népek    állapot- 
jából,  melyek  minket  kifejlődésökben  megelőztek,  jövőnk 
képét  lássuk,  mi   után  fáradnunk  s  mitől    őrizkednünk 
kell.  Fordítsuk  figyelmünket  a  külföldre,  s  ugyan  mily 
tanúságot  adnak  a  világ    történetei?    Lengyelországban 
a  nemzetnek  politikai  jogokkal  biró  része,  minden  össze- 
tartás nélkül  csak  egyéni  törekvéseitől  vára  biztosságát, 
s  az  egyes  nemes  veszélyeztetve    gondola    szabadságait, 
ha  egyéni  » vető « -jávai  nem  léphete  föl  a  törvényhozás 
ellen,  s  Lengyelország  elveszett.  —  —  Sehol    az    egye- 
sülési eszmét  —  a    középkor    alatt    —    általánosabban 
kifejtve  nem  találjuk,  mint  Németországban ;  —  a  váro- 
sokban minden  egyes  mesterség  s  iparág,  a  tudományos 
világban  minden  egyetem,  gymnasium,  akadémia,  mind- 
annyi erős  morális    egyéniségeket    képeznek,    s    ha    ez 
országnak    magas    értelmi    kifejlődését,    ha    a    polczot, 
melyre  e  nemzet  egyesei  szellemi    s  anyagi  kifejlődésre 
nézve  emelkedtek,  az  egyesülési  szellemnek    tulajdonít- 
juk is :    vajon    közállományi    tekintetben    Németország 
képes  volt-e  kivívni  azt,  hogy  a  nemzet,  mely  a  jelen- 
nek   majdnem    minden    nagy    nemzeteiben    sarjadékait 
láthatja,  mely  a  tudományok-    s    művészetekben  annyi 
csudát     tőn,     magához      méltó      állást     foglaljon    el  ? 
Vajon  képes  volt  e  megakadályoztatni,  hogy  ugyanazon 
nemzet,  mely  elég  erős  volt  Bómát    megdönteni,    mely 
elég    lelkesedéssel    birt    kiküzdeni    a  vallásszabadságot, 
szétdaraboltságában  századokon  át  megsemmisítve  tehet- 
lenül  álljon  Európa  nemzetei  között,  s  XIV.  Lajos  rab- 
lásait tűrni  kény teleníttessék  ?  —  Hol  látunk  oly  erős, 
oly  kifejlett  municipalis    életet,    mint  Olaszországban? 
S    Génua,    Velencze,    Florencz    s  annyi  nagy  történetű 
kis  közállomány    romjaiból   egyesült-e  egy  nagy  Olasz- 
ország? A  múlt  század  nagy   conflagratiójából   fölemel- 
kedett-e előttünk  az  olasz  nemzetiség  phoenixe?És  mind- 
azon lelkesedés,  melyet  Francziaországban    látunk,    lel- 
kesedés a  keresztességek  alatt,  lelkesedés  az  albigensisek 
ellen  és  a  dicsőség  mellett,  s  a  tudományok  és    művé- 
szetek iránt,  s  lelkesedés  mindég  és  minden    tárgyban, 
maga  a  szolgaság  iránt  —  mert  hisz  e  nemzet  XIV.  Lajos 
s  Napóleon  ellenében  kétszer  mutatta  meg,  hogy  önle- 
alázásán  is  tud  lelkesedni,  —  ugyan  hová  vezetett  ?  Nem 

oda-e,  hogy  megfosztva  mindazon  jogoktól,  melyeket 
a  középkorban  nagyobb  kiterjedésben  birt,  mint  más 
nemzetek,  szabadságát  csak  véres  küzdelmek  után  szerzé 
vissza,  s  visszaszerezve  azt,  egy  tizedig  sem  tudá  meg- 
tartani? S  vajon  a  történeteknek  ennyi  szomorú  okta- 
tása után,  látva,  miként  sem  egyéni  törekvések,  sem 
egyesületi  szellem,  sem  kifejlett  municipalis  élet,  sem 
maga  a  legáltalánosabb  lelkesedés  egyes  nemzeteket 
szabadsághoz  vezetni  nem  tudott,  ha  szemünket  azon 
egy  országra  fordítjuk,  hol  a  szabadság  legidősebb, 
s  hol  annak  áldásai  rég  elfeledtetek  az  áldozatokat, 
melyekbe  kivívása  került,  s  látjuk,  hogy  e  nemzet  kifej- 
lődése egyedül  szabad  törvényhozásának  köszönhető, 
köszönhető  annak,  hogy  az  angol  nép  minden  nehéz, 
minden  nagyobb  fontosságú  pillanatokban  törvényhozása 
körül  egyesült,  s  tőle  vára  tetteinek  irányát,  —  ha 
mondom,  látjuk  mindezt,  s  öntörténeteinkbe  vissza- 
menve meggyőződünk,  miként  e  nemzet  is  azt,  hogy 
mint  nemzet  fennáll  s  magát  szabadnak  nevezheti,  sem 
municipalis  szabadságainak,  sem  annak,  hogy  mindig 
egyes  tárgyak  körül  lelkesedni  tudott,  hanem  egyedül 
törvényhozása  létezésének  köszönheti,  mely  nemzeti 
egységének  s  szabadságának  emlékét  s  csiráit  horda 
magában,  —  ki  kétkedhetik,  hogy  ez  az,  miben  jövőnk 
reménye  fekszik,  hogy  ez  az,  mi  körül  teljes  bizalom- 
mal egyesülnünk  kell. 

Előre  látom  mindazon  ellenvetéseket,  melyek  ez  állí- 
tás ellen  tétetni  fognak.  Magyarország  törvényhozása 
nem  képviseli  a  nemzetet,  hanem  csak  egyes  osztályait ; 
elrendezése  nem  olyan,  hogy  reá  a  nemzet  minden  érde- 
két nyugodtan  bízhatná,  —  így  szólnak  sokan.  De  midőn 
mindezen  bajokat  teljes  kitérj edésökben  elismerem:  tit- 
kolhatjuk e  magunk  előtt,  hogy  törvényhozásunknak  azon 
legnagyobb  baja,  miként  általa  csak  egy  osztály  képvi- 
seltetik, még  sokkal  nagyobb  mértékben  létezik  törvény- 
hatóságainknál is ;  s  hogy  törvényhozásunk  hiányainak 
orvoslására  a  legjobb  mód  az,  ha  a  nemzet  átlátva, 
miként  egész  jövője  ennek  működésétől  függ,  egész 
erejét  a  törvényhozás  körében  létező  hibák  kijavítására 
fordítja.  Hogy  e  mód  biztos  és  minden  kétségen  kívül 
czélhoz  vezet,  példaként  áll  ismét  előttünk  Anglia. 

Azt  gondolja  valaki,  az  angol  parlament  azon  minden- 
hatósággal volt  mindig  felruházva,  melyben  azt  most 
látjuk?  Midőn  Erzsébet  királynő  alatt  a  parlament 
a  királynő  kedve  ellen  fölirt,  tüsténti  feloszlatás  követte 
e  bátor  lépést,  sőt  a  királyné  egyszer  meginteté  az  alsó 
házat,  hogy  ne  avatkozzék  közállományi  dolgokba. 
Midőn  Wentworth,  —  mert  egy  beszédében  a  király- 
nőről azt  monda,  hogy  nehéz  hibákat  követett  el  — 
az  alsóház  parancsára  a  Towerbe  záratott,  egy  hónapi 
fogság  után  a  királynő  egyszerűen  tudtára  adata  a  par- 
lamentnek, hogy  különös  kegyénél  fogva  Wentworth- 
nak  szabadságát  s  követi  ülését  visszaadni  méltóztatott 
(mint  azt  Humeban  bárki  olvashatja) ;  és  a  parlament 
nyugodtan  elfogadá  e  királyi  kegyességet,  mely  minden 
parlament  kiváltságait  semmivé  tévé.  Az  angol  par- 
lament állását  I.  Károly,  sőt  az  1640-iki  zendülés  után 
II.  Károly  s  II.  Jakab  alatt  mindenki  ismeri ;  s  ugyan 
mit  tett  az  angol  nép  e  viszonyok  alatt?  Vajon  elhagyta-e 
törvényhozását ;  vajon  azt  nyilatkoztatta-e  ki,  hogy 
a  parlamentet  gyöngébbnek  tartja,  semmint  érdekeinek 
őrzését  reá  bizhatná,  s  azért  municipalis  életének  körébe 
fog  visszavonulni,  mely  Angliában  szintén  erősen  ki 
vala  fejtve,  mely  szintén  nemzeti  szabadságának  csiráját 
horda  magában,  mint  nálunk  a  megyei  szerkezet  ? 
Vagy  azt  gondoljuk,  ha  az  angol  nép  így  cselekszik, 
ha  az  előbbi  század  alatt  vagy  a  mostaninak  kezdetén 
parlamentjének  mindenhatósága  ellen  föllép  —  mert 
az  nem  az  egész  nemzetet,  hanem  csak  az  aristokratiát 
képviseli,  s  benne  rottenboroughok  ülnek  —  e  nemzet 
mostani  állását  kivívhatta  volna  ?  Az  angol  nép  nem 
vált  el  törvényhozóitól,  s  csak  így  történhetett,  hogy 
a  törvényhozók,  érezve  a  kor  szükségeit,  önmagukat 
reformálták  ;  csak  így  —  hogy  az  egykor  gyenge  angol 
parlament,  érezve,  miként  egy  egész  népre  támasz- 
kodhatik,  megerősödött ;  s  ez  az,  mit  én  hazámnak 
kívánok,  ez  az  egyedüli  út,  melyen  a  nemzet  valódi, 
csak  törvényes  renden  alapuló  szabadsághoz  juthat. 

De  hisz  ki  kételkedik  mindezen?  —  így  szólnak 
talán  sokan  ;  —  hisz  mi  erős  törvényhozást  akarunk, 
hogy  jogainkat  a  kormány  irányában  védje  ;  minek  ily 
hosszú    bizonyítás  ?    S    ha    e    kérdés    csak    elméletileg 

vétetik  fel,  azoknak,  kik  így  szólnak,  talán  igázok  van. 
Hisz  az  országgyűlés  nem  ad-e  sokszor  alkalmat,  hogy 
a  párt  azon  főnökeit,  kik  az  alispáni  választásnál 
kimaradtak,  követséggel  elégítse  ki,  és  nem  nyújt-e  az 
utasítás  készítésénél  a  megyei  életnek  sok  élvezetet, 
melyet  egyébként  nélkülözne  ?  Ki  ne  számítaná  három 
évről  három  évre  visszatérő  törvényhozásunkat  az 
alkotmány  főkellékei  közé  ?  De  ha  ezen  elvek  gyakorlati 
alkalmazása  kerül  szőnyegre,  nem  látjuk-e,  miként 
azoknak  épen  ellenkezője  követtetik,  s  honfitársaink 
nagy  része  úgy  cselekszik,  mintha  törvényhozásunk 
lehető  elgyengítését  tűzte  volna  feladatául  ? 

Erős  törvényhozást  akarunk;  de  lehet  e  akkor  nagyobb 
képtelenség,  mint  azon  ellensúlyról  szólni,  melyet 
megyéinknek  a  törvényhozás  irányában  képezni  kell,  s 
mely  azok  által,  kik  a  követi  veriticatiónak  az  ország- 
gyűlésre való  áttételét  ellenzék,  főokul  használtatott  ? 
Mintha  bizony  az  összes  törvényhozás  s  egyes  törvény- 
hatóság között  súly  és  ellensúlyról  szó  lehetne ;  mintha 
az  nem  a  hon  szétdaraboíásához  vezetné  a  nemzetet, 
ha  egyes  megyének  oly  jogok  tulajdoníttatnak,  melyek 
által  országgyűlésünk  irányában  ellensúlyt  képezhet. 

Lehet  e  nagyobb  vakság,  mint  el  nem  ismerni,  hogy 
nincs  hatalom,  mely  az  összes  törvényhozás  felett  vagy 
vele  coordináiva  állna,  s  miként  az  országgyűlésnek 
felső  s  alsó  táblája  által  kimondott  s  a  felség  által 
szentesített  akarata  oly  valami,  minek  senki,  legyen 
az  egyes,  legyen  társaság  vagy  törvényhatóság,  ellene 
nem.  szegülhet.  Hatalmas  törvényhozást  akarunk  s 
akarjuk  azért,  hogy  jogainkat  a  kormány  irányában 
védelmezhesse,  s  hogy  e  czélt  elérhessük,  elkerülünk 
mindent,  mi  által  a  törvényhozás  hatalma  megyéink 
úgynevezett  autonómiáját  veszélyeztethetné,  mintha  a 
legnagyobb  képtelenség  nélkül  föltehetnők,  hogy  azon 
törvényhozás,  mely  minden  egyes  megye  irányában 
gyenge,  a  kormány  irányában  hatalmas  leend,  s  mindezt 
csak  azért,  mert  alkotmányunknak  állítólag  eddig  a 
megyei  rendszernél  egyéb  biztosítéka  nem  volt,  — 
oly  tétel,  melynek  hamisságáról  első  pillanatban 
meggyőződhetik,  ki  viszonyainkat  elfogultság  nélkül 
tekinti. 


283 

Alkotmányunk  főbiztosítéka  nem  a  megyei  rendszer- 
ben, hanem  a  törvényhozásban  fekszik,  s  ki  alkotmányos 
kifejlődésünket  nem  felületesen  tekinti,  s  figyelmét 
főkép  azon  korszakokra  fordítja,  melyekben  alkotmá- 
nyunk megtámadások  ellen  megőriztetett,  meg  fogja 
vallani,  miként  ezen  eredményt  tisztán  törvényhozá- 
sunknak köszönhetjük.  A  megyék,  mint  azt  e  század 
folyama  alatt  is  tapasztaltuk,  hív  őrei  alkotmányunknak, 
s  mivel  a  végrehajtó  hatalom  nagy  része  kezökben 
fekszik,  a  központi  hatalom  lépéseinek  száz  akadályt 
gördíthetnek  elébe,  de  a  sérelem  orvoslása  csak  a  tör- 
vényhozás által  eszközöltetik,  s  nálunk,  mint  széles  e 
világon,  az  alkotmányosság  valódi  garantiája  a  törvény- 
hozásnak az  adó  s  hadsereg  meghatározására  birt 
jogaiban  fekszik.  Midőn  alkotmányunk  e  főjogai  a 
kormány  által  megtámadtattak,  nem  néhány  megye 
ellentállása  1823-ban,  hanem  1825-ben  az  országgyűlés 
menté  meg  szabadságunkat ;  s  ez  annyira  világos,  hogy 
említeni  is  fölöslegesnek  tartanám,  ha  tapasztalásból 
nem  gyanítanám,  hogy  e  tétel  valóságáról  sokan  meg- 
feledkeznek ;  máskép  miként  magyarázzuk  azoknak 
eljárását,  kik  nem  akarnak  évenkénti  országgyűlést ; 
ellenzik  a  verificatió  kérdésének  az  országgyűlésre  való 
áttételét ;  ellenzik,  hogy  törvényhozóink,  utasításoktól 
függetlenül,  tisztán  meggyőződésöket  kövessék  s  mindezt, 
mivel  a  törvényhozás  ily  rendelkezések  által  erősödnék 
ugyan,  de  a  megyék  gyengülnének ! 

IV.  FEJEZET. 
Mi  módon  segíthetünk  törvényhozásunk  jelen  hiányain  ? 

A  politikában  egyes  elvek  elfogadása  nem  bir  semmi 
fontossággal,  minden  az  elvek  alkalmazásától  függ,  s 
ha  állításom,  miként  kifejlődésünk  csak  a  törvényhozás 
működésétől  várható,  valónak  találtatik,  szükség  egy- 
szersmind módokról  gondoskodni,  melyek  által  törvény- 
hozásunk jelen  hiányain  segíthessünk.  —  Törvény- 
hozásunknak legalább  részleges  rendezése,  minden  lehető 
reformnak  első  föltétele. 

Ha  azon  okokat  vizsgáljuk,    melyek    miatt    törvény- 

hozásunk,  mint  a  haladás  eszköze,  eddig  várakozásaink- 
nak meg  nem  felelt,  két  főokot  fogunk  találni,  melyre 
majdnem  minden  létező  bajok  visszavezethetők;  az  első, 
hogy  a  magyar  törvényhozás  nem  képviseli  az  egész 
magyar  nemzetet,  hanem  annak  csak  egyes  osztályait, 
—  a  második,  hogy  a  magyar  törvényhozás  nem  bir  azon 
függetlenséggel,  mely  nehéz  feladatának  kellő  betölté- 
sére szükséges. 

Nézzük  törvényhozásunk  ezen  hiányait  egyenként 
és  lássuk,  mik  azon  eszközök,  melyek  által  rajtok  jelen 
helyzetünkben  segíthetünk. 

a)  Törvényhozásunk  nem  képviseli  a  nemzetet,  hanem 
annak  csak  egyes  osztályait. 

Országosan  elfogadott  előítéleteink  egyike,  hogy  a 
magyar  alkotmány  vagy  épen  nem,  vagy  csak  igen 
csekély  mértékben  változott,  s  hogy  jelen  institutióink 
mellett  nyolczszáz  évnek  tapasztalása  szól.  Ez  az,  mi 
nézeteinket  az  országgyűlés  elrendezése  tárgyában  is 
nem  kevéssé  zavarja.  Valamint  ha  gótépületnél  az 
ívek  ékességei  s  azon  finom  szobrászi  munka,  mely  azt 
egykor  diszesíté,  fenmaradt.  s  csak  az  épület  alapja  a 
főtámaszai  ingadoztak  meg,  az  avatatlannak  szeme 
csalódhatik,  de  a  művész  látja,  hogy  az  oly  épnek 
látszó  egész  dőlni  fog,  mivel  fennállását  többé  semmi 
nem  biztosítja :  —  úgy  van  ez  alkotmányunkkal  is. 
Megtartottuk  külső  formáit ;  az  alap  elveszett.  Őseink 
szép  hagyományainak  fönnállása  még  csak  azon  össze- 
tartástól függ,  melyet  minden  régi  épületnél  látunk, 
de  mely,  ha  valóságos  támaszok  által  nem  segíttetik, 
az  idő  viharai  ellen  biztosságot  nem  nyújt.  —  Nemes- 
ségünk látszólag  fentartá  jogait  s  kiváltságait ;  de  mióta 
fölmentetett  azon  kötelességektől,  melyek  befolyásának 
alapjául  szolgáltak,  s  a  hon  védelmét  másoknak  engedé 
át,  létének  alapját  vesztette  el;  így  van  ez  törvény- 
hozásunkkal is. 

Törvényhozásunk  jelenleg  csak  a  nép  kiváltságos 
osztályait  képviseli ;  de  csalódik,  ki  azért  azt  hiszi, 
hogy  ez  mindig  így  vala,  s  hogy  azon  századokban, 
melyekre  büszkeséggel  tekintünk  vissza,  a  törvény- 
hozás kizárólag  ugyanazon  privilegiált  osztályok  kezé- 
ben volt. 

Azon  alkotmány,  hol,  mint  nálunk,  a  középkorban 
minden  nemes,  azaz  minden  valóságos  birtokos  és 
minden  sz.  kir.  város  törvényhozási  befolyással  birt, 
hol,  mikor  valóságos  befolyást  s  politikai  képességet  ez 
osztályokon  kívül  hasztalan  keresnénk,  ezen  osztályok 
képviselve  valának,  nem  hasonlíttathatik  össze  a 
jelennel,  mely  szerint,  miután  nem-nemes  polgártársaink 
mind  műveltségre,  mind  vagyonra,  mind  politikai 
képességre  nézve  tetemesen  emelkedtek,  mégis  minden 
valódi  befolyás  csak  a  nemes  osztályok  küldötteire 
szoríttatik  ;  s  ki  hazánk  történeti  kifejlődését  figyelem- 
mel követi,  meg  fogja  vallani,  hogy  a  jelen  s  azon 
múlt  között,  melyre  oly  szivesen  hivatkozunk,  törvény- 
hozási tekintetben  nem  kisebb  különbség  van,  mint 
egy,  a  nép  minden  politikai  életre  képes  osztályait 
képviselő,  s  egy  tisztán  privilegiált  osztályok  érdekében 
működő  törvényhozás  között. 

Ez  nem  maradhat  tovább  így.  —  Mint  Livius  mondja: 
» Ubi  pars  virium,  ibi  et  imperii  pars  est, «  s  a  ki 
Magyarország  emelkedését  kívánja,  kinek  a  haza  jövője 
szivén  fekszik,  ki  egyszersmind  a  szabadságot  inkább 
szereti,  hogysem  e  hon  kifejlődésére  más,  mint  törvé- 
nyes eszközöket  akarna  elfogadni,  át  fogja  látni,  hogy 
oly  törvényhozás,  melynek  tagjai  csak  kizárólag  egy 
osztályt  képviselnek,  s  utasításokkal  lekötve,  a  magyar 
nemesség  nemcsak  érdekei,  de  előítéleteinek  védelmére 
is  kötelezvék,  Magyarországot  a  haladás  pályáján  czél- 
hoz  nem  vezetheti,  —  s  hogy  bármennyi  nemeslelkűsóg 
legyen  is  a  magyar  nemességben,  bármennyi  belátás, 
szilárd  akarat  s  kitűrés  küldötteiben,  haladnunk  nem 
lehet,  míg  törvényhozásunk  egy  más  elemet  nem  vesz 
föl  magába,  mely  abból  eddig  kizáratott,  vagy  legalább 
határozataira  semmi  befolyással  nem  bir.  Nehéz  föltenni, 
hogy  azon  esetekben,  midőn  a  nemesség  érdeke  a  haza 
érdekével  ellentétben  áll,  a  magyar  nemesség  többsége 
önhasznát  a  közjónak  mindig  fel  fogja  áldozni;  s  ha 
az  egész  história  ellenében  fölteszszük  is,  hogy  ily  eset 
lehet,  a  nemesség  érdekei  fel  fognak  ugyan  áldoztatni, 
de  a  nélkül,  hogy  elősegíttetnének  egyéb  osztályok 
érdekei,  melyek  törvényhozásunk  által  nem  képvisel- 
tetvén,  általa  kellőleg  nem  is  ismertetnek. 

Tör y enyh ozásimk  e  legnagyobb  hiánya,  ha  nem  is 
egészen,  legalább  egy  részben  orvosolva  lenne  a  városi 
kérdés  czélszerü  elintézése  által. 

Kétségtelen,  hogy  a  városoknak  adandó  szavazat  csak 
egy  lépés  a  tökéletes  képviseleti  rendszer  felé,  s  tel- 
jesen meg  vagyok  győződve,  hogy  a  nemzet  nem  álla- 
podik meg  ez  intézkedésnél  s  a  szabadságot  idővel  a 
városok  szűk  korlátain  túl  is  ki  fogja  terjeszteni.  De 
itt  nem  annyira  az  a  kérdés  :  mi  végczélunk,  hanem 
inkább,  hogy  mit  kivan  a  jelen  pillanat  s  e  tekin- 
tetben törvényhozásunk  hiányait  a  jelen  körülmények 
közt.  nézetem  szerint,  a  polgári  elemnek  adandó  tör- 
vényhozási befolyás  is  sok  részben  pótolná. 

Vannak,  s  pedig  számosan,  kik  e  részben  máskép 
vélekednek,  s  főkép  miután  utolsó  törvényhozásunkban 
a  városi  kérdés  számtalan  félreértés  következtében 
megbukott,  sokan  vagy  az  általános  népképviselet 
eszméje,  vagy  más  egyes  indítványok  elfogadásától  vár- 
ják törvényhozásunk  természetelieni  helyzetének  meg- 
szüntetését. 

jli  az  elsőt  illeti,  megmutattam,  hogy  ha  megye- 
rendszerünk jelen  alakjában  marad,  az  általános  nép- 
képviselet indítványa  az  utópiák  közé  tartozik.  Megyéink 
czélszerübb  elrendezése  csak  országgyűlésünk  jobb  ren- 
dezésének s  főkép  annak  lehet  eredménye,  ha  törvény- 
hozásunknál a  megyéken  kívül  másoknak  is  befolyás 
nyujtatik  ;  s  így  azok.  kik  a  jelen  pillanatban  népkép- 
viseletről szólnak,  örök  circulus  vitiosusban  forognak. 
Indítványuk  keresztülvitelére  mindenek  előtt  szükséges 
volna,  hogy  megyei  szerkezetünk  változtassék  meg  s 
a  megyei  szerkezet  nem  változtathatik  meg,  mielőtt 
indítványuk  elfogadtatott;  —  ez  úton  nem  fogunk  messze 
haladni. 

Vannak,  kik  nem-nemes  osztályainknak  a  megyékre 
s  ez  úton  a  törvényhozásra  az  által  akarnak  befolyást 
szerezni,  hogy  minden  nem-nemes  község  egy  vagy  két 
képviselő  által  a  megyei  gyűlésben  részt  vegyen.  Hogy 
e  befolyás  megyéink  nagyobb  részében  tisztán  illusoriussá 
válnék.  —  hogy  oly  rendszer,  mely  szerint  20,000  ember- 
ből álló  községeknek  annyi  szavazat  adatnék,  mint  egy 
vagy  két  birtoktalan  nemesnek,  népképviselet  nevét  nem 

érdemli,  sokkal  világosabb,  semmint  hosszas  bizonyítást 
igényelne.  Hogy  pedig  bizonyos  osztályok  névszerinti 
képviselése  bajainkon  nem  segíthet,  eléggé  bizonyítja 
városi  követeink  állása  a  törvényhozásban.  A  községi 
követek  állása  a  megyegyűlésen  egészen  ehhez  lenne 
hasonló. 

Hátra  van  azon  indítvány,  mely  szerint  a  nemesség 
kizáró  befolyásának  ellensúlyául  a  tisztesb  osztálynak 
(honoratiorok)  s  minden  szabad  birtokú  nem-nemesnek 
megvei  gyűléseinken  egvenes  befolyás  engedése  javalta- 
tik.  Ha  ez  történt,  a  megvék  követei  nem  nevezhetők 
többé  tisztán  a  nemesség  küldötteinek ;  s  mintán  mind- 
azon osztályoknak,  melyek  most  a  városi  követek  által 
képviseltetnek,  törvényhozási  befolyás  adatott,  a  városok 
külön  képviseletére  szükség  többé  nincs. 

Ha  föladatunk  csak  az  volna,  hogy  bizonyos  osztá- 
lyoknak azon  csalódás  szereztessék,  hogy  politikai  jogok- 
kal élnek,  —  ez  kétségkívül  a  választási  jog  ily  kiter- 
jesztése által  elérethetnék  ;  ha  azonban,  mint  én  hiszem, 
czélunk  nem  annyira  az,  hogy  bizonyos  személyek,  mint 
az,  hogy  bizonyos  érdekek  legyenek  képviselve  törvény- 
hozásunknál :  nem  látom  által,  mit  nyernénk  hasonló 
intézkedésekkel.  Ki,  a  választási  joggal  felruházott 
nemesség  számát  tekintve,  figyelembe  veszi,  mi  kevés 
nemtelennek  adatnék  ily  úton  szavazati  jog  az  egyes 
megyékben,  nem  fogja  tagadni,  mikép  a  követeket 
választó  megyékben  a  kereskedési  és  műipari,  szóval 
minden  nem-nemesi  érdekek  alig  lennének  inkább  kép- 
viselve, mint  vannak  a  jelen  pillanatban.  E  czélt  csak 
úgy  közelíthetjük  meg,  ha  a  törvényhozásba  adunk 
befolyást  a  polgári  elemnek.  Városainkban  azon  osztá- 
lyok, melyeknek  érdekeit  képviseltetni  óhajtjuk,  több- 
ségben vannak  és  azért  föltehetjük,  hogy  a  városi  köve- 
tek kitünőleg  nem-nemes  osztályaink  érdekeit  képviselen- 
dik  s  nagy  részben  ezen  osztályokból  fognak  választatni. 

Hogy  királyi  városainknak  minél  elébb  törvényhozási 
szavazat  szereztessék :  ez  tehát  az  első  legszükségesebb 
lépés,  melyet  országgyűlési  szerkezetünk  hiányainak 
pótlására  tehetünk.  Nem  tagadhatni  azonban,  hogy  ezen 
kérdés  feloldása  is  nem  csekély  nehézségekkel  van  össze- 
kötve, melyeknek  egy  része  ugyan   tiszta    képzelődésen 

alapszik,  másika  mindazáltal  viszonyaink  között  a  városi 
kérdéssel  válhatlan  kapcsolatban  áll. 

Az  elsők  közé  tartoznak  azon  rögeszmék,  melyeket 
a  városi  kérdés  iránt  mind  a  kormánypártnál,  mind 
az  ellenzéknél  találunk. 

A  kormánypárt,  s  vele  conservativeink  egész  serege, 
a  városokban  a  túlzásig  demokratikus,  sőt  forradalmi 
elemet  lát,  mely  előbb-utóbb  minden  rendnek  felbom- 
lását idézendi  elő.  Nem  volt-e  minden  forradalomnak 
gyúlpontja  mindig  a  városokban  —  így  szólnak,  —  a 
franczia  tiers-état,  mely  egy  tizennégy  százados  trónt 
felforgatott,  nem  állt-e  polgárokból  ?  S  ki  áll  jót,  hogy 
szabad  királyi  városaink,  ha  nekik  törvényhozási  befo- 
lyást engedünk,  hasonló  szörnyűségeket  nem  fognak 
elkövetni  ?  stb.  Vannak  emberek,  kik  a  históriából 
épen  csak  annyit  tanultak,  hogy  vele  azon  kevés  józan 
fogalmat,  melyet  máskép  fejeikben  találnánk,  felzavar- 
hassák. Kik  városaink  törvényhozási  befolyásától  ily 
következéseket  várnak,  ezek  közé  tartoznak.  Ki  részint 
mezei  gazdasággal  foglalkozó  városainkban  csak  azért, 
mivel  városoknak  neveztetnek,  Paris,  Lyon,  vagy  akár- 
mely franczia  város  másait  keresi,  a  politikai  művelt- 
ségnek épen  azon  fokán  áll,  mint  ki  nemességünket 
csak  azért,  mivel  az  nemességnek  neveztetik,  aristokra- 
tiának  hiszi.  Csodálatos,  mennyire  ragaszkodnak  politi- 
kában sokan  a  puszta  nevekhez  !  A  demokratia  veszé- 
lyeiről szólunk,  melyektől  alkotmányunk  eddig  ment 
vala,  s  melyekkel  csak  ha  a  polgári  osztálynak  törvény- 
hozási befolyás  adatnék,  fenyegettetünk,  s  eszünkbe  sem 
jut,  miként  alkotmányunk  minden  befolyást  oly  emberek 
kezébe  ad,  kiknek  többségét,  ha  nemesleveleik  nem 
volnának,  proletariusoknak  neveznők ;  én  legalább  köztök 
s  a  külföld  proletariusai  között  más  különbséget  nem 
ismerek,  mint  azt,  hogy  e  nemeseink,  ha  szegénységre 
jutottak  is,  munkát  nem  szoktak  kivánni.  Nemességünk 
conservativ-elem.  A  mennyiben  oly  haladási  kérdések- 
ről szólunk,  melyeknek  eldöntése  által  a  nemesség 
kiváltságai  szenvednének,  én  teljesen  osztom  e  nézetet ; 
de  ha  figyelmünket  azon  kérdésekre  fordítjuk,  melyek 
kiváltságos  állásával  összeütközésben  nincsenek,  a  tapasz- 
talás épen  ellenkezőt   bizonyít.    Csak    adómentességéről 

s  egyéb  szabadalmairól  ne  szóljunk,  s  látni  fogjuk, 
hogy  a  párisi  nép  1793-ban  elvkérdésekre  nézve  nem 
volt  radicalisabb,  mint  sok  helyen  nemességünk ;  s  ki 
e  részben  nálunk  a  városok  törvényhozási  befolyásától 
fél,  az  valóban  nem  tudja,  mit  cselekszik ;  mert  épen 
azon  egyetlen  óvszert  taszítja  el  magától,  mely  birtok- 
talan  kortes-tömegeink  befolyásának  veszélyeitől  hazán- 
kat megőrizhetné. 

Hasonlóan  alaptalan  azon  előítélet,  melyet  a  királyi 
városok  törvényhozási  befolyása  ellen  az  ellenzék  között 
találunk.  —  Az  állás,  melyet  királyi  városaink  alkot- 
mányunkban elfoglalnak,  több,  mint  igazságtalan,  ez 
lealázó.  Nem  tettünk  semmit,  mi  által  a  polgári  osz- 
tályban nemzetiségünk  iránt  érdeket  gerjesztheténk  ;  a 
városi  követek  puszta  nézőkül  tekinttettek  törvényhozá- 
sunknál, s  még  e  jelenlétök  is  csak  arra  használtatott, 
hogy  a  különbséget,  mely  köztük  s  a  legkisebb  vár- 
megye követe  között  létezik,  velők  inkább  éreztessük  ; 
s  mivel  városaink  jelen  helyzetökben  a  magyar  alkot- 
mány iránt  kevés  rokonszenvet  mutatnak,  mert  a  nemesi 
osztálytól  visszataszítva,  a  kormányhoz  ragaszkodnak, 
azaz,  az  egyetlen  hatalomhoz,  melynél  eddig  még  némi 
pártolást  találtak,  —  azt  következtetjük,  hogy  városaink, 
természetök  szerint,  nem  képesek  a  szabadság  felfogá- 
sára, —  hogy  egy  nemzet-  s  alkotmányellenes  elemet 
képeznek,  melynek  szabadságunk  veszélyeztetése  nélkül 
törvényhozási  befolyást  nem  adhatunk.  —  Ily  okosko- 
dások ellenében  nem  mondhatnák-e  nekünk  a  városok, 
mit  egykor  Sieyés  a  franczia  törvényhozásnak  mondott : 
•  Szabadok  akartok  lenni,  s  nem  tudtok  lenni  igaz- 
ságosak.«  Ki  azon  állást,  melybe  városaink  alkotmányunk 
s  nemzetiségünk  irányában  jőnek,  ha  alkotmányunk 
részeseivé  tétettek,  azoknak  eddigi  viselete  szerint  itéli 
meg,  nem  cselekszik  józanabban,  mintha  abból,  mivel 
valaki  másnak  reá  nem  bízott  jószágát  féltékenyen  nem 
őrzi,  azt  következtetné,  hogy  hasonló  közönyösséggel 
fog  viseltetni  saját  birtoka  iránt  is  ;  ki  pedig  azt  állítaná, 
hogy  a  polgári  rend  általán  véve  az  alkotmányossághoz 
nem  ragaszkodik,  nehezebb  vádat  emelne  az  alkotmá- 
nyosság ellen,  mint  a  világ  minden  politikai  irói,  kik 
valaha    az    absolutismus    mellett    szót    emeltek.  Ha  az 

alkotmányosság  oly  valami,  minek  fentartása  a  nemzet 
aránylag  legműveltebb  osztályát  nem  érdekli ;  ha  azok, 
kik  iparral  s  kereskedéssel  foglalkoznak,  kiknek  a  haza 
kifejlődése  személyes  érdekükben  fekszik,  az  alkotmányt 
e  kifejlődésre  károsnak  tartják,  valóban  megszűnt  a  leg- 
nagyobb ok,  mely  az  alkotmányos  élet  mellett  szól,  s 
nem  soká  fogja  magát  fentarthatni  azon  alkotmány, 
melyhez  híven  csak  a  nemesség  ragaszkodik. 

Hogy  a  királyi  városok  követeinek  törvényhozási 
befolyása  által  egész  politikai  életünkben  s  így  a  pártok 
egymás  közötti  állásában  is  tetemes  változások  törté- 
nendenek,  ez  tagadhatatlan  ;  valószínű,  hogy  az  ellen- 
zék, ha  befolyását  fenn  akarja  tartani,  egészen  más  eljá- 
rást lesz  kénytelen  követni,  s  hogy  például  az  ország 
anyagi  kifejlődését  elősegítő  kérdések  elmellőzése  lehe- 
tetlenné válik,  mihelyt  a  polgári  elemnek  befolyás 
adatott ;  a  ki  azonban  a  városi  követekben  a  kormány 
vak  eszközeitől  fél,  szintoly  agyrémmel  bajlódik,  mint 
ki  bennök  csak  az  ellenzék  frigyeseit  látja,  s  biztosak 
lehetünk,  hogy  a  tapasztalás  meg  fogja  czáfolni  mind- 
kettőnek aggodalmait.  A  városi  követek  a  dolog  ter- 
mészete szerint  sem  a  kormány,  sem  az  ellenzék  állandó 
frigyesei  nem  lesznek,  hanem  lesznek  nagyobb  részben 
legalább  hív  képviselői  a  polgári  rend  érdekeinek, 
melyek  nagy  részint  a  hon  közös  érdekeivel  azonosítvák. 

Az  egyedüli  valóságos  nehézség,  melyet  a  városi  kér- 
dés megoldásánál  találunk,  azon  összeköttetésben  fekszik, 
melybe,  miként  megyéinknél,  úgy  a  városokban  is,  a  köz- 
igazgatási s  törvényhozási  dolgok  hozattak.  Képviselői 
táblánk  egy  osztály  által  választatva,  azon  érdekeknek, 
melyekről  a  törvényhozásnak  gondoskodnia  kell,  csak 
egy  igen  csekély  részét  képviseli,  s  ép  e  hiány  az,  mi 
a  kir.  városok  törvényhozási  befolyását  igényli.  De, 
kérdem,  ha  némelyeknek  czélzata  szerint,  a  nélkül, 
hogy  a  városok  belszerkezetében  változások  történnének, 
a  városi  szavazatoknak  alsó  táblánkon  befolyást  enge- 
dünk, mit  nyertünk  ?  Azon  negyvenhét  városi  tanács,  s 
önmagát  kiegészítő  választott  polgárságnak  követe  fogja-e 
képviselni  e  polgári  rendet  s  annak  kereskedési  s  mű- 
ipari  érdekeit?  Azon  törvénytudó  férfiak,  kik  most 
közönségesen    a   városok    által    mint     követek    ország- 

gyűléseinkre  küldetnek,  anyagi  érdekeket  illető  tár- 
gyakban több  felvilágosítást  fognak-e  adhatni,  ha  negyven 
vagy  ötven  városi  polgár  által,  mint  ha  egy  pár  ezer 
nemes  által  küldetnek  ?  Szóval :  a  városi  követek,  ha 
választásukban  a  polgári  rend,  mint  eddig,  részt  nem 
vesz,  fognak-e  csak  azért,  mivel  szavazataik  számíttat- 
nak, a  polgári  rend  képviselőinek  tekintethetni  ?  — 
Utolsó  országgyűlésünk  érezve  ezt,  a  városi  követeknek 
adandó  szavazatot  a  városok  belszerkezetének  ujjá- 
rendezésétől  föltételezé,  s  épen  e  kérdések  összekapcso- 
lásából támadtak  mindazon  nehézségek,  melyeken  ez 
ügy  végre  hajótörést  szenvedett. 

Ha  meggondoljuk  azon  különbségeket,  melyek  egyes 
városaink  között  nemcsak  népességre  nézve,  hanem 
minden  más  tekintetben  is  léteznek ;  —  ha  meggon- 
doljuk, hogy  azoknak  belszerkezete  nagy  részint  szoká- 
sokon alapul  s  egészen  különböző  helyzetűknél  fogva 
soha  tökéletes  egyenlőséggel  el  nem  is  rendeztethetik, 
miután  például  Debreczennek,  egy  kis  bányavárosnak, 
s  ismét  Pestnek  különböző  belszerkezet  szükséges;  ha 
végre  meggondoljuk,  hogy  egyes  városokban  a  polgári 
czím  egyszersmind  bizonyos  birtokjogokkal  összekötött, 
melyeket  azokra,  kik  velők  eddig  nem  éltek,  igazságo- 
san kiterjeszteni  nem  lehet :  nem  is  bámulhatjuk,  hogy 
követi  táblánk  s  talán  a  kormány  jóakarata  mellett  is 
a  városi  kérdés  utolsó  országgyűlésünknél  feloldhatat- 
lannak találtatott,  sőt  félnünk  kell,  hogy  ha  a  városok 
belrendezése  a  városok  törvényhozási  befolyásával  ezen- 
túl is  kapcsolatban  tárgy  altatnék,  e  kérdés  a  jövő 
törvényhozásban  is  legyőzhetlen  akadályokra  fogna 
találni. 

E  lényeges  nehézség  csak  úgy  kerültethetik  el,  ha 
—  mint  azt  Csengery  Antal  barátom  a  Pesti  Hírlap- 
ban  indítványozá  —  a  városok  törvényhozási  képvise- 
lete a  belrendezés  kérdésétől  elválasztatik.  Nem  csak 
azért  javaiható  ez,  mivel  ily  módon  a  városok  törvény- 
hozási befolyásának  legfőbb  akadályai  elháríttatnak, 
hanem  azért  is,  mert  ha  az  országgyűlési  szavazat  s  a 
belrendezés  kérdései  elválasztatnak,  minden  valószínű- 
ség szerint  e  két  kérdés  mindenike  czélszerűbben  fog 
eldöntetni. 

19* 


292 

A  követek  választása  nem  bízathatik  kis  számú  pol- 
gárokra, máskép  a  városi  követ,  mint  most,  úgy  a  ren- 
dezés után  is  csak  egy  városi  aristokratiának  leend 
képviselője ;  a  közigazgatás  vezetésére  ellenben  nagy 
számú  gyülekezetek  nem  alkalmasak,  s  így,  hacsak 
vagy  a  városok  beligazgatását,  mint  a  megyéknél  tör- 
tént, feláldozni,  vagy  a  polgárok  nagyobb  számát  min- 
den befolyástól  megfosztani  nem  akarjuk,  szükség, 
hogy  a  rendezésnek  ezen  két  ága  egészen  különböző 
elvek  szerint  történjék.  S  említsem-e  a  két  ellenkező 
irányt,  mely  a  közigazgatás  rendezésében  küzd  egy- 
mással? Nem  láttuk-e,  hogy  a  felsőház,  s  —  mert 
minden  hatalomról  föl  kell  tenni,  hogy  erejét  növelni, 
terjeszteni  kívánja,  —  maga  a  kormány  mindent  elkö- 
vet, hogy  a  városok  közigazgatását,  mely  most  tőle 
függ,  továbbá  is  saját  kezeiben  tartsa  központosítva  ? 
S  e  központosításnak,  mely  nem  nyújtja  a  felelősség 
alkotmányos  garantiáját,  lesz-e  majd  erő  ellenállani 
azokban,  kik  alkotmányos  centralisatiót,  parlamenti 
kormányt  nem  akarnak,  s  a  városi  ügyben  is  nem 
annyira  a  törvényhozás  erősítésének  kérdését  tekintik, 
mint  inkább  a  tartományi  rendek  ellenállási  erejét 
törekszenek  átültetni  a  városok  községi  életébe  ?  En  e 
csatában,  hol  ily  ellenkező  elemek  állanak  szemközt, 
nem  vállalnám  magamra  a  felelősséget  a  kimenetelre 
nézve. 

A  közigazgatás  rendezése,  alkotmányos  garantiáink 
jelen  helyzetében,  midőn  a  szabadság  biztosítékát 
épen  abban  keressük,  mi  miatt  jó  igazgatás  alig  kép- 
zelhető, sokkal  több  nehézséggel  van  összekötve,  hogy- 
sem tanácsos  lenne  tőle  függeszteni  fel  a  főczélt :  a 
törvényhozás  erősítését,  míg  ellenben  a  közigazgatás 
ügye  is  sokkal  nagyobb  fontosságú,  hogysem  a  mon- 
dott főczél  eszközéül  óhajtanám  használni.  Az  adminis- 
tratio  rendezése  egészen  külön,  egészen  saját  czél, 
melyet  a  rend  érdekében  annál  czélszerűbben  lehetend 
elintézni,  a  mily  arányban  erősödik  a  törvényhozás. 
Miért  ne  választanok  tehát  el  a  városi  rendezés  azon 
részét,  mely  az  országgyűlési  követek  mikénti  válasz- 
tását illeti,  annak  többi  s  jelesen  a  közigazgatást  tár- 
gyazó    pontjaitól,  holott  mindenki  át  fogja  látni,  hogy 

ez  által  az  úgynevezett  városi  kérdés  legnagyobb  nehéz- 
ségei elháríttatnak  ? 

Fontos  a  városoknak  adandó  országgyűlési  szavazatra 
nézve  csak  az,  hogy  a  követek  választása  rendeztessék 
el  czélszerűen,  s  e  kérdés  sokkal  könnyebben  intéztet- 
hetik el  különválva,  mint  ha  a  városok  egész  belrende- 
zésének  kérdésével  kapcsolatba  hozatik.  Ha  ezt  teszszük, 
törvényhozásunk  főhiánya,  mely  abban  áll,  hogy  benne 
a  nemzetnek  csak  egy  osztálya  képviseltetik,  —  teljes 
meggyőződésem  szerint  nehézség  nélkül  orvosoltathatik ; 
s  ne  féljünk,  a  népképviselet,  melyről  most  csak  ábrán- 
dozunk, nem  fog  elmaradni,  mihelyt  a  nemesség  poli- 
tikai egyedáruságát  megszüntethettük. 

A  második  ok,  mely  miatt  törvényhozásunk  felada- 
tának meg  nem  felelhet,  mint  mondám,  abban  keres- 
hető, mert : 

b)  törvényhozásunk  nem  bir  elég  függetlenséggel. 

Ki  országgyűlésünk  állását  más  alkotmányos  orszá- 
gok törvényhozásaival  összehasonlítja,  nem  fogja  tagadni 
ezen  állításom  helyességét.  Nemcsak,  hogy  semmi 
befolyással  nem  bir  törvényhozásunk  a  legfontosabb 
tárgyak  elhatározására;  nemcsak,  hogy  törvényeinek 
mikénti  végrehajtása  iránt  senkit  feleletre  nem  vonhat, 
s  így  feladatának  tökéletesen  soha  meg  nem  felelhet : 
de  mi  több,  szüntelen  függőben  tartatik  az  egyes  tör- 
vényhatóságok által  is.  A  követek  verificatiójának  kér- 
dése törvényhozásunk  tanácskozásainak  köréhez  nem 
tartozik,  országgyűlésünk  határozatai  utasítási  rendsze- 
rünk mellett  nem  a  követek,  hanem  az  őket  küldő 
törvényhatóságok  meggyőződésétől  függenek ;  miként 
várhassuk  ily  módon  rendezett  törvényhozástól  az 
ország  dolgainak  czélszerű  vezetését? 

A  megyéknek  adott  jkövetverificatiói  és  utasításadási 
jog,  mint  nálunk  minden  visszaélés,  úgynevezett  muni- 
cipális  szerkezetünk  fentartásának  szükségével  védel- 
meztetik.  —  Ne  engedjétek  veszni  és  elfajulni  a  hely- 
hatósági életet ;  azonban  hová  lesz  annak  épsége,  ha 
a  követverificatiói  s  utasításadási  jogot  támadjuk  meg? 
Hiszen  e  kettő  legfontosabb  az  egészben,  e  kettő  teszi 
úgyszólván  csúcsát  az  egész  szerkezeti  pyramisnak,  e 
kettő    a    dolgok    lelke  s    bibéje.    —   így    szólalt    fel  a 

megyék  ezen  jogai  mellett  a  Budapesti  Híradó,  melynek 
állításait  szórói-szóra  azért  idézem,  mert  hisz  nézeteim 
ellenei  e  lapot  kitűnő  ügyességgel  vezetettnek  hirdetik. 
Kik  törvényhozásunk  ezen  abnormitásait  ily  okokkal 
védelmezik,  engedjék  meg,  hogy  mindenekelőtt  figyel- 
messé tegyem  őket,  miként  megyei  rendszerünk  főtulaj- 
dona,  az,  mi  által  e  rendszer  alkotmányunk  biztosítékává 
válik,  nem  a  megyéknek  adott  verificatió  vagy  utasítás- 
adási jogban  keresendő.  Bizonyságul  csak  a  híres 
1823-iki  esetekre  hivatkozom.  —  Soha,  azt  hiszik 
sokan,  megyei  szerkezetünk  egész  hasznát,  soha  azt, 
mennyi  biztosságot  nyújt  ez  alkotmányunknak,  annyira 
nem  éreztük.  Én  ezen  szomorú  esetekre  nézve  máskép 
vélekedem,  mint  talán  mások,  s  a  helyett,  hogy  tör- 
vényhatóságaink akkor  kifejtett  szilárdságát  bámulnám, 
inkább  elszomorodom  az  akkor  tett  tapasztaláson, 
miként  a  törvénysértés  ellenében  megyéink  között  oly 
kevés  találtatott,  mely  kötelességének  eleget  tett  volna. 
De  mellőzve  ezeket,  kérdem  :  ugyan  az  utasítási  vagy 
követverificatiói  jog  volt-e  az,  mi  által  e  megyék 
1825-ben  a  törvénytelenségek  további  folytatását  aka- 
dályoztatták? Vajon  az,  hogy  miután  tizenegy  évig 
országgyűlés  nem  tartatott,  s  így  a  megyék  sem  utasítá- 
sadási, sem  verificatiói  jogukkal  nem  éltek,  még  is  erő- 
sek voltak  a  törvénytelenségnek  ellentállni :  nem  bizo- 
nyítja-e világosabban,  mint  bármi  más,  hogy  e  két  jognak 
a  megyék  általi  gyakorlata  arra,  hogy  törvényhatósági 
rendszerünk  az  alkotmány  biztosítékává  váljék,  koránt- 
sem bir  annyi  fontossággal,  mint  azt  némelyek  hirdetik. 
De  ha  e  tapasztalástól  elvonatkozva  megengednők 
is,  hogy  a  megyék  követigazolási  s  utasítási  joga 
tőlök  elvétetvén,  megyei  szerkezetünk  gyengülne  :  nem 
felejthetjük  el  soha,  miként  azon  feladásunkon  kívül, 
hogy  helyhatósági  életünket  veszni  ne  engedjük,  a 
megyerendszer  legbuzgóbb  pártolójának  is  még  egy 
más  feladása  van,  mely  abban  áll,  hogy  ne  engedjük 
elveszni  törvényhozásunkat,  vagy  más  szavakkal,  hogy 
ne  szorítsuk  azt  oly  korlátok  közé,  melyek  között 
üdvös  működése  lehetetlen.  Ha  megengedjük  is,  hogy 
a  megyéknek  adott  követutasítási  jog  szónokokat  képez; 
—    ha    nem    tagadjuk,    mikép    a    hazának  szónokokra 

nagy  szüksége  van  —  ámbár  talán  nem  ártana,  ha  köz- 
dolgainkban a  szép  szavaknak  s  szónoki  fordulatoknak 
kevesebb  hitelt  adnánk  :  azt  talán  csak  mindenki  meg 
fogja  engedni,  hogy  hazánknak  híres  rhetorokon  kívül 
még  másra  is  van  szüksége,  s  hogy  ezek  közé  jelesen 
jó  törvények,  s  annálfogva  egy  oly  törvényhozó  test  is 
tartozik,  mely  ily  törvények  alkotására  képes.  Ha  tehát 
a  verificatió  s  utasítások  kérdéseiről  akarunk  szólni, 
nem  elég  csak  arra  figyelmezni,  mennyire  vesztene 
szerkezetünk  jelen  érdekéből,  ha  teendőinek  e  két  része 
a  törvényhozásra  bízatnék,  hanem  szükség  kiterjeszkedni 
azon  szempontra  is,  mennyiben  felelhet  meg  feladatának 
a  törvényhozás,  ha  a  verificatió  s  utasítás  joga  a  megyé- 
nél hagyatnék?  S  e  részben  a  megyék  ezen  jogainak 
káros  hatását,  nem  tudom,  fogja-e  valaki  tagadhatni. 
Nézzük  először  a 

verificatió  kérdését. 

A  követi  igazolás  mindenütt  a  követi  táblákat  illeti. 
A  követigazolás  tehát  oly  kérdés,  mely  iránt  az  egész 
világ  minden  alkotmányos  népe  ellenkező  véleményben 
van  velünk.  Ennélfogva,  ha  férfiakhoz  illő  meg- 
gondolás által  vezéreltetünk  legfontosabb  érdekeink 
elhatározásában,  csak  fontos  okok  bírhatnak  bennünket 
ily  esetekben  a  minden  közönségestől  eltérő  eljárás 
fentartására.  Ha  tudjuk,  miként  valamely  intézkedés  a 
világ  egyetlen  művelt  nemzeténél  sincs  vagy  épen  ellen- 
kező módon  van  gyakorlatban,  annak  czélirányossága 
iránt  okunk  van  legalább  is  kétkedőkké  lenni.  S  ugyan 
mik  tehát  azon  okok,  melyek  a  verificatiónak  mostani 
alakjában  fentartása  mellett  felhozatnak? 

Azon  egy  okon  kívül,  miszerint  a  verificatió  jelen 
megyei  rendszerünk  lényegéhez  tartozik,  még  kettő 
hozatik  fel. 

Először:  hogy  nálunk,  hol  a  választási  formákra  nézve 
semmi  intézkedés  sem  létezik  a  törvényben,  a  verificatiót 
a  követek  táblájára  bízni  annyit  tenne,  mint  a  törvény- 
hozásnak a  legnagyobb  önkény  gyakorlására  adni  módot 
és  alkalmat. 

Másodszor:  hogy  a  verificatió  kérdésének  az  ország- 
gyűlésre  való    áttétele    által   a   pártok  küzdelme,  mely 

eddig  a  megyei  téren  forgott,  áttétetik  az  országgyűlési 
mezőre,  s  a  küldők  választási  joguktól  fosztatnak  meg ; 
mert  hisz  miként  választhatnának  szabadon,  ha  tudják, 
miként  csak  az  országgyűlés  ínye  szerint  választott 
követ  remélhet  igazoltatást. 

Nem  akarom  olvasóimat  ez  okok  hosszabb  czáfolgatása 
által  sérteni,  erősen  hivén,  hogy  nincs  közöttök  egy  is, 
ki  ezen  okoskodásokat  nem  czáfolta  volna  meg  oly  hamar, 
mint  azokat  végig  olvasá.  Csak  néhány  kérdést  legyen 
szabad  e  részben  elleneinkhez  intézni.  Ugyanis : 

Ha  választásainkra  nézve  semmi  intézkedés  sincsen 
a  törvényben,  miként  történhetik,  hogy  bizonyos  urak, 
valahányszor  az  úgynevezett  honoratioroknak  a  megyék 
által  adandó  szavazatjoga  kerül  szőnyegre,  —  a  hono- 
ratiorok  szavazatjoga,  mondom,  kik,  mint  lucus  a  non 
lucendo,  talán  csak  azért  neveztetnek  így,  mivel  tőlök 
a  polgári  honor  megtagadtatok,  —  mindig  az  állíttatik, 
hogy  törvényes  választási  rendszerünk  csak  törvény  által 
változtathatik  meg? 

Kérdem  továbbá,  ha  csakugyan  sem  világos  törvény, 
sem  törvényes  szokás,  mely  szerint  törvényhozásunk  a 
verificatió  kérdésénél  eljárhatna,  nem  létezik,  mily  ada- 
tokból fog  kiindulni  a  megye,  midőn  valamely  választás 
törvényessége  fölött  tanácskozik? 

Kérdem,  vajon  nem  képzelhető-e,  sőt  nem  többször 
fordult-e  elő  eset,  hogy  egyes  megyék  tökéletes  anar- 
chiába sülyedve,  a  megyének  neve,  s  törvényességének 
jelei  egyes  pártok  által  bitoroltattak ;  vajon  nem  emlék- 
szünk oly  pillanatokra,  hol  pezsgő  helyhatósági  rend- 
szerünk annyira  pezsgett,  hogy  a  fütykösök  majoritása 
a  szavazók  majoritását  tökéletesen  elnyomta;  s  mi  tör- 
ténjék ily  esetben  a  verificatióval  ? 

Kérdem  végre  minden  alázatossággal :  tekintetbe  vévén 
minden  egyes  országgyűlési  követ  nagyszerű  hivatását, 
tekintetbe  vévén  azon  befolyást,  melyet,  mint  a  tör- 
vényeket alkotó  többség  egyik  tagja  az  egész  nemzet 
jövőjére  gyakorol :  nem  fekszik-e  a  törvényhozásnak 
némi  érdekében,  hogy  e  jog  ne  olyanok  által  bitorol- 
tassék,  kik  a  megye  pecsétjével  kiadott  megbízó  leve- 
lekkel, s  meglehet  egypár  száz  bunkónak  segedelmével 
jelentek  meg,  de  azért  a  megye  többsége  (azaz,  most  a 

megyei  nemesség  többsége)  választottjainak  nem  tekint- 
hetők ? 

Fordítsuk  figyelmünket  most  a  megyék  utasításadási 
jogára;  —  ismét  törvényhozásunk  szempontjából  tekintve 
a  kérdést,  nemcsak  mivel  azon  káros  befolyásról,  melyet 
az  utasításadási  jog  megyéiükre  gyakorol,  már  szóltunk, 
de  mert  nevetségesnek  is  tartjuk,  ha  oly  kérdéseknél, 
melyek  különböző  viszonyokra  legalább  is  egyenlő  hatást 
gyakorolnak,  épen  a  fontosabbról  feledkezünk  meg. 
Ki  az  országgyűlési  utasításokról  beszélve,  csak  arról 
szól,  mily  károsan  hathatna  azoknak  megszüntetése 
megyéinkre,  —  körülbelől  szintoly  józanon  cselekszik, 
mint  az,  ki  egy  égő  ház  előtt,  a  vizipuskákat  közelítni 
látván,  a  fölött  tanakodnék,  mennyire  ronthatja  a  szobába 
lövött  víz  a  bútorokat. 

Utasítási  rendszerünk. 

Azon  urak,  kik  magokat  oly  szívesen  practikus  ország- 
férfiaknak nevezgetik,  az  utasítások  kérdésénél  kissé 
ellenkezésbe  jőnek  önmagokkal,  midőn  egyrészről  utolsó 
országgyűlésünkkeli  elégedetlenségöket  jelentik  ki  s  nem 
győzik  emlegetni,  miként  az  országgyűlés,  mely  alatt  az 
ellenzék  folyvást  többségben  volt,  csak  tizenhárom  törvényt 
alkothatott ;  s  más  felől  mégis  pártolásaik  alá  veszik  azon 
institutiót,  mely  az  országgyűlés  eredménytelenségének 
főoka  volt.  Hisz  miután  az  utasításoknak  a  törvény- 
hozásra való  befolyásáról  hazánkon  kívül  más  tapasz- 
talásra nem  hivatkozhatunk,  úgy  látszik,  hogy  practikus 
férfiaktól  a  következetesség  azt  kívánná,  hogy  vagy 
törvényhozásunk  eredményeivel  elégedjenek  meg,  vagy 
ismerjék  el  utasítási  rendszerünk  kártékony  hatásait, 
hacsak  bebizonyítani  nem  tudják,  miként  utolsó  törvény- 
hozásunk eredménytelensége  annak  tulajdonítható,  mert 
az  utasítások  a  követek  által  meg  nem  tartattak.  Ezt 
bebizonyítani  lehetetlen,  sőt  minden  országgyűlésünk 
tapasztalása  azt  mutatja,  miként  épen  azon  tárgyak  nem 
végeztetnek  be,  melyekre  legtöbb  előkészület  történik, 
s  melyekre  e  szerint  legtöbb  utasítás  adatott ;  minden 
üdvös  eredmény  pedig  majdnem  kizárólag  az  ország- 
gyűlések utolsó  napjainak  köszönhető,  mikor  senki  magát 


utasítása  által  szorosan  lekötelezve  nem  érzi.  Ki  mind- 
ezeket fontolóra  veszi,  meg  fogja  vallani,  hogy  eddigi 
tapasztalásunk  az  utasítási  rendszer  mellett  csakugyan 
nem  szól. 

De  tekintsük  e  kérdést  most  tisztán  elméleti  szem- 
pontból, s  nézzük  elvontan  mindazon  tapasztalásoktól, 
melyeket  e  részben  egy  idő  óta  tevénk,  mily  követ- 
kezéseket kell  a  törvényhozásra  nézve  szükségkép  s 
észszerüleg  várnunk,  ha  az  utasításadási  jog  oly  tes- 
tületekre bízatik,  melyek,  mint  megyei  gyűléseink,  bizony- 
talan számú  s  képességű  egyénekből  állanak. 

A  képviseleti  rendszernek  üdvös  eredményei  nem  tisz- 
tán abban  fekszenek,  miszerint  nagy  kiterjedésű  köz- 
társaságok számos  polgárai  csak  ezen  rendszer  mellett 
gyakorolhatnak  egyenlő  politikai  jogokat ;  a  képviseleti 
rendszernek  nem  kisebb  érdeme,  hogy  ámbár  igen  szá- 
mosan egészen  egyenlő  politikai  jogokkal  élnek,  a  leg- 
főbb, vagyis  a  törvényhozási  jogok  gyakorlata  mégis 
közönségesen  olyanokra  bízatik,  kik  arra  több  képes- 
séggel birnak.  —  Azon  testület,  me]y  alkotmányos 
országban  törvényhozási  jogokkal  ruháztatik  fel,  a  válasz- 
tók nagy  többségénél  több  képességgel  s  minden  esetre 
sokkal  nagyobb  készültséggel  szokott  birni,  s  innen  van, 
hogy  az  irány,  melyben  az  ily  országok  törvényhozásai 
haladnak,  a  választások  által  határoztatik  meg;  de  az 
egyes  törvényes  rendelkezések  olyanok  által  tétetnek, 
kik  arra  legképesebbek.  —  Utasítási  rendszerünk  mellett 
a  képviseleti  rendszernek  ezen  tulajdona  elenyészik,  vilá- 
gos levén,  mikép  utasításaink  által  a  valóságos  törvény- 
hozó nem  az,  ki  országgyűlésre  küldetett,  hanem  azon 
tömeg,  mely  küldöttjének  minden  lépését  elébe  szabja; 
minek  ismét  világos  következménye,  hogy  törvény- 
hozásunk munkálkodásiban  mindazon  hibákat  fel  kell 
találnunk,  melyek  ott,  hol  a  törvényhozás  tömegekre 
bízatott,  mindenkor  előfordultak :  a  legnagyobb  ingadozás, 
legnagyobb  következetlenség,  kedvelése  mindennemű 
túlzásnak,  elvek  körüli  vitatkozások  s  elhanyagolása 
azon  intézkedéseknek,  melyek  szükségesek  valamely 
elv  hasznos  alkalmaztathatására. 

Hogy  valaki  utasítási  rendszerünket  czélirányosnak 
mondhassa,  mindenek  előtt  szükséges  volna  bebizonyítni, 

miként  azon  gyülekezetek,  melyek  az  utasításadással 
megbízatnak,  úgy  szerkezeitek,  hogy  a  törvényalkotási 
jogot  reájok  lehet  bízni.  Egy  részről  azt  mondani,  hogy 
megyei  gyűléseink  jó  törvények  alkotására  már  elren- 
dezésöknél  fogva  nem  képesek,  s  kívánni,  hogy  mégis 
ők  jelöljék  ki  az  utat,  melyen  országgyűlési  követök 
járni  tartozik,  valódi  képtelenség. 

Minden  törvény,  melyet  országgyűlésünk  hoz,  vagy 
olyan,  mely  az  egész  országot,  vagy  olyan,  mely  külö- 
nösen s  közelebbről  egyes  törvényhatóságokat  érdekel. 
—  Az  elsők  azért  bízattak  a  törvényhozásra,  mert  az 
egész  országot  érdeklő  tárgyakat  szükségkép  azon  tes- 
tületre kellé  bízni,  melyben  minden  érdek  képviselve 
van,  s  mely  nemcsak  az  ország  egy,  hanem  annak 
minden  részét  legtökéletesebben  ismeri ;  az  utóbbiakkal 
a  törvényhozás  azért  foglalkozik,  mert  először,  noha 
egyes  tárgy  különösen  egy  törvényhatóságot  érdekelhet, 
mégis,  ha  az  csak  ennek  elhatározására  bízatnék,  félni 
lehetne,  hogy  elrendezésében  az  összes  nemzet  érdeke 
tekintetbe  nem  vétetnék ;  másodszor,  mert  főkép  ily 
tárgyak  körül  szoktak  támadni  a  megyékben  pártküz- 
delmek, melyek  azoknak  czélszerű  elhatározását  lehet- 
lenné  teszik.  Hol  a  törvényhozást  utasítások  kötik, 
megszűnnek  mindazon  okok,  melyek  miatt  e  két  nemű 
kérdések  eldöntése  reá  bizatik  ;  mert  ugyan  mi  marad, 
mi  által  az  országgyűlés  ily  viszonyok  között  az  egyes 
megyénél  magasabban  áll  ?  Az  ország  minden  viszonyai 
érdekeinek  ismerete  ?  Igen,  a  törvényhozás  ismerni 
fogja  a  létező  viszonyokat,  az  egyes  követek  valószínű- 
leg a  tanácskozás  alatt  fel  fogják  hozni  mindazt,  mi 
egy  czélszerű  határozat  anyagául  szolgálhatna  ;  de  mit 
használ  ez  ?  —  A  követ  szabad  akaratát  honn  hagyá 
küldőinél,  s  a  tudomány,  melyet  magának  a  tárgyról 
szerzett,  legfölebb  arra  szolgál,  hogy  midőn  utasítása 
szerint  megyéje  szavazatát  kimondja,  felsóhajtva  érezze 
önmaga  annak  helytelenségét.  S  ha  a  törvényhozók  a 
hazában  uralkodó  pártok  szenvedélyein  túlemelkednének 
is,  a  hazára  ebből  üdv  nem  háramolhatik,  ha  mindenik 
a  saját  törvényhatóságában  uralkodó  pártok  egyoldalú 
nézeteit  magával  hozza  utasításában.  Azon  nagy  vál- 
tozást,   mely    alkotmányunkon    akkor  történt,  midőn  a 

nemesség,  a  helyett,  hogy  Eákos  mezején  személyesen 
gyűl  egybe,  először  követeket  külde,  én  eddig  mindig 
a  legczélirányosabb  lépésnek  tartam,  melyet  eldődeink 
az  alkotmányosság  ösvényén  tettek.  Ha  utasítási  rend- 
szerünkhöz ragaszkodunk,  csalódtam.  Azon  rendszer, 
mely  mellett  az  összes  nemesség  a  törvényhozásban 
szintoly  részt  vesz,  mint  akkor,  csak  azon  különbséggel, 
hogy  egy  hely  helyett  ötvenkettőn  tanácskozik,  az 
előbbinél  nem  czélirányosabb,  sőt  ha  e  rendszerhez 
ragaszkodunk,  a  Rákosra  visszamenni  reánk  nézve 
valóságos  haladásnak  volna  nevezhető.  Ha  valamennyi 
nemesek  egy  helyen  összegyűlünk,  capacitatió  egyes 
esetekben  talán  mégis  sikerülne. 

Igen,  de  ha  ez  így  lenne  is  —  szólnak  az  utasítások 
barátai  —  lehet-e  a  nemességet  megfosztani  azon  jogától, 
melyet  a  törvényhozásra  utasításai  által  gyakorolt  ?  Le 
kell-e  mondani  azon  biztosítékról,  melyet  követeink 
irányában  az  utasítás  nyújt  ?  Úgy  de  ha  azon  módot 
tekintjük,  mi  szerint  utasításaink  készíttetnek,  látjuk, 
miként  az  összes  nemességnek  az  utasításokra  való 
befolyása,  ritka  eseteket  kivéve,  csak  puszta  jogra  szál- 
líttatott le,  s  a  nemesség  legfőbb,  azaz  választási  jogá- 
nak kijátszásához  vezet.  Ha  valamely  megyének  összes 
nemessége,  teszem  kétezer  személy,  valakit  követének 
választott,  választott  pedig  épen,  mert  elveit  ismerve, 
választása  által  ezen  elveket  képviseltetni  kiváná : 
lehet-e  nagyobb  képtelenség,  mint  ha  az  ily  módon 
választottnak  később  10 — 15  egyén  szabja  meg  utasítá- 
sát? Lehet-e  a  választói  jogoknak  nagyobb  kijátszása, 
mint  ha  —  mi  sokszor  történik  —  az  utasítást  készítő 
küldöttség  ezeket  épen  azon  elvekkel  ellenkezésben 
készíti,  melyeknek  védelme  miatt  a  követ  országgyű- 
lésre küldetett  ?  S  mi  a  garantiát  illeti,  melyet  utasítási 
rendszerünkben  a  követek  hívtelensége  ellen  birunk : 
hol  van  az  ?  Tud-e  nekünk  valaki  előmutatni  törvényt, 
melynél  fogva  az  országgyűlésnek  az  utasítások  több- 
sége ellen  alkotott  törvényei  erő  nélkülieknek  nyil- 
váníttatnának? Tud-e  mutatni  esetet,  hol  a  követ, 
mivel  utasítását  megszegé,  máskép,  mint  a  köz- 
bizodalom elvesztése  által  büntettetett  meg,  mely 
büntetést    el    nem    kerülheté    akkor    sem,    ha    évekig 

nyilván    vallott    elveitől    eláll,    bár  soha  utasítása  nem 
lett  volna  is. 

Utasítási  rendszerünk  mellett  soha  compact  s  követ- 
kezetes többségre  nem  számíthatunk.  A  többségnek,  az 
egyes  megyék  nem  szűnő  hullámzásai  szerint,  szüntelen 
ingadoznia  kell,  s  ennélfogva  sem  a  kormány  a  tör- 
vényhozó test  közremunkálására  soha  biztosan  nem  szá- 
molhat, sem  a  törvényhozó  test  többsége  ingékonysága 
miatt  a  kormányra  befolyást  nem  gyakorolhat.  Szóval 
utasítási  rendszerünk  által  egy  törvényhozás  helyett 
ötvenkettővel  birunk ;  minden  capacitatió,  mind  a 
kormány  s  nemzet  között,  mind  az  egyes  követek  között 
lehetlenné  tétetik ;  a  legfontosabb  törvényhozási  kérdé- 
sek eldöntése  oly  testületekre  bizatik,  melyek  a  bennök 
résztvevők  száma  s  képességhiánya  miatt  arra  alkal- 
matlanok ;  s  mindazok  között,  kik  közállományi  kér- 
désekkel foglalkoztak,  nem  fogunk  találni  egyetlen 
csak  félig  kitűnő  tekintélyt  is,  mely  nem  volna  meg- 
győződve, hogy  üdvös  törvények  alkotása  utasítási 
rendszer  mellett  lehetetlen. 

Marad  mindazon  állítólag  fontos  okokból,  melyek 
utasítási  rendszerünk  mellett  felhozatnak,  azon  egy, 
melyet  kevesebbé  hangosan  hirdetünk,  de  mely  sokak 
előtt  minden  egyebeknél  nagyobb  fontossággal  bir,  t.  i. 
hogy  az  utasítások  a  követek  megvesztegetését  megaka- 
dályoztatják. Fájdalmas,  hogy  még  azokra  nézve  is, 
kiket  legfőbb  bizalmunkkal  ajándékozunk  meg,  ez 
ocsmány  bűnt  a  valószínűségek  közé  számítjuk  ;  de  az 
utasítások  mikor  akadályoztaták  meg  a  megvesztege- 
téseket ?  Lehetne-e  annyira  félni  követeink  megvesztege- 
tésétől, ha  eddig  alkalmazott  utasítási  rendszerünk 
hatályosnak  mutatkozott  volna  csak  e  tekintetben  is  ? 
Sőt  ha  közdolgainkban  megvesztegetéstől  félünk,  ki 
nem  látja,  hogy  annak  valószínűsége  az  utasítások  által 
kétszereztetik  ?  Ha  a  követ  meggyőződése  szerint  szaba- 
don működik,  mihelyt  ő  becsületes  s  a  megkísértett 
bűn  nála  nem  sikerült,  minden  megvesztegetés  lehet- 
lenné válik ;  de  ha  a  követ  utasításoktól  függ,  nem 
marad-e  fenn  a  megvesztegetésnek  lehetősége  még 
azoknál  is,  kik  őt  utasításokkal  ellátják,  s  kiknél  e 
czélnak  elérése  már  azért  is  könnyebb,  mert  testületek, 


302 

főkép  olyanok,  melyek  —  mint  utasítást  készítő  válasz- 
mányaink  —  bizonytalan  személyekből  állanak,  a  köz- 
vélemény súlyát  soha  nem  érezhetik  úgy,  mint  az 
egyes. 

Eleget  szóltunk  újabb  időben  azon  új  főispáni  rend- 
szerről, mely  által  a  kormány  az  egyes  megyékben 
többséget  akar  magának  szerezni;  de  vajon  elfeledhetjük-e, 
hogy  az  egész  rendszer  csak  utasításaink  által  válik 
veszélyessé.  Mondatott,  miként  a  főispánoknak  hivataluk 
helyén  lakása  jövőre  azért  kívántatik,  hogy  a  főispánok 
a  megyék  közigazgatásába  több  rendet  hozzanak  be.  — 
Megengedem,  hogy  a  kormányférfiak  egy  részének  az 
új  rendszer  behozásánál  csakugyan  nem  volt  más  szán- 
déka, s  hiszem,  hogy  ha  az  új  főispánok  teendői  csak 
közigazgatási  tárgyakra  szoríttatnának,  e  czél  legalább 
némi  kis  részben  el  is  érethetnék.  De  miután  a  megyék 
utasításadási  joggal  birnak,  az  új  rendszertől  ily  ered- 
ményeket várni  nem  lehet. 

A  megye  nemcsak  administrativ,  de  politikus  testület 
levén,  melynek  határozatai  a  törvényhozásra  eldöntő 
befolyással  birnak,  a  kormány  már  helyzeténél  fogva 
sem  lehet  közönbös  az  egyes  megyékben  uralkodó 
politikus  szellem  iránt ;  neki  azon  kell  lennie,  hogy 
nézeteinek  az  egyes  megyékben  többség  szereztessék. 
A  közigazgatási  tekintet  a  politikusnak  mindig  alá 
fog  rendeltetni ;  s  mi  leend  ennek  valószínű  követ- 
kezménye ? 

Eddig  a  kormány  az  egyes  megyékben  uralkodó 
többséggel  nem  sokat  gondolt ;  sok  esetben  egészen 
magára  hagyta  a  megyéket  s  rendkívüli  eseteket  kivéve, 
a  közgyűlések  tanácskozásaira  nem  is  keresett  befo- 
lyást. A  megyei  pártok  önerejükre  hagyatva  küzdöttek 
meg  egymással ;  s  mi  volt  ez  állapot  eredménye  ? 
Nemde  az,  hogy  a  közigazgatás  a  politikus  érdekeknek 
mindig  alája  rendeltetett  ?  Az  alispántól  az  utolsó 
szolgabíróig  a  pártszín  s  nem  az  egyének  administrativ 
képessége  vétetett  tekintetbe  minden  választásnál,  s  a 
megyei  többség  a  helyett,  hogy  tisztviselői  fölött  ellen- 
őrködjék, nagyrészint  csak  arra  gondolt,  miként  palás- 
tolja választottjainak  hibáit.  —  Alig  lehet  valami,  a 
megyében  lakókat  inkább   érdeklő,    mint    hogy  a  köz- 

igazgatás  ügyes  és  hív  tisztviselők  által  kezeltessék  ;  s 
mégis  a  megyéknek  adott  politikus  hatáskör  oda  vezette 
a  dolgokat,  hogy  törvényhatóságaink  nagy  részéhen  a 
közigazgatás  egészen  elhanyagoltatott.  Mit  várhatunk  e 
tekintetben  a  kormánytól,  melyet  az  egyes  megyék 
közigazgatása  kétségen  kívül  sokkal  kevésbbé  érdekelhet, 
mint  azon  mód,  mely  szerint  utasításaival  a  törvény- 
hozásra befoly. 

Én  a  kormányban,  esupán  mivel  kormány,  vétkes 
szándékokat  nem  teszek  föl.  Képtelenség  a  kormánynál 
a  bűn,  magunknál  az  erény  kizáró  tulajdonát  keresni; 
de  nem  kevésbbé  képtelenség  az  is,  ha  felteszszük, 
hogy  a  kormány  azt,  mire  helyzete  által  félig  kény- 
szeríttetik, csak  azért  nem  teendi,  mert  mást  tehetne, 
mi  ennél  sokkal  kevésbbé  hasznos,  de  sokkal  erénye- 
sebb. —  A  kormány  átlátta,  hogy  miután  még  tör- 
vényhozásunk állása  is  egészen  az  egyes  megyéktől 
függ,  erélyesen  kormányoznia  nem  lehet,  hacsak  az 
egyes  megyékben  többségre  nem  számolhat.  Mihelyt 
az  ellenzék  egész  erejét  a  megyékben  központosítá,  a 
kormánynak  szintén  e  térre  kellé  átmenni,  hacsak 
minden  hatalmával  a  küzdhelyen  kívül  nem  akara 
maradni ;  s  vajon  nem  kell-e  feltennünk  ily  viszonyok 
között,  hogy  valamint  mi  megyei  tisztviselőink  válasz- 
tásánál inkább  az  egyének  pártszinét  s  politikai  befo- 
lyását, mint  közigazgatási  képességöket  vettük  tekin- 
tetbe: úgy  a  kormány  főispánjaink  kinevezésénél  szint 
azt  teendi ;  hogy  valamint  mi  párthíveink  elkövetett 
hibáit  nemcsak  nem  üldöztük,  sőt  a  lehetőségig  eltakar- 
gattuk :  úgy  a  kormány  e  példánkat  követni  fogja ;  s 
ugyan  várhatunk-e  ily  körülmények  között  jobb  köz- 
igazgatást ? 

Jobb  közigazgatási  rendszert  bizonyosan  nem,  de 
annyival  inkább  várhatjuk  azt,  hogy  utasításink,  főkép 
pótló-utasításink  által  minden  törvényhozási  befolyás 
a  főispánok,  vagy  más  szavakkal  a  kormány  kezébe 
kerül,  s  egész  országgyűlésünk  egy  nyomorult  szín- 
mutatványnyá  válik,  melyben  három  évről  három  évre 
a  magyar  szabadelvű  párt  örök  kisebbsége  játszatik  el. 

Bennem  mindazon  dolgok  között,  melyek  e  hazában 
történtek,    mióta    közdolgokban    részt    veszek,    semmi 

annyi  aggodalmat  nem  gerjesztett  még,  mint  a  kor- 
mánynak a  főispáni  hivatal  iránt  tett  újabb  rendelései. 
Oka  ezen  aggodalomnak  nem  abban  fekszik,  mert  e 
rendeléseket  sérelmeseknek  tartom.  Aggodalmamnak 
oka  egyedül  utasításunkban  fekszik,  mely  által  a  kor- 
mánynak új  rendszere  törvényhozásunk  függetlenségét 
ronthatja  meg. 

A  kormány  többséget  akar ;  ez  bevallott  s  szabadon 
bevallható  szándéka ;  mert  hisz  oly  kormány,  mely  a 
többséggel  nem  gondol,  alkotmányos  kormánynak  nevét 
nem  érdemli.  De  nincsenek-e  az  új  rendszer  által  a 
kormánynak  oly  eszközök  kezébe  adva,  melyek  által 
magának  többséget  szerezhet  még  akkor  is,  ha  e  hon 
érdeke  ellenkezőt  kívánna  ?  En  úgy  hiszem,  hogy  igen. 

Ha  az  újabb  kinevezések  során  végig  tekintünk,  lát- 
juk, miként  a  megyék  nagyobb  részében  főispáni  helyet- 
tesek neveztettek,  kik  hivatalaiknál  fogva  az  ország- 
gyűlésen megjelenni  nem  tartoznak.  Tegyük  fel  már 
most,  hogy  valamely  megye,  mely  az  ellenzékhez  tar- 
tozott, színét  nem  változtatja  meg  s  a  jövő  ország- 
gyűlésre két  ellenzéki  követet  küld  s  oly  utasításokat 
készít,  melyek  a  kormány  nézeteivel  ellentétben  állnak. 
A  kormány  többséget  akar.  Még  egyszer  mondom,  a 
kormánynak  ezen  óhajtása  egészen  alkotmányszerű;  a 
kormánynak  nemcsak  szabad,  sőt  kötelessége  felhasz- 
nálni minden  törvényes  eszközt,  melyek  által  magá- 
nak többséget  szerezhet ;  szintúgy,  mint  az  ellenzék 
ugyanazon  határok  között  mindent  el  fog  követni, 
hogy  önelvei  győzzenek.  De  ugyan  a  harcz,  mely  a 
kormány  s  ellenzék  között  támad,  egyenlő  fegyverekkel 
vívatik-e?  Az  ellenzék,  midőn  két  legkitűnőbb  tagját 
követnek  választá,  önmaga  fosztá  meg  magát  legerő- 
sebb támaszaitól ;  a  főispáni  helyettes  a  megyében 
marad ;  —  az  ellenzék  a  választásnál  s  az  utasítás- 
készítésnél fölhasználva  egész  erejét,  a  főispáni  helyet- 
tes, a  mikor  akar,  gyűlést  tart  s  az  anyautasítást  meg- 
változtatja ;  az  ellenzék  ismét  összeszedi  erejét  s  az 
anyautasítást  újra  megküldi  követeinek ;  de  alig  ment 
szét,  s  új  gyűlésen,  melyet  a  helyettes  hirdet  s  kénye 
szerint  akkor  oszlathat  föl,  mikor  neki  tetszik,  más, 
az  előbbihez  hasonló  pótló-utasítás  készíttetik,  —  s  így 

tovább,  míg  vagy  az  ellenzék  az  egyenetlen  küzdéssel 
felhagy,  vagy  ismét  egy  megyének  belső .  nyugalma  s 
vele  a  közigazgatás  és  minden,  mi  a  polgári  életet  kívá- 
natossá teszi,  felbomlott. 

Pótló-utasításaink  mellett  az  ellenzék  nézetei  csak  azon 
megyék  követei  által  fognak  képviseltetni,  melyeknek 
főispáni  helyettesei  hatalmukkal  a  kormány  hasznára 
nem  tudnak  vagy  nem  akarnak  élni,  s  nem  hiszem, 
hogy  valaki  legyen  az  ellenzék  sorai  között,  ki  hely- 
zetünket nyugodtan  megfontolva,  ezt  tagadná,  vagy 
ezen  állásunkat  az  alkotmányra  nézve  veszélyesnek 
nem  hinné.  —  Mit  várhatunk  oly  törvényhozástól, 
melyre  a  kormánynak  annyi  befolyása  van,  s  hol  a 
követek,  ha  megvesztegetve  utasításaik  ellen  szavaztak, 
érvényesen  határozhatnak ;  s  ha  ellenben  e  követ  meg- 
vesztegetése nem  sikerült,  a  megvesztegetés  az  utasítást 
adó  testületnél  kísértethetik  meg,  hogy  a  követ  becsü- 
letessége haszontalanná  tétessék. 

Európa  minden  alkotmányos  törvényhozása  között 
nem  találunk  olyat,  melynél  jutalmazott  apostasiáknak 
annyi  példáját  számolhatnék  fel,  mint  a  miénknél ;  ha 
e  szomorú  tünemény  okait  keressük,  legfőbbikét  utasí- 
tási rendszerünkben  fogjuk  találni,  mely  mellett  szilárd 
politikai  jellemek  kifej  lése  csaknem  lehetetlen. 

Azon  követ,  ki  magát  esküvéssel  kötelezi,  hogy  meg- 
győződését küldői  utasításának  alárendelendi ;  azon  férfi, 
ki  egy  országgyűlés  alatt  ugyanazon  egy  tárgyra  nézve 
küldőinek  megváltozott  utasítása  szerint  két  ,  sőt  néha 
három-  négyféieképen  szavaz,  ügyes  férfiú  lehet,  ildo- 
mos táblabíró,  küldőinek  hív  szolgája,  vallásos  ember, 
a  mennyiben  esküjét  megtartá,  szóval,  lehet  minden, 
csak  szilárd  politikai  jellemű  férfi  nem,  —  ez  iránt 
széles  e  világon  mindenki  egyet  fog  velem  érteni. 

Az  utasítási  rendszer  szükségkép  demoralisálja  tör- 
vényhozóinkat. Az  utasítások  nemcsak  apostaták  által 
szegetnek  meg.  Kinek  törvényhozói  dolgainkban  leg- 
kisebb tapasztalása  van,  tudja,  miként  a  legtöbb  eset- 
ben a  követ  azért  mellőzi  el  utasítását,  mert  apos- 
tasiát  küldői  követtek  el,  midőn  az  előbbivel  egészen 
ellenkező  utasítást  adtak.  Hogy  egyes  követek  így  cse- 
lekszenek, nemcsak  természetes,  sőt  valóságos  szerencse, 

Br.  Eötvös  :  Reform.  20 


306 

melynek  jobb  törvényeink  nagyobb  részét  köszönhetjük; 
de  nem  lealázó-e  a  követ  helyzete  ily  pillanatokban? 
Oly  országban,  hol  utasítások  nincsenek,  a  követ,  ha 
az,  mit  a  hon  javára  szükségesnek  gondol,  küldőinek 
akaratával  ellentétben  áll,  szabadon  kimondja  meggyő- 
ződését, s  miután  szavazatát  adta,  azon  meggyőződéssel 
adja  vissza  küldőinek  megbízását,  hogy  ha  bizodal- 
mukat  elvesztette  is,  legalább  polgári  kötelességeit  tel- 
jesíté.  Hány  ily  példát  láttunk  Angliában  csak  az  idén 
is !  De  mit  tegyen  a  követ  nálunk  ?  Küldőinek  utasí- 
tásban kimondott  akarata  reá  nézve  kötelező.  Nem 
mondhatja,  hogy  midőn  utasítása  meggyőződésével 
ellentétben  áll,  annak  megszegését  kötelességének  tartja. 
Csűrni,  csavarni  kell  tehát  utasítását,  kétértelműséget 
keresni  ott,  hol  kétértelműség  nincs ;  küldőinek  aka- 
ratát tudva  meghamisítani ;  néhány  órával  később  törni 
fel  a  levelet,  melyben  új  utasítást  vár,  szóval :  csalni  s 
hazudni  az  egész  ország  színe  előtt ;  s  vajon  ez  kedve- 
zőleg  hat-e  követeink  erkölcsiségére?  Vajon  emelheti-e 
a  tekintélyt,  melyben  állniok  kellene? 

Míg  a  követ,  utasítását  megszegve,  a  közvéleménynyel 
egy  irányban  jár,  ily  tett  nem  rosszaltatik,  sőt  magasz- 
talásra  számolhat.  Mindamellett,  hogy  az  utasítások 
szükségeseknek  tartatnak,  sok  esetet  hozhatnék  föl,  hol 
egyes  követek  csak  azért,  mert  rossz  utasítást  meg- 
szegni nem  akartak,  egész  népszerüségöket  elvesztették ; 
s  ugyan  bámulhatjuk-e,  ha  ily  rendszer  mellett  politikai 
jellemeket  nem  találunk?  Szilárd  jellem  nem  képzelhető 
erős  meggyőződés  nélkül,  s  mi  erős  meggyőződést  nem 
kereshetünk  azokban,  kiktől  eskü  mellett  azon  ígéretet 
kívántuk,  hogy  meggyőződésöket  utasításaiknak  mindig 
alárendelendik ;  mi,  egyes  egyéniségeket  kivéve,  józanul 
nem  remélhetjük,  hogy  azon  férfiak,  kik  követi  pályájok 
alatt  tízszer  azért  éljeneztettek  meg,  mert  utasításaikat 
megszegték,  vagy  lezúgattak,  mert  hozzá  hívek  voltak, 
csak  mivel  a  pártérdek  úgy  kíváná,  önérdekeikért  nem 
fogják  szintén  egyszer  megszegni  utasításaikat;  főkép 
miután  az  utasításokhozi  ragaszkodásnak  semmi  sanc- 
tiója  nincs.  Az  utasításoknak  van  sanctiója  —  így 
szólnak  e  rendszer  baráti :  —  a  visszahívási  jog,  a 
közvélemény  hatalma. 

Mi  az  elsőt  illeti,  meg  kell  jegyeznem,  miként  a 
visszahívási  jog  az  utasításadási  joggal  koránt  sincs 
oly  szoros  összeköttetésben,  mint  azt  némelyek  hir- 
detik. —  Nem  birva  szabad  sajtóval,  mi  a  követvissza- 
hívási jogról  le  nem  mondhatunk,  annyival  kevésbbé, 
mivel  e  jogot,  gyakorlatilag  legalább,  más  alkotmányos 
nemzeteknél  is  alkalmazva  találjuk.  Angliában  a  kül- 
dők követöket  akarata  ellen  nem  hívhatják  vissza ; 
azonban  valahányszor  a  választók  nagy  része  valamely 
követ  iránt  bizodalmatlanságát  nyilatkoztatja  ki,  ez 
majdnem  mindig  új  választásnak  veti  magát  alá.  A  kül- 
dőknek ezen  befolyása,  valamint  Angliában,  úgy  nálunk, 
nem  az  utasítások  következése. 

A  követ  választatik,  mert  küldőinek  bizodalmát  birja, 
visszahívatik,  mert  e  bizodalmat  elveszti ;  az,  hogy 
utasítását  megszegé,  a  bizodalom  elvesztésének  egyik 
oka  lehet,  de  a  visszahívásnak  oka  csak  e  bizodalom 
elvesztésében  fekszik ;  mi  már  abból  is  világos,  mert 
a  visszahívás  nem  törvényes  ítélet,  hanem  a  választók 
többségének  akarata  által  mondatik  ki. 

Ha  a  megyék  visszahívási  joga  csak  utasításadási 
jogokon  alapulna,  szükségkép  következnék : 

1-ször,  hogy  a  megyék  oly  esetekben,  hol  követök 
szavazata  által  utasítását  meg  nem  szegi,  e  jogukkal 
nem  élhetnek. 

2-szor,  hogy  a  visszahívásról  csak  bíró  ítélhet. 

3-szor,  hogy  minden  követ,  ki  utasítása  ellen  szavazott, 
helyét  csak  akkor  tarthatja  meg,  ha  újra  választatott, 
miután  előbbi  választása  az  utasítás  megszegése  által 
megsemmisült. 

Mind  a  három  föltételnek  ellent  mond  gyakorlatunk. 

Az  elsőre  nézve  nem  szenved  kétséget,  hogy  a  követ 
oly  tárgyban  adott  szavazatáért,  melyre  nézve  utasítása 
nem  volt  —  ha,  például,  ez  által  valamely  alkotmányos 
jogról  lemondott,  visszahivathatik,  sőt  hogy  vissza- 
hívathatik  oly  tettekért  is,  melyek  a  törvényhozással 
összeköttetésben  nincsenek,  de  melyek  által  a  bizo- 
dalomra  érdemetlenné  tette  magát.1 

1  Például,  ha  felőle  mondatnék,  hogy  hamisan  játszott,  vagy 
más  becstelenítő  tett  gyanújába  keverednék. 

A  másodikra  nézve  tudjuk,  miként  azon  gyűlések, 
melyekben  a  követek  visszahívása  történik,  nyugodtan 
itélő  törvényszékek  nevét  csakugyan  nem  érdemlik. 

A  harmadik  iránt  fölösleges  minden  szó. 

A  visszahívási  jog  egyedül  azon  eszmén  alapszik, 
hogy  ki  azért  választatott,  mert  küldőinek  bizodalmát 
birá,  ha  azt  elveszti,  vissza  is  hivathatik;  s  valóban, 
nincs  utasításokra  szükség,  hogy  e  joggal  ezentúl  is 
élhessünk.  Mi  pedig  azon  befolyást  illeti,  melyet  a  köz- 
vélemény a  követek  fölött  gyakorol,  átláthatja  min- 
denki, hogy  utasítási  rendszerünk  a  közvélemény 
hatalmát    csak  gyengítheti. 

A  közvélemény  nem  képeztetik  olyanok  által,  kik 
kizárólag  közdolgokkal  foglalkozva  minden  egyes  megyé- 
nek utasítását  ismerik  s  így  megítélhetnék,  a  szavazó 
követ  mennyiben  teljesíti  küldőinek  kivánatát  vagy 
nem.  —  A  közvélemény  Ítéleteinek  alapját  csak  a  követ 
nyilatkozatai  s  nem  ezen  nyilatkozatok  indokai  képez- 
hetik, s  innen  van,  hogy  a  közvélemény  nálunk  még 
hibásabban  ítél,  mint  máshol,  s  ép  azért  kevesebb 
hatással  is  bir.  Hány  tiszta  jellemű  követet  nem  láttam, 
ki  miután  saját  meggyőződésével  ellenkező  utasítását 
kimondá  az  országgyűlésen,  lezúgatott,  s  a  közvélemény 
által  aljas  apostasiával  vádoltatott;  s  vajon  ily  köz- 
vélemény, melyet  saját  érdemünk  által  megnyernünk 
nem  lehet,  s  melyet  elvesztünk  hibánk  nélkül,  miként 
birna  hatással? 

Utasítási  rendszerünk  a  köz  férfiú  érdemeinek  igaz- 
ságos méltánylását  lehetetlenné  teszi;  s  valamint  országos 
férfiaink  között  a  következetességet  majdnem  lehetet- 
lenné teszi:  úgy  a  nép  szemei  előtt  ez  erénynek  minden 
becsét  elvévé  s  annyira  lealacsonyítá  a  politikai  becsület- 
ről való  fogalmainkat,  hogy  sem  az  apostatát  az  érdemlett 
gyalázat,  sem  a  következetes  s  elveihez  hív  férfit  kellő 
magasztalás  nem  várja;  minek  példájául  csak  Deák 
Ferenczet  nevezem,  kinek  e  hazában  számtalanok  által 
rossz  néven  vétetett,  hogy  az  utolsó  országgyűlés  alatt 
Zalamegye  követségét  közös  teherviselés  elleni  utasítá- 
sával elvállalni  nem  akarta,  noha  oly  hazában,  melynek 
közszelleme  van,  az  ellenkezőt  mindenki  a  lehetetlen- 
ségek közé  számította  volna. 

Bizonyos,  miként  törvényhozásunk  azután  sem  fog 
egészen  kivánatainknak  megfelelni,  ha  megtörténnek  is 
rajta  a  változások,  melyekről  szóltunk.  —  A  királyi 
városoknak  adott  szavazatjog  nem  felejtetheti  velünk 
végczélunkat,  mely  a  népképviselet  eszméjének  töké- 
letes létesítése;  az  utasítások  megszüntetése  nem  palás- 
tolhatja el  szemeink  előtt  törvényhozásunk  egyéb  hiá- 
nyait, minők  például  szabad  sajtó  nem  léte  s  az,  hogy 
országgyűléseink  nem  e  haza  fővárosában  s  nem  évenként 
gyűlnek  össze.  Bizonyos  azonban  az  is,  hogy  ha  csak 
ezen  hiányok  orvosoltatnak  is,  azaz  kir.  városainknak 
a  törvényhozásba  befolyás  adatik  s  utasításaink  meg- 
szüntettetnek:  országgyűlésünk,  melynek  most  tehetetlen- 
sége fölött  panaszkodunk,  már  ez  által  is  a  haladás 
hatalmas  eszközévé  válik,  s  mindezen  többi  hiányokat 
önmaga  pótolhatja. 

Adassék  a  királyi  városoknak  ma  törvényhozási 
befolyás,  s  a  törvény  előtti  egyenlőség  elve  győzött ; 
szüntessük  meg  ma  az  utasításokat,  s  nem  hiszem, 
hogy  találkozzék  követ,  ki  ha  ötezer  fütykösös  küldőre 
nem  hivatkozhatik,  a  nemesség  adómentessége  mellett 
fel  merészlene  szólalni.  Ki  veheti  ezt  kétségbe,  vagy  ki 
nem  látja,  hogy  e  két  kérdés  keresztülvitelével  honunk 
újjászületésének  küszöbén  állunk  ? 

Mennyire  hibás  törvényhozásunk  belszerkezete,  azt, 
ki  csak  egy  hetet  töltött  országgyűléseink  egyikén, 
átláthatja,  s  mégis  mindamellett,  hogy  benne  a  nem- 
zetnek csak  egy  osztálya  képviseltetik;  mindamellett, 
hogy  a  képviselők  oly  utasításokhoz  kötvék,  melyeknek 
alkotói  képesség  által  ily  fontos  foglalatosságra  hivatva 
nincsenek :  minden  lépést,  melyet  a  haladás  ösvényén 
tettünk,  ennyi  lánczczal  lekötött  törvényhozásunknak 
köszönhetünk.  Ha  törvényhozásunkat  ezektől  megszaba- 
dítottuk, mi  egészen  tőlünk  függ,  —  mert  hisz  ha  a 
városok  belrendezési  kérdése  a  törvényhozási  szavazat 
kérdésétől  elkülönöztetik,  ez  ügy  bevégzésének  semmi 
nehézségei  nincsenek,  az  utasítások  megszüntetése  pedig 
egészen  az  egyes  törvényhatóságok  józanságától  függ, 
törvény  nem  létezvén,  mely  őket  utasításadásra  kény- 
szerítené, —  ha,  mondom,  törvényhozásunkat  azon 
állásba  helyheztetjük,  melyben  más  alkotmányos  népek 

törvényhozásai  állnak,  a  legközelebb  jövő  meg  fogja 
mutatni,  miként  oly  nemzet,  mely  szabad  törvény- 
hozással bir,  a  kifejlődés  leghatalmasabb  eszközét  nem 
nélkülözi. 

Nézzük  most  —  föltéve,  hogy  e  javaslataink  elfogad- 
tatnának, —  mily  módon  gondoljuk  a  reformot  esz- 
közölhetni ? 

V.  FEJEZET. 

Mily  módon  eszközölhető  nálunk  a  reform  f 

Ne  várják  olvasóim,  hogy  lépésről-lépésre  leírjam 
azon  utat,  melyen  jelen  állapotunkból  egy  új  organi- 
satióhoz  fogunk  átmenni.  Ha  alkotmányunk  átalakulását 
reform  s  nem  forradalom  által  akarjuk  eszközölni,  az 
átmenet  csak  fokonkénti  lehet,  s  bizonyos,  hogy  egész 
szerkezetünk  megváltozása  csak  részletenként  történ- 
hetik. Mily  sorban  vettessenek  fel  az  egyes  kérdések,  mily 
módon  tartom  mindenikének  eldöntését  legczélszerűbb- 
nek,  annak  meghatározása  lehetetlen.  Egy  nemzet  kifej- 
lődésének processusa  annyi  előre  láthatlan  körülménytől 
függ,  hogy  az  író,  ki  a  haladás  egymásutánjának  elő- 
adását tűzte  ki  czéljául,  lehetetlen  munkában  fárad. 
Minden,  mit  az  egyes  e  részben  tehet,  csak  abban  áll, 
hogy  előadja  azon  elveket,  melyek  szerint  eljárni  czél- 
szerű,  s  én  még  ezen  dicsőségre  sem  számolhatok, 
miután  e  részben  törvényhozásunk  által  megeiőztettem. 

Ha  utolsó  országgyűlésünk  munkálatait  figyelemmel 
tekintjük,  két  elvet  fogunk  találni,  mely  a  törvény- 
hozás által  különösen  nem  tűzetett  ugyan  ki,  de  mely 
szerint  minden  lépése  irányoztatott. 

Az  1-ső,  hogy  mindazon  tárgyak,  melyekre  nézve 
gyökeres  javításokat  kívánunk,  a  jelen  megyék  keze- 
lésére nem  bízathatnak. 

A  2-ik,  hogy  megyéink  hatóságát  megszorítani  nem 
lehet  a  nélkül,  hogy  azon  tárgyakra  nézve,  melyek 
iránt  hatáskörük  megszoríttatott,  a  felelősség  elve  életbe 
ne  léptettessék,  s  így  szabadságunknak  új  biztosítékok 
ne  szereztessenek. 

Utolsó  országgyűlésünk  minden  rendelkezése  ezen 
alapelvekből  folyik. 

A  tervezett  börtönrendszer  szerint  a  megyék  absolut 
rendelkezési  joga,  melylyel  e  tárgy  körül  eddig  birtak, 
megszoríttatik,  de  azon  kormányi  hatóság,  melynek  fel- 
vigyázata alá  a  börtönök  állittatnak,  a  törvényhozásnak 
felelni  tartozik. 

Ugyanezt  látjuk  a  közmunkák  s  közlekedési  esz- 
közök, ugyanezt  a  tervezett  hitelintézet  rendszabályaiban, 
s  bármennyi  magasztaló  ömledezést  hallánk  a  tanács- 
kozások között  megyei  rendszerünkről,  tagadni  nem 
fogja  senki,  hogy  valahányszor  törvényjavaslat  készült, 
a  rendek  táblája  mindig  a  fentebbi  elvekhez  ragasz- 
kodott. 

S  ez  a  legczélszerűbb,  az  egyetlen  út,  melyet  hely- 
zetünkben követnünk  lehet  s  kell,  s  melyen  mostani 
zavart  állapotunkból  fokonként  s  szabadságunk  veszélyez- 
tetése nélkül  beldolgaink  jobb  rendezéséhez  eljuthatunk. 
Szükség  azonban,  hogy  az  elvek,  melyeket  követni 
akarunk,  nyilván  bevallassanak  s  haladásunk  minden 
lépését  következetesen  szerintök  irányozzuk. 

Utolsó  országgyűlésünk  nem  tette  ezt.  Hogy  megyéink 
nem  alkalmasak  oly  tárgyak  kezelésére,  melyeknél 
mindenek  előtt  rend  kívántatik  s  a  központosítás 
bizonyos  mértékben  nálunk  is  szükséges,  ezt  bensőleg 
mindenki  elismeré  ;  de  e  meggyőződést  bevallani  sokan 
tanácsosnak  nem  tárták,  s  így  történt,  hogy  az  uta- 
sítást adó  megyék,  félreértve  a  magasztalásokat,  melyek 
helyhatósági  rendszerünkre  pazaroltattak,  semmit,  mi 
által  a  megye  hatósága  megszoríttatnék,  elfogadni  nem 
akartak,  s  magok  a  törvényhozók  elveik  alkalmazásában 
nem  eiég  következetesen  jártak  el.  így  például,  mint 
már  említem,  a  közmunkák  s  közlekedési  eszközök  iránt 
minden  hatalom  egy,  a  törvényhozásnak  felelős  egyénben 
központosíttatott ;  a  börtönrendszernél  pedig  a  helytartó- 
tanács egy  új  s  felelős  osztályának  felállítása  javal- 
taték,  mi  által  a  felelősség  gyakorlatba  vétele  lehetlenné 
válnék.  Ha  ily  tévedéseket  kerülni  akarunk,  tisztán  s 
határozottan  kell  felállítani  elveinket,  s  azok  szolgál- 
janak minden  egyes  lépésünknél  vezérfonalul. 

E  hazában  —  legalább  ha  az  eddig  követett  eljárásból 
ítélhetünk  —  kétségen  kívül  sok  van,  ki  bizonyos  elvek 
kijelölését    szükségtelennek,    sőt    talán  károsnak  tartja. 

Utasítási  rendszerünk  következménye,  hogy  nálunk  soha 
valamely  párt  eljárásának  programmját  kitűzni  nem 
szokta,  s  lépésről-lépésre  halad,  mint  épen  a  pillanat 
érdeke  kivánja,  s  körülményei  engedik.  Én  ezen  eddig 
követett  eljárást  károsnak  tartom,  s  mellettem  a  tapasz- 
talás szól. 

Sokáig  tökéletes  tespedés  korszakában  éltünk ;  a  kor- 
mány, úgy  látszott,  csak  azon  feladást  tűzte  ki  magának, 
hogy  a  status  quo  fentartassék ;  az  úgynevezett  szabad- 
elvű párt  sánczokat  vont  alkotmányunk  körül  s  a  partis 
primae  nonus  őrzésével  foglalkozott,  —  s  ily  viszonyok 
alatt  bizonyosan  sem  a  kormánynak,  sem  az  ellenzék- 
nek programmra  szüksége  nem  volt.  A  vető  által  vissza- 
utasítani minden  fontosabb  törvényjavaslatot,  ez  volt  a 
kormány,  —  zajt  ütni  a  régi  sérelmek  fölött,  hogy  újak 
ne  követtessenek  el,  ez  az  ellenzék  egész  politikája.  De 
az  idő  megváltozott ;  a  haladás  korszakába  léptünk  át, 
s  mind  a  kormánynak,  mind  az  ellenzéknek,  ha  negatív 
szerepöket  folytatni  nem  akarják,  tudniok  kell,  mit 
akarnak,  sőt  nemcsak  tudniok,  de  kimondaniok  szán- 
dékaikat, ha  alkotmányos  országban  többségre  akarunk 
számolni. 

Többször  haliam,  hogy  a  kormány  azon  eljárás  iránt, 
melyet  követni  akar,  tisztában  van  magával.  Isten  adja, 
hogy  úgy  legyen,  s  hogy  tervei  minél  előbb  nyilvánosakká 
váljanak ;  azonban,  ha  ez  igaz,  s  a  kormány  csakugyan 
egy  bizonyos  irányt  választott,  az  ellenzék  atomokra 
fog  szétfoszlani,  ha  e  példát  nem  követendi,  s  szintén 
bizonyos  elveket  nem  jelöl  ki  magának,  melyek  körül 
egyesülni  fog.  —  Ha  az  utolsó  országgyűlésre  vissza- 
tekintünk, úgy  hiszem,  elég  világos  képet  formálhatunk 
magunknak  az  ellenzék  jövőjéről,  ha  az  eddigi  ösvényen 
marad  tovább  is.  s  a  czélt,  mely  után  törekszik,  tisztán 
s  határozottan  nem  mondja  ki. 

Általános  szójárások,  minő  az,  hogy  az  ellenzék  a 
haladást  választá  jelszavául,  a  párt  összetartására  nem 
használnak  semmit.  A  haladás  oly  általános  kitétel, 
melynek  csak  akkor  lesz  értelme,  ha  kijelöltetett  a 
mérték,  melyben  haladni  akarunk ;  s  miután  senki 
sincs  e  hazában,  ki  a  jelen  állapotot  egészen  fentartani 
akarná,  s  így  bizonyos  tekintetben  a  haladó  párthoz  nem 

számíttathatnék,  az  ellenzék  csak  a  haladást  választva 
jelszavául,  oly  helyzetben  áll,  mintha  semmi  jelszót 
nem  tűzött  volna  ki. 

Ép  úgy  nem  tanácsolható,  hogy  egyes  haladási 
kérdések  jelöltessenek  ki ;  nemcsak  mivel  ez  által  ily 
kérdések  ellen  ellenszenv  támasztatik,  s  így  azoknak 
eldöntése  nehezül :  de  főkép  mert  a  haladási  kérdések, 
természetök  szerint,  nemcsak  az  ellenzék,  hanem  az 
összes  nemzet  kérdései. 

Minden,  mi  a  haladás  ösvényén  eddig  történt,  az 
ellenzék  műve,  s  ez  kétségen  kívül  a  magyar  ellenzék- 
nek dicsőségére  szolgál,  sőt  mondhatjuk,  az  nap,  melyen 
az  ellenzék  férfiai  a  haladás  kérdései  iránt  közönbösekké 
válnak,  megszűnnék  azon  morális  hatás,  melyet  eddig 
gyakoroltak ;  de  mindamellett  tagadni  nem  lehet, 
miként  a  haladási  s  ellenzéki  kérdéseknek  össze- 
zavarása az  ellenzéknek  mint  pártnak  már  most  is 
ártott,  később  pedig  okvetlenül  annak  szétdarabolásához 
vezetend. 

A  haladási  s  ellenzéki  kérdések  lényegesen  külön- 
böznek egymástól.  Lehet  valaki  egyes  kérdésekre  nézve 
a  haladás  embere,  a  nélkül,  hogy  az  alkotmányosság- 
hoz ragaszkodjék,  lehet  más.  minden  alkotmányos  jog- 
nak buzgó  védője,  de  egyes  haladási  kérdésnél  túlzásig 
conservativ.  —  Ha  már  a  haladási  s  ellenzéki  kérdések 
összezavartatnak,  két  dolog  között  szükségkép  egynek 
kell  történni.  Vagy  olyanok,  kik  elveik  szerint  az  ellen- 
zékhez tartoznának,  tőle  visszavonulnak,  mert  a  haladási 
kérdéseknél  vele  szavazni  nem  akarnak ;  vagy  olyanok 
számíttatnak  az  ellenzékhez,  kik  haladási  kérdésekben 
vele  szavaznak  ugyan,  de  minden  más  tekintetben  a 
kormány  soraihoz  tartoznának.  Mind  e  két  esetet  tapasz- 
talásból ismerjük,  s  az  ellenzék  jelen  helyzete  ezen 
hamis  állásnak  következménye.  —  Hol,  mint  nálunk 
az  utolsó  időkben,  valaki  csak  azért  neveztetik  ellenzék 
emberének,  mert  az  adó  vagy  aviticitás  kérdésében 
szabadelvűén  szavazott,  vagy  az,  ki  például  a  kir. 
városok  vagy  a  vallás  tárgyában  az  alsó  tábla  többsége 
véleményétől  eltért,  már  az  ellenzékhez  nem  számíttatik: 
ott  az  ellenzéknek,  mint  pártnak,  compact  föllépése 
sőt  fennállása  lehetetlenné  vált. 

Egyes  gravaminalis  kérdések  az  ellenzék  által  egye- 
sítési pontul  szintén  nem  választathatnak  ;  először,  mert 
haladásunk  korszakában  oly  pártnak,  mely  csak  a  múlt 
sebeit  kötözgeti  s  keserű  panaszokon  kívül  mást  elő- 
adni nem  tud,  jövője  nincs  a  hazában;  másodszor,  mert 
minden  sérelem  egy  országgyűlés  alatt  vagy  orvosoltatik, 
vagy,  mint  a  szólásszabadsagi  kérdésnél  láttuk,  főérdekét 
elveszti,  s  így  az  ellenzék  három  évről  három  évre 
mindig  új  zászló  kitűzésére  kényteleníttetik,  mi  a  pártot 
gyengíti. 

En  e  hazában  csak  egy  ellenzéki  kérdést  ismerek,  s 
az  a  felelősség ;  míg  az  kivíva  nincs,  részemről  — 
de  ez  csak  személyes  nézetem,  —  nem  foghatom  meg, 
miként  tartozhatik  oiy  ember,  ki  alkotmányához  ragasz- 
kodik, más  párthoz,  mint  az  ellenzékhez? 

Arra,  hogy  egy  nemzet  alkotmány  nyal  bírjon,  szük- 
ség: 1-ször,  nogy  független  törvényhozása  legyen;  á-szor, 
hogy  a  végrehajtó  hatalom  e  törvényhozásnak  alávettes- 
sék, úgy,  hogy  sem  cselekvőleg,  sem  elhanyagolás  által 
a  törvényhozó  szándékait  meg  ne  hiúsíthassa. 

Oly  nemzet,  melynek  alkotmányos  életében  e  kettőnek 
egyike  hiányzik,  birhat  alkotmányos  formákat,  de  az 
alkotmány  lényegét  nélkülözi.  S  lrland,  melynek  nincs 
független  törvényhozása,  s  hazánk,  mely  nem  bir  alkot- 
mányos önálló  kormánynyal,  az  alkotmányos  népek 
sorába  nem  tartoznak ;  s  ki  ezen  kételkedik,  azt  sérel- 
meink hosszú  sc>ra  meggyőzheti,  világos  levén,  hogy 
valóságos  alkotmány  nyal  biro  hazában  a  sérelmek  ily 
halmaza  a  lehetetlenségek  közé  tartozik. 

Ellenzékünk  eddig  tisztán  a  sérelmi  téren  forgott,  s 
ez  eljárásnak  mi  volt  következménye?  Ha  százak  között 
egy  orvosoltatott,  nyertünk  e  ez  által  csak  annyit  is, 
hogy  a  vitatkozásokkal  elvesztett  időt  kipótoltnak  gon- 
dolhattuk? Az  ellenzék  ezen  eljárása  fentartá  alkotmá- 
nyunkat, de  oly  állapotban,  hogy  annak  naponként  új 
sértései  követtetnek  el.  —  Kern  az  egyes  sérelmek  orvos- 
lása, hanem  azon  oknak  megszüntetése,  melyből  minden 
sérelmünk  ered :  ez  az,  mit  az  ellenzék  magának 
feladatul  kitűzni  tartozik;  míg  ezt  nem  fogja  tenni, 
hasonló  marad  azon  emberhez,  ki  —  a  német  közmon- 
dás szerint  —  a  fáktól  az  erdőt    nem  látja,  s  egyetlen 

győzelem  sem  fog  tartós  eredményhez  vezetni,  bármi 
hosszú  fáradsággal  vívassák  ki. 

Szétágazunk,  szét  fogunk  ágazni  mindig,  míg  csak 
egyes  sérelmi  vagy  haladási  kérdések  körül  akarunk 
egyesülni.  De  tűzessék  ki  czélul  a  kormányi  felelősség 
kivívása,  mely  mind  az  alkotmányosság  természete-, 
mind  régi  törvényeinknél  fogva  illeti  e  nemzetet,  s 
melynek  nem  léte  kétségen  kívül  sérelmeink  leg- 
nagyobbika ;  állíttassék  fel  az  összes  ellenzék  által  azon 
elv :  a  mennyiben  a  kormányi  felelősség  életbe  lép, 
megyéink  jelen  hatáskörét  meg  fogjuk  szorítani,  —  s  ne 
féljünk  többé  szétágazástól. 

Az  ellenzék  minden  színezete  között  nem  lehet  egy 
ember,  ki  a  kormányi  felelősségnek,  azaz  egy  valóban 
magyar  alkotmányos  kormánynak  kivívását  czélul 
elfogadni  nem  akarná ;  nem  lehet  senki,  ki  az  elvet, 
mely  szerint  az  ellenzék  haladni  akar,  ismerve,  minden 
egyes  kérdésnél  el  nem  tudna  igazodni.  —  A  jelen 
pillanatban  szabad  sajtónk  nem  léte  miatt  azon  bot- 
ránynak vagyunk  tanúi,  hogy  mi  egy  megyében  az 
ellenzék  egyik  kitűnő  tagja  által  főkérdésnek  neveztetik, 
azt  más  megyében  más  ellenzéki  tag  közönbösnek 
hirdeti  ;  hogy  míg  az  ellenzéknek  egy  része  valamely 
kérdést  egy  módon  kivan  eldönteni,  addig  a  másik 
egészen  ellenkező  módon  szavaz.  Ha  magok  a  vezérek 
között  ennyi  véleménykülönbség  uralkodik,  ki  tartsa 
össze  a  pártot  ?  De  tegyük  fel,  hogy  az  ellenzék,  átlátva, 
miként  felelősségről  központosítás  nélkül  szólni  képtelen- 
ség s  ezért  elvül  kimondá,  hogy  a  mennyiben  a  kor- 
mányi felelősség  kivívatott,  jelen  megyei  hatóságunk 
korlátozását  ellenezni  nem  fogja,  az  ellenzéknek  ez  eset- 
ben minden  egyes  tagja  minden  egyes  kérdésnél  tudni 
fogja  az  irányt,  melyben,  hogy  pártjához  hív  maradjon, 
haladnia  kell ;  s  ez  az,  mire  szükségünk  van.  —  Két- 
ségen kívül  az  ellenzék  még  nem  a  nemzet,  s  abból, 
hogy  az  ellenzék  közös  erővel  bizonyos  czélok  felé 
törekszik,  hazánk  gyarapulása  még  nem  következik ;  de 
bizonyos  az  is,  hogy  azon  pillanatban,  melyben  az  ellen- 
zék, mint  compact  egész,  meghatározott  elvekkel  lép 
föl,  a  kormány  szint  azt  kénytelen  tenni,  s  politikai 
vitatkozásaink  czél  nélküli  tusakodásból  rendezett  küz- 

déssé    válandanak,    melynek    győzelmei    legalább,  mint 
eddig,  eredmény  nélkül  nem  fognak  maradni. 

A  kormány  vagy  ellenezni  fogja  a  felelősség  elvét, — 
csak  mint  lehetőséget  teszem  ezt  fel,  mert  részemről 
nem  látom  által,  miként  tehetné,  hacsak  alkotmányos 
létünket  tagadni  nem  akarja,  —  s  akkor  a  kormány  s 
ellenzék  közötti  küzdés  azon  egyszerű  kérdés  körül 
forog :  van-e  a  magyarnak  alkotmánya  vagy  nincs  ?  — 
Vagy  megengedve  az  elvet,  csak  annak  mikénti  alkal- 
mazása iránt  fog  az  ellenzékkel  vitatkozni,  s  akkor  a 
küzdelem,  mint  más  alkotmányos  nemzeteknél,  egyes 
kérdések  körül  forog,  melyekben  utoljára  is  csak  az 
győzhet,  ki  az  elfogadott  elvhez  hiv  marad.  Minden- 
esetre szabadulni  fogunk  azon  czéltalan  gyanúsítások-  s 
recriminatióktól,  mik  jelenleg  minden  viszonyunkat 
elkeserítik,  s  oda  vezették  közdolgainkat,  hogy  sem  a 
kormány,  sem  az  ellenzék  valóban  haladni  nem  mer, 
s  egész  biztosságát  nem-tevésben  keresi. 

Ezen  nézetek  ellen,  melyek  a  Pesti  Hírlapban  több- 
ször előadattak,  két  nehézség  tétetett : 

1-ször,  hogy  az  ajánlott  rendszer  józanul  a  közigaz- 
gatás minden  ágára  nem  alkalmaztathatik,  sőt  hogy 
azt  nem  igen  sokra  lehet  alkalmazni. 

2-szor,  hogy  habár  közigazgatásunk  egyes  ágaiban  a 
felelősség  elve  alkalmaztatott,  azért  kormányi  felelősség- 
gel még  nem  bírnánk. 

Rövid  válaszom  e  nehézségekre,  melyeket  a  B.  P. 
Híradó  szavaival  hoztam  fel,  a  következő : 

Mi  az  elsőt  illeti,  én  részemről  nem  látom  át,  miért 
nem  lehetne  elveimet  a  közigazgatás  minden  ágára 
alkalmazni.  Okul  az  hozatik  fel:  »Mert  minden  egyes 
tárgy  miatt  nem  lehet  új  hivatalt  teremteni. «  De  ugyan 
miből  gyaníttatik,  hogy  minden  külön  tárgyat  külön 
személyre  bízni  e  rendszer  főkellékei  közé  tartozik? 
Vagy  ha,  mint  a  tapasztalás  mutatja,  igen  sok  s  néha 
a  legkülönbözőbb  tárgyak  ugyanazon  egy  nem-felelős 
egyedre  bízathatnak,  miért  nem  történhetnék  ez  a  fele- 
lősség mellett  is?  Teljes  meggyőződésem  szerint  a  köz- 
igazgatásnak nincs  oly  ága,  melybe  a  felelősség  be  nem 
hozathatnék.  Egyedül  azért  hiszem  pedig  ezt,  mert  a 
felelősség    behozatala    csak    azon    tárgyakra    nézve  jár- 

hatna  tetemes  nehézségekkel,  melyekre  nézve  a  magyar 
közigazgatás  a  birodalom  közigazgatásától  különválva 
nincs ;  már  miután  ily  tárgyat  nem  ismerek,  miután 
az  1608-iki  kor.  10.  czikk  törvénykönyvünkből  ki  nem 
töröltetett :  én,  valamint  a  magyar  kormánynak  teljes 
függetlenségét  találom  kimondva  törvényeinkben,  úgy 
a  felelősség  behozatalát  nem  tartom  lehetetlennek  a 
közigazgatás  semmi  egyes  ágában,  s  felszólítom  ellenei- 
met azon  közigazgatási  tárgyak  kijelölésére,  melyeknél, 
állításuk  szerint,  a  felelősséget  behozni  nem  lehetne. 

Mi  a  második  nehézséget  illeti,  nem  fogja  kétségbe 
vonni  senki,  miként,  habár  közigazgatásunk  egyes  tár- 
gyai, például  a  közlekedési  eszközök,  börtönök,  vagy 
egyes  más  dolgok,  felelős  kormányi  egyedekre  bízatná- 
nak is,  azért  még  parlamenti  kormánynyal  nem  bír- 
nánk ;  de  vajon  ki  is  állította  valaha  az  ellenkezőket  ? 
Ki  mondta,  hogy  mihelyt  közigazgatásunk  egyes  tár- 
gyainál a  felelősség  behozatott,  megyei  rendszerünkről, 
mely  alkotmányunk  biztosítéka,  le  akar  mondani?  Sőt 
nem  állítottuk-e  épen  ennek  ellenkezőjét,  világosan 
kimondva,  miként  mi  jelen  megyei  rendszerünket  csak 
azon  mértékben  s  azon  tárgyakra  nézve  akarjuk  meg- 
szorítani, mely  mértékben  s  tárgyakra  nézve  törvényeink 
a  felelősség  által  biztosíttattak?  S  vajon  ha  igaz  is, 
hogyha  a  közlekedési  eszközök  iránt  a  felelősség  beho- 
zatnék, azért  még  parlamenti  kormánynyal  birni  nem 
fogunk,  —  nem  épen  oly  kétségen  kívüli-e  az  is,  hogy 
megyei  szerkezetünk,  habár  a  közlekedési  eszközök  tár- 
gyában semlegességi  jogával  nem  élhetne  is,  alkotmá- 
nyunk biztosítéka  lenni  azért  még  meg  nem  szűnt,  a 
meddig  minden  egyéb  tárgyra  nézve  a  törvénytelen- 
séget nem-tevés  által  akadályoztathatja  ? 

Kérdeztetett :  hiszszük-e,  hogy  ily  úton  lassanként  az 
egész  közigazgatást  át  lehet  alakítani  ?  Őszinte  feleletünk 
erre  az,  hogy  ha  egyszer  az  általunk  ajánlott  rendszer 
elfogadtatott,  mi  ezen  lassankénti  átalakulást  nemcsak 
hiszszük,  sőt  annak  megtörténéséről  meg  vagyunk  győ- 
ződve, s  egyszerűen  azért,  mert  azt  a  dolgok  termé- 
szete így  fogná  magával  hozni.  Egy  országban  kettős 
kormány,  melyeknek  egyike  felelős,  másika  nem,  sokáig 
nem    állhat    fenn  egymás  mellett,   —  oly  állapot,  mely 

mellett  a  kormány  egyes  felelős  tisztviselői  által 
kiadott  parancsai  végrehajtatnának,  míg  más,  nem  az 
ilyen  hivatalnokok  köréhez  tartozó  rendeletek  végrehaj- 
tatlanul  maradnának,  nem  tarthatja  fel  magát.  Mindenki, 
ki  a  státustudományoknak  akár  elméletében,  akár  gya- 
korlatában csak  kissé  is  járatos,  át  fogja  látni,  miként 
a  két  különnemű  kormány  igen  kevés  idő  múlva  egy- 
máshoz fog  assimiláltatni.  S  ugyan  a  feleiősség  vagy 
nem  felelősség  terjedéséhez  van-e  több  valószínűség? 
—  A  tizenkilenczedik  században  élünk. 

Elleneink,  úgy  látszik,  átlátták  ezt,  s  annálfogva 
azon  állítással  léptek  fel,  miként,  ha  minden  egyes 
tárgyat  felelős  egyén  kormányára  bizunk  is,  azért  még 
parlamenti  kormányunk  nem  lesz.  Ezen  állítás  azon 
tévedésen  alapul,  mintha  a  parlamenti  kormány  más 
formák  mellett,  mint  Franczia-  vagy  Angolországban, 
nem   létezhetnék. 

A  felelősségnek  minél  sikeresb  alkalmazására  külön- 
böző nemzetek  különböző  módokat  alkalmazának.  Némely 
országban  a  kormány  —  vagy  hogy  annak  közönségesebb 
nevével  éljünk,  a  ministerium,  —  noha  a  közigazgatás 
egyes  ágai  különböző  egyének  közt  osztatnak  fel,  mégis 
minden  fontosabb  esetben  mint  egység  lép  föl,  úgy, 
hogy  minden,  a  törvényeket  netalán  sértő  eset  mindig 
csak  mint  az  összes  kormány  tette  tekintethetik.  Ily 
országokban  a  ministerium  élén  elnököt  találunk,  ki  a 
benne  létező  egységet  mintegy  külsőleg  képviseli ;  a 
felelősség  minden  fontosabb  esetekben,  a  dolgok  ter- 
mészete szerint,  mindig  az  egész  kormányt  illeti.  Ki 
azonban  ebből  azt  következteti,  hogy  a  parlamenti  kor- 
mány csak  ily  viszonyok  között  létezhetik,  az  a  kor- 
mányi felelősség  eszméjét  a  kormányi  egység  eszméjével 
zavarja  össze  s  elfelejti,  hogy  számos  kormány 
létezik  —  ilyenek  például  az  amerikai  szövetséges 
statusok  kormányai  mind,  —  melyekben  minden  egyes 
tisztviselőnek  felelőssége  csak  a  reá  bízott  körre  szorít- 
tatik,  s  hogy  ezek  valóban  parlamenti  kormányok, 
tagadni  azért  senki  nem  fogja. 

Nem  akarom  megvitatni,  mennyire  czélszerü  a  kor- 
mánynak ily  módoni  elrendezése  s  az  egységnek  hiánya 
nem  gyengíti-e  a  kormányt  nagyobb  mértékben,    mint 

azt  a  nemzet  közérdeke  kívánja,  azonban  a  felelősségre 
nézve  a  kormányi  hatalom  ilyetén  felosztása  legfelebb 
azon  hatást  gyakorolhatja,  hogy  általa  a  törvényhozó 
test  irányában  nem  az  összes  kormány,  hanem  csak 
egyes  kormányi  személyek  állván,  a  felelőssé?  sikeres 
használásának  mindig  kevesebb  akadálya  leend. 

Igaz  ugyan,  hogy  ha  a  közigazgatás  minden  ágára 
behoztuk  a  felelősséget,  csak  az  iránt  biztosítjuk  magun- 
kat, hogy  törvényeink  a  közigazgatás  egy  ágában  sem 
fognak  sértetni :  mi  azonban  ezzel  beérjük  s  azon 
kormány  irányában,  mely  a  közigazgatás  semmi  ágába 
be  nem  foly,  mely  a  végrehajtó  hatalmat  nem  kezeli, 
azaz  nem  kormányoz,  nem  is  kívánunk  különös  biz- 
tosítékokat. 

Alkotmányosságunk,  ha  reformunk  egész  processusa 
alatt  ezen  elvet  vettük  vezérfonalul,  nem  veszélveztet- 
hetik  semmi  esetre ;  mert  való  ugyan,  hogv  megyei 
rendszerünk  tetemes  módosítását  tűzve  ki  czélul,  alkot- 
mányunk jelen  biztosítékáról  lemondunk,  —  de  vagy 
áll  az,  hogy  —  mint  mondám  —  a  felelősség  elve 
közigazgatásunk  minden  ágába  behozható  s  akkor 
alkotmányunk  jelen  gyönge  biztosítékát  azon  erősebbel 
cseréltük  fel,  melyet  más  nemzetek  a  parlamenti  kor- 
mányban találnak ;  vagy  ha  a  felelősség  elve  közigaz- 
gatásunk egyes  fontos  ágaiba  be  nem  hozathatnék,  ezen 
ágakra  nézve  a  megyék  régi  helvzetökben  hagyatnak, 
azaz.  a  mennyiben  felelősséget  ki  nem  vívhatánk,  a 
megyék  maradnak  alkotmányunk  biztosítékai.  S  ez, 
felfogásom  szerint,  az  egyedüli  iit,  melyen  a  reform 
mezején  veszély  nélkül  előre  haladhatunk. 

Fogjuk  össze  röviden  a  mondottakat. 

Ha  hazánk  helyzetét  más  alkotmányos  nemzetek 
helyzetével  hasonlítjuk  össze,  első  tekintetre  három 
dolog  vonja  magára  figyelmünket,  mikre  nézve  köztünk 
s  a  művelt  világ  minden  alkotmányos  nemzete  között 
lényeges  különbség  létezik. 

1-ször:  Minden  politikai  jog  élvezete  kizárólag  egy 
osztályt  illet  s  ezen  osztálynak  képessége  nem  jelen  művelt- 
ségi vagy  birtok-viszonyain,  hanem  kizárólag  nemesi 
czímén  alapszik,  azaz  azon  bizonytalan  érdemeken, 
melyeket  ez  osztály  eldődei   egykor  a  hazáért  tettek. 

i-szor :  Közigazgatásunkban  hiányzik  minden  egység 
és  központosítás  s  a  kormány  nem  bir  elég  hatalommai, 
hogy  a  létező  törvények  végrehajtásáról  kezeskedhetnék, 

3-szor:  A  törvényhozás  a  kormányt  felelet  terhére  nem 
vonhatja  s  alkotmányunk  egész  biztosítása  az  egyes 
megyéknek  adott  nem-tevési  szabadságban  (vis  inertiae) 
s  a  törvényhozás  azon  jogában  kerestetik,  mely  szerint 
a  sérelmek  orvoslását   kívánhatja. 

Vagy,  hogy  a  köztünk  s  más  művelt  nemzetek  közt 
létező  különbséget  rövidebben  mondjam  ki : 

Magyarországban  nincs  nemzet ; 

nincs  kormány ; 

nincs  oly  törvényhozás,  mely  egy 
alkotmányos  törvényhozó  testület  természetes  jogaival 
el  volna  látva. 

Ez  az  oka,  hogy  minden  tekintetben  annyira  hátra 
vagyunk  s  az  újabbkori  műveltségnek  alig  értünk  el 
még  küszöbéhez. 

Hátramaradásunknak  ezen  főokai  a  legszorosabb 
összeköttetésben  vannak  egymással. 

Mert  alkotmányunk  hasznait  csak  a  nemesség  élvezi : 
érezzük  annak  gyengeségét ;  mert  szabadságunk  csak  a 
nemesség  s  nem  a  nemzet  tulajdona:  tudjuk,  hogy 
annak  egyedül  biztos  garantiája  hiányzik  s  módokról 
kellé  gondoskodni,  melyek  által  azt  lehető  megtáma- 
dások ellen  máskép  biztosítsuk.  Ez  az  ok,  miért  ragasz- 
kodunk annyira  megyerendszerünkhöz.  Egy  nemzet  a 
közigazgatást  bátran  központosíthatja  kormánya  kezébe, 
mert  a  lehető  visszaélések  kiigazítására  s  megbünteté- 
sére erőt  érez  magában ;  egy  kiváltságokkal  élő  nemes- 
ség biztosságát  csak  kormánya  gyengeségében  keresi, 
neki  számtalan  alkotmányos  sánczok  kellenek,  mert 
tudja,  hogy  máskép  a  megtámadásnak  ellentállni  nem  bir. 

A  megyerendszer  —  mint  megmutattam  —  a  tör- 
vényhozás gyengítéséhez  vezet  s  minden  kormányi 
felelősséget  lehetlenné  tesz. 

Vagy  ha  e  dolgokat  megfordított  sorban  tekintjük, 
látjuk,  miként  ha  a  kormány  nem  felelős,  megyei 
rendszerünkről  lemondani  nem  lehet.  Ha  megyei  rend- 
szerünk fennáll,  politikai  jogaink  az  összes  nemzetre 
ki    nem    terjesztethetnek.    Ö  miként    változtassuk    meg 

megyerendszerünket,  míg  minden  befolyás  azoknak  kezé- 
ben marad,  kiknek  érdekei  e  rendszer  fennállását  kívánják? 

Egész  politikánk  egy  örök  circulus  vitiosusban  forog. 
A  kormány  hatalmat  kivan,  melyet,  mielőtt  a  felelős- 
ség elve  életbe  lépett,  neki  nem  adhatunk ;  az  ellenzék 
felelősségről  szól,  melyet  a  kormány,  mielőtt  hatalma 
nem  növeltetett,  magára  nem  vállalhat ;  közöttök  áll  a 
nép,  évről-évre  inkább  azt  tapasztalva,  hogy  ez  úton 
csak  kölcsönös  elkeseredésben  haladhatunk. 

Ideje,  hogy  e  meddő  vitatkozásokkal  végre  felhagy- 
junk; ideje,  hogy  a  kormány  s  ellenzék,  mely  eddig 
lehetien  követelésekkel  lépett  fel  egymás  irányában, 
állását  méltányolva,  meggyőződjék,  miként  a  kormány 
hatalma  s  törvényhozásunk  jogköre  csak  egyszerre  ter- 
jesztethetnek ki  s  miként,  ki  felelősségről  szól  s  megye- 
rendszerünk fentartásáról  álmodik,  vagy  ellenkezőleg 
a  kormánynak  több  hatalmat  követel  s  a  felelősséget 
visszautasítja,  vagy  szavakat  vet,  melyekből  bizonyosan 
hatalmas  phrasisoknál  egyebet  aratni  nem  fog. 

Hogy  bármely  vitatkozás,  főkép  politikában,  lehetsé- 
ges legyen,  szükség,  hogy  legyenek  bizonyos  pontok, 
melyekre  nézve  a  vitatkozók  egyetértenek ;  bizonyos 
axiómák,  melyekre  a  vitatás  ki  nem  terjed. 

Én  két  ily  axiómát  ismerek. 

Az  első  az,  hogy  hazánk  alkotmányos  ország,  mely 
közigazgatási  tekintetben  a  birodalom  tartományaitól 
egészen  különvált  független  egészet  képez. 

A  második  az,  hogy  míg  uralkodó  családunk  él,  a 
birodalommal  válhatlan  kapcsolatban  kell  maradnunk, 
s  hogy  ennélfogva  semmit  tennünk  vagy  akarnunk  nem 
szabad,  mi  a  birodalom  integritásával,  gyarapodásával 
ellentétben  állna. 

Ki  e  tételeknek  akármelyikét  elfogadni  nem  akarja, 
az  alkotmányos  téren  kívül  áll  s  azért  olyan,  kivel 
vitatkozni  fölösleges.  Eddig  egész  politikai  életünk 
ezen    alapelvei    nem  méltányoltattak  elég  figyelemre. 

Sokan,  kik  a  kormány  nevében  léptek  fel,  ignorálni 
látszottak  alkotmányos  állásunkat  s  mintha  nem  vol- 
nánk e  hon  polgárai,  csak  a  kormány  hatalmának 
növelését  tűzték  ki  czélul.  Más  részről  némelyek  nem 
eléggé    méltányolák    talán    azon    viszonyokat,    melyek 

birodalmi  összeköttetésünkből  erednek  s  így  lön,  hogy 
a  vitatkozás  sok  esetben  köztünk  egészen  eredményte- 
lenné vált. 

Győzzön  meg  a  kormány  minket,  hogy  csak  alkot- 
mányosan akar  kormányozni,  s  győzzük  meg  a  kormányt 
mi,  hogy  az  összes  birodalom  érdekei  szivünkön  fek- 
szenek, mert  az  összeköttetést,  melyben  a  birodalom- 
mal állunk,  szilárdítani  akarjuk  s  a  köztünk  létező 
keserűség  oka  elmozdíttatott. 

A  jelen  viszonyok  között  ez  nem  lehetséges.  Magyar- 
országnak nincs  különvált  felelős  kormánya ;  s  nem 
alkotmányos  kormány  irányában  egy  alkotmányos  nem- 
zet miként  érezzen  bizodalmat,  miként  központosítsa 
kezébe  egész  hatalmát,  miként  engedje  által  nem-felelős 
kezeknek  egész  közigazgatását  ? 

Míg  alkotmányos  nemzet  maradunk,  erős  kormány 
csak  a  felelősség  föltétele  alatt  lehetséges;  s  ha  Kifej- 
lődésünk erős  kormány  nélkül  nem  képzelhető,  az  első, 
mi  haladásunkra  szükséges,  az,  hogy  a  kormányi  fele- 
lősséget lehetővé  tegyük.  Ezen  meggyőződés  vala  az, 
mi   engem  e  munka  Írására  birt. 

Megmutattam  első  részében,  miként  a  haladás  jelen 
megyerendszerünk  mellett  lehetetlen  s  miként  e  rendszer 
alkotmányunk  biztosítékát  képezi  ugyan,  de  olyat, 
melynél  gyengébb  s  kifejlődésünkre  nézve  károsabb 
alig  képzelhető. 

Bebizonyítottam  a  másikban,  hogy  ha  közigazgatá- 
sunkba központosítást  s  vele  kapcsolatban  kormányi 
felelősséget  hoztunk  be,  sem  szabadságunk,  sem  azon 
összeköttetés,  melyben  a  monarchiával  állunk,  s  maradni 
akarunk,  nem  veszélyeztetik. 

Végre  kimondám  meggyőződésemet,  miként  alkot- 
mányunk e  gyökeres  megváltoztatása  csak  a  törvény- 
hozás által  eszközöltethetik,  és  pedig  nem  egyszerre, 
hanem  fokonként .,  iigy,  hogy  az  új  rendszer  közigaz- 
gatásunk egyes  ágaiba  hozatik  be. 

Ez  nemzeti  átalakulásunk  lassú,  de  biztos  processusa. 
A  czél,  melyet  magunknak  kitűzünk,  az,  hogy  miután 
valósággal  alkotmányos  nemzet  alkotmányos  végrehajtó 
hatalom  nélkül  nem  képzelhető,  mi  is  más  alkotmá- 
nyos nemzetek  módjára  parlamenti    kormányt  vívjunk 

ki  magunknak.  Az  eszköz,  mely  által  e  czélhoz  érhe- 
tünk, abban  áll,  hogy  szemünk  előtt  tartva  e  czélt, 
minden  egyes  újítást  úgy  eszközöljünk,  hogy  benne 
azon  tökéletesebb  organisnmsnak,  mely  után  törek- 
szünk, egy  hozzá  illő,  kiegészítő  rész  készíttessék,  azaz 
hogy  minden  újabb  intézkedéseinket  a  felelősség  alap- 
jára állítsuk,  épen  annyit  engedve  eddigi  törvényható- 
sági jogainkból,  mennyit  a  felelősség  új  garantiája 
mellett  szabadságunk  veszélyeztetése  nélkül  engedhetünk. 

E  nézetek  ellen,  melyeket  a  Pesti  Hirlaphan  töredékesen 
már  előadtam,  valamint  akkor,  úgy  most  sem  fognak 
hiányzani  számos  ellenvetések ;  hihetőleg  a  hazánkban 
uralkodó  politikai  felekezetek  mindenike  újra  fel  fog 
lépni  nehézségeivel,  melyek  elveim  alkalmazását,  állí- 
tólag, lehetetlenné  teszik.  Az  ellenzék,  a  kormány 
szerfölötti  befolyásától  félve,  fel  fog  zúdulni  a  közpon- 
tosítás ellen,  mely  hatalmát  annyira  növelné ;  a  kor- 
mánypártnak számos  férüai  a  merénynek  egy  nemét 
látják  abban,  ha  a  kormány  felelőssége  szóba  jő. 

Mi  az  elsők  aggodalmait  illeti :  az  ellenzéknek  azt 
fogom  mondani,  miként  felfogásom  szerint  a  szabad- 
ságot nem  az  veszélyezteti,  ha  a  kormány  nagy  hata- 
lommal ruháztatik  fel ;  hisz  azon  fontos  kötelességek 
teljesítése,  melyek  a  kormányra  bízatnak,  nagy  hatalmat 
kivan,  s  ki  a  kormány  szükségét  belátja,  a  gyöngeséget 
nem  számíthatja  szükséges  kellékei  közé.  A  szabadság 
veszélye  csak  a  kormány  azon  hatalmában  keresendő, 
mely  törvények  által  körülírva  nincs,  melyet  nem  az 
alkotmánytól  nyer,  hanem  a  szükségtől  kényszerítve 
önmagának  vesz. 

Nincs  veszélyesebb  a  népek  életében,  mint  ha  az 
állodalomban  létező  erők  az  alkotmány  által  el  nem 
ismertetnek,  s  ha  valamely,  akár  egyes  néposztálynak, 
akár  fennálló  hatalomnak  nem  tulajdoníttatik  azon 
fontosság,  melyet  az  állásánál  fogva  igényelhet.  Alkot- 
mány maga  nem  változtathatja  a  dolgok  természetét ; 
az  erők,  melyeket  elismerni  nem  akar,  kifejtenek  s 
ellene  fordulnak;  a  pillanat  előbb-utóbb  eljő,  midőn  a 
nemzet  valódi  állása  s  alkotmánya  közötti  ellentét 
kitűnvén,  az,  a  mi  gyengébb,  t.  i.  az  alkotmány,  elvész. 
Valamint  az    oly    alkotmány,    melyben    a  nép  jogai  el 

ai* 


384 

nem  ismertetnek,  nem  áll  biztos  alapon  :  úgy  az,  hol 
a  kormány  természetes  hatáskörében  megszoríttatik,  a 
kormányt  csak  arra  hívja  fel,  hogy  azon  befolyást, 
melyet  a  törvény  nem  enged,  törvényes  úton  kívül 
vívja  ki,  hogy  magának  az  alkotmányos  helyett  tett- 
leges hatalmat  szerezzen ;  s  ép  ez  az,  mi  a  szabadságot 
veszélybe  hozhatja.  Vegyünk  egy  példát. 

Ha  törvényeink  betűit  tekintjük,  megyéink  teljes 
szabadságú  statutarius  joggal  birnak;  s  mégis  ki  nem 
tudja,  hogy  a  kormány,  valahányszor  valamely  statútum, 
nézetei  szerint,  a  törvénynyel  vagy  szokással  ellentét- 
ben áll,  annak  végrehajtását  akadályoztatá,  s  hogy  a 
megyéknek  ezen  joga  nem  egyébhez,  mint  egyrészről 
a  megyei  függetlenségre  nézve  igen  veszedelmes  össze- 
ütközésekhez, másrészről  számos  sérelemhez  vezetett. 
Ki  nem  tudja,  hogy  a  kormány  helytartótanácsa  által 
mind  az  adó  kivetésére,  mind  a  közmunkák  elrende- 
zésére nézve  felsőbb  felügyelést  gyakorol  már  most  is, 
s  hogy  ezen  befolyás,  épen  mivel  rendszeresítve  nincs, 
midőn  néha,  mint  például  a  börtönök  építésénél,  egyes 
törvényhatóságokat  szándékaik  kivitelében  akadályoztat, 
—  még  sem  szüli  azon  üdvös  hatást,  melyet  egyéb- 
iránt gyakorolhatna.  A  kormány  befolyását  közéletünk- 
ből nem  lehet  kizárni;  törvényes  körét  szűkebbre 
szoríthatjuk,  de  nem  eszközölhetjük,  hogy  azon  számos 
eszközzel,  melyekkel  bir,  egy  új  kört  ne  szerezzen 
magának ;  s  felfogásom  szerint  az  egyetlen  mód,  mely 
által  a  szabadságot  ez  oldalról  fenyető  veszélyeket 
elháríthatjuk,  nem  a  kormány  hatáskörének  megszorí- 
tásában, hanem  pontos  kijelölésében  áll;  áll  abban, 
hogy  a  kormányt  felruházzuk  mindazokkal,  mik  köteles- 
ségeinek teljesítésére  szükségesek ;  de  midőn  őt  bizonyos 
körben  a  lehetőségig  erősítettük,  egyszersmind  kijelöl- 
jük a  korlátokat,  melyeken  túl  lépnie  ne  lehessen. 

Azoknak,  kik  a  felelősség  elvének  elfogadásában  a 
kormány  bizonyos  tekintetbeni  lealázását  látják,  rövid 
válaszom  az :  miként  a  kormány  hatalma  nem  azon, 
hogy  nem  felelős,  hanem  a  közbizalmon  alapszik,  s 
hogy  nem  képzelhetünk  oly  viszonyt,  melyben  a  kormány 
kevesebb  bizalomra  számolhatna  s  azért  gyengébb  volna, 
mint  épen  az,  melyben  kormányunkat  most  látjuk. 

A  kormány  eljárásáról  a  törvényhozásnak  számot 
nem  ad,  de  a  mennyiben  egy  vagy  más  törvényhatóság 
magát  a  kormány  eljárása  által  sértve  érzené,  ez  iránt 
a  törvényhozásnál  panaszt  tehet  s  a  kormány  tettei  a 
törvényhozás  által  megrovattathatnak.  Lehet-e  ennél 
mind  a  kormányra,  mind  a  nemzetre  nézve  károsabb 
hatású  viszony  ?  Midőn  néha  egyes  törvényhatóságok 
képzelt  sérelmek  miatt  is  panaszt  emelnek  s  így  a 
törvényhozás  idejét  elfoglalják,  más  részről  még  sem 
létezik  biztosság  arra  nézve,  hogy  minden  sérelem  a 
törvényhozás  tudomására  jut ;  s  e  fölött  a  sérelmi  tér, 
melyen  a  nemzet  s  kormány  közönségesen  egymás 
ellenében  áll,  szükségkép  elkeseríti  érintkezéseiket,  s 
ott,  hol  nagy  dolgok  kivitelére  a  legnagyobb  egyet- 
értés kívántatnék,  csak  bizalmatlanság  magvát  hinti  el. 

Kit  a  létező  állapot  kielégít,  ám  védelmezze  azt  min- 
den részletében ;  elégedjék  meg  felelősség  nélküli  kor- 
mányával, de  melynek  befolyása  nincs ;  független  tör- 
vényhatóságaival, de  melyeknek  egész  hatása  hatáskörük 
iránti  küzködésre  reducáltatik.  —  Ki  a  jelen  bajokon 
segíteni  akar,  győződjék  meg,  hogy  azon  szabadság, 
melyért  lángol,  soha  erős  kormány  nélkül  fönnállni 
nem  fog ;  de  győződjék  meg  arról  is,  hogy  azon  kor- 
mány, melynek  hatalmát  oly  szívesen  növelné,  csak 
akkor  nyeri  meg  teljes  hatalmát,  midőn  a  törvény- 
hozásra támaszkodhatik,  s  épen  mert  a  haladás  szük- 
sége senki  által  nem  tagadtatik,  az  gerjeszti  bennem 
a  reményt,  hogy  elveim,  melyeket  e  munkában  elő- 
adtam, nem  fognak  pártolás  nélkül  maradni. 

Sok  van,  mi  az  eddigi  állapotok  fentartása  mellett 
szól.  Azon  ítélet,  mely  szerint  némelyek  megyei  szer- 
kezetünket az  alkotmányos  formák  legtökéletesbikének 
tartják ;  a  hiúság,  mely  a  jelen  rendszer  mellett,  hol 
minden  megyében  egy-egy  kihíresztelt  nagy  férfiúval 
találkozunk,  annyi  kielégítést  talál ;  végre  a  szokásnak 
hatalma,  mely  a  sokáig  létezett  rendetlenséget  is  kel- 
lemessé teszi ;  —  mindezek  arra  látszanak  mutatni, 
hogy  közdolgainak  czélszerűbb  elrendezésétől  még  távol 
vagyunk;  van  azonban  valami,  mi  mindezen  egyes 
okoknál  hatalmasabb :  a  dolgok  hatalma,  (la  force  des 
choses)  s  az  nem    engedi,    hogy    abnormis    helyzetünk 

megváltoztatása  továbbra  halasztassék.  E  hon  kifejlő- 
dése sokkal  inkább  fekszik  nemcsak  magunk,  hanem 
az  összes  birodalom  érdekében,  hogysem  puszta  elő- 
ítélet vagy  megszokás  visszatartóztathatna  oly  dolgok 
elfogadásától,  melyek  nélkül  e  kifejlődés  lehetetlen. 

A  rögeszme,  mely  megyei  szerkezetünk  tökélyei  iránt 
létezik,  erősebb,  hogysem  egyszerre  megszűnjék,  s  két- 
ségkívül több  kísérlet  fog  még  tétetni,  mikéntlehetne 
az  újabb  kor  institutióit  e  középkori  maradványnyal 
egyesíteni ;  de  a  tapasztalás  be  fogja  bizonyítani  e  kísér- 
letek sikeretlenségét ;  át  fogjuk  látni,  hogy  minden  insti- 
tutió,  valamint  egy  bizonyos  műveltségi  állapotnak 
eredménye,  úgy  ismét  ellenállhatlan  hatást  gyakorol  a 
nép  műveltségi  állapotára,  úgy  hogy  a  ki  más,  mint 
a  létező  állapot  után  vágyódik  s  mégis  meg  akarja 
tartani  a  létező  institutiókat,  örökké  sikeretlen  munkán 
fárad ;  meg  fogunk  győződni,  hogy  az  újabb  kor  alkot- 
mányos fogalmai  nem  illenek  oly  hazára,  melyben 
még  a  polgári  jog  is  csak  mint  születési  kiváltság 
élveztethetik,  s  el  fogjuk  hagyni  az  utat,  melyen  eddig 
haladtunk,  s  mely  —  engedelmet  a  szóért  —  engem 
mindig  azokra  emlékeztet,  miket  török  szomszédaink- 
nál látunk,  hol  az  európai  műveltség  s  török  szokások 
addig  vegyíttettek,  míg  sem  nyugoti  műveltség,  sem 
moslim  erő  nem  találhatók. 

Keleti  faj  vagyunk,  de  a  nyugoton  meghonosodva ; 
mi  a  nyugot  institutióit  nem  utasíthatjuk  el  magunktól, 
s  ha  azon  pártok,  melyek  e  hazában  most  léteznek,  ezt 
át  nem  látják,  ha  főkép  az  ellenzék  a  szabadság  biz- 
tosítását más  úton  keresi,  meg  fogja  látni,  hogy  bármit 
tegyünk  s  mondjuk,  mint  mindenütt  a  világon,  úgy 
nálunk  is  központosíttatni  fognak  a  közdolgok.  Velünk 
s  általunk,  ha  helyzetünket  méltányolni  tudjuk,  nél- 
külünk, sőt  ellenünk,  ha  kell.1  A  létező  politikai  pártok 
között  a  győzelem  mindig  azé  lesz,  mely  a  szabadság 
s  rend  érdekeit  legjobban  egyesítendi  s  a  haladást  oly 
módon  fogja  indítványozni,  hogy  ez  által  alkotmányos- 
ságunk ne  veszélyeztessék. 

1  Kossuth  ismeretes  mondása  máskép  alkalmazva. 


JEGYZETEK. 


Kelet  Népe  és  Pesti  Hirlap.  Először  külön  füzetben  jelent 
meg:  Kelet  Népe  és  Pesti  Hirlap.  Irta:  B.  Eötvös  József.  Pest. 
Nyomatta  Landerer  és  Heckenast.  1841.  —  Másodszor  itten. 

E  füzetet  Eötvös  Kossuth  védelmére  irta,  Széchenyi  ellenében. 
1841-ben  jelent  meg  a  Kelet  Népe,  melyben  Széchenyi  élesen  és 
hevesen  bírálta  Kossuth  Pesti  ffirlap-jé,nak  irányát,  ott  megjelent 
vezérczikkeit  s  Kossuth  egész  politikáját  is.  Elveit  ő  is  vallja,  de 
aggodalommal  tekinti  az  ész  és  szív  összecserélését  s  a  modor 
és  taktika  megfontolatlanságát.  Széchenyi  szerint  a  publicistának 
és  politikusnak  az  ész  szava,  a  tapasztalat  és  biztos  számadatok 
után  kell  igazodnia,  mig  Kossuth  a  szív  politikáját  űzi,  mely 
bizonytalan  mederbe  tér  s  elhatalmasodva  nem  ismer  határt. 
A  mellett  Kossuth  eszméinek  hirdetésében  nem  lát  kellő  taktikát 
és  helyes  modort,  melyeket  pedig  épen  oly  fontosaknak  tart,  mint 
magukat  az  eszméket.  Nem  az  a  kérdés  már,  hogy  haladjunk, 
hiszen  a  nemzet  föleszmélt,  de  hogy  miként  haladjunk  s  melyek 
utaink  a  kifejlődés  felé.  (Széchenyi  könyvéről  1.  Gyulai  Pál :  Gróf 
Széchenyi  István  mint  iró.  Emlékbeszédek.  II.  kiadás.  I.  kötet 
395 — 397  1.)  Széchenyi  érezte,  hogy  közte  és  Kossuth  közt  törésre 
került  a  dolog,  a  nemzetnek  választania  kell  kettejök  politikája 
közt ;  látta  azt  is,  hogy  Kossuth  zavarnak,  forradalomnak  vezeti 
a  nemzetet  s  ő  fölemelte  óvó  szavát,  bár  tudta,  hogy  népszerű- 
ségét, befolyását  veszélyezteti,  a  mire  pedig,  épen  a  nemzet 
érdekében,  szüksége  van.  A  hazafiúi  aggodalom  kiélezte  tollát  s 
könyve  heves,  izgatott  vádbeszéd  Kossuth  ellen,  a  kivel  szemben 
aggodalmai  a  méltatlanságig  ragadják  A  könyv  pár  hónap  alatt 
második  kiadást  ért,  kézről-kézre  járt  s  egész  irodalmat  teremtett. 
Kossuth  maga  nem  hírlapjában  felelt,  hanem  önálló  kötetben. 
Czime  :  Feleld  gróf  Széchenyi  Istvánnak,  Kossuth  Lajostól.  Gúnyt 
gúnynyal,  kíméletlenséget  kíméletlenséggel  ver  vissza.  Hibáztatja 
Széchenyi  erős  elkülönzését  a  sziv  és  ész  közt  a  politikában, 
hiszen  a  gróf  maga  is  nem  a  szivre  akar-e  hatni  a  Kelet  Népével  ? 
Örvend,  hogy  Széchenyi  csak  a  modort  és  taktikát  kifogásolja  a 
Pesti  Hirlap  politikájában.  De  ki  hiheti,  hogy  a  puszta  modor 
veszélyeztesse  az  elveket,  sőt  a  nemzet  életét  ?  Ha  Széchenyinek 

készen  volt  megfontolt  terve  az  elvek  logikai  egymásutánját 
illetőleg,  kár  volt  közzé  nem  tennie.  A  Pesti  Hirlap  taktikája 
bizonyára  elüt  Széchenyiétől,  mert  nem  kér  áldozatokat  a  kivált- 
ságosoktól s  nem  inti  béketűrésre  az  elnyomottakat,  hanem  az 
igazság  nevében  követeli  számukra  az  emberi  jogokat.  (L.  bővebben  : 
Baráth  Ferencz  :  Kossuth  Lajos  mint  szónok  és  iró.  Beöthy  Zsolt : 
Képes  irodalomtörténeté-ben,  I.  kiadás,  II.  kötet  607  s  köv.  lap.) 
Kossuth  egész  szenvedélyes  politikája  s  izzó  dialekticája  lüktet  e 
könyvben,  mely  jeles  szónoki  alkotás  ugyan,  de  nem  éri  fel 
Széchenyi  lélekből  fakadó  kétségbeesését,  rhapszodikus  előadá- 
sának eleven  erejét,  eredeti  süljének  közvetlenségét,  szivig  ható 
őszinteségét. 

Az  összerobbanásból  Kossuthé  lett  a  diadal.  A  kik  csak  ez  ügy- 
ben fölemelték  szavukat,  mind  túlzottaknak  találták  Széchenyi 
aggodalmait  s  igaztalanoknak  vádjait.  Gróf  Dessewífy  Aurél  egy 
czikksorozattal  ( Világ,  1841.  évfolyam,  ujabban  Gróf  Desseívffy 
Aurél  Összes  müvei,  sajtó  alá  rendezte,  életrajzzal  és  jegyzetekkel 
kisérte  Ferenczy  József,  Budapest,  1887.  Méhner  Vilmosnál 
24—48.  1.)  elegyedik  a  harczba.  Fáy  András  egy  röpiratot  adott 
ki  (Kelet  népe  nyugaton,  Budán,  1841.).  Megszólalt  Vörösmarty  is, 
a  ki  különben  ritkán  nyilatkozott  politikai  kérdésekben ;  most 
mégis  terjedelmes  ismertetést  irt  a  Kelet  népéről  az  Athenaeum-ba. 
(Széchenyi  Kelet  népéről.  1841.  II.  félév,  39 — 45.  számok.  Vörös- 
marty összes  munkái.  Teljes  kiadás.  Rendezte  és  jegyzetekkel 
kisérte  Gyulai  Pál.  VII.  köt.  277—348.)  Hazay  Gábor  álnév  alatt. 
Mély  tisztelettel  szól  Széchenyiről,  csodálattal  idézi  magasztos 
elveit,  epochalis  könyvnek  mondja  a  Kelet  népét,  de  a  Pesti 
Hirlap-TSL  mért  Ítéletét  igaztalannak  találja.  Ha  rossz  a  lap,  állit- 
hatni mellette  vagy  ellene  másikat ;  különben  Széchenyi  tanácsai 
nyomán  már  javulni  is  kezd ;  s  ha  olyan  maradt  volna  is,  minő 
volt,  nem  a  nemzetet,  csak  önmagát  buktatta  volna  meg,  a  mi 
így  is  kár  leendett.  „Ki  kell  mondanom  végezetül  azon  hitemet  — 
irja,  —  hogy  e  könyv,  mely  a  legterhesebb  vádat  túlságos,  de 
tiszteletreméltó  aggodalomból  mondta  ki,  s  mellette  annyi  jót, 
üdvöst,  tanulságost  :  gr.  Széchenyi  népszerűségét  értékben  bizo- 
nyosan nevelni  fogja.  Mindazok,  kik  eddig  munkájáról  szóltak, 
tisztelettel  bántak  személyével  s  igen  megromlottnak  kellene  a 
közönségnek  lenni,  ha  szabad  szólási  szeretete  mellett  gyűlöl- 
séggel viseltetnék  az  iránt,  ki  elvei  s  politikai  hitvallásától  el  nem 
tántorodva,  véleményét  most  úgy,  mint  a  vészesebb  időkben, 
szabadon  és  tartózkodás  nélkül  mondotta  ki.  S  ne  feledjük  el,  ha 
ő  hibásan  vádolt  volna  is,  nekünk  őt  e  hibában  követnünk  nem 
szabad,  kövessük  őt  inkább,  ha  birjuk,  abban,  miben  feddhetetlen  : 
örökké  munkás,  s  minden  áldozatra  kész  hazafiságában".  E  birálat 
nagy  feltűnést  keltett  —  Vörösmartynak  egyik  legjobban  kidol- 
gozott birálata,  —  de  maga  Széchenyi  sem  tudhatta  meg  soha, 
ki  rejtőzik  Hazay  Gábor  álneve  alatt. 

A  legelevenebb  s  legtöbbet  érő  védelmet  Eötvös  nyújtotta 
Kossuthnak  s"  talán  a  legigazabbat  is.  Szerencsésen  olvadnak 
össze  nála  a  kegyelet  és  meggyőződés,  az  óvatosság  és  bizalom,  a 
Széchenyi   iránti   méltányosság    s   tisztelet  a  Kossuth   elvei   igaz- 

ságának  erős  érzésével,  a  hazafi  megfontolása  a  haladás  lán- 
goló szeretetével,  midőn  a  kitűzött  elvek  határozott  keresztül- 
vitelét védi,  a  viszonyok  kétes  alakulásai  közt  habozó,  alkalomra 
váró  aggodalmaskodással  szemben.  Az  idő,  mint  egész  politikájára, 
e  könyvre  nézve  is  Széchenyinek  szolgáltatott  igazságot  és  itt 
tűnik  fel  legélesebben  egész  pályáján  az  a  kínos  ellentét,  mely 
annyi  félreértésnek  volt  szülője,  s  melyet  egyik  életrajzírójának 
sikerült  ily  egyszerűen  kifejezni:  „A  politika  szempontjából  neki 
volt  igaza,  a  logika  szempontjából  ellenfeleinek".  (Falk  Miksa: 
Széchenyi  István  gróf  és  kora.  Fordították  A.  I.  és  V.  A.  Pest, 
1868.  136  1.) 

Reform.  E  könyv  némi  joggal  csatlakozik  Eötvös  előbbi  mun- 
kájához, a  mennyiben  a  Pesti  Hirlapb&n  megjelent  egyes  külön- 
álló vezérczikkekből  van  összeolvasztva.  Midőn  1844  július  elején 
Kossuth  kezéből  Szalay  vette  át  a  Pesti  Hirlap  szerkesztését,  e 
lap  a  centralisták  közlönye  lett,  a  kik  erős  központi  kormányt 
kívántak,  mely  felelősséggel  tartozik  a  népképviselet  alapján 
álló  állandó  országgyűlésnek.  Heten  voltak  centralisták  :  Eötvös, 
Szalay  László,  Trefort  Ágoston,  Csengery  Antal,  Lukács  Móricz, 
s  a  vidékről  velők  tartottak  Madách  Imre  és  Szontagh  Pál.  Tréfásan 
Magyarország  hét  bölcsének  hívták  őket.  A  legmunkásabb  Eötvös 
volt  közöttük.  Egymásután  jelentek  meg  vezérczikkei,  megannyi 
rendszeres  tudományos  fejtegetés,  ellentétben  a  régi  Pesti  Hirlap 
gyújtó  vezérczikkeivel.  Az  egész  ellenzék  egyetértett  abban,  hogy 
hazánk  társadalmi  és  jogviszonyaira  szégyenletesen  el  van 
maradva,  s  reformokra  van  szüksége.  Eötvös  figyelmes  vizsgálat 
alá  vette  hazánk  állapotát,  s  úgy  találta,  hogy  hazájában  nincs 
nemzet,  nincs  kormány,  nincs  parlament,  melyet  alkotmányos 
törvényhozásnak  lehetne  tartani.  Reformról  szó  sem  lehet  addig, 
míg  fennáll  a  megyerendszer,  e  minden  bajnak  okozója,  minden 
haladás  akadálya,  a  nemesi  kiváltságok  őre,  a  kormánynak  csak 
a  vis  inertiae  révén  gátja,  s  utasítási  jogával  megrontója  az 
országgyűlésnek.  Úgy  találta,  hogy  minden  haladás  és  kifejlődés 
első  feltétele  a  rend,  ehhez  pedig  egység  szükséges  a  közdolgok 
igazgatásában,  s  erő  a  rendíentartó  hatóság  kezében,  vagyis  köz- 
pontosítás és  erős  kormány,  melynek  a  megyék  csak  eszközei 
lennének.  Ezek  voltak  azon  eszmék,  melyeket  Eötvös  a  Pesti  Hirlap 
1844—45.  évi  folyamában  e  lap  vezérczikkeiben  hirdetett.  A  czik- 
kek  figyelmet  ébresztettek,  rokonszenvet  nem,  sőt  támadásai  a 
megyerendszer  ellen  csaknem  elkeseredést  szültek,  mert  a  köz- 
vélemény épen  a  megyerendszert  tekintette  a  nemzetiség  és  sza- 
badság védbástyájának  a  kormánynyal  szemben.  S  a  centralisták 
épen  a  megyéket  támadták, —  bár  doctrinair  szempontból  és  hazafias 
szándékkal  —  melyekre,  mint  a  forradalom  és  ellenszegülés  fészkeire, 
a  kormány  is  rossz  szemmel  nézett.  A  dolog  úgy  tűnt  fel,  mintha 
a  centralisták  a  kormány  nyal  egy  követ  fújtak  volna,  a  mi  ellen- 
szenvet szított  ellenök.  Avatatlanok  csak  a  központi  kormány 
erősítésének  helyeslését  vették  ki  e  czikkekből,  a  mi  meg- 
ütődést  keltett  s  nem  igen  értették  meg,  hogy  más,  nemzeti  kor- 
mányról van  szó.  A  lap  népszerűsége  szemmelláthatólag  hanyat- 
lott, olvasóközönsége    esőkként,    s    magának    az    ellenzéknek  egy 

része  is  visszahúzódott  tőle.  Az  egész  úgy  tűnt  föl,  hogy  a  lap 
csak  a  centralisták  elveinek  nyit  teret,  s  az  ellenzék  más  része 
nem  jut  szóhoz,  mert  a  kormány  nem  adott  engedélyt  Kossuthnak 
uj  hirlap  indítására.  A  centralisták  maguk  maradtak  az  uj  lap 
mellett,  melynek  szerkesztését  1845-ben  Csengery  vette  át,  a  ki 
az  ellenzék  vezéreinek,  köztük  Batthyány  Lajosnak  kértére  1846 
január  elsején  kijelentette  a  közönségnek,  hogy  lapja  —  a  dolgozó- 
társak megegyezésével  —  mellőzni  fogja  a  központosítás  elméleti 
tárgyalását. 

A  szerkesztő  a  következő  czikkel  nyitotta  meg  a  lap  új  folyamát : 

Pest,  január  1-én  1846. 

Másfél  éve,  hogy  a  Pesti  Hírlap,  legtöbb  elveinkre  nézve  a 
réginek  szellemében,  általunk  vezettetik,  s  e  másfél  év  alatt  min- 
denkor megtartók  a  színezetet,  melyet  a  körülmények  felfogása 
nyomott  lapjainkra.  Az  eszméket,  melyek  a  közelebb  műit  ország- 
gyűlésen felmerültek,  rectificálni,  szorosabb  öszhangzásba,  rend- 
szerbe hozni,  volt  fő  törekvésünk. 

Nálunk  is  bomladozni  indult  a  hűbéri  szerkezet,  a  nép  városi 
eleme  elismerést  követelve  lépett  föl,  s  midőn  e  követelés  kielé- 
gítését sürgetők,  igazolására,  a  históriai  igényeken  túl,  fölmutattuk 
a  civilisatió  mai  értelmében  vett  status  képét,  melyben  az  osztá- 
lyok ez  egyszerű  szóban  :  nép  —  olvadnak  össze. 

A  múlt  törvényhozás  megkezdé  a  codificatio  munkáját  is,  s  mi 
fölmutatók  a  tatarozás  üdvtelenségét.  És  midőn  a  nemzet  bel- 
ügyeit, a  háztartási  költségek  iránti  gondoskodással,  rendezni 
óhajtá :  hivatkozánk  az  alkotmányok  fejlődésének,  a  statusok 
átalakulásának  közös  történeteire. 

Ily  irányban  működtünk  a  lefolyt  másfél  év  alatt.  Idejét  látván 
általános,  magasabb  szempontból  fogni  fel  átalakulásunk  megkez- 
dett munkáját  s  a  szőnyegre  hozott  reformkérdéseket,  —  egy 
egész  rendszert  állitánk  olvasóink  elébe.  Ez  eljárást  igazolva  hisz- 
szük  a  múlt  országgyűlés  eseményei  által.  A  múlt  országgyűlés 
a  reformkérdések  által  lőn  nevezetes,  melyek  ott  felmerültek.  Mi 
ez  országgyűlés  folytatása  óhajtánk  lenni ;  s  ez  értelemben  tör- 
tént, hogy  elődöm  a  szerkesztésben,  különben  tisztelt  barátom, 
Szalay  László,  fölkiálta  :  elmúlt  az  1843/44  országgyűlés,  készüljünk 
az  országgyűléshez.  E  körülményekben  fekszik  oka,  miért  hogy 
inkább  látszatánk  sokak  előtt  reform  embereinek,  mint  ellenzék- 
nek, habár  rajtunk  sem  múlt,  minden  alkalommal,  hol  lehete  és 
kellett,  szót  emelni  alkotmányos  jogaink  ótalmára  is.  Hasonlóan, 
mint  kifejezők  egykoron,  a  katonákhoz,  kik  az  irás  szerint,  egyik 
kezökkel  építvén,  másikban  fegyvert  tártának  a  védelemre.  Hogy 
is  ne  ?  Hiszen  természetes,  hogy  annál  féltékenyebben  ótalmazzuk 
szabadságunk  mostani  garantiáit,  minél  inkább  meg  valánk  győ- 
ződve azok  elégtelen  és  gyönge  voltáról. 

Midőn  azonban  e  féltékenység,  fenálló  alkotmányos  jogaink 
megőrzése  körül,  bennünket  is  az  ellenzéki  párthoz  csatolt,  mel- 
lőzve a  fennelőadottakat,  mikre  nézve  az  ellenzék  másik  része 
velünk  különben  egyetérte,  s  miket  nem  is  annyira  igazolásul, 
mint  számadásul  eddigi  eljárásunk  egész  rendszerére  nézve,    tar- 

tank  szükségeseknek  előadni,  —  az  egyéni  vélemény  csekély 
eltérésein  kívül,  egy  lényegesb  különbség  volt  közöttünk,  misze- 
rint t.  i. 

Mig  az  ellenzék  másik  része,  a  régi  Pesti  Hírlap  elvei  szerint, 
szinte  nem  titkolva  s  nem  takargatva  a  megyerendszer  jelen 
hiányait,  a  rendszert  magát  lényegében  oly  becses  institutiónak 
tartá,  melyet  Európa  bármely  alkotmányos  institutiójaért  nem 
hajlandó  cserébe  adni ;  sőt  inkább  azt,  népképviseleti  alapokra 
fektetve  s  hiányaiban  épen  a  népképviselet  által  kijavitva,  oly 
becses  kincs  gyanánt  megörökítendőnek  tanácsolá,  mely  a  szabad- 
ságot s  politikai  joggyakorlatot  a  nép  mindennapi  életével  összeköti : 

A  közben  mi,  ellenkezőleg,  nem  tagadva  a  megyerendszer  viszon- 
lagos  becsét,  azt  tehát  mindaddig,  mig  a  nyugot-európai  alkotmá- 
nyos élet  formáival  jobban  összhangzó  institutiókat  szereznünk 
sikerülend,  igenis,  fentartandónak  vallva,  a  rendszert  magát  korunk- 
ban már  az  alkotmányos  élet  garantirozására  elégtelennek,  a 
nemzet  erejének  kifejtésére  pedig  alkalmatlannak  tartók,  minél- 
fogva oda  igyekvénk  a  nemzet  figyelmét  fordítani,  hogy  amaz 
institutióban  birt  garantiáját  bővebb,  erősebb  s  a  kor  kivánatinak 
jobban  megfelelő  biztosítékokkal  törekedjék  fölcserélni,  melyek  a 
nemzet  akaratát  összpontosítják  s  az  ország  kormányát  ezen  össz- 
pontosított nemzeti  akarat  felelős  kifolyásává  tegyék. 

S  mi  ezt  sürgetni  már  idején  láttuk,  a  fokozatos  haladás  útján 
óhajtván  a  közigazgatás  egyes  ágait,  előadott  nézeteink  szerint, 
rendezni ;  a  sors  azonban  kijátszá  számításainkat.  Intézkedéseket 
tapasztalánk,  melyek  aggodalmakra  adtak  okot ;  eseményeket, 
melyek  parancsolák  szorosabban,  határozottabban  csatlakoznunk 
az  ellenzék  többi  részéhez,  s  mikép  más  alkotmányos  országokban 
vannak  időszakok,  melyekben  a  rokon  pártelemek,  magasabb 
nézetből,  egybeolvadnak :  ily  időszaknak  tartjuk  mi  a  jelent,  ily 
állapotban  látjuk  hazánkat.  Legyen  elég  utalnunk  csupán  a  Király- 
hágó alatti  küzdelmekre  közelebbről,  s  az  eseményekre  innen  a 
magyar  tengerpartokon.  De  különben  a  szokatlan  mozgalmak  is, 
melyek  az  ellentáborban  mutatkoznak,  összetartásra  intik  az  ellen- 
zéket. 

Ily  viszonyok  között  óvakodnunk  kell,  nehogy  modorharczczá 
fajuljanak  fejtegetéseink,  s  nehogy  a  teendők  sorozatáról  fohjon 
még  akkor  is  a  vita,  magának  az  ellenzéknek  kebelében,  midőn 
ez  iránt  tisztában  kel!  lennünk  mindnyájunknak,  kik  a  haladás 
zászlói  alatt  küzdünk,  ha  ezentúl  is  többségben  akarunk  lenni. 
S  ezt  akarnunk  kell,  nem  azért,  mivel  a  végrehajtó  hatalom  a 
többségnek  kifolyása  —  hiszen  ez  nálunk  nincsen  így,  —  hanem 
annálfogva,  mivel  csak  ha  többségben  leszünk,  nem  fognak  oly 
törvények  initiáltatni  s  átvitetni,  mikről  mondani  lehetend  Szeme- 
rével, hogy  csalatkozunk,  nem  a  part  halad  előre,  hanem  a  csó- 
nakban mi  megyünk  hátra.  Ily  viszonyok  közt,  mondom,  midőn 
azt  kell  tapasztalnunk,  hogy  az  ellenzéknek  e  lapon  kívül  még 
mindig  nincs  más  orgánuma:  a  közjó  érdekében  szükségessé  vált, 
hogy  addig,  míg  az  imint  érintett  viszonyok  nem  módosulnak,  a 
központosítás  kérdésének  általános  tárgyalását,  az  ellenzék  ez 
orgánumában,  elhalaszszuk. 

Nem  azt  kívánjuk  ez  alatt  érteni,  mintha  lemondanánk  eddigi 
elveinkről ;  mi  most  is  csak  ez  elvek  szerint  látjuk  lehetségesnek 
hazánk  kifejlődését.  Mit  teszünk,  változtatása  csupán  eljárásunk 
módjának,  melyet  a  körülmények  s  épen  azon  hazának  szeretete 
parancsol  reán'i,  melynek  szerencsés  átalakulását  reméljük,  mert 
óhajtjuk.  De  szükségessé  vált  az  ország  integritása  s  mostani 
alkotmányos  garantiáink  védelme  tekintetéből  együtt  tartani  az 
ellenzék  minden  töredékeinek ;  szükségessé  a  reform  ügye  érde- 
kében is,  hogy  azon  kérdések,  melyekre  nézve  az  ellenzék  sorai- 
ban nem  volt  s  nincsen  szakadás,  s  melyek  természetűknél  fogva 
olyasok,  hogy  körülöttök  mindnyájan  gyülekezhetünk,  közös  erő- 
vel tárgyaltassanak ;  azaz  szükségessé  vált  mindenek  előtt  az 
erők  központosítása. 

És  ez  lesz  azon  központosítás,  melynek  zászlóját  a  beköszöntött 
új   évben  kitűzzük.  Csengery  Antal. 

Eötvös  tehát  fölhagvott  czikkeivel,  de  nem  a  támadással  a 
megyerendszer  ellen.  Kiadta  A  falu  jegyzőjét,  a  megyerendszer 
e  sötét  rajzát.  Azonkívül  összegyűjtötte  vezérczikkeit,  —  épen 
Csengery  Antal  segítségével,  a  ki  kénytelen  volt  azok  folytatását 
lapjában  abbahagyni  —  s  átdolgozva,  nagyrészt  bővítve,  itt-ott 
rövidítve,  szoros  rendszerbe  foglalva  kiadta  1346-ban  Lipcsében, 
hogy  a  censurát  elkerülje.  {Reform.  Irta  b.  Eötvös  József  Lipcse, 
1846.  Koehler  K.  J.)  Jeligéje  :  „Igazi  javítást  nem  mindig  lehet  a 
fennállónak  csupán  csak  módosításával  eszközleni,  mert  a  fennálló 
néha  olyas,  mi  tökéletes  ellentétben  áll  azzal,  mi  eléretni  czéloz- 
tatik,  s  ehhez  képest  ily  esetben  a  réginek  gyökerestőli  meg- 
semmisítése és  az  újnak  gyökeres  felállítása  szükséges."  Gróf 
Széchenyi  István  :    Balatoni  gőzhajózás  I.  11. 

Mennyiben  használta  föl  vezérczikkeit,  mint  olvasztotta  őket  rend- 
szeres   művé,    s    mennyit   irt    újonnan  könyve  kibővítésére,  arról 
pontos  képet  nyújt  ez  összeállítás  : 

A  Reform  itteni  kiadása  a  Pesti  Hírlap  vezérczikke 

104.  1.  5.  sor— 107.  1.  13.  sor  1844  jul.  4.  366.  sz.  Központosí- 
tás és  helyhatósági  rendszer  I. 
B.  Eötvös  József  aláírással. 

110.  1.  26.  sor— 114.  1.  17.  sor       1845  jan.  9.  420.  sz.  Centralisatió  s 

valóságos  municipalis  rendszer. 
E.  jegvevel. 

114. 1.  25.  sor— 116.  1.  17.  sorig  1844  jul*  11.  369.  sz.  Központo- 
sítás és  helyhatósági  rendszer  II. 

138.  1.  35.   sor— 140.  1.  14.  s.       1845  szept.  19.  541.  szám.  A  veri- 

ficatió  8  utasításadási  jognak 
hatása,  megyei  szerkezetünk 
szempontjából  tekintve.    E. 

148.  1.— 158.  1.-ig  1845  szept.  9.  535.  sz.    Mi   teszi 

megyei  rendszerünket  az  alkot- 
mány biztositékává  ?  E.  A  könyv- 
ben nagvon  kibővítve.  (Lásd 
hátrább.)" 

167.  1.    alulról    1-176.    1.   22. 
soráig 

176. 1.  23.  sor— 181.1.  33.  soráig 
181. 1.  35.  sor— 187. 1.28.  soráig 
192.  1.  3.  sor— 192. 1.  15.  sorig 

198. 1.  29.  sor— 201.  1.  16.  sorig 

201.  1.  17.  sor— 203.  1.  alulról 

3.  sorig 

204.  1.   19.  sor— 209.  1.  6.  sorig 

231.  1. 

236.    1.  Pulszky    nézete   elleni 
polémia 


256.  1.  11.  sor— 258.  1.  1.  sor 
derekáig 

260.  1.  2.  sor— 260.    1.   végéig 

261.  1.  8.  sor— 262.    1.    alulról 
4.  sor  derekáig 

266.    1.    23.    sor— 268.    1.    31. 

soráig 
284.  1.  12.  sor— 285.  1.  végéig 

294.    1.  alulról  10  sor— 299.  1. 
7.   sorig 

299.  1.  8.  sor— 301.  1.  2.  sorig 
301.  1.  3.  sor— 301.  1.  18.  sorig 


1845  márcz.  27.  442.  sz.  Ver 
quam  regulám  nem  jog  a  magyar 
nemesség  adómentessége  ?  I.     E. 

1845  ápr/  3.  445.  sz.  U.  a.  II.   E. 

1845  ápr.  4.  446.  sz.  U.  a.  III.   E. 

1845  márcz.  6.  436.  sz.  Felelet  a 
„Jelenkor" -nak.  B.Eötvös  József. 

1845  máj.  1.  461.  sz.  Népképvi- 
selet (■-  annak  akadályai  I.    E. 

1845  máj.  2.  462.  sz.   Ü.  a.  II.  E. 

1845  máj.  4.  463.  sz.   U.  a.  III.  E. 
1845  szept.  21. 542.  sz.  Mi  után  töre- 
kedjünk ?  E.  Nagyon  átdolgozva. 
1845  jun.    5.    480.,   jun.  6.    481., 

jun.  8.  482.  sz.  Szabadság  az 

ó-    és    újkor    fogalma    szerint. 

I.  II.  III.  E.  (L.  a  hirlapi  czikkek 

közt.) 
1845  szept.  23.    543.  sz.     Valljon 

lehető-e    nálunk    a    parlamenti 

kormány  ?  E. 
1845  szept.  21.  542.  sz.  Mi  után 

kell  törekednünk  ?  E. 
1845  szept.  25.    544.  sz.    Valljon 

lehető-e    nálunk    a    parlamenti 

kormány  ?  E. 
1845   szept.  25.  544.  sz.   U.  a.  E. 

1844  szept.  5.  384.  sz.  Városi 
ügy.  E. 

1845  szept.  12.  537.  sz.  Verifi- 
catió  kérdése  s  utasításadási 
jog.  E. 

1845  jan.23.  424.  sz.  Utasitások.  E. 

1845  szept.  12.  537.  sz.    Veriftca- 

tio  kérdése  s  utasításadási  jog.  E. 


E  táblázaton  kívül  lásd  a  hirlapi  czikkek  közt :  Mi  teszi  megyei 
rendszerünket  az  alkotmány  biztositékává  ?  —  Pesti  Hirlap,  1845 
szept.  9.  535.  szám,  és  Mit  szükség  erősítenünk,  törvényhozásun- 
kat-e, vagy  megyei  rendszerünket  ?  —  Pesti  Hirlap,  1845  szept.  11. 
536.  szám,  melyeket  egészen  átdolgozott  a  Reform  megfelelő  két 
fejezetében :  I.  Rész.  III.  fejezet  és  II.  Rész  III.  fejezet. 

A  könyv  1868-ban  második  kiadást  ért,  a  mire  egy  parlamenti 
incidens  szolgáltatott  okot.  Eger  városa  bizalmi  nyilatkozatot  inté- 
zett Kossuth  Lajoshoz  a  váczi  választókhoz  írt  levele  alkalmából, 
melyben  az  uralkodó  és  hazánk  önállóságának  összeférhetlenségét 
bizonyítgatta.  Az  eset  nagy  port  vert  fel ;  világos  volt,  hogy  a 
város    törvényhatósága  túllépte   hatáskörét,  s  őt   meg   nem  illető 

jogokba  elegyedett.  A  kormány  megbízta  Heves-megyét, hogy  sem- 
misítse meg  a  város  végzését,  de  a  megye  a  város  mellé  állott, 
s  védelmébe  vette  törvénytelen  eljárását.  így  a  kormány  kény- 
telen volt  királyi  biztost  nevezni  ki,  a  kinek  eljárásáért  magára  vál- 
lalta a  felelősséget.  Ennek  leutaztát  1867  okt.  30-án  jelentette  be 
a  belügyminister  a  képviselőháznak.  Az  ellenzék  felzúdult  ez 
eljárás  miatt,  s  Almásy  Sándor  okt.  31-én  azt  javasolta,  hogy  a 
kormány  eljárásaért  vád  alá  helyeztessék,  míg  Tisza  Kálmán  hely- 
teleníttetni  kívánta  a  kormány  eljárását.  Eötvös  lelkes  szavakban 
védte  a  megyei  szervezetet,  az  alkotmány  garantiájának  s  alkot- 
mányos kifejlődésünk  főtényezőjének  nevezte,  de  veszélyeztetve 
látta  függetlenségét  és  épségét,  ha  túllépi  hatáskörét,  s  oly  ügyekbe 
ártja  magát,  melyekbe  csak  a  rend  s  a  parlamenti  kormányforma 
megsértésével  avatkozhatik.  A  vita  sokáig  húzódott,  s  nov.  2-án 
újra  felszólalt  Eötvös.  Bónis  Sámuel  és  Perczel  Mór  ugyanis  sze- 
mére lobbantották,  hogy  mint  régi  centralista,  hogyan  válhatott 
a  megye-rendszer  ostromlójából  annak  lelkes  barátjává.  Eötvös 
ingerülten  válaszolt,  védte  álláspontját,  s  hangoztatta,  hogy  felfo- 
gása nem  változott.  S  ott  nyomban  kijelentette,  hogy  Reformot 
újra  ki  fogja  nyomatni,  s  szétosztja  képviselőtársai  között.  (1. 
ötödik  beszédét  a  hevesi  ügyben.  Pol.  besz.  II.  111 — 13.  1.). 

Az  ülés  után  egyenesen  Ráth  Mórhoz  ment,  élesen  kikelt 
támadói  ingerkedése  miatt,  kik  ellenmondást  keresnek  pályáján, 
holott  a  megyéről  ma  egy  felfogás  van,  az,  melyet  ő  hirdetett 
először,  s  kérte  Ráthot,  nyomassa  ki  újra  könyvét. 

így  jelent  meg  az  másodszor,  1868  januárjában,  ezen  bevezető 
sorokkal : 

A  Heves  megye  ügyében  adott  ministeri  felvilágosítás  felett,  a 
képviselőházban  folyt  tárgyalások  alkalmával,  több  képviselő-társaim 
azon  nézetet  fejezték  ki,  hogy  beszédemben  kimondott  meggyőző- 
désem, „miként  én  alkotmányos  szabadságunknak  biztosítását  és 
egész  kifejlődésünket  nem  a  központosítási  elvnek  túlzásig  vitt 
alkalmazásától  —  miként  azt  Francziaországban  láttuk,  —  hanem 
attól  várom,  hogy  az  önkormányzat  elvét  politikai  életünk  minden 
fokozatain  következetesen  keresztül  vigyük,  és  hogy  ennélfogva 
megyei  szerkezetünket  nem  tartom  olyannak,  melyet  meg  kell  szün- 
tetnünk, hanem  olyannak,  melyet  módosítanunk  kell",  —  hogy  ezen 
elveim  nem  egyeznek  meg  azokkal,  melyeket  ugyanezen  tárgyról 
akkor  áhítottam  fel,  mikor  néhány  barátimmal  a  parlamentaris 
kormányt  s  a  felelősség  által  feltételezett  központosítást  tűzvén 
ki  politikai  törekvéseim  czéljaként,  e  miatt  megyei  rendszerünk 
ellenségének  neveztettem. 

Nem  tartozom  ugyan  azok  közé,  kik  a  politikai  következetességet 
abban  keresik,  hogy  egyszer  kimondott  nézeteikhez  mereven  ragasz- 
kodjanak, sőt  valamint  arra  törekedtem  mindig,  hogy  nézeteimet 
a  tényekkel  összehasonlítva,  azokat  rectificáljam,  úgy  kötelességem- 
nek fogom  mindég  ismerni,  hogy  valahányszor  ezen  úton  meggyő- 
ződésem valamely  kérdésre  nézve  változott,  azt  teljes  nyíltsággal 
kimondjam.  —  Miután  azonban  tisztelt  barátaim  ez  esetben  csa- 
lódtak,   s    úgy    valék  meggyőződve,    hogy  az,  mit  megyei  szerke- 

zetünk  fontosságáról  s  azon  módosításokról,  melyek  szükségesek, 
hogy  ezen  intézvényünk  a  parlamentaris  kormány  gyakorlati  alkal- 
mazásával összeférjen,  évek  előtt  mondottam,  semmiben  sem  külön- 
bözik attól,  mit  ezen  kérdésről  most  állítok,  ellentmondottam  ezen 
állításnak,  s  e  részbeni  következetességem  bebizonyítására  1846-ban 
kijött  Reform  czimü  munkámra  hivatkozva,  felkértem  tisztelt 
barátaimat,  hogy  ha  majd  a  munka  —  melyet  számukra  újra 
lenyomatok  —  kezeik  között  lesz,  ők  maguk  Ítéljenek  a  kérdés 
felett :  vajon  változtak-e  s  mennyiben  nézeteim  ? 

Ez  azon  indok,  mely  egy  oly  irat  második  kiadásának  magya- 
rázatául s  mentségéül  szolgálhat,  mely  több  mint  húsz  év  előtt 
megjelenve,  akkor  a  politika  napi  kérdéseivel  foglalkozott  s  évek 
óta  még  a  szerző  kezében  sem  fordult  meg.  Be  kellé  váltanom 
képviselőtársaimnak  tett  igéretemet,  s  kiket  közülök  csak  a  sze- 
mélyes kérdés  érdekel,  azokat  csak  arra  kérem,  hogy  e  könyvet 
a  24-ik  laptól  a  26-ikig  olvassák  el ;  ha  pedig  vannak  egyesek, 
kik  azt  végig  olvassák,  azok,  ha  nem  is  a  könyv  által,  melynek 
—  mert  javítására  magamat  feljogosítva  nem  érzem  —  helyenként 
még  irálya  is  elavult,  ha  nem  is  a  könyv,  de  azon  emlékek  által, 
melyek  olvasás  között  bennök  támadnak,  talán  kielégítve  fogják 
érezni  magukat.  Hisz  épen  az,  hogy  minden,  mi  e  lapokon  a 
jogegyenlőség,  a  parlamentáris  kormány,  s  hazánk  alkotmányos 
önállásáról  eimondatik,  jelenleg  oly  feleslegessé  vált,  bizonyítja 
legjobban,  hogy  azon  küzdelmek  s  fáradozások,  melyek  között 
életünk  elfolyt,  nem  voltak  eredménytelenek. 

Pesten,  deczember  24-én,  1867. 

A  Reformról  az  egykorú  lapokban  jelentős  bírálatot  nem  találni. 

Meg  kell  említenünk,  hogy  a  szöveg  alatti  jegyzetek  Eötvöstől 
valók,  kivéve  a  114.  és  326.  lap  alján  levő  megjegyzéseket ;  ezeket 
a  kiadó  irta  oda. 

KIADÁSOK :    Először   megjelent  1846-ban,  Lipcsében,  Koehlernél. 
Másodszor  1868-ban,  Pesten,  Ráth  Mórnál. 
Harmadszor  itt  jelenik  meg. 

Dte  Reform  in  Ungarn.  Aus  d.  ung.  übers.  von  Dr.  H  .  .  .  Leipzig, 
1846.  K.  Fr.  Koehler. 

